
Cartea a patra 


Renaşterea din secolul 
al XlX-lea 


De la concordatul de la Worms până la sfârşitul se¬ 
colului al XH-lea, viaţa Bisericii pare plină de contraste, 
ce fac generalizările nesigure şi probabil abuzive. 

De-a lungul întregii perioade, autoritatea papei asupra 
episcopilor, clericilor şi călugărilor pare să se întărească 
peste întreg Occidentul latin. Conciliile, pe care pontifii le 
organizează în jurul lor, ilustrează această recunoaştere a 
unei puteri superioare prin ansamblul de episcopi. Faptul 
implică o îndatorire de supunere ce este acceptată fără 
prea mare trudă. Din această cauză, unitatea Bisericii se 
percepe în mod obişnuit mult mai bine. Uneori, se con¬ 
stată o unanimitate niciodată întâlnită înainte. Aceasta 
este dată de coeziunea ideologică mai mare, deoarece 
temele ecleziologice gregoriene au ieşit învingătoare şi con¬ 
stituie acum referinţa comună a întregii Biserici. Cu toate 
acestea, opinia episcopatului are o valoare considerabilă. 
Consimţământul cardinalilor şi al episcopilor apare nece¬ 
sar pentru o guvernare normală şi obişnuită a Bisericii. 
Este compensaţia unificării Bisericii şi a centralizării sale. 
Pe scurt, autorităţii indiscutabile a papei i se adaugă apro¬ 
barea indispensabilă a prelaţilor. Autonomia provinciilor 
ecleziastice este o amintire, totuşi nici viaţa cotidiană a 
Bisericii nici marile evenimente nu înregistrează pur şi 
simplu victoria papalităţii asupra particularismelor. 
Realitatea este mai suplă. Ea este făcută din nuanţe, din 

relaţii umane, din colaborare, din bunăvoinţă şi din 
autoritate. Situaţia papalităţii apare, în anumite cazuri, 
precară, deoarece eliberarea sa de sub tutela puterilor 
laice poate să fie repusă neîncetat în discuţie. Garanţia 
întregului episcopat este atunci de o importanţă vitală. 

Raporturile papalităţii cu prinţii şi cu regii sunt foarte 
variabile. Există ciocniri destul de vii şi perioade mai 
calme. Furtunile sunt cel mai adesea de scurtă durată. 
Nu se întâmplă la fel cu împăratul. După concordatul de 
la Worms, Lotar al IlI-lea şi Gonrad al III-lea, candidaţii 
clericilor la regalitatea Germaniei, întreţin raporturi foarte 
amicale cu Roma. încoronarea lui Frederic Barbarossa 
presupune din nou compromisurile insuficient elaborate 
şi abia învăţate. în concluzie, perioada scurtă de pac'e, 
dintre 1124 şi 1152, poate să apară numai ca o paranteză 
înlăuntrul unei tradiţii bine stabilite de confruntări vio¬ 
lente. Această colaborare dintre Imperiu şi Biserică, care 
conţine ceva exemplar şi face să reînvie vechile mituri, 
păstrează o forţă de atracţie profundă. Această epocă pare 
să ilustreze împlinirea vechiului ideal care, în această 
perioadă, capătă o credibilitate politică sigură. Există, în 
curia romană, partizani interesaţi sau convinşi de alianţa 
cu Imperiul. Aceşti cardinali constituie o partidă ger¬ 
mană. Dimpotrivă, conflictul cu Barbarossa incită Roma 
să reînnoade tradiţiile gregoriene şi legăturile cu aliaţii de 
zile negre. Aceste alternative conferă guvernării Bisericii 
în mod neplăcut o tentă din ce în ce mai politică. 

Aceste evenimente ocupă o parte a activităţii diploma¬ 
tice a curiei romane, în vreme ce problemele strict reli¬ 
gioase sunt numeroase şi complexe. Această împotmolire 
a Romei în disputele internaţionale nu rămâne fără 
consecinţe. Papalitatea îşi pierde progresiv creditul pe 
care îl dobândise prin susţinerea activă a celor mai 
intransigente mişcări reformatoare. 

Cu siguranţă, reforma pontificală nu este oprită. Ea se 
continuă, lent şi metodic, în toată creştinătatea. Pătrun¬ 
derea idealurilor gregoriene este, cert, faptul esenţial. 
Apariţia ordinelor religioase noi este de o importanţă cu 
totul specială. Studii, foarte numeroase, au fost con- 

sacrate fiecărei instituţii. Or, ar fi important să clarificăm 
raporturile pe care le întreţin aceste mişcări cu spiritul de 
reformă şi principiile sale. Istoria reînnoirii religioase ăr 
câştiga astfel în claritate. Noi exigenţe apar pe întreg par¬ 
cursul secolului al Xll-lea. Ele depăşesc cu mult obiec¬ 
tivele pe care şi le fixaseră gregorienii şi implică progresiv 
instituţiile cele mai prestigioase. Mişcarea este rapidă, iar 
autorităţile o pot urmări cu greu, atât episcopii cât şi 
papa. Dihotomia clasică dintre ierarhie şi inspiraţie, din¬ 
tre structuri şi iniţiativă este pentru un timp verificată. O 
vitalitate stridentă şi clocotitoare nu încetează să creeze 
apariţia de noi probleme. 

Viaţa intelectuală însăşi este cuprinsă de un suflu pu¬ 
ternic de reînnoire. Se foloseşte de multă vreme termenul 
de renaştere pentru desemnarea acestui fenomen. Se 
poate accepta acest cuvânt consacrat acurn prin folosire. 
Toate formele gândirii, ale exprimării şi ale vieţii spirituale 
primesc un nou impuls. Legăturile acestei activităţi cu 
restul istoriei, sociale şi religioase, nu sunt totdeauna vi¬ 
zibile. Sunt chiar mai puţin decât în secolele precedente. 
Există, în acest domeniu, o independenţă a vieţii spiri¬ 
tului ce este mult mai mult afirmată. 

Este cert că reforma pontificală a contribuit la redu¬ 
cerea raporturilor stricte pe care spiritualul le avea cu 
temporalul. Biserica dobândeşte din acest regim o 
autonomie mai mare. Intelectualii, care sunt cu toţii clerici, 
câştigă acum posibilitatea de a-şi continua, independent, 
propriile lor cercetări. Din această cauză, orizontul reli¬ 
gios şi social al acestor lucrări este mai puţin aparent. 
Există în opera lui Abelard cercetări tehnice care sunt 
urmarea îndelung reflectată a elucidării conceptelor. 
Concluziile nu au în mod obligatoriu o semnificaţie reli¬ 
gioasă imediată. Există o filozofie în sensul propriu al ter¬ 
menului. Se pot face aceleaşi remarci în legătură cu 
tratatele de teologie şi cu operele spirituale. Interpretarea 
istorică se cuvine să nu fie indiscretă. 

Dacă se adaugă că, în acest secol atât de profund 
pătruns de reînnoire, tradiţiile carolingiene nu sunt pier¬ 
dute toate, din vedere, că există particularisme locale şi 

că, la fel ca în întreaga societate feudală, problemele de 
persoane sunt uneori determinante, vom putea atunci să 
ne convingem de dificultatea care există în a face cunos¬ 
cută în puţine cuvinte o realitate atât de complexă. 



I 

Biserica între reformă si schismă 

* 


Moartea lui Calixtus al II-lea nu marchează nici o 
schimbare de orientare. Succesorul său, Honorius al II-lea, 
fusese asociat, sub numele de Lamberto de Ostia, la toate 
negocierile ce au avut ca rezultat concordatul de la 
Worms. Este un reformator moderat, foarte priceput să 
profite dintr-o situaţie nouă. Innocentiu al II-lea, care îi 
Succede, apare electorilor săi, apoi regilor şi prinţilor ce îl 
recundsc în ciuda schismei lui Anacletus, drept cel mai 
apt, prin calităţile sale religioase, să continue reforma 
Bisericii, acum, când au fost înlăturate obstacolele politice 
puse în calea acestei întreprinderi. Sfântul Bernard şi 
Sfântul Norbert, care au făcut atâta pentru cauza sa, îi 
aduc garanţia unei sfinţenii simţite deja de locuitori, şi 
sprijinul ordinelor religioase, pline de dinamismul primei 
lor expansiuni. Alegerea lui Eugeniu al III-lea, după două 
scurte pontificate, confirmă această tendinţă, din moment 
ce, prin el, un cistercian urcă pe catedra Sfântului Petru. 

A. PAPALITATE SI REFORMĂ EVANGHELICĂ 

i t 

Reforma pare din această cauză să treacă de la progra¬ 
mul lui Grigore al VTI-lea şi al lui Urban al II-lea la vederi 
mai apropiate de concepţiile Sfântului Bernard. Papali- 

tatea urmăreşte în mod evident mişcarea generală a 
sensibilităţii religioase, nu fără dificultăţi, deoarece, 
înainte de sfârşitul acestei prime jumătăţi a secolului, 
numeroşi sunt cei care, chiar şi până la cel mai înalt 
nivel, rămân legaţi de cele mai tradiţionale atitudini. 
Această divizare între vechi şi moderni pare evidentă în 
momentul alegerii lui Innocentiu al II-lea, şi contribuie 
în mare măsură la schismă. Victoria partizanilor lui 
Innocentiu al II-lea arată că papalitatea rămâne legată de 
spiritul de reformă. Adrian al IV-lea, care fusese abate al 
congregaţiei canonicilor de la Saint-Ruf, aparţine aceleiaşi 
stări de spirit. Alexandru al III-lea, a cărui alegere este 
însoţită de o schismă, este recunoscut imediat de cister- 
cieni, chiar în Germania, unde acest gest poate costa 
scump 5 . Această colaborare încrezătoare între cistercieni 
şi papalitate continuă până la sfârşitul secolului şi chiar 
după aceea. Innocentiu al III-lea face apel la ei pentru a 
predica în albigensă, sarcină pentru care abaţii nu par a 
fi prea bine pregătiţi. 

Pe scurt, dacă se ia în considerare istoria Bisericii în se¬ 
colul al XH-lea, influenţa cisterciană este clară începând cu 
schisma lui Anacletus din 1130, şi se adânceşte pe parcur¬ 
sul întregului secol. Aceşti călugări par să se bucure de cea 
mai mare consideraţie la sfârşitul secolului, într-un moment 
în care problemele care se pun Bisericii sunt evident foarte 
diferite, dacă ar fi să luăm în calcul doar dezvoltarea erezi¬ 
ilor. Or, în această societate a secolului al XH-lea, pe cale de 
transformare rapidă, idealul cistercian, deschizător de dru¬ 
muri în jurul anilor 1100-1110, este încă nou către 1130. 
înainte de mijlocul secolului, este însă în întârziere faţă de 
sensibilitatea religioasă ce prevalează în oraşe. Fiind prea 
permeabilă modelului cistercian, papalitatea pierde progresiv 
iniţiativa şi conducerea mişcării de reformă. însuşi papa nu 
pare refractar faţă de exigenţele religioase nou apărute. 
Primirea pe care Alexandru al III-lea o face unei delegaţii din 
Vaudois venită la Conciliul de la Laterano, din 1179, demon¬ 
strează acest lucru destul de bine. Curia romană este mai 


1 T. REUTER, Das Edikt FYidrich Barbarossas gegen die 
Zisterzienser, inMIUG, t. 84, 1976, pp. 328-336. 

neîncrezătoare şi se mulţumeşte cu o rezervă prudentă. Alu¬ 
ziile batjocoritoare ale lui Gautier Map ne spun mult despre 
cecitatea savanţilor 1 . Acest conservatorism ezită din ce în ce 
mai puţin să recurgă la represiune. Pontificatul lui Lucius al 
IlI-lea marchează o etapă în acest domeniu, prin publicarea 
bulei Ad Abolendam 2 . Acest papă, care a fost primit în frăţia 
de rugăciune a cistercienilor de Sfântul Bemard însuşi şi 
care este o persoană de o mare rigoare religioasă, nu ezită să 
facă apel la braţul secular pentru a-i pedepsi pe cei pe care 
Biserica i-a judecat drept eretici. Innocentiu al IlI-lea nu are 
în plus decât dibăcie şi vigoare, şi o capacitate de a trage 
foloase pentru binele Bisericii din toate iniţiativele, ceea ce 
lipsea predecesorilor lui de la sfârşitul secolului al XH-lea. 

Pentru a considera aşa cum se cuvine secolul în dezvol¬ 
tarea sa, trebuie să spunem că acum se trece de la viguro¬ 
sul impuls reformator al lui Urban al II-lea, cu capacităţile 
sale creatoare, la un program mai cistercian ca inspiraţie, 
care, la rândul său, lasă locul unei acţiuni defensive. 
Concepţia de reformă se prelungeşte, se modifică şi se 
împotmoleşte. 

în anii 1120-1150, reforma Bisericii rămâne o preocu¬ 
pare permanentă, răspândită pe scară largă în întreaga 
creştinătate latină. Iniţiativele sosesc acum din toate 
direcţiile. Papalitatea rămâne în mijlocul tuturor acestor 
proiecte ca autoritatea supremă. Remodelarea programu¬ 
lui reformator, conform dorinţelor călugărilor şi ale cleri¬ 
cilor, aduce acum critici cu privire la curia romană şi la 
guvernarea pontificală. Ele devin mai aspre pe măsură ce 
avansăm în secol. De data aceasta nu este vorba de o 
polemică întreţinută de prinţi sau de eretici, ci de rezerve 
exprimate de spirite religioase cu convingeri profunde. Ei 
critică complezenţa papei în ceea ce îi priveşte pe regi, 
lentoarea serviciilor, moravurile curţii pontificale, avidi¬ 
tatea şi insolenţa curialiştilor. Aceste critici, ce devin din 


1 J. GONNET, La figure et l'oeuvre de Vaudes dans Ia tradi- 
tion historique et selon Ies demieres recherches [849], Vaudois, 
pp. 87-109. 

2 4 noiembrie 1184. 

ce în ce mai vehemente, în vreme ce Scaunul pontifical 
este în permanenţă ocupat de papii consacraţi cu totul 
continuării reformei, arată nepotrivirea crescândă dintre 
guvernarea Bisericii şi opiniile cele mai avansate. La 
drept vorbind, faptul în sine constituie părerea opusă 
centralizării pontificale. Primatul recunoscut Scaunului 
roman şi intervenţia curiei în toate problemele de oare¬ 
care importanţă fac să răzbată până la acest nivel toate 
decepţiile. Or, evident, creştinătatea nu este în măsură 
să-i satisfacă neîntârziat pe cei mai zeloşi dintre clericii şi 
călugării al căror ideal purificat nu ţine seama de cele 
mai elementare greutăţi. Lipsa de realism prevalează şi, 
după ea, vine din nou căderea. 

Lucrarea De. consideratione ad Eugenium papa m a 
Sfântului Bemard este, din acest punct de vedere, o lucrare 
capitală. Destinată unui papă care a fost călugăr la 
Clairvaux, ea încearcă să stabilească o regulă de comportare 
şi să-i furnizeze un model. Este un tratat destul de apropiat 
de modelele scrise pentru prinţi. Exista deja de mai multă 
vreme^o întreagă literatură despre îndatoririle clericilor şi 
cele ale prelaţilor. Sfântul Bemard, care se inspiră din 
aceasta, o foloseşte mult mai puţin decât Sfânta Scriptură. 
El a recurs în principal la Evanghelia lui Matei şi la aceea a 
lui Ioan, şi la Prima Epistolă către Corinteni. 

De consideratione tratează despre papă şi puterile sale, 
despre subordonaţii şi anturajul său şi se încheie printr-o 
lungă paralelă între Biserica de pe pământ şi cetatea celestă. 
Or, în ciuda unei formulări cel mai adesea generale şi 
abstracte, critica este cu greu voalată. Papa nu trebuie să 
caute să-i domine pe oameni, ci să-i slujească. Nu-i revine 
lui rolul de a face pe împăratul. Autoritatea sa trebuie să fie 
asemănătoare celei a Apostolilor, care nu aveau drept arme 
decât un spirit fierbinte şi un cuvânt înflăcărat. în legătură 
cu curia romană şi organele guvernării apostolice. Sfântul 
Bemard foloseşte încă şi mai puţine menajamente 1 . 

Este o referire brutală la exigenţele evanghelice. Aceste 


1 Lucrarea De consideratione a fost scrisă după alegerea lui 
Eugeniu al III-lea ca papă. Cartea a Il-a este începută în iulie 
1148, Cartea a IlI-a, după octombrie 1151. Cartea a V-a s-a 
încheiat în 1152-1153. 

idei sunt conforme cu inspiraţia religioasă a acelor vremuri 
când spiritul de reformă se înclina spre radicalism. Efectiv, 
în De consideratione, referirile la Noul Testament sprijină un 
efort de restaurare a vieţii Bisericii primitive. Suntem deja 
departe de programul de eliberare a Bisericii de sub tutela 
laicilor. Impulsul moralizator gregorian este deopotrivă 
depăşit în mare măsură. Or, nu este deloc sigur că Biserica 
poate fi condusă în acest mod, ea nefiind o mare mănăstire. 
Raţionamentul, destul de teoretic al acestor noi reformatori, 
ignoră necesităţile lumii. Pentru ei, nimeni nu se poate eli¬ 
bera de îndatoririle pe care le impune morala, iar comple¬ 
zenţa este vinovată. 

Radicalismul evanghelic, ale cărui surse sunt orto¬ 
doxe, se dezvoltă până la schismă şi erezia prin valdenşii 
Este de fapt un mod de viaţă, şi nu un program de guver¬ 
nare. Diferenţa este netă. Faţă de asemenea exigenţe, 
capacităţile de reformă ale papalităţii sunt reduse şi ace¬ 
laşi lucru se întâmplă cu canoanele conciliilor. Se observă 
încă de atunci faptul că inspiraţia religioasă şi guvernarea 
Bisericii sunt două lucruri diferite. Exemplele de viaţă nu 
vin de la Roma. 

De asemenea, în mediile evanghelice oamenii pot fi 
destul de uşor convinşi de corupţia curţii pontificale, 
unde totul este o problemă de intrigă şi de bani. Numai 
papa este deasupra acestor critici. Această temă, în care 
opoziţia este atât de violentă, devalorizează din punct de 
vedere religios ierarhia. Foarte răspândită, ea este în ace¬ 
laşi timp nedreaptă şi exagerată. Sensul aproape peiorativ 
pe care îl capătă termenul de prelat este, din acest punct 
de vedere, cât se poate de semnificativ. 


B. PUTEREA PONTIFICALĂ 

După fulgurantele afirmaţii ale lui Grigore al Vll-lea în 
legătură cu puterea pontificală, succesorii săi au între¬ 
prins un efort îndelungat pentru a obţine recunoaşterea, 

* Se numesc astfel adepţii lui Pierre Valdo (N.tr.). 

totală sau parţială, .a acestor revendicări de către episcopi 
şi prinţi. Secolul al Xll-lea cunoaşte difuzarea ideilor gre 
goriene în întreaga creştinătate latină, chiar dacă feno¬ 
menul este dificil de urmărit. în acelaşi timp, reflecţia s-a 
continuat, pentru a le pune la punct, a le dezvolta şi a 
trage de aici noi concluzii. Tradiţională deja, această 
problemă suscită un interes susţinut din multe motive, 
atât practice cât şi teoretice. 

Intervenţiile romane în problemele bisericilor locale, ce 
sunt din ce în ce mai numeroase, necesită justificări. De 
aceea este invocată fără încetare autoritatea pontifului. 
Cei care aşteaptă noi reforme şi contează pe autoritatea 
pontificală pentru a învinge rezistenţele insistă asupra 
drepturilor Scaunului apostolic. Există în special pro¬ 
bleme teoretice. în ceea ce priveşte acest capitol ca şi 
altele, juriştii şi teologii trebuie să ţină seama de per¬ 
fecţionarea metodelor de raţionament şi să-şi adapteze 
demonstraţiile la exigenţele acestui secol. Or, puterea 
pontificală este incriminată de ideologiile de stat pe care 
redescoperirea dreptului roman le reînvie. După 1150, 
suveranii par mai geloşi pe autoritatea lor, decât predece¬ 
sorii imediaţi. Faptul este evident în Germania şi în 
Anglia şi se manifestă mai târziu în Franţa. 

Vocabularul folosit în mod obişnuit pentru a trata 
despre puterea pontificală este adesea nesigur. Cel 
tradiţional nu reflectă totdeauna transformările reale, cel 
nou cuprinde, uneori, idei mai vechi. Există viziuni gene¬ 
rale şi teoretice care jalonează evoluţia gândirii şi nu 
inspiră cu adevărat administraţia romană. Există deo¬ 
potrivă o practică ale cărei acte succesive nu par totdeau¬ 
na legate de un corp de doctrine. 

Sunt numeroşi autorii care folosesc în secolul al Xll-lea 
expresia plenitudo potestatis''. Formula, ce era cunoscută în 


1 Formula, dimpotrivă, se află în opera canonică a lui Yves 
din Chartres. Plenitudo potestatis nu desemnează decât puterea 
pontificală asupra Bisericii, chiar la Inocenţiu al IlI-lea, M. 
MACCARRONNE, Chiesa e Stato nella dottrina di papa 
Innocenzio III, Roma, 1940. 

Evul Mediu timpuriu, se găseşte la Pseudo Isidor, în decre- 
tcdes, ceea ce îi conferă drept de cetăţenie. Totuşi, este igno¬ 
rată de lucrarea Registre a lui Grigore al Vll-lea. După toate 
probabilităţile, această afirmaţie capătă un sens mai exact la 
acea dată, în comparaţie cu dreptul feudal 1 . Puterea deplină 
aparţine acelora căre îşi păstrează condiţia prin ei şi nu prin 
concesionarea unei feude. înţeleasă astfel, formula pre¬ 
supune că papa nu-şi datorează puterea nimănui, decât lui 
Dumnezeu însuşi. Cel care are puteri depline este suveran şi 
emite judecăţi pe care nimeni nu le poate reforma din 
moment ce nu există instanţă de apel. Aşa se întâmplă şi cu 
puterea pontificală. 

în plus, nimic riu vine să limiteze puterea pontificală 
asupra, tuturor bisericilor locale. Puterea sa jurisdic- 
ţională - cea a obiceiului - se exercită asupra fiecăreia 
dintre ele, el fiind din acest punct de vedere episcopul 
lumii întregi, aşa cum scrie Sfântul Bemard în De consi- 
deratione. Misiunea sa îi conferă o slujbă şi o funcţie care 
îl pun în serviciul creştinătăţii. 

Această putere universală este unică în felul său. Papa 
o deţine în calitatea sa de succesor al lui Petru ca episcop 
al Romei. începând din epoca gregoriană, teologii au obi¬ 
ceiul să insiste asupra rolului bisericii de la Roma ca 
mamă a celorlalte biserici, deoarece ea are misiunea de a 
le confirma In credinţă. De aceea conducătorul său este 
în mod obişnuit numit vicarul lui Petru sau chiar vicarul 
lui Christos 2 . Aceste formule de cancelarie sunt suscepti¬ 
bile de a primi accepţiuni diferite, mai mult sau mai puţin 
exacte, după context. 

Pontificatul lui Alexandru al III-lea, multă vreme profe¬ 
sor la şcolile din Bologna, ne permite să cunoaştem în 
acelaşi timp ideile şi practica ce sunt superioare curiei. 
Papa este intransigent în privinţa drepturilor Scaunului 
apostolic. El este primul în Biserică, iar puterea sa este 


1 G. POST, Plena potestas and consent in medieval assem- 
blees, in Tradiţia , 1943, pp. 355-408. 

2 M. MACCARRONNE, La teologia del primato romano nel se- 
coloXI, in Le Istituzioni ecclesiastiche [437], pp. 21-122. 

peste tot cea â obiceiului. în plus, el este succesorul 
direct, ceea ce înseamnă că ierarhiile locale nu-i pot limi¬ 
ta exercitarea. în sfârşit, misiunea sa priveşte Biserica 
universală. Practica reflectă cu exactitate teoria. Astfel, 
după alegerea sa. Alexandru al IlI-lea le comunică trimi¬ 
şilor lui Frederic Barbarossa că el este singurul care are 
autoritatea să hotărască convocarea unui conciliu, cel pe 
care împăratul vrea să-l reunească la Pavia este nelegal şi 
schismatic. Asupra acestor puncte fundamentale, pe par¬ 
cursul întregului pontificat nu se simte nici o schimbare. 

Alexandru al IlI-lea foloseşte pentru desemnarea lui 
titlul de "vicarul lui Petru", ceea ce implică o referire la 
Biserica primitivă şi ţine seama de rolul său pastoral. 
Nu-1 foloseşte niciodată pe ,cel de "vicarul lui Christos", ce 
ar părea mai curând ca o prelungire a funcţiilor imperiale, 
aşa cum au fost ele exercitate cândva de împăratul bizan¬ 
tin, apoi de Carol cel Mare şi dinastia Ottoriană. Această 
alegere pare legată de un sens mai viu al evanghelismului 
şi comportă o mai mare prudenţă în privinţa angaja¬ 
mentelor în viaţa lumească. Pe scurt, deosebirea dintre 
cele două domenii este cu mult mai bine percepută decât 
în epoca lui Grigore ăl VH-lea 1 . 

Renaşterea dreptului roman contribuie, într-o măsură 
importantă, la o definire mai riguroasă a puterii pontificale 
în Biserică. El joacă în mod evident un rol important în 
afirmarea suveranităţii pontificale. Astfel, repunerea în 
circulaţie a adagiului quidquid principi placuit habet vigo- 
rem, ce dădea împăratului dreptul de a legifera, atribuie 
într-o măsură mai mare papei o putere pe care Biserica i-o 
recunoştea deja, fără ca în acest mod să o întemeieze de 
drept. De acum înainte, capacitatea sa pare fundamentală 
şi radicală. Alexandru al IlI-lea consideră un lucru bun să 
întărească cu autoritatea sa canoanele Conciliului de la 
Tours şi pe cele ale Conciliului de la Laterano, ţinute, 


1 Unii contemporani folosesc "vicarul lui Christos". Este 
cazul lui IO AN DIN SALISBURY, in PL, 199 c 217, THOMAS 
BECKET, in PL, 190 c 443, c 452; GERHOH DE 
RE-ICHERSBERG, De Investigatione AntichristU I, 19. 

totuşi, şi unul şi celălalt, sub conducerea sa. Pe parcursul 
pontificatului său, numeroasele sale decretale, ce tratează 
toate subiectele posibile, arată că el se foloseşte în mod 
obişnuit de calitatea sa de legislator. Aceste practici sunt 
la originea unui nou drept în Biserică, ce se bazează pe 
puterea papei. 

Codul lui Iustinian recunoaşte dreptul de a face recurs la 
o instanţă superioară. Transpus la Biserică, el justifică şi 
dezvoltă apelul la papă, binecunoscut deja. Alexandru al 
III-lea, care vede în aceasta în mod indiscutabil un atribut al 
suveranităţii pontificale, se străduieşte să reducă obstacolele 
politice şi religioase la exercitarea reală a acestui drept. 
Astfel, la întrevederea de la Avranches, unde îi impune o 
penitenţă lui Henric al II-lea Plantagenetul din cauza uciderii 
lui Thomas Becket, el preferă să obţină acest drept de apel, 
care îi măreşte autoritatea asupra Bisericii Angliei, mai 
degrabă decât o modificare a cutumelor ce îi supun strict pe 
episcopi regelui. 

Dreptul roman presupunea apartenenţa la aceeaşi co¬ 
munitate umană, definită de cultură, legi şi guvernare. Re¬ 
naşterea sa întăreşte în Biserică un sentiment echivalent 
celui de apartenenţă la aceeaşi comunitate, creştinătatea. 
Contribuie, în plus, la dezvoltarea organelor guvernării. 
Alexandru al III-lea conferă curiei o organizare prin care ea îşi 
asumă administrarea centrală a Bisericii şi Unde să-şi rezerve 
un număr crescând de probleme. Din acest punct de vedere, 
pontificatul său marchează o dată importantă în transfor¬ 
marea Scaunului apostolic în monarhie pontificală. 

Autoritatea papei se exercită în mod egal asupra lumii. 
Toţi creştinii, fără excepţie, îi datorează ascultare, şi nimic 
din ceea ce fac nu este indiferent pentru mântuirea lor. De 
aceea nu este lipsită de dificultate delimitarea tempora¬ 
lului de spiritual. în secolul al XlI-lea, şe fac eforturi în 
acest domeniu. Ca moştenire din epoca gregoriană, teologii 
emit raţionamente asupra exercitării puterii, mai mult 
decât asupra naturii sale. Ei se feresc cel mai adesea de 
abordarea domeniului teoretic şi fac eforturi să arate 
numai ce revine Bisericii şi ce aparţine imperiului. 

în lipsa unor discursuri generale despre legăturile 

Bisericii cu societatea civilă, trebuie să ne mulţumim cu 
analiza parţială a puterii de coerciţie şi să ne referim la 
practica acesteia. 

Teoria celor două spade nu este lipsită de valoare. Ea se 
bazează pe un verset din Evanghelia după Sfântul Luca şi 
pe alte câteva texte din Vechiul şi' Noul Testament şi se 
prezintă ca o politică extrasă din Sfânta Scriptură'. Apos¬ 
tolilor care îi arată două spade, Christos le răspunde: 
"destul". Autorii trag din aceasta concluzia că există două 
puteri, una materială şi alta spirituală. Spada materială 
trebuie să-i pedepsească pe cei răi şi aparţine prinţului, 
care îndeplineşte astfel justiţia lui Dumnezeu. Prin această 
acţiune indirectă se poate justifica folosirea armelor. 
Cealaltă spadă este spirituală şi revine de drept Bisericii. 
Ea desemnează puterea sa de constrângere şi în primul 
rând excomunicarea 1 2 . 

Neînţelegerile încep de la folosirea spadei. Partizanii 
împăratului insistă pentru separarea puterilor şi, în conse¬ 
cinţă, pentru independenţa prinţilor. Partizanii preoţimii 
apreciază că regii trebuie să tragă spada pentru slujirea 
Bisericii şi să intervină în favoarea sa pentru ca sentinţele 
sale să nu fie nesocotite 3 . Clericii pot astfel susţine 
desemnarea la puterile civile a celor pe care ei urmează să-i 
combată. Sistemul cruciadei se inserează perfect în aceste 
doctrine. în plus, ele deschid calea pentru o extindere a 
operaţiunilor înarmate împotriva tuturor necredincioşilor, 
ereticilor şi duşmanilor Bisericii. Creşterea ereziei favori¬ 
zează această deViere a cruciadei 4 . Papalitatea pune din ce 
în ce mai mult preţ pe colaborarea prinţilor în această 

1 LUCA, XXII, 38. 

2 Teoria celor două spade este anterioară secolului cil Xll-lea 
şi Sfântului Bernard, Y. CONGAR art. Glaives, in Catholicisme; 
H. X. ARQUILLIERE, Origine de la theorie des deux glaives, in 
SG,.t-I, 1947, pp. 501-521. 

3 Partizanii împăratului expun si ei teoria spadelor, este 
cazul lui OTTO DE FREISING, Chronique, III, 10. 

4 Y. CONGAR, Henry de Narcy, abbe de Clairvaux, cardinal 
d'Albano et legat pontifical, in Studia Anselmiano, t. 43, 1958, p. 
71-90. 

privinţă. înainte de sfârşitul secolului, ea consideră acest 
serviciu ca pe o datorie. Acolo unde sprijinul unui prinţ 
este şovăielnic. Roma se adresează suzeranului său. Aşa a 
procedat Innocentiu al III-lea când şi-a pierdut toată răbda¬ 
rea cu privire la Raymond al Vl-lea de Toulouse. în ultimă 
instanţă,, un legat poate conduce o trupă. Cruciada pro- 
priu-zisă furniza exemple. 

Preoţimea are în mod evident o idee superioară despre 
autoritatea sa. Desigur, aşa cum scriu unii autori, se 
păstrează o aversiune în privinţa folosirii spadei materiale 
de către clerici 1 . Biserica poate să o deţină şi să conceadă 
folosirea ei. în acest sens este comentat versetul din 
Evanghelia Sfântului Matei ce povesteşte despre prinderea 
lui Iisus. Christos îi ordonă lui Petru să vâre spada în 
teacă. Ea nu este folosită drept spadă materială. Petru o 
ar„e asupra sa şi dispune de ea. Biserica dispune cu pleni¬ 
tudine de cele două spade, dar nu se poate folosi în mod 
direct decât de una singură. Pe scurt, comentariul Scripturii 
justifică cruciada şi utilizarea sa extensivă. 

Teoria celor două spade, ce se ocupă în primul rând de 
puterea coercitivă a prinţului şi de cea a papei, este suscep¬ 
tibilă de o accepţiune mai largă. Spada devine foarte 
repede, la autorii din secolul al XH-lea, simbolul tuturor 
puterilor, oricare ar fi natura lor. La Sfântul Bernard, 
spectrul este şi mai larg. De aceea se poate da un sens 
mai exact şi o formulare mai prudentă afirmaţiilor moşte¬ 
nite din epoca gregoriană în legătură cu preeminenţa pute¬ 
rilor spirituale asupra autorităţilor civile. 

Pontificatul lui Alexandru al III-lea ilustrează pe deplin 
această situaţie. Documentele ponMficale nu dau nici un 
răspuns de ansamblu la problema legăturilor dintre 
Biserică şi stat, iar soluţiile concrete se elaborează după 
cazuri şi circumstanţe. 

Deja incidentul de la dieta din Besanşon dezvăluia 
ambiguităţile vocabularului şi incertitudinea doctrinei. 

1 Sfântul Bernard nu recunoaşte clericilor dreptul de folosire 
a armelor, Ep. 78. 

Cardinalul Roland, legat al papei Adrian al IV-lea şi can¬ 
celar al Bisericii romane, se inspirase probabil din ideile 
Sfântului Bemard în legătură cu cele două spade. Luările 
sale de poziţie provocaseră furia prinţilor. Episcopii ger¬ 
mani sunt deopotrivă ostili acestei doctrine, chiar şi cei 
care, precum arhiepiscopul de Salzburg, sunt favorabili, 
în principiu, curiei romane. Un asemenea pas fals se înfăp¬ 
tuieşte printr-o retragere disimulată într-o scrisoare explica¬ 
tivă. Devenit papă sub numele de Alexandru al IlI-lea, 
vechiul cancelar, care a învăţat din experienţă, nu a re¬ 
luat niciodată această doctrină. Acţionează tot cu pruden¬ 
ţă. Alexandru al IlI-lea îl excomunică şi îl suspendă pe 
împăratul Frederic Barbarossa, susţinătorul unui anti- 
papă şi uneltitor la schismă, dar nu l-a demis niciodată. 
Asupra acestui punct, acţiunea sa marchează un recul 
net în comparaţie cu Grigore al VlI-lea. 

Alexandru al IlI-lea admite deosebirea funcţiilor şi 
autonomia prinţului în chestiunile laice. El comentează în 
acest sens dictonul "Daţi Cezarului ce este al Cezarului şi 
lui Dumnezeu ce este al lui Dumnezeu". El acceptă ca un 
suzeran să judece cauzele feudale chiar şi atunci când 
vasalul este un cleric. Cu toate acestea, el se aşteaptă ca 
un rege, cu mare consideraţie faţă de Biserică, aşa cum 
este Ludovic al VlI-lea în Franţa, să intervină cu toată 
autoritatea sa pentru ca deciziile Scaunului apostolic să 
fie puse în aplicare. Pentru o asemenea sarcină, regele se 
poate bucura de o anumită libertate de iniţiativă. Atunci 
când scopul este cel definit de Biserică şi intenţiile suvera¬ 
nului nu pot fi suspectate. Alexandru al IlI-lea pare să 
respecte cu mai puţină stricteţe, decât unii dintre predece¬ 
sorii săi, distincţia dintre spiritual şi temporal. Ceea ce 
doreşte el este o colaborare cu prinţul pe care să poată 
conta. Colaborare pe care o consideră şi foarte utilă pentru 
cele două puteri. Dar nu există nici o îndoială că, în 
spatele acestor mărunte complezenţe faţă de Ludovic al 
VlI-lea, de exemplu, el are sentimentul preeminenţei pu¬ 
terii spirituale. La această dată, ea este o doctrină comună 
şi este deja veche. 

Există şi alte cazuri când rezerva suveranului pontif pare 
mai puţin accentuată. In 1179, el recunoaşte titlul regal pe 
care Alfonso Henriques de Portugalia l-a luat încă din 1139. 
Acest prinţ a depus mari eforturi pentru a obţine o confir¬ 
mare care îl eliberează definitiv de regatul Castiliei. Faptul 
este împlinit, şi este un dar de la Dumnezeu, într-un fel! 
Papa. îl confirmă şi îi atribuie demnitatea regală cu titlu ere¬ 
ditar. Nu ar fi făcut acest lucru dacă nu ar fi considerat că 
are o autoritate directă şi suverană asupra lumii. 

Deopotrivă, Alexandru al Ill-lea concede Irlanda regelui 
Angliei, Henric al II-lea, cu condiţia ca acesta să o cuce¬ 
rească. Cu siguranţă, falsa donaţie a lui Constântin îi 
atribuia papei Silvestru insulele din Occident, iar gestul lui 
Alexandru al Ill-lea se poate prevala de acest pretext juridic. 
Putem considera că această justificare este prea restrânsă, 
papa intervine, aşadar, în treburile lumii ca un stăpân 
suveran, dispunând de regate, pe care le lasă spre cucerire. 
Precedentele gregoriene se impun repede memoriei. Or, aces¬ 
te fapte nu sunt însoţite de nici o teorie asupra drepturilor 
papei. Ele sunt cazuri particulare pline de subînţelesuri. 
Trebuie să tragem de aici concluzia cel puţin că papa nu ezita 
să dispună de puteri ce depăşesc foarte mult exercitarea pru¬ 
dentă a autorităţii sale cotidiene. 

Intervenţia Bisericii, cu titlu de obişnuinţă, în proble¬ 
mele temporale devine din ce în ce mai frecventă. Pre¬ 
zenţa lui Barbarossa în Italia face să existe o ameninţare 
asupra Scaunului apostolic. De aceea papalitatea leagă o 
alianţă politică şi militară cu oraşele din liga lombardă. 
Or, unii nu îi sunt favorabili în momentul contestatei sale 
alegeri din 1159. Convergenţa de interese naşte înţele¬ 
gerea. Papa nu ezită, în plus, să agite ameninţări spiri¬ 
tuale pentru a menţine coeziunea acestei ligi. Alexandru 
al Ill-lea are în vedere astfel sancţionarea faptelor politice 
care sunt pur şi simplu dezagreabile papalităţii. Cazul nu 
este unic. Papa îl protejează în acest fel pe Maguelone, 
pentru că seniorul de la Montpellier îi este favorabil încă 
de la începutul pontificatului său. 

De acum înainte, tot ce este util Bisericii şi politicii sale 
poate fi sprijinit prin recurgerea la puterile spirituale. Or, 

în acelaşi moment, jurisdicţia ecleziastică cunoaşte o extin¬ 
dere considerabilă şi tinde să invadeze domeniul dreptului 
public. Pacea lui Dumnezeu protejează clerul, pelerinul şi 
bisericile. Cel de al III-lea Conciliu de la Laterano extinde 
beneficiile acestei protecţii la negustori şi ţărani 1 ., Proscrie 
noile taxe de vamă sub ameninţarea de pedepse spirituale. 
Privilegiile, de care Biserica se bucura în urma concedării 
lor de către autorităţile civile, devin de acum înainte 
libertăţile sale. Biserica le consideră drepturi divine pe 
care puterile civile trebuie să le recunoască. Prin aceasta 
nu numai că pur şi simplu spiritualul a devenit indepen¬ 
dent, ci întreg temporalul este legat de el. însăşi ordinea 
legăturilor dintre societatea civilă şi Biserică se află, din 
acest motiv, fundamental modificată. 


C. GUVERNAREA BISERICII 

Transformarea guvernării Bisericii se continuă pe tot par¬ 
cursul .secolului al XH-lea. Drumul parcurs se apreciază 
cum se cuvine la scara unui secol, comparând administraţia 
încă embrionară de la sfârşitul pontificatului lui Urban al 

II- lea, cu cea de la începutul pontificatului lui Innocentiu al 

III- lea. Papalitatea devine monarhică, centralistă şi, în fapt, 
birocratică. Pontificatul lui Alexandru al III-lea constituie în 
cadrul acestei transformări o etapă caracteristică. 

Evoluţia se remarcă, în primul rând, în raporturile din¬ 
tre papă şi episcopi. La începutul reformei pontificale, locul 
obişnuit al întâlnirii este sinodul roman, ţinut în fiecare an 
de Paşti şi reunind, în jurul papei, episcopii din provincia 
ecleziastică a Romei. Acestor reuniuni le urmează conciliile, 
al căror orizont este mai general şi pe care papa le conduce 
personal. De exemplu, cele ale lui Urban al II-lea la 
Piacenza şi la Clermont. Pe măsură ce reforma se extinde, 
instituţia se lărgeşte şi se transformă. Ea ajunge, la sfârşi- 

1 Canonul XXII al celui de al III-lea Conciliu de la Laterano 
ce precizează un canon al conciliului din 1139. 

tul disputei pentru învestituri, la convocarea primului Con¬ 
ciliu de la Laterano, considerat ecumenic de către teologi. 
De la 1123 la 1215, se succed patru concilii, determinante 
pentru reforma Bisericii, ţinute toate la Laterano, loc privi¬ 
legiat al întâlnirii dintre papă şi episcopi. 

Aceste concilii sunt reunite la sfârşitul perioadelor difi¬ 
cile pentru Biserică - cel din 1139, la sfârşitul schismei lui 
Anacletus, cel din 1179, la încheierea luptei dintre 
Frederic Barbarossa şi Alexandru al IlI-lea -, sau pentru a 
face faţă unei situaţii generale delicate, ca aceea din 1215. 

De la 1123 la 1148, sunt numeroase conciliile generale 
sau locale reunite în jurul papei. Innocentiu al II-lea ţine 
unul la Clermont în 1130, unul la Reims în 1131, unul la 
Piacenza în 1132, unul la Pisa în 1135. în acest cadru el 
determină proclamarea de canoane reformatoare, mai 
mult decât recunoaşterea unei autorităţi puţin discutate 
în ciuda schismei. Eugeniu al IlI-lea reuneşte deopotrivă 
episcopii la Reims, apoi la Cremona, în 1148, unde sunt 
adoptate din nou diverse măsuri reformatoare. Exami¬ 
nează împreună cu episcopii problemele puse de erezie şi 
învăţătura doctrinelor eronate. După 1148, aceste adunări 
devin mai rare. Adrian al IV-lea nu provoacă nici una. 
Alexandru al IlI-lea, care reuneşte un sinod la Montpellier 
în 1162, ţine un conciliu mai important la Tours în 1163. 
După cel de al IlI-lea Conciliu de la Laterano, sinoadele de 
episcopi ies din uz. 

O ruptură în sistem este marcată la mijlocul secolului al 
XH-lea. Unei papalităţi itinerante, cu funcţiuni administrative 
puţin dezvoltate, făcându-se cu atât mai mult înţeleasă şi 
ascultată în prezenţa papei, îi succede o guvernare care 
urmăreşte de la distanţă, regulat şi prin persoane interpuse, 
mersul tuturor problemelor creştinătăţii. Această transfor¬ 
mare se încheie cu pontificatul lui Alexandru al IlI-lea. 

Autoritatea papalităţii este acum indiscutabilă. Conciliile 
locale ţinute sub conducerea arhiepiscopului se fac cel mai 
adesea ecoul deciziilor luate în conciliile generale ţinute în 
prezenţa papei, sau în conciliile ecumenice. Numeroase sunt 
sinoadele care, în Franţa, în Burgundia, în Normandia, în 

Anglia şi în Spania, promulgă deciziile primului Conciliu de 
la Latemo. Aşa se întâmplă şi la Westminster, în 1125, 1127 
şi 1129, la Rouen în 1128, la Bourges, Chartres, Clermont, 
Beauvais, Vienne şi Besanşon, în 1125, la Nantes în 1127, la 
Arras şi la Troyes, în 1128, la Châlons şi la Paris, în 1129, la 
Barcelona în 1126 şi la Palencia în 1129. în Italia de Nord, 
Conciliul de la Pavia, în 1128, se ocupă mai mult de pro¬ 
bleme politice decât de chestiuni ecleziastice. în Germania, 
după alegerea lui Lotar al Ill-lea, legaţii pontificali au întrea¬ 
ga libertate de a confirma alegerile episcopale, de a regla 
diferendele între prelaţi, a elibera privilegii şi a ţine concilii 
provinciale. Totuşi, semn al particularismului, sinoadele 
reunite la Toul şi la Worms, în 1127, la Mainz şi la Koln, în 
1131, par mai ocupate de reglarea diferitelor probleme, decât 
- de promulgarea legislaţiei reformatoare. 

Cel de al II-lea Conciliu de la Laterano este urmat de o 
activitate mai scăzută, pentru că sinoadele de episcopi 
ţinute în jurul papei Innocentiu al II-lea l-au pregătit pe 
larg, pe întregul continent 1 . în Anglia, cele două concilii 
ţinute la Londra, în 1143 şi 1151, sunt dominate de luptele 
politice ce divizează acest regat. 

începând de la mijlocul secolului, conciliile provinciale 
se transformă, şi rolul lor merge spre declin. Este din ce în 
ce mai mult o adunare în jurul legatului pontifical, însăr¬ 
cinat cu o misiune bine definită, fie că are de reglementat 
o problemă administrativă fie o problemă a unei persoane. 
Promulgarea de canoane nu este necunoscută atunci când 
locul şi împrejurările o cer. 

Este caracteristică, din acest punct de vedere, legaţia cardi-' 
naiului Breakspear, în Scandinavia, în 1152. El avea drept 
misiune reorganizarea Bisericii din cele trei regate: al Norvegiei, 
al Suediei şi al Danemarcei. Prin ridicarea episcopiei din 
Nidaros la rangul de arhiepiscopie, el organiza o nouă provin¬ 
cie ecleziastică ce conferea autonomia religioasă Norvegiei. La 
Conciliul de la Linkoping, el nu a reuşit să obţină acceptarea 


1 Canoanele conciliului din 1139 le reiau pe cele ale concili- 
ilor ţinute anterior. Nici unul nu este original. Cf. R. 
SOMERVILLE, The concil of Pisa 1135. A re-examination of the 
evidence of the canon, in Speculum, t 45, 1970, pp. 98-114. 

unei soluţii identice pentru Suedia. De atunci, Lund, metro¬ 
polă daneză la acea dată, îşi păstrează autoritatea asupra dio- 
cezelor suedeze. Legaţia cardinalului Breakspear este însoţită 
şi de proclamarea decretelor reformatoare de la conciliile ecu¬ 
menice precedente, foarte puţin respectate până atunci în 
Scandinavia, de restaurarea temporalului bisericilor, adesea în 
mâinile laicilor, şi de introducerea păcii lui Dumnezeu. La 
drept vorbind, era vorba în acest caz de ţări îndepărtate care 
necesitau o misiune cu totul specifică. Acelaşi lucru se întâm¬ 
plă în Irlanda, unde Conciliul de la Cashel, ce se ţine în 1172, 
imediat după cucerirea ţării de către Hernie al II-lea, încearcă, 
încă o dată, să impună în insulă prescripţiile canonice, riturile 
şi ideile care sunt valabile pe continent. Acest conciliu este 
convocat de un legat pontifical care îl şi prezidează. în ţările în 
care organizarea ecleziastică funcţionează de multă vreme şi 
unde nu apar probleme majore, aceste adunări nu mai au 
motivaţie. în Languedoc, dimpotrivă, misiunile de legaţi şi con¬ 
ciliile locale devin mai numeroase la sfârşitul secolului şi la 
începutul secolului al XlII-lea, pe măsură ce papalitatea 
capătă conştiinţa importanţei implantării eretice. Ajunsă la 
acest punct, instituţia conciliului local, în jurul legatului, pare 
destul de mult îndepărtată de ceea ce era în secolul precedent, 
la începutul reformei pontificale. 

în jurul papei, s-a dezvoltat un adevărat guvern, a cărui 
competenţă creşte pe măsură ce capacitatea de intervenţie 
a papalităţii progresează. Această administraţie ajunge la 
maturitate sub îndelungatul pontificat al lui Alexandru al 
III-lea. Este desemnată, deja de mai multă vreme, prin ter¬ 
menul de curie. Cuvântul este comun şi se aplică, fără 
deosebire, pentru toate guvernările. Subliniază cu hotărâre, 
prea multă poate, caracterul administrativ al acestor 
funcţii 1 . 

în prima categorie sunt cardinalii. După decretul din 
1059, alegerea papei le revine lor şi ei îl aleg pe unul din¬ 
tre ei. în afara acestei funcţii electorale, nici un text nu 
precizează atribuţiile lor. Or, este cât se poate de evident 

1 Termenul de Curia romana apare pentru prima oară într-un 
document pontifical din 1089, K.-JORDAN, Die Enststehung der 
Rdmischen Kurie { 5251, p. 37. 

că acest colegiu al cardinalilor constituie în secolul al XII- 
lea un fapt instituţional major, pentru că intervine în 
numeroase decizii pontificale. 

Clerici importanţi din Roma şi din diocezele suburbi- 
care, cardinalii participă la puterile jurisdicţionale ale 
Bisericii romane. De altfel, atunci rând Scaunul apostolic 
este vacant, ei se bucură de autoritatea sa şi iau în numele 
său măsurile necesare. Privilegiul electoral al cardinalilor 
nu este decât un simplu procedeu comod pentru a-1 de¬ 
semna pe titularul Scaunului apostolic, dar şi recu¬ 
noaşterea, pentru membrii cei mai eminenţi ai Bisericii 
romane, a dreptului de-a da un conducător pentru Biserica 
universală. Rolul celorlalţi clerici şi credincioşi în alegere şi 
conducerea treburilor se estompează din ce în ce mai mult. 
Biserica romană nu înseamnă papa singur, ci este suve¬ 
ranul pontif împreună cu cardinalii, şi aproape exclusiv cu 
ei, pe măsură ce sinoadele anuale se răresc şi dispar 1 . 

Rolul lor colectiv nu încetează să crească pe întreg par¬ 
cursul secolului al XH-lea, în primul rând din cauza 
alegerii pontifului. începând cu pontificatul lui Pascal al 
II-lea, cardinalii se împart în grupuri cu tendinţe diferite. 
Există gregorieni intransigenţi, moderaţi şi partizani ai 
unei înţelegeri cu Imperiul. Prin urmare, apar alte criterii 
de împărţire. Colegiul cardinalilor reflectă, de-a lungul 
întregului secol al XTI-lea, disputele care agită lumea 2 . 
Fiecare grup înţelege în mod diferit acţiunea ce trebuie 
întreprinsă. în aceste condiţii, alegerea unui pontif este 
cea a unei politici. Acest unic fapt ar explica alegerea 
papei din rândul cardinalilor, pentru că acţiunea trecută 
pare să excludă orice surpriză şi orice aventură. Această 
divizare internă poate duce la fel de bine la o schismă. 
Aşa se şi întâmplă cu alegerile din 1130 şi 1159. în alte 
ocazii, ea a fost evitată numai datorită înţelepciunii unuia 

1 K. GANZER, Das romische Kardinalkollegium, in Le 
Istituzioni ecclesiastiche [437], pp. 153-181. 

2 L. PELLEGRINI, Orientamenti di politica ecclesiastica e ten- 
sioni all'intemo del collegio cardinalizio nella prima metă del se¬ 
cole XII, in Le Istituzioni ecclesiastiche [437], pp. 445-473. 

sau altuia dintre cardinali. Fiecare schimbare de pontifi¬ 
cat cere o mulţime de precauţii. 

La cererea lui Alexandru al Ill-lea, cel de al III-lea Con¬ 
ciliu de la Laterano amendează decretul asupra alegerii 
pontifului, prin renunţarea la dispoziţiile ce rezervau un rol 
distinct cardinalilor episcopi, cardinalilor preoţi şi cardi¬ 
nalilor diaconi. De acum înainte, cu toţii dispun de acelaşi 
drept de sufragiu, iar papa trebuie să fie ales cu majori¬ 
tatea, celor două treimi. Această regulă este eficace, din 
moment ce nu mai există dublă alegere până la Marea 
Schismă 1 . 

Acest decret face să dispară în totalitate diferenţele de 
ordin dintre cardinali, ce erau foarte atenuate de la Urban 
al II-lea. Colegiul sacru apare ca un corp unic, creat de 
papa. în principal, este un organ de continuitate politică. 
Rolul cardinalilor, în calitate de consilieri ai papei, este, 
mai mult decât o obişnuinţă, un drept. Papa nu este deloc 
legat de părerea lor. Cu toate acestea, semnăturile lor 
devin mai numeroase şi mai uzitate în josul actelor, 
începând cu pontificatul lui Urban al II-lea. Participarea lor 
la decizii se marchează prin formule ca De communi 
fratrum consilia atque uoluntate. Papii ţin seama efectiv de 
părerea cardinalilor; este cazul lui Alexandru al III-lea în 
scrisorile către Ludovic al VH-lea. Importanţa acestor opinii 
este dificil de evaluat. Termenul de consistoriu, ce apare 
pentru prima dată în 1171 pentru a desemna adunarea 
solemnă a cardinalilor în jurul papei, înregistrează această 
funcţie de colaborare, începută cu siguranţă mult mai 
devreme, probabil de la pontificatul lui Pascal al II-lea 2 . 
Consistoriul este competent pentru toate chestiunile impor¬ 
tante: alegerea episcopală disputată, destituirea unui epis¬ 
cop, organizarea unei episcopii, canonizarea unui sfânt. 

1 Decretul Liceţ de evitanda. Se ştie că există o versiune fal¬ 
sificată a decretului din 1059, datând din 1085, ce atribuie 
alegerea papei, cardinalilor fără deosebire de ordin. Această ver¬ 
siune este vehiculată chiar de colecţiile canonice gregoriene. 

2 J. SYDOW, II consistorium dopo la scisma del 1130, in 
Rivista di Storia della Chiesa in Italia, t. 9, 1955, pp. 167 şi urm. 

Este consultat, de asemenea, în legătură cu problemele de 
doctrină. Astfel, are cunoştinţă de condamnarea lui Abelard 
şi de preceptele lui Gilbert de La Porree despre Treime, 
după Conciliul de la Reims, din 1148. 

Rolul cardinalilor este determinant în câteva cazuri. 
Astfel, în 1156, în vremea pontificatului lui Adrian al 
IV-lea, papa însuşi şi cancelarul sunt partizanii unei păci 
avantajoase şi ai unei întoarceri la alianţa normandă. 
Cardinalii, mai favorabili lui Frederic Barbarossa, sunt 
ostili acestor propuneri şi resping tratatul. 

Numeroase funcţii revin cardinalilor. în primul rând cele 
de legat. Reforma, ce antrenează centralizarea şi intervenţia 
crescândă a papalităţii peste tot în cadrul creştinătăţii, le 
înmulţeşte. Alexandru al III-lea trimite mai mult de 150 de 
legaţi a latere, ceea ce înseamnă că veneau de la Roma şi îl 
reprezentau pentru o misiune specială. Importanţa politică 
a colegiului de cardinali este strict paralelă cu dezvoltarea 
acestor legaţii. 

în cadrul curiei, funcţiile apar, prin distingerea lor unele 
de altele ca organe de guvernare. Este vorba despre adminis¬ 
tratorul de mănăstire începând din 1105, iar camera apos¬ 
tolică, condusă de un cardinal, este o instituţie ce se fixează 
către 1120 1 . Cardinalii sunt însărcinaţi cu administrarea 
patrimoniului. Unul dintre ei este vicarul papei la Roma. în 
absenţa sa, în vremea lui Alexandru al III-lea, apare o 
funcţie de justiţie, iar cel care o deţine se recrutează dintre 
capelanii papei. Sarcina cea mai importantă este cea de 
cancelar, care are ca funcţie să pecetluiască cu sigiliul pon¬ 
tifical scrisorile şi privilegiile, să le înregistreze şi să păstreze 
o copie. Aceste funcţii au fost multă vreme confundate cu 
cele de bibliotecar. Cele două funcţii sunt despărţite defini¬ 
tiv în 1144. Cancelaria controlează întreaga activitate a 
curiei. Serviciu de o maximă importanţă, cuprinzând un 
personal numeros, nu se poate pătrunde aici fără a fi sub- 
diacon nici fără să fi primit o bună formaţie juridică. 


1 K. JORDAN, Zurpăpstliche Finanzgeschichte im 11. und 12. 
Jahrhundert, in Quellen und Forschungen aus Italienisch.es 
Archiven und Bibliotheken, t. 25, 1933-1944, pp. 61-104. 

Alegerea cardinalilor este capitală şi revine în totalitate 
papei. Din grija pentru reformă, Leon al IX-lea a legat de 
slujba Bisericii romane străini, în special loreni. începând 
din această perioadă, curia romană şi-a dobândit caracterul 
internaţional, chiar dacă numărul neitalienilor rămâne mic. 
De la 1130 la 1200, se observă prezenţa regulată a câtorva 
cardinali francezi, englezi sau germani. Alegerea acestor car¬ 
dinali răspunde unor criterii de apreciere deosebit de severe. 
Alexandru al III-le a cere o mare austeritate a moravurilor, a 
devotamentului, a învăţăturii şi o ascultare fără fisură. Cu 
siguranţă că şi predecesorii săi au avut aceeaşi grijă. Ea se 
manifestă deopotrivă şi în alegerea consideraţiilor de oportu¬ 
nitate, pentru că papa se înconjoară de colaboratori capabili 
să conducă cu bine o misiune precisă. Numirile se fac destul 
de des în legătură cu evenimentele şi pentru a răspunde 
problemelor pe care le pun. Astfel, Alexandru al III-lea face o 
importantă promovare de cardinali pentru negocierea păcii 
de la Veneţia şi pentru pregătirea Conciliului de la Laterano 
din 1179. în aceste condiţii, se înţelege că printre cardinali 
existau şi membri ai marilor familii din Roma, clerici capabili 
să inspire încredere regilor şi prinţilor, şi oameni veniţi din 
mişcări religioase noi. Eterogenitatea colegiului sacru, evi¬ 
dentă încă de la alegerile, pontificale, ţine de diversitatea 
problemelor ce se pun Romei şi care antrenează promovări 
de cardinali foarte diversificate. 

Persoanele ce compun colegiul sacru, prin structura lor, 
reflectă vicisitudinile politicii Scaunului apostolic. Dintre cei 
66 de cardinali promovaţi de Pascal al II-lea, un sfert este de 
origine necunoscută, mai mult de 10 vin din Italia de Sud. Ei 
sunt mai numeroşi decât cei originari din teritoriile pontificale, 
din Toscana şi din Lombardia. Această repartizare este 
reflectarea alianţei dintre curie şi normanzi. După concordatul 
de la Worms, acest echilibru se modifică în folosul cardinalilor 
veniţi din ţările Imperiului. Tot astfel, reforma pontificală se 
bazase pe promovarea de călugări la rangul de cardinal. 
Abaţiile de la Montecassino, Subiaco, Saint-Vincent du 
Vultume, Farfa, Sainta Sofia din Benevento, Cluny şi Saint- 
Victor din Marsila răspundeau, în moduri diferite, nevoilor 
Sfântului Scaun. Cu pontificatul lui Gelasius al II-lea, epoca 
călugărilor se încheie, iar. clericii, în principal canonicii regu¬ 
lari, sunt cei care înving. Faptul este în mod evident con¬ 
secinţa dezvoltării vieţii regulare a clericilor. 

Alexandru al III-lea ridică la demnitatea de cardinal 34 de 
clerici. Se cunosc antecedentele pentru 21 dintre ei: 4 au fost 

călugări, 8 aparţin clerului laic, 9 şi-au făcut întreaga carieră 
în slujba Sfântului Scaun. Apartenenţa la curie, gajul soli¬ 
darităţii şi al ascultării, pare evident un titlu pentru pro¬ 
movare. în plus, aceştia sunt jurişti de mare reputaţie, ceea 
ce constituie semnul importanţei acestei discipline pentru 
tratarea celor mai diverse probleme. Din 21 de cardinali ai 
lui Alexandru al III-lea, 14 sunt italieni, 6 francezi, 1 german. 
Legăturile excepţionale ale acestui papă cu Franţa, unde a 
găsit refugiu în timpul schismei, sunt astfel recunoscute. în 
vremea lui Alexandru al III-lea, episcopii rezidenţiali care nu 
renunţă la funcţia lor devin cardinali ai Bisericii romane. 
Astfel âu procedat Galdin, arhiepiscop de Milano, Guillaume 
de Champagne, arhiepiscop de Reims şi alţi câţiva. Aceste 
promovări marchează deschiderea curiei spre întreaga creşti¬ 
nătate şi răspund unei griji manifeste pentru psihologia 
politică. Cu toate acestea, se poate releva ceea ce fenomenul 
are anormal. Aceşti cardinali, care nu aparţin clerului roman, 
nu au funcţie la curia pontificală. Cardinalatul era atunci o 
demnitate, atribuită, potrivit voinţei papei, celui care consti¬ 
tuia un sprijin fidel al Scaunului apostolic în afara Italiei. 


D. SCHISMELE DIN SECOLUL AL XII-LEA 

Diversele tendinţe ce traversează colegiul de cardinali 
reflectă opoziţiile care divizează lumea, fie ele religioase, 
sau politice. Particularismele se manifestă şi aici, tot astfel 
ca şi interesele divergente. Papalitatea are o asemenea 
influenţă în lume, încât aceasta nu poate fi altfel. Tot aşa, 
fiecare alegere pontificală este, în acelaşi timp, alegerea 
unui suveran pontif şi cea a unei anumite orientări a 
politicii Bisericii. Cu această ocazie diverse curente ies la 
iveală şi se confruntă, eventual cu putere. într-un mediu 
atât de restrâns, rivalităţile de persoane şi ambiţiile con¬ 
tribuie la agravarea problemelor. Invers, înţelepciunea 
cutăruia sau cutăruia permite evitarea unei situaţii şi mai 
rele. Alegerea din 1124 nu se făcuse fără dificultăţi, iar 
criza nu fusese evitată decât prin extraordinarul dezinteres 
al unuia dintre cardinali, susceptibil de a fi ales papă. Nu 
se cunosc cu exactitate motivele acestei divizări a colegiului 
de cardinali. 

Dubla alegere din 1130 duce, şi ea, la schismă, cea a 
lui Anacletus, de la numele antipapei ales împotriva lui 
Innocentiu al II-lea. Nu există o cauzalitate politică directă 
a acestui eveniment, pentru că, la această dată, nici un 
prinţ nu este interesat de o asemenea aventură. Colegiul 
cardinalilor se împarte în legătură cu probleme strict reli¬ 
gioase, fiecare tendinţă făcând alegerea aceluia ce reprezin¬ 
tă cel mai bine o orientare bine definită. Cei care înţeleg să 
se mulţumească cu reforma gregoriană amendată prin con¬ 
cordatul de la Worms se opun celor care doresc o transfor¬ 
mare a programului reformator într-un sens mai evanghe¬ 
lic. Această delimitare subliniază impactul noii sensibilităţi 
religioase până la cel mai elevat nivel al Bisericii şi 
marchează cu putere tranziţia între două epoci. Nu este 
uimitor că Sfântul Bemard este atât de ferm de partea lui 
Innocentiu al II-lea, la fel ca şi Sfântul Norbert şi diversele 
ordine noi. Ideile lor au deja o audienţă largă, din moment 
ce reuşesc să câştige de partea papei lor episcopatul şi 
suveranii. Iau partea lui Anacletus: regele Siciliei, episcopii 
din Italia de Nord şi în special arhiepiscopul de Milano, 
Acvitania, din cauza vechiului legat Guillaume dAngouleme, 
şi câteva mari abaţii de străveche întemeiere, precum cele 
de la Montecassino şi Cluny. Restul creştinătăţii optează 
pentru Innocentiu al II-lea, fără multă ezitare. 

Legitimitatea unui pontif depinde de condiţiile alegerii 
sale. Respectarea procedurilor ar trebui să permită 
realizarea distincţiei între un intrus şi un papă legitim. Pe 
scurt, examinarea proceselor-verbale de alegere ar trebui 
să permită rezolvarea dezbaterii. Se vădeşte repede că 
această referire la drept nu este suficientă. 

Decretul din 1059 în legătură cu alegerea pontifilor 
lăsa iniţiativa alegerii cardinalilor episcopi, care pro¬ 
puneau candidatul lor cardinalilor preoţi şi diaconi. Acor¬ 
dul asupra numelui se făcea la încheierea acestor multi¬ 
ple tratative. în timpul agoniei lui Honorius al II-lea, car¬ 
dinalii, la cererea cancelarului, conveniseră să se lase pe 
seama unei comisii din 8 membri şi să aştepte sfârşitul 
funeraliilor. Or, nu s-a întâmplat nimic. Innocentiu al II-lea. 

este ales aproape imediat de către 5 membri din comisia 
de arbitraj, în ciuda protestului celorlalţi şi fără ca restul 
colegiului de cardinali să fi fost informat. Este hirotonisit 
imediat. Câteva ore mai târziu, cardinalii din partida 
adversă, după ce au protestat cu fermitate împotriva lovi¬ 
turii de forţă împlinite ceva mai devreme, procedează la 
alegerea lui Anacletus. 

Suntem nevoiţi să constatăm că procedura fixată prin 
Decretul din 1059 nu a fost respectată nici într-un caz, nici 
în celălalt. Mai mult, acordul în legătură cu supunerea în 
faţa unei comisii de arbitraj nu are mare valoare juridică. 
De altfel, Innocentiu al II-lea este ales înaintea răgazului 
convenit Are de partea sa, dreptul de a fi fost primul ales şi 
primul consacrat. Dimpotrivă, Anacletus poate să se pre¬ 
valeze de un număr mai mare. Partizanii săi sunt în număr 
de 20 în sfântul colegiu împotriva 16 de partea adversarului 
său. Nici unul dintre competitori nu poate fi considerat ales 
fără nici un dubiu. 

O asemenea situaţie era foarte dăunătoare pentru 
papalitate, din moment ce alegerea unuia sau a altuia reve¬ 
nea, de fapt, episcopilor şi prinţilor. în acest scop, Ludovic 
al Vl-lea a convocat un Conciliu la Etampes. Regele înţelegea 
să se facă alegerea ţinându-se cont de calităţile persoanei, 
mai mult decât de circumstanţele alegerii 1 . Sfântul Bemard, 
invitat la această adunare, joacă în cadrul ei un rol decisiv. 
Subliniază cu putere superioritatea morală a lui Innocentiu 
al II-lea. Argumentaţia neavând valoare juridică, analizează 
deopotrivă condiţiile alegerii. Trage concluzia că, în pofida 
faptului că a fost desemnat de o minoritate, Innocentiu al 
II-lea este candidatul partidei "celei mai sănătoase" din 
colegiul de cardinali. Acest raţionament nu este specios în 
contextul secolului al XH-lea, pentru că reia deosebirile 
tradiţionale dintre sanior pars şi major pars. Un vot obţinut 
prin majoritate în sensul propriu al termenului este o pro- 


1 Magis de personna quam de electione. Abatele Suger ţine 
seama de aceste preocupări în Viaţa lui Ludovic al Vl-lea. 
Sfântul Bernard explică argumentaţia sa arhiepiscopului de 
Tours, Hildebert, care lipsea, în Scrisoarea 52. 

cedură puţin uzitată în Evul Mediu 1 . Este total inutil să 
subliniem slăbiciunea acestor discursuri. Argumentaţia 
morală însăşi pare prea greoi articulată. Anacletus al II-lea, 
recunoscut de Montecassino sau Cluny nu poate fi consid¬ 
erat un personaj îndoielnic. Sfântul Bernard dovedeşte, 
probabil, o folosire excesivă a temelor de polemică. Pe 
scurt, regatul capeţian se alătură lui Innocentiu al II-lea. 

Aşa s-a întâmplat şi cu celelalte regate, cu excepţia 
Siciliei. Sfântul Bernard a ajuns în Anglia pentru a-1 con¬ 
vinge pe Henric I Beauclerc, şi a obţinut adeziunea sa. în 
Germania, unde influenţa Sfântului Norbert, pe atunci 
arhiepiscop de Magdeburg, mergea în acelaşi sens cu cea a 
Sfântului Bernard în Franţa, un conciliu reunit la Wurzburg, 
în octombrie 1130, se pronunţă în unanimitate pentru 
Innocentiu al II-lea. Regii Castiliei şi ai Aragonului adoptă 
aceeaşi atitudine. De aceea, conciliu! pe care papa l-a ţinut 
la Reims, în toamna lui 1131, a fost un succes pentru cauza 
sa, din, moment ce episcopii erau însoţiţi de reprezentanţi 
ai diferiţilor regi care îl recunoscuseră 2 . 

Innocentiu al II-lea fusese alungat din Roma şi trebuia 
să fie adus înapoi. Le revenea regilor misiunea să-i 
deschidă un drum, la nevoie cu ajutorul armelor. în lipsa 
mijloacelor, această expediţie militară a fost mai lungă şi 
mai dificilă decât fusese prevăzut. Innocentiu al II-lea şi 
principalii săi partizani au fost constrânşi să negocieze cu 
oraşele ce ţineau cu antipapa şi cu regele Siciliei. Acest 
efort de convingere, la care Bernard a participat atât de 
mult, conferă acestui sfârşit de schismă un aspect mai 
puţin inuman decât o simplă victorie militară. De altfel, 
Innocentiu al II-lea, nu a dat totdeauna dovadă de blânde¬ 
ţea şi de deschiderea dorite de propriii săi partizani. 


1 L. MOULIN, Sanior et major pars. Note sur Uevolution des 
techniques electorales dans Ies ordres religieux du V7 e au XIII e 
siecle, in Revue d'Histoire du Droit Jransais et etranger, t. 45, 
1958, pp. 368-397 şi pp. 491-529. 

2 MANSI, t. XXI, col. 453 şi supl., t. II, col. 407. Actele s-au 
pierdut. 

Schisma din . 1130 apare ca un simplu incident. Devo¬ 
tamentul lui Lotar al IlI-lea pentru interesele Bisericii împie¬ 
dică degenerarea întregii chestiuni într-o gravă criză. Or, 
într-un context politic atât de excepţional favorabil, soluţia 
s-a lăsat mult timp aşteptată şi a pus la grea încercare răb¬ 
darea împăratului şi a partidei lui Innocentiu al II-lea. Nu 
este greu să ne imaginăm ce s-ar fi putut întâmpla dacă 
Anacletus al II-lea ar fi dispus de un sprijin de anvergură. 
Schisma din 1130 putea alimenta cele mai negre presimţiri. 

Or, în 1159, la» moartea lui Adrian al IV-lea, situaţia 
politică era total diferită. Frederic Barbarossa intenţiona 
să restabilească, peste tot unde putea, drepturile suvera¬ 
nului şi ierarhiile sociale. După alegerea sa ca rege în 
Germania, Biserica nu mai avea motive de satisfacţie. 
Curia romană simţea cum se apropie furtuna. în octom¬ 
brie 1157, la dieta de la Besanşon, un incident violent şi 
semnificativ îi opunea pe legaţii pontificali consilierilor 
împăratului. Termenul de beneficia, folosit în bula pontifi¬ 
cală pentru desemnarea binefacerilor lui Dumnezeu, 
tradus abuziv, a făcut auditoriul să creadă că Roma con¬ 
sidera Imperiul ca un fief al Bisericii. Această eroare, vo¬ 
luntară sau accidentală, era caracteristică pentru o ne¬ 
înţelegere fundamentală. Roma respecta tezele gregoriene 
ale superiorităţii puterii spirituale. La curtea imperială, 
exista cel mai viu sentiment al independenţei regilor, al 
caracterului religios al puterii lor şi al capacităţii lor de a 
interveni în problemele Bisericii. Ambasadele ce se succed 
nu pot, sub acest aspect, lăsa în ignoranţă curia romană. De 
altfel, pedepsirea oraşului Milano şi dieta de la Roncaglia 
constituiau suficiente avertismente. în 1159, la moartea 
lui Adrian al IV-lea, Barbarossa asedia Cremona. Prezenţa 
armatei sale în Italia era plină de ameninţări, nimeni nu 
putea ignora acest lucru. 

Niciodată o alegere pontificală nu se prezentase într-un 
context atât de dominat de politică. Cardinalii aveau de 
ales între acordul cu împăratul sau rezistenţa. Fiecare din 
aceste opţiuni era reprezentată la colegiul sacru de către o 
strălucită personalitate. Cardinalul Octaviano, din familia 

conţilor de Monticello, înrudită cu cele mai mari familii, 
reprezenta de mai bine de câţiva ani interesele Imperiului. 
Cardinalul Rolando Bandinelli, vechi profesor de drept la 
Bologna şi cancelar al Bisericii în timpul lui Adrian al IV-lea, 
era partizanul rezistenţei şi al alianţei cu Sicilia. 

Alegerea a ţinut mai multe zile, unii cardinali fiind 
ezitanţi. Niciodată partizanii lui Octaviano nu au fost mai 
mulţi de 9, cei ai lui Rolando Bandinelli fiind mai mulţi de 
20. Cu toate dcestea, procedura era nesigură atunci când 
unanimitatea nu se realiza. O lovitură de forţă i-a permis 
lui Octaviano să fie hirotonisit într-o atmosferă de revoltă. 
Rolando Bandinelli şi ai săi, revenindu-şi din stupoare şi 
eliberaţi de prietenii lor, au părăsit Roma. Cancelarul 
Rolando este atunci uns şi încoronat papă, sub numele 
de Alexandru al III-lea, de către cardinalul episcop de 
Ostia. Aceasta însemna schismă 1 . 

Din punct de vedere al dreptului canonic, cauza era mai 
clară decât în 1130. Nu putea exista nici un dubiu în legătură 
cu aceasta, Alexandru al III-lea era un papă legitim, iar Victor 
al IV-lea antipapă. însemna a face calculul fără Frederic 
Barbarossa, căruia această dublă alegere îi slujea de minune, 
împăratul a comunicat regilor şi episcopilor că dorea să 
reunească un conciliu la Pavia, la începutul lui 1160, şi, 
rugându-i să se prezinte la acesta, le cerea să rămână neutri 
până atunci. Alexandru al III-lea a refuzat să se prezinte la 
această adunare ce nu fusese convocată de pontiful roman şi 
la care împăratul îl poftea ca pe oricare dintre supuşii săi. 
Octaviano nu avea nici un motiv să se abţină. Mai mult de 
cincizeci de episcopi au fost astfel chemaţi să delibereze în 
legătură cu legitimitatea papei. Veneau, aproape toţi, din teri¬ 
toriile supuse lui Barbarossa. Aversiunea câtorva dintre ei de 
a-1 recunoaşte pe Victor al IV-lea ca papă legitim a fost în¬ 
vinsă prin diferite mijloace de presiune. Voinţa împăratului, 
discretă dar eficace, invita la schismă. 

Trebuia convinsă creştinătatea. Victor al IV-lea şi Alexandru 
al III-lea s-au folosit în acest scop de trimiterea a numeroşi 


1 P. KEHR Zur Geschichte Viktors IV, in NA, t. 46, 1925, pp. 
53-85. 

legaţi pe lângă toţi prinţii 1 . Cu toate acestea, la această 
dată, clerul nu mai este atât de dependent de alegerea 
suveranului său ca înainte. Există cazuri când episcopii şi 
ordinele religioase au luat o poziţie opusă celei a regelui lor. 
Chiar în Germania, unde prestigiul lui Frederic Barbarossa 
era imens, nu a existat unanimitate. Arhiepiscopul de 
Salzburg l-a recunoscut pe Alexandru al III-lea încă de la 
început, şi nu şi-a schimbat opinia. I-a antrenat rapid pe 
această cale pe episcopi şi întregul cler din provincia sa 
ecleziastică. în vestul Germaniei, prelaţii câştigaţi de partea 
lui Victor al IV-lea se izbesc de un cler ce ţine cu 
Alexandru. Boemia a ţinut partea papei imperial. Ungaria a 
făcut alegerea inversă. în Danemarca, regele a constrâns 
clerul câştigat de partea lui Alexandru al III-lea să sufere, 
pentru că el aderă la antipapă. în Anglia, Amoul, episcop 
de Lisieux, s-a făcut purtătorul de cuvânt al lui Alexandru 
al III-lea pe lângă rege şi cler, grupat în jurul arhiepiscopi¬ 
lor de York şi de Canterbury, şi i-a luat oficial partea, în 
iulie 1160. în Normandia, prelaţii au fost şi mai zeloşi. în 
Franţa, clerul era alexandrin, iar regele mai ezitant, din 
raţiuni politice. Fratele său, Henric, pe atunci episcop de 
Beauvais, a contribuit într-o mare măsură la adeziunea 
pentru Alexandru al III-lea. Diferitele regate spaniole au 
făcut aceeaşi alegere. 

Marile congregaţii religioase au avut şi ele de ales. 
Cluny înţelegea să rămână neutru în acest conflict. Atunci 
când abatele s-a situat, în sfârşit, de partea lui Victor al 
IV-lea, Alexandru al III-lea l-a demis fără rezistenţă. Canonicii 
din ordinul fondat de Sfântul Norbert* s-au împărţit. în 
Germania, au fost pentru unul, în Franţa pentru celălalt. 
Cistercienii, Ospitalierii şi Templierii s-au declarat pentru 
Alexandru al III-lea. Priorul de la Grande Chartreuse a făcut 
la fel. Acest sprijin era considerabil din punct de vedere mate¬ 
rial şi moral. 


1 M. PACAUT, Les legats d'Alexandre III, in RHE, t. 50, 1955, 
pp. 821-838. 

* Premantre, după numele locului ales de Sfântul Norbert 
(N.tr.). 

Alexandru al IlI-lea putea deopotrivă să conteze pe 
oraşele lombarde pe care prezenţa în Italia a lui Frederic 
Barbarossa, înarmat, le îngrijora pentru libertăţile lor. 
Milano, care se simţea ameninţat în mod cu totul special, 
rezista deschis împăratului. Regele Siciliei era deopotrivă 
favorabil cauzei lui Alexandru al IlI-lea, ca şi împăratul 
bizantin. La drept vorbind, papa imperial putea să găsească, 
de asemenea, sprijin în Peninsulă. Câteva familii din înal¬ 
ta aristocraţie şi câteva oraşe prin tradiţie favorabile 
împăratului ţineau cu Victor al IV-lea. Acum situaţia 
devenise şi mai confuză. 

Dubla alegere din 1159 nu implica ambiguităţile canoni¬ 
ce ce făceau inextricabilă, în drept, schisma din 1130. Pe 
planul principiilor, soluţia era mai uşor de găsit. Or, 
dificultăţile ce i-au urmat sunt maii. Criza datorează acest 
caracter acut şi durabil politicii de recucerire imperială a 
lui Frederic Barbarossa. Nu este o împărţire religioasă a 
creştinătăţii, ci o schismă politică. Acest aspect al eveni¬ 
mentelor nu a scăpat episcopilor din partida alexandrină. 
Amoul de Lisieux expune foarte clar arhiepiscopilor şi epis¬ 
copilor din statele Plantagenetului că schisma este pentru 
împărat mijlocul de a supune întreaga creştinătate puterii 
sale 1 . La această oră, o asemenea pretenţie este depăşită, 
cu excepţia teritoriilor supuse lui Barbarossa. De aceea, 
odată trecute mişcările temperamentale care pot îndrepta 
un prinţ contra Romei, regii nu mai au nici motiv nici 
interes să adere la papa imperial. 

Ralierea lor cu Alexandru al IlI-lea era de o mare 
importanţă din punct de vedere moral. împăratul nu mai 
putea pretinde că acţionează în virtutea unei unanimităţi 
care nu exista. Creditul lui Victor al IV-lea era diminuat 
în aceeaşi măsură. Prinţii şi regii favorabili cauzei lui 
Alexandru al IlI-lea grupau întregul cler ostil dominaţiei 
Imperiului asupra Bisericii. Vechile influenţe gregoriene 
acţionau peste tot împotriva împăratului. în plus, senti¬ 
mentul mai afişat al independenţei regatelor şi voinţa de 

1 ARNOUL DE LISIEUX, Epist. ad archiepiscopos et episcopos 
Angliae, in PL, 201 c 39 şi urm. 

eliberare a oraşelor din Italia adunau în jurul lui Alexandru 
al III-lea o coaliţie de convingeri şi de interese foarte diver¬ 
sificată. Politica papei este în totalitate dominată de 
obligaţia de a pune în evidenţă cvasiunanimitatea care se 
realizează în jurul persoanei sale, prin excluderea celor 
care depind prea mult de împărat. Această demonstraţie 
este realizată foarte devreme. Conciliul de la Tours, din 
mai 1162, reuneşte 17 cardinali, 124 de arhiepiscopi şi 
episcopi şi mai mult de 400 de abaţi. Comparativ, 
adunările ţinute pentru a-1 susţine pe Victor al IV-lea 
sunt de neluat în seamă. 

în plus. Alexandru al III-lea trebuia să menţină pacea şi 
să obţină domnia armoniei între toate grupurile şi toţi 
prinţii care îl recunoscuseră. Sarcina era supraomenească, 
iar succesul totdeauna precar. Pentru că ostilitatea care îl 
opunea pe Ludovic al VH-lea lui Henric al Il-lea nu dis¬ 
păruse pur şi simplu prin schismă. Prinţii şi statele îşi 
urmăreau interesele proprii, iar pdlitica pontificală trebuia 
să se potrivească cel mai bine la acest lucru. Trebuia să 
favorizeze o reconciliere aici, să acorde un avantaj dincolo 
şi să ajungă peste tot la acorduri chiar şi temporare. Se 
înţelege că politica pontificală a fost flexibilă şi uneori chiar 
unduitoare. Necesitatea făcea legea. Alexandru al III-lea a 
ştiut să menajeze într-un mod admirabil susceptibilitatea 
capeţianului şi să lege cu el raporturi de încredere. 

Cheia situaţiei se afla în mâinile lui Frederic Barbarossa. 
Ar fi fost suficient ca el Să renunţe la a-1 susţine pe Victor al 
IV-lea, pentru ca schisma să ia sfârşit. Nu se putea hotărî 
la aceasta fără motiv sau fără constrângere. începând de 
atunci, negocierile prin intermediari nu erau lipsite de 
interes. Astfel, după eşecul răsunător de la Milano, 
Alexandru al III-lea l-a rugat pe arhiepiscopul de Salzburg 
să vorbească cu împăratul. Colocviul care s-a ţinut la 
Milano, la 30 martie 1162, nu a dus-Ja nimic. Au mai avut 
loc şi alte întâlniri, la Mainz, în aprilie 1163, apoi un 
demers pe lângă curtea pontificală, la Susa, în 1164. 
Condiţiile lui Barbarossa erau inacceptabile! Regii se stră¬ 
duiau deopotrivă să caute o ieşire şi negociau la rândul 

lor, spre marea spaimă a papei. Astfel, Ludovic al VII-lea 
acceptă propunerile transmise de contele de Champagne şi 
nu ar fi trebuit deloc să se laude cu rolul pe care voia să-l 
joace la congresul de la Saint-Jean-de-Losne. 

Lipsa unei soluţii negociate, însemna o confruntare. 
Frederic Barbarossa se străduia să-şi instaleze protejatul la 
Roma şi avea intenţia să ţină aici un conciliu. Nimic nu-1 
putea împiedica, din moment ce Oraşul etern era în statele 
sale. Cu excepţia dorinţei de a se măsura cu împăratul, 
regii nu trebuiau să intervină în operaţiunile militare ce nu 
depăşeau cadrul Imperiului. Nu se întâmpla acelaşi lucru 
atunci când Barbarossa a concentrat trupe la frontiera 
regatului Franţei. Aceste ameninţări nu au determinat 
schimbarea hotărârii lui Ludovic al VII-lea. Alexandru al 
IlI-lea, asigurat cu refugiul într-un regat prieten, era în 
măsură să aştepte răsturnarea situaţiei în Italia. 

Sfârşitul schismei nu putea veni decât de la eşecul 
împăratului în propriile sale teritorii. De aceea papalitatea 
avea unele avantaje din a-i pune obstacole în cale. 
Oraşele italiene rebele faţă de autoritatea imperială erau 
aliatul obiectiv cel mai apropiat. Constituirea ligii lom- 
barde este consecinţa logică a unei evidente convergenţe 
de interese. Această alianţă făcea papalitatea să intre în 
jocul rivalităţilor politice, ceea ce ea nu făcuse vreodată 
până la acest nivel. Salvgardarea unei misiuni spirituale 
implica acum o intervenţie masivă în problemele locale. 
Roma, începând din această epocă, se vede constrânsă la 
elaborarea unei politici teritoriale specific italiene. Nici¬ 
odată obligaţiile temporale ale papalităţii nu fuseseră atât 
de constrângătoare. Victoria ligii, la Legnano, a deschis 
calea pentru pacea de la Veneţia, unde a biruit spiritul de 
compromis. Dar asta nu însemna că Sfântul Scaân nu 
aprecia pericolul; în consecinţă, înţelegea să nu-şi precu¬ 
peţească eforturile pentru a-şi asigura independenţa. 
Tentaţia evanghelică atât de conformă cu spiritul general 
de la sfârşitul primei jumătăţi a secolului lăsa locul unei 
evaluări mai cu calm a situaţiei. 

E. CONCIUILE ŞI REFORMA BISERICII 

în ciuda schismelor şi a creşterii importanţei preo¬ 
cupărilor politice, reforma Bisericii se continuă în secolul 
al XH-lea. Este opera conciliilor generale şi a conciliilor 
ecumenice din 1139 şi din 1179 ce prelungesc, comple¬ 
tează şi explicitează legislaţia anterioară. Rolul conciliilor 
se transformă şi se adaptează noii concepţii de drept ce 
prevalează în cadrul Bisericii. Puterea de a enunţa drep¬ 
tul este acum universal recunoscută papalităţii şi nu este 
necesar, pentru ca o dispoziţie să aibă forţă de lege, să fi 
fost adoptată de un conciliu. O decizie pontificală are tot 
atâta valoare. Are chiar mai multă. Din această cauză, 
legislaţia conciliară nu are prin ea însăşi nici un caracter 
specific. Ceea ce o adunare hotărăşte, papa poate impune 
de la sine. Din epoca gregoriană, aceste principii erau 
câştigate. Alexandru al III-lea, ca un jurist cu pregătire, 
nu ignora nimic din aceste posibilităţi. Publică nu mai 
puţin de 450 de decretale despre cele mai diverse subiecte. 
Proclamă în numele său decretele conciliilor, pentru că 
prin autoritatea sa au puterea. 

Şi, cu toate acestea, el reuneşte un conciliu ecumenic! 

Sinoadele de episcopi sunt, la începutul secolului al Xll-lea, 
foarte apropiate de tradiţia gregoriană, care făcuse din aces¬ 
tea un organ important pentru elaborarea şi aplicarea 
reformei. Dar se îndepărtează de aceasta în mod progresiv. 
Conciliile devin din ce în ce mai mult locul de întâlnire privi¬ 
legiat între papalitate şi episcopi. Ele constituie, în epocă, 
curtea cu juri a creştinătăţii. înseamnă sprijinul moral al 
unei anumite unanimităţi a episcopatului, pe care se pare că 
o caută papalitatea, mult mai mult decât aprobarea cutărei 
măsuri disciplinare speciale. Această căutare a unui 
consimţământ era deja foarte sesizabilă încă de la primul 
Conciliu de la Laterano, convocat pentru a confirma laborio¬ 
sul compromis cunoscut sub numele de concordatul de la 
Worms. Acelaşi lucru se întâmplă în timpul pontificatului lui 
Innocentiu al II-lea, când cel de al II-lea Conciliu de la 
Leterano marchează mai ales unitatea regăsită. în vremea 
pontificatului lui Alexandru al III-lea, Conciliul de la Tours 

din 1162 şi cel de la Laterano din 1179 îşi răspund cu exac¬ 
titate. Primul, de la începutul schismei, demonstra audienţa 
papei şi îi liniştea pe partizani, iar cel de al doilea, după 
pacea de la Veneţia, celebră unanimitatea Bisericii în jurul 
pontifului său legitim. Ceremonii demonstrative, aceste două 
reuniuni conlucraseră în acelaşi scop. Acest nou mod de a se 
folosi de concilii necesită o apreciere nuanţată. Cu siguranţă, 
activitatea legislativă nu mai este esenţială, din moment ce 
noul drept decurge din autoritatea pontificală. Principiile gre- 
goriene au golit această instituţie de o parte din conţinutul 
său, în profitul papalităţii. în sens invers, această întâlnire 
necesară a papei cu episcopatul, fie că în cadrul Bisericii 
exista sau nu o criză, subliniază limitele concrete ale prima¬ 
tului roman, atât de puternic afirmat de Grigore al VH-lea. 
Contribuţia episcopilor este indispensabilă. Papalitatea se 
dispensează cu greutate de garanţia lor. 

Opera legislativă a conciliilor nu este neglijabilă, şi în 
principal cea a conciliilor al Ii-lea şi al IlI-lea de la Laterano. 
în această operă, disciplina Bisericii este precizată şi clari¬ 
ficată cu folos. 

Canoanele urmăresc vechile vicii care, după toate 
probabilităţile, rezistă, abia atenuate. Căsătoria şi concu¬ 
binajul clericilor sunt condamnate de conciliul din 1139. 
Până atunci nu existase o legislaţie atât de generală şi 
atât de solemnă. De acum înainte, progenitura clerului 
este suspectă. Conciliul îi îndepărtează pe fiii de preot din 
slujba sacerdotală şi le interzice să-i succeadă părintelui 
în funcţii şi onoruri. în ceea ce priveşte simonia, conciliul 
din 1139 reia pur şi simplu dispoziţiile anterioare. Cel de 
al IlI-lea Conciliu de la Laterano urmăreşte răul până în 
cele mai subtile manifestări ale sale. Interzice taxele pen¬ 
tru intronizarea episcopilor şi a abaţilor, pentru instalarea 
clericilor în funcţia lor, pentru căsătorii şi înmormântări. 
Ca şi precedentele, aceste concilii se străduiesc deopo¬ 
trivă să protejeze bunurile bisericilor de lăcomia laicilor. 
Cel de al Il-lea Conciliu de la Laterano refuză dreptul de 
pradă, ce permitea regelui sau altora să-şi însuşească 
bunurile mobile ale unui episcop decedat. Acestea sunt 
de acum înainte rezervate bisericilor sau succesorilor 

legitimi. Cel de' al III-lea Conciliu de la Laterano interzicea 
regilor să taxeze bisericile şi episcopilor să dispună de 
bunurile ecleziastice prin testament. Aceste măsuri, cu 
totul generale, erau încununarea îndelungatului efort gre¬ 
gorian. Nimic nu dovedeşte că aplicarea lor a fost urmată 
cu tărie. 

Conciliile se străduiesc să extirpe abuzurile mai subtile 
şi la fel de dăunătoare. Conciliul de la Reims, ţinut în 
1148, proclamase că orice biserică, ce dispunea de veni¬ 
turi suficiente, trebuie să aibă propriul preot, care nu 
putea fi demis fără ca o judecată să fi fost emisă în acest 
sens de către episcop. Cel de al III-lea Conciliu de la 
Laterano interzice cumulul mai multor parohii şi prevede 
că un loc liber nu poate rămâne mai mult de şase luni. 
Clericii fără rezidenţă pot fi privaţi de beneficiul lor. 
Sensul acestor măsuri diferite este evident. Scopul este de 
a asigura pentru neamul creştin o încadrare sacerdotală 
peste tot unde este posibil. Proiectul este pastoral. Dis¬ 
poziţiile trebuie să împiedice ca anumiţi clerici bine 
plasaţi să cumuleze în mod abuziv mai multe funcţii şi 
mai multe beneficii. Aceasta constituia lupta împotriva 
avidităţii financiare a celor mai bine înzestraţi, care nu 
ezitau să se atingă de veniturile parohiilor fără să exercite 
slujba. 

Condiţiile de acces la funcţiile ecleziastice sunt regle¬ 
mentate cu severitate. Conciliul din 1139 interzice atri¬ 
buirea funcţiilor de arhidiacon, decan sau superior 
adolescenţilor sau persoanelor ce nu au primit ordinele 
sfinte. în 1179, cel de al III-lea Conciliu de la Laterano 
declară că nimeni nu poate deveni episcop înaintea vârstei 
de 30 de ani şi că trebuie să fie născut dintr-o căsătorie 
legitimă. Nu poate deveni decan, arhidiacon sau superior 
înainte de 25 de ani. Este sigur că promovarea persoanelor 
tinere la cele mai înalte ranguri recompensa ambiţiile şi 
rareori era utilă Bisericii. Era deopotrivă interzisă atri¬ 
buirea unui beneficiu înainte de a fi vacant. Această 
dispoziţie punea capăt promisiunilor frivole şi interesate. 

Justiţia pontificală era pusă deopotrivă sub acuzare, 

nu în legătură cu principiile sale, pentru că nimeni nu 
contesta dreptul de apel la Roma, ci în legătură cu apli¬ 
carea ei. Recursul la justiţia apostolică, după o primă 
sentinţă dată de către episcop, avea un caracter de sus¬ 
pendare. De atunci, un apel abuziv dispensa de înda¬ 
torirea de ascultare. Un proces la curtea de la Roma 
puteâ să dureze mult timp. Permitea unui cleric con¬ 
damnat să alerge pe drumuri pentru a-şi pleda cauza, şi 
astfel să scape de urmăririle angajate de episcopul său. 
De atunci înainte, cel care făcea apel la termen fix pentru 
a-şi pleda cauza şi dincolo de sentinţa episcopului îşi 
regăseşte întreaga forţă. Această măsură trebuia să pună 
capăt apelurilor fanteziste ce nu se încheiau niciodată cu 
o procedură reală în faţa justiţiei apostolice. 

Această legislaţie tinde să asigure, în totul, o recrutare 
corespunzătoare a clerului, începând cu corpul episcopal. 
Ea are ca scop să împiedice ca, din cupiditate sau ambiţie, 
neamul creştin să fie privat de pastori sau, chiar numirea 
în principalele funcţii a unor oameni tineri prea puţin 
formaţi şi fără experienţă. Este de la sine înţeles că ace¬ 
leaşi concilii au reînnoit legislaţia în legătură cu morali¬ 
tatea clericilor, pentru că aceasta decurge din aceleaşi pre¬ 
ocupări. Grija pastorală este acum predominantă. Se ia în 
considerare drumul parcurs de la violentele lupte pentru 
eliberarea Bisericii. 

Părinţii celui de al lll-lea Conciliu de la Laterano nu 
puteau să ignore că modul de alegere a suveranului pontif 
datora mult schismelor din secolul al XH-lea. Prima lor 
grijă a fost precizarea regulilor în această privinţă, pentru 
a spulbera toate ambiguităţile. în lipsa unanimităţii, va fi 
considerat ales cel care întruneşte două treimi din su¬ 
fragii. Pe de altă parte, rolul distinct atribuit cardinalilor, 
episcopilor, preoţilor şi diaconilor este abolit. Fiecare con¬ 
tribuie, la egalitate, la alegerea papei. în sfârşit, canoanele 
ameninţau cu excomunicarea candidatul minorităţii care 
refuza să renunţe 1 . 

1 Canoanele 16 şi 17. 


43 



Aceste noi dispoziţii aveau în primul rând meritul de a 
fi limpezi. Ele marchează un mare progres chiar în con¬ 
cepţia sistemului electiv. Realiste, ele abandonează idealul 
imposibil al unanimităţii. Tind, deopotrivă, să impună 
legea majorităţii, fără a cerceta calitatea celui care emite 
un sufragiu. Numărul permite rezolvarea directă. Se pro¬ 
ceda astfel la îndepărtarea de consideraţiile tradiţionale în 
legătură cu sanior pars. Totuşi, aceste decrete nu modifi¬ 
cau cu nimic regulile celorlalte alegeri. 

Această reformă, care făcea inutil orice apel la o putere 
exterioară pentru a rezolva un contencios, a pus capăt, 
pentru două secole, schismelor născute dintr-o dublă 
alegere. 



II 

Viaţa religioasă locală 


începând cu secolul al XIFlea, povestirile devin mai 
abundente, cel puţin acolo unde a scrie este o tradiţie 1 . 
Oamenii şi faptele sunt adesea mai bine cunoscute. 
Devine în acest moment posibil să se dea o imagine 
diferenţiată după regate şi regiuni despre viaţa Bisericii. 
Istoria diocezelor se îmbogăţeşte progresiv, pe măsură ce 
avansăm în secol. Unele episoade excepţionale, cum ar fi 
uciderea lui Thomas Becket, permit înţelegerea sub o 
lumină mai vie a unei personalităţi din înaltul cler cum a 
fost el. O documentaţie mai dispersată ne permite să 
atingem destul de des capitlurile de canonici şi mult mai 
rar parohiile. Cu toate acestea, nu ne putem aştepta la 
studii ce se bazează pe opere narative şi pe charte care să 
conţină toate precizările dorite. Totuşi, din indicaţiile 
adunate, se degajează un tablou inegal, incomplet, dar 
caxe poate fi sugestiv. 


A. EPISCOPATUL 

Disputa învestiturilor se încheie prin compromisuri şi 
nu printr-o victorie clară a papalităţii, atât în Franţa, cât 

1 Diferenţele regionale sunt foarte importante. în Provenţa, 
documentaţia secolului al XH-lea este şi mai slabă decât cea a 
celui de al Xl-lea şi nu există nici o sursă narativă. Acest caz 
extrem este rar. 

şi în Anglia şi în ţările Imperiului. S-a înţeles că viciile 
cele mai grave trebuie sancţionate prin excluderea cle¬ 
rului şi că episcopii vor fi liber aleşi de clerici. în sfârşit, 
prinţii nu pot acorda învestitura, din moment ce ei înşişi 
nu au puteri religioase. 

Dincolo de aceste afirmaţii generale, regulile par în 
realitate foarte vagi. Drepturile sunt recunoscute incon¬ 
testabil regilor care intervin în diferitele stadii de proce¬ 
dură de desemnare a unui episcop. Faptul este evident şi 
se pot da exemple în acest sens din toate regatele creşti¬ 
nătăţii latine. în lipsa unei documentaţii complete, nu se 
poate afirma că prinţii au exercitat aceste drepturi cu 
fiecare ocazie. Mai mult, dispoziţiile practice pentru a 
ajunge la o alegere fără o contestare posibilă nu sunt fi¬ 
xate în termenul disputei învestiturilor. La sfârşitul se¬ 
colului, unele din aceste incertitudini s-au spulberat. De 
altfel, această clarificare este în aceeaşi măsură confir¬ 
marea cutumelor, ca şi rezultatul unui efort teoretic de 
codificare a dreptului Bisericii 1 . 

Drepturile împăratului, ale regilor şi ale prinţilor nu 
sunt identice, deoarece concesiile la care papalitatea a tre¬ 
buit să se hotărască, în timpul înţelegerilor de compromis, 
nu sunt echivalente. Concordatul de la Worms este în mod 
special avantajos pentru suveran. Cu toate acestea, 
tendinţa este către armonizarea practicilor. Lotar al IlI-lea 
nu exercită toate prerogativele ce i-au fost recunoscute 
împăratului. De exemplu, nu asistă la alegerile episcopale. 
Dimpotrivă, în Anglia, Henric I numeşte multă vreme epis¬ 
copii şi nu are, în formularul ce este citit la hirotonisire, 
nici o referire la o procedură de alegere 2 . Atunci când regele 

1 I. GAUDEMET, Les elections dans l'Eglise latine. Paris, 
1979. Sub acest titlu, autorul şi colaboratorii săi publică tra¬ 
ducerea franceză pentru numeroase texte originale ce privesc 
această problemă. 

2 Nune autem a piissimo domino nostro N... Anglorum rege, 
consentiente clero et populo, electus est venerabilis fraier noster 
N... in hoc opus. Formulă citată de M. Brett în The english 
ChurchunderHenry I [551), p. 104. 

trebuie, în sfârşit, să se hotărască la aplicarea dispoziţiilor 
de compromis cu papalitatea, el se foloseşte de toate 
mijloacele regulare sau prefăcute pentru a obţine o alegere 
conformă vederilor sale. El îi convoca pe electori la curtea 
Isa şi îi obliga la alegere sub presiunea consilierilor săi. 
Henric al II-lea asista personal la alegerii în regatul Franţei, 
unde se părea că se face mult mai uşor acomodarea cu 
libertatea Bisericii, Ludovic al VlI-lea nu apăra cu mai 
puţină energie - ci, dimpotrivă - prerogativele ce îi erau 
recunoscute. Concordatul de la Worms, cunoscut la curtea 
capeţianului, contribuie la această fermitate. 

Când scaunul episcopal era vacant, electorii nu puteau pro¬ 
ceda la înlocuirea titularului decât dacă primeau autorizaţia 
prinţului. Această licenţia eligendi poate fi amânată 1 . Aşa a 
făcut Ludovic al VlI-lea pentru Reims, de la 1138 la 1140, pen¬ 
tru că el era nemulţumit de procedeele lui Innocentiu al II-lea. 
El refuză această autorizare pentru toate Scaunele ce depind 
de el, de la 1141 la 1144, în timpul conflictului ce-1 opune 
papalităţii, ca urmare a alegerii lui Pierfe de la Châtre ca 
arhiepiscop de Bourges 2 . împăratul şi regele Angliei, care se 
bucură de acelaşi drept, îl folosesc într-o măsură însemnată. Ei 
nu utilizează, aşa cum a făcut Ludovic al VlI-lea, acest drept 
pentru a face presiuni asupra Romei şi pentru a-şi apăra, 
interesele în conflicte precise, pentru că intervenţiile papalităţii 
sunt mai puţin indiscrete şi pentru că episcopatul este mult 
mai fundamental în mâinile lor 3 . Refuzul-temporar al licenţia 
eligendi, utilizată de capeţian, devine, în caz de litigiu, o prac¬ 
tică de hărţuire pentru a face curia romană să cedeze, 
înţelegerea între Roma şi regele Franţei nu rămâne mai puţin 
baza politicii uneia ca şi a celeilalte puteri. Această alternare de 
conflicte şi destinderi, care nu ia niciodată în considerare încre¬ 
derea reciprocă, inaugurează o eră de colaborare, raţională şi 

1 în timpul cât scaunul episcopal era liber, regele, ca înte¬ 
meietor teoretic al Bisericii, are grijă de acesta şi dispune de 
bunurile sale. Această practică este cunoscută în Franţa, în 
Anglia şi în Germania. 

2 în legătură cu Pierre de la Châtre si alegerea de la Bourges, 
G. DEVAILLY, Le Berry [185], p. 392 şi urm. 

3 La moartea Sfântului Anseîm, scaunul de Canterbury 
rămâne vacant timp de cinci ani, prin voinţa lui Henric I. 

respectuoasă pentru fiecare. La drept vorbind, regele şi papa 
nu sunt totdeauna în drepturile lor. 

A asista la o alegere episcopală, chiar fără a lua parte la 
vot, este pentru rege un mijloc de a orienta alegerea prin 
sfaturi, promisiuni sau prin ameninţări. Acest drept este 
foarte contestat, pentru că poate anula în mod concret liber¬ 
tatea alegerii 1 . Astfel, în 1122, la moartea lui Ralph, 
arhiepiscop, călugării de la Canterbury, care sunt electorii 
arhiepiscopului, sunt convocaţi la curtea lui Henric I 2 . 
Regele, împins de episcopi, nu doreşte un călugăr ca 
arhiepiscop. Dacă este să-i dăm crezare lui Gervais de 
Canterbury, el ar fi dispus să se spună electorilor: "Regele 
este stăpânul, nu vă puteţi opune voinţei sale absolut în 
nici un fel". Cu toate acestea, călugării au făcut tot ce le-a 
stat în putinţă să cedeze cât mai puţin. Henric al II-lea 
Plantagenetul nu ezită să orienteze sufragiile. în 1158, el se 
străduieşte să-l instaleze pe unul din protejaţii săi pe 
Scaunul de la Bordeaux. Canonicii, în dezacord cu aceasta, 
transmiseseră alegerea candidatului către episcopii provin¬ 
ciei respective. Aceştia din urmă au refuzat să delibereze în 
prezenţa regelui şi, după plecarea sa, aleg o altă persoană. 
Acelaşi eşec se întâmplă şi anul următor la Perigueux. 
Regele Angliei este de obicei mai norocos, deoarece episco¬ 
patul este populat cu partizani fideli politicii sale. 

Regele Angliei nu consimţea să renunţe la controlul 
strict al alegerilor episcopale. Articolul 12 din Constituţiile 
de la Clarendon, din ianuarie 1164, stă mărturie în acest 
sens. Se decide că alegerea episcopilor se va face la curtea 
regelui, cu consimţământul, său şi "la sfatul persoanelor 
din regat pe care el le va convoca în acest scop". Aceste 

1 O bulă a lui Adrian al IV-lea, promulgată în Anglia şi în 
Germania, interzice formal episcopatului să promoveze pe 
oricine ar fi fost desemnat de rege. JAFFE WATTENBACH, 
Regist. 10139, Benevento, 5 februarie 1156. 

2 în câteva dioceze engleze, capitlul catedralei este populat 
de călugări şi nu de canonici. Aşa se întâmplă la Canterbury. 
Aceşti călugări care îl aleg pe arhiepiscop au tendinţa să prefere 
un călugăr unui cleric. 

formule nu ascund sechestrarea completă de către rege a 
procedurii de alegere. însemna revenirea la situaţia ce 
prevala în timpul domniei lui Henric I, imediat după com¬ 
promisul negociat cu Sfântul Anselm. în Normandia, 
drepturile ducelui erau aceleaşi. în Acvitania, Ludovic al 
VH-lea, care guvernase aici în humele soţiei sale, acor¬ 
dase libertatea de alegere în 1137. De aceea acţiunile lui 
Henric al II-lea se izbesc de o rezistenţă vie. 

în Germania, Lotar al IlI-lea nu se lăsa reprezentat la 
alegerile episcopale şi păstra cea mai strictă neutralitate 
în caz de dificultate. Conrad al IlI-lea a procedat la fel. 
Frederic Barbarossa, care intenţionează să uzeze de toate 
prerogativele sale, îşi impune în fapt voinţa sa, iar liber¬ 
tatea la alegere se reduce la un simulacru. 

Cazul regatului Franţei este interesant în mod cu totul 
special. Capeţianul, care a admis principiul libertăţii com¬ 
plete a alegerilor episcopale, nu asistă la acestea. Cu 
toate acestea, influenţa sa este mare. Dacă şe face calcu¬ 
lul episcopilor legaţi de administraţia sa ori aparţinând 
familiilor eare îi sunt devotate, rezultatele ne fac să ne 
gândind că au existat intervenţii eficace şi atât de discrete, 
încât nu au lăsat nici o urmă în arhive. 

Le revine tot prinţilor să confirme alegerea, să pri¬ 
mească jurământul de la noul episcop şi.să-i înmâneze 
regalia. Aceste trei acte sunt legate unele de altele. Un 
episcop neconfirmat nu-şi poate lua în posesie scaunul. 
Reformatorii cei mai intransigenţi, cum a fost Sfântul 
Bemard, ştiu acest lucru, şe vaită uneori, dar ţin seama 
de el 1 . Hirotonisirea religioasă a episcopului poate avea 
loc înainte. în Franţa regală, această ordine în ceremonii 
nu pare să aibă mare importanţă. Ludovic al VH-lea nu 
protestează decât o dată, din cauză că hirotonisirea a 
avut loc înainte de confirmare. Nu se întâmplă acelaşi 
lucru în Germania, unde concordatul de la Worms pre- 


1 în 1138, Sfântul Bemard reuşeşte să obţină anularea de 
către papă a alegerii episcopului de Langres, confirmată deja de 
rege. Confirmarea noului ales îi pricinuieşte nenumărate 
necazuri. 

vede ca acest jurământ să preceadă hirotonisirea, şi în 
Anglia, unde Constituţiile de la Clarendon amintesc aceas¬ 
tă exigenţă 1 . 

Natura jurământului cerut din partea episcopului este 
foarte discutată. Tradiţia gregoriană ţinea la excluderea 
omagiului feudal în beneficiul unui simplu jurământ de 
fidelitate. Acesta pare a fi exact cazul Franţei. Astfel, cu 
ocazia confirmării alegerii lui Gauslin la Chartres în 1149, 
Suger scrie canonicilor că noul prelat trebuie să vină la palat 
ut regi et Regno Jidelitatem faciat 2 . Nu se întâmplă acelaşi 
lucru în Anglia u-nde acele Constituţii de la Clarendon re¬ 
afirmă că episcopul trebuie să-i aducă omagiu devotat 
regelui. în Germania, concordatul de la Worms recunoştea 
regelui dreptul de a învesti episcopul prin sceptru înaintea 
hirotonisim Lotar al III-lea pare să fi renunţat la acest pre- 
rogativ. Cu toate acestea, episcopii aduc omagiu, din 
moment ce papa Adrian al IV-lea îi reproşează lui Frederic 
Barbarossa că l-a cerut episcopilor italieni, în vreme ce până 
atunci era suficient un simplu jurământ de fidelitate. 

Principiul foarte general al alegerii episcopului de către 
clerici este susceptibil de aplicări concrete foarte diferite, 
însuşi termenul de alegere este în Evul Mediu ambiguu. 
El desemnează o procedură de alegere, fără a-i fixa forma. 
Se cunoaşte alegerea din inspiraţie, unde unanimitatea se 
obţine destul de spontan asupra unui nume, alegerea 
prin compromis, unde electorii îi însărcinează pe câţiva 
dintre ei să desemneze un candidat şi alegerea prin 
scrutin unde, în lipsa unui consens, o fracţiune iese 
biruitoare. în cadrul acestui ulţim mod de alegere, majori¬ 
tatea aritmetică nu este acceptată dintr-o dată. Tradiţia 
acordă mai întâi ultimul cuvânt pentru sanior pars celor 
care sunt reputaţi ca fiind cei mai înţelepţi, adică cei care 

1 Ludovic al VH-lea protestează cu ocazia alegerii de la 
Poitiers, în 1140. 

2 PL, 186 c 1356-1357. J. Gaudemet vede în acest gest un 
jurământ de credinţă, în sens invers A. LUCHAIRE în Histoire 
des Institutions monarchiques de la France sous Ies premiers 
Capetiens, Paris, 1883. 

ocupă funcţiile cele mai înalte sau care sunt cei mai în 
vârstă 1 . Regula majorităţii propriu-zise se impune, iar 
pontificatul lui Alexandru al III-lea contribuie într-o mare 
măsură la triumful său definitiv. 

Componenţa colegiului electoral nu este, nici aceasta, 
mai exact definită. Canonicii catedralei au, în mod evi¬ 
dent, un rol însemnat. Cu toate acestea, ceilalţi epişcopi 
din provincia ecleziastică participă la colegiu conform 
dreptului antic al Bisericii. Un decret de la cel de al II-lea 
Conciliu de la Laterano reclamă prezenţa de vin religioşi 
ai diocezei sub pedeapsa de nulitate. Trebuie să vedem 
aici un indiciu al participării abaţilor de la mănăstirile 
vecine, a căror prezenţă este semnalată efectiv la anumite 
alegeri. Formula, poate, nu rezerva acest rol numai 
călugărilor. Ea putea să aibă un sens mai puţin restrictiv. 
Dispare însă la cel de al III-lea Conciliu de la Laterano, 
fără a fi abolită în mod expres. 

Practica se fixează progresiv în timpul secolului al 
Xll-lea. Innocentiu al II-lea îi aminteşte, în 1139, lui 
Ludovic al VH-lea că episcopii provinciei trebuie să fie pre¬ 
zenţi la o alegere episcopală, iar Alexandru al III-lea comu¬ 
nică pentru canonicii din Bremen că abaţii şi călugării din 
oraş şi din dioceză trebuie să participe la aceasta. în fapt, 
din ce în ce mai mult lucrurile se îndreaptă către alegerea 
numai de către canonici. Aşa se întâmplă la Arras, încă din 
1131, la Paris în 1142, la Bourges în 1145. Faptul este 
împlinit înainte de sfârşitul secolului. 

Alegerea, procedura de alegere, nu conferă puteri reli¬ 
gioase. Episcopul ales nu are încă puterea de a-şi exercita 
funcţia. Mitropolitul trebuie mai întâi să verifice regulari¬ 
tatea alegerii şi s-o confirme. Intervenţiile papei în acest 
domeniu rămân, în secolul al Xll-lea, cu totul excep¬ 
ţionale. După aceea, arhiepiscopul consacră episcopul. 
Revine mitropolitului să reglementeze dificultăţile şi con¬ 
flictele create cu ocazia unei alegeri contestate. Apelul la 

1 J. GAUDEMET, L'election episcopale d'apres Ies canonistes 
de la seconde moitie du XII 6 siecle, in Le Istituzioni ecclesiastiche 
[437], t. I, pp. 476-489. 

papă se generalizează pentru acest gen de conflict. Prin 
acest artificiu. Alexandru al III-lea se străduieşte să extindă 
aria de autoritate apostolică în anumite regate unde 
suveranii au creat obstacole acestei proceduri. 

Alte aspecte ale alegerilor de episcopi reţin atenţia con- 
ciliilor, a papilor şi a canoniştilor. Cel de al 28-lea canon 
de la cel de al II-lea Conciliu de la Laterano limitează la 
trei luni perioada cât poate fi vacant un scaun. Regii, care 
percep drepturile regale în timpul acestui interimat, au 
interesul să facă să treneze acest termen, prin amânarea 
atribuirii de licenţia eligendi. Cel de al III-lea Conciliu de 
la Laterano reglementează în mod sever condiţiile de 
acces la episcopat. Nu pot fi promovaţi decât clerici de 30 
de ani, care au primit deja ordinele sacre, născuţi dintr-o 
căsătorie legitimă şi care sunt recomandaţi prin ştiinţa şi 
moravurile lor. Excluderea copiilor nelegitimi, oricare ar fi 
motivaţiile intime, pune capăt unui mijloc comod de a 
găsi o situaţie pentru viaţa bastarzilor regali. Papa, care 
îşi rezervă în totalitate dreptul de dispensă, dacă el con¬ 
sideră util pentru Biserică, devine interlocutorul indis¬ 
pensabil al prinţilor şi al regilor, care solicită favoruri 
pentru membrii familiei lor sau pentru protejaţii lor. Prin 
acest sistem de dispensă, curia romană poate exercita o 
presiune eficace asupra suveranilor. Pe scurt, legislaţia 
pare destul de completă pentru a preveni abuzurile cele 
mai strigătoare. Totuşi, rămâne ca sănătatea religioasă a 
episcopiilor să se bazeze la urma urmelor pe alegerea 
canonicilor, electori ai episcopului. Or, accesul la preben- 
dele unei catedrale nu este definit riguros. în sfârşit, 
papa, care poate acorda dinspensa, nu se găseşte tot¬ 
deauna într-o situaţie în care să poată refuza. 

Condiţiile de eligibilitate, procedura alegerii şi inter¬ 
venţiile din afară conferă mediului episcopal un caracter 
propriu ce permite să-l considerăm ca un corp. 

în ciuda extinderii sistemului electiv şi a rolului crescând 
al canonicilor, originea socială a episcopilor nu pare să se 
schimbe de la începutul secolului până la sfârşitul lui. 

Printre episcopi există numeroşi fii de regi şi de prinţi. 
Niciodată nu au existat atâţia membri ai familiei regale a 
Franţei în episcopat. Henric, fratele lui Ludovic al VH-lea, 
este episcop de Beauvais în 1149, apoi arhiepiscop de Reims 
în 1162. Verii regelui, Philippe de Dreux şi fratele său Henric, 
sunt episcopi de Beauvais şi de Orleans. în Burgundia, trei 
fraţi ai ducelui Eudes al II-lea sunt episcopi. în Anglia, 
fratele regelui Ştefan, Henric, este episcop de Winchester. 
Otto, unchiul lui Frederic Barbarossa, este episcop de 
Freising. în Acvitania şi în Languedoc, dominaţia înaltei 
aristocraţii asupra episcopiilor pare, dimpotrivă, în declin. 
Alături de familiile regale şi princiare, neamuri de mai mică 
importanţă ajung să-şi menţină influenţa asupra anumitor 
episcopii. Astfel, linia Leves păstrează scaunul de Chartres 
de la 1116 până la 1155, linia Escorailles pe cel de Limoges 
între 1106 şi 1177. Cu toate acestea, transmiterea de la 
unchi la nepot pare să fi devenit din ce în ce mai dificilă, pe 
măsură ce avansăm în secolul respectiv. 

în ciuda unei recrutări aristocratice cu totul evidente, 
există, în permanenţă, în regatul Franţei, numirea în fruntea 
episcopiilor de clerici din familii modeste. Faptul era repe- 
rabil încă din secolul al Xl-lea şi se accentuează în timpul 
celei de a doua jumătăţi a secolului. Nenobilii reprezentau 
atunci aproximativ jumătate din episcopat 1 . 

Acest-număr crescând de oameni noi necesită o ex¬ 
plicaţie. Faptul pare legat de dezvoltarea administraţiei 
regale. Curtea dă de lucru unui personal clerical din ce în ce 
mai numeros, iar regele. Franţei îl remunerează atribuindu-i 
acestuia prebende de canonici şi beneficii ecleziastice. în 
aceste condiţii, instalarea unui slujitor al regelui în fruntea 
unei episcopii apare ca încoronarea unei cariere. Nimic nu 
dovedeşte că fiecare alegere ar fi fost obţinută prin intrigă 
sau presiuni. Un canonic familiar al regelui şi instalat la 
curte poate fi perfect ales de către colegii săi care evaluează 
cu precizie ceea ce pot aştepta de la acesta. Interesul regelui 
este evident. El recompensează un credincios fără a da bani. 
Instalează într-o episcopie un om sigur şi foarte la curent cu 
politica regală. Conflictul de la Bourges ia naştere din voinţa 
lui Ludovic al VH-lea de a-1 instala pe acest scaun pe cance¬ 
larul său Cadurc. Dar nu reuşeşte. Acest eşec demonstrează 
că libertatea Bisericii nu este un cuvânt zadarnic în regat. 

1 B.GU1LLEMAIN, Les origines des eveques en France auxXF et 
XT^siecles, in Le Istituzioni ecclesiastiche [437], t. I, pp. 374-402. 

în Germania', situaţia este oarecum diferită. Promovarea 
clericilor din capela regală în fruntea episcopiilor este o 
tradiţie ce vine de la Otto. Arhicancelarul, apoi cancelarul 
sunt episcopi. Dacă nu sunt, devin. Astfel Rainald de 
Dassel,. care accede la aceste funcţii în 1158, devine 
arhiepiscop de Koln anul următor. Christian de Mainz, 
redutabil om de arme, este arhiepiscop. Este menţinut în 
scaunul său, după pacea de la Veneţia, în vreme ce fusese 
excomunicat, ca agent zelos al politicii lui Barbarossa şi 
uneltitor la schismă. în Germania, la drept vorbind, 
alegerea episcopilor potrivit procedurilor gregoriene s-a 
făcut pe o perioadă prea scurtă de timp, pentru a se 
impune. Desemnarea de clerici ce provin de la curte nu 
prezintă nici o noutate, în timp ce în regatul Franţei acelaşi 
fapt subliniază penetrarea influenţei regale în respectarea 
marilor direcţii ale programului gregorian. Diferenţa este 
deosebit de importantă. 

în Anglia, legăturile dintre curte şi episcopat sunt 
deopotrivă de evidente. Atunci când Henric I Beauclerc îşi 
însuşeşte regatul la moartea lui Wilhelm cel Roşcat, Roger, 
capelanul său, devine rapid cancelar. în timpul aceluiaşi 
an 1101, regele a făcut cunoscut seniorilor şi episcopilor 
reuniţi la curtea sa că Roger va fi promovat pe scaunul de 
la Salisbury. Episcop desemnat sau ales, a fost nevoit să 
aştepţe, pentru a fi consacrat, compromisul care a pus 
capăt disputei dintre monarhie şi. Sfântul Anselm. Acest 
caz răsunător nu are nimic excepţional. Roger de Salisbury 
este totuşi un prelat ciudat. El guvernează şi se îmbo¬ 
găţeşte. Este căsătorit, iar copiii săi sunt legitimi. Cu toate 
acestea, îşi administrează episcopia cu o indiscutabilă 
grijă pastorală. O asemenea concepţie despre funcţie şi un 
personaj de asemenea talie ne dezvăluie modele pregre- 
goriene. Puternicele sale relaţii îl fac inatacabil atâta vreme 
cât se bucură de favoarea regală. 

Dezvoltarea administraţiei şi micul număr de fiefuri la 
dispoziţia regelui îl incită pe Henric al II-lea să-şi răsplă¬ 
tească clericii prin beneficii ecleziastice. Este, în fapt, 
aceeaşi politică, cu excepţia faptului că anumite abateri 

de la regulile generale ale Bisericii nu mai sunt admise. 
Thomas Becket, cancelar, devine, prin voinţa regelui, 
arhiepiscop de Canterbury. O asemenea promovare se 
bazează pe numeroase precedente, numai că regii au evi¬ 
tat unirea într-o singură mână a funcţiilor de primat şi de 
cancelar. Becket renunţă de la sine la funcţia de cancelar, 
pe care o consideră incompatibilă cu aceea de primat. în 
urma acestui fapt, el devine foarte repede slujitorul 
Bisericii, şi nu omul regelui plasat în fruntea episcopa¬ 
tului. Henric al II-lea se înşelase asupra caracterului lui 
Becket, iar alegerea sa este o gravă eroare politică. Uci¬ 
derea primatului ne dezvăluie amploarea crizei. 

Povestea lui Thomas Becket este semnificativă din mai 
multe puncte de vedere. Aceeaşi promovare întreprinsă de 
Henric al II-lea o încercase Ludovic al VH-lea, când a vrut 
sâ-1 instaleze pe Cadurc pe scaunul de Bourges. Impulsul 
fusese acelaşi. Monarhiile, chiar atunci când admit liber¬ 
tatea Bisericii, se străduiesc să plaseze în fruntea epis¬ 
copiilor persoane sigure, adică din cele care provin din 
administraţia regală. Regii pot avea decepţii. Cei din 
familia Garlande l-au îngrijorat o vreme pe Ludovic al Vl-lea. 
Puterea unui episcop cancelar provoacă, uneori, frică în 
Anglia, ca şi în Franţa. Un asemenea personaj, considerat 
docil, se dovedeşte neînduplecat, iar situaţia apare dificil 
de suportat. înseamnă recunoaşterea faptului că sepa¬ 
rarea spiritualului de temporal, întreprinsă deja de multă 
vreme, nu reuşise să fixeze fiecărei puteri un domeniu 
specific. 

Alte puncte de vedere ne reţin atenţia. Printre oamenii 
noi ridicaţi la demnitatea de prelat, numărul savanţilor 
rămâne redus, iar în secolul al Xll-lea nu este cu mult 
mai mare decât în al Xl-lea. Funcţia episcopală cere mai 
multe calităţi administrative decât învăţătură doctrinară. 
Totuşi, există câteva exemple semnificative ce fac onoare 
episcopatului: Gilbert de La Porree, logician profund şi 
teolog îndrăzneţ, este episcop de Poitiers, Petrus Lom- 
bardus, profesor fără mare originalitate, autorul unei com¬ 
pilaţii teologice cunoscută sub numele de Sentences, este 

ales episcop de Paris în 1158, Ioan din Salisbury, englez, 
devine episcop de Chartres în 1176, acolo unde predase 
vreme îndelungată. 

Cariera ecleziastică anterioară contează mult în ale¬ 
gerea unui episcop. Ea este luată în considerare de 
canonicii electori, de personalităţile religioase cele mai 
influente ale regiunii şi de prinţ. După caz, aceştia sunt 
mai mult sau mai puţin receptivi la ostilitatea latentă pe 
care clericii o au faţă de călugări. Alteori, dimpotrivă, 
sunt sensibili la spiritul de reformă şi la diversele aspecte 
ale spiritualităţii vehiculate de noile ordine religioase. în 
sfârşit, în această alegere, disputele create de tendinţe şi 
rivalităţile dintre congregaţii joacă un anumit rol. 

Alegerea de la Langres, din 1138, este un exemplu 
excelent pentru acest gen de problemă. Abaţia de la 
Clairvaux este situată pe teritoriul acestei episcopii, iar 
Sfântul Bernard nu putea rămâne indiferent la calitatea 
alesului. Canonicii au optat pentru un călugăr clunisian. 
Abatele de Clairvaux se dezlănţuie împotriva lui acuzân- 
du-1 de cele mai grave vini. Acestea par calomnioase, din 
moment ce Petrus Venerabilis nu şi-a ascuns niciodată 
stima pentru acest călugăr. Cu toate acestea, Bemard a 
obţinut de la papă anularea acestei alegeri şi în cele din 
urmă a aranjat urcarea pe acest scaun a unui cistercian, 
vărul său, Godefroid de La Roche 1 . în acest caz nu este 
vorba despre o acţiune intempestivă. Bernard este obiş¬ 
nuit cu asemenea fapte. Activitatea debordantă de care dă 
dovadă în aceste ocazii ne arată în ce măsură ţinea la 
accesul la episcopat al diverşilor aspiranţi. El aşteaptă de 
la aceste promovări o aprofundare a mişcării de reformă 
şi dezvoltarea noilor orientări spirituale 2 . 

Locul făcut călugărilor în episcopat este poate cel mai 
sigur indiciu al evoluţiei spirituale a Bisericii în regatul 

1 A. DIMIER, Outrances et roueries de saint Bemard, in Pierre 
Abelard [659], pp. 655-667. 

2 Pare scandalos de insuficient să scriem că Sfântul Bemard 
favoriza accesul cistercienilor la episcopat pentru a facilita dez¬ 
voltarea abaţiilor din ordinul său. 

Franţei. Până la mijlocul secolului al XlI-lea, episcopii se 
recrutează la egalitate, dintre clericii laici şi clericii regu¬ 
lari. După 1150, proporţia se înclină în favoarea clericilor 
laici şi mai evident chiar în Franţa regală, decât în Sud. 
Influenţa monastică este în declin. Faptul este constatat 
în provincia Romei, mai devreme, şi pare general. Există 
nuanţe provinciale. Astfel, în Spania, episcopii regulari se 
menţin mai bine în Aragon şi în Catalonia decât în 
Castilia şi în Leon. 

Există deopotrivă şi o schimbare în recrutarea epis- 
copilor regulari. Episcopilor benedictini, din abaţiile-fiice 
ale Clunyului, ce devin rare după 1150, le succed câţiva 
cartusieni (Chartreux*) la est de Rhone şi, ici şi colo, cis- 
tercieni. Aceştia sunt, totuşi, canonicii regulari ce par cei 
mai apreciaţi, cei de la Saint-Ruf, de la Saint-Victor de la 
Paris sau Premontres**. Momentul este favorabil, evident, 
clericilor laici. Rolul mai curând exclusiv al canonicilor în 
procedura de alegere contribuie într-o măsură importantă 
la aceasta. Candidatul cel mai bine plasat este arhi- 
diaconul. Un episcop care îi pregăteşte cariera nepotului 
său îi atribuie acest avantaj. 

Este dificil să judecăm cu exactitate valoarea intelec¬ 
tuală şi spirituală a episcopilor. Ei sunt cel mai adesea 
trecuţi prin şcoli, iar bagajul lor de cunoştinţe pare, pe 
măsură ce înaintăm în secol, mai important. în Franţa, 
unde regula liberei alegeri se impune repede, calităţile 
morale sunt onorabile. Nu trebuie să acordăm prea multă 
atenţie complezentă doleanţelor reformaţorilor care 
exagerează mult. în Anglia şi în Germania, unde puterea 
prinţului se face simţită mai multă vreme şi mai cu pu¬ 
tere, se menţin comportamente pregregoriene. Henric al 
II-lea îl numeşte pe Geoffroy, basţardul său, în fruntea 
arhiepiscopiei de York. Dar alături de el există adevăraţi 
sfinţi în cadrul episcopatului, precum Hugo de Lincoln. 

* Călugări din ordinul înfiinţat de Sfântul Bruno la Grande- 
Chartreuse (N.tr.). 

** Adepţii lui Pierre Valdo (N.tr.). 

B. CLERUL LOCAL 

Cunoaşterea clerului local în toată diversitatea sa este 
o întreprindere dificilă şi care nu ajunge decât parţial la 
rezultate semnificative, din lipsa posibilităţii de a identifi¬ 
ca persoanele şi mediul lor social. Singurii care scapă 
acestei obscurităţi sunt membrii înaltei aristocraţii şi 
câţiva oameni noi care se evidenţiază în funcţia lor. Con¬ 
diţiile juridice şi economice create diferiţilor membri ai 
clerului permit fundamentarea unei opinii motivate în 
privinţa lor. 

Capitlul catedral este corpul ecleziastic cel mai impor¬ 
tant dintr-o dioceză. Contează adesea mai mult decât epis¬ 
copul, pentru că este un organ permanent şi instituţia 
locală prin excelenţă. Episcopii intră în posesia scaunului, 
conduc şi dispar, capitlul se perpetuează! însărcinat cu 
asigurarea celebrării slujbei şi cu asigurarea celor necesare 
vieţii liturgice într-o catedrală, capitlul a fost martorul creş¬ 
terii bogăţiilor sale şi a extinderii atribuţiilor sale. împăr¬ 
ţirea bunurilor episcopiei în venit episcopal şi venit cano- 
nial asigură salvarea veniturilor capitlului. Această reparti¬ 
zare, începută încă din epoca lui Ludovic cel Pios, nu s-a 
încheiat în secolul al XH-lea. în episcopia din Salisbury, are 
loc în vremea episcopatului lui Roger, cancelar al lui Henric 
I, între 1107 şi 1116. Canonicii exploatează în comun 
pământuri, oameni şi puteri. Ei ţin seniorii pe care le 
administrează prin superiori şi iau drepturi feudale. Posedă 
dijme, ceea ce este interzis laicilor. în plus, au jurisdicţie 
asupra anumitor parohii din dioceză, numesc pentru aces¬ 
tea slujitori şi percep venituri episcopale. întreţin clădirile 
catedralelor, şcoala, azilurile şi dau pomană la săraci. 
Aceste bunuri le asigură deopotrivă viaţa materială. 
Divizate în loturi individuale de valoare variabilă - preben- 
delesunt alocate diferiţilor canonici. Vin să se adauge 
acestor venituri diferite distribuiri în natură, oferite cu 
ocazia uneia sau alteia dintre ceremonii, potrivit voinţei 
unui donator. Pe scurt, averea unui capitlu poate fi con¬ 
siderabilă şi o prebendă este totdeauna râvnită. 

Modul de desemnare a canonicilor nu este uniform. Ei pot 
fi aleşi de egalii lor sau numiţi de episcop. Regii şi înalta 
aristocraţie nu duc lipsă de mijloace de presiune. Anumite 
familii nobile menţin în permanenţă pe unul din membrii 
familiei într-o strană de canonic. Capitlul apare, uneori, ca 
un rezumat, în degradeu, al societăţii aristocratice locale. 
Astfel la Liege, unde superiorii, adică conducătorii capitlului, 
se recrutează din familiile nobile doar cu puţin inferioare 
celor ale episcopilor, care sunt princiare. Ceilalţi canonici au 
o origine inferioară, din punct de vedere social. Autonomia 
principatului pare să fi contribuit într-o măsură însemnată 
la menţinerea acestor privilegii 1 . La capitlul de la Sfântul 
Paul din Londra, succesiunea ereditară într-o strană de 
canonic, din tată în fiu şi de la unchi la nepot, este foarte 
frecventă în secolul al Xll-lea. Recrutarea din sânul aris¬ 
tocraţiei se prelungeşte până în momentul când intervine o 
voinţă străină, cea a regelui 2 . în Franţa şi în Anglia, atri¬ 
buirea de prebende clericilor fără strămoşi iluştri este 
acţiunea prinţului care înţelege să-i doteze pe membrii curţii 
sale. Primirea în aceste comunităţi se face. în mod foarte 
diferit. La Lincoln, capitlul este populat cu slujitori ai 
regelui, în vremea lui Henric al Il-lea. La Londra, în timpul 
episcopatului lui Foliot, 7 numiri din 28 atribuie o strană 
unui cleric al regelui. Capeţianul se străduieşte să procedeze 
la fel la Paris, la Sens, la Beauvais şi în alte părţi. Autonomia 
unui capitlu se evaluează după capacitatea sa de rezistenţă 3 . 

Candidaţii la o prebendă au în mod obişnuit 25 de ani. 
Totuşi, deseori se întâmplă ca un capitlu să primească 
tineri, cu dispensă. Canonicii trebuie să fie preoţi, iar, 

1 L. GENICOT, Haut clerge, princes et nobles dans le diocese 
de Liege du XI e au XV e siecle, in Adel unde Kirche, Gerd 
Tellenbach. zum 65 Geburtstag dargebracht, Friburg-Basel- 
Viena, 1968, reluat în Etudes sur Ies principaules lotharingien- 
nes, Louvain, 1974, p. 140 şi urm. 

2 C. BROOKE, The compositioh of the chapter of St Paul 1086- 
1163, in Cambridge Historical Journal 1950, pp. 111-132. 

3 Numeroase monografii au fost consacrate capitlurilor. 
Până în 1962, găsim lista acestora în G. LE BRAS, Les 
Institutions [581, t. II, p. 377. 

dacă nu sunt,- în momentul numirii, au obligaţia de a se 
hirotonisi. Unii amână această ceremonie timp de ani şi 
ani sau nu consimt să o facă decât foarte târziu. Conciliile 
locale par să amintească în zadar această obligaţie. De 
aceea de multe ori se întâmplă să întâlnim în capitluri laici 
şi mai ales simpli clenci, care nu au primit decât tonsura 
şi nu au mai multe obligaţii religioase decât laicii. Abelard, 
canonic la Notre-Dame din Paris, ca scolastic nu primise 
ordinele sfinte, nici subdiaconatul, nici diaconatul, nici 
preoţia. Nu era ţinut în castitate, iar căsătoria sa cu Eloiza 
nu avea nimic interzis. Nu trebuia să renunţe nici la 
funcţia sa şi nici Ia prebenda sa. Un exemplu atât de ilus¬ 
tru limitează foarte serios semnificaţia deciziilor conciliare. 

Canonicilor le este în principal interzis să aibă rezi¬ 
denţă, aceasta numai pentru a-şi îndeplini funcţiile litur¬ 
gice. Această regulă nu pare a fi mai mult respectată decât 
precedentele. Există dispense pentru cei care fac studii 
sau care îşi pledează procesul la Roma. Nu este rar absen¬ 
teismul pur şi simplu. Este instituţional în momentul când 
o persoană poate cumula mai multe prebende în capitluri 
diferite. Exemplele sunt foarte numeroase, pentru că cele 
mai ilustre persoane renunţă cu greu la aceste avantaje. 
Faptele sunt cunoscute, probabil prea cunoscute, de¬ 
oarece este dificil să ştim ce loc ocupau cu adevărat aceste 
abuzuri indiscutabile în viaţa unui capitlu. Nu se poate 
generaliza plecând de la cazul clericilor regelui. 

Rolul exact al unui capitlu poate fi apreciat în viaţa 
cotidiană a unei dioceze. Ne apare atunci ca auxiliarul 
firesc al episcopului în funcţia sa pastorală, adminis¬ 
trativă şi judiciară. Consiliul capitlului este necesar pen¬ 
tru a institui sau destitui abaţii, stareţele şi alte per¬ 
soane ecleziastice, reaminteşte Alexandru al III-lea. Unii 
canonici au funcţii mai definite. Cancelarul conduce 
notarii şi are în grijă arhivele. Dascălul organizează cere¬ 
moniile liturgice şi se ocupă de formarea coralelor. 
Scolasticul are în sarcină învăţământul. Oficialul tra¬ 
tează toate problemele din punct de vedere al dreptului 

canonic 1 . Canonicii par a avea multe alte obligaţii. Rolul 
lor în construirea catedralei, în defrişări, în adminis¬ 
trarea spitalelor şi în pastorală este dintre cele mai 
importante. Clerici cultivaţi, canonicii sunt atenţi la 
evoluţia mentalităţilor urbane, sensibili la incidenţa 
evenimentelor şi prompţi în a lua parte la proiecte inspi¬ 
rate de noul spirit. Exemplele sunt numeroase. Sfântul 
Bruno este canonic şi scolastic la Reims, înainte de a se 
retrage în singurătate şi de a întemeia Grande-Char- 
treuse. La fel, un canonic de la Toulouse găseşte calea 
sfinţeniei urmând exemplul lui Robert d’Arbrissel 2 . 

Dintre toţi canonicii, pentru viaţa unei dioceze, cel mai 
important este arhidiaconul, din moment ce el este colabo¬ 
ratorul cel mai apropiat al episcopului. Funcţia este veche, 
în epoca carolingiană, ei erau mai mulţi, fiecare însărcinat 
cu supravegherea unei circumscripţii a diocezei. Un 
arhidiacon major rămâne pe lângă episcop, ca vicarul său 
sau reprezentantul său. El dispune de o putere egală cu a 
episcopului. Ales liber de episcop, el este încorporat 
capitlului. înzestrată cu o prebendă grasă, această funcţie 
este foarte jinduită şi, uneori, este atribuită clericilor 
regelui. Ea pare atunci recompensa serviciilor lor pe lângă 
prinţ. în Anglia, Henric I îi numeşte el însuşi şi îi alege, 
uneori, dintre tinerii bărbaţi căsătoriţi. Instituţia este 
atunci în întregime deturnată de la scopul său. 

Parohia este un loc de cult permanent ce are un cleric 
propriu, cu o rezidenţă definitivă. Parohul sau rectorul 
girează bunurile ce aparţin Bisericii, percepe dijmele, 
oficiază botezul, celebrează căsătoriile şi înmormântările 3 * . 
Parohia este o celulă autonomă unde se îndeplinesc toate 
acţiunile vieţii creştine. Prin aceasta, ea este cât se poate 


1 Oficialul, judecător ecleziastic, apare în cel de al IlI-lea 
sfert al secolului al XH-lea, în Franţa de Nord şi în Anglia, iar în 
secolul al XlII-lea, în Germania. 

2 E. DELARUELLE, L’ideal de pauvrete ă Toulouse au XII 6 
siecle (849), in Vaudois, pp. 64-81. 

3 Vocabularul pentru a desemna pe conducătorul parohiei este 

multiplu: Parochus, plebanus, curatus, rector ecclesiae, pastor. 

de diferită de paraclisuri sau de capele, locuri de cult 
auxiliare pentru celebrarea slujbei. Prezenţa cristelniţelor 
este marca caracteristică a acestei circumscripţii. Cre¬ 
dincioşii care provin din acest cadru teritorial sunt ţinuţi 
să-şi îndeplinească aici îndatoririle religioase. Parohul, ca 
reprezentant al episcopului, are asupra lor jurisdicţia reli¬ 
gioasă şi exercită adesea o putere morală importantă. 

Născută din obligaţia imperioasă de a descentraliza 
viaţa creştină prea axată pe oraş şi pe episcop, parohia 
nu este decât o circumscripţie secundară derivată din 
dioceză. O foarte lentă punere de acord a condus la cea 
mai mare diversitate. Parohia rurală apare încă din anti¬ 
chitatea creştină în burguri şi pe marile domenii, dar 
reţeaua nu este completă peste tot în secolul al XH-lea 1 . 
în dioceza Strasbourg, această împărţire teritorială este 
terminată în secolul al Xl-lea, în vreme ce în dioceza 
vecină - Besanşon, ea este abia schiţată. Contraste de 
acest fel, între dioceze vecine, se întâlnesc în Germania ca 
şi în Spania. Această reţea de parohii rurale se întăreşte 
şi se completează peste tot în creştinătatea latină în tim¬ 
pul secolului al XII-lea 2 . Cauzele acestei mişcări sunt 
multiple. Prima este, în mod evident, creşterea populaţiei 
şi întemeierea de noi sate născute din defrişări. Cea de a 
doua este un simţ mai ascuţit al datoriei pastorale şi o 
tendinţă generală spre întărirea cadrului administrativ. 
Cel mai adesea, marile parohii sunt dezmembrate, după o 
practică cunoscută din vremea epocii carolingiene, fapt 
care determină unele dificultăţi materiale 3 . 

împărţirea teritoriului urban şi mai ales pe cel al unei 
cetăţi episcopale în parohii nu apare decât mult mai târziu. 


1 Domesday Book, cu siguranţă incomplet, face cunoscute 
1700 de parohii în Anglia. în secolul al XlII-lea, sunt între 8000 
şi 10 000. 

2 L. PFLEGER, Die Entstehung und Entwicklung der elsăs- 
sichen Pfarrein, Strasbourg, 1935. 

3 HINCMAR, De ecclesiis et capellis , ed. Gundlach, in ZKG, X. 
1889, pp. 92-145. 

în secolul al Xl-lea, catedrala, unde se desfăşoară ritualurile 
esenţiale, nu admite în preajma ei decât capele fără nici o 
jurisdicţie. Numeroasele mănăstiri suburbane nu au vocaţie 
pastorală şi nu îndeplinesc rolul de parohie. Nu dispun nici 
de teritoriu, nici de jurisdicţie asupra creştinilor, cu excepţia 
cazurilor în care se bucură de scutire pentru bunurile lor. 
Toate aceste locaşuri de cult secundare trebuiau să cedeze în 
favoarea catedralei şi în principal cu ocazia celor mai solem¬ 
ne ceremonii. 

Prin creşterea populaţiei urbane şi dezvoltarea burgurilor, 
parohiile se înmulţesc în oraş. La Sens, în secolul al Xl-lea, 
catedrala este singurul locaş de cult unde acesta se exercită 
pe deplin, dar în 1220, există 13 parohii. Koln, care nu avea 
nici o parohie în secolul al Xl-lea, are 16 în 1172. La Paris, în 
secolul al Xl-lea, în île de la Cite, catedrala este înconjurată 
de capele şi oratorii ce primesc, la mijlocul secolului al 
XlII-lea, un cleric permanent. Către 1183, Maurice de Sully 
le reorganizează în 12 parohii, fără a socoti palatul şi cate¬ 
drala însăşi. Şi pe malul drept şi pe cel stâng, se întind paro¬ 
hii pe vaste spaţii încă mrale. Avântul economic pe ţărmul 
nordic, trezirea intelectuală la sud antrenează progresiv 
crearea de noi locaşuri de cult, aşa cum este Saint-Severin, 
cunoscut înainte de sfârşitul secolului al XÎI-lea. 

Celulă autonomă, parohia - sau cel puţin clerul ce o 
deserveşte - este supusă episcopului. Conciliile locale 
reafirmă fără încetare drepturile obiceiului ameninţate, este 
adevărat, în permanenţă. Ţine de episcop şi numai de el 
să-i hirotonisească pe preoţii din dioceza sa, de a-i convoca 
la sinodul diocezan, pentru a-i instrui şi a-i întreba despre 
activităţile lor pastorale. El trebuie să viziteze în fiecare an 
parohiile, să se asigure de moralitatea clerului, să con¬ 
troleze administrarea bunurilor şi starea clădirilor. în 
sfârşit, episcopul percepe taxe de la parohii, în timpul 
vizitelor sale şi cu ocazia sinodului diocezan. . 

Numeroase parohii ţin deopotrivă de un senior, fie că 
el acţionează ca proprietar fondator al bunurilor pe care a 
fost construită biserica, fie că îi asigură apărarea ca 
deţinător al puterilor publice, fie că exercită aici un sim¬ 
plu drept de patronaj. Aceste drepturi permiteau senio¬ 
rilor să ridide redevenţe şi, uneori, să acapareze dijmele şi 

oblaţiile. în anumite cazuri, biserica făcea parte din senio¬ 
rie şi ei puteau să o vândă dacă doreau, să o dea sau să o 
împartă între moştenitorii lor pentru partea din venituri 
care le aparţinea. Reforma gregoriană se străduise să 
scoată bisericile de sub autoritatea laicilor. în mod pro¬ 
gresiv, clericii reformatori, prin rugăciune sau prin 
ameninţare, obţinuseră restituirea dijmelor, fie că fuse¬ 
seră nevoiţi să le răscumpere, fie că ştiuseră să-i convingă 
pe laici să le dăruiască episcopului sau unei mănăstiri. 
Seniorii trebuie să renunţe puţin câte puţin la posesiunea 
bisericilor. Ei menţin un vag drept de patronaj, căruia 
Alexandru al III-lea îi dă o definiţie foarte restrictivă. La 
sfârşitul secolului al XH-lea, nu ar fi avut, teoretic, decât 
dreptul de prezentare a parohului. Unii nu ezită să scoată 
din aceasta bani. Se poate aprecia, fără teama de a ne 
înşela, că aplicarea în detaliu a acestor măsuri reforma¬ 
toare a presupus foarte mult timp 1 . 

Mănăstirile erau deopotrivă proprietare de parohii. 
Unele mănăstiri le fondaseră ele. însele pe moşiile lor şi 
exercitau aici drepturile recunoscute laicilor. Uneori, pro¬ 
prietarii au renunţat la aceste drepturi în profitul călugă¬ 
rilor din bisericile pe care le posedau, precum şi la dijme. 
Pe scurt, abaţiile străvechi îşi văd recunoscut dreptul de 
a-i prezenta episcopului un candidat pentru a ocupa o pa¬ 
rohie. Multă vreme, călugării au făcut alegerea clericilor. 
Apoi ei au prezentat episcopului pentru hirotonisire pe 
unul dintre ai lor şi au exercitat ei înşişi funcţia parohială. 
Această practică, în contradicţie cu viaţa monastică, pare 
să nu fi dat rezultate rele. Ea este foarte rău văzută de 
episcopi. Este adevărat că dioceza este răspândită în 
enclave monastice, capele în teritoriul scutit şi parohii 
asupra cărora călugării exercită toate drepturile propri¬ 
etarilor. Autoritatea obiceiului se reduce la un simplu 
drept de hirotonisire a preotului paroh din moment ce el 
nu îl poate demite fără proces ecleziastic. Călugării, pro- 

1 M. DILLAY, Le regime de VEglise privee du XJe au XUle sie- 
cle dans V Argou, le Mâine et la Touraine, in Revue historique de 
Droitfranşais et etranger, 1925, pp. 253-294. 

prietari religioşi, sunt interlocutori mai dificili decât 
seniorii laici. Ei au dreptul de partea lor, de vreme ce de¬ 
cretele reformatoare nu vizează decât laicii. Recunoscând 
abaţiilor avantajele dobândite, episcopii se străduiesc să 
obţină ca parohiile, proprietăţile călugărilor, să fie deser¬ 
vite de un cleric laic. Spiritul de reformă monastică din se¬ 
colul al XH-lea îi ajută în această sarcină dificilă 1 . 

Supuse taxelor, uneori victimele uzurpării, parohiile 
nu posedă mai puţine bunuri funciare şi drepturi lucra¬ 
tive diverse. Unele sunt sărace, altele sunt înstărite. Prin 
urmare, nu-i putem crede iobagi pe toţi parohii, supuşi 
cu toţii seniorilor şi ducând o viaţă mizerabilă. Parohiile 
bune tind să devină avantaje jinduite. Iată de ce, legislaţia 
conciliară şi papii fixează condiţiile de atribuire a parohi¬ 
ilor. Alexandru al III-lea era nemulţumit de faptul că se 
concedau, cu dispensă, copiilor de 10 ani, iar fără dispem 
să de la cel puţin 14 ani. Cel de al III-lea Conciliu de la 
Laterano fixează vârsta cerută la 25 de ani, şi, în plus, 
candidatul nu avea voie să se bucure de o altă parohie. 

Abuzurile par să fi fost frecvente până la sfârşitul se¬ 
colului. Numeroase parohii nu aveau rezidenţă şi foloseau 
vicari cărora le dădeau pensii mici. Abaţiile fac la fel. 
Alexandru al III-lea cere ca salariul vărsat să permită vi¬ 
carului să trăiască decent. Cumulul de parohii şi de bi¬ 
serici parohiale este deopotrivă frecvent. Papalitatea 
admite acest lucru, din moment ce acordă dispense. Regii 
şi cei bogaţi îşi favorizează, uneori, slujitorii prin atri¬ 
buirea mai multor avantaje. Scribul Bernard, cleric al 
regelui Henric I Beauclerc, posedă 5 biserici în Cornwall, 
una în Surrey, una în Hampshire, una în Northampton- 
shire şi probabil alte câteva. Un asemenea cumul lasă să 
se întrevadă că este foarte rentabil să fii paroh, să percepi 
veniturile de aici şi să-ţi asiguri slujba prin alţii 2 . 

1 U. BERLIERE, L'exercice du ministere paroissial par Ies 
moines dans le haut Moyen Age, in RB, t. 39, 1927, pp. 227-250 
şipp. 340-364. 

2 Exemplu citat după M. BRETT, The English Church under 
Heruy I [551], p. 216 şi urm. 

Nu s-ar putea afirma nimic sau aproape nimic despre 
moralitatea clerului parohial şi despre capacităţile sale 
intelectuale. Nu există decât surse narative ce permit să 
se sublinieze un caz şi să se ignore faptul comun. Istori¬ 
cul îşi formează părerea despre preotul de parohie după 
clericii savanţi care au răgazul de a scrie. Se pare că 
această imagine nu este omogenă. Există parohul care 
conducea trupele din timpul vieţii lui Ludovic al Vl-lea 
prin Suger, preotul bun tată de familie numeroasă, sătea¬ 
nul conducător moral al comunităţii, personajul din pove¬ 
stiri [fabliaux ). Trebuie să ne ferim să optăm pentru o ver¬ 
siune mai curând decât pentru alta şi să păstrăm acest 
ecou divers ca semnificativ. Totuşi, se pare că aprofun¬ 
darea în sfinţenie nu este trăsătura esenţială a vieţii lor. 
Din acest punct de vedere, moralizarea Bisericii urmărită 
de reformă nu pare să fi pătruns foarte mult la sate. 



III 


Călugări, eremiţi şi clerici ordonaţi 
în secolul al XH-lea 


Idealul religios, în creştinătatea latină, se împlineşte în 
mod tradiţional prin alegerea vieţii regulare, adică prin 
adoptarea unui comportament descris de o regulă şi ja¬ 
lonat de obligaţii. Este ansamblul formelor vieţii religioase 
supuse unei discipline, care este calificată astfel, spre 
deosebire de cea a clericilor rămaşi în viaţa laică. în afara 
cazului eremiţilor, viaţa regulară impune ascultarea de 
un superior. într-un mod sau altul, ea implică şi sărăcia 
şi castitatea. 

;■ Multă vreme acest ideal a fost în principal şi, uneori, în 
; mod exclusiv monastic. Nu se mai întâmplă astfel de la 
dezvoltarea congregaţiilor de clerici, ca urmare a reformei 
pontificale. Viaţa regulară este acum mai diversificată. 
Profesiunea unora şi a altora este foarte deosebită dacă 
ne gândim la origine. Călugării sunt în primul rând 
penitenţi laici, iar clericii bărbaţi care au primit ordinele 
sfinte. Opoziţia reală nu mai este atât de mare în cadrul 
vieţii regulare. Călugării primesc din ce în ce mai des 
sacerdoţiul, chiar dacă spiritualitatea lor nu este încă 
impregnată. Clericii trăind în comunitate adoptă cu¬ 
tumele rezultate din regulile monastice. Pe scurt, în ciuda 
acestor diferenţe care sunt bine cunoscute, cei care adop¬ 
tă viaţa regulară ilustrează un sector vast al vieţii Bisericii. 

Aceste forme multiple pe care le îmbracă viaţa religioasă 

regulară, caracterul său spontan şi uneori anarhic sunt 
semnul unei mari vitalităţi. Numeroasele întemeieri pun în 
deplină lumină forţa creatoare ce animă întregul secol. 

Creştinătatea latină a secolului al Xll-lea poartă marca 
unei instituţii caracteristice: Cîteaux, a cărei reuşită este 
exemplară. Expansiunea prodigioasă a ordinului este un 
fenomen istoric uimitor. Ea nu se explică decât prin fap¬ 
tul că aspiraţiile religioase cele mai înalte se recunosc cel 
mai bine în spiritul cistercian şi prin faptul că acest mod 
de viaţă răspundea celui mai răspândit ideal. Sfântul 
Bemard dă prin sfinţenia şi geniul său o rodnicie excep¬ 
ţională unei intuiţii juste. Cîteaux nu este, şi nici vorbă 
să fie astfel, unica întemeiere. Alte instituţii ilustrează 
aceeaşi stare de spirit sub forme uneori diferite. Aceleaşi 
căutări imprimă totuşi marca lor pe vechiul monahism 
care se reformează mai mult sau mai puţin prin inspiraţia 
din aceleaşi idei. Pe scurt, în fierberea de iniţiative şi pro¬ 
liferarea de întemeieri, trebuie să vedem mai întâi marea 
mişcare spirituală de ansamblu care transformă spiritul 
oamenilor creştinătăţii în căutarea perfecţiunii. 

Istoria întemeierii de la Cîteaux presupune câteva 
remarci cronologice importante pentru înţelegerea întregii 
mişcări regulare din secolul al Xll-lea. în momentul când 
se naşte ilustra abaţie, în 1098, ea fusese precedată de 
câteva tentative infructuoase de acelaşi gen. Faptul nu ar 
avea decât un interes anecdotic, dacă nu rte-ar arăta că 
rădăcinile spirituale .ale mişcării merg în adâncime, în 
perioada gregoriană. Dacă se doreşte confruntarea idealu¬ 
lui întemeierii de la Cîteaux cu condiţiile apariţiei sale, 
trebuie probabil să luăm în considerare ultima generaţie a 
secolului al Xl-lea, în totalitate. în momentul în care se 
întemeiază noua mănăstire, spiritualitatea care o susţine 
devine perceptibilă din punct de. vedere istoric şi eficace 
din punct de vedere social. Or, o mişcare de această am¬ 
ploare cere o maturizare îndelungată. 

La fel, faza de cea mai mare expansiune este prima 
jumătate a secolului al Xll-lea, din timpul vieţii Sfântului 
Bernard. întemeierile cisterciene urmează una alteia 


70 



într-un ritm de nejustificat. Această perioadă de creştere 
prodigioasă este urmată de o dezvoltare regulară până la 
sfârşitul secolului. La această dată, Cîteaux este încă 
forma de viaţă ascetică cu cea mai mare influenţă. 
Semnele tangibile ale celei mai mici bunăvoinţe din partea 
populaţiilor datează din secolul al XlII-lea şi mai precis 
din momentul când ordinele cerşetoare se impun defini¬ 
tiv. Marele succes al întemeierii de la Cîteaux este, pentru 
o instituţie, destul de scurt. Se poate remarca că primele 
forme de viaţă în stilul cerşetor apar către 1170 şi se ela¬ 
borează într-un climat în care austeritatea cisterciană 
este dominantă. în secolul următor, această influenţă 
este foarte perceptibilă, chiar dacă modul de viaţă şi insti¬ 
tuţiile sunt diferite. 

Cîteaux, formă bine definită a idealului monastic, se 
impune o vreme, apoi stagnează. Această creştere rapidă 
este corespunzătoare imaginii unei lumi în mutaţie rapidă 
ce abandonează repede modurile de viaţă recunoscute 
anterior. Acest caracter precar al succesului nu. poate fi 
lăsat fără explicaţie. 


A. NOUA ORIENTARE A MONAHISMULUI 

Primii cistercieni îşi numeau chiar ei abaţia lor noua 
mănăstire şi nu au renunţat la această denumire decât 
după întemeierea mai multor abaţii-fiice 1 . Această denu¬ 
mire nu avea ca scop să sublinieze caracterul recent, al 
întemeierii de la Cîteaux, ci să proclame noutatea radicală 
a modului de viaţă ce se ducea aici. Inovaţia a fost, după 
toate probabilităţile, mai bine percepută de contemporani, 
foarte şocaţi de unele aspecte ale noii întemeieri, decât de 
istorici, mai sensibili la permanenţa faptului monastic. 
‘Unii, precum Abelard, îi ironizau, sub numele de noii apos¬ 
toli. Această bătaie de joc, care explica ambiţiile lor, avea o 

1 J. A. LEFEVRE, Le urai recit primitif des origines de Cîteaux 
est-il l'Exordium Parvum?, in MA, 1955, pp. 79-120 si pp. 329- 
361. 

ţintă dreaptă şi spunea îndeajuns despre acest lucru. 

Noutatea ţine în principal de apariţia unui spirit mo¬ 
nastic diferit, care se defineşte în mod progresiv şi care 
inspiră căutări şi tatonări. Cîteaux ia .în calcul aceste 
imperative religioase şi pare să se nască din această 
evoluţie lentă şi fundamentală a mentalităţilor religioase. 

Au fost avansate cele mai diverse explicaţii, iar unele, 
tot timpul reluate, merită un ecou critic. Istoricii au ţinut 
seama de decadenţa Clunyului sau de briza cenobitismu- 
lui tradiţional pentru a explica succesul întemeierii de la 
Cîteaux. Prezentarea este prea sumară şi, oarecum, 
deplasată. în momentul când se întemeiază noua mănă¬ 
stire, Cluny se află la apogeul gloriei sale sub îndelunga¬ 
tul abaţiat al Sfântului Hugo. A spune că mănăstirea era 
deja distrusă este o greşală în modul de exprimare! De 
altfel, forţele care dau naştere întemeierii de la Cîteaux 
sunt în acţiune de multă vreme şi vin de foarte departe. 
Decadenţa monahismului tradiţional nu poate fi luată în 
considerare decât cu titlu accesoriu. 

Această opinie derivă din polemica Sfântului Bemard 
împotriva Clunyului. Or, acuzaţiile pe care le colportează 
abatele de la Claixvaux nu sunt decât păcate uşoare. Ce 
importanţă pot avea într-un proiect de sfinţenie obser- 
vanţele în legătură cu alimentaţia, posturile şi umilinţa. 
Ilustrul abate nu dă explicaţii în acest sens şi se mul¬ 
ţumeşte să vorbească de rău. Căci, înseamnă a-ţi bate joc 
de lume prin prezentarea călugărilor de la Cluny crăpând 
de indigestie şi nemaiputând în faţa merindelor. Luând în 
considerare totul, s-a dat prea mare importanţă unui dis¬ 
curs în care retorica cea mai şireată are un loc anume. 
Apologie ă Guillaume, care este un text semnificativ până 
şi în excesele sale, nu ar putea fi considerat ca o justifi¬ 
care a noului monahism, Problema este mai serioasă. De 
altfel, cei care ţin cu tradiţia răspund viguros prin pana 
lui Petrus Venerabilis şi a lui Suger, pentru a nu cita 
decât personalităţile cele mai importante. 

Noul monahism înţelege în mod evident să se desprindă 
mai radical de lume. Această atitudine este esenţială şi 

conformă cu vocaţia originară 1 . Refuzul apare în acest 
moment ca o obligaţie urgentă şi se exprimă printr-o 
tendinţă manifestă spre eremitism. Acest mod de viaţă nu 
impune nici un amestec social precis şi permite, atât cât 
este posibil, eliberarea de sub tutela puterilor temporale. 
Această alegere pare să implice, deopotrivă, dorinţa de a se 
exonera de toate obligaţiile ce privesc funcţiile ecleziastice. 
Sfântul Bruno nu câştigă Grande-Chartreuse împins de 
dorinţa de a renova Biserica, ci pentru a obţine aici fru¬ 
moase rezultate de sfinţenie şi pentru a găsi aici pacea 
spirituală. în cazul său, fuga în pustiu poate afla câteva 
justificări în luptele susţinute la Reims, în timpul reformei 
Bisericii. Ceilalţi fondatori cunosc şi ei o perioadă de sihăs¬ 
trie (eremitică), etapă decisivă în maturizarea proiectelor 
lor. Ei nu perseverează cu toţii pe acest drum, ca Bruno, 
dar întemeierile cenobitice ce derivă din această mişcare îi 
poartă cel mai adesea marca. 

Cazul întemeierii de la Cîteaux este cel mai lămuritor. 
Unele texte, dintre cele mai vechi, prezintă noua mănă¬ 
stire ca un schit (ermitaj) 2 . Acest lucru nu este decât 
parţial adevărat, din moment ce viaţa comună este aici o 
regulă încă de la origini. Termenul, încă de atunci, de¬ 
semnează îndepărtarea de lume şi nu viaţa solitară. 
Cîteaux perseverează pe această cale prin alegerea de 
locuri retrase şi în principiu pustii pentru. a-şi instala 
întemeierile-fiice. Acolo unde ţinutul este populat deja, 
călugării nu ezită să răscumpere în totalitate pământurile 
pentru a fi singuri .în aceste locuri şi pentru a fi separaţi. 

Eremitismul nu este la sfârşitul secolului al Xl-lea o 
mare noutate. Era cunoscut şi practicat în Italia, în nord 
ca şi în sud, înainte de anul o mie. Deci creditul de care 
se bucură acest mod de viaţă creşte continuu pe parcur¬ 
sul secolului al Xl-lea. De atunci, noile ordine apar ca o 
înflorire târzie a tendinţelor vechi deja şi reperabile din 

1 R. GREGOIRE, Saeculi actibus se facere alienum. Le mepris 
du monde dans la litterature monastique medievale, în Revue 
d’Ascetique et de Mystique, t. 41., 1965, pp: 251-287. 

2 Este cazul lui Exordium parvum. 

punct de-vedere istoric de mai bine de un secol. Difuzarea 
acestui gen de ideal trebuie explicată. Circumstanţele fac 
oare mai urgentă realizarea sa? Noul monahism nu re¬ 
duce oare această desprindere de lume la un simbol, din 
moment ce pustiul cistercienilor este amenajat minuţios? 

Viaţa de eremit pare mai ales legată de o experienţă 
individuală a vieţii spirituale şi de un sentiment mai per¬ 
sonal al mântuirii. Eremiţii de la sfârşitul secolului al X-lea 
au fost atleţi şi precursori în această căutare-. Difuzarea 
acestui ideal poate semnifica percepţia mai larg răspân¬ 
dită a acestei sensibilităţi. Voinţa proprie şi personală de 
a-şi câştiga mântuirea pe căile cele mai sigure şi fără 
compromis cu lumea apare în numeroase cazuri. Această 
creştere a conştiinţei de sine în detrimentul unui senti¬ 
ment mai colectiv şi mai liturgic al mântuirii nu pare să 
fie străină de spiritul secolului alXII-lea 1 . 

Prin Cîteaux, vocaţia pentru pustiu capătă o alură 
colectivă pe care nu o avea până atunci, iar individua¬ 
lismul pare mai puţin perceptibil decât în altă parte. 
Cenobitismul riguros al cistercienilor limitează semni¬ 
ficaţia remarcilor precedente. Pe scurt, este vorba despre 
o adaptare a idealului pustiului la formele de viaţă comu¬ 
nă. Din această, cauză, îndepărtarea de lume pare să fie 
un motiv deosebit de important. 

Refuzul de a avea seniorii funciare, de a trăi din cens şi 
din redevenţe şi de a deţine dijme impune un al mod de 
instalare în lume care contrastează cu cel al monahismului 
tradiţional. Noii călugări îşi cultivă pământurile prin valorifi¬ 
care directă cu ajutorul fraţilor converşi, fără a exercita nici 
o putere asupra cuiva. O asemenea comportare poate avea 
numeroase motive ce nu se exclud unele pe celelalte. Fără 
autoritate asupra ţăranilor, noile mănăstiri sunt în afara 
structurilor temporale ale ordinii. Nici bogate, nici puternice, 
nici pline de călugări, ele nu intră în calculele politice ale 
celor mari şi nu le- stimulează cupiditatea. în mod indirect, 
ele realizează această parte a programului gregorian ce tin- 

1 C. W. BYNUM, Did the twelfth century discover the indivi¬ 
dual?, in Jurnalof ecclesiastical History, 1980, pp 1-17. 

dea spre sustragerea bisericilor de sub autoritatea laicilor. 
Acest lucru se înfăptuia cu preţul muncii manuale, dacă nu 
al sărăciei. Or, în momentul în care Cîteaux emigrează, sunt 
deja elaborate înţelegerile ce pun capăt disputei învesti¬ 
turilor. De aceea, adaptarea perfectă a noilor mănăstiri la 
principiile născute din ideologia reformei pare, dacă nu fără 
obiect, cel puţin fără consecinţe. în mod obişnuit, Cîteaux 
are bune legături cu prinţii, din moment ce prezenţa sa în 
lume nu lezează nici o putere temporală. Ostilitatea, atunci 
când ea apare în Germania în epoca lui Barbarossa, ţine de 
faptul că printre partizanii fideli ai pontifului sunt călugării. 

Refuzul faţă de lume poate fi încă o temă pur ascetică, 
în maniera eremiţilor, noii călugări înţeleg să muncească 
cu mâinile lor şi să trăiască într-o sărăcie mai concretă, 
începând din epoca carolingiană, abaţiile, generos apro¬ 
vizionate cu venituri, nu mai aveau nevoie ca pământurile 
să fie cultivate de călugări. Contextul aristocratic nu inci¬ 
ta la munca manuală. îndatoririle spirituale care le aca¬ 
parau timpul păreau să-i dispenseze pe călugări în mod 
legitim de munca manuală. Punerea la locul de onoare a 
muncii manuale răneşte în mod indiscutabil sentimentele 
nobililor şi marchează o ruptură în concepţii. Or, este 
vorba aici de o alegere penitenţială şi ascetică. Munca 
manuală nu pare să fi avut altă semnificaţie, deoarece 
reflecţia,asupra acestei obligaţii nu merge prea departe. 
De altfel, nu toţi călugării sunt supuşi în mod egal acestei 
obligaţii, semn al unei rezistenţe persistente. Pe scurt, 
asceza devenea mai concretă. 

Aceeaşi tendinţă se observă în legătură cu sărăcia. Cu 
siguranţă, prin legământ, călugării renunţaseră la toate 
posesiunile personale, iar constituirea peculiului era con¬ 
siderată un păcat capital. Numeroase istorii monastice o 
dovedesc. Or, modul de viaţă într-o biserică abaţială caro¬ 
lingiană sau într-o mănăstire clunisiană nu este în sără¬ 
cie. Este o viaţă colectivă destul de apăsătoare, unde 
chiar austeritatea personală poate trece neobservată. De 
acum înainte, sărăcia trebuie să se facă simţită. Ea se 
numeşte jenă, inconfort, foame şi austeritate. Există, la 

noii călugări, o dorinţă de viaţă aspra şi dură, o voinţă 
clară de a îndura suferinţele vieţii şi un refuz al unei 
asceze care nu ar fi decât spirituală sau simbolică. Acesta 
este sensul elogiului mănăstirii de la Clairvaux de la înce¬ 
puturile sale, aşa cum o descrie Guillaume de Saint- 
Thierry. "în aceşti ani, oamenii de înaltă virtute, cândva 
bogaţi şi copleşiţi de onoruri în lume, glorificându-se 
întru Christos, îşi sădeau Biserica lui Dumnezeu în 
sânge, în muncă şi în încercări, în foame şi în sete, în frig 
şi în despuiere, în persecuţii, în oprobrii şi în multele 
angoase. nl O asemenea descriere, deformată în mod evi¬ 
dent de transmiterea orală şi amintiri, înfrumuseţează 
originile şi vorbeşte despre o vârstă de aur. Nu este vorba 
decât de suferinţe şi dureri. Există un apetit al sufe¬ 
rinţelor pe care trebuie să îl relevăm fără a-1 putea explica 
cu exactitate. La Cîteaux, asceza monastică este brutală 
şi dură cu îndărătnicie. 

Munca manuală, sărăcia şi viaţa dură reprezintă ace¬ 
leaşi principii de viaţă. Ele semnifică, în primul rând, un 
gust nou pentru real şi concret. La Gluny şi în monahis¬ 
mul carolingian, nu exista deloc sentimentul că sfinţenia 
însemna o asceză atât de aspră şi o viaţă atât de extenu¬ 
antă. Spiritualitatea de la Cluny făcea secundară orice 
observanţă 1 2 . Exista o viziune mai spirituală despre viaţa 
creştină, axată pe virtuţi. Mortificarea conta mai puţin 
decât înălţarea sufletului, şi suferinţa îndurată mai puţin 
decât perfecţiunea mistică. De la un monahism la altul, 
există nu o simplă dezbatere asupra observanţelor, ci o 
manieră diferită de a concepe legăturile dintre spirit şi 
trup, dintre virtuţi şi asceză, dintre sfinţenie şi penitenţă, 
în brutalitatea sa ascetică, noul monahism face dovada 
unui simţ mai acut al caracterului păcătos al lumii şi al 
omului. O asemenea trecere de la simbolic la concret, de la 


1 GUILLAUME DE SAINT-THIERRY: Sandi Bernardi vita 
prima, Liber I, § 35. 

2 Rectitudo autem regulae charitas est, scrie PETRUS 
VENERABILIS, in PL, 189 c 149. 

spiritual la real este atestată foarte bine în alte domenii. 
De aceea, evoluţia monahismului nu ar putea surprinde. 
Totuşi, cronologia unei asemenea transformări a menta¬ 
lităţilor şi a sensibilităţilor nu este uşor de sugerat. 

Mişcarea către munca manuală şi sărăcie poate, în 
plus, să-şi aibă originea în Regula Sfântului Benedict, în 
litera sa originală.. Această întâlnire dintre aspiraţiile noi, 
necunoscute vechiului monahism, şi un text normativ, dă 
mişcării o justificare complementară. De aceea, chiar în 
mănăstiri pioase şi fervente, călugării puteau să aibă 
îndoieli în legătură cu exactitatea îndeplinirii obligaţiilor. 
Acesta pare a fi şi cazul la Molesme. De aceea, adesea se 
întâmplă ca mişcarea să se exprime mai bine sub forma 
unui literalism benedictin. Această referire la trecut este, 
în contextul sfârşitului de secol al Xl-lea, perfect demon¬ 
strativă. Sprijinul tradiţiei face de necombătut aspiraţiile 
acestui sfârşit de secol. Regula Sfântului Benedict, care 
valorifică aceste revendicări, canalizează sursele revenirii 
la cenobitism. Astfel se explică poate această evoluţie 
constantă a noilor întemeieri, de la eremitismul originar 
până la viaţa comună. 

Literalismul, care iese în evidenţă în atitudinea mişcări¬ 
lor religioase faţă de Regula Sfântului Benedict, nu este 
un fenomen izolat. Este cunoscut şi în alte domenii. Se dă 
o atenţie mai serioasă şi mai critică tuturor textelor, 
începând cu cel al Bibliei. Mai spirituale, secolele prece¬ 
dente nu consideraseră potrivit să scruteze astfel detaliile, 
pentru a scoate din ele concluzii normative. Exemplului 
oferit de tradiţie i se adaugă poate acela al călugărilor din 
Orient, care oferă o altă imagine a monahismului. Modul 
lor de viaţă este cunoscut în Occident prin texte, mai 
degrabă decât prin contactul direct. 

Toate aceste aspiraţii concrete pun de fapt o problemă 
religioasă fundamentală: cea a sensului care se dă vieţii 
monastice. Mănăstirea carolingiană şi, după ea, Cluny 
apar ca locul unde se adună avangarda poporului lui 
Dumnezeu în drumul spre veşnicia preafericită. El încă 
nu este raiul, dar nu mai este lumea. Călugărul a intrat 

deja prin cuvântare în viaţa cerească şi îşi face, din 
aceasta, încă de acum ucenicia, prin contemplaţie şi prin 
viaţa mistică. Rugăciunea 4e preamărire, ce convine 
acelora care înţeleg să ducă o viaţă angelică, „trebuie să 
îndepărteze mânia lui Dumnezeu, ce ar putea să se abată 
asupra unui popor care nu îşi îndeplineşte îndatoririle. 
Nici păcatul, nici asceza nu sunt necunoscute, dar rămân 
secundare 1 . 

Se întâmplă cu totul altfel în secolul al XH-lea. Mănăs¬ 
tirea este refacerea comunităţii creştine primitive, cea a 
primilor botezaţi adunaţi în jurul apostolilor. Ca şi ei, 
călugării trăiesc în fervoare, prin punerea în comun a 
bunurilor lor, şi în aşteptarea sfârşitului lumii. Modelul 
este acum istoric, concret, chiar arheologic. Referirea se 
face la sfinţenia umană, iar exemplele sunt eroice, dar 
trupeşti. Lupta pentru perfecţiunea sfinţeniei este cea a 
oamenilor supuşi tentaţiilor şi luptând aspru împotriva 
păcatelor lumii. Desigur, tema monahismului-anticameră 
a paradisului nu este uitată, dar nu se ajunge la acest 
stadiu decât cu preţul unei lungi asceze. Dimpotrivă, con¬ 
ceperea mănăstirii ca prelungire a comunităţii apostolice, 
ca celulă a Bisericii şi ca mărturie permanentă a rodniciei 
originilor se vulgarizează de-a lungul întregului secol. 
Tema ajunge să facă din imitarea apostolilor regula de 
viaţă normală şi criteriul de autenticitate religioasă. 
Trebuie ca evanghelismul să fi fost foarte puternic pentru 
a reînnoi astfel teologia vieţii monastice! Se înţelege mai 
exact în acest context sensul ironiei lui Abelard. 

Imitarea comunităţii primitive, temă frecventă, nu con¬ 
duce firesc la o viaţă cenobitică de tip benedictin. Ea 
poate fi invocată la fel de judicios de grupuri de clerici şi 
de predicatori populari ieşiţi din orice loc de reculegere 
eremitică. Pe scurt, monahismul regenerat recuperează 
cu pricepere o parte a acestei mişcări religioase şi spiri¬ 
tuale, cu preţul unei îndrăzneli şi al unei schimbări a 

1 J. LECLERCQ, La vie parfaite. Points de uue sur l’essence 
de l'et'at religieux, Turhout-Paris, 1948. Mai ales cap. I: "La vie 
angelique''. 

aspiraţiilor celor mai profunde. Reuşita de la Cîteaux şi 
înalta figură a lui Bemard de Clairvaux apar, din aceste 
motive;, şi mai uimitoare. 

B. CÎTEAUX ŞI SFÂNTUL BERNARD 

Cîteaux este întemeiată de un grup de călugări de la 
Molesme conduşi de abatele lor, Robert. Personajul este 
cel puţin discutabil. Nobil din provincia Champagne, 
abandonează în 1071 funcţia de abate de la Saint-Michel 
de Tonnerre pentru a conduce, cu acordul papei, un grup 
de eremiţi ce trăia în pădurea de la Collan. Apoi îşi trans¬ 
feră comunitatea în pădurile de la Molesme, unde înte¬ 
meiază o mănăstire în 1075. Este o abaţie ferventă, iar 
acuzaţia de delăsare apare ca stricţ polemică. înainte 
chiar de scindarea ce dă naştere întemeierii de la Cîteaux, 
unii călugări doreau să practice Regula Sfântului Bene- 
dict într-un mod şi mai rigid. Ei fondează o cella la Aulps, 
pe care abatele a transformat-o în abaţie la începutul lui 
1097. Aparent este aceeaşi dorinţă care împinge o parte a 
comunităţii de la Molesme să părăsească mănăstirea, în 
timpul verii lui 1097, sub conducerea abatelui Robert 
însuşi 1 . Această scindare a provocat scandal, pentru că 
plecarea spontană s-a făcut fără acordul nici unei autori¬ 
tăţi superioare, nici cea a episcopului, nici cea a legatului 
pontifical. 

Călugării par să rătăcească un timp în căutarea unei 
aşezări propice, înainte de instalarea lor în solitudinea de 
la Cîteaux. începuturile nu decurg fără mari dificultăţi. 
Ermitajul de la Cîteaux este ridicat din punct de vedere 
canonic la rangul de abaţie la 21 martie 1098, dar abatele 
Robert, cerut de călugării de la Molesme şi, poate, deza- 

1 P. K. SPAHR, Das lîeben des Re Robert von Molesme, 
Friburg, 1944. Această lucrare conţine ediţia critică a lucrării 
Vita, S. LENSSEN, Le fondateur de Cîteaux, saint Robert, în 
CoUectanea Ordinis Cisterciensis, t. IV, 1937. 

măgit de asprimea vieţii din noua mănăstire, se întoarce 
la abaţia sa, din ordinul legatului. O parte din călugări 
procedează la fel. Numai un mic grup, de 8 sau 9, în jurul 
lui Aubry, prim abate, apoi al lui Etienne Harding, rămâne 
fidel noii întemeieri 1 . 

Obiceiurile de la Cîteaux se fixează repede, încă din 
epoca lui Aubry. Ele implică o întoarcere literală la Regula 
Sfântului Benedict, de care Exordium Paruum tine în mod 
deosebit seama 2 , şi, mai ales, abandonarea amenda^ 
mentelor prevăzute de Capitularul de la Aix-la-Chapelle, 
din 817. Austeritatea se impune în toate domeniile. 
Pentru veşminte, tot ceea ce nu figurează în mod explicit 
în Regula Sfântului Benedict este suprimat, iar în ceea ce 
priveşte mâncarea, carnea şi grăsimea sunt înlăturate din 
bucătăria monastică, iar masa nu conţine decât două 
feluri. Liturghia este de asemenea simplificată, după ace¬ 
leaşi principii. Rugăciunile adiţionale, recitările de psalmi 
în afara slujbei sunt suprimate la fel ca şi numeroasele 
procesiuni. Acest literalism permite să se dispună de tim¬ 
pul necesar pentru munca manuală şi pentru rugăciunea 
personală. 

Viaţa concretă impune şi alte inovaţii. Refuzul veni¬ 
turilor şi al dijmelor îi obligă pe călugări să trăiască din 

--—---- 7 -- 

1 Povestirea originilor întemeierii de la Cîţeaux a fost în 
întregime modificată prin scoaterea în evidenţă a valorii istorice 
a lui Exordium Cistercii. Exordium Parvum, considerat până 
atunci sursa autentică, apare ca o compilaţie târzie şi cu 
direcţie. J.-A. LEFEVRE, Le urai recit primit f des origines de 
Cîteaux est-il l'„Exordium Parvum"?, în MA, 1955, pp. 79-120 şi 
329-361; J. -A. LEFEVRE, Que savons-nous du Cîteaux primitif?, 
în RHE, 1956, t. 51, pp. 5-41. Aceste lucrări înlocuiesc poves¬ 
tirea tradiţională expusă în DOM OTHON (DUCOURNEAU), Les 
origines cisterciennes, în Revue MabiUon, 1932-1933, scos sub 
formă de volum după aceea. Lucrările lui J. -A. LEFEVRE au 
suscitat câteva puneri la punct: J. WINANDY, Les origines de 
Cîteaux et les travaux de J. -A Lefevre, în RB, t 67, 1957, p. 49 
şi urm. Autorul are rezerve asupra datării lui Exordium Cistercii 
Âsupra acestei probleme, articolele lui <1 -A. LEFEVRE, J. VAN 
DAMME, E. PASZTOR si P. ZAKAR, în Analecta Cisterciensia, 
XXI, 1965. 

2 Capitolul XV din Exordium Parvum. 

munca lor. Nu sunt însă cu toţii apţi pentru aceasta, şi 
nici mortificările nu îi ajută în acest sens. Instituţia con- 
verşilor este destinată să facă faţă obligaţiilor materiale 
inevitabile. Aceşti fraţi constituie un grup aparte. Ei dis¬ 
pun de locuri speciale şi nu pătrund nici în corul bisericii 
nici în mănăstire. Ei nu participă la activităţile propriu-zis 
monastice. Neştiutori de carte, ei nu recită slujba, ci se 
mulţumesc cu câteva rugăciuni în limba vulgară. Ne¬ 
urmând Regula, nu participă la capitluri şi nu îl aleg pe 
abate. Intraţi în mănăstire din devoţiune, ei depun jură¬ 
minte, printre care şi cel de castitate, şi sunt supuşi 
abatelui. Pe scurt, aceştia sunt laici, iar purtarea bărbii 
este semnul cert pentru acest lucru. Lor le incumbă toate 
sarcinile materiale, muncile la câmp şi, adesea, construc¬ 
ţiile. Abaţii le datorează întreţinerea materială şi spiritu¬ 
ală. Instituţia converşilor nu era necunoscută înainte, în 
special la Hirsau şi la Vallombreuse. Prezintă însă in¬ 
convenientul evident de a lăsa pe mâna inferiorilor cea 
mai mare parte a vieţii materiale. Mai mult, împărţirea 
celor ce locuiesc într-o mănăstire în două categorii nu 
poate să se pretindă a fi de la Sfântul Benedict. 

Cîteaux mai avea să-şi definească raporturile cu epis¬ 
copii şi să se organizeze în ordin, dacă succesul venea să-i 
încoroneze eforturile. Asupra acestor două puncte. Regula 
Sfântului Benedict oferea soluţii vechi, în mod evident 
prea puţin adaptate la condiţiile de viaţă din mănăstirile 
din secolul al XH-lea. Cu toate acestea, comparativ cu 
Cluny, Cîteaux face dovada unui ataşament remarcabil 
pentru această tradiţie. 

încă din vremea abaţiatului lui Aubry, călugării de la 
Noua Mănăstire solicită protecţia Sfântului Scaun. Se 
pare că au vrut să se păzească de orice tentativă de 
anexare de către Molesme. O bulă a lui Pascal al II-lea, 
încă din 1100, plasează abaţia sub protecţia apostolică. 
Papa interzicea oricui să modifice observanţele legate de 
aceasta. Nici o mănăstire nu putea să primească, fără 
autorizare, călugări care veneau de aici. Bula interzicea 
ca mănăstirea să fie tulburată sub. orice formă. Totuşi, 

protecţia apostolică nu este absolvirea în sensul exact al 
termenului. Practica arată că cistercienii nu au instalat 
abaţii-fiice fără ca episcopul să fi luat cunoştinţă de 
uzanţele ordinului. Multă vreme, i se recunoştea acestuia 
dreptul de admonestare şi de demitere a abaţilor în ca¬ 
zurile grave, fără a putea, cu toate acestea, interveni în 
viaţa cotidiană a abaţiilor. Această primă atitudine este 
calchiată după aceea a Sfântului Benedict. Drepturile 
episcopului se restrâng mult pe măsură ce cistercienii le 
precizează pe cele ale capitlului general. Scutirea pare 
dobândită atunci când statutele, confirmate de papă în 
1152, nu mai ţin seama de drepturile episcopilor. 

întemeierea de abaţii-fiice, la Ferte în 1113, Pontigny 
în 1114, Clairvaux şi Morrimond în 1115, pune problema 
organizării unui ordin. Regula Sfântului Benedict nu avea 
în vedere decât autonomia pur şi simplu a fiecărei mănăs¬ 
tiri. Soluţia adoptată la Cîteaux pare încă o dată ca un 
efort pentru a respecta, pe cât posibil, tradiţia. 

Abatele Etienne Harding pune la punct, cu acordul 
fraţilor, înainte de întemeierea de la Pontigny, un statut 
de unire între aceste abaţii, ce poartă numele de Chartă 
de caritate. Acest text, precedat de o scurtă povestire 
istorică şi urmat de capitole ce fixează obiceiurile, este 
aprobat printr-o bulă a lui Calixtus al II-lea, la 23 decem¬ 
brie 1119. Charta de caritate se străduieşte să găsească 
un echilibru între două imperative aproape contradictorii: 
autonomia fiecărei mănăstiri şi unitatea ordinului 1 . 

Ca fiecare abaţie să fie o comunitate deplină şi totală, 
deosebită de altele şi având capacitatea de a alege un abate 

1 Textul primar al lucrării Carta charitatis s-a pierdut. Se 
cunosc mai multe versiuni succesive ale sale, ceea ce indică un 
text cu o evoluţie constantă, şi un rezumat ce pare a fi textul cel 
mai vechi. Textul primitiv lăsa mai multă iniţiativă abatelui de 
la Cîteaux, ale cărui prerogative trec rapid la capitlul general. 
Despre origini: G. DE BAUFORT, La charte de charite cisterci- 
enne et son evoluiioru în RHE, t. 49, 1954, pp. 391-437 şi J. -A. 
LEFEVRE, La veritable Carta charitatis primitive et son evolution 
11114-1119), în Collectanea O. Cist. R., t. 16,.1954, pp. 5-29. 

este un principiu venit din Regula Sfântului Benedict. 
Cistercienii au meritul lor în a repune aeest principiu în 
vigoare, deoarece vremurile incită mai degrabă la regrupare 
pentru a face faţă presiunilor externe. Pe scurt, literalismul 
joacă aici un rol anume. în virtutea acestui principiu, se 
înţelege că abaţiile-mamă nu ridică nici o taxă şi nu impun 
nici o funcţie comunităţilor-fîice. Singura legătură este cari¬ 
tatea. Cu toate acestea, un abate, a cărui casă a mai înte¬ 
meiat una, vizitează noua casă o dată pe an, fără ca prin 
aceasta autoritatea abatelui vizitat să fie ştirbită cu ceva. 
Vizitatorul are dreptul la onoruri şi la consideraţie, dar nu 
are dreptul să se substituie abatelui legitim. Nu poate să ia 
nici o decizie în legătură cu bunurile abaţiei-fiice fără acor¬ 
dul abatelui titular. El poate îndrepta, cu sfatul abatelui 
respectiv, neregulile în ascultare. 

Un alt principiu este unitatea. Fiecare abaţie urmează, 
literal, uzanţele de la Cîteaux, şi nici o diferenţă nu este 
admisă. în plus, este interzis de a cere privilegii contrare 
statutului ordinului. Dreptul anual de vizită nu are alt scop 
decât de a se asigura de acest lucru. Abaţia de la Cîteaux 
este ea însăşi vizitată de abaţii primelor sale fiice. 

Aceste raporturi regulate sunt completate de întâlnirea 
anuală a tuturor abaţilor la capitlul general ce se ţine în sep¬ 
tembrie, la Cîteaux. Această adunare este foarte veche, din 
moment ce este atestată începând din 1116. Capitlul trebuie 
să îndrepte abuzurile acolo unde sunt semnalate, să-i mustre 
pe abaţi şi să le impună penitenţe. Mai trebuie să legifereze de 
comun acord. Capitlul general apare ca organul unităţii 
ordinului. Cu toate acestea, garantează mai mult uniformi¬ 
tatea observanţelor, decât întemeiază o guvernare unică şi 
centralizată. De fapt, lipsa ierarhiei în afara abaţilor şi inexis¬ 
tenţa împărţirilor regionale lasă loc preponderenţei pentru 
autonomie. Ea este normală şi fără inconveniente, atâta 
vreme cât cistercienii se mulţumesc cu viaţa monastică fără a 
se amesteca prea mult în problemele Bisericii şi ale lumii. 

Personalitatea extraordinară a Sfântului Bemard face 
ca problema să apară imediat. Unii contemporani se miră 
zgomotos şi nu fără reticenţe că un călugăr vrea astfel să 
conducă lumea. Efectiv, acţiunea sa este la scară Bise¬ 
ricii. Zelul său, care este sigur, este fără încetare revigorat 
prin solicitări de la care el nu se poate deroba. 

lin. ascendent spiritual ce nu se poate tăgădui, o re¬ 
putaţie de taumaturg căpătată foarte devreme îi conferă 
un credit excepţional ce se alătură omului şi sfinţeniei 
sale repede recunoscute. Or, în toate acţiunile sale, 
Bernard nu-şi uită calitatea de cistercian şi nu pierde 
niciodată din vedere interesele ordinului său. Coerenţa 
acţiunii sale ţine de faptul că reforma Bisericii, temă 
esenţială a gândirii sale, trece prin promovarea fraţilor săi 
şi a câtorva alţi ecleziaşti animaţi de acelaşi spirit, până 
la funcţiile de răspundere. Pentru a urmări acest scop, 
ales de bună-credinţă, Bernard nu ezită să intervină când 
trebuie şi când nu trebuie. El se ocupă de alegerile epis¬ 
copale, de alegerea abaţilor şi influenţează deciziile con- 
ciliilor şi adunărilor. El nu se gândeşte niciodată că 
acţiunea sa, întreprinsă pentru reforma Bisericii, negli¬ 
jează anumite proceduri canonice sau loveşte anumite 
persoane. El are înflăcărarea cuceritoare ce se bazează pe 
certitudini, şi crede în dreptatea sa. 

Vocaţia unui călugăr de a reforma Biserica este dis¬ 
cutabilă, oricare ar fi sfinţenia, şi mai mult fiecare acţiune 
particulară. Bernard modifică viaţa cisterciană în sensul 
slujirii Bisericii. Nimic nu dovedeşte că această misiune 
va fi făcut parte din vocaţia originară a celor de la Cîteaux. 
Istoria demonstrează că această orientare se menţine 
după moartea lui Bernard, aşa cum arată rolul deter¬ 
minant al legaţilor pontificali cistercieni în a doua jumă¬ 
tate a secolului al XH-lea şi la începutul celui de al XlII-lea. 

Aspiraţiile religioase ale secolului par să-şi găsească 
împlinirea în orientarea pe care Bernard o dă vieţii cister- 
ciene. Cei care, la fel ca discipolii Sfântului Bruno, se 
mulţumesc cu căutarea strictă a perfecţiunii spirituale nu 
cunosc expansiunea extraordinară a ordinului cistercian. 
La fel, dintre abaţiile-fiice ale întemeierii de la Cîteaux, 
Clairvaux este de departe cea mai prolifică. Ea datorează 
acest lucru geniului excepţional al Sfântului Bernard în 
guvernarea oamenilor şi acestei orientări mai ecleziale a 
vocaţiei monastice. 

C. DE LA EREMITISM LA MONAHISM 

Expresie a unei mişcări generale, Cîteaux este numai 
realizarea cea mai bine organizată şi cea mai prestigioasă. 
Căutarea de noi forme de perfecţiune religioasă este mai 
largă, mai difuză şi mai tatonantă. De altfel, evenimentele 
ce conduc la întemeierea Noii Mănăstiri ilustrează pe deplin 
tensiunea şi incertitudinile unei creaţii care se caută. 

Dacă fenomenul fundamental este tocmai această 
căutare a unei noi sfinţenii, destul de împărţite pentru a 
da naştere unei sensibilităţi religioase noi, este cât se 
poate de evident că ceea ce apare la Cîteaux se exprimă, 
de asemenea, şi în altă parte, într-un mod sau altul. Nu 
se pbate concepe că numai câteva mănăstiri, întemeiate 
la graniţele dintre regiunile Champagne şi Bourgogne, 
între 1098 şi 1115, epuizează toată forţa unei asemenea 
mişcări. Existenţa întemeierii de la Cîteaux nu exclude 
prezenţa şi în alte provincii de întemeieri ce răspund 
aceloraşi aspiraţii, pe care le exprimă, eventual, într-un 
mod oarecum diferit. Noua mănăstire se înţelege mai bine 
într-un curent ce dă naştere la multiple instituţii înrudite. 
Prin urmare, se impune, să studiem, sub aceeaşi lumină, 
pe cele care, cu puţin înainte sau puţin după Cîteaux, au 
cu.această mănăstire legături de rudenie indiscutabile. 
Confruntate unele cu altele, toate aceste întemeieri, 
eremitice sau monastice, permit să se întrevadă punctul 
în care converg. Punerea în evidenţă a acestor puncte 
fundamentale este cu siguranţă de cel mai mare interes 
pentru explicarea istoriei religioase din secolul al Xll-lea. 

Reînnoirea monastică din secolul al Xll-lea se grefează 
pe o mişcare eremitică. Certitudinea istorică a faptului nu 
poate fi pusă la îndoială, din moment ce toţi fondatorii au 
o etapă petrecută în pustiu, într-un moment sau altul al 
carierei lor. Or, este cât se poate de evident că viaţa soli¬ 
tară nu este o inovaţie din cea de a doua jumătate a se¬ 
colului al Xl-lea. Ea era practicată şi înainte. Ea ajunge la 
acelaşi nivel cu istoria propriu-zisă atunci când dă 
naştere la mărturii istorice de înaltă valoare, în jurul anu- 


85 



lui o mie. Prin forţa lucrurilor constatăm atunci că 
tradiţia eremitică este neîntreruptă până în secolul al 
XH-leâ, chiar dacă nu pare necesar să stabilim filiaţii între 
diferiţii eremiţi. Căutarea vieţii solitare, cu toată spiritual¬ 
itatea pe care o conţine ea, nu are nici o atracţie vreme 
îndelungată, decât pentru câţiva oameni de elită cu o sen¬ 
sibilitate deosebit de vie. Apoi, audienţa sa se lărgeşte, în 
acelaşi timp cu cea a aspiraţiilor pe care le satisface. 
Ajunsă la acest punct, ea este renovatoarea monahismu¬ 
lui însuşi. Acum începe prolificitatea sa istorică propriu- 
zisă. Influenţele meridionale, şi în special cele din Italia, 
unde mişcarea este precoce, joacă un rol indiscutabil, 
iară ca, uneori, să se poate preciza. Apare, încă de atunci, 
ca o mişcare de reformă foarte apropiată de tot ceea ce 
vine de la Roma. înalta figură a lui Pier Damiani ilus¬ 
trează convingător această convergenţă. 

Programul reformatorilor şi eremitismul exercită unul 
asupra celuilalt o atracţie sigură, aşa cum bine o arată 
episoadele din viaţa principalilor fondatori. Acelaşi impuls 
religios, auster şi intransigent, contribuie la regenerarea 
monahismului. în consecinţă, venită din Italia, această 
mişcare se dezvoltă acolo unde reforma, după lupte 
aprinse, ajunge să se implanteze. Dimpotrivă, acolo unde 
ea se bazează pe o mişcare spirituală insuficientă, eremi¬ 
tismul este atestat puţin şi înnoirea monastică este mai 
târzie şi mai puţin spontană. 

întemeierea de la Grande-Chartreuse ilustrează perfect 
aceste hotărâri.'Bruno apare ca precursor. Născut la 
Koln, către 1030-1035, este scolastic la Reims începând 
din 1056-1057. Predă în această şcoală timp de douăzeci 
de ani. Instalarea pe scaunul de Reims a arhiepiscopului 
Manase, în 1067, este un eveniment decisiv. După câţiva 
ani de exercitare a funcţiei, acest prelat a făcut dovada 
celei mai mari avidităţi şi s-a dedat la tot felul de spolieri, 
în special împotriva călugărilor. Uneori, situaţia îi inspira 
puţină prudenţă. S-a străduit atunci să şi-l atragă de 
partea sa pe Bruno, numindu-1 cancelar al Bisericii, în 
1075, dar, apoi, i-a luat această funcţie. în timpul acestor 

ani dificili, când legatul, prin citări de condamnare, a 
reuşit să-l demită pe Manase, Bruno este în mijlocul con¬ 
fruntărilor pro sau contra reformei. El părăseşte Reims în 
1083, pentru a scăpa de o alegere pe scaunul episcopal. 

îl întâlnim atunci pe lângă Robert de Molesme, apoi se 
retrage în schitul de la Seche-Fontaine. în 1084, cu 6 
însoţitori, ajunge la Grenoble, unde episcopul Hugues, 
numit în fruntea diocezei, a făcut tot ce trebuia pentru ca 
el să se poată instala în solitudinea din masivul de la 
Chartreuse. El a organizat aici viaţa grupului. Celulele 
eremiţilor erau adunate în jurul unui claustru din apro¬ 
pierea unei surse de apă. Viaţa comună era redusă la 
minimum. Cântau împreună vesperele şi matutina şi 
luau în comun masa de duminică şi din zilele de mare 
sărbătoare. îndatoririle necesare pentru subzistenţa 
comunităţii erau asigurate de fraţii converşi. Bruno 
însuşi, la invitaţia lui Urban al II-lea, unul dintre vechii 
săi elevi, a părăsit Chartreuse în 1090, pentru a se pune 
în slujba Scaunului apostolic. Nu este indispensabil să 
glosăm mai îndelung asupra unei cariere atât de 
elocvente. Căutarea solitudinii era la Bruno o vocaţie şi 
nu un refuz al luptei pentru Biserică. Scrisoarea pe care 
i-a adresat-o lui Raoul le Verd nu lasă nici o îndoială în 
această privinţă 1 . 

Viaţa celor de la Chartreuse, aşa cum este ea organiza¬ 
tă, după Bruno, de Guigues, al cincilea prior şi redactor 
între 1121 şi 1127, nu este făcută pentru mulţimi. 
Expansiunea ordinului este lentă, prima abaţie-fiică este 
fondată în 1115, şi rămâne modestă, nu există, către 
1200, decât 38 sau 39 de chartreuse, cel mult 2 . Din 
partea celor de la Chartreuse există o anumită reticenţă şi 
rezervă. în plus, vocaţia eremitică păstrează la Grande- 
Chartreuse un caracter exclusiv. Călugării nu ies din 
pustiul lor şi nu se apucă să predice. Viaţa comună 


1 Lettres des premiers Chartreux, de un chartreux, t. I, Paris, 
1962. 

2 B. BLIGNY, Les Chartreux dans la societe occidentale du 
XII e siecle, în Aspects de la vie conventuelle [580], pp. 28-50. 

rămâne foarte restrânsă. La fel, deţinători de proprietăţi 
libere pe care ei Ie cultivă prin fraţii converşi, călugării de 
la Chartreuse muncesc foarte puţin cu mâinile lor şi 
ignoră obligaţia de a-şi câştiga existenţa prin muncă. în 
sfârşit, moştenitori a ceea ce există discret în asceza 
benedictină, ei nu împing austeritatea până la viaţa aspră 
şi dură, aşa cum este concepută la Cîteaux. Este cât se 
poate de evident că un anumit număr de valori esenţiale 
ale sensibilităţii religioase a secolului al XlI-lea sunt 
absente sau aproape absente. Acest caracter foarte spe¬ 
cial protejează originalitatea de la Chartreuse, care scapă, 
excluzând-o pe cea întemeiată de Bruno în Calabria, 
asimilării de către cistercieni. în sfârşit, priorii au o per¬ 
sonalitate spirituală atât de acuzată, încât experienţa lor 
este în măsură să întreţină fervoarea unui mare ordin. 

Vocaţia pur solitară este mai puţin acuzată la eremiţii 
din Vestul Franţei. Ei stau în pustiu,' adică în păduri, dar 
nu duc aici totdeauna o viaţă izolată. Ei sunt retraşi aici 
cu discipoli, trăiesc la depărtare unii de alţii şi se adună 
când şi când, pentru a se ruga împreună sau pentru a 
discuta probleme care îi privesc pe toţi. în jurul unui 
eremit prestigios, pot exista aici până la 300 de persoane. 
Ambiguitatea între singurătatea de eremit şi viaţa co¬ 
mună care este cea a mănăstirii este prezentată în textele 
contemporane care nu fac distincţie între ele, în aceeaşi 
descendenţă 1 . 

Numeroşi sunt eremiţii care au în spatele lor o viaţă 
clericală încărcată de experienţe. Acesta este exact şi 
cazul lui Robert d’Arbrissel, care, cu titlul de arhipreot, a 
fost vicar episcopal la Rennes înainte de a se retrage tem¬ 
porar în ermitajul La Roe, către 1095. Se pare că de¬ 
cepţiile în funcţia sa nu sunt străine de această retragere. 
Un altul, ca Bemard de Tiron, a fugit de la mănăstirea 
Saint-Savin sur Gartempe, din teama de a fi ales abate. 
Alţii ajung în pustiu atraşi de reputaţia celor care se află 

1 J. BECQUET, L'eremitisme clerical et laîque dans l'ouest de 
la France, în L'eremitismo in Occidente, [839], pp. 182-202. 

aici deja sau, şi mai mult, pentru că au descoperit viaţa 
solitară în lucrările lui Cassianus. 

în păduricile şi pădurile din Franţa de Vest, eremiţii se 
supun în primul rând muncii manuale în scopul de a-şi 
procura tot ce le este necesar. Caracterul precar al acestei 
vieţi este asigurat. Hagiografii relevă cu oarecare com¬ 
plezenţă toate privaţiunile cărora li se supun eremiţii. Ei 
suportă foamea şi frigul, ca riscuri normale ale acestui 
mod de viaţă. în contextul spiritual al acestui timp, este 
modul lor de a duce o viaţă aspră şi dură şi ei îşi fac o 
glorie din acest lucru. în cazul lor, munca manuală, sără¬ 
cia şi penitenţa nu mai sunt observanţe impuse de re¬ 
gulă, ci condiţii concrete ale vieţii. Există un realism de o 
factură bună în tot acest comportament. 

Eremitismul se acomodează cu viaţa rătăcitoare din 
momenţ ce nu există nici regulă, nici superior, nici insta¬ 
lare fixă. Unii se deplasează în funcţie de necesităţi sau 
după convenienţe. Un oarecare fuge din apropierea vechilor 
codiscipoli care îl caută pentru a-1 alege episcop sau 
abate, un altul, deranjat de vizitatori, se îndepărtează. 
Alţii, expuşi vexaţiunilor călugărilor bine instalaţi, pleacă 
pentru a merge mai departe. Eremitul poate deveni pelerin, 
iar pelerinul eremit. Sunt două variante ale aceleiaşi 
vocaţii. 

Cel mai important lucru este că acest mod de viaţă a 
fost ales ca un mijloc privilegiat pentru a ajunge la 
sfinţenie. în plus, este evident că mulţimile împărtăşesc 
acest sentiment Episcopii şi capitlul au adesea simpatie 
pentru ei. Se înţelege că un eremit de oarecare reputaţie 
trebuie să primească discipoli şi trebuie să răspundă 
aşteptării mulţimilor care îi cer sfaturi şi alinare. Instalaţi 
definitiv sau itineranţi, eremiţii sunt împinşi, inevitabil, 
să ia cuvântul şi să predice. Unii obţin permisiunea pen¬ 
tru acest lucru. Astfel, Urban al II-lea l-ar fi încurajat pe 
Robert d’Arbrissel în această îndatorire. Escortat de dis¬ 
cipolii săi, predicând de-a lungul drumului, trăind în. cea 
mai totală sărăcie, aşa apare eremitul ieşit din recluzi¬ 
unea sa şi părăsindu-şi pădurile pentru o misiune căreia 
i s-a dăruit el însuşi. 

Această viaţă instabilă de predicator itinerant nu ţine 
decât un timp. Nici unul dintre aceşti conducători spiri¬ 
tuali nu pare să se îndoiască de - necesitatea de a-şi fixa 
într-o zi discipolii. Mişcarea eremitică secretă întemeierile 
monastice sau canoniale noi. Fiecare se străduieşte, punând 
la punct instituţii, să-şi păstreze cutare sau cutare aspect 
original din viaţa anterioară. Eremitismul apare atunci ca 
o etapă în viaţa unui întemeietor. Este cazul, efectiv, la 
mulţi dintre ei. Oricât de indiscutabilă este această 
schemă, trebuie să ne manifestăm rezerva. Numai 
eremiţii de mare reputaţie au avut un biograf, şi ei sunt 
cei care au fost constrânşi de succesul avut să-şi pre¬ 
lungească lucrarea într-o instituţie. Personajele de mai 
mică anvergură rămân necunoscute. în viaţa fondatorilor, 
eremitismul, în sensul exact al termenului, nu este cel 
mai adesea decât o etapă, cea în care se- elaborează, prin 
tatonări, căutarea unei vieţi noi. 

Dintre toţi aceşti eremiţi temporari, ţâşneşte figura lui 
Robert d’Arbrissel, personalitate ieşită din comun prin 
puterea sa creatoare, ca şi prin nonconformismul său. 
Născut către 1047, fiu şi nepot de slujitori de parohie, 
este cleric cu titlu ereditar. Tinereţea sa nu are nimic edi¬ 
ficator în mod special. în cursul unei lungi şederi la Paris, 
pentru studii, adoptă principiile reformei gregoriene şi se 
converteşte în sensul medieval al cuvântului. în 1089, 
episcopul de Rennes îi încredinţează sarcina de a promo¬ 
va reforma clerului în dioceza sa. Se dedică acestui lucru 
cu atât zel timp de patru ani, încât, la moartea prelatului, 
trebuie să fugă din oraş. Eşecul era umilitor. După o 
şedere la Angers, s-a retras în pădurea de la Craon, pen¬ 
tru a trăi aici ca eremit, în cea mai dură asceză. Vizitatorii 
nu au întârziat să-i ceară să rămână în preajma lui. 

Acest grup de discipoli dă naştere unei comunităţi de 
clerici, canonicii din La Roe, pe care Robert a acceptat 
să-i conducă. Modul lor de viaţă copia pe cel al Bisericii 
primitive, iar Urban al II-lea, în trecere prin Angers, în 
1096, le-a confirmat existenţa şi i-a declarat conduşi de 
Regula Sfântului Augustin. Robert însuşi a primit de la 

papa autorizarea de a predica şi şi-a reluat cariera de 
predicator itinerant. începând din 1098, el abandonase 
total conducerea canonicilor din La Roe. 

La acea dată, se pare că Robert nu ştia exact ce voia să 
facă. Vocaţia sa de predicator popular se afirmă cu o 
predilecţie evidentă pentru auditorii umili. Este urmat 
atunci de o mulţime de convertiţi, printre care se pot găsi 
toate felurile de indivizi până la cei mai puţin recoman¬ 
dabili. Această turmă de bărbaţi şi femei, printre care se 
întâlnesc escroci şi prostituate, ne inspiră destule rezerve, 
la fel ca şi extravaganţa hainelor caraghioase şi asceza lui 
Robert. Foarte conştient el însuşi de necesitatea de a-i 
iixa într-un loc pe aceşti convertiţi, el a ales Fontevrault 
unde s-a instalat între noiembrie 1100 şi Pastele din 
1101 . 

Robert intenţiona să-şi păstreze toţi discipolii, în aceeaşi 
măsură pe bărbaţi ca şi pe femei, dar pentru aceasta tre¬ 
buia să organizeze o comunitate mixtă. Afluxul era aşa de 
mare, încât el trebuia să facă faţă unor nevoi materiale din 
ce în ce mai mari, să construiască fără încetare şi să repar¬ 
tizeze această comunitate prea numeroasă în organisme 
diferite unele de altele. La Fontevrault se afla o mănăstire 
de maici, dedicate contemplaţiei şi instalate separat. Cele 
care se ocupau de bolnavi şi se dăruiseră diferitelor opere 
de caritate nu aveau un loc mai puţin important. Robert, 
care era foarte legat de aceştia, continua să predice şi 
dorea să existe clerici capabili să se poată consacra acestui 
lucru. 

în jurul lui Robert, predicator rătăcitor, femeile fuse¬ 
seră, poate, cele mai numeroase. Prezenţa lor crescuse şi 
mai mult prin instalarea lor la Fontevrault, încât înte¬ 
meierea putea să apară ca o mănăstire exclusiv de femei, 
ceea ce pare să creadă întâia donatoare. Turmei pestriţe 
din perioada itinerantă vin să i se alăture femei din aris¬ 
tocraţie, ca Hersende, văduva lui Guillaume de Mont- 
soreau, şi Petronille de Chemille. Influenţa lor, sprijinită 
din exterior de membrii familiilor lor, face să dispară 
excentricitatea întemeierii de la Fontevrault şi face din 


91 



aceasta o mănăstire foarte tipică de contemplative. Robert 
d’Arbrissel, viu criticat, pentru extravaganţele lui, de 
. abatele Geoffroi de Vendome, văr al Petronillei, şi dornic 
să-şi reia apostolatul, a abandonat conducerea noii înte¬ 
meieri, în 1102 sau în 1103, cedându-i-o Hersendei, 
prima stareţă. Robert, personalitate cu totul originală, 
pare să fi admis el. însuşi această evoluţie conformistă a 
întemeierii, sale, din moment ce în 1115 el scrie o rân- 
duială inspirată de cea a Sfântului Benedict, în care auto¬ 
ritatea superioară este încredinţată unei femei, chiar şi 
atunci când ordinul are o ramură masculină. 

Fontevrault evoluează ca un ordin religios. Protejată, la 
origine, de piosul episcop Pierre al II-lea de Poitiers, noua 
întemeiere primeşte o nouă bulă pontificală în 1106. în 
1113, Pascal al II-lea acordă scutirea şi, la această dată, 
există 12 priorate. La moartea lui Robert d’Arbrissel, 
ordinul numără 2000 membri. Depăşeşte rapid limitele 
strâmte ale provinciei Anjou şi ale regiunii Poitou. Un pri- 
orat este întemeiat în Spania, la Las Vegas, în 1135. în 
Anglia, primele case apar sub Henric I Beauclerc, iar 
Fontevrault datorează cea mai mare expansiune a sa 
protecţiei lui Henric al II-lea, la sfârşitul domniei sale. 

în uimitoarea carieră a lui Robert d’Arbrissel, eremi- 
tismul este o simplă perioadă de retragere. Prin tempera¬ 
mentul său, era un predicator itinerant mult mai mult 
decât orice altceva, şi a reuşit să treacă de la o stare la 
alta fără nici o dificultate. Trebuie să punem această 
supleţe pe seama spontaneităţii începuturilor. întemeietor 
în două reprize, el pare mult mai abil să convertească 
decât să organizeze. Modul de viaţă pe care îl promovează, 
inspirat în mod cu totul evident de cel al Bisericii primi¬ 
tive, se acomodează succesiv cu Regula Sfântului Augustin 
şi cu cea a Sfântului Benedict, indiciu interesant pentru 
convergenţa căutărilor. în sfârşit, Fontevrault, scăpată din 
mâinile unui întemeietor mai mult decât -original, evo¬ 
luează spre un conformism benedictin. Acest itinerar, care 
în fond dezamăgeşte, poate fi comparat cu cel al lui Robert 
de Molesme şi al întemeierii de la Cîteaux. La proba 
experienţei, mişcarea revine. 

Unii dintre cei care l-au frecventat pe Robert d’Arbrissel 
în diferite epoci ale vieţii sale sau care au stat în pădurea 
de la Craon au fondat şi ei noi întemeieri religioase. Este 
cazul lui Pierre de l'Etoile care, însoţit de câţiva discipoli, 
se stabileşte la Fontgombault şi înfiinţează aici, în 1079, o 
capelă mică. Afluxul chemărilor îl constrânge să aleagă, în 
apropiere, o altă aşezare, unde înfiinţează o mănăstire ve¬ 
ritabilă. 

Bemard de Tiron, călugăr la Saint-Cyprien de Poitiers, 
apoi prior la Saint-Savin sur Gartempe, fuge în pustiu 
pentru a nu-i urma abatelui său. în 1096, îl întâlnim în 
pădurea de la Craon, pe lângă Robert d’Arbrissel. Abatele 
de la Saint-Cyprien vine aici să-l caute şi îi urmează în 
fruntea abaţiei. După o călătorie la Roma, renunţă la 
funcţia sa şi optează din nou pentru sihăstrie. Il găsim la 
Savigny, apoi încearcă o întemeiere care eşuează din cauza 
clunisienilor. Cu ajutorul lui Rotrou, conte de Perche, reu¬ 
şeşte să instaleze noi călugări, la Tiron. Se adoptă aici re¬ 
gula benedictină. Acest .du-te-vino de la mănăstire la si¬ 
hăstrie şi înapoi arată o dată în plus că elaborarea unui 
nou gen de viaţă ţine cont de această dublă tradiţie. 

Vital de Mortain, care s-a făcut sihastru (eremit) la 
Dompierre, aparţine aceluiaşi grup. El întemeiază abaţia 
de la Savigny, unde este urmată Regala Sfântului Bene- 
dict. După el, obiceiurile devin şi mai austere, prin succe¬ 
sorul său. Se practică aici munca manuală şi nu se 
poartă decât îmbrăcăminte săracă: în 1147, capitlul ge¬ 
neral de la Cîteaux integrează Savigny şi întemeierile ce 
depind de ea şi conferă abatelui său un rang de onoare 
imediat după abaţii celor patru întemeieri-fiice ale celei de 
la Cîteaux. Savigny nu adoptă totuşi toate obiceiurile cis- 
tericiene. La acelaşi capitlu general din 1147, Cîteaux 
integrează şi abaţia Obazine, întemeiată şi aceasta de un 
sihastru. 

Mult mai la sud, Geraud de Sales, originar din regi¬ 
unea Bergerac, îşi începe cariera în calitate de canonic re¬ 
gular. Către 1096, el se face eremit, predică şi devine dis¬ 
cipol al lui Robert d’Arbrissel în ultimii ani ai vieţii aces- 

tuia. întemeiază un număr important de schituri, supuse 
-Regulii Sfântului Benedict, înţeleasă în sensul cel măi li¬ 
teral., şi îi adaugă cutume cu deosebire austere. Iau astfel 
fiinţă, în 1114, Grandselve, în dioceza Toulouse, şi Dalon, 
în dioceza Limoges; în 1115, Goudon în dioceza Agen, în 
1116 Cadoin în dioceza Sar lat, în 1119 Bonnevaux în dio¬ 
ceza Poitiers şi, la o dată nesigură, Châtelliers, din 
apropiere de Poitiers. Chiar înainte de a muri, Geraud 
afiliază la Cîteaux unele din întemeierile sale. Cadoin este 
integrată încă din 1119. Grandselve, care adoptă cu¬ 
tumele cisterciene, se raliază acestui ordin către 1145- 
1146. Celelalte întemeieri procedează la fel. 

Savigny, Obazijie, întemeierile lui Geraud de Sales, se 
alătură progresiv la Cîteaux. Forţa de atracţie a acestei 
mănăstiri, între toate prestigioasă, este cu atât mai mare 
cu cât pare să fi reuşit cel mai bine. A se ataşa acestui 
puternic corp implică avantaje sigure pentru micile con¬ 
gregaţii care riscă să fie în pericol după dispariţia primei 
generaţii. Ceea ce este mal important nu constă în acest 
lucru, ci în faptul că o asemenea operaţiune este posibilă, 
înseamnă că modul de viaţă, de la o întemeiere la alta, nu 
este atât de deosebit, şi trebuie să recunoaştem că toate 
aceste întemeieri aparţineau aceluiaşi spirit. în sfârşit, 
trebuie să admitem că aspiraţiile eremitice, atât de viu 
exprimate, îşi găsesc până la urmă o împlinire acceptabilă 
într-un cenobitism reînnoit. 

La sud de Auvergne, departe de influenţa lui Robert 
d’Arbrissel şi a eremiţilor din pădurile vestice, Etienne de 
Muret trece şi el de la viaţa eremitică la organizarea unei 
congregaţii monastice. Traseul său este, sub anumite 
aspecte, cu totul original. Acest fiu al viconţilor de Thiers 
nu este. lipsit de legături cu Roma şi Italia. A fost, de 
tânăr încă, în legătură cu Milon, arhiepiscop de Be- 
nevento, prelat câştigat pentru reformă. A cunoscut şi ad¬ 
mirat austeritatea şi sfinţenia eremiţilor din Calabria. A 
stat pentru o vreme la Roma în epoca Iui Grigore al VH-lea. 
Afinităţile sale sunt meridionale. La întoarcerea în Auvergne, 

către 1080, se retrage în singurătatea de la Muret, după 
toate probabilităţile pentru a imita ceea ce văzuse în Italia 
de Sud. Este un eremit auster, foarte ataşat de sărăcie şi 
nu lipsit de umor. Afluxul de discipoli îl constrânge să 
organizeze o viaţă comună care să se înrudească cu aceea 
a unei mănăstiri. 

La Grandmont, sunt refuzate posesiunile de biserici şi 
de seniorii, ca în noul monahism. în plus, Etienne de Muret 
interzice existenţa animalelor. El conferea acestei renun¬ 
ţări o motivaţie pur spirituală, apreciind că valora mai 
mult să îndrepţi spre Dumnezeu solicitudinea pe care o 
desfăşori în mod obişnuit pentru a administra bunurile de 
pe pământ. Un motiv atât de general era mai mult decât 
suficient pentru a-i inspira să dea întreaga administrare a 
întemeierii de la Grandmont fraţilor converşi. Eremiţii sau 
călugării erau atleţi ai austerităţii şi ai rugăciunii. 'La 
Grandmont se practica psalmodierea şi viaţa comună. 
Incinta delimita, realmente, legătura cu lumea. Nu se 
renunţa la recluziune decât pentru a adresa o vorbă bună 
vizitatorilor. 

Doctrinele lui Etienne de Muret, în folosul eremiţilor, 
sau în cel al laicilor veniţi la Grandmont au fost adunate 
de Hugues de Lacerta, într-o Liber sententiarum. Etienne 
pare să-i cunoască bine pe Grigore cel Mare, Sfântul 
Augustin şi Evanghelia. Idealul său religios este o reîn¬ 
toarcere la starea lui Adam, care se bucura de pacea şi de 
dragostea divină. Această doctrină curioasă era însoţită 
de un sfat demn de un stoic. Trebuia să nu faci cu nici un 
chip celorlalţi ceea ce nu voiai să ţi se întâmple ţie, şi 
aceasta era singura regulă pentru a ajunge la mântuire 1 . 

Grandmont a cunoscut o expansiune rapidă, graţie în 
special afluxului de fraţi laici. Comunitatea a avut atunci 

1 J. BECQUET, Etienne de Muret, in Dictionaire de Spiritualite; 
J. BECQUET, La regie de Grandmont, în Bulletin de la Societe 
historique et archeologique duLimousin, t. 87, 1958-1960, pp. 9- 
36; J. BECQUET, La premiere crise de l’ordre de Grandmont, în 
ibid., pp. 283-324. 

grave dificultăţi din cauza rivalităţilor ce îi îndreptau pe 
clerici şi pe converşi unii împotriva celorlalţi. Cu puţin 
înainte de 1185, o ligă a fraţilor converşi îi alungase pe 
clericii din ordin şi alesese un laic ca prior. Clericii, în 
ceea ce îi privea, refuzau să-l recunoască şi rămâneau 
fideli vechiului prior. Papa a trebuit să trimită un legat. A 
fost dificil de obţinut împăcarea. Regula, cu amenda¬ 
mente pentru a reduce puterea fraţilor converşi,. a fost 
aprobată de Scaunul apostolic în 1189, care a acordat, în 
acelaşi timp, şi privilegiul de scutire. Criza gravă care a 
zdruncinat Grandmont ţinea de concepţiile ce condu¬ 
seseră la organizarea ordinului. Ar rămâne să aflăm dacă 
încredinţarea autorităţii şi a administrării laicilor nu era o 
practică familiară eremiţilor calabrezi. Originalitatea este 
aici motiv de eşec. 


D. REFORMA VECHIULUI MONAHISM 

Noile exigenţe spirituale, care acţionează în căutările 
ce dau naştere mişcărilor eremitice şi noului monahism, 
ating deopotrivă şi vechile mănăstiri, pe măsură ce se 
răspândeşte noua sensibilitate religioasă. Cu certitudine, 
vechiul monahism nu este lipsit nici de justificare, nici de 
raţiunea de a exista, dar acestea nu sunt pe gustul zilei. 
Conceptele măsurate şi judicioase ale lui Suger şi ale lui 
Petrus Venerabilis nu au efectul unei invective a lui Bemard. 

La drept vorbind, chiar în marile mănăstiri, exista o 
sensibilitate faţă de necesitatea de a duce o viaţă mai 
ascetică. Abelard, călugăr la Saint-Denis, după aventurile 
pe care le cunoaştem, subliniază imediat delăsarea anu¬ 
mitor călugări. Dimpotrivă, Sfântul Bemard, scoate excla¬ 
maţii de bucurie când află că Suger s-a hotărât, în sfârşit, 
să reformeze viaţa la Saint-Denis. Ilustrul abate a început 
cu el însuşi, suprimând escorta şi reducându-şi modul de 
viaţă la cea mai mare simplitate. De la călugări a cerut o 
viaţă mai conformă cu regula şi mai austeră. 

La Cluny, Petrus Venerabilis, ales abate în 1122, era 
capabil să înţeleagă toate exigenţele noii sensibilităţi reli¬ 
gioase şi dispus să primească la acest capitol tot ce era 
compatibil cu discreţia, echitatea şi echilibrul. Nimeni nu 
a descris mai bine abuzurile, dar fără a ridica vocea, 
nimeni nu a înţeles mai bine că milostenia trece înaintea 
observanţei şi înaintea ascezei. Foarte legat de spiritul de 
la Cluny, avea ca misiune să-i apere originalitatea şi con¬ 
ceptul de viaţă, ceea ce a şi făcut cu eleganţă şi cu pu¬ 
tere. 

La drept vorbind, este dificil să-i atribuim lui Petrus 
Venerabilis intenţii precise, din moment ce nu putem 
furniza cea mai mică dovadă în acest sens. Corespon¬ 
denţa sa discretă şi dificil de datat nu ne permite să si¬ 
tuăm gândirea sa, ca şi acţiunea sa, într-un context bine 
definit, cel puţin până în 1132. însuşi sensul alegerii sale 
ca abate îndeamnă la comentarii, pentru că se ignoră 
prea mult raţiunile crizei care zdruncină Clunyul şi care 
duce la abdicare’a abatelui Pons de Melgueil 1 . 

Dacă ar fi să luăm în considerare numai fapţele foarte si¬ 
gure, putem descrie tentativele de reformă de la Cluny în 
modul următor: în 1130, s-a ţinut la Soissons o primă 
adunare de abaţi clunisieni din Franţa de Nord-Est. Această 
reuniune a provocat instituirea de sinoade abaţiale sau de 
"capitluri provinciale" ce trebuiau să se ţină în fiecare an. 
Dacă se compară aceste dorinţe cu constituirea ordinului de 
la Cluny, iniţiativa este tulburătoare, în sensul strict. Practic, 
un prim capitlu local de acest gen este autorizat de papă şi de 
arhiepiscopul de Reims şi se reuneşte în 1131. Se cunoaşte 
lista participanţilor, cu toţii originari din provincia eclezias¬ 
tică Reims. Ne putem întreba asupra motivelor acestei 
autorizaţii obţinută de la papă. Abaţii propun câteva modi¬ 
ficări în modul de viaţă al clunisienilor. îşi atrag o replică 
aspră din partea marelui prior de la Cluny, Matthieu d’Albano, 


1 P. ZERBI, Intomo allo scisma di Ponzio, abbate de Cluny, în 
Studi storici in onore di Ottorino Bertolini, Pisa, 1972, pp. 835- 
891. 

un colaborator apropiat al lui Petrus Venerabilis, ataşat în 
mod cu totul special de tradiţiile străvechiului monahism. 

în 1132, Petrus Venerabilis reuneşte el însuşi un capitlu 
general al ordinului, instituţie cu totul nouă, în scopul de a 
proceda la un anumit număr de îndreptări ale cutumei. Dacă 
este să-i dăm crezare lui Orderic Vital, s-ar fi lovit de o pu¬ 
ternică opoziţie, abaţii reproşându-i că a vrut să transforme 
ordinul după modelul Cîteaux 1 . Petrus şi-a reluat tentativa 
în 1146 şi înţelegea ca aceste capitluri să se ţină anual. Ceea 
ce, în mod efectiv, însemna schimbarea modului de gu¬ 
vernare. O măsură de acest fel schimba considerabil întreaga 
organizare internă a ordinului. Autoritatea abatelui de Cluny, 
personală dar îndepărtată, de maniera celei a unui suveran, 
şi exercitându-se în multe nuanţe prin intermediul proce¬ 
durilor definite de tradiţie, era substituită cu autoritatea 
unei adunări, unificatoare şi centralizatoare. Măsura nu a 
fost acceptată de bună voie. Acest mod de guvernare nu a 
ajuns să se impună pe timp îndelungat. Petrus Venerabilis 
pare, sub acest aspect, să fi urmat sfatul abaţilor reuniţi în 
1130 şi 1131. Ne putem gândi că nu a fost de această părere 
încă de la începutul abaţiatului său. O schimbare de atitu¬ 
dine a abatelui de la Cluny ar dovedi că mişcarea de reformă 
a luat amploare între 1130 şi 1156 2 . 

Modificarea sistemului de guvernare era de o extremă 
îndrăzneală, corectarea cutumelor punea mult mai puţine 
probleme, în măsura în care inspiraţia originară a Cluny- 
ului, ce le justifica, lăsa locul unui spirit nou, cu totul 
diferit. Simplificarea ceremoniilor, suprimarea rugăciu¬ 
nilor suplimentare care îngreuiau ziua, eliminarea fastu¬ 
lui inutil şi impunerea unei vieţi mai austere nu deranjau 

1 Cisterciences aliosque novorum sectatores aemulatus, scrie 
el despre Petrus Venerabilis cu această ocazie. 

2 A. BREDERO, Pietre le Veneraţie: Ies commencements de 
son abbatiat ă Cluny (1122-1132), în Pietre le Venerable, 1659], 
pp. 99-116; G. CONSTABLE, The monastic policy of Peter the 
Venerable, [659), pp. 119-138; S. CEGLAR, Guillaume de Saint- 
Thierry et son role directeur aux premiers chapitres des abbes 
benedictins (Reims, 1131, Soissons, 1132) în Saint-Thierry [611), 
pp. 299-350. Autorul editează actele capitlului de la Reims. El 
propune o cronologie diferită de cea a lui A. Bredero. 

decât obişnuinţele. Existau la clunisieni personalităţi de 
prim-plan câştigate pentru un ideal de austeritate cu 
totul cistercian. Abatele Guillaume de Saint-Thierry este 
în mod evident dintre aceia, el care nu şi-a păstrat postul, 
la insistenţele Sfântului Bernard, decât pentru a intro¬ 
duce o nouă disciplină în abaţia sa 1 . La Cluny chiar, exis¬ 
tă indiciile fervorii. Scrisoarea, pe care Petrus Venerabilis 
i-a scris-o Heloisei cu ocazia morţii lui Abelard, face elo¬ 
giul umilinţei lui Maître Pierre şi al simţului său de sără¬ 
cie. El era biruitor asupra tuturor. Nici comportamentul 
celorlalţi călugări nu pare să se preteze unei critici. Nimic 
şi nimeni nu poate afirma că, la' Cluny, s-a constatat o 
decadenţă a moravurilor şi a pietăţii în vremea lui Petrus 
Venerabilis. 

Numai istoria internă a fiecărei mănăstiri ar permite să 
punem în evidenţă o reînnoire generală a fervorii, ţinând 
seama de situaţiile speciale. în contextul general al 
primelor decenii ale secolului al XH-lea, pare dificil să ne 
imaginăm contrariul. în ţările germanice, mişcarea de 
reformă monastică a celui de al doilea grup de la Gorze 
sau chiar şi a tânărului Gorze este, parţial, contempo¬ 
rană. Este un indiciu sigur. în Anglia, unde influenţa cis- 
terciană este destul de târzie, monahismul tradiţional nu 
este lipsit. de atracţie în timpul acestei prime jumătăţi a 
secolului. în 1121, clunisienii întemeiază abaţia de la 
Reading, prima după douăzeci de ani, cu călugări veniţi 
de la Lewes şi chiar de la Cluny. Henri de Blois, nepotul 
regelui Hernie I Beauclerc, a primit abaţia de la Glaston- 
bury în 1126, înainte chiar de a deveni episcop de Win¬ 
chester. Fără să locuiască în această mănăstire, el a acor¬ 
dat cea mai mare atenţie gestiunii sale. A ştiut să recon¬ 
stituie temporalul. Deopotrivă a luat măsuri privind dis¬ 
ciplina monastica, inspirate direct din cele impuse la 
Cluny. în 1130, Petrus Venerabilis a putut ajunge în 


1 A.BREDERO, Guillaume de Saint-Thierry au carrefour des 
courants monastiques de son temps [611], pp. 279-297. 

Anglia, cu autorizaţia regelui, în scopul de a vizita abaţiile 
şi schiturile ordinului clunisian. Impresia nu este, nici 
aici, de decadenţă. 


E. CLERICII REGULARI 

întemeierea de comunităţi de clerici trăind potrivit 
unei reguli şi reforma celor deja existente au constituit 
una din marile acţiuni ale gregorienilor. Acest mod de 
viaţă, în mod special încurajat de Urban al II-lea, cunoaş¬ 
te în secolul al XH-lea un avânt cu atât mai mare, cu cât 
este în şirul drept al spiritului de reformă. El beneficiază 
de elanul dat şi răspunde unor obiective evidente în mod 
special. Era vorba de a moraliza, de a sanctifica şi chiar 
de a instrui clerul. Un ideal clerical se elaborează uşor pe 
asemenea baze. 

Mişcarea canonială datează, în ceea ce priveşte origi¬ 
nile sale imediate, din primii ani ăi secolului al Xl-lea. 
Istoria sa era, la scară umană, îndelungată deja, iar tra¬ 
diţiile sale venerabile. Era vorba mai mult de a imita viaţa 
comunităţii creştine, decât de a urma o regulă bine defi¬ 
nită. Pe scurt, acest concept conţinea o marjă de inter¬ 
pretare şi, prin urmare, o anumită supleţe în aplicare. Or, 
sensibilitatea religioasă a secolului al XH-lea se constituie 
din practicarea literală a unei reguli şi din întărirea asce¬ 
tismului. Este cât se poate de evident că aceste noi exi¬ 
genţe impun o revizuire a anumitor cutume, şi chiar înte¬ 
meierea de noi instituţii, plasate imediat în noul context 
spiritual. 

De aceea două tendinţe îşi fac loc în numeroasele ordine 
canonice deja existente, sau care apar în aceste prime 
decenii ale secolului al XlI-lea. Una ataşată tradiţiei şi 
vechilor practici: ordo antiquus, cealaltă, mult mai deschisă 
la noile căutări, ordo novus. în primul caz, sub termenul de 
uita apostolica, clericii practică o viaţă comună ce exclude 
orice proprietate privată. Ei se mulţumesc să respecte 

Regula de la Aachen, după ce i-au modificat dispoziţiile în 
legătură cu sărăcia. Asceza rămâne temperată. Ordinul de 
la Saint-Ruf este cu siguranţă cel mai remarcabil pentru 
ilustrarea acestei atitudini, din moment ce canonicii rămân 
credincioşi vieţii tradiţionale. Abatele Lietbert, care este 
legiuitorul congregaţiei, compune între 1100 şi 1110 un 
Liber Ordinis, cât se poate de precis, şi al cărui sens este 
evident. Face uz de textele Sfântului Augustin şi de largi 
extrase din Sfântul Ieronim şi din Isidor din Sevilla ce se 
află deja în Regula de la Aachen. Dimpotrivă, textul cunos¬ 
cut sub numele de Ordo monasterii, care este de o inspi¬ 
raţie foarte ascetică, esţe amputat cu putere. Era progra¬ 
mul moderat. Abatele Eietbert îl expune şi îl apără în opere 
ca Lettre sur la tradition canoniale sau Expositio super 
Regulam sandi Augustini 1 . Saint-Ruf nu era lipsit de 
audienţă, din moment ce o bulă a lui Anastasius al IV-lea, 
din 1154, recunoaşte congregaţiei 108 comunităţi afiliate. 

Aceşti canonici, fideli faţă de ordo antiquus, nu erau deloc 
lipsiţi de influenţă asupra comunităţilor de întemeieri relativ 
recente. La Marbach, cutumiarul a fost împrumutat de la cole¬ 
giala din Avignon încă de la fondarea sa de către Manegold de 
Lauterbach, în 1098. Eremiţii de la Chaumousey, din apro¬ 
piere de Saint-Die, s-au inspirat din aceste uzanţe, către 1092. 
Abaţia de la Sainte-Croix de Coimbra, fondată în 1130, este 
credincioasă aceluiaşi spirit. Cu toate acestea, canonicii de la 
Saint-Ruf manifestau o oarecare nelinişte, deoarece noile 
cutume exercitau o seducţie de netăgăduit pentru anumite 
comunităţi. Scrisoarea lui Ponce, abate de Saint-Ruf,, către 
canonicii de la Chaumousey, şi cea a lui Gautier, episcop de 
Maguelone, adresată aceloraşi, fac apologia cutumelor stră¬ 
vechi, deoarece cei cărora le scriu au o înclinaţie mărturisită' 
pentru noile observanţe adoptate, înainte de 1119, la Sprin- 
giersbach, în dioceza Trier, şi la Premontre, încă de la înteme¬ 
ierea sa. Temerile nu erau zadarnice, pentru că există tenta¬ 
tive de a obţine aprobarea lor, la unele comunităţi mai mult 
sau mai puţin străvechi. Aşa se întâmplă cu Rolduc, începând 


1 CH. DEREINE, Saint-Ruf et ses coutumes aux X! e et XII 6 
siecles, în RB, t. 59, 1949, p. 161 şi urm. 

din 1120, şi. cu Reichersberg, sub influenţa superiorului 
Gerhoch 1 . La Arrouaise, fondată în 1090, vechile observanţe 
sunt modificate sub influenţa exercitată de Premontre. 

Ordo nouus, dimpotrivă, poartă marca concepţiilor ere¬ 
mitice. Noile întemeieri caută locuri îndepărtate, solitudinile 
şi pădurile. Peste tot,' este întărită austeritatea vieţii. Absti¬ 
nenţa este totală. Veşmintele din pânză de in sunt înlocuite 
cu haine din stofe de lână grosolană. La Herival, ca şi la 
Oigny, clericii muncesc cu mâinile lor, inovaţie ce ar fi fost 
nemaiauzită, dacă nu ar fi existat exemplul preoţilor deveniţi 
er emiţi. 

Premontre este, dintre toate întemeierile canonice noi, 
cea mai puternică şi cea mai organizată. în contextul 
spiritual al primelor decenii ale secolului al XH-lea, origi¬ 
nile acestui ordin nu au nimic special. Nor beri de Gennep, 
născut după toate probabilităţile către 1085, îşi petrece 
tinereţea la mănăstirea de la Xanten, apoi la curtea 
arhiepiscopului de. Koln şi a împăratului Henric al V-lea. 
Este un cleric laic, nobil şi destinat unei cariere strălu¬ 
cite. Pentru motive cu totul personale, şi ţinând de soarta 
omului, el se converteşte cu puţin înainte de 1115. El 
primeşte atunci ordinele sfinte şi adoptă progresiv un alt 
comportament, în care sărăcia şi predicarea joacă un rol 
crescând. Membru al capitlului laic de la Xanten, âr fi 
contribuit bucuros la reformarea lui. Se loveşte repede de 
canonicii care nu îl înţeleg astfel şi care îl acuză că uzur¬ 
pă funcţiile pe care nu le are, prin predicile sale, şi de 
abuz, prin purtarea hainelor de sărac, ceea ce el nu este. 
Aparenţele şi logica sunt împotriva lui Norbert care, con¬ 
damnat, decide să se îndepărteze de viaţa sa anterioară. 
Renunţă la avantajele ecleziastice, îşi vinde bunurile pro¬ 
prii, iar produsul acestei vânzări îl dă săracilor. Ajunge la 
Saint-Gilles, ca pelerin, unde se află în exil papa Gelasius 


1 P. CLASSEN, Gerhoch von Reichersberg und die Regular- 
kanoniker in Bagem und Oesterreich, în La vita commune [488], 
pp. 304-340. 

al Il-lea. Primeşte de la acesta dreptul de a predica. Norbert 
devine atunci un predicator itinerant, cum cunoaşte atâţia 
acest început de secol. 

îşi exercită menirea în Franţa de Nord, în Hainaut şi 
Ardeni, în cea mai totală sărăcie şi supunându-se celei 
mai dure asceze. Vine aici să-l întâlnească pe Hugues de 
Fosses, un capelan al episcopului de Cambrai. La Con- 
ciliul de la Reims, din 1119, papa Calixtus al II-lea îi reîn¬ 
noieşte autoritatea de a predica şi îl încredinţează epis¬ 
copului de Laon, căci Norbert, originar din Koln, nu mai 
are, se pare, nici o legătură cu arhiepiscopul de la care a 
primit ordinele sfinte. Din acest motiv, el se află într-o 
situaţie canonică regulară şi câştigă astfel un sprijin extra¬ 
ordinar de sigur. Episcopul de Laon îi oferă câteva aşezări 
retrase, proprii să-i primească pe cei pe care cuvântul său 
i-a convertit la o viaţă de austeritate. Norbert întemeiază 
aici efectiv mai multe case, dar fără să se stabilească în 
ele. Dimpotrivă, la Premontre, el decide să organizeze el 
însuşi viaţa discipolilor săi, şi rămâne aici până la alegerea 
sa ca arhiepiscop de Magdeburg, în 1126 1 . 

în 1121, atunci când Norbert a făcut alegerea locului 
numit Premontre, el avea deja o experienţă foarte com¬ 
pletă a vieţii regulare. Fusese canonic într-o colegială 
laică. A frecventat abaţiile benedictine ale reformei de la 
Siegburg, a instalat un priorat monastic pe bunurile sale 
personale, a cunoscut viaţa din colegiala de la Rolduc, din 
Limburg, unde austeritatea era mare de la întemeiere, din 
1104. După toate probabilităţile, comunităţile ascetice de 
acest tip îi servesc de model. El adoptă uzanţele descrise 
în culegerea de texte care purta pe atunci numele de 
Regula Sfântului Augustin, şi care este un florilegiu 
' destul de complex. în plus, există un Ordo monasterii, o 
suită de indicaţii scurte şi detaliate, atât pentru viaţa 
concretă, cât şi pentru liturghie. Inspiraţia este de o 


1 F. PETIT, L’ordre de Premontre de saint Norbert ă Anselme 
de Havelberg, în La vita commune [488], pp. 456-479. 

severitate extremă. Textul este vechi, iar liturghia pe care 
o recomandă acesta nu are nimic în comun cu cea care se 
practică în mod obişnuit la această dată. Norbert adoptă 
în întregime aceste observanţe, atât prin aderarea la 
asceză, cât şi prin respectarea literei. De aceea nu se face 
decât o singură masă pe zi la Premontre, nu se bea vin 
decât sâmbăta şi duminica şi se trăieşte aici în tăcere 
continuă. Este vorba despre o viaţă canonică potrivit lui 
Ordo nouus 1 . 

Norbert însuşi avea o vocaţie de predicator şi de apos¬ 
tol, dar nu transpare nimic din acestea în întemeierea sa. 
Viaţa apostolică, în sensul tradiţional al termenului, este 
aleasă pentru ea însăşi ca o ucenicie a sfinţeniei în sără¬ 
cie, practicarea austerităţii şi sub autoritatea unei rân¬ 
duieli. Nu este vorba, la originile întemeierii de la Pre¬ 
montre, de o slujbă oarecare prin predicarea itinerantă, 
ori chiar de cura animarum din parohii. Să atribuim aces¬ 
tei voinţe apostolice, în sensul modern al cuvântului, 
alegerea Regulii Sfântului Augustin, cum s-a scris prea 
adesea, este pur şi simplu o greşeală. Premontre se 
deosebeşte de alte comunităţi canoniale prin izolare şi 
austeritate, nu printr-o schimbare a ţelului, cel puţin la 
începuturile ordinului 2 . 

Norbert, devenit arhiepiscop, a continuat să-şi con¬ 
ducă ordinul timp de doi ani. El s-a servit de canonicii şi 
discipolii săi pentru a promova reforma Bisericii în dio- 
ceza sa şi în provincia sa ecleziastică. El i-a introdus pe 
adepţii ordinului de Premontre în catedralele de la Bran¬ 
denburg, Havelberg şi Raceburg. Şi-a folosit deopotrivă 
fraţii pentru predicarea la frontierele creştinătăţii. în 
1128, Hugues de Fosses îi urmează în fruntea abaţiei- 
mamă şi organizează definitiv ordinul. Premontre tra¬ 
versează atunci o criză dată de extrema austeritate şi de 


1 CH. DEREINE, Le premier ordo de Premontre, în RB, t. 58, 
1948, pp. 84-92. 

2 CH. DEREINE, Les origines de Premontre, în RHE, t. 62, 
1947, p. 356 şi urm. 

ezitările pe care le provoacă printre canonici diversitatea 
observanţelor şi a tradiţiilor despre viaţa clericilor regu¬ 
lari. Din 1126, papa Honorius al II-lea le ordonase dis¬ 
cipolilor lui Norbert să urmeze, pentru psalmodiere şi 
cântul slujbei, uzanţele celorlalte comunităţi regulare. 
Austeritatea primitivă nu s-a putut menţine. 

Evoluţia către funcţia pastorală s-a făcut destul de 
lent. Cu siguranţă, numeroşi adepţi ai ordinului de la 
Premontre, după modelul lui Norbert, s-au făcut predica¬ 
tori, dar era vorba despre o vocaţie personală şi nu de o 
obligaţie ţinând de ordin. în câteva cazuri excepţionale, ei 
primiseră puteri extinse. în 1124, pentru a participa la 
lupta împotriva ereziei, canonicii de la Anvers le acor¬ 
daseră dreptul de a asculta spovedaniile, de a-i împărtăşi 
pe bolnavi, de a-i înmormânta pe cei morţi şi de a boteza 
de Paşti şi de Rusalii. Numai în 1176 un abate de la o 
întemeiere-fiică a Premontre a obţinut o parohie cu auto¬ 
rizarea de a instala aici trei călugări dintre care unul este 
rector sub autoritatea episcopului. în 1188, Clement al 
III-lea face din acest post parohial un privilegiu al celor de 
la Premontre. 

Această modificare târzie a vieţii canonicilor de la 
Premontre pune o gravă problemă cu privire la sensul 
vieţii apostolice în secolul al Xll-lea. Multă vreme, viaţa 
clericilor regulari apare ca realizarea unei vocaţii spiri¬ 
tuale şi ascetice. Ei nu au altă misiune în Biserică decât 
să dovedească că sfinţenia vremurilor dintâi este mereu 
prezentă. Adoptarea lui ordo novus, ce îi îndepărtează de 
lume ş> de viaţa concretă a episcopiilor şi a parohiilor, 
face această funcţie şi mai evidentă. Ea dublează măr¬ 
turia monastică. Un ideal religios articulat pe sacerdoţiu 
pare să se rătăcească în această căutare a singurătăţii, 
iar reorientarea celor de la Premontre către cura ani¬ 
marăm, conformă condiţiei lor de cleric, pare o aprofun¬ 
dare importantă a sensului misiunii Bisericii. 

Cu acelaşi concept de viaţă şi folosind aceleaşi culegeri 
de texte, canonicii de la Saint-Victor de la Paris capătă o 

orientare total diferită. Caracterul urban al acestei comu¬ 
nităţi şi specializarea sa în viaţa intelectuală cea mai 
avansată îi conferă o fizionomie cu totul specială. în 
1108, Guillaume din Champeaux, profesor la şcoala cate¬ 
drală de la Paris, se retrage cu câţiva discipoli în apro¬ 
pierea unei capele consacrate Sfântului Victor, lângă 
zidurile Parisului, în Sudul oraşului, pe pantele muntelui 
Sainte-Genevieve. în 1113, o chartă a întemeierii este 
dată de regele Ludovic al Vl-lea, ce afirmă că ar fi dorit el 
însuşi această abaţie. în acelaşi an, Guillaume din Cham¬ 
peaux, promovat episcop la Châlons-sur-Marne, este 
înlocuit de abatele Gilduin, care este legiuitorul şi organi¬ 
zatorul Ordinului pe care îl conduce de la 1113 la 1155. 
Liber ordinis al său adoptă cutumele austere ale lui ordo 
novus, iar Saint-Victor este un loc de asceză pe care 
Sfântul Bemard, ca să nu îl cităm decât pe el, îl aprecia 
mult. 

Canonicii par să fi avut ca vocaţie reforma, prin substi¬ 
tuirea colegialelor şi a capitlurilor laice. în plus, ei furni¬ 
zează episcopi exemplari şi eficace. Opera lor începe la 
Paris şi în împrejurimi. Un cleric victorin este pus în frun¬ 
tea celebrei abaţii de la Sainte-Genevieve, care îşi dă de¬ 
misia din funcţiile sale odată sarcina sa împlinită. 
Episcopul de Paris se gândea la ei pentem a reforma capi- 
tlul Notre-Dame şi colegialele din capitală. El voia, în mod 
progresiv, să le rezerve strane de canonici în fiecare dintre 
aceste instituţii. Aceasta însemna atacarea unor privilegii 
bine apărate şi de aceea el nu va ajunge niciodată să-şi 
atingă scopurile. Dimpotrivă, episcopul de Sees i-a intro¬ 
dus în capitlul său catedral în 1130, şi succesorul său i-a 
menţinut împotriva tuturor presiunilor. Opera de reformă 
întreprinsă de ei în Franţa de Nord este importantă. Către 
mijlocul secolului, sunt introduşi în Anglia. Ordinul, care 
este o confederaţie de abaţii autonome, în maniera celor 
de la Cîteaux, numără până la treizeci de case şi vreo 
patruzeci de priorate. 

Abaţia de la Saint-Victor, întemeiată de un profesor 
cunoscut, străluceşte şi prin savanţii săi. Primul şi poate 
cel mai mare, Hugo, este în acelaşi timp teolog, filozof, 
pedagog şi mistic. Voinţa de a uni toate aceste discipline 
este caracteristica unei şcoli, în care este condusă, în ace¬ 
laşi timp, viaţa şi ştiinţa. Saint-Victor din Paris uneşte 
fervoarea şcolilor monastice cu intransigenţa cercetării ce 
prevalează în oraşe. Reuşita este excepţională. 

în Anglia, diferitele întemeieri ale lui Gilbert de Sem- 
pringham au reuşit să formeze, de bine de rău, un ordin 
unic, a cărui complexitate este deconcertantă. Este rezul¬ 
tatul unui efort enorm de a concilia o vocaţie cu structu¬ 
rile existente. Acest tânăr nobil, care făcuse studii la Paris 
şi care primise ordinele sfinte, s-a consacrat în primul 
rând instruirii şi îndreptării spirituale a tinerilor bărbaţi 
şi tinerelor fete de pe domeniile tatălui sau. Acest aposto¬ 
lat a reuşit, înainte de 1131, să aibă ca rezultat înte¬ 
meierea unei comunităţi de maici, potrivit Regalii Sfân¬ 
tului Benedict. Pentru a-i despărţi mai bine de lume, la 
sfaturile abatelui de Rielvaux, un cistercian, Gilbert le-a 
transformat în surori converse pe servitoarele măicuţelor. 
Le-a adăugat fraţi mireni pentru a valorifica pământurile 
cedate. Ceea ce însemna că-şi organiza întemeierea sa în 
maniera celei de la Cîteaux. Preocupat de supravieţuirea 
acestei instituţii, Gilbert dorea să o încorporeze în ordinul 
cistercian, ce-i putea asigura astfel conducerea spirituală 
şi morală, ca şi gestiunea materială. Capitlul general al 
abaţilor de la Cîteaux, din 1147, a refuzat această alipire. 
Gilbert a organizat atunci o comunitate de canonici con¬ 
dusă de Regula Sfântului Augustin şi a redactat o 
constituţie ce făcea din toate aceste ramuri un singur 
ordin. Canonicii trebuiau să asigure sarcina cea mai difi¬ 
cilă. Mănăstirile erau alcătuite din două părţi, iar maicile 
au avut, alături de canonici, dreptul de a-şi spune cuvân¬ 
tul în capitlul general. Constituţiile Ordinului, inspirate 
de cele de la Cîteaux, au format un tot nu prea coerent. 

între -1165 şi 1167, fraţii converşi, dintre care mulţi 
fuseseră eliberaţi din iobăgie prin legământul religios, 
s-au revoltat şi au încercat să preia conducerea ordinu¬ 
lui. Restabilirea congregaţiei s-a făcut prin îmblânzirea 
rigorilor disciplinei pentru fraţii mireni şi prin separarea 
mai completă a maicilor de canonici. La moartea lui 
Gilbert de Sempringham, în 1189, ordinul număra nouă 
mănăstiri duble şi patru case de canonici. 



IV 

Renaşterea intelectuală 

* 


Uzanţa a consacrat termenul de renaştere pentru a 
defini, cu un singur cuvânt, mişcarea generală a ştiinţelor 
şi a literaturii în secolul al XlI-lea. Această formulare, 
venită din secolul trecut, avea atunci o semnificaţie pu¬ 
ternică şi aproape polemică. Cultura s-a definit multă 
vreme prin criterii ce făceau referire la antichitatea cla¬ 
sică. Exista renaştere atunci când cunoaşterea şi imitarea 
celor vechi căpătau o vigoare nouă şi aveau ca rezultat 
opere ce puteau fi judecate prin referire la această tra¬ 
diţie. Umanismul furniza cadrele de apreciere, talentul 
condus de către exemplu dădea câteva capodopere. 
Opoziţia Ev Mediu - Renaştere era cea dintre două epoci 
diferite ale vieţii spiritului. Sensul conceptului era clar. 
De aceea, a vorbi despre renaşterea din secolul al XlI-lea 
este un protest împotriva acestei scheme. însemna 
refuzul ideii că Evul Mediu era complet în afara luminilor. 
Astăzi, această veche dispută nu are nevoie să fie reluată. 
Lucrări remarcabile au făcut dreptate tuturor acestor 
probleme a priori. 

Renaşterea poate semnifica, deopotrivă, în contextul 
secolului al XX-lea de data aceasta, că activitatea ştiinţi¬ 
fică şi literară a secolului al XlI-lea contrastează prin abun¬ 
denţa şi prin calitatea sa în raport cu cea a epocilor pre¬ 
cedente. înseamnă a lua act de un progres. înseamnă, de 
asemenea, a opune timpul şcolilor şi al catedralelor Epocii 

Fierului, secolul al X-lea. O asemenea viziune a istoriei 
intelectuale este astăzi de nesusţinut, pentru că epoca 
Ottonilor nu are nimic de nestimat. Prin urmare, nu 
poate fi vorba de a garanta expresia în uz în acest sens. 

Renaşterea din secolul al XlI-lea este o formulare care 
poate, cu toate acestea, rezista. Ea subliniază, în primul 
rând, mulţimea de iniţiative intelectuale, de care nu 
ne-am putea îndoi. Ea insinuează deopotrivă că acest 
secol este un timp al umanismului, ceea ce merită o 
reflecţie. Efectiv, latina autorilor din secolul al XH-lea este 
o limbă admirabilă, de care ei ştiu să se folosească mi T 
nunat. Gândirea se exprimă într-o retorică de bună cali¬ 
tate, care exclude cel mai adesea jargonul şi vocabularul 
tehnic. în plus, există înălţimea de vedere în preocupările 
acestui secol, ce nu se interesează decât de probleme 
destul de generale. Proza este adesea mai mult literară, 
decât filozofică. Arta de a dialoga are savoarea frecventării 
unor buni scriitori ai antichităţii. 

Există renaştere, de asemenea, pentru că grija peda¬ 
gogică este prezentă peste tot. Nu se adresează doar copi¬ 
ilor din şcoli, ci tuturor ştiutorilor de carte care au senti¬ 
mentul că descoperă o tradiţie literară şi intelectuală şi că 
o asimilează. Celebra formulă despre piticii cocoţaţi pe 
umerii uriaşilor, pronunţată de un profesor din şcoala de 
la Chartres, exprimă clar această conştiinţă 1 . Această ati¬ 
tudine deschisă de discipol ar justifica ea singură concep¬ 
tul de renaştere. 

O subtilă evoluţie modifică progresiv întreaga activitate 
intelectuală a acestui secol. La sfârşitul secolului al Xl-lea, 
pe lângă şcolile urbane deja celebre, există cele ale ma¬ 
rilor mănăstiri. Operele ce provin de aici nu cedează întru 
nimic în ceea ce priveşte calitatea şi rodnicia, faţă de cele 
scrise în oraş. Admirabilele tratate ale lui Anselm de 
Canterbury ar fi suficiente pentru a împrăştia îndoiala, 

1 E. JEAUNEAU, Nani gigantium humeris insidientes. Essai 
d’interpretation de Bemard de Chartres, în Vivarium, t. 5, 1967, 
pp. 79-99. 

dacă ea ar exista. Puţin câte puţin, activităţile intelectuale 
de pionierat devin specialitatea şcolilor urbane. Cu sigu¬ 
ranţă, călugării ştiau să vorbească şi încă şi mai bine să 
scrie. Bemard de Clairvaux, Guillaume de Saint-Thierry, 
Petrus Venerabilis sunt mari scriitori, elocvenţi şi adesea 
profunzi. Totuşi nu există la ei o aprofundare a metodelor 
şi efortul de reînnoire a tehnicilor. La drept vorbind, dis¬ 
cuţiile teoretice despre semnificaţia cuvintelor, enunţul, 
propoziţia nu sunt de mare interes pentru ei. Este curiozi¬ 
tate zadarnică şi trudă irosită. Oraşul nu este un loc cu 
totul sănătos, iar inteligenţa este aici oarecum rătăcită 1 . 

Or, ucenicia noilor metode se face printr-o muncă difi¬ 
cilă de aprofundare a dialecticii. Operele şcolare ce rezultă 
de aici sunt respingătoare, obscure, adesea neterminate 
şi fără influenţă imediată. Este cazul tratatelor logice ale 
lui Abelard. Capacitatea lor de a reînnoi înţelegerea tex¬ 
telor sacre apare imediat ce Maître Pierre face el însuşi 
demonstraţia acestui lucru. De la o formă a inteligenţei la 
alta există incomprehensiune, aşa cum arată condam¬ 
nările lui Abelard şi ale lui Gilbert de La Porree. Conciliu! 
de la Sens, din 1140, nu este decât un episod, comentat 
superficial, cel mai adesea. Nimic nu împiedică durabil 
progresul dialecticii, nimic nu-i scapă investigării sale 
critice, nimic nu-i limitează capacitatea de a se ocupa de 
totul. Ştiinţă regină, ea impune o metodă. De acum 
înainte, trebuie să o practici pentru a aborda marile 
subiecte cu ambiţia de a fi înţeles, trebuie s-o stăpâneşti 
pentru a rezista opozanţilor, trebuie s-o foloseşti imper¬ 
turbabil pentru a exprima potrivit formelor cerute o 
gândire îndelung maturizată. Această tiranie intelectuală 
este urbană, iar învăţătura trebuie să se înnoiască sub 
biciuşca sa. Operele monastice, oricare ar fi elevaţia lor, 
sunt declasate tehnic. Alunecarea activităţii intelectuale 
către şcolile urbane este împlinită la sfârşitul secolului, 
numai din cauza greutăţii metodei. 

1 Cf. jurămintelor Sfântului Bemard către şcolarii din Paris, 
De conversione ad clericos. 

Nu toate oraşele au şcoli de înalt nivel. Se poate, cu 
siguranţă, să se înceapă studii în burguri, pe lângă 
canonicii unei colegiale, se pot continua în alte părţi. Cu 
toate acestea, este evident, calitatea este privilegiul doar 
al câtorva cetăţi. Şcolile de la Liege, de la Laon şi de la 
Reims, care erau superioare tuturor celorlalte din secolu¬ 
lui al Xl-lea, au un trecut prestigios şi păstrează un 
renume sigur. Totuşi, ele se află în declin pe tot parcursul 
secolului al XH-lea, până la a-şi pierde total rangul. Cea 
de la Chartres, întemeiată înainte de anul o mie, stră¬ 
luceşte în mod excepţional. în sfârşit. Parisul progresează 
deodată şi se impune definitiv înainte de sfârşitul secolu¬ 
lui. în alte părţi, la Bologna, la Salerno, apoi la Mont- 
pellier există un învăţământ de drept şi de medicină care 
face din aceste oraşe veritabile şcoli de profesionişti la 
scara creştinătăţii. Nu se întâmplă la fel în centrele de 
studii din Franţa de Nord, în care se practică în special o 
formaţie literară şi filozofică. 

Concentrarea acestor şcoli într-o regiune ar cere o 
explicaţie, care este greu de furnizat. Pentru că utilitatea 
socială directă a reflecţiei care este condusă în umbra 
catedralelor nu este evidentă. De aceea, suntem obligaţi 
să constatăm existenţa unui mediu intelectual, ataşat 
cercetării în sine. Cariera lui Abelard ne permite să ne 
facem o idee despre fenomenul respectiv. Este cât se 
poate de evident, concentrarea studiilor de înalt nivel în 
câteva oraşe şi naşterea unei lumi, chiar restrânse, de 
intelectuali sunt două fapte în corelaţie. Vocaţia clericală 
a acestor şcoli ar incita o dată în plus să ne întrebăm 
asupra legăturilor dintre cultură şi reforma religioasă, 
aprofundarea teoretică căpătând în secolul al XlI-lea o 
amploare neobişnuită. 


A CUNOAŞTEREA TEXTELOR SI TRADUCERILE 

y » 

Prelungire a efortului cultural imediat anterior, învă¬ 
ţătura clericală şi monastică a secolului al XlI-lea consti- 

tuie problema unor profesionişti ce stăpâneau perfect 
limba latină. Savanţii se exprimă într-o limbă care le este 
proprie şi care este universală, la scara Europei Occi¬ 
dentale. Este instrumentul de exprimare al unei elite ce 
se va lărgi. Latina este învăţată în şcoli prin asimilarea 
unei limbi clasice reînviate. Vocabularul şi sintaxa sunt 
împrumutate de la scriitorii latini şi, ca un accesoriu, din 
Biblie. Este în mod evident un idiom artificial. Or, ceea ce 
latina medievală avea şcolăresc şi de împrumut se estom¬ 
pează la cei mai buni autori de la sfârşitul secolului al 
Xl-lea şi din secolul al XH-lea. Fraza se pliază exact pe 
nevoile de exprimare, se aeriseşte, devine mai uşoară şi, 
în acelaşi timp, mai exactă şi mai melodioasă. Calitatea 
limbii este, vreme de două sau trei generaţii de scriitori, 
de o perfecţiune tulburătoare. Clericii şi călugării se pare 
că au ajuns să gândească în latineşte şi să exprime 
direct, fără să mai fie nevoie să traducă printr-un dialect. 
Latina este un mijloc de exprimare directă de valoarea 
egală a unei limbi vorbite. Această practică este cea care 
conferă scriitorilor capacitatea de inventare şi de înnoire. 
Secolul al XH-lea apare ca rezultatul unui proces îndelun¬ 
gat de maturizare şi de asimilare a unei limbi reinven- 
tate 1 . 

Perfecţiunea stilului Sfântului Bemard necesită un oare¬ 
care comentariu. Abatele de la Clairvaux nu s-a format într-o 
episcopie prestigioasă, ci la colegiala de la Saint-Vorles, în 
Châtillon. Canonicii au ştiut cu certitudine latina; în mod 
admirabil! O asemenea constatare are preţul său, din 
moment ce nimic nu ne permite să credem că faptul ar fi fost 
excepţional. Bernard îi citează relativ puţin pe autorii profani 
ai antichităţii 2 . Cu toate acestea, referirile sunt suficiente, 
pentru a fi convinşi că îi cunoştea şi că discreţia sa ţinea de 
profesiunea monastică. De altfel, de unde ar fl prins el aceas¬ 
tă întorsătură a frazei dacă nu i-ar fi frecventat pe marii pro- 


1 O prezentare de ansamblu în C. MOHRMANN, Le latin 
medieval în CCM, 1958, t. I, pp. 265-294. 

2 Repertoriu în Bemard de Clairvaux [581], Appendice IV, 
pp. 549-554. 

zatori păgâni sau creştini? Retorica se învaţă, mai ales în 
Evul Mediu. Or, procedeele stilistice ale Sfântului Bemard, 
în scrisorile şi în predicile sale, şi ca autor de tratate doc¬ 
trinare nu scapă inventarului literar al operei sale 1 . Arta 
compoziţiei este foarte bine stăpânită, iar polemica este sa¬ 
vantă. Există puţine lucrări atât de distrugătoare, ca Apo¬ 
logie ă Guillaume, în moderaţia sa plină de subînţelesuri din 
primele pagini, ce conduc iremediabil la ferocele atacuri din 
corpul lucrării. Omul era elocvent şi este un dar pe care 
puţini l-au primit. Şi nimeni nu ignoră că el a ştiut să-l folo¬ 
sească admirabil. 

Alţi scriitori pot rivaliza cu el. Dialogurile Sfântului 
Anselm sunt compuse admirabil, pentru că nonşalanţa 
aparentă a cuvintelor cuprind o gândire densă. Demersul 
suplu şi învăluitor face să apară cum se cuvine proiectul 
de ansamblu. Atâta artă presupune o lungă meditaţie 
asupra lui Cicero, ale cărui lecţii sunt asimilate perfect. 
Originalitatea gândirii, amploarea subiectului fac din Cur 
Deus homo o mare operă. Petrus Venerabilis ştie să gă¬ 
sească în scrisorile sale accentele care emoţionează. Sere- 
nitatea sa şi sufletul său mare apar la fiecare pagină. 
Pentru ca omul să se poată astfel manifesta în stilul său, 
trebuia să dispună de o adevărată măiestrie. în alte 
cazuri, tocmai corecturile pe care le face un autor propri¬ 
ilor sale opere sunt cele ce ne dezvăluie atenţia acordată 
pentru fiecare expresie. Aşa se întâmplă cu Lettre aux 
freres du Mont-Dieu a lui Guillaume de Saint-Thierry, 
recitită minuţios şi corectată în două rânduri, care lasă să 
se întrevadă preocupările cele mai mărunte ale unui mare 
spirit 2 . Retori, stăpâni perfecţi ai mijloacelor lor, oamenii 
din secolul al XH-lea ştiu exact unde vor să ajungă. Ar fi 
un procedeu greşit să-i citim fără să le cunoaştem pro¬ 
cedeele. 

Alături de cei mai mari, există numeroşi autori care 
mânuiesc cu claritate şi eleganţă limba latină. Unii au un 
farmec ce obligă la simpatie, cum este Aelred de Rielvaulx, 


1 J. LECLERCQ, Recueil d'etudes [595], t. III, partea întâi. 

2 Cf. ediţia acestui text realizată de J. -M. DECHANET, Paris, 1975 

un cistercian englez, ale cărui dialoguri sunt de o factură 
cu totul ciceroniană. Alţii scriu o proză mai nervoasă, aşa 
cum este Guibert de Nogent, a cărui retorică trădează frec¬ 
ventarea autorilor mai puţin clasici. Există, în sfârşit, 
autori care seduc operele baroce şi care utilizează toate 
efectele pentru a scrie într-un mod strălucit. Diversitatea 
stilistică dovedeşte că experienţa literaturii antice este, la 
savanţii din secolul al Xll-lea, mult mai mare decât se 
crede îndeobşte. Admiraţia pentru Vergiliu şi Ovidiu nu 
exclude însă eclectismul. 

Să ştim, cu o aproximaţie rezonabilă, ce a citit un 
autor din secolul al Xll-lea necesită cercetări dificile şi 
aprofundate. Se pot oferi două câmpuri de investigaţie. 
Există, în primul rând, bibliotecile, al căror conţinut se 
cunoaşte prin cataloagele care există. Rezultatele obţinute 
sunt foarte importante şi au meritul celei mai stricte 
obiectivităţi. Această muncă se loveşte de două obstacole: 
lacunele sunt enorme şi nimic nu dovedeşte că, real¬ 
mente, un călugăr va fi citit lucrările ce se găseau în 
armarium-ul din abaţia sa. După aceea, se pot interoga 
autorii înşişi, făcând inventarul citărilor explicite pe care 
le conţin operele lor. Materialul este, uneori, foarte abun¬ 
dent. Nu am putea afirma că această metodă ne permite 
să ajungem totdeauna la rezultate probante. Scriitorii din 
secolul al Xll-lea puteau să fi împrumutat frazele pe care 
le citează din manualele şcolare, din florilegii sau din alţi 
autori. Nu este totdeauna dovedit că-i vor fi citit integral 
pe toţi aceia din care au împrumutat. Par necesare unele 
verificări şi o anumită prudenţă. 

Bibliotecile din Europa Occidentală au păstrat un număr 
impresionant de manuscrise ale lui Vergiliu şi Ovidiu. Este 
evident că ei sunt autorii cei mai citiţi şi cei mai comentaţi. 
Ovidiu chiar mai mult decât Vergiliu. Acest succes nu se 
explică fără a pune câteva întrebări. Partea mitologică este 
primită ca o învăţătură ascunsă, pe care o exegeză alegorică 
ne permite s-o punem în evidenţă. Fascinaţia pe care o 
exercită Remedes de l’amour se explică destul de bine într- 
un secol care dezbate îndelung şi doct această problemă. 

Ovidiu nu este un simplu model de versificaţie, concepţiile 
sale sunt tratate cu seriozitate şi el are o influenţă asupra 
literaturii savanţe 1 . Lucaniu, care este foarte receptat ca poet 
şi este deopotrivă considerat istoric, este mai rar prezent în 
biblioteci, şi această lipsă pare o anomalie. Eloiza recita ver¬ 
suri din Pharsala, când înainta spre altar pentru a primi 
voalul de călugăriţă. Acest simplu fapt spune mult despre 
consideraţia pe care o putea avea 2 . 

Terenţiu, care a fost foarte în vogă în secolul al X-lea, a 
fost bine reprezentat în biblioteci, în Germania, ca şi în 
Franţa. în alte părţi este mai rar. Scriitorii îl citează încă, dar 
prestigiul său este în declin. Plaut este un autor rareori 
prezent în biblioteci. Printre poeţii propriu-zişi, Lucreţiu este 
aproape în totalitate necunoscut, de vreme ce nu este citat 
decât de Sigebert de Gembloux. Acelaşi lucru se întâmplă cu 
Catulus, Tibul şi Properţiu. Dimpotrivă, cei care trec drept 
moralişti, sunt comentaţi în şcoli. Este cazul lui Horaţiu 3 . 
Este atât'de cunoscut, încât poate fi citat în conversaţie, 
pentru a comenta evenimentele 4 . Operele sale au fost în mod 
frecvent utilizate în Germania, în timpul disputei învesti¬ 
turilor. Juvenal se bucură de un prestigiu aproape egal. 
Persiu, dimpotrivă, nu pare să fi fost un autor şcolar. Anu¬ 
miţi poeţi de mai mică anvergură sunt foarte apreciaţi. Aşa 
se întâmplă cu Marţial, Statius, a cărui lucrare Ahileido este 
comentată, şi mai ales Claudian. Bibliotecile din Franţa şi 
Anglia au păstrat din abundenţă manuscrise din operele 
sale. Este comentat de profesori 5 . Influenţa sa este atât de 
mare, încât, la sfârşitul secolului, Alanus din Lille consideră 
util să-l respingă în anti-Claudianus. 

Cât despre prozatori, opera lui Cicero nu are difuzarea 
generală la care ne-am fi aşteptat. Discursurile şi Corespon- 


1 S. VTARRE, La survie d’Ovide dans la litterature scientifique 
du XH e et du XIIJ e siecle, Poitiers, 1966. 

2 ABELARD, Historia Calamitatum, cap. VIII, ed. Monfrin, p. 

81. 

3 M.-D. CHENU, Horace chez Ies theologiens, în RSPT, t.24, 
1935, p. 462 şi urm. 

4 La ieşirea de la procesul său de la Sens, ABELARD îi stre¬ 
coară lui Gilbert de La Porree Nam tua res agitur paries cum 
proximus ardet. 

5 A. K. CLARKE şi P.-M. GILES, The commentary of Geoffrey 
ofVitry on Claudian De raptu Proserpinae, Leida şi Koln, 1973. 

denţa îi sunt în general ignorate. Reputaţia lui se bazează pe 
operele sale morale, filozofice şi retorice. Există integral, sau 
aproape, la Cluny, la Bec, la Reims şi în aproape toate 
cetăţile de pe Valea Rinului. Tusculanes sunt totuşi reco¬ 
mandate ca o introducere la Sfântul Augustin. De Amiciţia 
este pe larg avută în vedere în tratatele despre dragostea 
pentru Dumnezeu. Unele din operele sale alimentează 
reflecţia, furnizând exemple filozofice. Aşa se întâmplă cu De 
Republica, pe care o citează Eloiza. Tratatele sale retorice 
sunt lucrări de bază ale învăţământului şi au o foarte mare 
influenţă. Lucrarea De institutione oratoria a lui Quintilian, 
care este mai puţin celebru, se bucură de un credit cu totul 
special la Chartres, în timpul celei de a doua jumătăţi a se¬ 
colului. Audienţa sa este perceptibilă deopotrivă şi în alte 
părţi 1 . Priscianus, gramatician indispensabil, este fără înce¬ 
tare comentat în şcoli 2 . Autoritatea sa este în creştere pe 
parcursul întregului secol. Ceilalţi prozatori sunt mai puţin 
răspândiţi. Seneca, considerat totuşi ca un autor creştin, are 
o influenţă importantă în domeniul moralei. Scrisorile sale 
şi, mai rar, tratatele sale se găsesc în diverse biblioteci, în 
principal din Franţa 3 . Istoricii sunt cunoscuţi în mod cu 
totul sporadic. 

Autorii ştiinţifici sau cei care, în epocă, trec drept şti¬ 
inţifici, au o audienţă exagerată. Secolul al XH-lea confirmă 
şi aprofundează o orientare ce datează de la mijlocul se¬ 
colului al IX-lea. Martianus Capella rămâne un autor indis¬ 
pensabil. Mai răspândite sunt operele lui Macrobius, Satur- 
nalia şi Comentariu la Visul lui Scipio. Ele călăuzesc primele 
cercetări despre creaţie şi despre cosmologie, în mod special 
la Chartres. Reflecţia devine şi mai filozofică prin utilizarea 
lucrării Timeu a lui Platon, însoţită de comentariul lui 
Chalcidius. Profesorii de la Chartres interpretează acest text 
cu pasiune 4 . Acest platonism cosmologic este convergent cu 


1 A. MOLLARD, La diffusion de l’ "Institution oratore au XI! 6 
siecle in MA, t. 44, 1934, pp. 163-175; t. 45, 1935, pp. 1-9. 

2 R. W. HUNT, Studies on Priscien in the Twelfth century, 
în Medieval and Renaissance Studies, I, 1941-1943, pp. 
194-231; II, 1950, pp. 1-56. 

3 K. D. NORTHDURF, Studien zum Einfluss Senecas 
[655], 

4 T. GREGORY, Platonismo medievale [638]. 

cel vehiculat de Boethius In Consolatio philosophiae 1 . Totuşi, 
Boethius are un rol capital în traducerea şi interpretarea 
operelor logice ale lui Aristotel. Promovarea dialecticii la ran¬ 
gul de ştiinţă regină asigură într-o şi mai mare măsură cre¬ 
ditul său. Vocabularul şi metoda, în acest domeniu, vin de la 
el. El inspiră toate comentariile Ja Aristotel care se scriu 
atunci. Această epocă este a lui De .thius din moment ce arta 
de a raţiona se învaţă în preajma lui. 

Prin intermediul acestor opere din epoca târzie, ştiinţa 
greacă a antichităţii pătrundea în Europa Occidentală. 
Interesul pe care oamenii secolului al XlI-lea îl poartă 
acestei ştiinţe prelungeşte curiozitatea cărturarilor din 
anul o mie. Această poftă de noi cunoştinţe dă un viu 
impuls muncii traducătorilor. Cererile vin din partea pro¬ 
fesorilor de la şcoli, care sunt primii ce beneficiază de 
aceste texte. Dorinţele lor se întâlnesc cu cele ale regilor, 
ale clericilor şi ale călugărilor. La Palermo, de la Roger al 
II-lea, personalul de la curte numără savanţi de prim- 
plan, care ocupă funcţii de cancelar sau chiar de amiral 1 2 . 
Papii Eugeniu al III-lea şi Alexandru al IlI-lea încurajează 
deopotrivă cercetarea textelor, în principal a operelor teo¬ 
logice greceşti necunoscute în Occident. Petrus Venerabilis, 
abate la Cluny, cere să se facă o traducere a Coranului, 
între 1141 şi 1143, şi explică într-o scrisoare-prefaţă cum 
a fost făcută această muncă 3 . Numeroşi sunt şi cei care, 
sub diverse titulaturi, participă la acest efort intelectual, 
capital pentru îmbogăţirea gândirii. 

Activitatea traducătorilor este. cea mai intensă în 
oraşele creştinătăţii din apropierea ţărilor musulmane 
sau care au raporturi continue cu grecii. Există, în Spania, 
un mediu uman şi lingvistic cu deosebire propice. Musul- 


1 M. D. CHENU, La theologie au XU P siecle [619], p. 118 şi 

urm. • 

2 E. JAMISON, Admirai Eugenius of Sicily, Londra-New 
York-Oxford, 1975. 

3 PETRUS VENERABILIS, Contra sectam et haeresim sara- 
cenorum, in PL, 189 c 671 şi urm. 

manii şi evreii sunt vecini aici cu creştinii a căror lirnbă 
de cultură este araba. întâlnim aici, deopotrivă, evrei 
convertiţi la creştinism. Este uşor prin urmare să găsim 
bilingvi şi chiar să se recruteze echipe de traducători. în 
această ţară de contacte, trezirea intelectuală este foarte 
precoce. Gerbert deţinea o parte din învăţătura sa. Acti¬ 
vitatea de traducere care a început la Vich, la Barcelona 
şi Segovia se concentrează, în secolul al XH-lea, laToledo. 
Arhiepiscopul Raymond şi arhidiaconul său Dominicus 
Gundissalinus, un evreu convertit, s-au străduit să 
obţină concursul evreilor şi al arabilor, pentru a-i ajuta în 
acţiunile lor, pe cărturarii Europei întregi veniţi la Toledo. 
Colegiul traducătorilor a cărui întemeiere i se atribuire 
episcopului nu este, probabil, altceva. De aceea, puţin 
câte puţin, traducătorii toledani numără un aport cres¬ 
când de străini: italieni, ca Gerardus da Cremona, mai 
ales englezi, ca Alfred din Sareshel sau Alfred Englezul, şi 
alţii, ca Herman Dalmatul. 

în Italia, activitatea traducătorilor nu este atât de 
limpede localizată. Palermo este, începând din 1130, un 
centru de traduceri de texte greceşti, apoi arabe. La 
Veneţia, la Roma şi la Pisa există interes în special pentru 
lucrări greceşti, sacre sau profane. 

Diferitele centre lucrează independent unele de altele. 
Există adesea două versiuni ale aceleiaşi lucrări, una 
făcută după un text arab, alta după originalul grecesc. 
Uneori, traducerile sunt în număr şi mai mare, pentru că, 
fiind făcute după texte diferite, se completează şi se 
corectează. Există, pentru operele cele mai cercetate, o 
mulţime de versiuni a căror cronologie este, uneori, dificil 
de stabilit. 

Literaţii din secolul al XH-lea se interesează de tot. 
Dacă se întocmeşte o listă completă, pe cât este posibil, a 
lucrărilor traduse, tratatele de chimie, medicină, aritme¬ 
tică, astrologie şi alte manuale ştiinţifice sunt cele mai 
numeroase. Este vorba mai ales de lucrări arabe. Operele 
de logică şi de filozofie, atât de importante pentru evoluţia 
gândirii în Europa Occidentală, dispar în mijlocul acestei 

aglomerări 1 . Această disproporţie sfârşeşte prin a pune o 
problemă pur intelectuală. Cum a reuşit acest secol, atât 
de prins de ştiinţele naturale, să dea naştere la opere 
esenţialmente logice şi filozofice? 

Un inventar sumar, axat pe ceea ce pare să fi fost cel mai 
fertil pentru reflecţia secolului al XlI-lea şi a celui de al 
XlII-lea nu este inutil. La Palermo, Henricus Aristippus dă, 
înainte de 1160, o versiune latină a două dintre dialogurile 
lui Platon, Menon şi Phedon. Acestea sunt, împreună cu frag¬ 
mentul binecunoscut din Timeu, singurele texte ale filozofu¬ 
lui de care dispun latinii. Nu par să fi profitat prea mult, 
pentru că argumentele lor ajunseseră deja prin intermediari. 
Acelaşi traduce Mecanica lui Heron din Siracusa, Optica lui 
Euclid, Almagesta lui Claudiu Ptolemeu şi cea de a patra 
carte din Meteorologicele lui Aristotel. Amiralul Eugeniu dă o 
versiune a Opticii lui Ptolemeu 2 . în jurul lor, este foarte activ 
un grup important. 

în Italia Centrală, Burgondius din Pisa, jurist eminent, îşi 
începe cariera traducând, către 1140, citatele greceşti din 
Digesta. Apoi, la cererea papei Eugeniu al III-lea, se îndreap¬ 
tă spre operele Părinţilor Bisericii greceşti. Lui îi datorăm în 
latineşte De Orthodoxajide a lui Ioan Damaschinul, Homeliile 
lui Ioan Hrysostomul despre Sfântul Matei şi Sfântul Ioan, la 
fel ca şi De natura Hominis a lui Nemesius din Emesa. 

De la Toledo, sosesc traducerile din opera lui Aristotel, 
prin intermediari arabi 3 . Logica, Organon, este abordată pen¬ 
tru prima dată între 1125 şi 1150. Aceste noi texte vin să se 
adauge celor pe care Boethius le dăduse cândva. Sunt 
desemnate sub numele de Logica noua. Difuzarea lor este 
rapidă. Se poate dovedi că Abelard le-a cunoscut, dar nu a 
făcut din aceasta un studiu aprofundat. Thierry de Chartres 
utilizează lucrarea Analytiques. Otto de Freising, la întoar¬ 
cerea în Germania, în 1158, introduce un manuscris din 
lucrarea Logica nova. După 1160, apar traduceri după 
lucrările de ştiinţe naturale ale lui Aristotel, din arabă sau 


1 Cf. tabloului schiţat de L. GENICOT, în Le XIII e siecle 
europeen, Paris, 1968, pp. 213-218. 

2 A. LEJEUNE, L'Optique de Claude Ptolemee dans la version 
latine d’apres l’arabe de l’emir Eugene de Sicile, Louvain, 1956. 

3 A. RADAWI, La transmission de la Philosophie grecque au 
monde arabe. Paris, 1968. 

din greacă. Marile opere de psihologie, de fizică, de metafizică 
nu sunt traduse înainte de sfârşitul secolului. 

Din aceleaşi cercuri provin lucrările filozofilor arabi şi 
evrei. în secolul al XH-lea, misticii şi teologii sunt cei mai 
solicitaţi. Monoteişti ca şi creştinii, reflecţiile lor sunt sus¬ 
ceptibile să îmbogăţească cele mai elevate dezbateri. 
Traducerile sunt opera, în colaborare, a lui Dominicus 
Gundissalinus şi a lui Ioannes din Spania, tot un evreu 
convertit. Ei dau o versiune latină a enciclopediei lui 
Avicenna, numită SuJJicentia, apoi a comentariilor sale 
despre Aristotel. Ei traduc, deopotrivă, tratatul de meta¬ 
fizică al lui Algazel ce poartă subtitlul revelator de "Des- 
tructio philosophorum'. Nu sunt singurii înhămaţi la 
această sarcină. Pe scurt, există o mulţime de enciclope¬ 
dii arabe şi de comentarii despre Aristotel care parvin 
literaţilor de limbă latină. 

B. ŞCOLILE SI ÎNVĂŢĂMÂNTUL 

9 9 9 

Mult timp reputate, şcolile monastice dispar. Ten¬ 
dinţele reformatoare, care au ieşit biruitoare peste tot în 
cursul secolului al Xl-lea, dedică călugărul rugăciunii, şi 
nu învăţăturii. El trebuie să înceteze această activitate 
mondenă 1 . Se închid mai întâi şcolile externe, acolo unde 
acestea au existat cu adevărat. Rămâne studium frecven¬ 
tat de călugării intraţi prea de Mneri în mănăstire. Aşa se 
întâmplă la Cluny. Această soluţie nu are aprobarea 
tuturor. La Cîteaux, nu se primesc decât tinerii care şi-au 
terminat studiile şi nu există şcoală de mei un fel. 

Dar viaţa intelectuală nu a încetat în aceste locuri, aşa 
cum o demonstrează întreaga literatură ce provine de la 
abaţii. Călugării sunt eliberaţi de constrângerile învă¬ 
ţăturii. Dacă există vreo şcoală, aceasta este în sensul 


1 Se citează adesea aforismul Sfântului Ieronim: Monachus 
non docentis sed dolentis habet officium. Astfel procedează YVES 
DIN CHARTRES, Scrisoarea 36, în PL, 162 c 48. 

metaforic. Este vorba pur şi simplu despre o comunitate 
de gândire şi despre un curent de schimburi între un 
savant eminent şi călugării care doresc să se recunoască 
drept discipolii săi. La drept vorbind, în afara educării 
tinerilor călugări, nu era acesta singurul sens ce putea fi 
dat termenului de şcoală monastică? 

în sfârşit, trebuie să facem o excepţie pentru abaţiile 
urbane sau din apropierea zidurilor marilor cetăţi şcolare. 
Ele se pot amesteca cu învolburările ce agită periodic 
mica lume a şcolilor. Abelard, instalat pe pantele colinei 
de la Sainte-Genevieve, predă în cadrul unei abaţii ce îi 
oferă avantajul privilegiului de scutire. Este vorba, în 
fapt, de şcoli urbane şi de nimic altceva. 

în oraş, şcoala este de competenţa episcopului care îşi 
deleagă puterile arhidiaconului, cancelarului sau can¬ 
torului, după caz. Ei nu predau personal, ci controlează 
activitatea lui magister scolarum oficial şi a tuturor celor 
care deschid şcoli. Grigore al VH-lea ceruse ca "toţi epis¬ 
copii să dispună ca artele liberale să fie predate în. dioceza 
lor" 1 . Ordinul categoric pare să fi fost prea puţin urmat de 
efect. La Conciliul de la Laterano, din 1179, Părinţii re¬ 
zervă un beneficiu ecleziastic, prin biserica catedrală, 
pentru scolastic. Viaţa materială a profesorului este asi¬ 
gurată din moment ce el devine canonic, dacă nu era 
deja. Se poate dedica clericilor şi studenţilor săraci 2 . 

Acelaşi decret ordona episcopilor de a nu putea refuza 
autorizarea de a preda pentru cei care erau capabili de 
acest lucru. Titularii unei licenţia docendi puteau, cu per¬ 
misiunea obiceiului, să deschidă o şcoală pe riscurile şi 
pericolele asumate de ei. Ei obţineau retribuţia de la elevii 
lor. La această dată, această dispoziţie a decretului nu 
face decât să generalizeze o practică cunoscută deja de 
mai multă vreme. La începutul carierei sale, Abelard a 
ţinut la Corbeil şi la Melun şcoli de acest fel, pe care le 


1 Ut omnes episcopi artes litterarum in snis ecclesiis docere 
faciant , MANSI, XX, 50. 

2 MANSI, XXII, 227. 



putem califica libere, în lipsa unui vocabular mai adecvat, 

Nu s-a insistat prea mult asupra importanţei acestui 
fenomen. Avântul extraordinar al învăţământului din se¬ 
colul al XH-lea se bazează pe înmulţirea profesorilor care 
se instalau după placul lor. Aceste şcoli unde se practică 
artele din triuium lasă disciplinele superioare, de exemplu 
teologia, profesorului oficial care deţine catedra cate¬ 
dralei. Există o specializare peste tot unde mişcarea inte¬ 
lectuală este destul de viguroasă pentru a-1 elibera pe * 
scolasticul capitlului de formaţia elementară. Această ori¬ 
entare se percepe la Paris, începând cu învăţământul ofi¬ 
cial al lui Abelard în calitate de canonic la Notre-Dame. Pe 
scurt, concentrarea celor mai prestigioase centre şcolare 
într-o singură regiune este determinată de această repar¬ 
tizare a sarcinilor. Dezvoltarea unei învăţături mai elabo¬ 
rate derivă din generalizarea învăţământului de tip primar 
şi„ secundar. 

Condiţia juridică a şcolarilor este destul de ambiguă. 

Ei sunt reputaţi clerici, şi cu acest titlu supuşi epis¬ 
copului, chiar dacă nu intenţionează să facă o carieră în 
cadrul clerului. Studierea triuium-ului deschide accesul la 
profesiuni lucrative, după specializarea în drept sau 
medicină. Nu se poate aştepta de la studenţii de acest tip 
să aibă moravurile aspiranţilor la preoţie. înainte de 
sfârşitul secolului al XH-lea, controlul acestei populaţii 
tinere şi instabile pune probleme insurmontabile. Epis¬ 
copii, legaţii, burghezii oraşelor se plâng de excesele 
comise de scholares. Parisul este în mai multe rânduri 
teatrul unor încăierări sângeroase. 

în Franţa de Nord-Vest, autoritatea morală a clerului 
asupra învăţământului este generală, la toate nivelurile. 
Această monopolizare clericală pare să-şi fi avut originea 
în concepţiile carolingiene despre cultură şi despre Bise¬ 
rică, deoarece tradiţia şcolară ce decurge din aceasta se 
continuă fără vreo întrerupere gravă până în secolul al 
Xll-lea. Reforma religioasă, străduindu-se să îndepărteze 
clerul de profan, orientează aceste studii către ştiinţele 
sacre! Dezvoltarea teologiei este consecinţa acestui fapt. 

Specializarea Bolognei în dreptul roman este rezultatul 
unei tradiţii cu totul diferită. Se pare că practica notarială 
ce venea din antichitate n-a fost niciodată cu totul uitată 
în Italia. Ucenicia acestei profesiuni ar putea fi la originea 
unui învăţământ de drept care a fost atestat încă din se¬ 
colul al Xl-lea, în mai multe oraşe din Câmpia Padului. 
Chiar la Bologna, o şcoală notarială este cunoscută în 
secolul al Xl-lea. Această învăţătură pare să fi fost dată în 
cadrul unei şcoli de arte, pentru că amestecul disci¬ 
plinelor nu este, la această epocă, un fapt rar. Predarea 
dreptului pare să derive de aici, în măsura în care textul 
legii necesita un comentariu. Cel mai vechi profesor 
cunoscut este un anume Pepo, calificat, în 1076, cu titlul 
de doctor legis. Irnerius, care profesează la douăzeci de 
ani după el, pare veritabilul creator al studium-ului. Era 
un laic ce fusese profesor de arte, chiar la Bologna, 
înainte de a se specializa în comentariul legilor. Acest 
învăţământ a căpătat un caracter oficial, după aprobarea 
lui de către împărat sau de către vicarul său, între 1111 
şi 1115. începând cu Irnerius, dreptul devine o disciplină 
autonomă, cu caracter profesional şi destinată unei cate¬ 
gorii bine specificate de studenţi. Este vorba, şi în acest 
caz, de o şcoală superioară ce nu primeşte decât auditori 
formaţi deja pentru artele liberale 1 . 

Născută dintr-o concesie imperială, legată de studiul 
dreptului roman, şcoala de la Bologna scapă total de sub 
autoritatea morală a Bisericii. învăţământul era aici rezer¬ 
vat unui colegiu de doctori ce aveau privilegiul de a acor¬ 
da o licenţia docendi universal valabilă. Fiecare profesor 
ţinea o şcoală şi-un contract cu studenţii săi, de obicei 
pentru un an. El se angaja, contra unei plăţi, să le împru¬ 
mute cărţi şi să le ofere o învăţătură, iar studenţii de¬ 
veneau discipolii săi. Această structură a rămas în între¬ 
gime laică, atâta vreme cât dreptul civil a fost singura 
materie de predat. Opera lui Gratian şi dezvoltarea drep- 

1 Rezumat critic al teoriilor despre originea învăţământului 
de drept la Bologna în S. STELLIN G - MI CHAUD, L’Universite de 
Bologne [6631. 

tului canonic permit Bisericii să se insereze în acest sis¬ 
tem şcolar. 

Programul şcolilor poate fi cu destulă uşurinţă cunos¬ 
cut, graţie manualelor ce au servit drept bază de predare. 
Pedagogia este mai dificil de identificat, pentru că povesti¬ 
rile nu sunt totdeauna destul de explicite. 

Thierry, care a condus şcoala de la Chartres între 1141 şi 
1151, realizase o vastă compilaţie de texte, aproape toate 
împrumutate din antichitate, care ilustrau cele şapte arte 
tradiţionale. Comentându-le, şcolarii progresau prin contac¬ 
tul cu cei mai buni autori. Disciplinele literare, cele din trivi- 
um, ocupă un loc preponderent. învăţarea gramaticii se 
bazează pe extrase abundente din Donatus şi din Priscianus, 
cea a logicii pe textele lui Aristotel şi ale lui Boethius. Dim¬ 
potrivă, artele ştiinţifice, cele din quadriuium, par sacrificate. 
Textele reţinute nu dau aceeaşi impresie de coerenţă. Luat 
ca atare, acest program se rezumă la o formaţie umanistă 
fundamentală. Ea este axată pe raţionament şi nu pe ştiinţe. 
Trebuie oare să tragem concluzia că idealul este literar, fără 
alte preocupări? Ar fi foarte imprudent, pentru că acest ciclu 
de învăţământ nu lasă nici un loc învăţăturii creştine. Nu 
este vorba, prin urmare, decât de o propedeutică 1 . Sistemul 
celor şapte arte liberale permitea, în mod provizoriu, această 
vedere trunchiată a ştiinţelor. Un ciclu complet de învă¬ 
ţământ nu se putea mulţumi doar cu atât. Hugo din Saint- 
Victor, care conduce şcoala de la celebra abaţie din Paris, 
numără douăzeci şi una de discipline şi le organizează po¬ 
trivit unei scheme total diferite. El tratează medicina ca pe 
teologie. Se trece de la un program şcolar la un proiect de 
enciclopedie, care este cu totul altceva. 

în mod concret, această ruptură între disciplinele lite¬ 
rare ce servesc formaţiei umaniste de bază şi restul 
ştiinţei pare cât se poate de reală. Unii profesori predau 
artele, fără să fi urmat vreodată studii de teologie. Este 
cazul lui Abelard, care a predat deja vreme îndelungată în 

1 Repunere in discuţie a punctului de vedere tradiţional în 
R. GIACOMO, Masters, books and library at Chartres according 
to the cartularies of Notre Dame and Saint-Pere, în Vivarium XLI , 
1974, pp. 30-51. 

şcoli, până când ajunge la Laon pentru a aborda ştiinţa 
sacră. Or, pentru el nu este o obligaţie. El doreşte pur şi 
simplu să-şi lărgească experienţa şi să-şi schimbe spe¬ 
cialitatea. Există o orientare profană spre învăţământul 
literar fundamental, ceea ce produce o oarecare nelinişte 
spiritelpr mai religioase. 

Un curs şcolar reconstituit după un manual conţine 
ceva teoretic. Ioan din Salisbuiy, care face o prezentare 
amănunţită a studiilor sale într-un capitol din Meta- 
logicon, ne permite să abordăm realitatea de foarte 
aproape 1 . Ajuns la Paris, la 14 ani, către 1135, el va 
învăţa toate disciplinele timp de aproape doisprezece ani, 
sub conducerea a mai mult de zece profesori şi schim¬ 
bând oraşul. La Paris, el urmează, pentru câteva luni, 
învăţământul lui Abelard-despre dialectică şi aprofun¬ 
dează, apoi, această disciplină, timp de doi ani, cu alţi 
profesori. La Chartres, este vreme de trei ani elevul lui 
Guilelmus din Conch.es, care îi predă gramatica. învaţă 
după aceea artele din quadrivium, la Chartres, apoi la 
Paris. Format astfel, el a devenit, la rândul lui, scolastic 2 . 
O asemenea expunere scoate în evidenţă extraordinara 
libertate de care dispuneau atunci studenţii. Ei abordează 
materiile în ordinea care le convine şi fără să se lege de 
un profesor sau de o şcoală. Formarea lui Abelard ne 
inspiră aceleaşi remarci. Studenţii pe care îi întrevedem 
în preajma sa par în aceeaşi măsură eliberaţi de toate 
obligaţiile administrative sau ecleziastice. O organizare 
şcolară încă rudimentară permite aceste veniri şi plecări, 
acest entuziasm şi adesea această improvizaţie pe care o 
vedem în anturajul lui Abelard 3 . 

Cartea cu texte a lui Thieny de Chartres şi cariera lui 
Ioan din Salisbuiy nu ne lasă să percepem decât predarea 

1 IOAN DIN SALISBURY, Metalogicon, cartea a Il-a, cap. 10, 
ed. Webb, pp. 77-83. 

2 H. LIEBESCHUTZ, Medieval humanism in the life and writ- 
ings of John of Salisbury, Londra, 1950. 

3 PH. DELHAYE, L’organisation scolaire au XII e siecle, în 
Tradiţia, t. V, 1947. 

artelor. Aceste discipline asigură formaţia de bază, preala¬ 
bilă pentru orice orientare către drept, teologie sau medi¬ 
cină. Nimic nu dovedeşte că, pentru a accede la aceste în¬ 
văţături specializate, ucenicia în materiile de bază durează 
atât de mult pe cât povesteşte Ioan din Salisbuiy. Acesta 
din urmă este, la urma urmelor, un umanist care îşi con¬ 
tinuă mai mult decât oricine studiile pentru a avea acces la 
funcţiile de scolastic. Cei care doresc să obţină o funcţie 
ecleziastică sau să exercite o profesiune juridică nu au 
nevoie de această formaţie. 

Teologia, dreptul civil şi canonic, medicina se predau 
deopotrivă. Există oraşe mai reputate decât altele pentru 
aceste discipline. Abelard vine la Laon din cauza pres¬ 
tigiului de care se mai bucură această şcoală în primele 
decenii ale secolului al XITlea. La această dată, teologia, 
numită sacra pagina, este un simplu comentariu biblic. 
Povestirea lui Abelard, despre păţaniile sale cu această 
ocazie, nu lasă nici o îndoială despre natura acestui 
învăţământ. Nu pare să fi existat cea mai mică schimbare 
în timpul secolului al Xll-lea. Scrisoarea lui Guy de 
Bazoches nu menţionează decât cele trei sensuri ale Scrip¬ 
turii, în legătură cu predarea teologiei la Paris, la sfârşitul 
'Secolului 1 . Numeroasele tratate de teologie, scrise în legă¬ 
tură cu subiecte speciale, sunt opere libere, nelegate 
direct de învăţământ. O compilaţie precum Sentences a 
lui Petrus Lombardus nu devine o lucrare şcolară ce ne¬ 
cesită un comentariu în curs, decât spre 1226 . în dome¬ 
niul dreptului civil, textul care face obiectul unei predări 
este Digeste. Profesorii de la Bologna nu sunt legiuitori, ci 
glosatori ce se străduiesc să explice si să interpreteze 
dreptul roman. Simplului comentariu literal şi gramatical, 
ei îi substituie o analiză în profunzime, care regrupează 
pasajele referitoare la aceleaşi probleme. Sarcina lor este, 
aşadar, să explice soluţiile contradictorii extrase din 

1 H. DENIFLE, E. CHATELAIN, Cartulaxre de l’Universite de 
Paris, t. I, Paris, 1889, p. 55. 

Corpus juris. Dreptul Bisericii pune o problemă absolut 
identică. Profesorii compilează textele de la concilii, ale 
papilor şi ale Părinţilor, ce conţin o decizie de natură ju¬ 
ridică. îi explică cuprinsul şi se străduiesc să rezolve, prin 
comentariu, divergenţele ce par să le opună. Concordia dis- 
cordantium canonum a lui Gratian răspunde, către 1140, 
acestei preocupări. în sfârşit, în medicină, numeroasele 
tratate venite din antichitate sunt lucrările de bază ale 
acestei ştiinţe, ce se bazează şi ea pe texte primite. 

La toate nivelurile, predarea înseamnă comentarea 
unui text care face şcoală. O asemenea practică nu are 
nevoie de justificări îndelungate, atunci când este vorba 
despre gramatică sau despre retorică. Pentru a învăţa 
limba latină, este bine să se frecventeze marile opere de 
odinioară. Munca profesorului constă în a face toate 
remarcile utile înţelegerii unei forme gramaticale rare, a 
unui cuvânt puţin folosit sau a unei metafore. Erudiţia 
istorică îşi găseşte şi ea locul în aceste subiecte, ca tot 
ceea ce este folositor pentru perceperea exactă a sensului 
unui text. Se înţelege predilecţia scolasticilor pentru 
poeţi, al căror acces este mai dificil şi care necesită, mai 
mult decât proza, cele mai diverse remarci. 

Prin dialectică, profesorii şi şcolarii abordează arta de a 
raţiona după Aristotel şi Boethius. Este vorba, şi aici, de 
comentariul textelor din Organon. Există mai multe măr¬ 
turii ale explicaţiilor lui Abelard în legătură cu Isagoge al 
lui Porphyrius, despre Categorii şi despre tratatul Despre 
interpretare 1 . Acestea sunt opere şcolare, reflectare a unui 
învăţământ ce se modifică cu anii. Secolul al XH-lea aduce 

1 Cunoaşterea operei logice a lui Abelard s-a îmbogăţit mult 
în secolul al XX-lea prin descoperirea de manuscrise ce implică 
etape diferite ale reflecţiei sale asupra aceloraşi texte din 
Organon. Cf. PIETRO ABELARDO, Scritti filosofici, ed. M. Dai 
Pra, Roma-Milano, 1954; PETER ABAELAEDS, Philosophische 
Schrifien, ed. B. Geyer, Munster, 1919; L. MINIO-PALUELLO, 
Twelfth Century logic, Texts and Studies. 11 Abaelardiana inedita. 
Roma, 1958; PETRUS ABAELARDUS, Dialectica, Assen, ed. L. 
M. de Rijk, 1956. 

puţine schimbări în acest program, din moment ce aceleaşi 
texte sunt în continuare comentate în Universităţile din 
întreg secolul al XlII-lea. La această oră, recurgerea la o 
operă din antichitate nu deranjează cu nimic inteligenţa. 
Aristotel o stimulează mai curând, suscitând întrebări şi 
cerând o rigoare neegalată în folosirea cuvintelor. Analizele 
propoziţiei şi practica demonstraţiei silogistice fac să se 
realizeze mari progrese în raţionament. 

, Pentru artele din quadrivium, textele venite din antichi¬ 
tate sunt încă baza predării. Este sigur că nivelul de 
cunoştinţe atins de greci nu a fost depăşit de savanţii din 
Evul Mediu. De aceea lectura noilor traduceri este pentru 
ei echivalentul unei descoperiri pe care ei nu pot să o 
supună probei faptelor. Aceşti literaţi nu au nici simţul 
experienţei, în sensul modem al termenului, nici posibili¬ 
tatea de a o face. Singura unealtă critică de care dispun, 
în faţa acestui aflux de cunoştinţe noi, este dialectica, 
încă de atunci, asimilarea învăţăturii trece prin comenta¬ 
riul de text. Nepotrivirea acestei logici se datorează, cu 
siguranţă, în mare măsură stagnării ştiinţelor, în ciuda a 
tot ceea ce învaţă. 

Tot comentariul de text apărea ca metoda cea mai rod¬ 
nică pentru abordarea medicinii, a dreptului şi a teologiei, 
în domeniul diagnosticului şi al terapeuticii, grecii şi ara¬ 
bii au un avans însemnat asupra medicilor medievali. 
Scrierile lor trebuie luate în considerare, cum şi sunt, de 
altfel, cele ale lui Constantin Africanul, un călugăr de la 
Montecassino, un contemporan. Pentru ceea ce ţine de 
domeniul dreptului, este inutil să insistăm mai mult asu¬ 
pra rolului textului şi asupra a tot ce decurge din aceasta, 
în sfârşit, este cât se poate de evident că Revelaţia creş¬ 
tină este cuprinsă în Sfintele Scripţuri. Nici un text nu 
are atâta autoritate. Cu o prudenţă sporită, se cuvine să 
le comentăm. 

Toată învăţătura se dobândeşte prin texte. încă de 
atunci, nu trebuie să surprindă preponderenţa artelor 
limbajului în forriiaţia intelectuală. Una şi aceeaşi metodă 

pare aptă .să conducă spiritul în căutarea ştiinţei. Grama¬ 
tica şi apoi dialectica au statutul de ştiinţă-instrument 1 . 
Nimic nu trebuie să le fie sustras şi poate exista o îndrăz¬ 
neală în manevrarea acestor discipline critice în câmpul 
teologiei. Cărturarii abordează cele mai delicate chestiuni 
cu o ardoare juvenilă. Există la ei ambiţia de a înţelege şi 
de a explica, ceea ce este mult. 

Metodele de predare decurg direct din obligaţiile co¬ 
mentariului asupra textului. Trei etape caracterizează 
această muncă, definite, fiecare, printr-un termen tehnic: 
littera, sensus, sententia. Prima operaţiune constă în 
fixarea literei textului, ceea ce nu este inutil când este 
vorba de o tradiţie manuscrisă. Ea ajunge la o discutare a 
cazurilor, a timpurilor şi a formei gramaticale. Cea de a 
doua sarcină constă în fixarea sensului cuvintelor şi a 
frazei. Cele mai diverse explicaţii pot apărea deja cu 
această ocazie. Aceste remarci gramaticale şi lexicografice 
se înscriu între rândurile manuscriselor şi formează:o 
glosă interliniară. în sfârşit, profesorul discută opinia 
emisă de autor în frază sau paragraf. El o corectează, 
dacă aşa consideră, şi îşi dă propria părere. Aceste 
comentarii se scriu pe margine şi formează glosa margi¬ 
nală. într-un manuscris medieval, însăşi dispunerea 
acestor adnotări elimină orice ambiguitate. înmulţirea 
adnotărilor are ca rezultat o glosă continuă. 

Textele primite de multă vreme au fost, uneori, obiect 
de comentarii contradictorii. Acest lucru este esenţial 
pentru un pasaj biblic, ca şi pentru o opinie juridică. Pro¬ 
fesorul care nu ignoră sententia predecesorilor săi tre¬ 
buie, dacă nu le împărtăşeşte părerea, să le analizeze, să 
le respingă şi să le propună pe ale sale. Din această con¬ 
fruntare se naşte întrebarea 2 . Termenul desemnează o 


1 Cf. titlurile semnificative: M. D. CHENU, Grammaire et 
theologie, în AHDLMA, t. X, 1935-1936, pp. 5-28, reluat în La 
theologie au XII? siecle [619] sau chiar J. JOLIVET, Art du lan- 
gage ei theologie chez Abelard [645]. 

2 Conurtentorandimi est qund ex ajfxnruiîinne et ejus contradictoriei 
neaatione questio constat scrie Gilbert de La Porree, citat de G. PARE, 
A BRUNET. P. TREMBLAY, La renaissance du XI? siecle [656]. 

dezbatere propriu-zisâ, acceptată ca atare şi rupând, dacă 
este nevoie, ordinea comentariului textului. Amplificarea 
întrebărilor poate masca textul original, care devine 
numai un pretext pentru dezbateri contradictorii. Sen¬ 
tinţele lui Petrus Lombardus sunt o culegere de opinii ce 
au suscitat în mod sigur întrebări. Şansa sa şcolară în 
secolul al XlII-lea ţine tocmai de acest rol, puţin ingrat, de 
suport. 

învăţământul se organizează în jurul unei Lectio, în 
acelaşi timp comentariu şi lecţie. Abordarea unui text de 
o anumiţă amploare presupune schiţarea unui plan, în 
scopul de a-1 expune parte după parte. Lucrarea Divisio 
justifică această fragmentare, care este un exerciţiu inte¬ 
lectual stupefiant. Profesorii medievali găsesc o ordine în 
toate lucrările si au pretenţia că pot înţelege intenţiile 
autorului cu arsenalul lor logic. Această muncă, artifi¬ 
cială indiscutabil, conduce întregul comentariu şi este de¬ 
cisivă pentru sensul operei. Ea schiţează trăsăturile cele 
mai frapante ce s-ar pierde în masa de notări de detaliu 
care aglomerează un comentariu de text. 


C. MARILE DEZBATERI INTELECTUALE 

Legăturile dintre şcolile şi problemele dezbătute în se¬ 
colul al XH-lea nu sunt totdeauna în mod clar stabilite. 
Există o disproporţie flagrantă între o activitate obişnuită, 
axată pe comentariul de texte, şi strălucitele tratate care 
jalonează u'n efort intelectual, fără precedent în Evul 
Mediu. 

Şcoala nu a avut rolul ce i-a fost mult timp atribuit în 
acest domeniu. Cea de la Chartreş a fost descrisă cu prea 
multă dragoste şi nivelul său a fost supraevaluat 1 . învă¬ 
ţătura dată în claustrul unei catedrale are ca misiune 
fundamentală să formeze clerul unei dioceze, ceea ce nu 


1 Cf. cu rezervele, se pare excesive, exprimate de R. W. 
SOUTHERN, Medieval Humanism [662], pp. 61-85. 


131 



necesită capacităţi excepţionale. O învăţare exactă a gra¬ 
maticii, puţină logică şi o anumită familiarizare cu Biblia 
pot fi suficiente. încă de atunci; ne putem întreba, cui le 
erau destinate operele cele mai subtile, raţionamentele 
cele mai întortocheate, argumentările cel mai bine struc¬ 
turate şi cercetările cele mai abstracte. Ce cititori se 
apropie de Gloses sur le Timee de Platou a lui Guilelmus 
din Conches sau de tratatele lui Gilbert de La Porree? 
Exista, oare, în jurul unei şcoli, o activitate intelectuală a- 
nexă, de un alt nivel, rezervată câtorva subiecţi străluciţi, 
discipoli preferaţi ai profesorilor? învăţământul organizat 
în preajma unei catedrale are el, oare, trepte diferite, în 
funcţie de calitatea auditorilor? Organizarea unei şcoli 
catedrale ar fi atunci mult mai suplă decât se spune, iar 
libertatea de iniţiativă foarte mare. 

Nu s-ar putea lega toate dezbaterile de problemele năs¬ 
cute din învăţământ. Problemele abordate au un interes 
mai general , şi adesea o altă influenţă. Cei care iau parte 
la aceasta nu se recrutează numai din lumea şcolilor. 

Prima controversă de oarecare amploare derivă din 
tratatul lui Anselm de Canterbury, Cur Deus homo. 
Această operă, terminată în 1098, se ocupă de chestiuni 
fundamentale: de ce a creat Dumnezeu omul şi care este 
rolul său în lume? Anselm, reluând o temă evocată de 
Grigore cel Mare, arată, că destinul omului este să 
înlocuiască în ceruri pe îngerii decăzuţi. Perspectiva este 
grandioasă şi exaltantă. Ea are o savoare monastică, în 
măsura în care destinul final al omului poate apărea ca 
un criteriu al modelelor de urmat în viaţa din această 
lume. Tratatul Sfântului Anselm are meritul de a face din 
această temă schema esenţială a unei reflecţii complete 
despre Creaţie, despre. îngeri, despre om, despre întru¬ 
pare şi viaţa morală. întreaga istorie a mântuirii este 
tratată din acest unghi. Anselm, dialectician, fără pereche; 
se străduieşte să dea, prin toate aceste doctrine, o justifi¬ 
care din motive necesare. în acest domeniu, tot ce este 
demn de onoarea lui Dumnezeu pare să convină, şi 
această coerenţă interioară, la jumătatea drumului între 

un argument metafizic şi o consideraţie estetică, ţine loc 
de demonstraţie. Totul este admirabil expus într-un dia¬ 
log făcut pentru a seduce 1 . 

La Laon, în primele două decenii ale secolului al XH-lea, 
se face referire la Cur Deus homo şi se adoptă tezele lui 
Anselm de Canterbury. Primul Qare se distanţează este 
Ruperi de Deutz, care vede un redutabil antropomorfism 
în atribuirea lui Dumnezeu a unor planuri succesive 2 . 
Evoluţia lui Honorius. Augustodunensis este şi mai carac¬ 
teristică. Format în anturajul lui Anselm însuşi, el îi adop¬ 
tă, în mod firesc, tezele. Ehicidarium, scris către 1115, 
prezintă aceste doctrine sub o formă vulgarizată. în lucră¬ 
rile sale ce au urmat, el îşi schimbă în întregime opiniile. 
Mai există şi o concepţie generală despre univers care îl 
conduce în alegerea unei noi soluţii. Creaţia este o armo¬ 
nie de fiinţe diferite, iar fiecare dintre ele, prin natura sa, 
rămâne ceea ce este. Un om este un om, un înger este un 
înger. în consecinţă, a da omului vocaţia de a înlocui 
îngerii decăzuţi nu mai are sens. Honorius-, care cunoaşte 
această opinie bine înrădăcinată, are grijă să-i ruineze 
fundamentările 3 * * . După el, cauza este înţeleasă. Teza nu 
mai este evocată, ci poate doar ca un ecou al doctrinelor 
trecute. Armonia lumii, descoperită într-un context de pla¬ 
tonism cosmic, apoi propria consistenţă a naturii umane, 
legată de realismul aristotelic, interziceau să ne gândim 
mai mult la un destin asemănător pentru om. 

Controversa apare la timpul său şi este încărcată de 
orientări divergente. Concepţiile lui Anselm erau dominate 
de istoria mântuirii, iar lumea dispare în această aventură 

1 Bibliografia Sfântului Anselm se îmbogăţeşte fără încetare, 
ANSELME DE CANTERBURY, Pourquoi Dieu s'estfait homme, 
text latin, introducere şi traducere, de R. Roques, Paris, 1963. 

2 M. - D. CHENU, La theologie au XII 6 siecle [619], p. 52 şi 
urm. 

3 Despre Honorius, personaj încă misterios, R. E. 

REYNOLDS, Further evidence for the irish origin of Honoriiis 

Augustodunensis, în Viuarium, t. VII, 1969, pp. 1-7. Despre legă¬ 
turile cu Sfântul Anselm, cf. R. W. SOUTHERN, Saint Anselm 

and his Biographer, Cambridge, 1966, p. 210 şi urm. 

ce nu avea sens decât prin finalitatea sa. Universul nu 
era decât un decor în care omul trebuia să-şi afle mân¬ 
tuirea. Ascetismul putea să-şi găsească aici satisfacţie, pe 
bună dreptate. De acum înainte prevalează o altă viziune 
a lucrurilor, ce impune un mai mare respect pentru pro¬ 
pria soliditate a fiinţelor. Reflecţia asupra armoniei lumii 
conduce rapid la punerea în evidenţă a naturii. Ea nu mai 
poate fi ocolită şi impune o reevaluare a tuturor atitu¬ 
dinilor omeneşti. Angelismului vieţii monastice, model 
convenabil în schema Sfântului Anselm, îi succede, 
inevitabil, un ascetism mal restrictiv pentru natură şi un 
model de viaţă, mai concret, inspirat din Evanghelie. 
Dezbaterea intelectuală şi evoluţia comportamentului reli¬ 
gios sunt în raport de armonie, fără ca să se poată urma, 
cu toate acestea, toate legăturile ce merg de la una la 
cealaltă. 

Ideea de natură devine intelectualmente restrictivă 
până la a-şi impune criteriile spiritului, la egalitate cu 
dogmele Bisericii. Se raţiona acum ţinându-se cont de 
natură, şi aici era noutatea. 

Predecesorii, prinţi şi savanţi, nu ignoraseră lucrurile 
şi fiinţele. Dăduseră adesea dovadă de cea mal insistentă 
curiozitate în privinţa fenomenelor. Gusturile lor şi posi¬ 
bilităţile vremii nu mergeau mult dincolo de acest lucru, 
în secolul al XH-lea, este vorba despre cu totul altceva. 
Savanţii înţeleg să ia lumea în considerare, în întregime şi 
ca structură unică. Vocabularul trădează această schim¬ 
bare, prin folosirea lui universitas în sens de univers. 
Astfel procedează Honorius Augustodunensis în Liber XU 
questionum şi, după el, aproape toţi autorii din secolul al 
XH-lea 1 . La drept vorbind, unitatea universului nu fusese 
necunoscută de cărturarii din secolele precedente. Consi¬ 
deraţiile asupra microcosmosului şi macrocosmosului 
presupun cm unic organism. Era vorba totuşi de raporturi 
de similitudine şi nu de cauzalitate. 

De aceea, în secolul al XH-lea, problema nu este de a 

1 PL, 172 c 1179: 

aşterne o dată în plus o listă de concordanţe între om şi 
univers, ci de a cerceta cauzele fenomenelor. Descoperirea 
naturii implică această trecere de la o explicaţie simbo¬ 
lică, la o argumentaţie fizică. Este cât se poate de evident 
că discursurile anterioare nu au dispărut dintr-o dată, 
căci sunt încă numeroşi autorii din secolul al XH-lea care 
gândesc conform schemelor comparative. Totuşi, există, 
este adevărat rar, o mentalitate nouă. Ea se exprimă cu 
vigoare prin pana lui Guilelmus din Conches. 

Cercetarea cauzelor se izbea - mai ales acolo unde 
credinţele religioase erau direct interesate de explicaţii - de 
atotputernicia lui Dumnezeu. Guilelmus din Conches, ca 
un spirit foarte informat, arăta că ignorarea forţelor naturii 
nu slujea slava lui Dumnezeu, şi "ne obliga să rămânem 
într-o credinţă fără inteligenţă" 1 . Nu se înţelegea peste tot 
astfel. într-o scrisoare către Sfântul Bemard, Guillaume de 
Saint-Thierry îi reproşa că explică crearea primului om non 
a Deo, sed a natura, a spiritibus et stellis. Era indignat că 
povestea Evei, scoasă din coasta lui Adam, l-a făcut să 
surâdă, chiar dacă avea garanţia autorităţii divine. Prefera 
propriile invenţii şi, penkxi a vorbi ca un naturalist, el igno¬ 
ra un mare mister 2 . Or, aceste cuvinte severe veneau de la 
un spirit mare, sensibil, ca şi toţi ceilalţi, la descoperirea 
naturii. 

Interesul nou pentru natură este o mişcare atât de ge¬ 
nerală şi atât de profundă, încât nici un literat nu o poate 
ignora şi nici un autor spiritual nu o poate combate în 
fond. Sfântul Bemard, când a scris un tratat. De diligen- 
do Deo, începe prin evocarea formelor celor mai naturale 
şi celor mai umile ale dragostei. Spiritul secolului este de 
aşa manieră, încât nu se poate ridica la sublimul con¬ 
templaţiei fără să fi avut grijă de respectarea întregii or¬ 
dini a lucrurilor. O asemenea atitudine este revelatoare, 
pentru că Bemard nu poate trece drept un naturalist. El 

1 GUILELMUS DIN CONCHES, Philosophia mundi, I, 23 în 
PL, 172 c 56. 

2 GUILLAUME DE SAINT-THIERRY, De erroribus Gulielmi de 
Conchis, în PL, 180 c 340. 

concede ceea ce trebuie ideilor vremii şi nu mai mult. 
Trebuie să fi fost un curent puternic pentru ca un mistic 
să considere potrivit să scrie astfel. 

De atunci, mişcarea de gândire marcată de desco¬ 
perirea naturii pare cu mult mai vastă, decât se spune în 
mod obişnuit 1 . Ea se exprimă diferit şi implică o ade¬ 
vărată diversitate. 

Naturalismul secolului al XH-lea este' filozofic şi nu 
datorează mare lucru experienţei. Nu se poate considera 
un autentic sentiment al naturii strofa de introducere de 
la numeroase cântece de curte, pentru că aceste com¬ 
poziţii stereotipe îşi împrumută elementele din retorica 
antică. Dacă există natură, ea este livrescă. Se poate 
deopotrivă releva, la autorii latini din secolul al XH-lea, 
absenţa aproape completă a oricărei descrieri şi chiar a 
oricărei referiri la un peisaj concret. Faptul este tulbură¬ 
tor, oricare ar fi explicaţia pe care vrem să o dăm. Această 
percepţie imediată a lumii nu este exprimată. Experienţa 
directă pare să lipsească, ceea ce confirmă caracterul cul¬ 
tural şi în special filozpfic al descoperirii naturii. 

în acest domeniu, tradiţia nu este unică. Cărţile sunt 
foarte deosebite prin originea şi conţinutul lor. Se pot 
remarca lucrări de ştiinţă, în sensul tehnic al cuvântului, 
Libri naturales ce vehiculează cunoştinţe asupra lumii 
naturale, tratatele de filozofie propriu-zisă şi operele teo¬ 
logice. Rolul pe care îl joacă şi unele şi celelalte este foarte 
diferit. Se dovedeşte repede că numeroasele tratate de 
geometrie, de optică şi de mecanică, traduse din arabă, 
nu alimentează în profunzime reflecţia. Rămân la periferia 
conştiinţei filozofice a secolului al XlI-lea. Nu se întâmplă 
la fel cu toate lucrările care oferă o descriere a multiplelor 
aspecte ale lumii şi ale fiinţelor vii. Astronomia, geografia, 
istoria naturală şi medicina sunt rând pe rând solicitate 
pentru a compune vaste enciclopedii filozofice. 

Imago mundi a lui Honorius Augustodunensis este împăr- 

1 M. D. CHENU, La Theologie au XII 6 siecle [619], p. 21 şi urm. 

ţită în trei părţi: descrierea lumii, timpul şi evenimentele 
istoriei. întreprinderea se doreşte completă, exhaustivă 
chiar, pentru că nimic nu scapă cadrelor astfel definite. Cu 
toate acestea, perspectiva de ansamblu nu este de mare nou¬ 
tate, în măsura în care ea se poate baza pe opera lui Ioan 
Scottus care uneşte deja crearea lumii cu evoluţia uma¬ 
nităţii. Clavis physicae de acelaşi autor este o De natura 
rerum în care regăsim deopotrivă marca lucrării De diuisione 
naturae 1 . Există mult mai mult naturalism la Guilelmus din 
Conches, a cărui lucrare Philosophia mundi nu face nici o 
concesie supranaturalului. Fie că este vorba de climă, de 
ploi, de vânturi, de inundaţii sau de viaţă, de concepţie, de 
naştere sau de dezvoltare, pentru a explica fenomenele sunt 
reţinute numai cauzele apropiate, concrete şi chiar materi¬ 
ale. Există la el un pozitivism cu totul stupefiant. Putem 
regăsi o asemenea viziune fizică a lumii în tratate de -mai 
mică anvergură, precum Liber de solis qffectibus, ce uneşte 
astronomia cu climatologia 2 . Aceste diferite lucrări iau în 
calcul datele vehiculate de tratate venite din antichitate, pre¬ 
cum Quaestiones naturales ale lui Seneca, cunoscute deja de 
Anselm de Canterbuiy şi difuzate în mare măsură de Guilel¬ 
mus din Conches şi de numeroasele traduceri după enciclo¬ 
pediile arabe, a căror cantitate sporeşte. 

Filozofia şi teologia intră în descoperirea naturii la un 
alt nivel. Revelaţia creştină se deschidea în Biblie prin 
cartea Genezei, care începe cu povestirea facerii lumii. 
Exista aici un text care antrena o convingere absolută şi 
care permitea, în plus, o reflecţie asupra cosmogenezei. 
Or, tradiţia Bisericii era deja bine afirmată asupra acestui 
subiect, deoarece comentariile Sfinţilor Părinţi la primul 
capitol din Facerea lumii, sau Cele şase zile ale creaţiunii, 
sunt numeroase. Cărturarii cunoşteau bine îndelungile 
analize pe care Sfântul Augustin le consacrase acestor 
versete în ultimele cărţi din Confessiones. Mai importante 
sunt Homelies in Hexameron ale lui Ambrozie de Milano, 
copia fidelă a unei predici a lui Vasile din Cesareea, des- 


1 Multă vreme inedită, această lucrare este acum disponi¬ 
bilă: HONORIUS AUGUSTODUNENSIS, Clavis Physicae, ed. P. 
Lucentini, Roma, 1974. 

2 PL, 172 c 101 şi urm. 

pre acelaşi subiect. Aceste opere erau ele însele proba 
unei tradiţii intelectuale în legătură cu subiectul respectiv 
şi o provocare la a o continua. O reflecţie asupra lumii, în 
legătură cu doctrinele facerii lumii, putea aluneca într-un 
comentariu despre Geneză, realmente predat sau simplă 
operă teoretică. Povestirea biblică este susceptibilă să 
primească interpretări oarecum diferite. Amaud de Bon- 
neval, un prieten al Sfântului Bemard, autor al unui De 
operibus sex dienun, nu înţelegea acest lucru la fel ca 
Honorius Augustoduncnsis sau Thierry de Chartres 1 . 
Inflexiunile cele mai subtile ale unui comentariu fac tre¬ 
cerea de la un mediu spiritual la altul. Totuşi, era vorba 
despre opere teologice fondate pe textul sacru. 

Filozofia lumii se afla pe atunci în Timeul lui Platon 
însoţit de Comentariul lui Chalcidius. Se adăuga la aces¬ 
tea opera binecunoscută a lui Macrobius, încă de neîn¬ 
locuit la această dată. Platon reprezenta adevărul fizic şi 
filozofic despre apariţia cosmosului. Savanţii îl puteau 
acomoda cu povestirea Genezei sau pur şi simplu să-l 
comenteze. Guilelmus din Conches adoptă această ultimă 
soluţie în ale sale Glosae super Platonem. înţelegea astfel 
să abordeze doctrinele tradiţionale, pe care nu le punea în 
discuţie, într-o perspectivă filozofică. Platonismul, sub 
diferitele sale forme, nu părea incompatibil cu învăţătura 
Bisericii. Doctrinele spiritului lumii puteau primi o inter¬ 
pretare satisfăcătoare, excluzând orice panteism. Expli¬ 
caţiile profesorului de la Chartres nu au convins pe deplin 
şi el nu pare să fi fost insensibil la criticile formulate de 
Guillaume de Saint-Thierry 2 . 

Aceste moduri cu totul diferite de abordare a lumii nu 
epuizează senMmentul naturii. Toate discursurile care se 
ţin despre dragoste puteau intra într-un capitol anex! 

1 HONORIUS este autorul unui Hexameron, în PL, 172, 
THIERRY DE CHARTRES al unui De sex dierum operibus, ed. N. 
M. Hâring, The creation and Creator of the world according to 
Thierry of Chartres and Clarenbaldus of Arras, în AHDLMA, 
XXII, 1955, p. 184 si urm. 

2 T. GREGORY, Anima mundi [6371 

S-ar regăsi, cel puţin parţial, aceiaşi protagonişti. Toate 
aceste dezbateri sunt duse până la limită. Nu vedem ce 
s-ar mai fi putut adăuga la opera lui Guilelmus din 
Conches, pe baza cunoştinţelor primite la mijlocul seco¬ 
lului al XH-lea. Până la înnoirea prin contribuţia textelor 
aristotelice, învăţătura despre lume stagnează. Se atinge 
aici propria limită a acestui efort intelectual. Bazat pe 
texte, el nu progresează decât prin îmbogăţirea bibliote¬ 
cilor şi se opreşte atunci când este obţinută asimilarea. In 
sfârşit, această învăţătură domină rău filozofiile diver¬ 
gente şi se pierde în argumentări fără sfârşit. Incapa¬ 
citatea de a-şi imagina un contact experimental cu lumea 
face acest entuziasm penkoi natură precar. Descoperit de 
cărţi, universul se integrează la urma urmelor în cate¬ 
drale de raţionamente. 

Acestei ştiinţe extrase din cărţi îi corespunde o metodă 
de analiză şi de înţelegere adaptată criticii textelor: dialec¬ 
tica. Este un instrument a cărui influenţă se întinde pro¬ 
gresiv asupra întregii ştiinţe, din moment ce judecă toate 
enunţurile. Instrumentul îşi dobândeşte autonomia şi 
secretă propriile sale întrebări. Logica domină atunci dez¬ 
baterea şi îşi impune problematica. 

La începutul secolului al XH-lea, dialectica mai în¬ 
seamnă Logica vetus pe care a cunoscut-o Gerbert. Abia 
către 1140, sunt cunoscute de savanţi părţile lipsă din 
Organon-ul lui Aristotel. Disputa universaliilor se dezvoltă 
pe baze vechi. Este cât se poate de evident că ea derivă 
direct din Isagoge, din Categorii şi din Perihermeneias. 
Oricare ar fi interesul pur filozofic al acestei probleme, şi 
este mare, în primul rând apare faptul că învăţaţii sunt la 
unison în formularea exactă a unei probleme şi în dez¬ 
voltarea ei în profunzime,. cu un rafinament în argumen¬ 
taţie cu totul nou. Capacitatea de a filozofa este cea care 
survine deodată, şi Abelard o are din plin. 

Dialectica discută despre validitatea unor propoziţii pre¬ 
cum: Socrate este un om, Socrate este muzician şi Socrate 
este aşezat. Predicatul este atributul lui Socrate. Conform 
naturii sale, el întreţine cu subiectul relaţii diferite. Astfel, 

139 



calităţile accidentale, a fî muzician, nu pot institui nici o 
cunoaştere generală. Starea, a fi aşezat sau în picioare, 
permite formularea de propoziţii care sunt adevărate sau 
false, după împrejurări. Numai enunţul Socrate este un om 
poartă în sine o necesitate irecuzabilă. în consecinţă, se 
impune să rânduim predicatele după gradul de veridicitate 
pe care ele ne permit să-l atingem. 

Problema logică de cea mai mare importanţă este 
atribuirea unui predicat universal unui subiect, pentru că 
numai propoziţiile de acest tip ne permit să atingem un 
adevăr universal şi să întemeiem o ştiinţă. Porphyrius se 
preocupase în Isagoge de fixarea listei cu predicabile, adică 
de concepte atribuibile unui individ ca Socrate. El reţine 
cinci termeni care sunt succesivi: om, animal, substanţă 
vie, substanţă corporală şi, în sfârşit, substanţă. Enu¬ 
merarea merge, din grad în grad, de la individ până la 
genul cel mai vast şi cel mai nedeterminat. Porphyrius îşi 
punea deja câteva probleme în legătură cu natura acestor 
concepte universale. Există ele în realitate sau numai în 
gândire? Dacă există cu adevărat, sunt ele materializate 
sau nu, sunt ele separate de lucrurile sensibile sau sunt 
angajate în materie? Porphyrius nu a răspuns. 

Dialecticienii din secolul al XH-lea găsesc întrebarea 
abia formulată în textele de bază ale învăţăturii lor. 
Disputa universaliilor derivă tocmai din aprofundarea 
acestor scurte interogaţii ale lui Porphyrius. Este vorba de 
fapt de a şti care este natura unor concepte ca om, animal 
sau substanţă şi ce fenomene, reale sau imaginare, sunt 
la baza acestei atribuiri colective mulţimilor de indivizi. 
Din pur logică, problema devenea metafizică, deoarece ea 
presupunea o luare de poziţie cu privire la natura fiinţelor. 

Opinia dialecticienilor din secolul al XH-lea variază 
între două extreme. Nominaliştii văd în aceste universalii 
iţtimai cuvinte fără realitate. Realiştii, în schimb, cred că 
ele se regăsesc în lucruri. 

Pentru Roscelin, unul din primii profesori ai lui 
Abelard, nu.era decât Jlatus uocis. Rezistă numai indivizii 
total diferiţi.. Pentru realişti, universaliile erau, desigur, 

concepte, dar care dăinuiau realmente în indivizi. Omul 
este cu adevărat esenţa individului astfel numit, care se 
distinge de alţii printr-o serie de calităţi care nu pot exista 
în afara lui. Pe scurt, indivizii au o esenţă comună şi se 
disting prin accidente, aceasta pentru a ne menţine în 
limitele vocabularului strict aristotelic. Aceasta ar fi fost, 
după spusele lui Abelard, poziţia lui Guillaume din Cham- 
peaux, scolastic la Notre-Dame din Paris. 

Abelard pare să-şi fi alungat cu uşurinţă profesorul de 
.pe această poziţie. El a remarcat că esenţa de animal nu 
poate fi identică la om şi la câine, din moment ce dife¬ 
renţierea lor nu ţine doar de accidente. însăşi esenţa lor 
era alta şi, în consecinţă, conceptul de animal desemna 
realităţi care nu erau identice. Deci, acest concept nu 
avea nici un corespondent concret. Guillaume din Charn- 
peaux pare să fi modificat fără pricepere teoriile sale pen¬ 
tru a face faţă criticii. . 

Poziţiile lui Abelard sunt mai subtil elaborate. Indivizii 
se disting realmente unii de alţii pentru că sunt de aşa 
natură, încât nimic din ce le aparţine nu se regăseşte în 
celălalt. Lumea era într-adevăr formată dintr-o colecţie de 
indivizi. Conceptul universal este un termen care le poate 
fi aplicat cu veridicitate. Pe planul pur logic, Abelard se 
putea mulţumi cu atât. Totuşi, el admite că înseşi reali¬ 
tăţile fondează validitatea denominaţiei, pentru că toţi 
oamenii se întâlnesc în faptul că sunt oameni. Eroarea 
realiştilor este de a confunda denumirea de "om", care nu 
este decât un cuvânt, cu "fiinţa om", care este o realitate. 
Abelard nu poate explica exact cum unul îl creează pe 
celălalt. 

Această dezbatere teoretică, subtilă şi care deschide 
porţile metafizicii, ascundea folosirea cotidiană a dialec¬ 
ticii. A aprecia enunţurile şi a le stabili importanţa este o 
acţiune redutabilă. A trece de la critica textelor astfel con¬ 
cepută la comentariul Sfintei Scripturi este o îndrăzneală 
pe care Abelard o întreprinde încă de la şederea sa la 
Laon. A analiza, potrivit acestor metode, conţinutul cre¬ 
dinţei sau al moralei putea tulbura anumite obişnuinţe. 

Dar nu exista, în afara unei anumite aroganţe, nici o 
voinţă demolatoare la Abelard. Dimpotrivă, el căuta, poate 
fără îndemânare, să înţeleagă şi să explice. Numai astfel, 
printr-o ciudată sumă de neînţelegeri se poate explica 
judecata severă pe care Guillaume de Saint-Thierry o 
emite în legătură cu unele din operele sale 1 . Istoriografia, 
până la o perioadă recentă, nu a făcut decât să agraveze 
cazul, refuzând să citească din punct de vedere istoric 
opera lui Maître Pierre. 

Această dezbatere deschisă prin extraordinarul avânt 
al dialecticii face să se meargă până la problemele funda¬ 
mentale ale filozofiei. Ceea ce însemna descoperirea unei 
lumi şi a da cale liberă tuturor cercetărilor abstracte. 
Abelard contribuie într-o măsură însemnată la orientarea 
spre filozofie şi teologie a conştiinţei medievale. în contra¬ 
partidă, interesul pentru ştiinţele naturii şi în special 
pentru ştiinţele exacte pare să fie în declin. 


' 1 P. ZERBI, Guillaume de Saint-Thierry et son differend avec 
Abelard, in Saint-Tfiieny [6111, pp. 395-412. 



Partea a treia 


Dezbateri si cercetări 

Istoria vieţii religioase şi intelectuale este o disciplină în 
plină mutaţie, mai ales pentru perioada cuprinsă între se¬ 
colul al IX-lea şi secolul al Xll-lea. Astăzi coexistă sub acest 
unic titlu certitudini mai mult sau mai puţin riguros sta¬ 
bilite ieri şi cercetările care lărgesc câmpul de investigaţie, 
utilizând noi metode şi reînnoind interpretările. Integrarea 
într-o singură sinteză a tuturor acestor elemente rămâne 
încă să fie întreprinsă şi nimic nu dovedeşte că a sosit 
momentul pentru aşa ceva. Cu toate acestea, studiile de 
amănunt şi noile probleme impun progresiv o modificare a 
ideilor primite, urmată de o implicare, destul de fundamen¬ 
tală, a cadrului general ce serveşte la elaborarea intelectu¬ 
ală a acestei istorii. Pe scurţ, o mutaţie este în curs. Un titlu 
ca Histoire uecue da peuple chretien 1 revelă în simplitatea sa 
amploarea schimbării. Istoria Bisericii - a ierarhiei şi a 
instituţiilor -, care ieri era încă domeniul privilegiat al studi¬ 
ilor, s-a extins la întreaga mulţime anonimă a poporului. O 
asemenea preocupare este pentru istoric rodul interogaţiilor 
contemporane. Este câţ se poate de evident că el pune 
documentelor alte întrebări şi se străduieşte să le smulgă 
răspunsuri la problemele elaborate într-un context cu totul 
diferit. Această referire la trecut, rodnică pentru orice 
înţelegere, inspiră lucrări a căror axă de cercetare nu cores¬ 
punde totdeauna inspiraţiei vechilor documente. Există 


15 1 J. DELUMEAU, Histoire vecue du peuple chretien [131]. 

riscul, nu al erorilor, în sensul exact al termenului, ci al 
unei anume supraevaluări a unuia sau a altuia din aspec¬ 
tele civilizaţiei medievale, pentru că poate corespunde mai 
bine sensibilităţii de astăzi. Aşa se întâmplă, de exemplu, cu 
religia populară, ale cărei cele mai umile manifestări reţin 
îndelung istoricul, care are, dimpotrivă tendinţa de a neglija 
formele deliberate ale pietăţii, pentru că acestea sunt privi¬ 
legiul unui corp specific: călugării. Aceste distorsiuni, ce ţin 
de faptul că ştiinţa este tânără şi în plină mutaţie, vor fi cu 
certitudine corectate în viitor. 

Reînnoirea metodelor are efecte la fel de evidente. 
Istoriei Bisericii, prelungire într-un domeniu specific al 
istoriei politice şi evenimenţiale generale, i se adaugă o dis¬ 
ciplină ce primeşte din plin toate sugestiile şi toate 
contribuţiile diverselor ştiinţe umane. în plus faţă de pro¬ 
priile preocupări, istoricul acceptă cu plăcere, pentru a le 
integra în cercetările sale, punctul de vedere al sociologilor, 
al etnologilor, şi chiar al psihologiei 1 . Lărgirea perspec¬ 
tivelor este aici fără limite sau aproape. Noi domenii se 
deschid pentru cercetare. Trebuie uneori să le reperăm 
exact limitele şi, mai ales, să definim metodele ce ne permit 
să le abordăm în mod util. Sub numele de mentalităţi, 
istoricii studiază astăzi ansamblul de supoziţii ce conduc 
sensibilitatea, reflecţia şi comportamentele şi care, din 
acest punct de vedere, se înscriu în discursuri şi în acte, fie 
că sunt obişnuite fie că sunt excepţionale. Aceste dispoziţii, 
aceste obişnuinţe şi chiar aceste elemente de cultură con¬ 
ştientă formează o ţesătură strânsă şi durabilă, foarte 
puţin vulnerabilă la accidentele şi la schimbările unei con¬ 
juncturi. înrădăcinate ca prime noţiuni sau ca referinţe de 
bază, structurile mentale nu sunt implicate decât în ul¬ 
timul rând şi cu preţul unei grave crize de conştiinţă. Ele 
evoluează lent, modificându-se progresiv prin trecerea de la 
o generaţie la alta, până în momentul când pierd, uneori 

1 Este remarcabil că un etnolog ca C. Levi-Strauss face atât 
de puţin diferenţa între etnologie şi istorie, cf. Anthropologie 
structurale, Paris, 1974, cap. I. 

brusc, orice consistenţă. Istoricii se străduiesc în zilele 
noastre să descrie aceste fenomene şi să pună în evidenţă 
ceea ce au structural. Reuşesc, uneori, să le explice evo¬ 
luţia, dar foarte rar îşi dau seama de naşterea sau de 
dispariţia unei trăsături a mentalităţii. 

Sublinierea faptelor atât de puternic ancorate şi atât 
de durabile conferă istoriei o densitate pe care nu o avea 
înainte. Explicaţiile câştigă în bogăţie umană. O coerenţă 
nouă apare în acţiuni şi concepţii ce deconcertează, une¬ 
ori, logica modernă. Faptele sunt judecate prin referire la 
propriile lor motivaţii şi potrivit normelor contempora¬ 
nilor. Istoria mentalităţilor, care incită la situarea pro¬ 
blemelor prin referire la mediul lor, determină utilizarea 
documentaţiei în echilibrul şi în orientarea sa. Nu este 
vorba de a pune textelor întrebări moderne pentru a 
lămuri istoricul în legătură cu antecedentele problemelor 
recente, ci de a restitui în propriul lor echilibru impulsu¬ 
rile sensibilităţii şi ale conştiinţei. Este, într-un fel, o eco¬ 
logie istorică a spiritului 1 . Istoricul ia în calcul, în măsura 
în care subiectul i-o permite, datele cronologice. Ritmul 
de evoluţie a diferitelor fenomene nu este identic, iar plas¬ 
ticitatea atitudinilor este, de fapt, foarte variabilă. Ne vom 
feri, de asemenea, să credem că o mentalitate o exclude 
perfect pe alta. S-a putut demonstra că diferitele forme de 
sensibilitate în legătură cu moartea şi de credinţe în 
supravieţuire se adăugau unele celorlalte, chiar atunci 
când par incompatibile din punct de vedere teoretic. 
Istoricul se străduieşte, deopotrivă, să lege mentalităţile 
de mediile sociale. Totuşi, pentru Evul Mediu, distincţia 
cea mai evidentă este cea care desparte atitudinile savan¬ 
te de comportamentele populare. 

Chiar dacă cercetarea se dezvoltă pornind de la între¬ 
bări născute din preocupările din zilele noastre sau că 
progresează graţie îmbogăţirii metodelor şi lărgirii ariei de 
prospectare, ea se bazează pentru perioada cuprinsă între 

1 G. BATESON, Steps to an Ecology ofMind, New York, 1972, 
traducere franceză, Paris, 1977. Acest vocabular este folosit 
pentru un studiu etnologic. 

secolul al IX-lea şi cel de al XJI-lea pe aceleaşi surse ce 
pun probleme specifice. Oricare ar fi genul literar, aceste 
texte sunt toate opera unor clerici, cu câteva excepţii 
rarisime, a căror semnificaţie trebuie discutată 1 . Autorii 
sunt, în acelaşi timp, savanţi şi oameni ai Bisericii ce se 
exprimă într-o limbă învăţată în şcoli şi pe care doar ei o 
practică în mod curent. Se evaluează foarte greu pon¬ 
derea unei limbi reînviată în mod artificial, asupra expre¬ 
siei mentalităţilor. La fel, în măsura în care gesturile bine 
descrise suportă interpretări fără echivoc, cuvintele pot 
rămâne la suprafaţa lucrurilor şi nu ilustrează decât o 
excelentă cultură. Vocabularul, baza tuturor studiilor 
riguroase, nu influenţează toate subiectele. 

învăţătura transformă viziunea asupra lumii, de aceea 
este cert, clericii nu văd evenimentele ca vulgul. Un ase¬ 
menea discurs explicativ, foarte savant la urma urmelor, 
poate foarte bine să nu fie decât o momeală. Poate să existe 
o manieră demodată de a vorbi despre probleme concrete, 
cum ar fi cele ale puterii, ce dau naştere unui verbiaj ciu¬ 
dat, profund şi anacronic. Cultura poate să croiască aici 
rădăcini etnice şi să favorizeze apariţia unui univers 
abstract. Nu toţi oamenii Bisericii sunt atât de subtili şi, cel 
mai adesea, participă mai mult sau mai puţin la mentali¬ 
tatea generală. Se regăseşte la ei ecoul temerilor şi al 
speranţelor laicilor, fără a se putea totuşi discerne ceea ce 
adaugă ei la acestea şi ceea ce scot. Savanţi autentici sau 
Simpli contactanţi ai culturii, clericii dau, după caz, o 
reflectare destul de diferită a impulsurilor şi a aspiraţiilor 
populare. Teologii cei mai profunzi nu sunt şi cei mai 
interesanţi pentru istoric. 

Aceşti autori nu vehiculează doar ideile altora. Oameni 
ai Bisericii, clericii formează o castă profesională ce are 
interesele sale proprii, modul său de viaţă, idealul său şi 
care urmăreşte, în cel mai bun caz, obiectivele definite de 

1 Manualul scris de Dhuoda, opera unei femei din cea mai 
înaltă aristocraţie carolingiană, nu poate fi considerat ca o 
operă populară. O femeie care scrie în limba latină nu aparţine 
locului comun. Cf. DHUODA, Manuel pour monJUs, ed. P. Riche, 
Paris, 1975. 

Biserică. De aceea, originile sociale nu se traduc în mod 
automat prin diferenţe de comportament. Cutare fiu de 
om eliberat, devenit călugăr şi abate, îi joacă pe seniori ca 
nimeni altul. Cutare frate de împărat, devenit arhiepis¬ 
cop, împinge evanghelismul până ,la a-1 face insuportabil. 
Atunci când clericii ilustrează punctele de vedere ale 
Bisericii, ei transmit informaţii preţioase despre pietate, 
spiritul de reformă şi cultura clericală. Atunci când ei 
sunt foarte aproape de lume, legaţi de curte sau înfeudaţi 
unei familii, discursurile lor pot propaga mesaje ce vin din 
alte medii. Pe scurt, lumea clericilor fără caracteristici 
sociale proprii nu oferă o viziune a lumii unică. 

Este cert, calitatea autorilor îşi pune marca asupra 
operelor. Or, evenimentele nu sunt văzute decât prin inter¬ 
mediar, iară un criteriu obiectiv pentru a corecta viziunea 
transmisă. Desigur, nu este vorba de a cădea într-un rela¬ 
tivism excesiv, ci de a sublinia că diversitatea situaţiilor şi 
extraordinara varietate a opiniilor, pe care clericii le declară 
în legătură cu aproape totul, permit confruntări foarte rod¬ 
nice. -Trebuie să ne ferim să ne limităm la o singură măr¬ 
turie, chiar dacă monografia este prin forţa lucrurilor prima 
etapă a unor acţiuni mai generoase. Nu se pot trage con¬ 
cluzii, chiar asupra unei probleme de mentalitate, decât 
după ce am confruntat cele mai diverse surse. 

Fie că este vorba de a interoga textele cu întrebări năs¬ 
cute din preocupările din zilele noastre, fie că ne străduim 
să restituim organizarea specifică a unei mentalităţi, se 
impune să ştim că la clerici există tendinţa de a trata mai 
întâi chestiunile ce îi privesc în mod direct. Ei par destul 
de frecvent indiferenţi la viaţa laicilor, atunci când nu 
este vorba de stăpânii lor, de seniorii lor sau de un mem¬ 
bru al familiei acestora. Din aria preocupărilor lor se 
găsesc cel mai adesea excluse marea masă, mulţimea şi 
oamenii anonimi. Fără o precauţie, nu se poate accepta 
ca o caracteristică a unei conştiinţe de laic ceva ce nu 
este atestat decât în cea mai înaltă aristocraţie. 

Atunci când se întreprinde bilanţul învăţămintelor ce 
se pot trage din diferitele surse despre viaţa religioasă a 
celor mulţi, trebuie să recunoaştem că este mediocru, şi 
cantitativ şi calitativ. Descrierile exacte asupra practicilor 

celor mai obişnuite sunt rare, viaţa de familie reţinând, se 
pare, prea puţin atenţia. Conţinutul pare deopotrivă slab 
şi, uneori, chiar degradat de-a dreptul. Spiritualitatea 
este o problemă de specialişti, a căror vocaţie este puter¬ 
nic afirmată. Oricât de minimă ar fi mărturia, trebuie să 
fie reţinută, pentru că are valoarea pe care i-o conferă 
mulţimea. 

Istoricul nu ajunge, cel mai adesea, decât la instituţiile 
şi cadrele care determină condiţiile de exercitare a vieţii 
religioase. El cunoaşte actele conciliilor, culegerile cano¬ 
nice, penitenţialele şi jurămintele ce reamintesc obligaţiile 
importante. Aceste texte nu ne permit să cunoaştem viaţa 
morală a credincioşilor, decât într-un mod teoretic şi indi¬ 
rect. Nimeni nu poate spune dacă aceste prescripţii sunt 
urmate de efecte, numai dacă poate furniza proba în acest 
scop. în aceste condiţii, aceste texte laşă loc nesiguranţei. 
Numai lipsurile grave ce privesc personaje importante pot 
constitui obiect de procedură. Câteva repudieri răsună¬ 
toare sau infracţiuni dintre cele mai grave ce aduc atingere 
păcii sunt obiectul anchetelor, al consultărilor, al scriso¬ 
rilor şi chiar al tratatelor. în ceea ce priveşte gesturile mai 
exterioare, sugerate direct sau nu de devoţiune, precum 
cultul pentru relicve, pelerinajele sau cruciada, acestea 
inspiră în general un entuziasm real clericilor care vorbesc 
despre acestea din plin. Ar fi nedrept să ignorăm în mod 
deliberat aceste forme ale sensibilităţii religioase, care 
răspund atât de bine aspiraţiei anumitor generaţii, care au 
consacrat cea mai mare parte din forţele lor acestei sensi¬ 
bilităţi. Respectul pentru echilibrul intern al mentalităţilor 
cere să se acorde acestor manifestări importanţa pe care 
ele o au pentru oamenii acestei epoci. 

Evlavia călugărilor, a clericilor şi a eremiţilor este mai 
puţin rudimentară la o fracţiune notabilă dintre ei, foarte 
capabili, de altfel, de a-şi exprima în mod direct pre¬ 
ocupările. Accentele personale nu sunt necunoscute în 
această abundentă literatură. Unii sunt foarte elevaţi şi 
creează o poezie magnifică 1 . Cu toate acestea, istoricul este 

1 Este cazul poeziei Iui Pier Damiani. 

interesat de .preferinţă de mişcările de ansamblu şi de 
evoluţia generală. Exact acest aspect se impune să fie explo¬ 
rat. Este limpede că, din epoca carolingiană până în secolul 
al Xll-lea, atitudinile religioase se schimbă considerabil. Dar 
nu există îndrăzneala pentru a scrie despre acest lucru pe 
deplin! Se poate aprecia dimensiunea acestei schimbări prin 
conturarea tabloului - chiar succint - al liniilor de forţă ale 
devoţiunii din aceste două epoci. în zilele noastre, nu ne 
mai interesează a pune pur şi simplu în evidenţă aceste 
diferenţe, asupra cărora acordul se poate realiza destul de 
uşor. Trebuie să datăm diferitele etape, să explicăm în ce fel 
diverse atitudini sunt solidare unele cu altele şi, la urma 
urmelor, să argumentăm toate aceste transformări. Aria de 
explorare nu este încă pe de-a întregul prospectată. 

Trebuie să ne îndreptăm, în acest punct, atenţia în 
mod cu totul special asupra oamenilor şi mediilor ce 
inspiră înnoirea. Mişcarea ia naştere printre savanţi sau 
este de origine populară 1 ? Răspunsurile nu sunt nici sim¬ 
ple nici, poate, unice. Locul învăţăturii în formarea unuia 
sau a altuia este evident. Cu toate acestea, după anul o 
mie, rolul eremiţilor, în toate acţiunile de renovare, este în 
creştere. Or, dintre toate ordinele şi toate profesiunile 
recunoscute în Biserică, eremitismul este forma de viaţă 
ce se potriveşte cel mai bine cu sensibilitatea populară. 
Se percep bine cererile grupurilor puţin marcate de cul¬ 
tura savantă. în plus, se ghiceşte că exemplul lor suscită 
o reflecţie şi o anume aprofundare. Viaţa religioasă pro¬ 
gresează în ritmul acestor descoperiri făcute de cei simpli 
şi îndreptate spre conştientizarea clară, de intelectuali. 
Totuşi, nu este totul atât de uniform, căci savanţii nu ţin 
seama, uneori, de proiectele evanghelice ce le par prea 
sumare sau nu se încred, şi nu fără motiv, în propunerile 
de . natură să dea naştere la erori. Atitudinea lor, care este 
rareori unanimă, conferă acestei evoluţii o alură con¬ 
trastantă, care face bogăţia omenească. Trebuie să ne ferim 

1 Cf. L. K LITTLE, Intelectual training and attitudes toward 
reform (1075-1150), în Pierre Abelard [659], p. 235 şi urm. 

de a vedea istoria secolelor al Xl-lea şi al XH-lea numai prin 
ochii reformatorilor! Se uită, uneori, rezistenţele şi, mai 
mult chiar, motivele mediilor tradiţionale. Operele din aces¬ 
te secole, ce freamătă de polemici şi controverse, lasă loc 
mai uşor conflictelor, decât povestirilor istoricilor. 

Este un domeniu în care clericii sunt. vigilenţi fără să 
fie în aceeaşi măsură şi exacţi: ereziile. Ele le provoacă 
reprobarea şi, uneori, neliniştea. Indignarea determină o 
înăsprire a atacurilor, o exagerare a practicilor criticabile. 
Imaginaţia nu este totdeauna mai prejos. Autorii au mai 
puţin grija să descrie cu precizie doctrinele, decât să le 
identifice cu cele ale ereticilor, deja condaihnaţi. Inteli¬ 
genţa procedează aici prin identificarea a ceea ce este 
cunoscut deja şi bine etichetat. Este şi mai puţin impor¬ 
tant de a înţelege motivaţiile profunde ale acestor mişcări. 
Or, erezia, ruptură în unanimitatea spirituală şi reli¬ 
gioasă, este prin ea însăşi semnul unei grave tulburări. 
Este un fenomen revelator şi tocmai din. acest motiv isto¬ 
ricii s-au aplecat asupra mărturiilor ajunse până la noi, 
aşa limitate cum sunt. 

Erezia face o dată în plus referire la întregul context de 
sensibilitate religioasă care apare ca un fundal al întregii 
istorii. Nu se poate înţelege această evoluţie în nici unul 
din momentele sale, dacă nu se face efortul de a restitui 
ceea ce există din exigenţa religioasă în populaţie. Prin 
prisma evenimentelor înregistrate graţie textelor, cererile 
fundamentale se exprimă prin emoţii sau impulsuri ce dau 
naştere unor mişcări colective importante şi puţin durabile. 
Sunt reluate aceleaşi subiecte, într-un mod mai individual, 
dar mai puţin anarhic, de personalităţile excepţionale. 
Clerici, călugări, eremiţi, predicatori, eretici, agitatori poli¬ 
tici, cu toţii se străduiesc să incite aceeaşi conştiinţă. Va fi 
făcuţ un mare pas în înţelegerea acestei istorii, în ziua în 
care se va dispune de o viziune destul de profundă a 
faptelor, pentru a aduna într-un singur discurs coerent 
mulţimea episoadelor separate, despre care au cunoştinţă 
cercetătorul şi eruditul. 

Nu s-ar putea discuta toate aceste probleme, ce sunt 
încă dezbătute, fără a fi conştienţi exact de timpul care 
separă oamenii de astăzi de cei care au trăit cu aproape o 
mie de ani înainte. Nu se poate intra pe deplin în univer¬ 
sul lor. Totul constituie o problemă, până şi modul în care 
ei percep fenomenele elementare. Or, asupra unor ches¬ 
tiuni atât de fundamentale precum copilăria, sărăcia, 
sănătatea şi boala, moartea, sfârşitul lumii, ei nu au ace¬ 
leaşi reacţii ca şi contemporanii noştri. Se aşteaptă rezul¬ 
tatul cercetărilor întreprinse asupra acestor subiecte. 



I 


Instituţiile si ordinul 

9 9 

mântuirii 


Asigurarea mântuirii credincioşilor este, fără îndoială, 
raţiunea de a fl cea mai profundă a Bisericii şi, la urma 
urmelor, unica. După secole, clericii, de sus în josul ierar¬ 
hiei, au o conştiinţă a acestui fapt mai mult sau mai puţin 
vie. Se întâmplă, după toate probabilităţile, la fel cu laicii, 
chiar dacă este cât se poate de dificil să punem în evidenţă 
aceasta. Or, discursul istoric se mulţumeşte adesea cu 
ambiţiile prelaţilor, cu conflictele de jurisdicţie şi cu 
delăsarea disciplinei. Aceste nimicuri acţionează asupra 
rezultatului. Ele pot ascunde esenţialul. Timp de generaţii, 
mulţimile au aşteptat mântuirea religioasă a Bisericii şi au 
acceptat-o din mâinile clericilor. Faptul se impune şi nu i 
se poate minimaliza importanţa. Că un fenomen aţâţ de 
global merită mâxima atenţie din partea istoricilor nu con¬ 
stituie nici o îndoială. Suntem departe de a ajunge la cal¬ 
culul final încă şi astăzi. 

Fără să fi fost încă tratată în fond, problema a fost 
abordată de mai mult de o generaţie, prin cercetările teo¬ 
logice în legătură cu locul laicatului în Biserică. Este o 
problemă inspirată de contextul pastoral al secolului al 
XX-lea, care este astfel pusă în textele medievale. De alt¬ 
fel, pe bună dreptate, pentru că Evul Mediu pare să fi 
avut mai puţine rezerve cu privire la laici, decât epoca 
modernă 1 . 


1 Y. CONGAR, Jalons pour une theolagie du lalcat, Paris, 1953. 

Cu toate acestea, este limpede că problematica poartă 
cu trăinicie marca preocupărilor contemporane. Este cazul, 
în special, al cercetărilor despre cateheză şi despre trans¬ 
miterea învăţăturii religioase de la o elită, clerul, la poporul 
fără educaţie şi fără cultură 1 . Multă vreme, această istorie 
a fost scrisă luându-se prea mult în calcul opoziţiile facile 
dintre autoritate şi libertate, ierarhie şi masă, structuri şi 
iniţiative. Pentru istoria religioasă a Evului Mediu, proba¬ 
bil, nu ne putem aştepta la. mare lucru, din punerea în 
practică a acestor principii. Ele presupun, mai mult decât 
un anticlericalism latent, o antropologie inexistentă la acea 
epocă, din moment ce ea derivă dintr-un individualism ce 
nu-şi face atunci decât primele apariţii. 

Cu privire la mântuire, fără a avea aceleaşi răspunderi 
şi nici aceleaşi obligaţii, clericii şi laicii se găsesc într-o 
situaţie aproape identică. Este de datoria lor de a face ceea 
ce se cuvine pentru a ajunge la. aceasta. Există, bineînţeles, 
o diferenţă foarte apreciabilă în legătură cu mijloacele puse 
în practică, iar modul de viaţă aduce suficiente mărturii 
din acest punct de vedere. Cu toate acestea, rămâne să 
apreciem rolul practicilor religioase în ansamblul unui 
comportament uman. Ele nu sunt decât o parte din aces¬ 
tea, dificil de disociat de credinţe, în general, şi de gesturile 
cotidiene. Sacralizarea lumii, care este încă generală, nu ne 
permite şă distingem într-un mod clar şi evident sacrul de 
profan. Specialiştii şi cărturarii ajung la acest lucru, nu 
fără greutate, cu preţul unui efort de' abstractizare pe care 
nu îl susţin vreme îndelungată. Marea masă, laicii desigur, 
şi clericii deopotrivă, sunt inferiori, în mod foarte sincer. 

Religiosul impregnează totul, într-un mod divers, după 
cazuri şi persoane. Nimic din ce este real nu poate fi sus¬ 
tras influenţei sale. La: urma urmelor, este mult mai uşor 
de a concepe păcatul, decât profanul în creştinătatea 
medievală, pentru că greşeala se concepe uşor la fel ca şi 

1 Această problematică apare în opera lui E. DELARUELLE, 
cf. La pieţe populaire [782]. O regăsim şi în La religion populaire, 
Colloque du CNRS, Paris, 1979. 

penitenţa, în vreme ce este dificil să ne imaginăm că un 
sector al activităţii umane scapă guvernării divine şi graţiei. 
De aceea instituţiile au, în acelaşi timp, un aspect adminis¬ 
trativ şi jurisdicţional ce provine dintr-o istorie total pozi¬ 
tivă şi o semnificaţie religioasă, pentru că este vorba despre 
structuri sacralizate, desigur, şi, uneori, chiar de realităţi 
mistice şi sfinte. Fiecare dintre aspecte poate inspira senti¬ 
mente diferite şi trebuie să ne ferim să tragem concluzii 
într-un mod unilateral. Această dualitate apare şi în 
construcţiile de cult, grămezi de pietre aranjate potrivit 
unei ordini arhitecturale sau locuri privilegiate de cult şi de 
binecuvântările sale. Biserica şi regatele sunt, în acelaşi 
timp, realităţi copleşitor de laice şi instituţii învăluite de 
sacru. Din această cauză, nu se poate aştepta de la 
oamenii din Evul Mediu o atitudine unică, invariabilă sau 
pur şi simplu coerentă, în asemenea măsură această duali¬ 
tate îi hărţuieşte în sensuri divergente. Istoria instituţiilor 
care încadrează neamul creştin ar trebui să se încheie 
printr-o interogaţie asupra părţii de sacru cu care le 
învestesc oamenii. 


A. CADRELE VIEŢII RELIGIOASE: EPISCOPIA SI 
PAROHIA 

Centrul primitiv al vieţii creştine este oraşul unde, încă 
de la origine, episcopul, conducătorul comunităţii, con¬ 
duce liturghia. Civitas romană devine episcopie, fără ca 
această împărţire să facă obiectul celei mai mici reflecţii. 
Se întâmplă la fel cu organizarea provincială, ce apare 
mai târziu, după modelul roman. Nu există nici o îndoială 
că este rezultatul unei îndelungate istorii. Episcopiile 
sunt numeroase acolo unde oraşele romane erau apropi¬ 
ate unele de altele. Ele sunt imense acolo unde vaste în¬ 
tinderi virane separau cetăţi vecine. în acest cadru me¬ 
diteranean originar, un ţinut bogat şi populat era divizat 
în numeroase episcopii. 

Declinul vieţii urbane, preponderenţa economiei agra- 


155 



re, apoi avântul demografic fac din vastele episcopii cir¬ 
cumscripţii predominante, cu atât mai mult cu cât, o dată 
cu convertirea generală a populaţiilor, nu mai există bi¬ 
serică catedrală fără avere funciară. Episcopul, mare pro¬ 
prietar, dispune, în această societate instabilă, de autori¬ 
tate şi de puteri legate de posesiunea unor domenii vaste, 
înainte chiar ca anumite funcţii publice să le fie încre¬ 
dinţate în oraşe, sunt numeroşi episcopii a căror putere o 
eclipsează pe cea a contelui. Aşa se întâmplă la Bourges, 
încă de la începutul secolului al IX-lea 1 . Acest caz, mereu 
pus în evidenţă, nu are nimic unic. El sugerează o inter¬ 
pretare oarecum diferită a reformei episcopiilor, prin caro- 
lingieni. 

La sfârşitul,epocii merovingiene, în descompunerea gene¬ 
rală a regatului franc, episcopii se bucură de o autoritate 
locală atât de excepţională, încât oraşul poate apărea ca prin¬ 
cipat episcopal. Formula exagerează trăsătura, în scopul de a 
sublinia tendinţa. Or, reforma condusă de Pippinizi îi supune 
pe episcopi regelui, care îi numeşte, şi limitează astfel liber¬ 
tatea lor de iniţiativă. Conţii, administratori mai eficaci, 
reprezintă regele în oraşe şi fac simţită, acolo unde pot, autori¬ 
tatea unei administraţii. Favorurile acordate marilor abaţii şi 
întemeierea de mănăstiri private constituie tot atâtea piedici în 
activitatea episcopilor. Pe scurt, episcopii, aleşi dintre membrii 
aristocraţiei austrasiene, participă la un sistem de guvernare 
care integrează Biserica Statului 2 . Episcopatul nu este, în mod 
cert, fără activitate politică, în interiorul, totuşi, al unui cadru 
definit de obligaţii vasalice şi de îndatoriri militare. 

Această instrumentalizare a oamenilor Bisericii în slujba 
Statului sacralizat este foarte inegală, după regiuni. Ea este 
limitată în regatele şi ducatele unde puterea carolingiană 
rămâne multă vreme o dominaţie străină şi nu ajunge să se 
afirme durabil. în aceste ultime cazuri, evoluţia structurilor 
religioase pare să derive direct dintr-o situaţie străină re¬ 
formei carolingiene şi mai apropiată de organizarea eclezias- 


1 G. DEVAILLY, Le Berry [185], p. 84. 

2 F. PRINZ, Der Jrănkische Episkopat zwischem merowinger 
und karolingerzeit, în Nascita dell’Europa [230], t. I, pp. 101- 
133. 

tică a Evului Mediu timpuriu barbar 1 . Această diferenţă intră 
ca un element de explicare in istoria reformei Bisericii. Ea nu 
este şi nu poate fi concepută în acelaşi mod de episcopii care 
îşi exercită activităţile în două sisteme atât de diferite. 
Modelul roman este în special acţiunea ţărilor puţin marcate 
de influenţa carolingiană. 

Cadrul geografic al episcopiilor pare stabil în mod cu 
totul special de-a lungul întregii perioade, în vreme ce con¬ 
diţiile în care se exercită puterile episcopale se transformă 
radical şi în mai multe reprize. Se relevă, desigur, câteva 
transferuri de scaune episcopale de la 6 aglomerare în 
declin la alta, câteva împărţiri de teritorii prea vaste şi 
conflicte de jurisdicţie asupra graniţelor. De o manieră mai 
generală, cadrul geografic al episcopiei rămâne stabil, că şi 
cum nimic nu venea să schimbe relaţiile dintre episcop şi 
vecinii săi şi ca şi cum repartizarea drepturilor asupra bi¬ 
sericilor între episcop, capitlu, mănăstiri şi laici rămânea 
imuabilă. Pe scurt, tensiunile şi repunerile în discuţie se 
mulează pe această geografie, care este cu atât mai trai¬ 
nică cu cât nu este constrângătoare 2 . 

La nivel de regiune, împărţirile administrative romane 
supravieţuiesc deopotrivă în provincia ecleziastică. Este, la 
o primă abordare, un arhaism destul de inocent, din 
moment ce actele conciliilor locale reînvie un vocabular 
geografic perimat în altă parte. Realităţile sunt mai aspre şi 
menţinerea cadrului provinciei eşte o miză politică impor¬ 
tantă. Mitropoliţii exercită o autoritate reală asupra epis- 
copilor în subordine, pe care îi convoacă la concilii. în spe¬ 
cial, cu ocazia alegerilor episcopale, ei exercită anumite 
drepturi şi se bucură de o incontestabilă influenţă. Or, 
cadrul geografic al provinciei romane corespunde rareori 
noilor structuri politice, începând din momentul în care 


1 P. TOUBERT, Les structures du Latium medieval [210], t. 2, 
p. 789 şi urm. 

2 J. - F. LEMARIGNIER, Aspects politiques des fondations de 
collegiales dans le royaume de France au XI e siecle, în La vita 
commune [488], pp. 19-40. 

Europa carolingiană se fragmentează în regate şi principate 
teritoriale. Scaunul episcopal de la Reims, care provine de 
la regele Franţei, are autoritate în ţările Imperiului. Acvi- 
tania secundă, ce ocupă faţada atlantică de la Loara la 
Gironda, are drept capitală Bordeaux, unde îşi are reşe¬ 
dinţa un ahiepiscop. Or, ducatul Acvitaniei, care acoperă 
cea mai mare parte din aceste teritorii, are drept centru 
Poitiers. Episcopul de Limoges, pe care influenţa ducelui 
Acvitaniei îl desparte, .oarecum, de mitropolitul său, arhi¬ 
episcopul de Bourges, se vede constrâns să participe la 
conciliile provinciei sale. Recâştigarea episcopiilor subordo¬ 
nate ale unei provincii ecleziastice este, uneori, preludiul la 
introducerea reformei pontificale. Aşa se întâmplă cu epis¬ 
copiile de la sud de Roma în epoca lui Leon al IX-lea. 

Atunci când episcopia şi provincia ecleziastică apar 
drept cadre instituţionale unde se iau deciziile cele mai 
generale în legătură cu problemele spirituale şi politice, 
parohia este locul de cult obişnuit al celei mai mari părţi a 
populaţiei. Cu siguranţă, centrul primitiv al vieţii creştine 
este oraşul, iar evanghelizarea satelor este adesea mult 
ulterioară. Ea se continuă, de altfel, în timpul întregii 
perioade în graniţele creştinătăţii, în regiunile rămase în 
urmă şi în munţii regatelor celor mai câştigate pentru 
Biserică 3 . Pe scurt, este vorba aici despre cadrul insti¬ 
tuţional elementar, a cărui realizare permite încadrarea 
poporului creştin. Este inutil să insistăm asupra rolului 
capital al parohiei în viaţa religioasă populară. Această 
instituţie merită cu prisosinţă toate cercetările al căror 
obiect a fost. 

Istoria întemeierii lor este lacunară 2 . în lipsa relatărilor, 
trebuie să recurgem la toate indicaţiile pe care ni le pot 
furniza diferite surse. Diplomele, polipticele şi chartele, ce 
menţionează bisericile şi titlul lor, ne permit să afirmăm că 

1 E. LE ROY LADURIE, Montaillou, village occitan, Paris, 

1975. Reiese că acest sat din Pirinei a fost evanghelizat, sumar, 
destul de devreme, într-o epocă ce nu poate fi precizată. 

■ 2 J. GAUDEMET, La paroisse au Moyen Age, în RHEF, t. 59, 
1973, n° 162, p. 5 şi urm. 

anumite locuri de cult sunt anterioare unei date sigure. 
Informaţia obţinută din texte nu este niciodată completă, 
nici vorbă de aşa ceva. Prin urmare, suntem obligaţi să uti¬ 
lizăm într-un mod critic informaţiile transmise de docu¬ 
mente mai recente. Alegerea unui sfânt patron pentru o 
biserică răspunde unor motive bine determinate, proprii 
fiecărei epoci. Este destul de uşor de stabilit o tipologie: 
Mântuitorul, înainte Mergătorul şi Apostolii, sânţii martiri,, 
episcopii întemeietori, confesorii locali, precum şi eremiţii 
şi călugării. Or, cel puţin în principiu, numele unei biserici 
nu se poate schimba. în realitate, se relevă câteva modi- 
âcări, cel mai adesea recente şi care ne permit să-l regăsim 
pe sfântul patron anterior. De atunci, se poate avansa o 
dată probabilă pentru întemeierea cutărei sau cutărei bi¬ 
serici. Compararea specificului diferitelor parohii permite 
deopotrivă concluzii utile. Teritoriile cele mai vaste sunt 
cele mai vechi, iar noile creaţii se pot semnala prin îngus¬ 
timea şi forma lor ciudată. Pe scurt, cu aceste metode 
diferite şi cu condiţia de a şti să ne limităm ambiţiile, este 
posibil să stabilim o cronologie comparativă pentru toate 
parohiile unei dioceze şi să fixăm epoca de întemeiere a 
diferitelor parohii rurale, din secolul al V-lea până în se¬ 
colul al Xl-lea, cu o aproximaţie de circa o jumătate de 
secol 1 . La scara unei dioceze întregi, rezultatul unui aseme¬ 
nea studiu pare semnificativ. 

în dioceza Auxerre, de exemplu, reţeaua de parohii este 
foarte dezlânată în epocile merovingiană şi carolingiană, iar 
locaşurile de cult par foarte îndepărtate unele de altele. Le 
Berry confirmă această impresie. în dioceza Limoges, bur¬ 
gurile rurale de oarecare importanţă sunt singurele ce 
primesc un locaş de cult, între secolul al V-lea şi secolul al 
Vll-lea. Trebuie să fi fost atunci întemeieri episcopale. Din 
secolul al Vll-lea până la sfârşitul celui de al IX-lea, para- 
clisurile, capelele private şi locaşurile de cult instalate pe 
marile domenii rurale se înmulţesc. Ele dau naştere paro- 

1 M. AUBRUN, L’ancien diocese de Limoges [669]. Autorul 
expune minuţios metoda şi o pune în practică într-un mod 
convingător. 

hiilor; Aceste biserici, construite şi dotate de proprietar, 
sunt în mod evident private, iar stăpânul exercită asupra 
lor numeroase drepturi. Ultimele întemeieri se fac din se¬ 
colul al X-lea până în secolul al XH-lea. Devin atunci paro¬ 
hii biserici construite pe situri defensive şi care erau 
înainte capela unui senior. Această transformare sancţio¬ 
nează creşterea populaţiei şi.noua împărţire a puterilor. 
Este, uneori, ridicată la rangul de parohie o biserică ce nu 
era decât un priorat dependent de o mănăstire sau de o 
colegială. Extinderea vieţii comune, începând cu secolul al 
X-lea, are ca rezultat proliferarea unor mici comunităţi de 
câţiva clerici sau câţiva călugări. Instalaţi în apropierea 
unui castel sau într-un cătun, ei devin rapid concurenţi 
redutabili pentru clerul local. în dioceza Limoges, acest al 
treilea val al întemeierilor de parohii nu face decât să com¬ 
pleteze o reţea foarte densă deja, la sfârşitul epocii ca- 
rolingiene 1 . 

Istoria parohiei rurale în Italia nu pare fundamental dife- 
rită. Burgurile primesc foarte devreme o biserică de înte¬ 
meiere episcopală, unde se îndeplinesc toate ritualurile, în 
special botezul. Aceste biserici de botez sau pieue deservesc 
un teritoriu important şi o populaţie mult dispersată. 
Redistribuirea habitatului şi a puterilor, ce permite apariţia 
satelor fortificate pe înălţimi, provoacă o reorganizare a 
condiţiilor de exercitare a cultului. O capelă privată apare în 
curând, şi, la concurenţă cu pieve , ea se erijează în parohie. 
Teritoriul anterior este în anumite cazuri dezmembrat, până 
Ia a face să dispară vechea structură. Uneori, reorganizarea 
este mai puţin extinsă. Ea modelează totuşi geografia parohi¬ 
ilor, după cea a habitatului şi a noilor puteri 2 . Această cro¬ 
nologie ce separă rîet două epoci diferite pare specifică. 

în Germania, un studiu recent asupra regiunii Ortenau, 
dintre Rin şi Pădurea Neagră, dă pentru un sector de 30 pe 
30 km: 

- 29 de întemeieri de parohii din- secolul al Vl-lea până în 
al VUI-lea, 


1 M. AUBRUN, L’ancien diocese de Limoges [669], p. 231 şi urm. 

2 P. TOUBERT, Les stmctures du Latium medieval [210], t. 2, 
p. 855 şi urm. 

- 19 întemeieri de parohii din al VlII-lea până în al X-lea, 

- 33 de întemeieri de parohii din secolul al Xl-lea până în 
secolul al XlII-lea, 

- 13 întemeieri de parohii din secolul al XTV-iea până în al 
XV-lea. 

Aceste cifre fac să apară două vârfuri: unul în momentul 
evanghelizării, altul în timpul marii expansiuni demografice. 
Cu toate acestea, învăţătura cea mai importantă din acest 
decont este menţinerea mişcării de întemeiere de parohii 
chiar în împrejurări defavorabile 1 . 

Este necesar să reamintim că, înălţarea unui locaş de 
cult, chiar permanent, nu este sinonimă, cu stabilirea 
acestei circumscripţii bine definite, care este parohia 
rurală. Un mare proprietar poate instala o capelă la el, 
pentru folosul lui şi al casei sale. Este biserica unui mare 
domeniu, a unei villa, pentru a folosi vocabularul epocii 
carolingiene. Este de fapt o construcţie privată, ce rămâne 
proprietatea stăpânului, în ciuda atribuirii definitive de 
clădiri şi de pământuri în slujba cultului. Dimpotrivă, 
burgurile rurale, viei, sunt locaşuri de cult public, de 
exercitare deplină şi care provin în mod unic de la 
episcop 2 . Or, întemeierea de parohii rurale se potriveşte 
perfect cu această diversitate, mai mult sau mai puţin 
resimţită după regiuni. Ea îşi are importanţa sa, în 
măsura în care întemeiază drepturile laicilor asupra veni¬ 
turilor Bisericii şi asupra desemnării preotului titular. în 
orice caz, o parohie, oricare ar fi originea sa, se caracteri¬ 
zează printr-un teritoriu definit şi un număr de credin¬ 
cioşi. îşi are energia şi limitele sale. Cei care ţin de ea par¬ 
ticipă la sărbători religioase, primesc aici sfintele taine şi 
plătesc aici dijma. Este interzis preoţilor titulari ai unei 
parohii să atragă la ei enoriaşi de la unul din vecinii lor 3 . 

Nu se întemeiază o parohie fără a-i asigura resursele 


1 D. KAUSS, Die Mittelalterliche Pfarrorganisation [680] . 

2 J. -F. LEMAR1GNIER, Quelqu.es remarques sur l'organisa- 
tion ecclesiastique de la Gaule du VII e au PC siecle [262], t. VII, 
pp. 451-583. 

3 Primele statute diocezane ale lui Theodulf, în PL, 105 c 195. 

materiale necesare. Laicii veghează la acest lucru atunci 
când capelele domeniului lor devin biserici. Legislaţia caro¬ 
lingiană cere atribuirea unei manşe parohului. Crearea 
unei noi parohii pune totdeauna probleme delicate pentru 
că, în afara cazului unui pământ cu totul nou, ea nu se 
realizează decât prin detaşarea unei părţi dintr-o parohie 
prea mare în beneficiul unui locaş de cult, până atunci 
secundar. Operaţiunea se traduce pentru circumscripţia- 
mamă printr-o pierdere materială, în legătură cu dijmele şi 
ofrandele 1 . Conciliile locale discută, în anumite epoci, 
multe conflicte născute cu această ocazie. La drept vor¬ 
bind, numai aspectul instituţional al acestor întemeieri 
apare în aceste litigii 


B : BISERICILE 

Textele carolingiene sunt foarte clare: messa^fee cele¬ 
brează în biserici, cu excluderea oricărui alt loc. Nu există 
excepţie decât pentru expediţiile militare. Ceremoniile în 
aer liber sunt cel mai adesea procesiuni,-cu relicve, ce pot 
avea ca rezultat adunări de-pace sau adunărj pentru a 
asculta o predică. Ele au, de asemenea, drept scop, în 
anumite momente ale anului, să asigure binecuvântarea 
cerului asupra recoltelor. Pe scurţi actele cele mai sacre 
şi în special celebrarea misterului eucharistic au loc în 
biserici, în vreme ce sunt numeroase gesturile de de¬ 
voţiune care se prelungesc în exterior. 

Cadrul material al acestor ceremonii este multă vreme 
mediocru. La începutul epocii carolingiene, bisericile sunt 
mici, puţin numeroase şi în stare proastă. Un efort de 
construire este continuat cu putere. El are în vedere, în 
primul rând, catedralele, marile abaţii şi bazilicile de 
pelerinaj. Bisericile rurale beneficiază într-o măsură mai 
mică de generozitatea regelui şi a celor mari. Rezultatul 

1 M. CHAUME, Le mode de constitution et la delimitation des 
paroisses rurales aux temps merovingiens et carolingiens, în 
Revue Mabillon, 1937, pp. 61-73: 1938, pp. 1-9. 

este totuşi remarcabil, deoarece numărul de locuri cunos¬ 
cute ce posedă biserici este în creştere. Statutele dio¬ 
cezane ale arhiepiscopului de Bourges, Raoul, ne-ar lăsa 
să presupunem că toate satele sunt prevăzute cu o biseri¬ 
că. Se pare că se poate ajunge la .aceeaşi concluzie despre 
dioceza din apropiere de Limoges 1 . Trebuie totuşi să ne 
ferim să generalizăm. 

Nu am putea afirma că sensul religios pe care îl capătă 
o clădire ecleziastică este exact perceput de populaţie, 
îndoiala pare justificată. în 817, împăratul Ludovic interzi¬ 
ce organizarea de banchete în biserici şi transformarea 
acestora în sală de reuniuni. Theodulf reaminteşte aceleaşi 
principii preoţilor săi 2 . La Bourges, arhiepiscopul Raoul, ce 
dezvoltă aceleaşi argumente în statutele sale diocezane, 
proscrie animalele din biserici şi interzice să se depoziteze 
aici recoltele, vinul ca şi grâul 3 . Nu trebuie să ne grăbim cu 
concluzia despre baza acestei folosiri profane, la o lipsă pur 
şi simplu de simţ religios. Mesaje identice se întâlnesc în 
actele conciliilor de pe parcursul Evului Mediu, ceea ce 
subţiază oarecum semnificaţia faptelor relevate. Nu se ştie, 
în plus, dacă aceste biserici erau într-adevăr frecventate în 
afara duminicilor şi dacă se păstra aici Eucharistia de la q 
săptămână la alta. Caracterul consacrat al construcţiei era 
poate mai puţin evident. în sens invers, se cunoaşte, 
datorită aceloraşi statute diocezane, că populaţiei îi plăcea 
să-şi înhumeze morţii chiar în biserică şi că episcopii au 
dificultăţi în păstrarea acestui privilegiu clerului. Această 
dorinţă intempestivă este un semn evident de religiozitate. 
Din aceste indicii contradictorii, putem trage cel puţin con¬ 
cluzia că sacrul nu este nici perceput, nici trăit în acelaşi 
mod de înaltul cler şi de populaţie. Legătura cu locurile de 
înmormântare trimite la cel mai fundamental religios, ceea 
ce nu exclude totdeauna alte manifestări ale vieţii sociale, 
episodice şi chiar zgomotoase. S-ar putea să se infiltreze 

1 G. DEVAILLY, Le Berry [185], p. 91, şi M. AUBRUN, 
L’ancien diocese de Limoges [669]. 

2 Primele statute diocezane ale lui Theodulf, în PL, 105 c 192. 

3 Rodulfi capitula, în PL, 119 c 705. 

aici câteva credinţe magice. Invers, episcopii vorbesc 
despre biserici ca pastori formaţi prin studii în biblioteci, 
ceea ce este cu totul diferit. 

Dar exact concursul învăţaţilor şi al savanţilor a fost 
solicitat pentru ridicarea celor mai prestigioase construcţii. 
Ceea ce ilustrează un program ideologic chibzuit cu multă 
maturitate. Este şi cazul capelei palatine de la Aachen. Toate 
raporturile matematice dintre diferitele dimensiuni şi în spe¬ 
cial măsurătorile octogonului central trimit la textul Apo- 
calipsei despre Ierusalimul ceresc 1 . Această preconcepţie 
face din clădire reflectarea exactă a cetăţii glorioase pre¬ 
conizate de Sfântul Ioan şi lasă să se înţeleagă că Biserica 
pământească, formată din credincioşi care se adună într-un 
locaş de cult, se prelungeşte în această locuinţă veşnică. De 
aceea, capela palatină realizează cel mai bine în lumea 
aceasta ceea ce trebuie să fie esenţialul vieţii viitoare. Li¬ 
turghia este prezentă pentru a ilustra această promisiune a 
unei lumi de dincolo şi pentru a amplifica lecţia construcţiei. 
La Saint-Riquier, edificiul lui Angilbert, dispunerea altarelor, 
cea a relicvelor şi aranjarea chiar a abaţialei tindeau să 
reproducă simbolic sanctuarele de la Ierusalim şi în mod 
special pe cel al învierii. Din această cauză liturghia messei 
îşi afla- aici cadrul conceput pentru aceste mistere 2 . Semni¬ 
ficaţia construcţiilor exprima, întocmai ca liturghia ce se ce¬ 
lebra aici, zilele de glorie ce vor veni, la care pot aspira cre¬ 
dincioşii răscumpăraţi de Christos. Referirea la Ierusalim se 
dubla printr-o serie de aluzii la Roma şi la liturghia sa con¬ 
stantă, ale cărei titluri erau reproduse şi procesiuni imitate. 
Mic univers copie simbolică a oraşului Apostolilor, Saint- 
Riquier trăia în ritmul imitaţiei mistice. Celelalte construcţii 
ale abaţiei, turnurile, capelele înalte, atrium- ul, incinta, bi¬ 
sericile anexe intrau într-un program simbolic în care aluzia 
la Treime este prezentă fără încetare şi dă celui mai simplu 
gest o semnificaţie religioasă 3 . 


1 C. HEITZ, Mathematiqu.es et architecture. Proportions, 
dimensions systematiques et symboliques dans iarchitecture 
religieuse du haut Moyen Age, în Musica e Arte figurative nei sec- 
oliX-XII [684], Todi, 1973, pp. 167-193. 

2 C. HEITZ, Recherche sur Ies rapports entre architecture et 
liturghie ă l'epoque carolingienne [244]. 

TJ. HUBERT, J. PORCHER, W. F. VOLBACH, L’Empire caro- 
lingien, Paris, 1968. 

Aceleaşi elemente arhitecturale se regăsesc în cons¬ 
trucţiile ce vor urma. Este greu să ne imaginăm că sunt 
fără semnificaţie 1 . Rotondele, criptele, corurile occidentale 
răspund unor preocupări religioase care. se înscriu în pia¬ 
tră. Articularea mai multor locaşuri de cult în jurul unei 
catedrale, al reşedinţei canonicilor şi al palatului episco¬ 
pal defineşte un oraş religios care este cadrul unei litur¬ 
ghii foarte elaborate. 

Mănăstirile răspund mai mult decât orice altă cons¬ 
trucţie unui imperativ simbolic. Ansamblul - biserică, 
construcţii şi grădini - este închis cu ziduri ca un pe¬ 
rimetru fortificat şi se accede aici prin porţi păzite cu grijă. 
Aceste Limite despart de lume şi izolează un spaţiu sanctifi¬ 
cat. Cetate fortificată a smereniei, mănăstirea rezistă în 
primul rând asaltului demonilor ce populează văzduhul, de 
când pământul este .cufundat în tenebre 2 . Reprezentare a 
Ierusalimului celest apărată de îngerii săi, mănăstirea, pro¬ 
tejată prin fervoarea rugăciunilor călugărilor săi, asigură în 
primul rând protecţia alor săi şi în mod special în momen¬ 
tul morţii. Pe scurt, trecerea spre cer este mai bine asigu¬ 
rată aici. Construcţiile însele ilustrează această vocaţie. 
Incinta, imagine a lumii cu cele patru laturi ale sale, este 
un loc sanctificat. Biserica, în formă de cruce, desemnează 
destul de bine punctele cardinale şi ilustrează încă o 
reprezentare a lumii. Acolo unde nava întâlneşte transeptul 
se deschide un pătrat central către care totul converge. 
Rugăciunea cea mai oficială în mod firesc este plasată aici. 
Atunci când o cupolă este aşezată deasupra acestei părţi a 
construcţiei, ea explicitează. astfel sensul simbolic. De¬ 
oarece această calotă sferică, imaginea cerului, acoperă 
lumea redusă la forma sa cea mai epurată, pătratul. Pe 
scurt, în aceste locuri, rugăciunea trece direct din lumea 
aceasta în cealaltă, iar ritualul care se desfăşoară pe 

1 C. HEITZ, L'archiiecture religieuse carolingienne [243], 

2 Această temă este subiacentă în numeroase povestii 
monastice. J. PAUL, Le demoniaque et l’imaginaire, in De Vita 
sua de GUIBERT DE NOGENT, Le diable au Moyen Age, 
Senefiance n° 6, Aix-en-Provence, 1979, pp. 372-399. 

pământ este urmat neobosit de îngerii din cer, deoarece 
comunicarea nu este niciodată întreruptă. Efortul de a se 
desprinde de pământ, program monastic prin excelenţă, 
este ilustrat prin întreaga construcţie, ce aminteşte Iară 
încetare această voinţă de ruptură, de sanctificare şi de 
înălţare 1 . 

Ceea ce poate exprima o arhitectură coerentă printr-un 
program explicit, un decor o poate spune într-un alt mod. 
Artele sunt numeroase: sculptură, orfevrărie, pictură, ta¬ 
piserie, şi lasă loc la multe consecinţe. La numeroase efec¬ 
te. Conceptele didactice pot fi ilustrate în acest cadru 
aproape direct. De aceea, repertoriul temelor tratate este 
deosebit de mare, până la sfidarea inventarului. Studiile de 
iconografie ne permit să refacem atât ansamblul cât şi 
detaliul acestora. Arta decorativă are importanţă prin aceea 
că dezvăluie preocupările comanditarilor săi şi. prin 
influenţa pe care o poate exercita asupra credincioşilor. în 
legătură cu aceste două aspecte, studiile actuale nu ne 
permit să mergem destul de departe, iar documentarea nu 
ne lasă prea multe speranţe. Sunt rari episcopii sau abaţii 
care ies din anonimat şi cărora le putem atribui intenţii 
sigure în materie de decor, ţinând seama de ceea ce se 
cunoaşte despre viaţa lor şi, eventual, despre opera scrisă 
pe care au lăsat-o. Cel mai adesea, aceste referiri indis¬ 
pensabile lipsesc. Cu siguranţă, studiul comparat al 
temelor identice în literatura spirituală şi în decor este sus¬ 
ceptibil de a ne oferi rezultate. Această anchetă necesită 
multă prudenţă şi nu este totdeauna demonstrativă. în 
mod obişnuit, se arată că un text îşi găseşte inspiraţia 
într-o lucrare precedentă sau că o operă de artă derivă 
dintr-o tradiţie de atelier bine cunoscută. Este mult mai 
riscant să afirmăm că acest decor ilustrează acest text 
înţeles aşa sau altfel. Cel mai adesea proba formală lipseş¬ 
te. Numai convergenţele şi concomitenţele pot fi relevate. în 
acest caz, la drept vorbind, destul de favorabil, ancheta ne 

1 G. DE CHAMPEAUX, S. STERCKX, Introduction au monde 
des symboles [671], 

permite să ajungem la acelaşi mediu de savanţi şi de cărtu¬ 
rari care se află la originea doctrinelor şi a programelor 
iconografice 1 . Cu toate acestea, expresia artistică sugerează 
mult mai mult decât spun textele explicit. Există un 
decalaj între formele acestor două limbaje care a pus câte¬ 
va probleme 2 . 

Dintr-un punct de vedere foarte general, ceea ce nece¬ 
sită o reflecţie este însăşi prezenţa unui decor în biserici. 
Se insistă în mod obişnuit asupra caracterului său didac¬ 
tic, punct de vedere ce nu poate fi nici acceptat în totali¬ 
tate, nici recuzat, deoarece arta creştină nu se poate 
reduce la ilustrarea adevărurilor dogmatice sau morale. O 
asemenea mănăstire, ale cărei capiteluri sunt sculptate, 
este rezervată prin încercuire călugărilor, şi această pre¬ 
dică în piatră nu este vizibilă pentru majoritatea credin¬ 
cioşilor. Asemenea fresce nu sunt în mod obişnuit îndea¬ 
juns de luminate pentru a fi văzute. Un asemenea pro¬ 
gram iconografic pare prea complex pentru a fi sesizat 
direct. Este obligatoriu să le recunoaştem operelor de artă 
o altă funcţie. 

Decorul bisericilor, ca şi fastul liturghiei, ilustrează o 
teologie. Ar fi rău interpretat să-l celebrăm pe Dumnezeu 
prin ceremonii, fără dificultatea de a ne strădui. Nu ar fi 
convenabil să nu existe, pe clădirile ce îi sunt consacrate, 
marcată într-un fel sau altul, reflectarea preamăririi sale. 
Este normal să mobilizăm în cinstea sa materialele cele 
mai bogate şi să-i punem la lucru pe cei mai capabili 
artişti. Tot ceea ce este jos şi josnic este nedemn de a-1 
sluji. La ce ar fi putut fi folosite toate pietrele preţioase şi 
toate frumuseţile lumii dacă se refuză cheltuirea lor pen¬ 
tru Dumnezeu! Suger, abatele de la Saint-Denis, ştie să 
expună perfect aceste principii şi le-a pus în aplicare în 


1 H. TOUBERT, Iconographie et spiritualite, în Revue d'hist. 
de la Spiritualite , t. 50, 1974, pp. 265-284. 

2 De exemplu, locul infernului în portalurile sculptate 
romanice nu pare identic cu acela pe care îl ocupă în spirituali¬ 
tate, Y. CHRISTE, Les grands portails romans [672). 

mod excepţional 1 . Există aici o linie de acţiune coerentă şi 
o gândire profundă. Considerată în acest context, opera 
de artă este ca o sfântă taină. Ea marchează prin fru¬ 
museţe locurile care îi sunt dedicate lui Dumnezeu şi dă 
mărturie despre prezenţa sa. Ea intră în delimitarea unui 
spaţiu sacru 2 . Pe scurt, discursul didactic ne apare atun¬ 
ci Ca secundar, într-atât de direct este efectul operei de 
artă, global şi imediat. 

Protestele împotriva construcţiilor prea bogate încep 
destul de târziu. în ceea ce îi priveşte pe reformatori, ele 
sunt inspirate de spiritul de penitenţă şi de sărăcie care 
se impune în mod progresiv. Asceza nu se potriveşte cu 
luxul, chiar dacă este exterior, şi nu mai are nici o 
raţiune de a exista. De altfel, un decor prea somptuos ne 
face să ne îndoim de verticalitatea morală a vieţii duse 
într-un asemenea cadru. Din această cauză, marile abaţii 
atrag cele mai aspre critici. Un călugăr care a renunţat la 
bunurile sale şi a cărui viaţă este consacrată deplângerii 
păcatelor omenirii nu are nimic în comun cu asemenea 
locuri. Numai desfrâul sau slăbiciunea îl incită să rămână 
aici. Sfântul Bemard scrie pe această temă pagini cu atât 
mai violente cu cât îi vizează pe călugării de la Cluny, 
rivali, al căror prestigiu este încă imens 3 . El propovă- 
duieşte un stil sobru, lipsit în totalitate de decoraţie, 
adică pereţi drepţi şi goi. Proscrie sculpturile şi vitraliile. 
El înlătură anluminurile cărţilor. Un asemenea program 
este prelungirea estetică a unui ideal marcat de post, 
veghe şi abstinenţă. De altfel, dacă sufletul nu este în 
măsură să-şi afle bucuria şi avântul său în rugăciune şi 
în viaţa interioară, el nu le poate afla în afară, în toate 
divertismentele ce i se oferă. Pe scurt, mănăstirea cister- 
ciănă este ilustrarea arhitecturală a unei etici de viaţă. 


1 E. PANOFSKY, Architectwe gothique et pensee scolastique, 
Paris, 1967. 

2 Există o apropiere ce trebuie făcută intre teologia prea¬ 
măririi lui Dumnezeu, care se dezvoltă la Sfântul Anselm şi în 
şcoala sa, şi extinderea mişcării de construcţii. 

3 Apologia ad Guillelmum, in PL, 182 c 895 şi urm. 

Este o construcţie gândită, în strânsă dependenţă de ide¬ 
alurile noilor apostoli 1 . Polemica ce însoţeşte toate aceste 
afirmaţii nu este scutită de excese retorice. Nu este cert 
că Bemard ar fi ignorat în aşa măsură funcţiile simbolice 
ale artei sacre. 

în ceea ce îi priveşte pe eretici, critica este mult tnai 
radicală. Dumnezeu, care este spirit, nu are nevoie de 
locuinţă pe pământ, iar oamenii nu construiesc decât 
pentru folosul lor şi nu fără abuzuri. De altfel, ei se pot 
ruga la fel de bine într-un staul, ca şi într-o capelă. Cere¬ 
moniile cultului, procesiunile, tămâierea nu valorează cât 
sacrificiile păgâne. Nimeni nu poate afirma fără teamă că 
asemenea gesturi nu sunt ofense aduse lui Dumnezeu. 
Acest spiritualism foarte raţional poate întâlni senti¬ 
mentele cele mai anticlericale 2 . Din această cauză, aceiaşi 
predicatori atacă dijmele, drepturile clerului şi înclinaţia 
acestuia de a domina omenirea. Totul, de atunci, este 
zdruncinat, clerul, bisericile şi cultul. Atunci când miş¬ 
carea nu se transformă într-o acţiune politică, ea exprimă 
un radicalism evanghelic dificil de încetăţenit în Biserică. 

Afirmaţiile reformatorilor ortodocşi şi cele ale ereticilor 
propriu-zişi, în ceea ce le înrudeşte, cu toate gradaţiile şi 
nuanţele perceptibile, trădează noile sentimente cu privire 
la construcţii şi la decor. Această mişcare de opinie se 
dezvoltă într-o perioadă îndelungată, aşa încât, la sfârşi¬ 
tul secolului al XH-lea, nu se văd încă toate consecinţele 
sale. Este important să identificăm mediile umane cele 
mai receptive. Lumea monastică, în mod evident, din mo¬ 
ment ce profesiunea sa o angajează pe calea privaţiunii 
totale, pare prima vizată. în ceea ce priveşte aspectul po¬ 
pular, ecoul pare sigur, fără el predicile lui Pierre de Bruis 
nu ar fi suscitat aceste respingeri. în ceea ce priveşte 
lumea urbană, aceasta pare puţin atinsă, de vreme ce aici 
nu se opreşte construirea catedralelor maiestuoase. A- 
vântul artei gotice semnifică următoarele: în Franţa regală 

1 G. DUBY, Saint Bemard 1 674], 

2 PETRUS VENERABILIS, Contra Petrobrusianos hereticos, ed. 
J. Feams, Tumhout, 1968. 

şi în întreaga Europă de Nord-Vest, oraşele, episcopii şi 
canonicii rămân, pentru moment, reticenţi faţă de o ase¬ 
menea rigoare. Ei nu înţeleg creştinismul precum că¬ 
lugării şi încă şi mai puţin ca ereticii. 

Din această cauză, refuzarea luxului şi a decorului în bi¬ 
serici pune, la urma urmelor, probleme foarte complexe. 
Trebuie, oare, să vedem în aceasta prelungirea unui impuls 
ascetic venit din Europa meridională, ecou estetic al unei 
purificări îndelung căutată şi parţial obţinută în domeniul 
moravurilor şi al relaţiilor cu autorităţile civile? Nu s-ar 
putea neglija o asemenea ipoteză! Trebuie, oare, să vedem în 
aceasta resuscitarea unui simplu arhaism? Populaţiile 
rurale, legate până atunci de regulile simple ale unei religii 
de mântuire, nu ar fi reuşit să urmeze inflexiunea mai car¬ 
nală şi mai christologică căpătată de creştinism. Nu s-ar 
putea spune. Totuşi, se pare că refuzul poate fi Ia confluenţa 
mai multor curente, ceea ce sporeşte confuzia. Se poate 
aprecia că nu este atât de importantă, aşa cum se afirmă în 
mod obişnuit în această epocă, partea descoperirii Evanghe¬ 
liei în această nouă rigoare şi în această privaţiune. Aria 
geografică a refuzului, Sudul, satele, locurile monastice 
solitare nu par să coincidă cu zonele de progres, de invenţii 
umane şi tehnice. Refuzul endemic al Sfântului Bernard 
pentru oraşe ar trebui să ne pună în gardă faţă de orice lec¬ 
tură prea tributară pionieratului în legătură cu aventura 
spirituală cisterciană. 

Clădirile anexe ale bisericilor şi unele piese de decor 
pot căpăta o importanţă considerabilă pentru devoţiunea 
populară. Este, în primul rând, cazul crucii. .Repertoriile 
ne permit să ne facem o idee îndeajuns de exactă despre 
forma sa şi să cunoaştem răspândirea sa în cursul secole¬ 
lor 1 . Cu toate acestea, semnificaţia religioasă a prezenţei 
sale este discutată 2 . Semn de victorie, larg răspândit pe 
obiectele familiale şi pe morminte, ea pare să fi avut atunci 

1 P. THOBY, Le crucifix [690]. 

2 E. DELARUELLE, Le crucifix dans la pieţe populaire et dans 
Vait, du VI e au Xl e siecle, în Etudes ligeriennes d'Histoire et 
dArcheologie medievales, Auxerre, 1975, pp. 133-144, reluat în 
E. DELARUELLE, La pieţe populaire au MoyenAge [782], 

un rol asemănător celui al unei amulete sau al unui porte- 
bonheur. Lipsită de orice reprezentare a lui Christos, ea 
ar putea avea ca funcţie îndepărtarea spiritelor rele şi 
conjurarea soartei. De altfel, se întâlneşte în acelaşi timp 
cu simbolurile, păgâne. într-un context indiscutabil 
creştin şi savant, ea face uneori referire chiar la victoria 
lui Constantin şi este atunci un atribut al împăratului 
creştin. Este cazul în miniatura din De laudibus Sanctae 
Cruciş, a lui Hrabanus Maurus, unde este prezentată de 
către Ludovic cel Pios. La drept vorbind, ideea precon¬ 
cepută de a imita antichităţi accentuează şi mai mult în 
acest manuscris caracterul tradiţional al concepţiilor 1 . în 
aceeaşi epocă, crucifixele ce apar în cărţile liturgice, sau 
pe coperta lor, marchează indiscutabil o schimbare, a 
cărei influenţă este redusă doar la mediile cultivate. 

Numai începând cu secolul al Xl-lea se răspândesc pe 
scară largă crucile ce poartă imaginea celui crucificat, fie 
că este vorba despre fresce, despre piese de orfevrărie, sau 
chiar de un asamblaj de lemn de esenţă bună ce serveşte 
procesiunilor şi este plasat în biserici. Semnul de victorie 
lasă loc spânzurătorii unde moare un trup. Reprezentarea 
supliciului devine acum perceptibilă celor mulţi. Cu certi¬ 
tudine, dispusă convenabil în raport cu Christos glorios 
care tronează în absidă, o cruce jalonează exact drumul pe 
care îl parcurge un creştin. Ea face să fie percepută în mod 
realist întruparea lui Christos şi moartea sa. Lecţia este 
poate prea dură pentru credincioşii ce aşteptau mântuirea 
prin intervenţia atotputernică a unui Dumnezeu ceresc. 
Pentru ei, viaţa pământească a lui Christos se confundase 
cu o serie de minuni ce ilustrau această capacitate de a se 
face stăpânul evenimentelor şi al naturii 2 . De atunci, atitu¬ 
dinile de ostilitate faţă de cruce, sub diferitele sale forme, 
se pot explica prin această recurgere înverşunată la spiritu- 


1 Viena, Nationalbibliothek, mss 652, fol. 3 v. 

2 Biserica de la Oberzell, din Reichenau, are un ciclu de fres¬ 
ce în care viaţa lui Christos se rezumă la minuni. 

al, ce este contrazisă prin aceste tulburătoare reprezentări. 
Pământescul se dezvăluia prea brutal pentru ca unii să 
poată vedea în aceasta calea mântuirii. 

înmulţirea crucifixelor este contemporană cu difuzarea 
unei sensibilităţi mai realiste! încercarea şi durerea sunt 
etapele normale, dacă nu necesare, ale vieţii unui creştin 
care îşi caută mântuirea. Crucea, semn al calvarului, nu 
lasă să fie necunoscut nimic din ceea ce ar putea îndura 
eventual un discipol credincios până la moarte. Pelerina¬ 
jul, în special cruciada, ilustrează într-un mod ce nu 
poate fi combătut acest program. A primi crucea are în 
acest caz un sens explicit. Nu pot alerga toţi clericii şi toţi 
călugării pe drumuri, prudenţa şi dreptul canonic se 
opun la aceasta. Este obligatoriu, de atunci, să se 
găsească un echivalent simbolic pentru cruce, pentru cal¬ 
var şi pentru moarte. începuturile mănăstirii de la 
Clairvaux sunt descrise conform acestor exigenţe. Că¬ 
lugării "sădesc Biserica lui Dumnezeu în rândurile lor" şi 
suportă "persecuţii, oprobrii şi angoase nenumărate" 1 . Nu 
există, sub pana lui Guillaume de Saint-Thierry, vreo 
simplă exagerare retorică, ci o concepţie aleasă în mod 
deliberat pentru a transforma viaţa aspră a primelor vre¬ 
muri în calvar, dureros în prealabil, în pacea de care se 
bucură astăzi mănăstirea şi care este imaginea cerurilor. 

Ar fi important să cercetăm ce urme vor fi lăsat aceste 
reprezentări ale crucii în conştiinţa clericilor, în cea a 
călugărilor şi în cea a simplilor credincioşi. Suntem destul 
de departe de a şti acest lucru. Cu toate acestea, se relevă 
o simultaneitate între difuzarea unei reprezentări simbo¬ 
lice şi o mişcare de transformare a sensibilităţilor. înde¬ 
ajuns de îndrăzneţ este cel ce va pretinde că una dintre 
aceste mişcări este cauza alteia. 

Sunt numeroase clădirile şi anexele ce contribuie la 
formarea cadrului cultului creştin, şi care, din acest 
punct de vedere, joacă un rol în sensibilitate. Este sufi¬ 
cient aici să menţionăm cimitirele şi necropolele despre 

1 S. Bemardi Vita prima, Lib. I, § 35. 

care va fi vorba o dată cu moartea. Ospiciile şi instituţiile 
caritabile,, oricare ar fi forma pe care o îmbracă, intră în 
această topografie familiară, la fel ca infirmeriile mănă¬ 
stirilor. în oraşe, burguri şi sate, clopotele, apoi clopot¬ 
niţele din momentul când există, capătă o importanţă psi¬ 
hologică şi religioasă foarte mare comparativ cu o simplă 
funcţie de convocare şi de apel. Un text din jurul anului 
840 declară că, clopotul este destinat "să facă să răsune 
preamărirea lui Dumnezeu" 1 . începând din această epocă, 
atunci când acest instrument este rar încă, clopotul se 
află asociat rugăciunii credincioşilor şi însărcinat cu 
transportarea acesteia spre cer. Cuvântarea pontificalului 
romano-germanic pentru binecuvântarea clopotelor cere 
ca, prin clinchetul lor ele să preîntâmpine toate relele din 
această lume, să asigure protecţia bunurilor şi mântuirea 
sufletului credincioşilor. Această rugăciune, lucrarea 
savanţilor, dă gir tuturor superstiţiilor pe care sunetul şi 
împrăştierea sa le pot crea. Sub acoperirea unei devoţiuni 
perfect legitime îşi găsesc oblăduire impulsurile cele mai 
tradiţionale în căutarea puterilor călăuzitoare. Ideea pe 
, care şi-o fac clericii şi poporul despre natura sunetului ar 
merita să ne reţină atenţia, deoarece ea sprijină credinţele 
şi le dă o foarte mare audienţă. Trebuie să ne mirăm că 
ereticii au văzut în sunetele clopotelor vocea demonilor? 2 
Acest argument de polemică populară nu are răsunet, 
decât dacă este considerat corect. Se bănuieşte în cazul 
acesta un univers mental care încă ne scapă. 

Cadrul cultului creştin mai înseamnă şi lumina care 
luminează şi iluminează sanctuarul. Faptul că problema 
are un aspect material este evident. Construcţiile romanice 
nu primesc multă lumină şi unele slujbe se desfăşoară 
noaptea. Abaţii şi episcopii pun să se execute candelabre. 
Nu este nedemn pentru un prinţ de a dărui candelabre 

1 E. DELARUELLE, Le probleme du docher au haut Moyen 
Age et la religion populaire, în Etudes ligeriennes d’Histoire et 
d'Archeologie medievales, Auxerre, 1975, pp. 125-131. 

2 PIERRE DES VAUX-DE-CERNAY, Historia Albigensis, I, 17; 
trad. P. Guebin şi H. Maisonneuve, p. 8. 

întemeierii sale favorite. Aşa a şi procedat ducele Tassilon 
pentru abaţia de la Kremsmuster. Călugării şi clericii sunt 
deosebit de lacomi pentru coroanele de lumină, adică lus¬ 
trele monumentale. Textele dau seama despre daruri şi 
minunea pe care acestea o provoacă. Cel mai frumos este 
cel oferit de Frederic Barbarossa capelei de la Aachen, care 
adaugă funcţiei materiale un simbolism deosebit de bogat, 
în sfârşit, lumina exterioară poate fi învestită cu tot pres¬ 
tigiul culorii prin montarea vitraliilor. Este, desigur, o îm¬ 
bogăţire a decorului pe care o refuză călugării cei mai aus¬ 
teri, aşa cum sunt cistercienii. Ele înseamnă totodată a 
conferi spaţiului sacru tonalităţi pline de semnificaţie sim¬ 
bolică. 

Lumina este, de asemenea, o teologie, în acelaşi timp, 
evidentă şi complexă. Obscuritatea are cea mai proastă 
reputaţie. Tenebrele haosului originar sunt brusc disipate 
de lucrarea primordială a lui Dumnezeu, crearea luminii, 
în orice mod ar fi interpretat acest lucru 1 . Umbra care se 
răspândeşte pe pământ ascunde astfel mersul spiritelor 
rele care caută să piardă omenirea. Noaptea este plină de 
angoasă, iar negrul este nefast. Prin contrast, albul şi 
lumina au o semnificaţie pozitivă şi lasă să se întrevadă 
victoria asupra păcatului, asupra morţii şi asupra â tot ce 
decurge de aici. Alba mantie de biserici care acoperă 
pământul după un mileniu de la naşterea Domnului este 
semnul reînnoirii binecuvântărilor. 

în sfârşit, lumina este accesul cel mai subtil pe care 
oamenii îl pot avea la Dumnezeu şi este, de asemenea. 
Dumnezeu însuşi, atunci când dispar conotaţiile materiale. 
Fără a relua toate formulele biblice^care sugerează aseme¬ 
nea echivalări, ajunge să o reţinem pe cea a Epistolei 
Sfântului Iacob: "Dumnezeu este Tatăl Luminilor" sau cea 
din Evanghelia Sfântului Ioan în legătură cu Cuvântul care 
este "adevărata lumină care luminează pe toţi oamenii" 2 . 


1 In Principio, Interpretations des premiers versets de la 
Genese, Paris, 1973. 

2 Iacob. I, 17; Ioan, I, 19. 

Citări asemănătoare pot sta la baza tuturor speculaţiilor 
ideologice şi a tuturor elevaţiilor spirituale. Folosirea, 
totuşi, este tributară unei reflecţii născute în Orient şi 
vehiculată de lucrarea De caelesti Hierarchia a lui Pseudo- 
Dionisie Areopagitul. Comentatorii săi, Ioan Scottus Eriu- 
gena şi Hugo din Saint-Victor, aclimatizează în Occident o 
vedere ierarhică a lumii, în care totul derivă de la un 
Dumnezeu unic şi supraesenţial. 'Orice creatură vizibilă şi 
invizibilă, scrie Ioan Scottus, este o lumină îndreptată spre 
existenţă de Tatăl Luminilor" 1 . Ceea ce este propriu spiritu¬ 
lui uman este puterea de a se ridica de la aceste fiinţe 
materiale până la Dumnezeu, pornind de la luminile exte¬ 
rioare până la iluminarea spirituală şi complet interioară. 

Suger pare să .fi fost puţin sensibil la aceste speculaţii, 
în aspectul lor teoretic, şi extrage totuşi de aici principiile 
estetice care fondează acţiunile sale la Saint-Denis. Echi¬ 
valarea dintre lumină, spirit şi însuşi Dumnezeu, îl incita la 
transformarea bisericii în poem luminos, reflectare cât mai 
puţin posibil materială a slăvirii lui Dumnezeu. îi revine 
sufletului să-şi croiască un drum ridicându-se de la aceas¬ 
tă viziune la contemplaţie. Acest scop iniţial se realizează 
prin parti pris-urile decorative şi arhitecturale, a căror nou¬ 
tate a fost percepută aşa cum se cuvine de însuşi Suger. Pe 
scurt, această construcţie înnoitoare, ce serveşte drept 
model atâtor clădiri în regatul Franţei şi în Europa de Nord, 
ilustrează de fapt principiile estetice ce se bazează pe o 
spiritualitate foarte elaborată. 

Simfonia luminilor colorate, însărcinată cu trans¬ 
portarea spiritului până la realităţile ascunse ale mis¬ 
terelor, se alătură destul de bine armoniilor cântecului. în 
această ascensiune spirituală, rolul ce poate reveni vocii 
şi muzicii nu este probabil mai puţin important. Ceea ce 
puteau evoca bătăile clopotelor lasă să se întrevadă pu- 


1 Text citat de E. PANOFSKY, Architectwe gothique et pensee 
scolastique, Paris, 1970, p. 39. A se vedea şi: PH. VERDIER, 
Rejlexions sur l’esthetique de Suger, în Melanges E. R. Labande, 
Poitiers, 1974, pp. 699-709. 

terea rugăciunii psalmodiate sau a unei melodii reluate în 
cor. Spiritualitatea luminii, care apare ca o noutate la 
iniţiativa lui Suger, lasă să se întrevadă că o funcţie 
analoagă îi revenea înainte universului sonor, cu tot ce 
cuprindea el. Muzica poate conduce spiritul în căutarea 
către celest, în aceeaşi măsură cu lumina. Este adevărat 
că sensibilitatea populară, imaginaţiile şi teoriile savante 
despre sunet trebuie să fie luate în considerare, pentru a 
înţelege modul în care oamenii din Evul Mediu combină 
expresia vocală cu rugăciunea şi explică ridicarea sa la 
cer. Pentru ei, Dumnezeu ascultă şi El este aproape de cei 
care I se adresează. Fiecare ştie că un strigăt lansat cu 
putere poate avea un rol determinant în judecata pe care 
Dumnezeu o face fără încetare în legătură cu problemele 
lumii 1 . 

La nivelul cel mai umil, aceste cuvinte şi aceste invocaţii 
însărcinate cu provocarea intervenţiei puterii lui Dumnezeu 
par, în acelaşi timp, sumare, superstiţioase într-o mare 
măsură şi puternic încărcate de emoţie. Cântecul şi rugăciu¬ 
nea liturgică, cu mai puţină urgenţă, par să aibă acelaşi 
scop. Implorările făcute fără întrerupere şi potrivit regulilor 
îşi croiesc un drum până la cer, pentru a abate mânia lui 
Dumnezeu, iritat pe bună dreptate de păcatul creştinilor, 
pentru a-i aduce omagiul cuvenit şi pentru a-i atrage bună¬ 
voinţa şi binecuvântările, Dacă această lucrare este corect 
împlinită, se percepe o anumită armonie între cer şi 
pământ. Ea lipseşte în alte cazuri. Biserica, loc de trecere 
privilegiat al acestei proslăviri interesate, este punctul unde 
se întâlnesc cerul cu pământul. Aşa cum o raclă închide 
relicvele sfinţilor, biserica slujeşte drept cutie de rezonanţă 
pentru o rugăciune care nu trebuie să înceteze niciodată 
pentru a fi eficace şi a obţine fără încetare binecuvântările 
lui Dumnezeu. 


1 J. PAUL, Miracles et mentalite religieu.se ă Marseille au 
debut du XZV 6 siecle, în Cahiers de Fanjeaux, t. XI: La religion 
populaire en Languedoc , Toulouse, 1976, pp. 61-89. Exemplele 
de la sfârşitul secolului al XHI-lea nu pair prea diferite de cele 
din perioadele precedente. 

C. BISERICA, IMPERIUL ŞI REGATELE 

Atunci când clericii şi credincioşii se roagă cu fervoare 
sau din rutină, sunt ei în stare să-şi dea seama exact de 
propria lor situaţie? Sunt ei membri ai unei Biserici sau 
credincioşi ai regelui? La ei, căutarea supranaturalului se 
înscrie în cadrul unui regat binecuvântat de Dumnezeu şi 
predat unui conducător consacrat, sau face abstracţie de 
toate aceste referiri temporale pentru a se adresa lui 
Dumnezeu cu singura recomandare a oamenilor Bisericii? 
Aceste întrebări nu pot primi un răspuns clar, stabilind 
date, medii sociale şi culturale, provincii. în mod evident, 
caracteristic în acest domeniu este vagul. Cu toate acestea, 
este sigur că, pentru un simplu credincios şi chiar pentru 
clerici şi călugări, dubla apartenenţă la Biserică şi la un stat 
este dificil de conceput, într-atât este de abstractă. Pentru 
ca o asemenea distincţie să fie perceptibilă, ar trebui ca 
regatele să fie în mod unic profane sau să nu existe nici 
stat nici autoritate, nici prinţi. 

Or, nimic din aceste lucruri nu este aşa. împăratul şi 
regii primesc ungerea şi coroana şi sunt, din această cauză, 
personaje sacre. Comparaţia cu o hirotonisire episcopală, 
oricât de sumară ar fi, subliniază asemănările exterioare 
potrivite pentru a face impresie asupra mulţimilor. Gesturile 
şi ritualurile împrumutate din Biblie, foarte numeroase 
începând cu ungerea lui Pepin, întreţin un sentiment iden¬ 
tic la clerici şi la savanţi 1 . Mai mult, puterea sacră a regilor 
este confirmată din generaţie în generaţie prin transmiterea, 
în Franţa şi în Anglia, a puterii de a tămădui 2 . Legitimitatea 
religioasă pe care o conferă miracolul se răsfrânge asupra 
regilor. 

Evidenţelor exterioare subliniate de toate liturghiile vin 
să li se adauge discursurile tradiţionale, reluate de la pre¬ 
dică la predică, transmise de la un comentariu al Scripturii 
la altul: orice putere vine de la Dumnezeu 3 . Explicaţiile date 

1 L. HALPHEN, Charlemagne et l'Empire carolingien. Paris, 
1947, p. 24 şi urm. 

2 M. BLOCH, Les rois thaumaturges [309], 

3 Epistola către romani, XIII, 1-8. 

de-Sfântul Pavel nu lasă loc nici unui echivoc, nu admit nici 
o derogare şi nu fac nici măcar excepţie pentru o putere 
persecutoare. în concluzie, ceremoniile şi doctrinele con¬ 
tribuie fiecare în felul său la acreditarea în întreaga creşti¬ 
nătate a caracterului sacru al regilor. .Este cât se poate de 
evident că, în acest domeniu, ele confirmă tendinţele, cu 
mult anterioare, născute din practicarea puterii în socie¬ 
tăţile cele mai arhaice. 

Un asemenea context nu duce nici la dubiu, nici la 
denunţarea puterilor laice şi încă şi mai puţin la revoltă. Nu 
există un temei pentru rebeliunea care se bazează pe 
consideraţii specific religioase. Excomunicarea unui prinţ nu 
pare suficientă pentru a atinge respectul religios care îl încon¬ 
joară. Ruptura legăturilor de fidelitate se bazează pe alte 
resentimente, chiar dacă sunt evocate îndatoririle faţă de 
Biserică. Conflictele etnice, rivalităţile de clan, disputele pen¬ 
tru succesiune capătă dintr-o dată o importanţă considerabilă 
imediat ce una din părţi este în măsură să pretindă că slujeşte 
Biserica. Cât se poate de firesc, în conflictele care opun Roma 
prinţilor, legaţii se folosesc de toate mijloacele susceptibile să 
determine modificarea voinţei unei guvernări. La urma urme¬ 
lor, nimic nu dovedeşte că idealurile gregoriene au reuşit să 
rupă oricât de puţin legăturile ce îi unesc pe regi cu poporul 
Jor, înainte de sfârşitul secolului al Xll-lea. Babarossa nu este 
învins decât în Italia, iar puterea sa nu a fost contestată nici¬ 
odată în Germania. în Franţa, devotamentul dinastiei faţă de 
Roma, începând cu Ludovic al Vl-lea, ne permite să eludăm 
problema. Anglia este mult prea închisă faţă de influenţa 
papalităţii pentru ca situaţia de aici să poată fi supusă vreunei 
contestări. 

Numai clericii şi savanţii sunt realmente în măsură să 
dea sfaturi. în legătură cu situaţia creştinului între două 
credinţe şi să-l lămurească în legătură cu îndatoririle sale. 
Or, o reflecţie de acest fel, ce se ocupă de exercitarea puterii, 
a credinţei şi a Bisericii nu este niciodată simplă, iar soluţiile 
ne rezervă destule surprize. Problema se pune în legătură cu 
Carol cel Mare. Alcuin dă seama despre restaurarea culturii 
şi a Bisericii sub conducerea regelui franc. Artele liberale îi 
oferă un punct de pornire indiscutabil în rigoarea lor 
tehnică. Ele fac trecerea de la barbarie la viaţa civilizată. 
Fundamente ale retoricii, ele indică principiile unei guvernări 

după raţiune şi virtuţi. Pe scurt, idealul antic al statului pro¬ 
fan nu este departe 1 2 . Or, misiunea lui Carol cel Mare nu se 
reduce la această întreprindere de filozof, deoarece este creş¬ 
tin. Luminii naturale distribuite de arte vine să i se adauge 
forţa supranaturală conferită de credinţă şi de botez. Viaţa 
potrivit Sfântului Spirit vine să limiteze efectele păcatului şi 
restaurează integritatea omului. Cadrul acestei întreprinderi, 
care se continuă prin evanghelizarea păgânilor şi botezarea 
lor, nu este nici un moment Biserica, ci poporul creştin . 
Gândirea lui Alcuin este politică, deoarece statul restaurat 
este la originea difuzării gramaticii şi a credinţei. Pe scurt, 
poziţia creştinului este exact aceea a unui credincios al 
împăratului, conducător religios a cărui sarcină profană se 
îndeplineşte în misiunea sa evanghelizantă. 

Alcuin abordase aceste probleme dificile dinspre arte şi 
pedagogie, adică prin modalitatea indirectă cea mai favora¬ 
bilă unei vederi profane a statului. Creştin, el nu putea în 
nici un caz să se mulţumească cu acest nivel elementar. 
De aceea reflecţia sa nu putea depăşi cadrul prealabil al 
regatului sau al imperiului. Or, caracterul religios al 
instituţiilor se accentuează cu împăraţii dinastiei Ottoriene. 
Creştinul este din ce în ce mai mult integrat unul Sfânt 
Imperiu şi nu înţelege cu siguranţă ceea ce îl deosebeşte de 
Biserică. Cert, împăratul poate trăi în păcat, toţi clericii 
ştiu acest lucru, dar este aceasta o chestiune de stat? 

Atunci când Grigore al Vll-lea atacă chiar funda¬ 
mentele puterii laicilor, prin gesturi ca demiterea împăra¬ 
tului Henric al IV-lea sau prin doctrine, ca abordările sale 
în legătură cu violenţa care conduce la naşterea tuturor 
puterilor, el are puţine şanse să fie ascultat, poate doar 
de duşmanii suveranului. Aceste excese, pe care urmaşii 
săi ştiu să le evite, traduc o incompatibilitate fundamen¬ 
tală a doctrinelor. Biserica îşi elaborează propriile con¬ 
cepţii prin dreptul canonic. De o manieră din ce în ce mai 
sistematică, colecţiile se deschid prin capitole consacrate 

1 Cf. De arte rhetorica dialogus. 

2 C. LEONARDI, Alcuino e la scuola palatina: le ambizioni di 
una cultura unitaria, în Nascila dell'Europa [230], I, pp. 459-496. 

Bisericii şi privilegiilor sale. Abordarea bine organizată a 
materiei face şă apară după cler, edificiile de cult, sfintele 
taine şi morala. Creştinii se găsesc prinşi într-un drept 
complet, acoperind toate aspectele vieţii. Nu scapă aces¬ 
tui cadru decât dispoziţiile speciale ale dreptului feudal, 
care se referă la pretenţiile asupra fiefurilor şi organizarea 
puterilor. Pentru rest, în legătură cu care poate fi emisă o 
judecată morală. Biserica se impune progresiv ca singura, 
stăpână. Mai mult decât concordatele ce pun capăt dis¬ 
putelor dintre papalitate şi regi, introducerea şi difuzarea 
unui drept canonic, conform concepţiilor ^romane, fac din 
credincios un om supus cu prioritate Bisericii. Nimic nu 
ne permite să credem că această transformare a ajuns la 
capăt la sfârşitul secolului al XH-lea. 


D. POPORUL CREŞTIN ŞI TEORIA UNOR ORDINES 

Biserica mai avea de definit ce avea să ceară fiecărei ca¬ 
tegorii de credincioşi, fiind înţeles că mijloacele pentru a 
ajunge, la sfinţenie nu sunt absolut identice după persoane 
şi după funcţiile sociale îndeplinite. încă de la sfârşitul 
antichităţii. Părinţii nu neglijaseră această muncă doctri¬ 
nară şi sunt numeroase scrierile care, într-un fel sau în 
altul, se ocupă şi de obligaţiile unora şi ale altora. La drept 
vorbind, o reflecţie de acest gen devenea o îndatorire urgen¬ 
tă, o dată cu urcarea la tron a carolingienilor, deoarece 
interferarea societăţii civile cu Biserica dădea o nouă 
dimensiune problemei. 

în Europa ieşită din invaziile germanice, apartenenţa 
etnică ajungea pentru identificarea francului, a bavarezu¬ 
lui, a saxonului şi a tuturor celorlalţi. Personalitatea 
legilor, cât se poate de prezentă, sancţiona juridic această 
diferenţă şi o întreţinea. Avea drept consecinţă o anumită 
separare â popoarelor şi împiedica tentativele de domi¬ 
nare a unora de către celelalte. Un rege, străin pentru o 
etnie, avea multe dificultăţi pentru a se menţine în frun¬ 
tea unui popor. Or, creştinarea face din toate aceste po- 

poare o singură comunitate de botezaţi, care aveau 
aceeaşi credinţă şi practicau aceeaşi religie. De aceea, 
intelectualii folosesc în legătură cu aceasta termenul de 
popor creştin. Vocabularul este aici foarte important, 
deoarece sugerează o diferenţiere de Biserică, punându-i 
în faţă pe credincioşi şi disimulând structurile ierarhice şi 
clerul. Acest popor creştin devenea succedaneul unei etnii 
în acelaşi timp cu numitorul comun multiplu al tuturor 
naţiunilor. Această noţiune religioasă ar fi putut rămâne 
teoretică sau spirituală. Suveranii carolingieni îi conferă o 
semnificaţie politică, din moment ce este singura capabilă 
să fondeze o putere universală. 

De atunci, în ciuda diferenţelor etnice foarte reale, ideo¬ 
logia oficială a palatului consideră că nu există decât un 
popor creştin. Acesta era, în acelaşi timp, societatea ca¬ 
rolingiană şi Biserica. Acum fiecare trebuie să-şi definească 
propriile îndatoriri în raport cu acest cadru, m acelaşi timp, 
politic şi religios. Se impunea definirea funcţiilor diverse 
care răspundeau nevoilor şi care fixau un rol pentru fiecare 
categorie. Teoria unor Ordin.es răspunde acestei necesităţi. 
Este o concepţie generală a societăţii, rod al unei reflecţii a 
clericilor şi aptă să inspire o politică. 

însăşi, noţiunea de or do vine din lumea monastică şi 
desemnează o viaţă conformă unei reguli date. A urma 
diversele sale prescripţii permite îndeplinirea vocaţiei şi 
atingerea unei anumite armonii între un comportament şi 
idealul definit. A trăi astfel facilitează mersul spre sfin¬ 
ţenie. Noţiunea poate fi extinsă la întreaga societate şi 
angajează atunci o punere în ordine generală, despre care 
clericii spun cu plăcere că este îndeplinirea scopului lui 
Dumnezeu în lume. 

Teoria se elaborează în principal pornind de la două 
pasaje din Scriptură, cunoscute de toţi savanţii încă de la 
începuturile epocii carolingiene şi citate deja de Sfântul 
Bonifaciu. Parabola talanţilor, în Evanghelia lui Matei, per¬ 
mitea înţelegerea diversităţii de daruri şi inegalitatea reală- a 
aptitudinilor şi a condiţiilor. Comparaţia dintre Biserică şi 
un corp uman, îndelung dezvoltată de Sfântul Pavel, per- 

mi tea să se desemneze fiecăruia o sarcină specifică 1 . Com¬ 
binaţia dintre cele două permitea cele mai nuanţate vederi în 
legătură cu destinul fiecăruia. Nu era dificil atunci să explici 
şi unora şi altora care le erau funcţiile şi îndatoririle. 

Călugării se deoseljeau de toţi ceilalţi creştini prin cău¬ 
tarea perfecţiunii, care îi determinase să renunţe la lume şi 
să trăiască potrivit unei reguli. Noţiunea de Or do lor li se 
potrivea cel mai bine, într-atât de caracteristic era modul lor 
de viaţă. îndepărtarea lor de lume, oricât de încărcată de 
consecinţe sociale este, este în primul rând inspirată de 
consideraţii ascetice şi mistice. Ceea ce întemeiază deosebi¬ 
rea este religios. La fel, nu se puteau confunda clericii cu 
laicii, deoarece rolul lor în societate este diferit. Se pare că, 
în legătură cu acest aspect, clericii carolingieni se folosesc de 
un principiu enunţat cândva de papa Gelasius în legătură cu 
autoritatea pontifilor şi puterea împăratului. Aceste perso¬ 
naje apar drept conducătorii şi punctul de referinţă al celor 
două ordine ce aveau, fiecare, un mod de viaţă şi îndatoriri. 
Deosebirea pare inspirată de natura puterii pe care o 
exercită aceste două categorii diferite. în concluzie, în timp 
ce împărţirea tripartită: călugări, clerici şi laici pare să se 
impună cu un fel de logică internă ce decurge din înde¬ 
părtarea mai mult sau mai puţin mare de realităţile epocii, 
principiile ce au permis să se stabilească această împărţire 
nu par identice. Pe scurt, această enumerare, rod al unei 
reflecţii aprofundate, combină puncte de vedere diferite. 

Această deosebire nu ne oferă decât cadrele cele mal 
generale ale societăţii. Pe această bază, clericii pot fixa deja 
pentru fiecare îndatoririle. Legislaţia carolingiană este 
prezentă şi aminteşte fără încetare obligaţiile ce provin 
dintr-o stare socială 2 . Tratate mai dezvoltate fixează 
obligaţiile unora ca şi pe ale celorlalţi. 

Enumerarea precedentă nu defineşte decât cadrul cel 
mai general. în interiorul fiecărui grup, autorii disting tot 
atâtea subcategorii câte cer circumstanţele şi necesităţile 
subiectului. Deja Sfântul Bonifaciu, comentând într-o 
predică comparaţia făcută de Sfântul Pavel între Biserică şi 

1 Evanghelia după Matei, XXV, 14-17; Epistola către Corinteni, 
XII, 12-30. 

2 Admonitio ad omnes ordines, în MGH, Capit, 1.1, pp. 323-325. 

corpul omenesc, recunoştea "un ordo al conducătorilor şi 
un ordo al supuşilor, un ordo al bogaţilor şi un altul al 
săracilor, un ordo al bătrânilor şi un altul al tinerilor, flecare 
avându-şi propriul mers de urmat, aşa cum fiecare membru 
are funcţia sa în trup" 1 . Se înţelege foarte bine că săracii şi 
bogaţii au îndatoriri şi obligaţii diferite. De aceea flecare 
situaţie specială din interiorul poporului creştin poate da 
naştere la consideraţii originale, inspirate de funcţia sau 
locul din societate şi Biserică. Un asemenea punct de vedere 
poate multiplica categoriile, fiind înţeles că aceste criterii de 
distincţie pot fi de orice natură. în enumerarea precedentă, 
Bonifaciu le utilizează pe cele furnizate de putere, influenţa 
socială şi vârstele vieţii. Este cât se poate de evident că nu 
există nimic exhaustiv în abordarea sa. S-ar putea opune 
oamenii căsătoriţi şi văduvii, bolnavii şi cei care se simt 
bine, penitenţii şi ceilalţi creştini, membrii comunităţii şi 
străinii. Proliferarea categoriilor nu este limitată decât prin 
inutilitatea anumitor consideraţii. Merită să reţină în mod 
special atenţia criteriile care inspiră aceste divizări şi, în 
consecinţă, analizarea societăţii. 

în cadrul acestei reflecţii, regii, prinţii şi cei mari au un 
tratament de favoare, din moment ce oamenii Bisericii se stră¬ 
duiesc să scrie spre folosul lor oglinzi, adică tratate de morală, 
axate pe funcţiile lor. Paolinus din Acvileia deschide seria 
adresându-i lui Eric, marchiz de Friuli, o lucrare Liber exharta- 
tionis. Alcuin îi dedică lui Guy, conte de Bretania, o Liber de 
Virtuiibus et uiliis ce se ocupă mai ales de viaţa personală, mai 
mult decât de politică. Către 929, Jonas, episcop de Orleans, 
compune De institutione regia pentru regele Pepin, şi De institu- 
tione laicali pentru contele Matffid. Smarâgdus, abate de Saint- 
Mihiel, scrie o Via regia, destinată lui Carol cel Pleşuv. în 
sfârşit, De regis persoana et de regis ministerio a lui Hincmar 
revine încă o dată asupra aceloraşi probleme. 

Dintre toate aceste lucrări, cel mai emoţionant este 
Manualul scris de Dhuoda, soţia lui Bemard de Septimanie, 


1 BONIFACIU, Predica IX, în PL, 82 c 860-861. 

spre folosul fiului său 1 . Este un ansamblu de recomandări 
religioase şi profane, unde se amestecă îndatoririle faţă de 
Dumnezeu cu obligaţiile faţă de împărat. El trebuie, în ace¬ 
laşi timp, să reuşească în viaţă şi să ajungă la mântuire. 
Acelaşi vocabular, puţin stângaci, descrie fidelitatea 
datorată prinţului şi lui Dumnezeu. Ceea ce reflecţia are 
aproximativ şi nesigur este gajul autenticităţii. Acest text 
este, într-adevăr, o raritate, din moment ce este opera unei 
femei şi a unei laice. Este ecoul a ceea ce se credea despre 
propriile îndatoriri în mediile aristocratice, iar clericii nu au 
servit drept intermediar pentru a redacta. 

în tripartiţia carolingiană, viaţa socială nu ocupă un 
loc important, deoarece distincţiile religioase sunt cele 
care prevalează. O asemenea împărţire nu întemeiază 
raţionamentul şi eventual o politică, numai dacă ordinul 
monastic şi clerul îşi asumă funcţii deosebite clar şi, în 
aceeaşi măsură, laicii rămân un corp destul de coerent. 
De altfel, nimic nu dovedeşte că realitatea socială a ilus¬ 
trat cu adevărat, chiar, şi un singur moment, o asemenea 
schemă ce poartă marca clericilor, la care logica intelectu¬ 
ală prevalează asupra experienţei. Evenimentele accentu¬ 
ează decalajul dintre ideologie şi oameni. Călugării şi 
clericii par să exercite aceeaşi funcţie de rugăciune şi nu 
doar să se distingă realmente începând din momentul în 
care scutirea monastică transformă geografia ecleziastică. 
Organisme care exercitau funcţii diferite asupra aceluiaşi 
teritoriu îşi împart acum ţara şi constituie tot atâtea 
entităţi juxtapuse. La fel, evoluţia istorică accentuează 
diferenţierea care, printre laici, permite să se separe cei 
care luptă şi cei care muncesc cu propriile lor mâini. 
După incertitudini şi tatonări, o nouă schemă tripartită 
se elaborează, foarte diferită de precedenta 2 . 

Această împărţire este pe deplin pusă în evidenţă în 

1 DHUODA, Manuel pour mon Jils, ed. P. Riche, Paris, 1975. 

2 J. BATANY, Âbbon de Fleury et Ies ţheories des s truc ture s 
sociales vers l'An mii, în Etudes ligeriennes d'Histoire et 
d’Archeologie medievale, Auxerre, 1975, pp. 9-18. 

celebrul Poeme au roi Robert al lui Adalberon de Laon, 
operă scrisă între 1027 şi 1031. Subiecte identice sunt 
atribuite şi contemporanului său, episcopului Ger ard de 
Cambrai, prin Gesta episcoporum cameracensium. Câteva 
texte anterioare: Les miracles de Saint-Bertin, Liber apolo- 
geticus ale lui Abbon de Fleury dovedesc deopotrivă 
această nouă tripartiţie. Găsim urma acestei dovezi şi la 
Rathier din Verona, în traducerea lucrării Consolation de 
Ia philosophie a lui Boethius, datorată regelui Alfred, şi în 
două predici, una a abatelui Aelfric şi alta a arhiepisco¬ 
pului Wulstan 1 . 

împărţirea societăţii între cei care se roagă, cei care 
luptă şi cei care lucrează, evocă tripartiţia indo-euro- 
peană cu cele trei funcţii de suveranitate, de forţă şi de 
productivitate. Asemănarea pare atât de evidentă, încât 
este în zadar, se pare, să o recuzăm sub pretextul că dru¬ 
murile care conduc la această resurgenţă nu sunt jalona¬ 
te prin nici o mărturie. O tăcere de.acest fel nu are nevoie 
de nici un comentariu special. La drept vorbind, problema 
nu este să ştim prin ce intermediar savanţii din prima 
jumătate a secolului al Xl-lea şi câţiva alţii au putut 
cunoaşte această schemă, ci să înţelegem de ce au adop- 
tat-o şi ce relaţie poate să întreţină cu realitatea, în tim¬ 
pul acelor ani. 

în Les miracles de Saint-Bertin, tripartiţia apare cu 
ocazia unei povestiri de luptă împotriva scandinavilor. 
Contextul este pur militar, ca de altfel tot ceea ce îl încon¬ 
joară pe regele Alfred. Dimpotrivă, Adalberon de Laon şi 
Gerard de Cambrai se .întreabă în legătură cu pacea 
publică ce constituie caracteristica proprie unei societăţi' 
ordonate. Abordările lor înţeleg să rezerve această funcţie 
regilor şi cavalerilor. Călugării nu au de ce să se amestece 
în aceste chestiuni. Pe scurt, apariţia grupului Bellatores 
este evident legată de un context războinic şi de rolul nou 
pe care îl joacă aristocraţia în lupte. Ar fi greşit, pe baza 

1 Aceste texte sunt studiate în ADALBERON DE LAON, 
Poeme au roi Robert, ed. C. Carozzi, Paris, 1979. 

185 



acestor mărturii, să apreciem că această împărţire tripar¬ 
tită nu ia în calcul decât problema păcii şi a războaielor 
private 1 . Este puterea neaşteptată a oamenilor de arme, 
în interiorul categoriei laicilor, evident împărţită în două, 
care impune revizuirea împărţirilor precedente. Această 
transformare a fost de nenumărate ori descrisă, din mo¬ 
ment ce reuşeşte să distingă net un popor dezarmat de 
specialiştii în luptă. Ia sfârşit efectiv, în texte şi în menta¬ 
lităţi, ficţiunea juridică întreţinută încă de capitulariile 
carolingiene, ce făceau din orice bărbat liber un războinic. 

Sfârşitul real al unităţii funcţionale a întregii populaţii 
laice datează, oare, din momentul în care savanţii dez¬ 
voltă pentru prima oară noua clasificare socială? Putem 
avea dubii în legătură cu acest lucru, pe drept cuvânt. 
Apariţia unei mase dezarmate, dedicată muncii şi care în 
mod inevitabil se identifică cu ţăranii, are, încă în această 
epocă, o istorie îndelungată 2 . Faptul că rolul preponde¬ 
rent al armelor provoacă, la sfârşit, o reamenajare a 
concepţiilor sociale, spune mult despre importanţa 
istorică a fenomenului. înţelegerea faptului de către sa¬ 
vanţi pare, Ia urma urmelor, destul de tardivă 3 . 

Această tripartiţie încredinţează unei categorii specifice 
apărarea poporului împotriva păgânilor şi menţinerea 
păcii. Oricărei funcţii îi corespunde o etică, a cărei 
creştinare este indispensabilă. Sfinţenia în folosirea 
armelor este o temă dificil de dezvoltat, pentru că se 
izbeşte de tradiţia străveche a Bisericii şi de o repulsie 
certă pentru sânge, la clerici şi la călugări. Atunci când 
legitimitatea activităţilor războinice a intrat în obiceiuri, 
proteste izolate se întâlnesc tot timpul în mediile eclezias¬ 
tice. Nu există niciodată unanimitate printre clerici, în 
legătură cu armele şi folosirea lor. Din acest punct de 


1 G. DUBY, Les trois ordres [187). 

2 O. NICCOLI, I sacerdoţi i guerrieri i contadini Storia di un’im- 
magine della socictă, Torino, 1979. 

3 C. CAROZZI, Les fondements de la tripartition sociale chez 
AdaUxron de Laon, în Annales, ESC, julllet-aout 1978, pp. 683-702. 

vedere, trebuie luată deopotrivă în considerare atracţia, 
uneori singulară, pe care mănăstirea o exercită asupra 
cavalerilor. Autorii dezvoltă cel mai adesea o temă mult 
mai ambiguă. în lucrarea La vie de Geraud d’Aurillac, 
Odon de Cluny arăta că eroul său, înarmat şi cu cască, 
avea o inimă de călugăr. Doar obligaţiile îi reţineau, în 
ciuda sa, în lume, iar acţiunea sa în favoarea săracilor 
justifica această întârziere spre convertirea monastică. 
Această discordanţă între funcţia exercitată şi senti¬ 
mentele interioare este un loc comun, la care autorii de 
vieţi ale sfinţilor fac adesea apel, pentru a explica com¬ 
portarea membrilor aristocraţiei înainte de intrarea lor în 
mănăstire. Chiar şi ceea ce poate avea retoric arată 
această incapacitate a abordării sfinţeniei în folosirea 
armelor. Trebuie să subliniem că acest dezacord dintre 
inimă şi braţe poate fonda o morală a inferiorităţii sau o 
spiritualitate şi poate deschide astfel trecerea la concepţii 
care nu se mai articulează pe funcţie. 

Apariţia grupării războinicilor nu reglează deloc pro¬ 
blemele subsidiare: cele care se ocupă de relaţia regelui cu 
cavalerii săi. în această schemă nouă, suveranul pare ire¬ 
mediabil înclinat să se alăture oamenilor de arme, să de¬ 
vină primul dintre ei şi modelul lor. De la regele episcopi- 
lor la regele cavaler, evoluţia este clară şi comportă o anu¬ 
mită desacralizare a regalităţii, oricare ar fi legăturile sale 
cu clerul 1 . Puterile religioase ale regelui îşi pierd deopotri¬ 
vă justificarea, iar disputa învestiturilor subliniază această 
evoluţie. Cât despre pace, oricare ar fi lucrarea regelui sau 
încheierea unui jurământ ce îi leagă pe războinici între ei, 
ea nu este diferită în substanţa ei. 

în sfârşit, clerul nu se poate dezinteresa de mântuirea 
poporului care nu poartă arme. Abordarea funcţiei celor 


1 C. Carozzi, D’Adalberon de Laon ă Hubert de Moyenmoutier: 
la desacralisation de la royaute, în La Christianită dei secoli XI e 
XII in Occidente coscienza e stmUare di una societă, Miscellanea 
del centro di Studi Medioevali, t. X, Milano, 1983, pp. 67-84. 

din categoria rustici sau din categoria rudes nu ne inspiră 
reflecţii profunde. Sarcina ţăranilor pare atât de grea, încât 
unii clerici apreciază că sudoarea lor le deschide poarta 
Paradisului 1 . La urma urmelor, sub o formă puţin surprin¬ 
zătoare, nu este vorba decât de o temă funcţională. 


1 Honorius Augustodunensis, de exemplu, dezvoltă această idee. 



II 

Viaţă profană, viaţă religioasă 


Distincţia dintre profan şi religios, atât de familiară 
tuturor spiritelor modeme, nu se impune cu atâta clari¬ 
tate oamenilor din Evul Mediu. în epoca carolingiană, ea 
nu a circulat şi nu apare decât parţial prin urmare, cu 
ocazia unor dureroase conflicte. Această primă constatare 
ar merita o verificare detaliată, numai pentru a cunoaşte 
exact domeniile în care laicizarea este mai precoce şi dis¬ 
ciplinele intelectuale ce poartă această reajustare. Rolul 
diferitelor medii sociale şi profesionale în această evoluţie 
nu este,' nici el, un câmp de studiu de neglijat 1 . Este cât 
se poate de evident că fuziunea durabilă a profanului cu 
sacrul nu trebuie pusă pe seama vreunei cecităţi sau a 
unei mai mici capacităţi de discernământ, ci este con¬ 
secinţa logică a unei percepţii globale şi unitare a lumii. 
Este distincţia care cere efort şi cercetare. 

Istoricul este mai puţin legat astăzi de explicarea unui 
fenomen de viziune a lumii, prea tradiţional şi prea dura¬ 
bil pentru a fi în întregime de competenţa sa, decât să 
aprecieze consecinţele acestei atitudini fundamentale în 
legătură cu comportarea oamenilor în Evul Mediu. în se¬ 
colele în care se face rău distincţia dintre sacru şi profan, 

1 A se vedea, cu titlu de exemplu, pentru alte secole, G. DE 
LEGARDE, La naissance de l’esprit laigue au declin du Moyen 
Age, 5 voi., Paris, Louvain, 1956-1964. 

acţiunile umane, situaţiile şi raporturile sociale pot avea o 
implicare religioasă, pierdută după aceea şi de fapt negli¬ 
jată de un observator format în analizarea altor contexte. 
De aceea, pare imposibil să discutăm despre evlavia aces¬ 
tor timpuri fără să fim siguri de însemnătatea exactă a 
fiecărui gest şi a fiecărei atitudini, susceptibilă să aibă, la 
o a doua lectură, un sens religios. în concluzie, se impune 
să evaluăm partea de sacru ce poate fi vehiculată de 
acţiunile ce aparţin vieţii profane. A constata pur şi sim¬ 
plu absenţa devoţiunilor şi a atitudinilor religioase, 
devenite de-a lungul secolelor familiare, nu este suficient 
pentru a dovedi că nu există la laicii din cutare sau 
cutare epocă nici evlavie, nici spiritualitate 1 . Incul religio¬ 
sului este la ei pur şi simplu diferit, iar echilibrul general 
al exprimării sentimentelor se resimte din această cauză. 

Trebuie deopotrivă să evităm să judecăm viaţa reli¬ 
gioasă luând drept criteriu normele creştinismului mo¬ 
dem şi contemporan. Există riscul de a formula exigenţe 
nesesizate şi de a respinge conduite obişnuite. Gesturile 
şi atitudinile fiecărui secol se apreciază în comparaţie cu 
modelele primite şi acceptate. Fără acest efort, nu se pot 
înţelege motivaţiile religioase ale cruciaţilor, de exemplu. 
A se înşela în acest domeniu aruncă o lumină falsă asupra 
tuturor perspectivelor. 

în realitate, distincţia dintre profan şi sacru nu pare 
nici să ghideze percepţia universului nici comportamentul 
uman. împărţirea pe care o propune în două domenii 
diferite este prea abruptă pentru a fi exactă. 

Lumea este condusă de Dumnezeu care a creat-o şi 
care a răscumpărat-o, nimeni nu are nici o îndoială în 
legătură cu aceasta. Prezenţa sa este imediată şi nimic nu 
scapă atenţiei sale vigilente. Asupra acestui punct, textele 
evanghelice cele mai familiare confirmă sentimentul ge¬ 
neral. De El depind ploile binefăcătoare care fac să încol- 

1 Foarte interesantă pentru acest subiect este contribuţia lui 
E. DELARUELLE, La pietă popoîore nel secolo XI, în Relazioni del 
X Congresso intemazionale di Scienze storiche, Florenţa, 1955, t. 
III, pp. 309-332. Reluat în La pieţe populaire [ 782], p. 3-27. 

ţească recoltele, înmulţirea turmelor, viaţa şi reuşita. El- 
îşi protejează credincioşii, pe cei care îl roagă şi care se 
lasă pe mâinile sale. Mânia sa poate fi îngrozitoare, iar 
lumea se resimte imediat, din moment ce, dereglată, se 
îndreaptă către. haos. Atunci, clerului îi revine să con¬ 
voace întreg poporul la ceremoniile de ispăşire, necesare 
restabilirii armoniei dintre cer şi pământ. Această teologie 
simplistă lasă puţin loc faptului natural, ce se explică 
prin el însuşi. De atunci, nimic nu este profan în sensul 
propriu al cuvântului. Recolta este semnul binecuvântării 
lui Dumnezeu, intemperiile, rodul mâniei sale. Totul este 
mai mult sau mai puţin sacru. Sunt perceptibile grade şi 
ele conduc până la sanctuar şi la mormintele sfinţilor. 
Locurile sacre se organizează după o veritabilă topografie 
mitică, a cărei tipologie merită să ne reţină atenţia. în 
centrul sistemului se desfăşoară fervoarea sau, se dez¬ 
lănţuie blasfemia, la periferie poate domni o nepăsare vre¬ 
melnică. într-un asemenea cadru, toate acţiunile sunt 
grave, iar cuvintele nu sunt, nici ele, mai puţin grave. 

Profanul nu mai este deloc o categorie a comportamen¬ 
tului uman. Toţi credincioşii ştiu că destinul lor trebuie să 
se împlinească pe lumea cealaltă, după ce vor fi dat 
socoteală despre acţiunile lor şi despre cele mai mărunte 
gânduri. De aceea, tot ceea ce pot face ei, şi chiar concepe, 
provine din acţiunea bună sau din păcat. Nimic nu scapă 
acestei clasificări morale sumare, accesibilă cu uşurinţă şi 
eficace, în mod incontestabil. Or, această împărţire nu o 
acoperă deloc pe cea care ar permite izolarea unui domeniu 
profan, în care acţiunile nu ar avea nici o semnificaţie 
morală directă şi în care regulile ar fi diferite de cele 
impuse în altă parte. Viaţa mundană nu este indiferentă, 
ea este dăruită păcatului. Este, cu siguranţă, dintre sec¬ 
toarele de activitate unde a spune ce este drept nu ţine de 
Biserică, în materie de. transmitere a unui fief, de exemplu, 
iar acest lucru nu-i scuteşte pe prinţi să acţioneze în acest 
domeniu în conformitate cu justiţia. Lipsa ei este tot o 
greşeală sau un păcat. Imperativele religioase se pot face 
simţite aici ca şi în altă parte. 

Pe scurt, sensibilitatea medievală lasă atât de puţin loc 
profanului propriu-zis, încât acţiunile vieţii civile, de la 
cele mai simple la cele mai complexe, pot rezulta dintr-o 
apreciere religioasă. Această dimensiune este, în câteva 
cazuri bine cunoscute, evidentă în mod cu totul special. 


A. PACEA 

Rădăcinile ideologiei de pace merg foarte departe în 
trecutul popoarelor barbare instalate în Europa Occiden¬ 
tală. Atât de departe, pe cât permit textele să pătrundem 
în analiza puterii asupra vasalilor şi a justiţiei, acolo, în- 
tr-un plan secund, se profilează o concepţie a ordinii 
sociale care întemeiază ca o consecinţă organizarea păcii. 
Ducii şi regii au ca misiune să asigure oamenilor care 
formează poporul lor pacea, adică o stare de concordie 
care să garanteze apărarea persoanelor şi a bunurilor. 
Amenzile de compromis, care pedepsesc infracţiunile, dau 
deopotrivă satisfacţie părţii lezate şi restabilesc astfel 
pacea, punând capăt înlănţuirii de răzbunări reciproce, 
întreaga organizare judiciară are drept scop să impună 
aceste tranzacţii care pun capăt războaielor private. De 
aceea, a face dreptate înseamnă a constrânge oamenii să 
trăiască în pace. Aceste principii dau naştere noţiunii de 
pace publică, cuvânt de ordine al limbajului politic ca- 
rolingian. Regele şi funcţionarii săi au ca sarcină esen¬ 
ţială menţinerea sa peste tot, în principal în favoarea 
celor care sunt incapabili să-şi revendice drepturile. 

Clericii carolingieni tind să-şi facă din această ade¬ 
ziune la pacea publică o îjidatorire morală. La drept 
vorbind, nu este decât un capitol special al unei transfor¬ 
mări generale a obligaţiilor civile în imperative religioase, 
în acest caz, raţiuni puternice militau în favoarea acestei 
asimilări. Era de neconceput faptul că, dintre ei, unii 
creştini, sunt divizaţi până la certuri şi sânge. Pacea pu¬ 
blică mergea cu mult înaintea celor mai evidente cereri 

ale creştinismului. Nimeni nu se îndoieşte că ea poate fi 
prealabilul constituirii unei comunităţi frăţeşti. Sub acest 
aspect, pacea publică putea trece în mod legitim drept 
ordinea dorită de Dumnezeu pentru societatea însăşi. 

Prinţii şi Biserica se străduiesc să menţină această 
stare de concordie, folosind mijloacele din competenţa lor. 
O pacificare generală este pentru clerici semnul unei 
carităţi răspândite în întreg neamul creştin. Or, o comu¬ 
nitate de botezaţi, purtând deja, graţie acestei sfinte 
taine, semnul mântuirii, renunţând la certuri şi agresi¬ 
uni, trăind potrivit legilor şi respectând pacea, este prin 
urmare chiar un popor de sfinţi. De la pace la starea de 
indulgenţă, drumul este scurt şi pasul este repede făcut, 
încă de atunci, pacea este în acelaşi timp legea civilă şi 
ordinea mântuirii. Regele şi clericii conduc poporul creş¬ 
tin către soarta sa, viaţa veşnică, făcându-1 să trăiască 
prin constrângere sau prin convingere, conform cu legile 
care guvernează pacea publică. Ei stabilesc astfel ordinea 
dorită de Dumnezeu, graţie căreia mântuirea ajunge la 
popor. Sanctificarea este în primul rând o acţiune a vieţii 
publice ce culminează într-o unanimitate morală şi spiri¬ 
tuală. Acest optimism, puţin sumar, este în mod progresiv 
temperat de descoperirea păcatului, a nedreptăţilor şi a 
opresiunilor. 

Legislaţiei carolingiene îi revenea să'transforme această 
înaltă teologie în reguli concrete, susceptibile să fie aplicate 
de funcţionari. Nici un text nu este la acest capitol mai ex¬ 
plicit decât Capitularul general al Missi Dominici din 802 b 
Această trimitere generală de anchetatori şi de reformatori 
trebuie să pună capăt abuzurilor evidente, care rup pacea 
între creştini. Unii fac să prevaleze propria lor justiţie asupra 
bisericilor lui Dumnezeu, asupra săracilor, asupra vădu¬ 
velor, asupra minorilor şi asupra altor creştini. Pe scurt, ei 
uzurpă drepturile în detrimentul altora, ceea ce este foarte 
exact genul de delict pe care îl reprimă proclamaţia regală. 

1 Capitulare Missorum generale, în MGH, Capit., t.I, n° 33, p. 
91 şi în mod special § 1. 

Carol cel Mare îşi însărcinează episcopii, abaţii şi laicii de 
vază să restabilească dreptul în cadrul unei misiuni gene¬ 
rale, ale cărei principii sunt expuse pe larg. Le revine acelor 
Missi să prescrie fiecăruia să trăiască potrivit regulilor din 
ordo de care aparţine şi de a fi astfel credincios promisiunii 
sale sau profesiunii sale. Datorită acestui fapt, fiecare se va 
putea bucura echitabil de dreptul său. Concluzia se impune 
de la sine, ca şi consecinţa acestei reordonări: 'Toţi să tră¬ 
iască în bunătate şi pace perfectă". 

Acest pasaj din regula fiecărei ordo, care întemeiază drep¬ 
tul^ fiecăruia la pacea care este echivalentul carităţii, merită 
să fie subliniat, într-atât marchează de bine etapele ideolo¬ 
giei carolingiene. Este adevărat că abuzurile există. Victimele 
principale ale acestora sunt bisericile, săracii, văduvele si 
minorii, adică aceia care nu au arme pentru a se apăra ei 
înşişi. Datoria regelui este de a veghea la protecţia lor, acesta 
fiind singurul mijloc de a aşeza pe fiecare în dreptul său. 
Este o obligaţie specială care le- incumbă Afissi-lor. Această 
atenţie justificată pe care regele şi funcţionarii săi o au pen¬ 
tru biserici, săraci, văduve şi minori introduce, printre creş¬ 
tini, o distincţie prin desemnarea nominală a celor care me¬ 
rită un sprijin special. Există, desigur, un oarecare risc în a 
vedea dreptul şi morala de o parte şi agresivitatea şi in¬ 
justiţia de alta. Aceste remarci, oricât de fondate sunt în 
fapt, introduc o distincţie a cărei forţă morală se face simţită 
apoi. 

Menţinerea păcii publice rezumă obligaţiile unui gu¬ 
vern. Exercitarea justiţiei nu are alt scop, folosirea arme¬ 
lor şi represiunea nu au alte justificări. în tradiţia carolin¬ 
giană, această: datorie revine regilor. Se adaugă la aceasta 
o misiune specială de protecţie faţă de cei care pot fi vic¬ 
timele abuzurilor. Sistemul este coerent şi poate func¬ 
ţiona ca atare, atâta vreme cât regii au suficientă putere 
pentru a o face. Slăbirea autorităţii regale nu aduce modi¬ 
ficarea sensibilă a acestei ideologii politice. Misiunea lor 
este asigurată de prinţii teritoriali, care exercită în locul 
lor puterile de comandă. Ei nu simt lipsiţi de mijloace, cu 
toate acestea nu sunt unşi precum regii, iar acţiunile lor 

nu reuşesc să se înscrie în cadrul unui plan divin. 
Intervenţiile lor par mai puţin legitime şi în consecinţă 
criticabile. Atunci când puterea se bazează pe senioriile 
castelane, conjugarea exercitării justiţiei cu folosirea 
forţei armate dovedeşte că este vorba, încă o dată, de o 
organizare destinată să menţină pacea, la scara unui mic 
district. Continuitatea ideologică este evidentă, chiar 
atunci când nu mai este vorba de aceeaşi structură 
politică. Permanenţa aceluiaşi proiect în situaţii atât de 
diferite dezvăluie profunzimea scopului. El îşi păstrează 
întreaga sa valoare, oricare ar fi violenţele reale care îi 
subliniază necesitatea în acelaşi timp cu precaritatea 1 . 

Organizarea păcii de către laici nehirotonisiţi năştea 
critici, mai ales acolo unde incapacitatea puterii regale 
părea iremediabilă. Ideea că episcopii şi abaţii puteau să 
se amestece nu avea nimic şocant. Aşezaţi printre mări¬ 
mile regatului încă din epoca carolingiană, ei aveau obi¬ 
ceiul de a participa la adunările ce se ţineau în jurul 
regilor şi al prinţilor şi nu ignorau nimic din problemele 
cele mai pământeşti. Unii dintre ei, titulari ai drepturilor 
comitale, exercitau de fapt funcţii care îi făceau principalii 
răspunzători în menţinerea păcii. Conducători ai unei 
Biserici, ei erau mai interesaţi decât oricine în protejarea 
clericilor şi a bunurilor Bisericii, împotriva oricărei vio¬ 
lenţe şi a oricărei uzurpări. în fine, faptul că episcopii au 
luat iniţiativa de pace în Auvergne şi în Acvitania nu este 
de mirare. 

încă de la începuturile acestei mişcări, episcopii se 
străduiesc să obţină concursul aristocraţiei în această 
luptă împotriva brigandajului 2 . Legăturile de familie şi 
apartenenţa la acelaşi mediu social facilitează aceste 
convergenţe. în 975, la Conciliul ţinut la Puy, episcopul, 
fiu al contelui de Anjou, poate conta pe ajutorul contelui 
de Gevaudan, cumnatul său, ca şi pe acela al părinţilor 

1 G. DUBY, La societe auxXL e etXII e siecles [ 1881. 

2 H. HOFFMANN, Gottesfriede und TreugaDei [704]. 

episcopului de Clermont, care asistă la această adunare. 
La Narbonne, în 990, arhiepiscopul Ermengaud este în¬ 
conjurat de episcopii din provincia sa şi de prinţii cei mai 
puternici ai regiunii. La diferitele concilii de pace ţinute la 
Poitiers, în primii treizeci de ani ai secolului al Xl-lea, 
ducele de Acvitania este totdeauna prezent. Pe scurt, 
episcopii care iau iniţiativa acestor adunări înţeleg să 
obţină, de la cei care dispun în mod real de putere, anga¬ 
jamentele necesare pentru restabilirea păcii. în acest 
scop, îi solicită în primul rând pe prinţii teritoriali şi cea 
mai înaltă aristocraţie. Cavalerii şi poporul sunt convocaţi 
pentru a-şi aduce concursul, pentru a participa la jură¬ 
minte şi la ceremonii. Chestiunea nu se rezolvă, prin ei 
decât în lipsa celor menţionaţi înainte, ceea ce se întâm¬ 
plă rar. 

Povestirile lui Adhemar din Chabannes şi ale lui Ra- 
dulfus Glaber, ce confirmă acţiunile diferitelor concilii, ne 
permit să urmărim modul în care se extinde pacea lui 
Dumnezeu în Acvitania, în Languedoc, în Burgundia şi în 
întreaga Franţă. Cronicarul burgund prezintă, destul de 
exact, cronologia, precum şi geografia acestor iniţiative, 
până la graniţele regatului şi ale Imperiului 1 . Efectiv, 
după această primă adunare, din 975, ţinută în jurul 
episcopului de Puy, mişcarea pare să-şi fi avut punctul de 
plecare în conciliile ţinute în 989 şi 990, la Charroux şi la 
Narbonne. Cunoaşte primele progrese în Acvitania, în 
jurul anului o mie. Episcopii se reîntâlnesc la Limoges în 
994, în 1000 şi 1014 la Poitiers. în această provincie, 
există o recrudescenţă a activităţii în jurul anului 1030, 
prin conciliile ce se ţin la Bourges în 1031, la Limoges în 
1028 şi 1031, la Poitiers în 1036. Prin Sudul Franţei şi 
Valea Rhonului, unde apare înaintea anului o mie, aşa 
cum o dovedeşte conciliul ţinut la Anse, în 994, mişcarea 


1 G. DUBY, Les lalcs et la paix de Dieu, în I Laici nella "soci- 
etas christiana" [7 05), pp. 448-461, reluat în G. DUBY, Hommes 
et structures duMoyenAge [699), pp. 227-240. 

abordează Burgundia, unde se dezvoltă începând cu anii 
1020. Cucereşte, imediat. Franţa. 

Până spre mijlocul secolului, conciliile de pace se ţin 
aproape peste tot în regatul Franţei cu o predominare, 
totuşi, în Sud (sudul Franţei). Dincolo de acest mijloc de 
secol, restabilirea păcii, care rămâne o preocupare con¬ 
stantă a episcopilor, lasă locul, în mod progresiv, noilor 
griji. Treptat, reforma Bisericii devine problema esenţială. 
De atunci, instituţiile de pace pierd din putere, ţinând 
seama de noul context, mai puţin favorabil unei colabo¬ 
rări strânse între aristocraţie şi Biserică. 

Conciliile de pace sunt adunări ale celor mari, laici şi 
ecleziastici, unde se deliberează în legătură cu măsurile 
ce trebuie luate şi cu regulile ce trebuie edificate. Ele sunt 
şi ceremonii, în care, în mijlocul unei mari mulţimi, se 
arată relicvele sfinţilor şi se fac jurăminte. Cele două 
aspecte nu se pot disocia. 

întâlnirile la care se înghesuie mulţimile au loc pe 
câmpiile din imediata apropiere a oraşelor, din raţiuni 
materiale foarte evidente. Aşa se întâmplă la Limoges, în 
994. Adhemar din Chabannes, prin care sunt cunoscute 
*faptele, critică din plin această gloată de oameni "in ... 
Monte Gaudii loco", din care face un Montjoie, chiar dacă 
este vorba de Montjovis 1 . Această participare a populaţiei 
este provocată de o epidemie a răului celor înflăcăraţi. Un 
asemenea flagel este, desigur, rodul păcatelor poporului 
din Acvitania. Episcopii prescriu posturi şi rugăciuni, pun 
să fie purtată până la Montjovis racla Sfântului Marţial şi 
cer să fie aduse, în acelaşi loc, relicve de toate felurile. 

Episcopii văd în violenţă, războaie, uzurpări şi tăgada 
justiţiei cauza tuturor acestor nenorociri. De aceea li se 
pare necesar să ţină cu măriitiile laicilor o adunare de 
pace, pentru ca poporul să nu piară în întregime. Reuniţi 
în conciliu, arhiepiscopii de Bourges şi de Bordeaux, epis¬ 
copii de Saintes, Clermont, Le Puy, Perigueux, Angouleme 

1 Cf. M. AUBRUN, L'ancien diocese de Limoges [669], p. 202 
şi urm. 

şi Limoges, ducele de Acvitania şi seniorii cad de acord 
asupra unui pact de pace şi de dreptate. Specialiştii în 
drept vor pune capăt certurilor care îi opun pe oameni 
unii contra altora şi, de acum înainte, pacea şi prietenia 
vor trebui să se întindă asupra întregii Acvitanii. Dacă se 
întâmpla ca cineva să se facă vinovat de o infracţiune 
după această ordine regăsită, el era exclus de la sfintele 
taine ale Bisericii şi exclus din comunitatea de credin¬ 
cioşi, până ce va fi dat deplină satisfacţie episcopilor 1 . 

Ceea ce Adhemar raportează în legătură cu eveni¬ 
mentele din 994 transpare, mai mult sau mai puţin, după 
valoarea proprie a fiecărei surse, în alte ocazii. Conciliile 
de pace sunt aproape totdeauna marcate de arătarea 
relicvelor sfinţilor. Unii dintre ei, care nu au lăsat alte 
urme, apar în povestirile hagiografice. Această prezenţă a 
corpurilor poate fi un apel la intervenţia patronilor celeşti 
pentru a obţine o minune. Acesta pare a fi sensul acu¬ 
mulării de relicve în 994. Poporul cere în bloc şi tuturor 
ceea ce are obiceiul de a cere sfinţilor, trecând de la un 
sanctuar la altul. Ceremonia ne face deopotrivă să ne 
gândim la ordalii şi la prestările de jurământ deasupra 
raclelor. De atunci, această mobilizare a rămăşiţelor 
pământeşti ale sfinţilor are drept scop a lua act de promi¬ 
siunile făcute şi de a le pecetlui sub pedeapsa sperjurului 
făcută în faţa cerului. A rupe pacea înseamnă a provoca 
represaliile sfinţilor care au prezidat la depunerea jură- 
mintelor. , 

Nimeni nu ignoră, în 994, că relele de care sunt chi¬ 
nuiţi creştinii vin de la păcatele lor. De aceea, ceremoniile 
întreprinse au un caracter penitenţial foarte evident. Pos¬ 
turile prescrise de episcopi ar ajunge pentru a dovedi acest 
lucru. Ei trebuie, prin rugăciuni, să domolească mânia 
cerească şi să obţină ca poporul să fie eliberat de relele 
care îi provoacă spaima. 

în asemenea împrejurări, moralismul carolingian pare, 

1 L. DELISLE, Notices et extraits des manuscrits de la 
Bibliotheque naţionale, t. 35, Paris, 1896, pp. 241-358. 

mental, foarte apropiat, din moment ce episcopii, la fel ca 
altădată, consideră cu cea mai mare atenţie.tot ce este de 
ordin public. Păcatele cele mai grave sunt cele care au 
fost comise împotriva păcii, prin violenţă, răpire şi uzur¬ 
pare 1 . A face penitenţă nu înseamnă pur şi simplu a 
implora cerul, mai înseamnă şi a pune. capăt acestei 
înlănţuiri de nedreptăţi şi delicte. Fără restaurarea stării 
de concordie între oameni, nu există reconciliere cu Dum¬ 
nezeu şi nici revenire la ordinea normală a lumii: A se 
pune de acord asupra principiilor care trebuie să 
guverneze pacea şi a promulga canoanele care o organi¬ 
zează sunt, pentru episcopi şi pentru prinţii, obligaţii ce 
decurg din penitenţa generală. Toţi cei care frecventează o 
adunare de pace trebuie să-şi ierte reciproc ofensele şi să 
se angajeze că respectă inviolabil principiile care orga¬ 
nizează respectarea bunurilor şi a persoanelor. Un conci¬ 
liu de pace este o ceremonie penitenţială care restabileşte 
ordinea publică prin consimţământ reciproc, în scopul de 
a obţine reînnoirea binecuvântărilor divine întrerupte o 
clipă. 

în contextul foarte special al anului o mie sau al anu¬ 
lui 1033, această întoarcere la concordia publică şi la o 
linişte amicală este realizarea, ca şi în epoca carolingiană, 
a unei stări de caritate care lasă să se întrevadă realităţile 
cereşti 2 . De aceea, conciliile de pace capătă adesea o 
savoare puternic escatologică. Aşa le percepe Radulfus 
Glaber, pentru care, de altfel, alternarea relelor cu elibe¬ 
rarea este deja imaginea însăşi a trecerii din această lume 
în cealaltă. 

Slujbe solemne, predici, procesiuni, expuneri de relicve, 
jurăminte publice sunt tot atâtea elemente emoţionale 
care transformă aceste adunări în ceremonii în care se 


1 Este important să subliniem menţionarea şi a altor păcate 
în actele conciliilor, povestiri şi predici. 

2 Pax et amica quies in regno aquitanico deniceps per- 
maneret..., scrie ADHEMAR DE CHABANNES, Sermon pour la 
deuxieme tranlation de saint Marţial, în PL, 141 c 117. 

exprimă o conştiinţă colectivă, prin gesturi şi prin 
strigăte. Forţa inerentă oricărei adunări numeroase, 
entuziasmul care se degajă de aici şi certitudinea de drep¬ 
tate pot inspira iniţiative dintre cele mai îndrăzneţe. 
Astfel, arhiepiscopul Aimon de Bourges transformă în 
trupe de pace ansamblul acelora care au făcut jurământ 
să respecte pacea. Cu ei angajează operaţiuni militare 
împotriva recalcitranţilor până la dezastrul final 1 . Res¬ 
tricţiile pe care le provoacă o atitudine atât de intempes¬ 
tivă se mai pot inspira totuşi din vechea teorie a ordines. 
Cu siguranţă că nu este convenabil ca episcopii, călugării 
şi vulgul să se amestece în acţiunile de război. Lumea ar 
fi întoarsă de-a-ndoaselea 2 . 

Canoanele conciliilor şi instituţiile create cu această 
ocazie se străduiesc să organizeze pacea, cel puţin cu titlu 
parţial. încă de la Conciliul de la Charroux, marile prin¬ 
cipii ale acţiunii sunt oprite. Episcopii înţeleg să-i eschi¬ 
veze pe clerici şi să sustragă bunurile Bisericii de la orice 
acţiune agresivă 3 . Ei îi ameninţă cu anatema pe cei care 
fură obiecte de cult şi lovesc preoţii şi diaconii ce nu 
poartă arme. Aceste dispoziţii derivă din legislaţia carolin¬ 
giană şi sunt o versiune clericală a protecţiei pe care o 
acorda regele clericilor şi bisericilor. Ţăranii şi ceilalţi 
săraci beneficiază deopotrivă de această apărare din 
moment ce conciliul se străduieşte să descurajeze furtul 
de vite. Şi în acest domeniu episcopii nu fac decât să-l 
urmeze pe regele carolingian, protectorul în special al 

1 G. DEVAILLY, Le Berry [185], p. 142 şi urm. 

2 ADALBERON DE LAON face descrierea parodică a unei 
bătălii contra sarazinilor, angajată de Odillon şi călugării de la 
Cluny, Poeme au roi Robert, ed. C. Carozzi, Paris, 1979, p. 
LXXXIX şi urm. 

3 în legătură cu instituţiile de pace în diferite regiuni, a se 
vedea articolele lui R. BONNAUD-DELAMARE, Les institutions 
de paix en Aquitaine au XF 2 siecle, în La Paix [712), p. 415 şi 
urm.; La paix d’Amiens et de Corbie au XP siecle, în Revue du 
Nord, 1956, p. 167 şi urm.; La paix en Flandre pendant la pre¬ 
miere croisade, în Revue du Nord, 1957, p. 147. şi urm.; 
Fondement des institutions de paix au Xfi siecle, în Melanges 
Halphen, Paris, 1950, p. 19 şi urm. 

văduvelor, orfanilor şi al oricărei persoane care nu este în 
stare să se apere singură. Totuşi, este deosebit de remar¬ 
cabil faptul că, la Conciliul de la Charroux au fost asi¬ 
milaţi în întregime săracii şi ţăranii. Cei care cândva 
aveau nevoie de ajutorul regelui, pentru a-şi face respec¬ 
tate drepturile, formau o categorie destul de vagă, fără 
contur social specific, deoarece săracii şi orfanii apăreau 
ca abandonaţi şi nimic mai mult. Ei sunt înlocuiţi cu 
ţăranii în momentul în care, în schemele de organizare 
socială, aceştia din urmă formează un ordin aparte, dis¬ 
tinct de clerici şi de specialiştii în lupte. La Charroux, nu 
mai este vorba de garantarea poziţiei persoanelor lovite de 
nenorocire, ci de protecţia celor două ordine, care nu 
poartă arme, împotriva acţiunilor acelora care dispun de 
puterea militară. Reorganizarea societăţii dă o semni¬ 
ficaţie cu totul diferită unei dispoziţii inspirate de o 
legislaţie veche. 

Sancţiunile care trebuie luate împotriva contravenien¬ 
ţilor sunt spirituale. Episcopii lansează anatema împo¬ 
triva acelora care lezează pacea. Scoşi din Biserică, sunt 
sortiţi afuriseniei. De atunci, populaţia pare scindată în 
două grupuri: de o parte cei paşnici, care prin jurământ 
sau prin situaţia socială respectă pactul de pace, şi de 
cealaltă parte, forţele turbulente. Unii îşi pot obţine mân¬ 
tuirea, ceilalţi sunt excluşi de la aceasta. La Conciliul de 
la Limoges, din 1031, episcopul Jourdan trăgea concluzi¬ 
ile; spunând în numele episcopilor: „îi excomunicăm din 
dioceza de Limoges pe cavalerii care nu vor sau care nu 
au vrut să jure pace şi dreptate episcopului lor, aşa cum 
le-a cerut acesta. Blestemaţi fie ei şi cei care îi ajută în 
rău; blestemaţi să le fie caii şi armele lor..." 1 Pe scurt, 
ruperea păcii este totdeauna păcatul capital, iar destinul 
religios al fiecăruia pare legat acum de locul pe care îl 
ocupă în societate. Săracii, adică ţăranii şi toţi aceia care 
nu poartă arme, se găsesc fără obstacole în faţa mân¬ 
tuirii. Cavalerii nu trebuie să uzeze de armele lor, decât la 

1 MANSI, Concilia, XIX, 530. 

somaţia unui suveran legitim. In alte cazuri, ei sunt 
aţâţători la tulburări. Pentru mai multă siguranţă, epis¬ 
copii le cer jurăminte care le restrâng folosirea armelor. 
Afurisenia este la capătul vitejiei. 

Obligaţiilor de pace vin să li se adauge cele ale armisti¬ 
ţiului lui Dumnezeu. Este o suspendare temporară a 
oricărei activităţi războinice, un fel de abstinenţă impusă 
cavalerilor pentru care acţiunile de război sunt o plăcere 
ce dă naştere păcatului. Armistiţiul lui Dumnezeu nu este 
o alternativă la pace, ci complementară ei, fiind scopul ei. 
Este un mod încă şi mai radical de a sugruma impul¬ 
surile agresive. 

încă din anii 1023-1025, jurămintele de pace bur- 
gunde extind beneficiul apărării dobândite prin consim¬ 
ţământ mutual la cavalerii care ar renunţa voluntar la 
arme în timpul perioadei de post. Nimeni nu ar trebui să-i 
atace din moment ce ei călăresc fără mijloace de a se 
apăra. în Catalonia, apare pentru prima oară termenul de 
armistiţiu, în actele unui conciliu ţinut la Toulouges în 
1027, şi cunoscut printr-o notiţă a cartularului de la 
Elne. Toate activităţile războinice trebuiau să înceteze 
duminica. Şi în acest caz, legislaţia carolingiană nu este 
prea departe. Sanctificarea zilei de duminică era o datorie, 
iar muncile servile erau interzise în acea zi. Războiul pri¬ 
vat antrena o reprobare identică. Ideile care conduc la 
această primă interdicţie sunt redactate la Conciliul de la 
Arles din 1037-1041. Se înţelege că de miercuri seara 
până luni dimineaţa pacea trebuie să domnească între 
creştini, prieteni sau duşmani, vecini sau străini, în 
memoria calvarului, a morţii şi a reînvierii lui Christos. 
Aceste interdicţii sunt aprofundate de la un conciliu la 
altul. La Narbonne, în 1054, episcopii proclamă "că nici 
un creştin nu omoară un alt creştin, pentru că cine omoa¬ 
ră un creştin ar însemna să împrăştie, fără îndoială, sân¬ 
gele lui Christos" 1 . 

De la epoca carolingiană la cea a conciliilor care preced 

1 H. HOFFMANN, GottesJHede undTreugaDei [704], p. 95. 

îndeaproape reforma Bisericii, meditaţia asupra păcii, 
continuată de clerici, limitează folosirea armelor numai la 
cazurile legitime şi absolut necesare. Este vorba, cel puţin 
în acest stadiu al reflecţiei, de elaborarea unei etici de 
luptă, mai curând decât o culpabilizare a activităţilor 
agresive în beneficiul Bisericii şi al ţăranilor. A trăi ca un 
cavaler nu înseamnă a se dedica unei activităţi profane şi 
aproape sportive, aşa cum s-a scris adesea, ci este, 
ţinând seama de ordinele concfliilor, de excomunicări şi 
de dispoziţiile care apar în cărţile penitenţiale, a se con¬ 
frunta din ce în ce mai mult cu interdicţiile religioase care 
au transformat progresiv actul de război în crima împotri¬ 
va lui Christos însuşi. Nu scapă acestei suspiciuni luptele 
duse ca urmare a acţiunii unui suveran legitim. Cine a 
ucis un creştin, cu această ocazie, trebuie să fie supus 
unei penitenţe 1 . Este cât se poate de evident că agresivi¬ 
tatea a căutat orice alt canal, binecuvântat, pe cât posibil, 
de Dumnezeu. 

B.' PELERINAJUL ŞI CRUCIADA 

Practică religioasă foarte răspândită şi depăşind cu 
mult graniţele creştinismului, pelerinajul era cunoscut şi 
practicat în antichitatea păgână şi la evrei 2 . în acest 
domeniu. Occidentul medieval este un moştenitor, nu 
fără a aduce, unei instituţii atât de tradiţionale, câteva 
tuşe de originalitate. 

Vocabularul latin clasic cunoştea cuvântul peregrinus 
şi îi dădea două sensuri. Este vorba, în primul rând, de 
un peregrin, adică un străin sau un exilat, care trăieşte 
departe de ai săi pentru indiferent ce motive şi căruia 

1 Cf. de exemplu RABANUS MAURUS, Ep. ad Heribaldum 
Autissiodorem, în PL, 110 c 471-472 în legătură cu cei care au 
ucis pe câmpul de luptă de la Fontenoy, în timpul războiului 
celor trei fraţi. 

2 C. SPICQ, Vie chretienne et peregrination selon le Nouveau 
Testament, Paris, 1972. 

legea îi dă un statut. Este apoi un pelerin în sensul actual 
ăl termenului, adică un călător ce se duce la un sanctuar 
din devoţiune. Creştinismul acceptă termenul, cu cele 
două forme ale rătăcirii pe care le desemnează. 

A fi în aceaste lume un străin este o temă spirituală 
care poată să se revendice de la exemplul lui Avraam şi de 
la o întreagă tradiţie care îşi găseşte inspiraţia în Vechiul 
şi Noul Testament. Abandonarea bunurilor şi a familiei 
înseamnă renunţarea la lume, în plus, părăsirea patriei 
pentru a trăi în exil este forma cea mai completă a pri¬ 
vaţiunii. Un asemenea proiect de viaţă are, în mod evi¬ 
dent, ceva monastic. Se deosebeşte de acesta prin dis¬ 
pariţia oricărei obligaţii de a fi sedentar şi a oricărei 
referiri la autoritatea unui abate. Un eremit care şi-ar sta¬ 
bili un domiciliu precar, departe de ai lui, se deosebeşte 
greu de un exilat pentru Dumnezeu. Dezrădăcinarea trece 
drept o formă a ascezei 1 . Sfântul Ieronim, la Ierusalim, 
ilustrează în mod convingător această atitudine. Ea este 
destul de frecventă în Biserica străveche. Călugării pleacă 
în pelerinaj, se duc şi vin, se exilează o vreme. Dezapro¬ 
bând continuu abuzurile, literatura monastică insistă mai 
puţin asupra prezenţei permanente în locul unde se face 
profesiune de credinţă, decât o fâce Regula Sfântului 
Benedict, mai târziu 2 . 

De aceea, opera misionară a călugărilor irlandezi pe 
continent, în timpul Evului Mediu timpuriu, pare, în 
lumina acestor anţecedente, ca un exil pentru Dumnezeu 
şi ca alegerea unei noi patrii. întemeierea noilor cămine 
de viaţă monastică a±e mai puţin scopul evanghelizării, 
decât crearea, în alte părţi, a unui cadru de viaţă confor¬ 
mă cu profesiunea. Intenţia misionară este, dimpotrivă, 

1 A. GUILLAUMONT, Le depaysement convne forme d’ascese 
dans le monachisme ancien, Ecole pratique des Hautes Etudes, 

section Sciences religieuses, în Annuaire 1968-1969, p. 31 şi 

urm. 

2 H. VON CAMPENHAUSEN, Die asketische Heimatlosigkeit 
[721], 

cu totul evidentă la Willibrord şi mai ales la Bonifaciu 1 . 
Acest exemplu este urmat de călugării carolingieni, în 
ciuda adoptării generale a Regulii Sfântului Benedict. 
Astfel, Sfântul Anskar era călugăr la Corbie, înainte de a 
pleca să evanghelizeze Scandinavia, unde a şi murit în 
865, iar biograful său consideră necesar să justifice aceas¬ 
tă deturnare de la principiul stabilităţii. Această asceză 
prin dezrădăcinare este bine atestată, din secolul al X-lea 
până în secolul al Xll-lea, de numeroase vieţi de sfinţi. Cu 
creşterea evanghelismului, această rătăcire se transformă 
în turnee de predicare în manieră apostolilor. 

Pelerinajul nedefinit, ca exil sau ca proscriere, are, deo¬ 
potrivă, un caracter de ispăşire. Această practică apare o 
dată cu sistemul de penitenţă tarifată, născut în creşti- 
nătăţile insulare. Ea este cunoscută în partea de Occident 
parcursă de misionarii irlandezi şi anglo-saxoni. Un 
pelerinaj fără destinaţie precisă este impus celor care au 
comis nelegiuiri deosebit de grave, aşa cum este un omor. 
Această pedeapsă este aplicată în special clericilor şi 
călugărilor cărora, potrivit tradiţiei Bisericii, nu li se 
impune penitenţa publică. Acest pelerinaj peniţenţial este 
cel al criminalilor care călătoresc pe jumătate goi şi în¬ 
cărcaţi de fiare şi care poartă cu ei o scrisoare a auto¬ 
rităţilor religioase prin care li se asigură găzduirea şi 
hrana acolo unde se află. Un canon al penitenţiâlului lui 
Pseudo-Egbert, din cursul primei jumătăţi a secolului al 
IX-lea, menţionează pentru prima dată Roma ca 
destinaţie a acestor cortegii. Prin descoperirea a nume¬ 
roase relicve, pe întreg parcursul secolului al Xl-lea, se 
precizează itinerarele, iar pelerinajul ispăşitor frecven¬ 
tează aceleaşi sanctuare ca pelerinajele de devoţiune 2 * . 

Laicii pot deopotrivă să se supună aceleiaşi ispăşiri, 
dacă sunt vinovaţi de crime foarte grave. Se cunosc mai 

1 G. CONSTABLE, Monachisme et pelerinage au Moyen Age, în 
RH, 1977, p. 3 şi urm.; J. LECLERCQ, Monachisme et peregrination 
du. LX 6 auXII 6 siecle, în Studia Monastica, 1961, III. p. 33 şi urm. 

2 C. VOGEL, Le pelerinage penitentiel în PeUegrinaggi e culto dei 

santi [713], pp. 39-92. 

ales cazurile exemplare ale personajelor din cea mai 
înaltă aristocraţie, pentru care pelerinajul este o operă de 
răscumpărare. în prima jumătate a secolului al Xl-lea, 
ducele de Normandia, Robert Magnificul, pleacă la Ieru¬ 
salim, ca penitenţă pentru otrăvirea fratelui său, Richard 
al III-lea. Foulque Nerra, conte de Anjou, care, poate, pen¬ 
tru o vreme, a fost tovarăşul său în această călătorie, a 
ajuns aici de două ori, dacă nu de trei, pentru a se curăţa 
de nelegiuirile comise 1 . Mulţi alţii, de rang mai puţin ilus¬ 
tru, trebuie să facă la fel. La acest nivel de putere socială 
este posibilă o altă formă de penitenţă? Putem, evident, 
avea dubii în legătură cu acest lucru, pentru că nu vedem 
cum ar putea Biserica să constrângă personaje de această 
importanţă să facă gesturi care le-ar repugna foarte mult, 
în afara cazurilor în care regii ar accepta să ajungă la 
aceste acte extreme. 

O ispăşire de acest fel aruncă pe drumuri o mulţime de 
oameni nu prea stimaţi, clerici sau laici. Căinţa crimi¬ 
nalilor poate fi iluzorie sau trecătoare, iar pericolele la 
care îi expun pe ceilalţi pelerini sunt sigure. Conciliile se 
preocupă foarte devreme de. limitarea acestor plecări şi se 
străduiesc să le interzică. Admonitio generalis sugerează 
că mai bună penitenţă se face acasă, decât pe drumuri 2 . 
Aceste interdicţii, reînnoite până după anul o mie, nu au 
nici un rezultat, într-atât este de conformă inspiraţia cu 
mentalităţile epocii. Se fixează destinaţiile, iar lista pelerina¬ 
jelor penitenţiale este bine cunoscută în secolul al XlII-lea. 
Această clientelă dubioasă nu este din fericire singura 
care ajunge la marile sanctuare. 

A ajunge, din devoţiune, la locurile făcute celebre de 
viaţa lui Christos şi a sfinţilor sau, şi mai bine, acolo 
unde aceştia au murit şi au fost îngropaţi, înseamnă a 
pleca în pelerinaj în sensul cel mai exact. Călătoria în 
condiţii materiale precare, riscurile drumului, efortul 
făcut şi pericolele întâlnite permit pelerinului să acu- 

1 Chroniques des comtes d’Anjou et des seigneurs d’Amboise, 
ed. L. Halphen şi R. Poupardin, Paris, 1913, pp. 50-54. 

2 Admonitio generalis, în MGH, Capit., t. I, p. 60 c 79. 



muleze tot atâta merit, cât şi prin cea mai strictă asceză. 
Progresul moral şi fervoarea religioasă care rezultă de aici 
pot fi câştigul esenţial al acestei acţiuni. Este cert că 
acest caracter dificil şi penibil al acestor acţiuni con¬ 
tribuie la prestigiul lor 1 . 

Nu orice călătorie către un sanctuar este un pelerinaj, 
ci doar cea care este făcută din devoţiune. O asemenea 
stare de spirit presupune o valorizare a locurilor de vizi¬ 
tat, care presupune, indiscutabil, mai mult decât curiozi¬ 
tatea sau interesul ştiinţific. Pelerinii din devoţiune nu-şi 
părăsesc casa şi familia lor pentru a călători sau pentru a 
aprofunda o asceză, pe câre le-ar putea căuta altfel. Dru¬ 
mul lor are un scop, şi ei ştiu ceea ce caută, chiar dacă 
formularea speranţelor întreţinute se schiţează fără pri¬ 
cepere în texte. Ei nu aşteaptă aceleaşi favoruri de la 
toate sanctuarele 2 . 

La Ierusalim, la Roma, la Santiago de Compostela şi în 
alte părţi, nu există nimic ce un creştin nu ar putea să 
găsească în biserica din parohia sa. Sfânta Scriptură este 
aceeaşi peste tot, oricare ar fi comentariile pe care le fac 
preoţii la ea, iar sfintele taine sunt universale. Nu există 
aici diferenţa care dă forţa de atracţie a acestor oraşe, ea 
trebuie căutată neapărat în altă parte, în realitate sau în 
mitologie, care creează geografia sacră. 

La Ierusalim, pelerinii vizitează grădina de măslini, 
Sfântul Mormânt, Bazilica Reînvierii şi multe alte locuri 
care amintesc de viaţa, pământească a lui Christos. Inte¬ 
resul istoric este cert, dar este insuficient pentru a pomi 
la drum mii de pelerini. A-l urmări pas cu pas pe Domnul 
pe pământul pe care picioarele sale l-au călcat este o 
motivaţie profundă, care adună laolaltă, într-un singur 

1 E. -R. LABANDE, Elements d'une enquete sur Ies conditions 
de deplacement du pelerin aux X? et XI? siecles, în Pellegrinaggi 
[713], pp. 97-111. 

2 E. -R. LABANDE, Ad limina, Le pelerin medieval au terme 
de sa demarche, de Melanges R. Crozet, Poitiers, 1966, pp. 283- 
291; retipărit în E. -R. LABANDE, Spiritualite et vie litteraire de 
l’OccidentX e -XIX^ s. Londra, 1974. 

scop, pelerinajul şi imitarea lui Christos. Nu se poate afir¬ 
ma că această temă este preponderentă, intr-atât săracul 
şi pelerinul sunt, prin ei înşişi şi fără referire la Pământul 
Sfânt, reprezentări ale lui Christos. De altfel, evanghelis- 
mul, ca un comportament spiritual, nu se impune decât 
lent şi există, probabil, un anacronism ce trebuie obser¬ 
vat în pelerinajele făcute până în secolul al XH-lea. 

Oraş sfânt. Ierusalimul apare ca un loc de binecuvân¬ 
tări, unde graţia lui Dumnezeu se manifestă mai din plin. 
Se poate ajunge aici pentru a se bucura de această bună¬ 
voinţă specială. Colină sfântă, pământul este aici mai 
aproape de cer. Sunt populate deja aici pieţele din faţa 
Ierusalimului ceresc, tocmai în aşteptarea sfârşitului 
lumii. Foarte de timpuriu, speculaţiile în legătură cu 
revenirea lui Christos şi sfârşitul lumii se articulează în 
jurul oraşului sfânt. Rolul său în cartea Apocalipsei îl 
desemnează pentru această misiune, de intermediar şi de 
loc de trecere. Se ştie, desigur, că reînvierea din morţi va 
începe în Valea lui Iosafat, unde Christos îşi va ţine tri¬ 
bunalul său. Pe scurt, cei care vin să se roage la Ieru¬ 
salim profită de această apropiere a cerului, cei care 
rămân o vreme pot aştepta aici sfârşitul lumii, într-un 
cadru special sanctificant, iar cei care îşi găsesc aici mor¬ 
mântul vor fi primii treziţi de trompetele îngerului. Pe 
scurt, pelerinajul la Ierusalim, mai ales atunci când există 
voinţa de a rămâne aici, este o căutare a mântuirii pe căile 
cele mai drepte. Partea cuvenită imaginarului, în această 
valorizare religioasă a oraşului sfânt, este imensă. Ne 
putem pune întrebări în legătură cu persistenţa unor 
asemenea sentimente, imediat ce moralismul şi spiritul 
mai pozitiv încep să prevaleze. 

La Roma, pelerinii vizitează, în afară de alte locuri şi 
monumente, mormintele aposţolilor Petru şi Pavel. Prin 
acest gest, ei îşi reafirmă ataşamentul faţă de Biserică. 
Devoţiunea de care fac dovadă în legătură cu Petru o 
transferă la urmaşul său: papa. Se ştie că fervoarea pele¬ 
rinilor anglo-saxoni a contribuit într-un mod însemnat la 
audienţa papalităţii în Germania, în epoca evanghelizării. 



Incidenţa unor asemenea sentimente, în timpul întregii 
perioade care trăieşte lentul progres, apoi afirmarea pri¬ 
matului pontifical, nu sunt neglijabile. Scaunul apostolic 
capătă, ca urmare, un prestigiu indiscutabil. Ajungând la 
Roma, pelerinii pot deopotrivă să facă o vizită succesoru¬ 
lui lui Petru sau cancelariei sale. Nimeni nu ignoră că el a 
primit puterea de a lega şi a dezlega. De aceea, cazurile 
cele mai grave pot găsi aici o soluţie. Pelerinaj eclezial. 
Roma este totodată un pelerinaj penitenţial, unde se 
poate găsi iertarea cea mai profundă. 

La Santiago de Compostela şi în toate sanctuarele ce 
se revendică de la patronajul unui sfânt, pelerinii ajung 
cel mai adesea la un mormânt 1 . în aceste cazuri, ideile 
admise în mod obişnuit despre corpurile sfinte sunt cele 
care fondează supraevaluarea locurilor. O forţă sacră se 
ataşează de rămăşiţele personajelor intrate în gloria 
celestă şi se manifestă acolo unde se află corpurile lor, în 
special prin miracole. Pelerinii ajung în aceste sanctuare 
pentru a obţine, spre binele lor, o aprindere a puterii 
cereşti ascunsă în aceste oseminte. La capătul unei călă¬ 
torii, ei se străduiesc să atingă relicvele, să stea pe mor¬ 
mânt sau chiar să se lungească şi să doarmă în apro¬ 
pierea lui. Alţii, care l-au invocat pe sfânt în rugăciunile 
lor şi care au fost ascultaţi, ajung la sanctuar pentru a 
face un jurământ şi pentru a aduce o ofrandă simbolică. 
Pelerinii le cer în principal sfinţilor miracole. Puterea lor 
taumaturgică este cea care le creează reputaţia. în acest 
domeniu, vindecătorii îşi iau partea cea mai bună. Pro¬ 
tejarea recoltelor, pericolul mării, obiectele pierdute şi 


1 A. DUPRONT, Pelerinage et lieux sacres, în Melanges F. 
Braudel t. II, Paris, Toulouse, 1973, pp. 189-206. Pelerinajele la 
sanctuarele consacrate îngerilor scot în evidenţă alte probleme, 
cea de la Monte Gargano, ca şi cea de la Monte San-Michele; A. 
PETRUCCI, Aspetti del culto e del pellegrinagio di S. Michele 
Arcangelo sul monte Gargano, în Pellegrinaggi [713], pp. 145- 
180, şi E.-R. LABANDE, Les pelerinages au Mont-Saint-Michel 
pendant le Moyen Age, în Millenaire monastique [391], t. III, pp. 
237-250; retipărit în E. -R. LABANDE, Spiritualite eţ vie litteraire 
de l’Occident, F? - XTV^ siecle, Londra, 1974. 

câteva subiecte mai trecătoare inspiră deopotrivă cererile 
şi mulţumirile. 

Alţi pelerini l-au invocat pe sfânt de departe, numai 
prin cuvânt, nu îndrăznim să spunem că prin rugăciune. 
Au obţinut de la acesta binefacerile aşteptate şi ajung la 
mormânt ca o îndeplinire a unui legământ făcut cu acea 
ocazie. Atitudinea lor pare mai eliberată de concepţiile 
elementare ale sacrului, din moment ce puterea celestă se 
manifestă fără să fie necesar să fii prezent fizic lângă 
rămăşiţele unui sfânt. Locurile şi-au pierdut din impor¬ 
tanţă şi din această supraevaluare ce justifica drumul. 
Concepţiile sunt mai puţin materiale. Cu toate acestea, 
invocarea sfântului conţine legământul de a face pelerina¬ 
jul, iar miracolul apare ca o simplă anticipare a ceea ce 
obţin credincioşii la mormânt. Cuvântul înlocuieşte gestul 
sau popasul în sanctuar. Pentru a fi în mod real o spiri¬ 
tualizare, ar trebui ca acea chemare în ajutor a sfântului 
să fie o rugăciune şi nu un strigăt disperat, precum ges¬ 
turile făcute deasupra unui mormânt, pentru a declanşa 
prin forţă intervenţia celestă. Este cât se poate de evident 
că în acest domeniu se întâlnesc toate atitudinile, de la 
folclorul cel mai elementar până la rugăciunea cea mai 
sinceră. Culegerile de miracole, în ceea ce au repetitiv, ne 
dau numeroase mostre de smerenie a pelerinilor. Această 
literatură adesea nu este emfatică, şi se referă la mediile 
umane cele mai largi şi, din această cauză, vehiculează 
multe informaţii despre toate aspectele concrete ale pele¬ 
rinajelor şi ale cultului sfinţilor 1 . 

A face un pelerinaj înseamnă, bineînţeles, a pleca în 
călătorie, fie că scopul este definit, fie că nu, fie că el con¬ 
duce spre o ţară îndepărtată, fie în apropiere. Este o 
acţiune elementară, asemănătoare, din punct de vedere 

1 Cf., de ex., R. FOREVILLE, Les miracula S. Thomae 
Cantuariensis, în Actes du XCVII e Congres naţional des Societes 
sauantes, Nantes, 1972. Section de philologie et d’Histoire 
jusqu’en 1610, Paris, 1979, pp. 443-468. Reluat în R. 
FOREVILLE, Thomas Becket dans la tradition historique et 
hagiographique. Londra, 1981. 

material, celei a neguţătorilor. De altfel, nu fac ei adesea 
călătoria împreună? Nu există pelerinaj, în sensul exact 
al termenului, decât dacă acel credincios îşi manifestă 
intenţia de a călători din evlavie şi dacă îndeplineşte un 
anumit număr de ritualuri. Pelerinul primeşte de la preo¬ 
tul din parohia sa, după binecuvântare, toiagul şi traista. 
Această înmânare a însemnelor distinctive se face în cur¬ 
sul unei ceremonii în care pelerinii s-au spovedit, au 
primit o penitenţă şi au ascultat o slujbă rostită pentru 
ei. Este prevăzut pentru aceste împrejurări o veritabilă 
liturghie, cu intonarea de psalmi, cuvântări şi diverse 
invocaţii. Ritualul de scr is nu apare înainte de mijlocul 
secolului al Xl-lea. Cu toate acestea, este atât de coerent 
şi atât de omogen, încât există puternice motive pentru 
a-1 considera născut dintr-o tradiţie deja bine fixată şi 
care ar putea să urce până în epoca carolingiană 1 . 

Graţie acestei consacrări pe care le-o confereau bine¬ 
cuvântările prevăzute de ritual, pelerinii constituie, încă 
din epoca carolingiană, un ordo specific, recunoscut de 
canoanele conciliilor şi de capitularii. Toiagul şi traista, 
care sunt însemnele sale, sunt suficiente pentru a dovedi 
calitatea acelora care le poartă. Rare sunt cazurile în care 
pare necesară o scrisoare testimonială a episcopului sau 
a preotului. Pelerinul este recunoscut după hainele sale, 
iar imaginea sa este familiară în întreaga Europă. O 
asemenea acţiune nu se poate să nu cunoască şi câteva 
abuzuri. Este destul de uşor pentru călători, neguţători 
sau, chiar şi mai rău, hoţi să se deghizeze în pelerini şi să 
profite, astfel, de protecţiile care sunt dobândite pentru 
cei care se aştern la drum spre sanctuare. 

încă din epoca carolingiană, o legislaţie asigură pro¬ 
tecţia pelerinului aflat pe drum şi apărarea casei sale, pe 
timpul absenţei acestuia. Textele juridice, din care se pot 

1 F. GARRISSON, A propos des pelerins et de leur condi- 
tion juridique, în Etudes d’histoire du droit canonique [113], 
pp. 1165-1189. 



face ample culegeri, fac cunoscute dispoziţiile normative. 
Practica de zi cu zi a fost cu certitudine sensibil diferită, 
dacă este să dăm crezare povestirilor şi chiar lucrării Le 
guide du pelerin de Saint-Jacques 1 . Totuşi este destul de 
dificil să avansăm o opinie solid fondată, din cauză 
neputinţei de a face cel mai mic decont. Pelerinii se 
deplasează cel mal adesea în grupuri, însoţiţi de neguţă¬ 
tori şi de oameni înarmaţi. Pe anumite tronsoane ale unui 
itinerar, există în mod evident precauţii speciale. Riscurile 
pe care le lasă să se întrevadă aceste dispoziţii nu i-au 
descurajat pe călătorii care se îndreaptă în număr 
crescând către diferitele sanctuare. Atunci când docu¬ 
mentele ne permit să sesizăm viaţa concretă, o anumită 
organizare este în mod evident în funcţiune. Există itine¬ 
rare bine stabilite şi jalonate, oraşe etape, locuri de 
refugiu, aziluri în care poţi găsi găzduire şi îngrijire 2 . 
Aventura este circumscrisă. De altfel, călătoriile însele nu 
comportau ele reale pericole? 

Capitulariile carolingiene acordă protecţia regală 
pelerinilor, în acelaşi timp şi călătorilor, şi străinilor 3 . 
Conciliile locale îi îndeamnă pe creştini să-i primească la 
ei 4 . Această stare de spirit se regăseşte în legislaţia de 
pace a epocii care urmează, apoi în opera canoniştilor. 
Papii şi regii le iau apărarea, atunci când se face simţită 
nevoia. 

Această protecţie se manifestă prin dispoziţii cât se poate 
de severe. Violenţele, ale căror victime pot fi pelerinii, sunt 


1 J. VIELLIARD, Le'guide du pelerin de Saint-Jacques-de- 
Compostelle, Macon, 1969. 

2 F. GARRISSON, Les hotes et l’hebergement des etrangers 
aii Moyen Age, quelques Solutions de droit compare, în Etudes- 
d'histoire de droit prive offertes ă P. Petot, Paris, 1959, pp. 199- 
222 . 

3 De exemplu capitularul general al Missi-lor din 802, în 
MGH, Capit t. I, p. 94. 

4 De exemplu conciliul bavarez din 740-750, în MGH, concil. 
aevi Karol., t. I, p. 53. 

reprimate cu o asprime crescută. Un capitular al lui Pepin de 
Italia pedepseşte uciderea unui pelerin, adăugând la acuza¬ 
ţia de omucidere o amendă de 60 sous în profitul regelui. 
Legea bavarezilor ridică la dublul taxei obişnuite reparaţia 
datorată unui călător atacat 1 . Această agravare a pedepselor 
pentru cine fură, atacă sau ucide un pelerin se regăseşte în 
numeroase surse şi, în special, în dreptul spaniol din se¬ 
colele al Xl-lea şi al XH-lea. Cele mai înalte autorităţi civile şi 
religioase se străduiesc, de asemenea, să protejeze pelerinii 
de arestări abuzive şi de confiscări arbitrare. Pedepselor pre¬ 
văzute de legi vin să li se adauge, începând din secolul al XI- 
lea, sancţiuni ecleziastice. Grigore al VH-lea loveşte cu exco¬ 
municarea pe cei care îndrăznesc să aresteze sau să 
sechestreze un pelerin sau un cleric. Primul Conciliu de la 
Laterano, din 1123, reînnoieşte aceste dispoziţii 2 . în sfârşit, 
pelerinii, se bucură de mici avantaje, aşa cum sunt scutirea 
de impozite şi de taxe de trecere. Statutele locale com¬ 
pletează aceste reguli generale, prin fixarea condiţiilor de 
găzduire a străinilor şi pelerinilor, pentru a-i proteja de 
preţurile abuzive, de solicitările inoportune, de înşelăciuni în 
legătură cu schimbul sau cu măsurile şi greutăţile. 

în absenţa pelerinului, se impunea să fie protejate bunu¬ 
rile sale de lăcomia pe care o puteau stârni. Cei care lasă în 
urmă interese considerabile pot cere ca patrimoniul lor să 
treacă sub apărarea apostolică, printr-o bulă specială. Chiar 
fără această formalitate, în anumite cazuri, această protecţie 
pare asigurată. La rândul său, dreptul cutumiar prevede o 
suspendare a acţiunilor de justiţie şi o prelungire a terme¬ 
nelor, atât timp cât cel interesat este în pelerinaj. Acest răgaz 
asigură celui absent menţinerea stătu quo-ului. Unele 
cutume, ca aceea din NOrmandia, consideră util de a ridica 
incapacitatea juridică a femeii căsătorite, atâta timp cât 
soţul său este în afara provinciei, din raţiuni de pietate sau 
chiar pentru interese. De atunci, apărarea bunurilor poate fi 
asigurată în justiţie de soţia pelerinului. Ansamblul acestor 
precauţii juridice, cele ale c an danelor, ale legii şi ale dreptu¬ 
lui cutumiar, favorizează în mod evident plecarea la un sanc¬ 
tuar îndepărtat a credincioşilor ce au în această lume casă, 
familie şi bunuri. Este mărturia cea mai de netăgăduit în 
legătură cu popularitatea acestei devoţiuni la laici. Absenţa 


1 Lex Baiuvariorunx IV, 31, De peregrinis transeuntibus viam. 

2 MANSI, XIX, pp. 483-484. 

timp de mai multe luni sau un an şi mai mult nu este cu 
siguranţă un lucru de nimic. Prin dispoziţiile sale, dreptul 
arată că faptul este obişnuit. 

- Plecarea în pelerinaj înseamnă adoptarea unei stări 
bine definite, în care penitenţa şi sărăcia participă cu 
totul, într-atât este de evident că mersul înspre locurile 
sfinte nu poate să se facă fără o convertire prealabilă lă 
exigenţele creştine cele mai evidente. De altfel, în Bise¬ 
rică, statutul săracilor, al penitenţilor şi al pelerinilor este 
foarte asemănător, pentru că aceste stări de viaţă au între 
ele o înrudire .specială. Această apropiere lasă să se com¬ 
pare pelerinajul cu mersul unui popor dezarmat, îndrep- 
tându-se spre depărtări, pentru a îndeplini un scop reli¬ 
gios. Comparaţia cu cruciaţii, care poară arme de care se 
slujesc, cere câteva explicaţii. 

La drept vorbind, la contemporani nu există vocabularul 
specific pentru a-i desemna pe cruciaţi, ca şi cum specifici¬ 
tatea lor nu era evidentă. Comparativ cu pelerinii, ei au, ei 
înşişi, conştiinţa apropierii, ca şi a diferenţierii de ei. în 
lucrarea Histoire anonyme de la premiere croisade, nu se 
întâlneşte decât o singură dată expresia Christi milites pere¬ 
grini. Cel mai adesea cele două grupuri sunt separate. 
Există cavalerii, Milites Christi şi pelerinii. Ei merg împre¬ 
ună către acelaşi scop: Ierusalim, totuşi în mod diferit. 
Oamenii cu arme au datoria să deschidă drumul către 
cetatea sfântă şi să protejeze mulţimea dezarmată pe par¬ 
cursul drumului său. Sarcina este grea, este evident. Cu 
toate acestea, prezenţa pelerinilor este unica justificare 
spirituală a aventurii cruciatului. Fără acest popor în marş, 
expediţia militară nu ar avea nici raţiune nici suflet 1 . De 
aceea, pelerinajul şi cruciada sunt, în acelaşi timp, dis¬ 
tincte şi se confundă. Prima Cruciadă este ocazia acestei 
convergenţe, îndelung preparată, între vocaţii distincte, pe 
care un acelaşi scop le uneşte. 

1 A. DUPRONT, La spiritualite des croises et des pelerins 
d’apres Ies sources de la premiere croisade, în PeUegrinnggi [713], 

Folosirea armelor împotriva păgânilor sau împotriva 
necredincioşilor nu ridică multe obiecţii. Ele asigură celor 
care au murit luptând, deoarece şi-au vărsat sângele pen¬ 
tru o cauză sfântă, o mântuire meritată şi indiscutabilă, 
începând din 848, papa Leon al IV-lea, care îi chema pe 
franci în ajutorul Romei ameninţate de sarazini, promi¬ 
sese un proemium coeleste celor care şi-ar fi găsit moartea 
în apărarea creştinilor. Ioan al VUI-lea reînnoieşte această 
promisiune. Alexandru al II-lea declară că cei care ajung 
în Spania, pentru eliberarea de sub jugul Islamului, au 
dreptul la iertarea păcatelor. Este un privilegiu de război 
sfânt, care se poate dobândi pe oricare câmp de bătălie. 
La acest stadiu de elaborare nu se pune încă problema 
sanctuarului sau a pelerinajului 1 . Papalitatea nu este lip¬ 
sită de preocupări pământeşti, iar cavalerii fac adesea 
dovada unei indiscutabile violenţe pentru a câştiga. în 
contextul hispanic, privilegiul spiritual acordat de papi 
poate trece drept o temă de literatură monastică şi în mod 
special clunisiană, din moment ce ilustra abaţie bur- 
gundă urmăreşte cu atenţie desfăşurarea acestor acţiuni 
militare. Aceasta ar putea fi şi un fel de primă spirituală 
pentru înrolare, la care efectele religioase ar fi, psihologic, 
puţin durabile. 

Atunci când Grigore al VH-lea are de gând să conducă 
o expediţie militară pentru a-i ajuta pe bizantini să facă 
faţă ameninţării selgiukide, el prelungeşte acţiunile prece¬ 
dente, fără să le modifice radical echilibrul şi semni¬ 
ficaţia. El trebuie, în principal, să dea ajutor creştinilor şi 
să-i apere împotriva păgânilor. Chemarea la luptă este 
însoţită de promisiunea, tradiţională la acea dată, a unei 
răsplate veşnice. Ierusalimul şi mormântul lui Christos 
nu sunt evocate decât ca un scop anexă a călătoriei, ca şi 
cum o asemenea prelungire ar permite adăugarea unui 
pelerinaj programului iniţial. Noutatea este în altă parte. 
Papa avea de gând să ia conducerea acestei armate, iar 

1 P. ALPHANDERY, A. DUPRONT, La chretiente et l'idee de. 
croisade [693], p. 16. 


215 



operaţiunea devenea, din această cauză, pontificală şi nu 
numai princiară sau cavalerească. în acest stadiu, răz¬ 
boiul sfânt nu a întâlnit încă pelerinajul. Numai prin con¬ 
centrarea efortului militar asupra Ierusalimului şi apa¬ 
riţia temei eliberării mormântului lui Christos, cruciada 
apare în sensul propriu al termenului 1 . Predica lui Urban 
al II-lea, la Clermont, care nu este cunoscută decât indi¬ 
rect, determină pasul decisiv. Scopul iniţial al războiului 
sfânt se găseşte astfel fundamental modificat. Ideea de 
cruciadă se dezvoltă de atunci într-un mod original, cu¬ 
prinzând întreaga spiritualitate legată de Ierusalim. 

Născută din întâlnirea concepţiilor, deja tradiţionale, 
despre războiul sfânt cu întreaga devoţiune religioasă 
specifică pelerinajului la Ierusalim, ideea de cruciadă 
împrumută şi din primul şi din cel de al doilea registru, 
fără a reuşi imediat să facă o fuziune completă şi coerentă 
a diferitelor elemente. Rezultă de aici o dezvoltare intelec¬ 
tuală şi o efervescenţă spirituală, în care este, uneori, difi¬ 
cil de precizat toate poziţiile şi de înţeles toate modi¬ 
ficările. Este cât se poate de evident că, într-un asemenea 
context, istoricul are datoria să scoată la iveală dife¬ 
renţele, mutaţiile şi contrastele. Este important şi să înţe¬ 
legem că o temă care provoacă o atât de vie comoţie popu¬ 
lară poate provoca atitudini, acţiuni şi plecări, a căror 
semnificaţie reală o depăşeşte, cu mult, pe cea descrisă 
de clerici. Există o mentalitate populară a cruciadei, ana¬ 
lizată remarcabil, la urma urmelor 2 . Pe scurt, ecoul 
predicii lui Urban al II-lea este multiplu, din moment ce 
fiecare cronicar dă despre acest fapt o versiune cu o 
tonalitate particulară. Bogăţia acestei noi tematici se 
măsoară, pe bună dreptate, după amploarea variaţiunilor 

1 E. DELARUELLE, Essai sur la formation de l’idee de 
croisade în Bull. de Litt, eccL, 1941, pp. 24-25, 86-103; 1944, 
pp. 1&-46, 73-90; 1953, pp. 226-239; 1954, pp. 50-63. Reluat 
în E. DELARUELLE, L’ideee de croisade [698] 

2 P. ALPHANDERY, A. DUPRONT, La chretiente et l'idee de 
croisade [693], p. 43 şi urm. 

pe care le admite în jurul aceloraşi idei. în sfârşit, trebuie 
să relevăm că apelul este primit într-un mod foarte diferit, 
după mediile umane. 

După modelul lui Petru Eremitul, al lui Gautier Fără 
de Avere şi al altor câţiva, aceştia sunt oameni săraci, în 
majoritate ţărani, care s-au aşternut la drum, cu femei şi 
copii. Pentru ei, nu poate fi vorba de luptă în sensul exact 
al termenului, pentru că ei nu au nici echipament, nici 
antrenament. Pot ei oare măcar să aibă vreo idee despre 
aceasta? Aşadar, ar fi ei oare simpli pelerini? în anumite 
cazuri, incontestabil. Totuşi, mulţi par să-şi fi abandonat 
casele şi bunurile fără gând de întoarcere. Alţii mai ales 
par animaţi de o agresivitate care este departe de spiritul 
de penitenţă lai pelerinajelor. Merg ei spre Orient ca spre 
un pământ al făgăduinţei lăsat pentru cucerire şi pentru 
colonizare? La urma urmelor, este şi epoca deplasărilor 
lungi pentru a găsi spre Răsărit noi pământuri! Ajung ei 
la Ierusalim pentru a găsi aici acest liman de pace care 
oferă o trecere mai sigură înspre cealaltă lume? în acest 
caz, speranţa care i-a aşternut la drum ar fi pur şi simplu 
escatologică. 

Aceste trupe populare au fost recrutate de predicatori, 
care le lasă speranţa eliberării de toate relele şi purificării 
generale a lumii. Asemenea sentimente se combină destul 
de uşor cu impulsuri agresive. Eliberarea mormântului 
lui Christos, chiar şi pentru oameni care nu poartă arme, 
este o expediţie violentă care trebuie să-i elimine pe duş¬ 
manii lui Dumnezeu. Masacrarea prealabilă a evreilor 
răspunde, incontestabil, unei anumite logici. Spiritului de 
părăsire a bunurilor şi de plecarea fără întoarcere i se 
adaugă convingerea că folosirea forţei este indispensabilă 
realizării scopului lui Dumnezeu. La urma urmelor, 
cruciaţii se consideră a fi un nou popor ales, pe care 
Dumnezeu îl cheamă la Ierusalim pentru a realiza voinţa 
sa suverană prin intermendiul lui. Devotamentul cel mai 
înalt, inspirat de spiritul mistic, poate atunci să coexiste 
cu onoarea, din moment ce trebuie să se facă loc celor 
care au misiuneâ sfântă de a împlini voinţa lui Dumne- 

zeu. Nimic nu opreşte o mulţime pusă în mişcare dintr-o 
asemenea convingere. Ea are totdeauna dreptate, este 
mai presus de păcat şi de scandal. Neguvernabilă, ea 
urmează la întâmplare evenimentele, după propria-i 
inspiraţie. Nu se izbeşte decât de propriul eşec. Atrage 
asupra ei masacrul şi suferă astfel martiriul. în mo¬ 
mentele critice, de exemplu la.Antiochia, este, în acelaşi 
timp, inspirată şi fragilă. Fuga lui Petru Eremitul spune 
destul despre tensiunea de nesuportat a unei asemenea 
aventuri. 

Prin contrast, cruciada baronilor este cea a oamenilor 
pentru care mânuirea armelor este meseria. Ei au venit 
pentru a lupta, pentru a elibera mormântul lui Christos şi 
pentru a proteja pelerinii. Este istoria eroilor despre care 
povestesc diverşii autori. Ei ştiu să deosebească printre 
cruciaţi căpeteniile cele mai eminente şi să povestească 
ceea ce poate contribui la slava lor. Totuşi, ar fi greşit să 
credem că această lume de cavaleri rămâne străină de 
mentalitatea populară. Ea participă cu siguranţă la 
aceasta, adăugând marca sa particulară, cea a soldaţilor. 

Autorul lucrării Histoire Anonyme de la premiere 
croisade, un laic, citează, încă de la primele rânduri ale 
povestirii sale, acest pasaj caracteristic din Evanghelii: 
"Dacă vrea cineva să vie după mine, să se lepede de sine, 
să-şi ia crucea şi să-mi urmeze mie" 1 . Această procla¬ 
maţie inscripţionară aşază expediţia sub flamura lui 
Christos. Este mai puţin o campanie militară, cât un 
drum al crucii. înseamnă, într-un mod sau altul, a se 
rândui printre apostoli sau discipoli. Ceilalţi autori sunt 
întru totul de aceeaşi părere. Ei citează pasajele din 
Scriptură care dezvoltă aceleaşi teme. A pleca la Ierusalim 
înseamnă a suferi pentru Christos, înseamnă a-ţi pune 
viaţa în pericol, înseamnă a te înfrunta cu persecuţia, 
înseamnă a-ţi vărsa sângele şi a întâlni martiriul. Din alt 

1 Histoire Anonyme de la premiere croisade, ed. L. Brehier, 
Paris, 1924, p. 3, PETRUS TUDEBODUS citează acelaşi text 
încă de la primele rânduri ale lucrării sale Historia de 
Hierosolymitano Itinere, ed. J. H. Hill şiL. L. Hill, Paris, 1977. 

punct de vedere, a participa la expediţie înseamnă a te 
plasa în rândurile poporului pe care Dumnezeu l-a ales şi 
înseamnă a face parte din moştenirea sa. Pe scurt, călăto¬ 
ria are, în mod evident, ceva ascetic, pe care contextul de 
la Ierusalim îl transformă în aventură christologică. Acest 
sentiment în mod deschis evanghelic dă o tonalitate mai 
puţin austeră şi mai puţin arhaică, mai ales, acestei 
apartenenţe la poporul ales de Dumnezeu, care este Iară 
încetare proclamată. Prin reflecţia asupra ei înseşi şi 
asupra Scripturii, cruciada devine un mijloc de mântuire 
evanghelică 1 . Ceea ce poate avea sângeros îi dă demnitate 
şi depăşeşte, prin toate aceste aluzii la martiriu, simplul 
pelerinaj. Semnul crucii, pe care îl recunoaştem pe pielea 
celor care îşi găsesc moartea, confirmă această alegere şi 
această referire la Christos. Această marcă, relevată cu 
complezenţă, arată că specificul christologic al cruciadei 
nu este pur şi simplu rezultatul unei interpretări ulte¬ 
rioare. 

Abnegaţia, slujirea, renunţarea la sine şi la bunurile 
sale pot în mod evident să întemeieze o viaţă creştină exi¬ 
gentă. Nu se cere nimic în plus în viaţa monastică. Cei 
care, în contextul cruciadei, iau iniţiativa de a întemeia 
ordine militare suportă consecinţa ultimă a acestei orien¬ 
tări. Era suficient ca oroarea sângelui să se atenueze la 
oamenii Bisericii. Faptul.că Sfântul Bernard a ezitat în 
faţa unui asemenea proiect este destul de semnificativ. 

Faptul că există o ambiguitate în această instituţie 
stranie pe care o constituie călugării soldaţi este o evi¬ 
denţă, Chiar atunci când ei se impun ca o încununare a 
spiritului de. cruciadă, Bemard şi oamenii Bisericii par să 
nu aibă încredere în modul lor de viaţă. Ei insistă asupra 
asdezei şi asupra obligaţiilor religioase la care sunt 
supuşi. Cu siguranţă, aceşti autori evocă slujirea lui 
Christos, dar într-o manieră destul de vagă. Referirea 
este, cu siguranţă, la acel servitium feudal. Ceea ce pre- 

1 E. DELARUELLE, L'idee de croisade chez saint Bemard, în 
Melanges Saint Bernard [601], pp. 53-67, reluat în E. 
DELARUELLE, L’idee de croisade [693], 

supune că îndatoririle militare sunt limitate şi se sprijină 
pe o totalitate destul de generală. Clericilor se pare că le 
era silă să admită că nişte călugări pot să-şi capete mân¬ 
tuirea în luptă. Ceea ce este acceptat pentru laici pare 
prea insolit pentru călugări. Pe scurt, sanctificarea ţine 
mai mult de practicile religioase şi de viaţa potrivit 
Regulii, decât de sacrificiul pe un câmp “de bătălie, care 
este totuşi în succesiunea dreaptă a cruciadei. Nimic nu 
ne permite să fim siguri că cei interesaţi şi-au înţeles 
viaţa exact în acest mod. Decalajul care apare între 
funcţia militară şi practicile de sfinţenie poate fi pus pe 
seama ororii tradiţionale a Bisericii pentru sânge şi pe 
concepţiile înseşi ale vieţii monastice care, ca refuz al 
lumii, exclud folosirea armelor. Ajuns la acest punct, ca¬ 
racterul religios al actului profan chiar se pierde, iar 
semnificaţia creştinăreste adăugată din exterior prin prac¬ 
tici lăudabile de asceză şi devoţiune. Percepţia unitară a 
vieţii se estompează. Există, separat, acţiunea şi spiritua¬ 
litatea. Profesiunea monastică, care îşi are propriile exi¬ 
genţe, nu reuşeşte să dea pentru miliţia justificarea in¬ 
ternă pe care o căuta. 


C. SĂRACII 

Capitulariile carolingiene acordau săracilor, în acelaşi 
timp şi văduvelor, orfanilor şi pelerinilor o protecţie spe¬ 
cială. Trebuia ca suveranul să evite negarea justiţiei şi 
abuzurile, pentru care aceste categorii de persoane 
puteau fi victime. O apreciere justă a realităţilor nu ne 
permite să le facem o nedreptate. Incapabili să-şi facă 
recunoscute drepturile, ei trebuiau să se lase în seama 
regelui sau a împăratului, pentru a obţine dreptatea. Pe 
scurt, erau necesare măsuri potrivite pentru a contraba¬ 
lansa o inferioritate socială chiar temporară. 

Se ştie că această acţiune este prelungită de conciliile 
de pace, care aduc săracilor o protecţie bazată pe sanc¬ 
ţiuni religioase. Obiectivul este acelaşi, autoritatea şi 

mijloacele sunt însă diferite. Este desigur posibil să criti¬ 
căm această alunecare de la o legislaţie la alta, în cadrul 
general al evoluţiei puterilor în secolele al IX-lea şi al X-lea. 
Aceste consideraţii cât se poate de obişnuite şi expuse 
într-un alt context nu trebuie să mascheze suprapunerea 
religiosului cu profanul pe care o presupune această ati¬ 
tudine faţă de săraci. 

Sărăcia foarte reală a epocii carolingiene este tratată în 
mod diferit de episcop şi de rege. Săracul nu este nici un 
mizerabil, nici un cerşetor, nici un sclav, ci un om liber, 
bine cunoscut, lovit deodată de calamităţi sau nenorocire 
şi incapabil, cel mai adesea temporar, de a face faţă 
nevoilor 1 ! Este o situaţie concretă cu caracteristicile sale 
materiale şi sociale. Episcopul şi parohul, prin registrul 
săracilor, îi aduc în cadrul parohiei un ajutor material 2 . 
Rolul regelui este diferit. Săracul este un om slab, la mila 
celor puternici care dispun de mijloace şi influenţă. 
Regele are datoria prin recomandările şi ordinele sale să 
asigure o protecţie juridică celui slab, în scopul de a 
restabili dreptatea şi echitatea ameninţate fără încetare, 
într-o societate atât de abrupt' aristocratică, este un 
corectiv adus în desfăşurarea^ conflictelor omeneşti, în 
folosul celor care nu pot conta .nici pe părinţii lor, nici pe 
bogăţia lor 3 . 

în aceste texte, condiţia săracilor sau a celor mai 
săraci nu este niciodată obiectul unei remarci spirituale 
sau al unei aluzii evanghelice. Ei furnizează pur şi simplu 
o acumulare de fapte concrete, juridice şi economice 4 . 
Această uscăciune pune o problemă: cea a inspiraţiei 

1 J. DEV1SSE, Pauperes et Paupertas dans le monde ca- 
rolingien: ce qu'en dit Hincmar de Reims, în Reuue du Nord, 
1966, pp. 273-289. 

2 J. DEVISSE, Hincmar [238], p. 489 şi urm- 

3 K. BOSL, Potens und Pauper. Begriffsgeschichtliche Studien 
zur gesellschaftlichen Differenzierung im fruhen Mittelalter und 
zum "Pauperism" des Hochmittelalters, în Festschrift fur O. 
Brunner, Gottingen, 1963, pp. 60-87. 

4 M. MOLLAT, Les pauvres auMogenAge [709]. 

acestei legislaţii, atât ecleziastică, cât şi civilă. Ajutorul 
adus de episcopi şi comunitatea creştină se sprijină pe o 
lungă tradiţie, ilustrată aproape fără lipsă de episcopatul 
din Imperiul de Jos şi din epoca invaziilor barbare. Amin¬ 
tirea mărinimiei publice şi princiare nu lipseşte din aceste 
gesturi ocazionale sau din organizarea pur şi simplu a 
unui sistem de distribuire a resurselor de hrană. Cu toate 
acestea, dincolo de ceea ce pot avea spectaculos aceste 
modalităţi, tradiţia urcă până la Biserica primitivă, din 
moment ce comunitatea bunurilor implica o distribuire şi 
Sfântul Pavel aduna daruri pentru biserica de la Ieru¬ 
salim. îndatorirea de ajutor pare o exigenţă permanentă', 
spiritual niciodată implicată. 

Se pare că nu trebuie căutată originea inspiraţiei pen¬ 
tru legislaţia civilă în altă parte decât în tradiţia eclezias¬ 
tică. Faptul nu are în sine nimic excepţional. Regele 
creştin inserează în capitularii dispoziţiile indispensabile 
pentru practica moralei. Respectarea drepturilor celui 
sărac este una din formele ordinii dorite de Dumnezeu şi, 
în consecinţă, de justiţie. 

Recunoaşterea drepturilor specifice săracilor nu face 
decât să confirme, prin dispoziţii legale, faptul că ei con¬ 
stituie un ordo aparte, conform cu principiile ideologice 
care conduc reflecţia savanţilor în legătură cu societatea 
carolingiană. Prin urmare, nu există nimic excepţional 
până aici. Dimpotrivă, apariţia unei sacralizări a săracu¬ 
lui în sine, fără referire la virtuţile sale sau la devoţiunea 
sa dă, încă o dată, o semnificaţie religioasă directă unei 
condiţii concrete, profane în sine 1 . Formarea acestei teme 
merită să reţină atenţia, chiar numai pentru a-i fixa 
cronologia, a-i identifica formele cele mai sumare şi a 
determina textele care o dezvoltă. 

Este cât se poate de evident că punctul de plecare pen¬ 
tru Occidentul medieval este lucrarea Viaţa Sfântului 
Martin a lui Sulpicius Severus. Sfântul, nimeni nu ignoră 
acest lucru, a întâlnit, pe vremea când mai era cavaler în 

1 M. MOLLAT, Etudes sur Vhistoire de la pauvrete [708]. 

armata romană, un sărac gol la porţile oraşului Arras. 
Biograful povesteşte că Sfântul i-a dăruit jumătate din 
mantia sa, gest ilustru, pe care o iconografie cât se poate 
de abundentă l-a făcut cunoscut. în noaptea care a urmat 
acestui gest de milă, Martin vede în vis că săracul era 
însuşi Chiistos, căruia el îi făcuse pomană. Se impune aici 
să remarcăm că visele sunt semnificative şi cunoaşterea 
pe care o aduc este mai presus de orice bănuială. Tot¬ 
odată, nu trebuie făcută o simplă asimilare, nu este vorba 
de o metaforă, de o echivalare sau de orice de acelaşi gen. 
Săracul era realmente Christos. Nici nu este nevoie aici să 
punem în evidenţă originile evanghelice ale unui asemenea 
episod. Este suficient să înţelegem că identificării mistice 
şi morale propuse de Noul Testament i se substituie un 
fapt concret, ce oferă o referire indiscutabilă la reflecţie. 

Identificarea săracului cu Christos, pe care o vehi¬ 
culează lucrarea Viaţa Sfântului Martin, impune luarea în 
considerare din punct de vedere religios a săracului ca 
atare. înainte chiar ca textele să ilustreze tema cu formu¬ 
la sanctus pauper, gesturile care se săvârşesc în faţa lor 
poartă marca acestei conştiinţe. Operele de milă sunt evi¬ 
dente aici, dar într-un context în care referirea la Christos 
este constantă. Ceea ce este simbolic în împărţirea pome- 
nilor la poarta mănăstirilor sau în regulamentele infir¬ 
meriei se explică prin această preocupare. Recunoaşterea 
explicită a sfinţeniei săracului pare legată de mişcarea de 
pace şi să culmineze în deceniile care urmează. 

Alte reprezentări vin să dezvolte acest sentiment de 
alegere. Este cazul povestirii evanghelice despre bogatul 
cel rău şi săracul Lazăr 1 . Dacă afurisirea primului poate 
avea ca motiv avariţia şi asprimea inimii, glorificarea, 
săracului în cer apare ca o compensare pentru o condiţie 
cât se poate de dureroasă pe pământ. De altfel, nici o 
consideraţie despre calităţile morale sau spirituale ale lui 
Lazăr nu însoţeşte această apologie, a cărei intenţie evi¬ 
dentă este de a sublinia inversarea condiţiilor din această 

1 Evanghelia luiLuca, XVI, 19-31. 

lume cu cealaltă. Acest text este cunoscut cleiicilor care îl 
comentează şi sculptorilor care îl ilustrează, aşa cum se 
întâmplă la Vezelay 1 . Reprezentarea morţii celui bogat, 
înconjurat de demoni care îi pândesc sufletul în vreme ce 
un şarpe se târăşte pe sacii săi cu scuzi, completează 
această tematică. Ea dă, într-un mod general, un sens 
religios direct unor situaţii eoncrete. Această iconografie, 
ce neglijează nuanţele unei gândiri discursive, îl con¬ 
damnă, în cer, pe cel bogat şi îl glorifică pe cel sărac. 

Amestecul moralei în această schemă este de natură 
să o perturbe. Săracul poate uneori să greşească. Poate fi 
vicios. Nimic nu ne permite să fim siguri că şi-a iubit tot¬ 
deauna aproapele. Există aici realităţi dure pe care autorii 
le abordează rareori cu nuanţe. De fapt, linia reflecţiei 
fiecăruia iese învingătoare. Cine raţionează potrivit statu¬ 
telor şi condiţiilor ajunge la comportament. Cine se 
mulţumeşte cu morala nu ia în considerare starea. Se 
pare că viziunea funcţională iese învingătoare cu mult, şi 
că prestigiul sacru al săracului rămâne o evidenţă la 
sfârşitul secolului al XH-lea. Este cât se poate de evident 
că începutul unei atitudini diferite se percepe în şcolile 
cu rafinament pentru analize juridice şi morale. Profesorii 
de teologie şi de drept canonic se întreabă în legătură cu 
drepturile săracilor. Furtul în caz de extremă necesitate 
este .problema revelatoare, în ciuda a ceea ce are teoretic 2 . 
Argumentaţia antrenează după sine desacralizarea. 


1 Y. LABANDE-MAILFERT, Pauvrete et paix dans VIconographie 
romane, M. MOLLAT, Etpdes sur l'histoire de la pauvrete [708], 
t. I, pp. 319-343, reluat în Y. LABANDE-MAILFERT, Etudes d’i- 
conographie romane et d'histoire de l’art, Poitiers, 1982. 

2 G. COUVREUR, Les pauvres ont-ilsdes droits? [697]. 



III 

Sfintele taine şi liturghia 


Credincioşilor săi. Biserica le propune mântuirea şi 
veşnicia preafericită. Atunci işi îndeplineşte misiunea sa 
religioasă, adevărata sa raţiune de a exista. De aceea, tre¬ 
buie să admitem ca o regulă pentru înţelegerea exactă a 
istoriei sale că ea a luat în considerare viaţa omenească 
în legătură cu scopul fixat, şi că s-a străduit, cu mai 
multă sau mai puţină reuşită, să aranjeze activităţile 
oamenilor pe acest destin care este, la drept vorbind, sin¬ 
gura chestiune care contează cu adevărat. Asupra acestui 
punct, convingerea clericilor este, de-a lungul epocilor, 
pentru a spune adevărul, invariabilă, oricare ar fi vicisitu¬ 
dinile momentului. Dimpotrivă, căile şi mijloacele mân¬ 
tuirii sunt diverse. în acest domeniu pot avea loc discuţii, 
amendări şi reforme. Istoria poartă în mod cuprinzător 
marca tuturor acestor tentative de reajustare, ţinându-se 
seama de circumstanţe, de evoluţia sensibilităţilor şi de 
exigenţele religioase. 

Mântuirea vine să recompenseze o viaţă de rigoare 
morală, de cucernicie personală şi de practicare a sfin¬ 
telor taine. Viaţa creştină este, potrivit vremurilor şi se¬ 
colelor, mai mult sau mai puţin exigentă în fiecare din 
aceste domenii. Nimic nu dovedeşte că partea ce revine 
fiecăreia dintre aceste practici rămâne identică. O anume 
epocă este moralizatoare, un anume secol este pios, un 
altul ritualist. Din această cauză, înainte chiar de a ana- 

liza.elementele istoriei cucerniciei sau a liturghiei, se 
impune' să evaluăm locul pe care aceste diferite compo¬ 
nente ale vieţii creştine le ocupă în diferite epoci. Accentul 
pus pe cutare aspect al vieţii religioase şi echilibrul ce 
rezultă de aici sunt mai importante decât detaliul ritua¬ 
lurilor sau al practicilor. 

Or, rolul desemnat sfintelor taine şi liturghiei în câşti¬ 
garea mântuirii este primordial, în mod evident. Pentru a 
nu da decât un singur exemplu, botezul care spală păca¬ 
tul şi te introduce în comunitatea creştină este indispen¬ 
sabil. El deschide porţile veşniciei şi, fără să asigure mân¬ 
tuirea în mod absolut, este un gaj serios pentru aceasta, 
îndeplinirea ritualului este capitală în acest caz, pentru 
că, fără el, nu există nici o speranţă pentru viaţa veşnică. 
Sfânta taină este un prealabil In acest caz. De aceea 
clericii şi prinţii se străduiesc să îl administreze într-un 
mod cât mai eficace, cu un zel bine intenţionat, dar, une¬ 
ori, superficial. Modalităţile de botezare a popoarelor ger¬ 
manice şi slave se explică, parţial, prin ideea care o au, 
din secolul al VUI-lea până în cel de al X-lea, despre efi¬ 
cacitatea gestului sacramental prin el însuşi. Nu se 
întâmplă acelaşi lucru cu Eucharistia sau cu penitenţa? 
Oare puterile recunoscute sfintelor taine nu se diluează, 
pentru simplii credincioşi, într-o încredere generală în 
rolul de mântuire al ceremoniilor şi al ritualurilor? Oare, 
asigurarea pe care o dă, pe bună dreptate sau nu, 
îndeplinirea exactă a practicilor liturgice nu devalorizează 
morala sau cucernicia personală? Oare, gestul nu are, 
multă vreme, mai multă importanţă decât intenţia? 

în stadiul actual al cercetărilor, nu se poate răspunde 
cu exactitate la aceste diverse întrebări. De altfel, punerea 
în evidenţă a fenomenelor nu se face fără câteva 
dificultăţi. Sursele, opere ale învăţaţilor, conferă atitu¬ 
dinilor umane explicaţii mai elaborate şi mai conforme cu 
schemele oficiale, decât sunt ele în realitate. Trebuie să 
ne adresăm, de preferinţă, celor ce se limitează la 
descrierea gesturilor, la înregistrarea faptelor sau, even¬ 
tual, la criticarea atitudinilor superstiţioase. Ritualismul, 

adică sentimentul de a-şi asigura propria mântuire prin 
îndeplinirea actelor liturgice şi sacramentare, pare domi¬ 
nat în mentalităţi. Această idee este sugerată printr-o 
mulţime de indicii diverse: gustul pentru ceremonii şi 
pentru decor, sensul simbolicii, atenţia la gesturi, formu¬ 
larele de binecuvântări, procesiunile etc. Ne putem 
convinge de acest lucru indirect, prin analizarea atitudinii 
credincioşilor în culegerile de miracole. Pentru a obţine 
câteva avantaje pământeşti, ei au recurs la invocaţii şi, 
mai ales, la gesturi stereotipe care sunt de natură să 
provoace efectul dorit. Există toate motivele să credem că 
eficacitatea sfintelor taine în urmărirea mântuirii este 
mult exagerată şi, ţinând seama de caracterul încă ele¬ 
mentar al reflecţiei în acest domeniu, această convingere 
se extinde la întregul ritual. 

Este bine să reamintim condiţiile în care- s-a săvârşit 
convertirea la creştinism a diferitelor popoare barbare. 
Dumnezeul creştinilor urmează unui panteon germanic, 
dar religiozitatea nu este imediat transformată. Ceea ce ea 
poate avea superstiţios şi magic se menţine multă vreme 
şi se reinvesteşte în noile ceremonii. Evoluţia către un cult 
mai conform cu sentimentul religios pur creştin este cu 
siguranţă foarte lentă. Amalgamul asigură supravieţuirea 
impulsurilor anterioare 1 . 

Pare, de asemenea, sigur că, în mediile de literaţi şi de 
clerici, aprofundarea percepţiilor religioase se face prin- 
tr-un sentiment din ce în ce mai net al exigenţelor pur 
morale. Comportamentul concret sfârşeşte prin a învinge 
atitudinea sacră. Moralismul ce invadează textele din se¬ 
colul al XH-lea trebuie să fie interpretat în acest context, 
şi apare atunci, oricât de apăsător ar fi, ca un demers 
pozitiv. Aceeaşi apreciere ar putea fi făcută în legătură cu 
ordinele morale ale capitulariilor carolingiene, chiar dacă 
nu este vorba de a face să dispară din regat petele sus¬ 
ceptibile să antreneze mânia cerurilor. 

1 Conform cu contribuţiile reunite în La conversione al cris- 
tianesimo [262], 

Cucernicia personală este, cu siguranţă, elementul 
religios cel mai dificil de pus în evidenţă în afara mediilor 
monastice şi clericale. Ne putem întreba chiar, pe bună 
dreptate, despre existenţa unei spiritualităţi la laici până 
la o epocă atât de înaintată. 


A. BOTEZUL SI CONFIRMAREA 

t 

Botezul apare ca taina sfântă caracteristică a epocii 
carolingiene. Preocupările liturgice din secolul al IX-lea 
par mai apropiate de cele din antichitatea creştină şi Evul 
Mediu timpuriu, decât de cele din secolele imediat urmă¬ 
toare acestor epoci, când sunt mai des dezbătute peni¬ 
tenţa şi Eucharistia. Este adevărat, convertirea popoa¬ 
relor germanice este încă foarte apropiată, şi pentru unele 
dintre ele, ea încă mai trebuie făcută. în acest context, 
este destul de normal ca administrarea botezului şi cate¬ 
hismul să reţină atenţia. Or, în acelaşi moment, renaş¬ 
terea culturală conferă clericilor celor mai savanţi mijloa¬ 
cele de a lua cunoştinţă de disciplina Bisericii străvechi în 
acest domeniu. Discordanţa, flagrantă în zilele noastre 
pentru istorici, nu le apărea decât parţial savanţilor ca- 
rolingieni. Preocupaţi de restaurarea, sub acest aspect ca 
şi sub altele, a practicilor străvechi, ei nu puteau să reu¬ 
şească, într-atât de potrivnice le erau împrejurările. Pe 
scurt, reflecţia eşuează într-o mare măsură, în vreme ce 
practica, prin ceea ce are ea în armonie cu realităţile, pare 
eficace în mod cu totul deosebit. 

Botezul este administrat în două feluri foarte diferite, 
după cum este vorba despre ţări creştinate de multă 
vreme sau ţinuturi de misionarism. 

în regiunile unde funcţionează cadrul parohial, botezul 
copiilor de vârstă fragedă este regula generală. Clericii, 
prin intermediul lui Beda, cunosc în legătură cu acest 
aspect doctrina Sfântului Augustin. Ei aderă la aceasta, 
chiar dacă li se întâmplă să amintească importanţa 

credinţei, necesitatea unei instruiri ulterioare şi rolul 
părinţilor şi al naşilor, precum şi al naşelor în această for¬ 
mare 1 . Nu există, la această dată, termene pentru a-i 
prezenta pe copii, şi nu se poate preciza la ce vârstă erau 
botezaţi în mod real. Câteva mărturii răzleţe lasă impresia 
unei mari neglijenţe 2 . Această sfântă taină este totdeauna 
administrată, după tradiţia antică, de Paşti şi de Rusalii, 
în cursul ceremoniilor colective. Se face o excepţie pentru 
copiii bolnavi şi pentru cei muribunzi. în sfârşit, ritualul 
cuprinde imersiunea (scufundarea), mai curând decât 
infuzarea, care este totuşi cunoscută. 

Conciliile şi capitulariile sunt exigente în ceea ce 
priveşte alegerea naşilor. Ei reprezintă celălalt aspect al 
botezului copiilor. Ei trebuie să ştie Tatăl Nostru şi Cre¬ 
zul. Carol cel Mare i-a trimis înapoi, la ei acasă, pe cei 
care nu au putut să recite aceste rugăciuni, în vreme ce, 
când se întorcea de la vânătoare, i-a ascultat chiar el pe 
naşi, în apropiere de Liege 3 . Pe scurt, aceste.practici par, 
luate în totalitate, rezonabile. 

în plus, clericii cunosc, prin intermediul unei scrisori a 
lui Alcuin, ritualurile botezului de altădată, atunci când 
se administra adulţilor, după o perioadă de catecumenat 
de cel puţin trei ani 4 . Intenţia de a restaura în totalitate 
disciplinele străvechi a inspirat, către 810 , un chestionar 
adresat tuturor mitropoliţilor. Răspunsurile simt confuze, 
pentru că episcopii încearcă să combipe obiceiurile stră¬ 
vechi cu practica epocii carolingiene. Cum să regăseşti, 
într-o ceremonie privitoare la copiii foarte mici, enume¬ 
rarea detaliată a etapelor de pregătire pentru botez cu 
examinarea, postul, exorcismele, abluţiunile şi ritualul 
însuşi în detaliu, cu profesiunea de credinţă şi lepădarea 

1 J. DEVISSE, Hincmar [238], p. 542. 

2 Statutele lui Theodulf prescriu botezul copiilor bolnavi şi 

impun un an de penitenţă publică părinţilor ce nu vor fi vegheat 
la acest lucru. '■ < 

3 Scrisoarea lui Carol' cel Mare către Gerbald de Liege, în 

MGH, Capit., I, p. 241. ^ 

4 Cf. J. A. JUNGMăNN, La liturgie des premiers siecies [134]. 

de Satana? Unele stătute diocezane care încearcă să 
salveze câteva aspecte ale disciplinei antice conţin dis¬ 
poziţii fără înţeles 1 . 

La marginea creştinătăţii latine, botezul este adminis¬ 
trat în cu totul alte condiţii. Desigur, este vorba despre 
convertire, iar misionarii par să înţeleagă greu rezistenţele, 
într-atât sunt de siguri de adevărul mesajului lor. De 
aceea, ei nu refuză ideea unui război ce deschide calea 
spre evanghelizare, pentru că înseamnă să te lupţi pentru 
Dumnezeu. Un cleric, âtât de puţin violent ca Alcuin, con¬ 
simte la acest lucru, deoarece, prin aceasta, s-ar pune 
capăt obstacolelor puse în mod arbitrar propagării cre¬ 
dinţei 2 . Cu toate acestea, el rămâne ataşat unei anumite 
idei despre evanghelizare. Alcuin îi scrie lui Carol cel Mare 
că trebuie să predea credinţa prin limbajul păcii şi al 
moderaţiei. în plus, trebuie să evite orice constrângere 3 . 
Aceste dispoziţii de concepţie se menţin la episcopi, misio¬ 
nari şi învăţaţi. Hincmar aderă la această teologie evidentă 
şi clasică. Or, cucerirea Saxoniei arată deşertăciunea aces¬ 
tor reflecţii ponderate, căci folosirea armelor este prepon¬ 
derentă. Perioada de instruire a noilor recruţi ai Bisericii 
este dintre cele mai scurte şi catehismul deosebit de 
sumar. Clericii cei mai legaţi de libertatea credinţei au 
unele rezerve. Dar indispoziţia respectivă nu pare să 
meargă prea departe. 

în ritualul roman antic, după botezul prop.riu-zis, preo-- 
tul trebuia să-l ungă din nou pe neofit, cu un alt ulei, 
asupra căruia fusese rostită o binecuvântare. Venea apoi 
rândul episcopului de a impune mâinile, de a turna ulei 
pe cap şi de a-1 însemna pe frunte pe proaspătul botezat. 
Se recunoaşte sfânta taină a confirmării sub prima sa 
formă în partea episcopală a acestui ritual. Este evident 
că nu se menţine cadrul acestei ceremonii decât atâta 

1 Este cazul statutelor diocezane ale lui Riculf (XVIII, 8), G. 
DEVAILLY, La pastorale en Gaule au ZX e siecle, în RHEF, t. LIX, 
1973, p. 23 si urm. 

2 MGH, Epist., t. IV, n° 25, p. 66. 

3 MGH, Epist., t. IV, n° 110, p. 158. 

vreme cât episcopul o poate conduce. înmulţirea pa¬ 
rohiilor rurale în care parohii administrează botezul modi¬ 
fică obiceiurile. Beda Venerabilis povesteşte că Sfântul 
Cuthbert, episcop de Lindisfarne, străbătea dioceza sa 
pentru a da confirmarea imediat ce era posibil proaspe¬ 
ţilor botezaţi 1 . Conciliul germanic din 742, care fixează 
modalităţile de primire a episcopilor în parohii, confirmă 
cu această ocazie caracterul obişnuit al faptului. 

Confirmarea nu mai este atunci administrată în ace¬ 
laşi timp cu botezul. Primul care a semnalat în mod 
explicit această amânare este Hrabanus Maurus care in¬ 
dică faptul că se alege destul de des duminica, a opta zi 
după Paşti. Această sfântă taină poate, uneori, să fie 
administrată şi copiilor mici, fără a se mai aştepta ca ei 
să împlinească vârsta potrivită. Conciliul de la Chalon, 
din 813, cere episcopilor să se asigure că fidelii nu primi¬ 
seră deja confirmarea. Unii ar fi ajuns să-şi impună mâi¬ 
nile de două şi chiar de trei ori. Această remarcă arată că 
nu se confirmă decât copiii mici, proaspăt botezaţi. Sfânta 
taină este administrată copiilor mai mari şi chiar adul¬ 
ţilor. Pe de altă parte, anumiţi credincioşi dau probabil o 
interpretare superstiţioasă folosirii acestui ritual. 

încă din epoca carolingiană, botezul copiilor este, în 
fapte, realizat. Dacă există unele discuţii în legătură cu 
oportunitatea lui, aceasta este o problemă teoretică, ecou 
al disciplinei antice. La drept vorbind, în cazul în care 
tratatele despre botez nu sunt simple ritualuri foarte 
atemporale, se cuvine ca ele să justifice practica curentă 2 , 
într-un mod mai concret, grupurile eretice nu admit 
botezul copiilor. Cele din Arras, din 1025, explică faptul 
că ei nu au vârsta potrivită şi nu pot avea un profit din 
acest lucru 1 . Pierre' de Bruis îl consideră inutil, ca şi- pe 
celelalte sfinte taine. Valdensii imaginează o reîntoarcere 


1 Vita s. Cuthberti, IX, n° 50. 

2 De ordine Baptisimi al lui Theodulf, în PL, 105 c 223 şi 
urm., nu pare să conţină nici o referinţă la practica contempo¬ 
rană şi să se mulţumească cu descrierea unei ceremonii pe care 
nu o putem data. 


231 



la disciplina antică. Acel Consolamentum catar, pe care 
autorii contemporani îl prezintă ca pe un botez, fiind 
vorba de un ritual de iniţiere, pare în fapt mai apropiat de 
confirmare, deoarece conţine o impunere a mâinilor şi 
momentul abluţiunii. Pe scurt, aceste atitudini cu privire 
la botez au o tendinţă comună numai prin ostilitatea faţă 
de practica catolică. Motivele par foarte diferite şi puţin 
specifice. Botezul nu constituie un punct de fricţiune 
esenţial între eretici şi Biserică. 

în mediile savante, reflecţia despre botez se aprofun¬ 
dează la sfârşitul secolului al Xl-lea şi în cel de al XlI-lea, 
pe măsură ce se precizează teologia sfintelor taine". Nu se 
mai mulţumesc să spună că botezul deschide porţile ceru¬ 
lui şi şterge păcatele. Literaţii, care au preluat de la tra¬ 
diţia augustiniană deosebirea dintre păcatele personale şi 
păcatul originar, se străduiesc să explice efectele sfintei 
taine pentru a-i salva eficacitatea, recunoscând, în acelaşi 
timp, permanenţa unei dispoziţii către rău, pe care ei o 
numesc, uneori, concupiscenţă. Ei insistă pe transmiterea 
acestei greşeli de la o generaţie la alta şi pe această culpa¬ 
bilitate, care nu este voluntară, ci moştenită. 

Din această reflecţie cât se poate de complexă în deta¬ 
liu, reiese că teologia botezului s-a aprofundat prin luarea 
în considerare a păcatului. Este o percepere morală mai 
acută, ce permite depăşirea optimismului ritualist, puţin 
sumar, din perioada anterioară. 


B. MESSA DUMINICALĂ ŞI EUCHARISTIA 

Toţi cei botezaţi trebuie să-şi îndeplinească îndatorirea 
duminicală. Capitularul din 755 face din messă o obli¬ 
gaţie legală şi interzice în această zi lucrul pământului 1 2 , 
şi înscrie printre legi o decizie a Conciliului de la Ver. De 
altfel, acesta reluase, cuvânt cu cuvânt, un articol din 


1 A. BORST, Les Cathares [848], p. 69. 

2 MGH, Capa., t. I, p. 36. 

Conciliul de la Orleans, din 538. De aceea, singura nou¬ 
tate a acestui capitular este transformarea prezenţei la 
messă în obligaţie legală. Constrângerea rămâne spiritu¬ 
ală, pentru că sancţiunea vine de la preot. 

Este puţin probabil ca ordinele regelui să fi fost de 
ajuns pentru a-i convinge pe credincioşi. Conciliile şi 
capitulariile revin fără încetare asupra acestui subiect. La 
Conciliul de la Tours, din 813, episcopii cer interzicerea 
muncii rurale, precum şi târgurile şi adunările de jude¬ 
cată. în acelaşi an, episcopii reuniţi la Chalon cer inter¬ 
venţia autorităţilor pentru a-i obliga pe recalcitranţi. 
Prinţul refuză acest lucru 1 . Rămâne constrângerea spiritu¬ 
ală. încă de la Conciliul de la Elvira, din 305, este lovit cu 
excomunicarea temporară cel care ar fi lipsit, fără motiv, 
de trei ori la rând, de la adunările duminicale de la biseri¬ 
că 2 . Conciliul de la Sardica reia aceeaşi legislaţie. De fapt, 
obligaţia vine de la sine, iar textele par să ezite în faţa 
recurgerii la sancţiuni chiar spirituale. Prezenţa la messă 
rămâne o problemă permanenţă, aşa cum arată Statutele 
diocezane ale lui Theodulf, Conciliul de la Paris, din 824, 
şi toate colecţiile canonice. 

în lipsa unei constrângeri legale, presiunea celor din 
jur şi cea a clerului par, în general, mai eficace chiar 
decât excomunicarea. într-un burg sau într-un sat unde 
nu există decât o parohie, este greu să te derobezi de 
obligaţia duminicală fără să atragi imediat atenţia. Tre¬ 
buie deopotrivă să ţii sărbătoarea de Paşti. Nu are nimic 
de câştigat un credincios lipsit de entuziasm dacă se 
ceartă cu un cleric, ce are drept sarcină să boteze, să 
cunune şi să înmormânteze., Cu siguranţă, integrarea 
marilor acţiuni sociale îrt liturghie limitează fanteziile. De 
aceea nu trebuie să acordăm prea mult credit reformato¬ 
rilor care găsesc bisericile goale. Dimpotrivă, este cât se 
poate de evident că tulburările, abandonara temporară a 
unei parohii, întrecerea între doi episcopi, războiul înţre 

1 J. IMBERT, Le repos dominical [744], 

2 Mansi, Conc., II, 9 canon 21. 

papă şi împărat, schismele pot constitui tot atâtea ocazii 
de a dezerta de la ceremonii cu aparenţa unor motive. 
Erezia nu goleşte -bisericile decât acolo unde este deja 
puternic implantată şi unde nu mai există conformismul. 
Nu s-au păstrat mărturii sigure decât în Sudul Franţei. în 
timpul călătoriei sale de predicare, Bemard întâlneşte au¬ 
ditori răzleţ. Faptul nu era de dată recentă, din moment 
ce Conciliul de la Toulouse, din 1129, instituia o amendă 
de 12 denieri ca pedeapsă pentru trei absenţe succesive 
de la messa de duminică. O asemenea iniţiativă este cât 
se poate de rară. 

în epoca carolingiană, messa este celebrată duminica, 
spre ora 9. Laicii rămân în atrium, în picioare toţii, unii 
lângă alţii. EL simt despărţiţi de preotul care celebrează 
slujba, printr-un grup de clerici sau o corală, care ocupă 
spaţiul dintre sanctuar şi atrium. Altarul se află la extr~ 
mitatea bisericii, iar preotul celebrează cu spatele mLor~ 
spre credincioşi şi nu cu faţa către ei. El este mai puţin 
interlocutorul liturgic al unei comunităţi de credincioşi, 
cât delegatul şi reprezentantul lor, oferind un sacrificiu 
pentru toţi către Dumnezeul preamăririi care domneşte 
dincolo de sanctuar 1 . 

Messa este celebrată în limba latină şi puţini credin¬ 
cioşi o înţeleg. Simbolismul gesturilor, liturgice le scapă 
probabil, ca şi ansamblul ritualului ce face apel la colabo¬ 
rarea lor. Laicii psalmodiază cântecele de început, dar nu 
mai poartă ofrandele în procesiune spre altar. Prea puţin 
îndreptaţi spre rugăciune, credincioşii se plictisesc, vor¬ 
besc între ei şi pleacă înainte de a se sfârşi messa 2 . 

La începutul epocii carolingiene, laicii se împărtăşeau 
rareori. Reformatorii, în vremea domniei lui Pepin, nu 
sunt foarte exigenţi. Bonifaciu scrie că trebuie să se îm¬ 
părtăşească din când în când 3 . Pirmin este puţin explicit, 
iar Ambroise Autpert, care predică laicilor despre post, 

l- 

1 Interpretare diferită în E. DELARUELLE, La pieţe populaire 
[782], p. 14. 

2 cf. Admonitio generalis, §71. 

3 PL 89 c 854 şic 870. 

morală şi pomană, nu spune nimic în legătură cu frec¬ 
ventarea Eucharistiei. 

Se întâmplă cu totul altfel în secolul al IX-lea. Clericii 
redescoperă sfânta taină şi îndeamnă la împărtăşanie 
frecventă. Conciliul de la Tours, din 813, cere ca laicii să 
primească Eucharistia de trei ori pe an, de Crăciun, de 
Paşti, de Rusalii. Unii episcopi sunt mai exigenţi. Theodulf 
vrea ca în dioceza Orleans, credincioşii, după spovedanie, 
să se împărtăşească în flecare duminică de post, în fiecare 
Joie şi Vinere Mari, în ajunul Paştelui, în ziua de înviere şi 
în toate săptămânile care vin. Herard, episcop de Tours, şi 
Raoul, arhiepiscop de Bourges, îşi exprimă exigenţele pen¬ 
tru întregul an. Rezultatul este discutabil. Jonas, episcop 
de Orleans, recunoaşte că majoritatea credincioşilor se 
împărtăşeşte de trei ori pe an, după prescripţiile concili- 
ilor, un mic număr mai des, iar alţii deloc. El vede aici mai 
mult un obicei, decât o adevărată cucernicie 1 -. - — - 

Atitudinea laicilor faţă de Eucharistie ne îndeamnă 
efectiv la discuţii. în epoca lui Pepin, dacă este să-i dăm 
crezare în această privinţă lui Bonifaciu, unii o primesc 
fără spovedanie, după ce au comis diferite -păcate grave. 
Este vorba în acest caz de un act religios magic. A primi 
sfânta cuminecătură te pune în legătură cu un Dumne¬ 
zeu puternic şi teribi. Nu este imposibil ca acei barbari să 
fi vrut să-şi asigure astfel forţa şi invincibilitatea. Pre¬ 
zenţa în textele ulterioare a unor idei asemănătoare, chiar 
puternic creştinate, este plină de sugestii diverse. 

Clerul din secolul al IX-lea depune mult zel pentru a 
inspira respect faţă de Eucharistie. Conciliile şi sinoadele 
se adresează în primul rând clericilor, care trbuie să dea 
exemplu şi să aplice regulile. Pâinea sfântă, anafura, tre¬ 
buie să fie ferită de orice maculare şi nimeni nu trebuie 
s-o atingă, în afara preoţilor şi a diaconilor. Nimeni nu 
trebuie să se apropie de altar în afara clerului. Aceste 
prevederi întăresc caracterul sacru al Euharistiei. întrea- 

1 J. CHELI NI, La pratique dominicale des lăics dans L'Eglise 
franque so&s le regne de Pepin, în RHEF, t. XLII,-1956, p. 169 
şi urm. 

ga literatură a secolului al X-lea şi a celui de al Xl-lea este 
plină de aceste povestiri, născute din tabuurile în legă¬ 
tură cu pâinea şi vinul din altar. 

Pentru laici, preoţii şi episcopii insistă în legătură cu 
pregătirea spirituală pentru împărtăşanie. înţelegem fără 
efort intenţiile lor. Unii reamintesc, în statutele sinodale, 
că a primi pâinea sfinţită în stare de păcat mortal antre¬ 
nează după sine condamnarea veşnică. Această afirmaţie 
are un efect neaşteptat. Clericii cedează uneori tentaţiei 
de a folosi Eucharistia pentru a-i obliga pe vinovaţi să se 
descopere din teama de infern. Un laic care se împăr¬ 
tăşeşte după un jurământ purgatoriu mincinos comite un 
sacrilegiu. Mănâncă şi bea condamnarea sa, dacă nu dă 
înapoi şi mărturiseşte. Desigur, nu se cunosc decât cazu¬ 
rile ilustre. în penibila poveste a divorţului lui Lotar al II-lea, 
regele este primit la împărtăşanie de papa Adrian al II-lea 
după ce a jurat că nu avusese relaţii Vinovate cu Wal- 
drade, la urma urmelor concubina sa. Este vorba, evi¬ 
dent, de o minciună solemnă. îndrăzneală sau slăbi¬ 
ciune? Nu se ştie. în prima jumătate a secolului al Xl-lea, 
Radulfus Glaber compune povestiri unde regăsim atitudini 
apropiate sau, cel puţin, asemănătoare. Problema Canossa, 
cea mai celebră dintre toate, este şi mai complexă. Grigore 
al Vll-lea îl iartă pe împăratul care se prezintă ca peni¬ 
tent. îi acceptă jurămintele, îi dăruieşte sărutul de pace şi 
îl primeşte la împărtăşanie. 

Aceste diferite gesturi, în care se găseşte implicată 
Eucharistia, pot primi interpretări diferite. în povestea lui 
Lotar al II-lea, şi mai mult în cea a lui Henric al IV-lea, 
jurământul purgatoriu sau căinţa afişată sunt consi¬ 
derate bune de papa. Ele pun capăt culpabilităţii reale 
sau presupuse a celor doi suverani. Din acel moment, ei 
pot fi din nou admişi în comunitatea creştină, ca membri 
iertaţi, şi pot primi împărtăşania. Există, puţin diferite ca 
formă, două ritualuri de curăţare de păcate, de penitenţă 
şi de împăcare. O asemenea explicaţie, conformă cu doc¬ 
trinele Bisericii, este perfect acceptabilă, din-moment ce 
este la îndemâna marilor clerici, care sunt prezenţi la 

aceste ceremonii. Se poate aprecia, totuşi, că această lec¬ 
tură este prea teologică şi prea abstractă pentru a da 
seama pe deplin de toate motivaţiile umane legate de 
aceste episoade. în ambele cazuri se foloseşte Eucharistia 
pentru a confirma un jurământ. în acest caz, ritualul este 
asemănător unei ordalii. Credinciosul care se dezvi¬ 
novăţeşte fără să aducă pentru acesta dovada sau măcar 
acest jurământ, se prezintă la o veritabilă judecată a lui 
Dumnezeu. Eventualul sperjur îl pune în situaţia unui 
sacrilegiu de împărtăşanie. Se întâmplă acelaşi lucru şi cu 
o falsă căinţă. De atunci, există ameninţarea cu pedeapsa, 
în această lume sau în cea de dincolo, prin intermediul 
oamenilor sau a evenimentelor. Pe scurt, împăcările for¬ 
ţate, pline de gânduri ascunse simt apăsătoare prin peri¬ 
cole neexprimate. 

Asemenea exemple ne fac să ne gândim că înţelegera 
Eucharistiei şi a liturghiei messei este mult mai complexă 
din punct de vedere psihologic, decât ne lasă să credem 
tratatele teoretice care jalonează întreaga perioadă. Se 
întrevăd tot felul de impulsuri religioase, forme trăite ale 
creştinismului, a căror transcriere clericii nu o fac tot¬ 
deauna cu claritate. 

în cea mai frustă mentalitate, Eucharistia este un sim¬ 
plu instrument de,mântuire. în împărtăşania propriu- 
zisă, ea nu are un alt sens, chiar dacă un automatism 
aproape magic pare şă i se alăture. Sfânta cuminecătură 
face tot felul de servicii. Ca şi relicvele (moaştele), ea 
opreşte flăcările unui incendiu. Ea preîntâmpină toate 
pericolele. Se celebrează messe pentru morţi, iar tradiţia 
lui Grigore cel Mare este poate nemodificată, pentru că 
trebuie să le scurteze suferinţele 1 . Povestiri de acest gen 
se regăsesc în scrierile călugărilor. Se poate aprecia că 
laicii aveau idei şi mai sumare. Obiect sacru, receptacul 
al puterii divine, Eucharistia este de temut ca însuşi 
Dumnezeu şi dorită ca forţa sa. 

1 Povestirile lui RADULFUS GLABER despre messă şi Eucha- 
ristie ( Histoires , V, 1) se referă la călugări. 

.. Aceste credinţe fruste nu sunt incompatibile cu doc¬ 
trinele mai elaborate ale clericilor celor mai savanţi. Moşte¬ 
nitori ai unei tradiţii augustiniene, ei susţin că sfânta taină 
a messei este însemnul Bisericii, pentru că a fi alături la 
una şi aceeaşi pâine instituie cpmunitatea. Eucharistia 
întemeiază legătura de caritate care îi uneşte pe toţi credin¬ 
cioşii şi, în consecinţă, Biserica, adunarea fraţilor pe care îi 
uneşte o aceeaşi dragoste. împărtăşania intră cu totul 
firesc în programul de viaţă al credincioşilor. Ei trebuie mai 
întâi să se împace cu toţi membrii comunităţii şi să tră¬ 
iască în pace. Această teologie bine cunoscută a clericilor 
carolingieni conferă forţă pastoralei lor despre împărtă¬ 
şanie. Prezenţa lui Christos este împlinită prin adunarea, 
în numele său, a credincioşilor ce se împărtăşesc din 
aceeaşi pâine. Messa este atunci ritualul constitutiv al 
unui mister de caritate, care nu este altceva .decât însăşi 
Biserica şi care este reînnoit din duminică în duminică. 
Simbolica pâinii şi a unirii este mai importantă decât toate 
celelalte consideraţi}. Această teologie sacramentară se 
acordă cu uşurinţă cu cele mai importante principii ideo¬ 
logice ale societăţii carolingiene. Liturghia eucharistică se 
integrează fără efort într-un program de pace publică, de 
concordie şi de caritate. Ea întruneşte înseşi bazele ordinii 
politice. Aceste concepţii sunt vii şi se pot regăsi în scrierile 
teoretice până în cea de a doua jumătate a secolului al X- 
lea. 

Cu toate acestea, este percepută foarte devreme o mo¬ 
dificare, care, cu timpul, se agravează. Messa era, în ace¬ 
laşi timp, acţiunea de recunoştinţă a comunităţii de cre¬ 
dincioşi care, prin intermediul puterilor sacramentale ale 
preotului, oferea un sacrificiu, comemorare şi reînnoire a 
celui al lui Christos. Biserica exista prin rugăciuni şi, în 
mod unanim, se străduia să facă să urce la cer o prea- 
slăvire acceptabilă. Mişcarea se inversează. Eucharistia 
devine un dar de la Dumnezeu, o pâine venită din ceruri. 
Este o manifestare a divinului pe pământ. Nu mai sunt 
rugăciunile cele care însoţesc sacrificiul până la ceruri, 
este Dumnezeu care devine prezent pe altare. Clericii se 

străduiesc să prindă momentul în care această prezenţă a 
lui Dumnezeu în ofrandă este realizată realmente. Ei se 
consultă în legătură cu momentul consacrării si insistă 
asupra diferenţei. Nu trebuie să acordăm acelaşi respect 
ofrandei înainte şi după 1 . 

Această percepere accentuată a.divinului impune o rea- 
menajare a spaţiului sacru şi a ritualurilor înfeeşi. Clerul, 
unicul abilitat să celebreze misterele sacre, tinde să se 
îndepărteze de credincioşi. Corul bisericilor îi este rezervat. 
Laicii nu trebuie nici să se apropie de altar, nici să îl 
atingă. Ritualul împărtăşaniei se transformă. Credincioşii 
nu mai primesc pâinea în mână. în genunchi, ei -aşteaptă 
ca preotul să le depună ostia pe buze. Caracterul sacru al 
Eucharistiei este subliniat cu toate ocaziile şi lui îi este 
datorat cel mai mare respect. Prescrierile minuţioase în 
legătură cu rufele, vasele sacre şi recuperarea resturilor 
au aceleaşi rădăcini. 

Acest nou context spiritual este chiar mai mult acţiunea 
laicilor, decât a clericilor. Credincioşii acordă un privilegiu 
contemplării ostiei lâ împărtăşanie. înseamnă a face un act 
de devoţiune doar să vezi Sfintele forme ridicate, chiar şi 
pentru o scurtă clipă. Unii nu intră în biserici decât în 
momentul înălţării, ies de aici numaidecât şi se duc în altă 
parte, pentru a vedea şi venera. Acest zel, în mod evident 
inconsecvent faţă de liturghia messei, dezvăluie o mentali¬ 
tate coerentă. Ostia conţine misterul divin, căruia se impune 
' să i se dea un loc mai presus de orice altceva. De atunci, 
veneraţia se impune mai mult decât masticarea. Credin¬ 
cioşii se folosesc de toate gesturile care se fac pentru regi. 
Acestor semne de respect ei le adaugă tot ceea ce evlavia 
religioasă poate inspira 2 . 

Miracolele eucharistice, care se înmulţesc în secolul al 
XH-lea, stau mărturie pentru această stare de spirit. Mai 
mult chiar, literatura poartă urma entuziamului nelimitat 

1 J. A. JUNGMANN, Missarum sollemnia [133], t. I, p. 115 
şi urm. 

2 E. DUMOUTET, Le desit de voir l’hostie [737]. 

pentru această mistică în romanele din ciclul Graal-ului. 
Obiectul preţios pe care îl caută cavalerii nu este altceva 
decât cupa ce a primit sângele, lui Christos. Desigur, ea 
aduce vindecarea regelui bolnav. Totuşi, eroul se mulţu¬ 
meşte să o vadă trecând, iar această viziune este suficien¬ 
tă pentru a-i da o satisfacţie spirituală pe care arde de ne¬ 
răbdare să o reînnoiască. Este vorba, în mod evident, de o 
mistică a contemplării transpusă într-o ficţiune literară. 
Or, caliciul cu vin de la messă devine, prin consacrare, 
cel cu sângele lui Christos. Analogia între tema roma- 
nescă şi liturghie este, încă de atunci evidentă. Ceea ce 
obţin credincioşii prin vederea ostiei în momentul ridicării 
este transpus în roman şi devine această contemplare a 
lui Graal, experienţă supremă. Convergenţa, dintre impul¬ 
surile religioase venite din devoţiunea populară şi o lite¬ 
ratură aristocratică este de natură să ne facă să recu¬ 
noaştem că există aici o mişcare spirituală de proporţii 
vaste. 

Clerul se putea acomoda cu această devoţiune, chiar 
dacă ea părea să rupă adesea legătura esenţială dintre 
messă şi ostie. Această percepere a transcendenţei divi¬ 
nului rămâne acceptabilă atâta vreme cât veneraţia nu 
degenera. Bine încadrată, mişcarea dă frumoase roade, în 
special în secolul al XlII-lea. 

Evoluţia pe care o percepem în mentalitatea generală 
se manifestă, de asemenea, în gândirea savantă. Dispu¬ 
tele doctrinare, ce agită lumea destul de restrânsă a cleri¬ 
cilor şi a călugărilor, se ocupă de aspectul speculativ al 
aceloraşi probleme. Această transformare generală a sen¬ 
timentului în privinţa Eucharistiei pune cu siguranţă 
probleme de fond. Este limpede că schimbarea de atitu¬ 
dine faţă de taina altarului implică o percepere diferită a 
Bisericii. Nu s-a făcut lumină în totalitate, în legătură cu 
toate aspectele acestei probleme 1 . 

în epoca carolingiană, discuţia ce îi opune pe Pascha- 
sius Radbertus şi Ratramnus din Corbie deschide deja dez- 


1 H. DE LUBAC, Corpus mysticum [160]. 



baterea. Paschasius face o inovaţie afirmând răspicat că 
pâinea şi vinul erau carnea şi sângele lui Christos în reali¬ 
tatea sa. Această poziţie realistă, perfect de neînţeles pen¬ 
tru raţiune, scotea în evidenţă un mister şi îi acuza carac¬ 
terul său abrupt. Dimpotrivă, Ratramnus, mai aproape de 
tradiţia augustiniană, insista asupra caracterului sfânt al 
sacrificiului messei, care era în acelaşi timp semn, simbol 
şi realitate 1 2 . Era, totodată, o hrană spirituală şi dovada 
unirii creştinilor întru Christos. Aceasta este lectura, par¬ 
ţial eronată, a lucrării De corpore et sanguine Domini a lui 
Ratramnus, fals atribuită lui Ioan Scottus, care îi dezvăluie 
lui Berengarius din Tours orientarea propriei sale gândiri. 
El crede să găsească confirmarea acestei gândiri în scrierile 
lui Augustin şi ale lui Ambrozie. Nu-şi confruntă propriile 
vederi cu textele evanghelice, decât atunci când ele sunt 
deja precizate şi suscită primele polemici 1 . 

Punctul de plecare al reflecţiei lui Berengarius este refu¬ 
zul tezelor realiste ce au devenit între timp doctrina comună. 
Nu se poate susţine decât că trupul lui Christos, care este 
astăzi înviat şi preamărit în ceruri, se găseşte în acelaşi timp 
în altar pe punctul de a putea fi rupt aici de preot, o dată cu 
pâinea. Pentru scolasticul de la Tours, pâinea şi vinul rămân 
şi devin, potrivit realităţilor sfintelor taine, trupul şi sângele 
lui Christos. Această poziţie, destul de dificil de menţinut, 
extrage din realitate caracterul său senzorial, recunoscân- 
du-i, în acelaşi timp, aceeaşi valoare pe plan spiritual şi 
sacramental. Berengarius reuşeşte să-şi disimuleze gândirea 
sub formule destul de ambigui, care . îi înşeală multă vreme 
pe interlocutori. în sfârşit, scolasticul de la Tours se folo¬ 
seşte de o argumentaţie gramaticală complexă şi poate spe¬ 
cioasă, pentru a-şi apăra punctul de vedere. 

Când se face analiza, se observă că doctrina lui Beren¬ 
garius din Tours combină în mod curios simbolismul sacra¬ 
mental spiritualist al tradiţiei lui Ratramnus cu vederi raţio¬ 
naliste. Acestea din urmă transpar chiar îd refuzul doctri¬ 
nelor realiste. Considerate de nesuportat, eie sunt respinse 


1 R. BERAUDY, Les categories de pensee de Retramme dans 
son enseignement eucharistique, în Corbie [268], p. 157-180. 

2 J. DE MONTCLOS, Lanfranc et Beranger [654]. 

şi, o dată cu ele, o parte a misterului. La fel, întreaga argu¬ 
mentaţie pe care o desfăşoară Berengarius în favoarea teze¬ 
lor sale este luată de la artele liberale, în mod principal din 
gramatică, a cărei capacitate critică este, astfel, deodată re¬ 
velată. 

în adunările conciliare, locale sau romane, sub condu- 
• cerea papei sau a unui legat, ideile lui Berengărius sunt 
respinse, imediat ce episcopii nu mai sunt înşelaţi de for¬ 
mulările cu sens dublu. La această dată, simbolismul eucha- 
ristic se izbeşte de sentimentul comun. La Roma, în 1059, 
cardinalul Humbert îl constrânge pe scolastic să citească în 
faţa conciliului o profesiune de credinţă realistă. în ceea ce 
are stângaci şi sumar, ea subliniază cât se poate de bine 
diferenţele. Pâinea şi vinul sunt sensualiter trupul şi sângele 
lui Christos. Acest trup al lui Christos, preotul îl poate rupe, 
iar credinciosul îl poate sfărâma cu dinţii. Aceste precizări 
suprimă brusc orice subtilitate. Poziţii identice sunt dez¬ 
voltate de principalii participanţi la controversă, în special de 
Lanfrancus. Este cât se poate de evident că episcopii se tem 
să vadă cum forţa Eucharistiei dispare într-un simplu semn 
sau că cel puţin relaţia cu Christos slăbeşte. Ei nu se tem să 
afirme identitatea dintre pâinea eucharistică şi Christos învi¬ 
at care domneşte în ceruri. Este un mister pe care teologii se 
străduiesc să îl lămurească discutând despre convertirea 
pâinii şi amintind miracolele care, precum cel al nunţii din 
Cana, pot sluji drept punct de referinţă. 

Disputele născute din tezele lui Berengarius din Tours 
marchează, vreme îndelungată istoria teologiei sacra- 
mentare. Nimeni nu se poate ocupa de Eucharistie fără să 
dea explicaţii în mod special despre prezenţa reală şi con¬ 
vertirea pâinii şi a vinului. Hugo din Saint-Victor în De 
sacramentis christianae fidei, Pierre le Mangeur în Sen- 
tentiae de sacramentis nu pot să ascundă această pro¬ 
blemă care a devenit esenţială 1 . Semn indiscutabil al 
importanţei -căpătate de aceste doctrine, profesiunea de 
credinţă impusă de cardinalul Humbert este citată de 


1 Cf. art. Eucharistie în DTC. J. de Ghellintk tratează aici 
partea consacrată secolului al XlI-lea: "L’Eucharistie au XII e 
siecle en Occident." 

Gratian în Decret şi devine, prin urmare, în acest dome¬ 
niu, o normă de drept 1 . Papa Innocentiu al III-lea, în vre¬ 
mea când nu era decât cardinal, consacră o lucrare 
aceluiaşi subiect. Revine la această problemă în timpul 
pontificatului său, înainte de a-şi rezuma temeinic învăţă¬ 
turile sale în constituţia Firmiter credimus a celui de al IV-lea 
Conciliu de la Laterano 2 . 

Adeziunea Bisericii la tezele realiste este dezvăluită de 
erezia lui Berengarius. Prin urmare, este edificii de datat. 
Această alunecare este, probabil, destul de lentă, nu pen¬ 
tru că trebuie să se acomodeze cu un anumit număr de 
teme augustiniene. Luarea în calcul a cronologiei şi a 
oamenilor impune apropierea acestei mişcări spirituale şi 
teologice de cea care inspiră reforma Bisericii. Accentul 
pus pe realitate scoate în evidenţă prezenţa lui Christos 
Şi, în consecinţă, sfinţenia sacramentelor. O mişcare care 
îşi introduce în programul său purificarea şi sanctificarea 
Bisericii găseşte o confirmare a acţiunilor sale în această 
prezenţă imediată şi sfântă a trupului lui Christos în 
Eucharistie. Formulările stângace, precum, cea a cardi¬ 
nalului Humbert, care leagă atât de viguros pe Christos 
cel slăvit şi celest de pâinea eucharistică, întăresc şi mai 
mult caracterul radical sfânt al Bisericii prin sfintele 
taine. 

Acest echilibru doctrinar coerent şi abrupt se modifică 
pe măsură ce se transformă percepţia despre Christos. 
Evanghelismul, care face viaţa de pe pământ a lui Christos 
din ce în ce mai prezentă în spiritul credincioşilor, estom¬ 
pează întrucâtva caracterul său celest. Referinţa princi¬ 
pală este acum Cina cea de taină. Memorial al Domnului, 
în aşteptarea întoarcerii sale, messa este semnul prezenţei 
sale ascunse în lume. Celebrarea ce comemorează sacrifi¬ 
ciul lui Christos şi care îl face prezent intră ca un element 
de sanctificare într-un program de viaţă evanghelică. Eu- 

1 GRATIAN, D 2 c 42. 

2 M. MACCARRONE, Studi su Innocenso III [530]. 

charistia capătă sensul său deplin, in aceste noi perspec¬ 
tive, atunci când s-a înţeles că viaţa creştină înseamnă 
imitarea apostolilor şi a lui Christos. Ea este atunci un fel 
de testament concret şi eficace. 

Celebrarea evanghelică, messa pierde la schismatici şi 
la eretici caracterul său sacru. Ei regăsesc destul de spon¬ 
tan vechile teme augustiniene despre rolul pâinii sfinţite 
drept constitutiv al unei comunităţi de fraţi. Valdensii 
apreciază că toţi cei care trăiesc conform cu Evanghelia 
pot rosti cuvintele consacrării şi pot îndeplini ritualul. Nu 
mai există ordine sau slujbă religioasă, este de ajuns 
meritul. Polemiştii şi teologii resping această banalizare a 
sacrului. Aşa procedează Alanus din Lille în De fide 
catholica, în care partea a doua este consacrată valden- 
silor. Profesiunile de credinţă impuse celor care se conver¬ 
tesc, Durând de Huesca, Bemard Prim, conţin totdeauna 
o referire la Eucharistie. De acum înainte, problema 
ordinii nu mai părăseşte discuţiile erudite. Prin compa¬ 
raţie, atitudinea lui Francisc din Assisi faţă de Eucharistie 
şi preoţi pare remarcabilă ca echilibru între sensibilitatea 
evanghelică şi sentimentul prezenţei divine. Conştient de 
ordinea transmisă, el o venerează la toţi, până la cel mai 
umil dintre preoţii de ţară. 

Messa de duminică permite să se predea credincioşilor 
credinţa creştină şi morala. Această sarcină revenea în 
primul rând episcopilor. în epoca carolingiană, ei nu se 
sustrag acestei obligaţii. Agobardus predica regulat în 
catedrala din Lyon, atunci când nu era la palat. Unii 
prelaţi, din dorinţa de a restaura vechile discipline, con¬ 
siderau un avantaj rezervarea exclusivă a acestei misiuni. 
Şi, cu siguranţă, nu greşeau. Echivalenţa de principiu 
între or do episcoporum, or do doctorum şi or do predicato- 
rum este admisă pe întreg parcursul Evului Mediu. Ea 
permite justificarea acestei pretenţii din moment ce epis¬ 
copul este doctorul credinţei şi trebuie să o predea. La 
această dată, totuşi, o asemenea întoarcere înapoi nu 
părea de dorit, după părerea lui Alcuin, care îi scria lui 

Carol cel Mare despre acest subiect 1 . De fapt, predica 
preoţilor de parohie este obişnuită. Ea este chiar cerută 
de unele statute diocezane. 

A predica nu este o artă uşoară. Episcopii se străduiesc 
să depăşească diferitele obstacole pe care le pot întâlni 
preoţii parohi. Preoţii trebuie să se adreseze credincioşilor în 
limba lor maternă, aşa cum cere în mod explicit Conciliul de 
la Tours din 813. Unele statute diocezane interzic numirea 
unui preot de parohie care nu cunoaşte dialectul enoriaşilor 
săi, iar altele nu consideră scutit preotul de la această înda¬ 
torire sub acest pretext. Un statut ordonă clericilor incapa¬ 
bili de a predica să spună simplu câteva cuvinte precum: 
"Faceţi penitenţă, nu comiteţi adulter, nu furaţi, nu jinduiţi la 
soţia vecinului vostru, iubiţi-vă aproapele ca pe voi înşivă" 2 . 
Asemenea îndemnuri nu pot face nici un rău! 

în mediile mai bine formate, se prezintă o predică de o 
altă ţinută. Admonitio generalis, care consacră un capitol 
acestui subiect, cere preoţilor să predea dogma creştină: 
Treimea, întruparea, Patimile, învierea şi Judecata de Apoi 3 . 
Nu putem fi siguri că această recomandare a avut un efect 
deosebit. Statutele diocezane sunt în mod obişnuit mai puţin 
ambiţioase, deoarece episcopii îşi fac mai puţine iluzii despre 
capacităţile clerului. Totuşi, ei sunt unanimi atunci când tre¬ 
buie să ceară preoţilor de parohie să explice Tatăl Nostru şi 
Crezul Unii ar fi vrut să comenteze Epistolele şi Evanghelia 
şi să expună sensul sfintelor taine. Ambiţiile lui Theodulf par 
mai rezonabile. "Fie ca acela care cunoaşte Scriptura, scrie 
el, să o predice; fie ca acela care nu o cunoaşte să predea 
poporului ceea ce ştie el cel mai bine, să îndemne să se înde¬ 
părteze de rău şi să facă bine, să caute pacea şi să urmă¬ 
rească realizarea ei." Acestea sunt îndemnurile prevăzute în 
cazurile de incapacitate. De fapt, există toate şansele să ne 
gândim că predica obişnuită trebuia să se mulţumească cu 
morala şi cu adevărurile elementare. 

Chiar şi astfel reduse, aceste ambiţii ţintesc asupra 


1 MGH, Epist., V., p. 203. 

2 Statutele diocezane ale lui THEODULF, în PL 105 c 200. 
Cf. statutele din manuscrisul de la Vesoul. 

3 Admonitio Generalis, cap. 70 şi 82; MGH, Capit., t. I, p. 61 
şi urm- 

insuficienţelor culturale ale clerului. Deja este greu să ne 
facem o idee exactă despre predica episcopilor. Cea a 
preoţilor de parohie ne scapă aproape în întregime. Lite¬ 
raţii s-au preocupat să le furnizeze cărţi susceptibile să-i 
ajute în această sarcină. Existau omelii în care se găseau 
adunate predici dispuse potrivit ordinii sărbătorilor anului. 
Aceste lucrări erau în primul rând destinate călugărilor, 
care citeau extrase din Sfinţii Părinţi ai Bisericii, în tim¬ 
pul slujbei de noapte. Culegerile compuse pentru a furniza 
modele de alocuţiune apar mai târziu, numai către 820. 
Şcoala de la Auxerre pune mai multe în circulaţie, iar 
audienţa lor este mare 1 . Ele sunt modificate în Italia, în 
aşa măsură încât devin o simplă canava pe care preoţii 
pot broda în voie. Sub această formă frustă, ele pot fi 
ecoul succint al unei predici, reale. în Lombardia se poate 
să ne facem o idee mai precisă, datorită omeliilor desco¬ 
perite recent. Sunt scurte predici, scrise în latina simplă şi 
directă, care, după toate probabilităţile, au fost rostite ca 
atare, în epoca lui Ludovic cel Pios. Cazul este interesant, 
dar nu este probant deloc pentru restul Europei 2 . 

Efortul continuat în epoca carolingiană pare să ceară 
prea mult de la cler. După lectura cronicilor şi a vieţilor 
de episcopi din secolele al X-lea şi al Xl-lea, nu se pare că 
au fost prea numeroşi prelaţii care au luat în serios servi¬ 
ciul predicării. Sunt rari aceia care vizitează parohiile din 
dioceza lor, pentru a administra confirmarea, şi se adre¬ 
sează mulţimii cu această ocazie. Cazurile cunoscute, 
pentru că sursele dau seamă despre acestea, sunt pre¬ 
zentate ca excepţii. Episcopii par a avea mai mult darul 
vorbirii în faţa regelui sau în faţa egalilor lor, numai dacă 
nu cumva documentele care nu reţin decât marile eveni¬ 
mente ascund această realiţate prea umilă. La drept 
vorbind, predicările cunoscute sunt legate de marile adu- 

1 H. BARRE., Les homeliaires carolingiens de l’ecole 
d’Auxerre, Cetatea Vaticanului, 1962. 

2 Quatorze homelies du IX e siecle d’un auteur inconnu de 
1 Italie du Nord, ed. P. Mercier, Paris, 1970. 

nări de populaţie, cu ocazia unui conciliul de pace, a unei 
reuniuni unde se judecă eretici sau pentru un pelerinaj. 
Este vorba aici de întâlniri cu totul excepţionale, care nu 
au mare lucru în comun cu messa de duminică din paro¬ 
hii. Predicile retranscrise după aceste mari demonstraţii 
populare sunt compuneri oficiale ce se adresau literaţilor, 
ecou savant al cuvântărilor ţinute realmente în limba vul¬ 
gară 1 . 

Reforma Bisericii, confruntarea dintre papalitate şi 
Imperiu, cruciada şi, la urma urmelor, trezirea evanghe¬ 
lică dau un alt curs predicaţiei şi elocinţei. Aceste pro¬ 
iecte diferite sunt atât de Vaste, încât ele pot mobiliza 
toate energiile celor mai diverse persoane. în acest con¬ 
text,, cuvântul îşi regăseşte întreaga sa valoare ca instru¬ 
ment de comunicare, de convingere şi de antrenare a 
mulţimilor. Messa de duminică nu constituie o tribună pe 
măsura acestei noi elocinţe. Cele mai importante discur¬ 
suri sunt ţinute într-un context mai puţin convenţional. 
Este necesar să se ţină seama de acestea, pentru că aces¬ 
te predici excepţionale sunt singurele de care se face 
menţiune. 

Predicaţia lui Petru Ermitul, care determină micul 
popor să plece în cruciadă, provoacă evenimentul, din 
moment ce se pun în mişcare mulţimile. Ceea ce există ca 
iraţional în această acţiune a fost bine pus în evidenţă. 
Cu toate acestea, nu înseamnă că această predicaţie, ce 
atinge sentimentele cele mai profunde, provoacă un 
entuziasm extraordinar. Ea determină plecarea, fără grija 
zilei de mâine 2 . Cruciada este totdeauna precedată de o 
campanie de propagandă a cărei eficacitate este mai mult 
sau mai puţin mare. Sfântul Bemard este cu siguranţă 
cel mai mare orator al acestor vremuri. El reuşeşte în 
toate aceste genuri şi aproape în faţa oricăror auditori. Se 
cunoaşte în special predica sa destinată călugărilor şi 

1 Cf. cu predicile lui Adhemar din Chabannes editate de H. 
HOFFMANN, Gottesfriede und Treuga Dei [704], p. 257 şi urm. 

2 P. ALPHANDERY, A. DUPRONT, La chretiente et l’idee de 
croisade [693]. 

clericilor. Textele latine au fost retuşate pentru publicare, 
iar forma lor este marcată de cea mai măiestrită retorică. 
Or, Bernard, poate, deopotrivă, să se adreseze marilor 
adunări de laici. El ştie să-i potolească pe milanezii 
revoltaţi, în timpul expediţiei militare ce pune capăt 
schismei lui Anacletus. Predică la Vezelay, în faţa cavale¬ 
rilor care se înfruntă în urma lui Ludovic al VH-lea. Şi în- 
tr-unul, şi în celălalt caz, aceste mulţimi sunt incapabile 
de a înţelege limba latină. Bernard este nevoit ca, într-un 
fel sau altul, să-şi transpună convingerile sale în limba 
vulgară, fie că o practică el însuşi cu suficientă măiestrie, 
fie că traducătorii îi reiau temele într-un idiom pe care el 
nu îl cunoaşte. Forţa oratorului se acomodează la aceste 
condiţii concrete, foarte rău evaluate la urma urmelor. 
Mulţimile medievale par în mod special sensibile faţă de 
cuvânt, mai mult emotive decât versatile şi, la urma 
urmelor, foarte vulnerabile. Poate că era un public tânăr, 
bine dispus şi fără o apărare critică. Eşecul unui mare 
orator este interesant de relevat. Se cunoaşte faptul că 
Sfântul Bernard, predicând în Sudul Franţei, s-a lovit de 
indiferenţa populaţiei din Verfeil. Ţinutul era ostil 
Bisericii. Era însă mult mai greu să reziste farmecului 
unui mare predicator şi renumelui unui personaj fără 
pereche. 

La un nivel mai puţin spectaculos, predicaţia joacă un 
rol deţerminant în transformarea morală şi spirituală a 
creştinătăţii medievale. Reformatorii din secolul al Xl-lea 
sunt primii care iau cunoştinţă de eficacitatea cuvântului, 
începuturile carierei lui Pier Damiani, în ţinutul mărcilor, 
ilustrează admirabil apariţia acestei noi forţe. Papalitatea, 
care îi măsoară foarte rapid importanţa, se străduieşte să-i 
angajeze pe toţi cei care sunt capabili să predice, chiar 
dacă vocaţia lor originară nu îi îndemna să ia cuvântul în 
biserici sau în locuri publice. Pe scurt, eremiţii şi călugării 
pot primi funcţia de predicatori. Grigore al Vll-lea o acordă 
cu foarte multă generozitate, într-un context în care pre¬ 
ocupările religioase şi politice sunt legate în mod inextrica¬ 
bil. El îi conferă astfel o mare misiune lui Guilelmus din 

Hirsau. Succesorii săi procedează la fel, iar unii papi îi 
patronează pe cei mai mari predicatori ai epocii. Urban al 
II-lea îl protejează pe Robert d’Arbrissel, Pascal al II-lea pe 
Sfântul Norbert. Ei primesc, şi unul şi altul, de la autori¬ 
tatea apostolică o autorizare valabilă pentru Biserica de 
pretutindeni. 

înşişi laicii nu sunt scutiţi total de această sarcină de 
predicare. Unii dintre ei îşi arogă dreptul din proprie 
iniţiativă, ceea ce displace episcopilor, care se străduiesc 
să frâneze excesele verbale ale credincioşilor rău formaţi 
pentru această misiune. A predica pare, încă de la sfârşi¬ 
tul secolului al Xl-lea, completarea normală a vieţii 
evanghelice. Cei care trăiesc în comunitate, în sărăcie, 
imitându-i pe apostoli, consideră normal faptul de a lua şi 
ei cuvântul. Iniţiativele sunt atât de numeroase şi atât de 
diverse, încât ierarhia ecleziastică pare incapabilă să le 
controleze. Cu toate acestea. Biserica nu refuză, în toate 
cazurile, autorizarea pentru predicâre unor simpli laici. 
Ea îşi ia, pur şi simplu, câteva precauţii elementare. 
Demersul valdensilor pe lângă Alexandru al III-lea, în tim¬ 
pul celui de al III-lea Conciliu de la Laterano, a rămas 
celebru. Curia romană procedează potrivit obiceiurilor şi 
acordă o autorizare limitată, formulată într-un mod nega¬ 
tiv, din moment ce ea făcea cunoscut pe cât de exact 
posibil ceea ce înţelegea să interzică. Adepţii lui Valdo nu 
aveau voie să predice despre doctrină. Prin urmare, ei 
puteau să facă îndemnuri morale şi să-şi invite auditoriul 
la penitenţă. Ei nu puteau lua cuvântul fără a fi solicitaţi 
în acest sens de clerul local 1 . în cele din urmă, clericii 
romani nu puteau fi mai liberali în privinţa credincioşilor 
care li se păreau neştiutori de carte. 

în cursul secolului al XH-lea, apare o nouă formă de 
predicare, foarte legată de studii, de oraş sau de operele 
profesorilor din şcoli. La Paris, cei care după ce au predat 


1 K. V. SELGE discută acest punct de vedere, conform 
Caracteristiqu.es du premier mouvement vaudois et crises au 
cours de son expansion 1849], în Les Vaudois, p. 110 şi urm. 

vr.eme îndelungată au obligaţii pastorale, fie pentru că au 
devenit episcopi, fie pentru că au primit misiunea de a 
predica, au lăsat numeroase predici. Păstrarea acestor 
culegeri dovedeşte, cel puţin acest lucru, că ştiutorii de 
carte le consideră de o utilitate indiscutabilă. Pentru unii 
dintre aceşti predicatori, tradiţia manuscrisă este sufi¬ 
cient de abundentă pentru a fi semnul unei mari favori. 
Fiecare caz merită o analiză 1 . 

Nu se ştie, de exemplu, dacă limba originară a predi-' 
cilor lui Maurice de Sully, profesor la şcoli, apoi episcop 
de Paris, era franceza sau latina. în primul caz, după ce a 
predicat, autorul şi-ar fi tradus el însuşi operele, pentru 
ca ele să poată sluji drept model pentru clerici. în celălalt 
caz', el însuşi se adresa, de preferinţă, unui auditoriu de 
clerici care au tradus predicile în limba vulgară, pentru o 
mai mare folosinţă. Nu putem să rezolvăm dilema: punere 
la punct în limba savantă a unei predicări reale sau 
model spre folosul clerului. La drept vorbind, acest du-te- 
vino al auditoriilor populare în mediile de ştiutori de carte 
este cel care reţine atenţia. Se poate ghici că şcolile joacă 
un rol important în vulgarizarea doctrinei pe care o expun 
profesorii. Niciodată nu a fost pus mai bine în evidenţă 
locul studiilor în reforma Bisericii, chiar dacă aceste 
predici ale profesorilor parizieni evită să se facă ecoul dez¬ 
baterilor care îi preocupă doar pe savanţi. 

Operele oratorice ale profesorilor parizieni poartă 
marca acestei intenţii pastorale. Subiectele abordate, fie 
că este vorba despre dogme, despre sfintele taine sau 
despre morală, sunt totdeauna tratate ţinându-se seama 
de auditoriu. Acest efort de adaptare este confirmat de 
existenţa unei predicaţii în limba vulgară 2 . 

Două aspecte ale acestei predicaţii subliniază orien¬ 
tarea sa către un public. Se pot constata aici predici ela¬ 
borate pentru categorii de persoane bine definite. Unele 
sunt destinate prelaţilor, altele preoţilor. Cele mai intere- 

1 J. LONGERE, CEuvres oratoires [754], 

2 M. ZINK, La predication [774]. 

sânte sunt cele care abordează problemele laicilor. 
Predicatorii au o învăţătură specifică de dat şcolarilor, 
femeilor, judecătorilor, negustorilor, nobililor şi chiar 
ţăranilor. Aceste predici ad status ilustrează, o dată în 
plus, divizarea funcţională a societăţii şi pun în evidenţă 
îndatoririle fiecărei stări. Noutatea nu este . aici principiul 
unei învăţături morale adaptate pentru fiecare condiţie, 
teoria acelor ordines o sugera deja, ci luarea în calcul din 
ce în ce mai realistă a datelor vieţii profesionale şi sociale. 
Concepţiile acestui fel de predici apar cât se poate de bine 
ca un lung efort de aprofundare religioasă. 

Această predicaţie, încă de- la sfârşitul secolului, a 
recurs la exemplum, mică povestire reală sau inventată, 
punând în scenă personaje şi din care predicatorul trage 
o învăţătură. Este istorioara care reţine atenţia auditoru¬ 
lui, care îl face să râdă şi care, eliberată de orice adaus 
pedant, permite transmiterea mesajului. Procedeul este 
repede adoptat. Jacques de Vitry pare unul dintre princi¬ 
palii propagatori. 

Exemplum deschide un domeniu de cercetare cu totul 
special dacă se doreşte cu adevărat să se înţeleagă că el 
permite accesul povestirilor adaptate unor auditorii. 
Primite de mii de credincioşi, ele formează o mentalitate 
comună. Reluat de generaţii de predicatori, exemplum 
făureşte lent o stare de spirit. în acest domeniu, numai 
seriile pot avea o semnificaţie şi nu o povestioară izolată. Pe 
scurt, culegerile sunt cele care trebuie să reţină atenţia, de 
aşa manieră, încât să arate sensul explicit şi, uneori, sen¬ 
sul ascuns al acestei multitudini de povestiri. Acest mod de 
a evalua cultura primită, pe cale orală şi printr-un mare 
număr de persoane, dă despre religiozitatea medievală o 
cunoaştere socialmente extinsă şi omeneşte trăită 1 . 

în realitate, se cunoaşte foarte puţin în legătură cu modul 
concret de a predica. Exemplele cunoscute descriu toate 
situaţii excepţionale, iar nu umila predică de duminică într-o 

1 C. BREMOND, J. LE GOFF, J. C. SCHMITT, Vexemplum [38]. 

parohie. Povestirile sunt, de altfel, mult mai puţin explicite 
decât ne imaginăm şi pun multe întrebări pe care nu le 
rezolvă. Este cazul vieţilor Sfântului Bernard, în ceea ce 
priveşte episoadele care pot ilustra această cercetare. Cum a 
putut ilustrul abate să se facă înţeles, în aer liber, la Vezelay, 
în prezenţa unei mulţimi? Nu se ştie cum procedau predica¬ 
torii medievali pentru a creşte volumul vocii. Şi limba folosită 
crea probleme. Cum reuşeau predicatorii itineranţi, atât de 
numeroşi, să se adreseze realmente mulţimilor? Cum a predi¬ 
cat Norbert, un german, în Franţa? Ce limbă a vorbit Bemard 
în Languedoc? Oare, prezenţa acestor personaje sfinte, prece¬ 
date de reputaţia lor de taumaturgi, nu era mai importantă 
decât cuvântările lor? Aceste turnee de predicaţie erau, oare, 
organizate dinainte şi pregătite cu grijă? Marii oratori accep¬ 
tă ei, oare, aventura spontaneităţii şi a improvizaţiei? Nu se 
ştie, în stadiul actual al studiilor, nu se poate răspunde 
exact acestor probleme şi nu este sigur că documentaţia va 
permite să se poată răspunde într-o zi. 

Se impune totuşi să facem inventarul a ceea ce este cunos¬ 
cut în acest domeniu. Sfântul Bemard predică cu regulari¬ 
tate în biserici şi în mănăstiri. Abatele de la Clairvaux lasă în 
opera sa 86 sau 87 de predici despre sărbătorile liturgice din 
ciclul anului, 45 despre sfinţi, 125 mai scurte despre diferite 
subiecte. Nu intră în calcul instrucţiunile date călugărilor săi 
sub formă de predici. 

Această operă oratorică este transmisă în scris şi se 
impune să căutăm cărui gen de activitate orală îi cores¬ 
punde. Instrucţiunile date călugărilor au fost rostite în 
latineşte. Cu ţoate acestea, aceste conferinţe spirituale sunt 
rescrise pentru publicare şi unele nu au fost rostite în reali¬ 
tate. Aşa sunt comentariile la Sfânta Scriptură care adoptă 
forma literară a predicii. Abatele de la Clairvaux trebuia 
deopotrivă să răspundă nevoilor spirituale ale fraţilor con- 
verşi, cărora li se adresa în limba vulgară şi pe un ton mai 
simplu. Rămân din această activitate câteva ciorne scrise în 
latineşte, în acelaşi timp aide-memoire şi relicvă pioasă. 
Predicile despre sărbătorile din ciclul liturgic al anului au 
fost rostite în biserici, la fel ca şi cele despre sfinţi. Nu se 
cunoaşte, în legătură cu acestea, decât o redactare latină, 
despre care este dificil să spunem cum reflectă originalul din 
limba vulgară. Retoricii, admirabil stăpânite de Bemard, i se 
adaugă aici stilul, eleganţa şi, după toate probabilităţile. 

chiar spontaneitatea! Această predicaţie obişnuită, s-ar 
putea spune de rutină, nu ne permite să ne facem o idee 
despre locul pe care îl ocupau în activitatea lui Bernard 
alocuţiunile spectaculoase în faţa mulţimilor 1 . 

Oratorii de mai mică anvergură se mulţumesc cu reţetele 
verificate. Am greşi dacă am considera ca veritabile predi¬ 
caţii tot ceea ce este cuprins în rubrica de predici. Genul se 
bucura pe atunci de o mare încredere şi trebuie că erau 
pure ficţiuni literare. Numeroasele culegeri de predici, scrise 
de cistercieni, se adresează călugărilor din ordinul lor. Unele 
poate că au fost rostite. Sunt însă, cu siguranţă, rescrise 2 . 
Se pot face aceleaşi remarci în legătură cu toţi regularii. 

Această predicaţie clericală sau monastică nu epuizea¬ 
ză, cu siguranţă, subiectul! Există o activitate oratorică în 
limba vulgară, de un nivel mai simplu, care nu este cunos¬ 
cută decât într-un mod indirect, din povestiri sau din aluzi¬ 
ile cronicarilor. Astfel Thomas din Spalato raportează că l-a 
auzit pe Francisc din Assisi predicând la Bologria, în 1222, 
despre îngeri, oameni şi demoni. Discursul nu releva 
elocinţă sacră, pentru că sfântul vorbea non sermocinendo 
sed concionendo, adică se adresa credincioşilor în maniera 
orâtgrilor politici, făcânt o mustrare în piaţa publică 3 . 
Această notaţie este extrem de importantă, pentru că ea 
dovedeşte că ascultătorii disting bine aceste două feluri şi 
că exista, în această vreme, un mod tradiţional de a ţine o 
predică. A se folosi un alt ton şi a folosi un alt stil sunt, în 
mod evident, o inovaţie. O putem atribui lui Francisc din 
Assisi sau putem aprecia că el a fost precedat pe acest 
drum de predicatorii populari care nu au formaţie clericală. 
Or, viaţa călugărilor minoriţi ai primei comunităţi lasă să 
se întrevadă fapte de acest gen, în plus mai modeste şi încă 


1 J. LECLERCQ, Recueil d'etudes sur saint Bernard [595]. 

2 GUERRIC D’IGNY, Sermons, ed. J. Morson şi H. Costello, 
Paris, 1970-1973. Se va consulta în mod special introducerea. 

3 TH.' DIN SPALATO, Historia Salonitarum, în MGH SS, XIX, 
p. 580. 

mai umile. Nu s-ar putea spune totuşi de ce aceşti oratori, 
puţin diferiţi, au luat sau nu adesea cuvântul b 


C. PENITENŢA 

Antichitatea creştină practicase penitenţa publică pen¬ 
tru a reconcilia un credincios căzut în păcat. Aceasta nu 
era o mărturisire publică a greşelilor sale, ci alegerea unei 
condiţii de viaţă. Un creştin vinovat pentru greşeli grave 
putea să ceară episcopului să-l primească în ordinul 
penitenţilor. La începutul postului, în cursul unei cere¬ 
monii, episcopul îi punea mâinile deasupra capului, iar 
păcătosul începea o perioadă de ispăşire, în timpul căreia, 
îmbrăcat într-o haină din păr de capră, alungat din 
Biserică, era exclus de la Eucharistie.- După reconcilierea 
sa, în Joia Mare, penitentul, admis la comuniune în cel 
mai bun caz, rămânea lovit de diverse incapacităţi. Nu 
mai avea voie să poarte armele, nici să ocupe funcţii pu¬ 
blice, nici să facă recurs în justiţie, nici să practice 
comerţul, nici chiar să se căsătorească. O asemenea recon¬ 
ciliere nu se întâmpla decât o singură dată. Această disci¬ 
plină penitenţială nu putea conveni decât unor credin¬ 
cioşi deja eliberaţi de obligaţiile laice sau foarte decişi să 
jse retragă din viaţa socială. încă de la sfârşitul secolului 
al Vl-lea, episcopii consideră mai înţelept să refuze acest 
statut de penitent oamenilor tineri şi laicilor căsătoriţi. 

O asemenea penitenţă nu se ocupa deloc de problema 
păcatelor grave comise de creştini care nu puteau re¬ 
nunţa la viaţa lumească pentru câteva motive, oricare ar 
fi fost acelea. Greşelile comune şi fără gravitate erau con¬ 
siderate drept iertate printr-o mărturisire făcută lui 
Dumnezeu şi prin practicarea operelor de iertare. Pentru 
greşelile mai grave, nu era nimic prevăzut în afara acestei 
discipline, de nepracticat în multe din cazuri. Chiar în 


1 C. DELCORNO, Origini della predicazione francescana, în 
Francesco d’Assisi e francescanesimo dai 1216 al 1226, Assisi, 
1977, p. 125 şi urm. 

momentul când episcopii consideră oportun să nu o 
impună anumitor categorii de credincioşi, ea este singura 
cunoscută, iar clericii îi conferă o virtute suverană, care 
constituie multă vreme forma ideală a penitenţei. Acest 
prestigiu rămâne, chiar atunci când principalele sale 
dispoziţii sunt mai mult sau mai puţin bine cunoscute. 

Biserica celtică nu cunoştea penitenţa publică şi abor¬ 
dează altfel problema păcatului. Călugării irlandezi practi¬ 
cau mărturisirea zilnică a greşelilor lor ,şi primeau o 
penitenţă. Bineînţeles, ei confundau încălcarea datoriei 
cu încălcarea regulii şi cu păcatele propriu-zise, ceea ce 
se înţelege uşor la atleţii ascezei. Acest sistem este aplicat 
clericilor apoi laicilor. Misionarii irlandezi şi anglo-saxoni 
răspândesc această disciplină pe continent, pretutindeni 
unde evanghelizează populaţiile. Este cunoscută în 
Germania, în Galia şi în Lombardia. Episcopii o aprobă în 
timpul unui conciliu reunit la Chalon-sur-Saone, între 
anii 644 şi 656. Dimpotrivă, ea este necunoscută acolo 
unde predicatorii veniţi din. insule nu au pătruns, de 
exemplu în Acvitania. în plus, Spania este un caz aparte. 

Clericii carolingieni se află în faţa unei tradiţii duble: cea 
venită din insule, şi în mod obişnuit practicată în ţinuturile 
francilor, cea din antichitatea creştină cunoscută din 
operele Părinţilor Bisericii şi lucrările liturgice provenind de 
la Roma. Ei nu pot da o explicaţie istorică şi critică asupra 
acestor diferenţe Evidente, de aceea reilecţiâ lor se îndreap¬ 
tă către un amalgam nu totdeauna coerent 1 . în plus, tre¬ 
buie să se ţină seama de ceea ce este inspirat de concepţia 
despre păcat şi de practica justiţiei în societăţile barbare. 

în ceea ce îi priveşte pe experţii carolingieni, penitenţa 
este dreaptă atunci când ea aduce satisfacţia adecvată 
pentru o ofensă făcută lui Dumnezeu. Ideea este, din 
punct de vedere religios, destul de sumară şi este destul 
de apropiată de cea a componenţei obişnuite a tuturor 
codurilor de legi barbare. Ea convine cu atât mai mult cu 
cât Dumnezeu este împăratul cerurilor şi veghează la 


1 E. AMANN, Penitence, în DTC, t. XII. 

respectarea legii sale pe pământ. Pe scurt, ideea unei 
pedepse ce deschide calea unei întoarceri la iertare este 
cu uşurinţă asimilabilă. Cu toate acestea, rămâne să 
articulăm tradiţia Părinţilor Bisericii la practica insulară. 

în textele carolingiene, penitenţa permite obţinerea 
unei reparaţii rapide a păcatelor comise şi se poate reîn¬ 
noi. Prin urmare, este vorba, desigur, despre disciplina 
venită din insule şi, în lipsa unui termen mai bun, o 
putem numi penitenţă particulară. Ea este recomandată 
de episcopi şi de împărat. De aceea, capitularul din 802 
despre examinarea clericilor cere ca aceştia să ştie să 
insufle respect faţă de soluţiile pentru păcate 1 . Conciliile 
reformatoare din 813 cer ca preoţii să ştie într-un mod 
foarte precis "cum să primească confesiunile şi cum să 
impună penitenţele" 2 . Alcuin, care cunoştea bine această 
practică, devine propagandistul ei. Statutele sinodale 
arată că ea este cât se poate de obişnuită. 

Această confesiune este un ritual complex. Este măr¬ 
turisirea făcută lui Dumnezeu, care şterge păcatul, iar 
preotul devine martorul acestui fapt. El poate fi, în anu¬ 
mite cazuri, înlocuit de un laic 3 . Cu toate acestea, clericii 
insistă asupra necesităţii de a se spovedi unui preot. 
Acesta din urmă îl poate întreba pe penitent pentru a-1 
ajuta să nu omită nimic, dar trebuie s-o facă în mod dis¬ 
cret. Rolul său este după aceea de a evalua importanţa 
greşelii şi de a fixa penitenţa just. în sfârşit, el îl roagă pe 
Dumnezu să acorde iertarea. Practicată astfel, penitenţa 
este un act de devoţiune care, prin mărturisire şi pedeap¬ 
să aduce o îndreptare sufletului. Se poate discuta despre 
caracterul sacramental al ceremoniei. Este mai mult un 
efort spiritual decât un act liturgic. 

Pentru a fixa penitenţele, confesorii dispun de un veri¬ 
tabil tarif consemnat în penitenţiale. Cele mai vechi 
statute sinodale, cele de la sfârşitul secolului al VlII-lea şi 

1 MGH, Capit., t. I, p. 110 c 4. 

2 MGH, Conc. aevi KarolinL, t. I, p. 255, C 12. 

3 A. TEETAERT, La confession aux lalcs [770). 

începutul celui de al IX lea, cer ca preoţii să aibă, să con¬ 
sulte şi să înţeleagă aceste lucrări. Efectiv, se pare că 
folosirea lor a fost foarte răspândită. Nu se întâmplă acest 
lucru fără a provoca temeri care sunt mereu aceleaşi. 
Câţiva episcopi le găsesc prea permisive, prea puţin 
demne de încredere şi prea puţin conforme cu canoanele 
autentice ale Bisericii. Conciliul de la Chalon, din 813, 
cere revenirea la penitenţa antică şi distrugerea acelor 
Libri paenitentiales. Unele statute sinodale impun această 
eliminare, este adevărat că în zadar. Ordine categorice de 
acest fel. nu se pot explica decât prin ignorarea dispo¬ 
ziţiilor disciplinei antice. 

în maniera legilor barbare, Penitenţialele se prezintă ca 
nişte cataloage de păcate însoţite de un tarif calculat în 
zile şi în ani de post şi de abstinenţă. Uneori conţin un 
tabel de echivalenţe, deoarece adăugarea de pedepse riscă 
să depăşească cu uşurinţă ceea ce se poate îndeplini într-o 
viaţă de om. De aceea se constată rapid principiul conver¬ 
tirii unei penitenţe prevăzute în alta, mai uşor de îndeplinit. 

Lucrări utile şi adesea transcrise, Penitenţialele se 
copiază unele după altele. Ele sunt remaniate fără înce¬ 
tare pentru a fi adaptate la realităţile cotidiene. Este o 
literatură vie şi uneori cât de poate de trivială. Aceste 
cărţi diferite se prezintă sub patronajul sfinţilor presti¬ 
gioşi din insulele britanice: Colomban, Beda, Egbert şi 
mulţi alţii. Atribuirea lor în mod real rămâne nesigură. 
Uneori este chiar greu să se precizeze data compunerii. 
Dimensiunile lor sunt foarte variabile, de la câteva pagini, 
până la un volum mic 1 . 

Clericii carolingieni care cunosc bine această literatură 
de inspiraţie insulară se străduiesc să o stăpânească şi să 
o îmbunătăţească. Este vorba pur şi simplu de înlocuirea 
Penitenţialelor, acolo unde tarifele sunt evaluate arbitrar, 
prin lucrări mai sigure, inspirate de colecţii canonice 

1 C. VOGEL, Libri Paenitentiales [52], Această ultimă lucrare 
conţine o bibliografie foarte importantă. 

recunoscute. Hrabanus Maurus compune două. Opera 
cea mai utilizată este cea a lui Halitgaire, episcop de 
Cambrai, al cărei subtitlu, penitenţial extras din arhivele 
Bisericii romane, a asigurat probabil succesul. 

Penitenţa particulară era de o asemenea necesitate 
într-o societate devenită creştină, încât, în ciuda reticen¬ 
ţelor, disciplina insulară s-a impus definitiv. Se compun 
Penitenţiale pe tot parcursul acestei perioade şi până la 
sfârşitul secolului al XH-lea, dovadă a utilităţii lor. Ele nu 
dispar decât atunci când sunt înlocuite de sumele pentru 
folosul confesorilor, care răspund aceloraşi nevoi. 

La drept vorbind, chiar condiţiile practicării penitenţei 
sunt diferite, din momentul în care societatea este creş¬ 
tină şi regele este uns. Este cât se poate de evident că 
pentru un laic grosolan confesiunea nu prezintă nici un 
imbold, trăind în impietate şi fără percepţie morală. Nu 
este mai mult nici pentru un cleric rătăcit. Şi unul şi 
celălalt se pot sustrage acestui act de devoţiune, voluntar 
dacă nu spontan. Dimpotrivă, crimele şi delictele pe care 
blamul regal le reprimă, ca tot atâtea deformări ale păcii 
publice, sunt, de asemenea, ofense aduse lui Dumnezeu. 
Bunul mers al lumii cere, ca, în plus faţă de sancţiunea 
regală, să existe penitenţă. în aceste cazuri, există un 
melanj curios. Represiunii judiciare i se adaugă o ten¬ 
dinţă la penitenţă prin constrângere, care este corespon¬ 
dentul său religios. într-o societate în care temporalul şi 
spiritualul se confundă atât de fundamental ca în epoca 
carolingiană, regele poate întreprinde pedepsirea păca¬ 
telor, iar Biserica poate impune penitenţe pentru infrac¬ 
ţiuni de ordin public. Deosebirea de domenii impune un 
efort care nu este totdeauna coerent. Criteriile nu sunt 
cele care au fost ulterior reţinute de Biserică. 

în înţelegerea clericilor, păcatului evident şi cunoscut de 
toţi trebuia să-i corespundă o penitenţă potrivită, adică 
publică. încercările de restaurare a disciplinei antice se 
sprijină pe această convingere. Totuşi, exista o diferenţă 
capitală: penitentul era, în Biserica străveche, un credin¬ 
cios care îşi căuta reconcilierea; în epoca carolingiană 

este un om supus coerciţiei. Represiunea conţinea o re¬ 
stabilire a ordinii lumii, ameninţată continuu de păcat, şi 
o justă compensaţie pentru ofensele aduse. De aceea cle¬ 
ricii capătă obiceiul de a cere intervenţia puterilor laice 
împotriva păcătoşilor. întreaga lor strădanie tinde să du¬ 
bleze ordinea civilă, printr-o ordine morală şi religioasă şi 
să le confunde cu una singură. Acţiunea se face în con¬ 
textul unei imperiu sacru, perfect coerent. însăşi percep¬ 
ţia rolului puterii în lume este marcată din această cauză. 
Abaterilor aduse de păcat, ce vin să perturbe fără încetare 
ordinea societăţii creştine, li se opune acţiunea regelui, 
care restabileşte prin forţă şi coerciţie ordinea lucrurilor. 
Oamenii, dacă ar fi după ei, s-ar lăsa duşi pe panta 
fatală, dacă regele nu ar interveni să-i îndrepte. Lupta 
împotriva păcatului, care infectează întregul corp social, 
revine parţial regilor 1 . 

Este important ca păcatele cele mai grave să fie cunos¬ 
cute, pentru ca regele şi clericii să ia măsurile necesare 
repunerii în ordine a lumii. Din această cauză, episcopii 
cer preoţilor şi credincioşilor să semnaleze păcatele publice 
care le-ar ajunge la cunoştinţă. în legătură cu această 
practică a denunţării, toţi episcopii sunt de aceeaşi părere. 
Martorii trebuie mai întâi să confirme faptele. Biserica se 
străduieşte atunci, prin admonestări publice sau private, 
să-l convingă pe păcătos să ceară el însuşi penitenţa. Ex¬ 
comunicarea poate fi un mijloc de a forţa reticenţele. Epis¬ 
copii se folosesc de acest lucru destul de uşor, în această 
perspectivă. Hincmar o consideră ca pe un fel de medica¬ 
ment la dispoziţia pastorilor. 

în această cercetare a păcatelor grave şi publice care 
au scăpat vigilenţei clerului, episcopii înţeleg să se asi¬ 
gure cu garanţii. Ei nu acceptă orice fel de mărturie. Pen¬ 
tru desemnarea persoanelor care, fiind mai presus de 
orice bănuială, au sarcina să informeze autorităţile eclezi¬ 
astice, se au în vedere criterii juridice şi morale. Acest sis¬ 
tem, foarte carolingian ca inspiraţie, pare să fi funcţionat 

1 J. DEVISSE, Hincmar [238], t. I, p. 525 şi urm. 

sporadic, în Lorena şi în diferite ducate ale regatului 
Germaniei, până în secolul al X-lea. Cu toate acestea, 
toate textele canonice care amintesc martorii sinodali nu 
dovedesc existenţa lor reală. Reminiscenţe ale acestei 
instituţii nu par să fi fost total abolite, atunci când papa¬ 
litatea se străduieşte să procedeze prin anchetă împotriva 
ereticilor. Dispoziţiile bulei Ad Abolendam par ecoul aces¬ 
tor practici străvechi 1 . 

Resuscitarea penitenţei publice, chiar sub o formă 
adaptată la noile realităţi, conţinea ceremonii inspirate 
direct din uzanţele liturgice ale antichităţii. Ca şi altădată, 
ea începe printr-o impunere a mâinilor în faţa corului bi¬ 
sericii şi se încheie printr-o reconciliere solemnă. Există, 
totuşi, o diferenţă capitală, în timpul perioadei de ispă¬ 
şire, păcătosul este ţinut în închisoare sau închis într-o 
mănăstire, ceea ce înseamnă acelaşi lucru. Acest singur 
fapt este suficient pentru a marca distanţa dintre cele 
două instituţii. 

Evocarea teoretică a penitenţei publice este ceva, 
impunerea sa reală este altceva. Faptul că episcopii au 
urmărit îndelung acest scop este o certitudine. Că au 
reuşit este mai puţin sigur, pentru că faptele cunoscute 
sunt rare. Ele nu se referă decât la personaje foarte impor¬ 
tante, ceea ce este semnul caracterului excepţional al 
acestei discipline. Aistulphe, prinţ lombard, ucigaşul 
soţiei sale din cauza unei simple bănuieli, este pus în 
situaţia de a alege între retragerea într-o mănăstire şi 
penitenţa publică. Paulinus din Acvileia, care prezintă 
această întâmplare, face în mod expres referire la statutul 
penitenţilor din antichitate 2 . Penitenţa lui Ludovic cel 
Pios, la Saint-Medard-de-Soissons, se apropie şi mai mult 
de modelul antic, din moment ce se consideră că împăra¬ 
tul a făcut sponţan mărturisirea păcatelor sale. El depune 
armele, îmbracă haine de penitent, ceea ce este un semn 
de renunţare la viaţa lumească. Episcopii îl despart de 

1 MANSI, Concil XXII, 476. 

2 MGH, Epist., t. IV, pp. 516-517. 

soţia sa şi îi impun castitatea. împăratul devine pri¬ 
zonierul fiilor săi. în comparaţie cu această ultimă împre¬ 
jurare, tipic carolingiană, nu există ceremonie în care 
restaurarea arheologică a disciplinei antice să fi fost 
împinsă mai departe. 

într-o competiţie pentru putere, penitenţa publică per¬ 
mite eliminarea unui adversar, prin obţinerea pronunţării 
sentinţei Bisericii. Utilizarea unei'asemenea proceduri în 
scopuri politice constituie o impostură. Demiterea lui 
Ludovic cel Pios, mai mult decât suspectă, şi mărturisirea 
forţată a păcatelor sale, desconsideră episcopatul. La 
drept vorbind, prinţii au alte mijloace să îndepărteze un 
concurent, folosind proceduri ecleziastice. Intrarea într-o 
mănăstire exclude deopotrivă din viaţa laică şi este mai 
uşor de manevrat. Exemplele nu lipsesc. împotriva per¬ 
sonajelor de mai mică anvergură, penitenţa prin con¬ 
strângere este folosită mai multă vreme, aşa cum o arată, 
se pare, Livre des affaires synodales, al lui Reginon din 
Prum. Ritualul de penitenţă publică, cunoscut de acest 
autor, este reluat în Pontificatul romano-germanic, com¬ 
pilat către 960, la mănăstirea de la Saint-Albans din 
Mainz. Se ştie că acest compendiu liturgic introduce la 
Roma diverse uzanţe france şi germanice. 

Nu putem fi siguri că o asemenea încercare, părăsită la 
urma urmelor, a fost fără consecinţe. Disciplina antică, 
rău înţeleasă, introduce o legătură între penitenţă şi 
coerciţie. O asemenea legătură permite, în acelaşi timp, 
obţinerea unei mărturisiri, pedepsirea şi reconcilierea. în 
cercetarea ereticilor, acest sistem oferă avantajul că pre¬ 
supune o procedură de renegare, necesară punerii în 
evidenţă a greşelilor, şi o sancţiune, din moment ce peni¬ 
tenţa este însoţită de o pedeapsă chinuitoare. Ambigu¬ 
itatea este permanentă. Textele trec neîncetat de la voca¬ 
bularul confesiunii la cel al justiţiei. închisoarea poate fi o 
penitenţă aplicată printr-o sentinţă luată în mod legitim 
de un judecător ecleziastic, care în acelaşi timp recon- 
ciliază un credincios rătăcit. în plus, sancţiunea este pro¬ 
nunţată în public, din moment ce este vorba de o slăbi- 

ciune notorie. în sfârşit, clericii justifică cu uşurinţă acest 
amestec destul de ciudat, atrăgând atenţia că trebuie să 
se dea satisfacţie pentru păcatele comise, în această lume 
sau în cealaltă 1 . 

Creştinarea puterii nu excludea penitenţa voluntară în 
maniera antică. Un laic care dorea acest lucru putea să 
ducă o viaţă pioasă şi retrasă de lume. Rămâne să ştim 
dacă acestă comportare este considerată ca o stare de 
viaţă definită de un statut. Dificultatea ţine de multi¬ 
tudinea instituţiilor. Un laic ce a renunţat la viaţa socială 
şi trăieşte într-o abaţie, supus unei reguli şi unui abate, 
este un călugăr. Un pelerin este un penitent în afara dio- 
cezei sale. Un eremit sau u i retras se deosebesc puţin, 
măcar prin stabilitate, cel puţin temporară, într-un loc şi 
prin pretenţia la perfecţiune. De fapt, existenţa peni¬ 
tenţilor şi a penitentelor nu lasă loc nici unei îndoieli. Ei 
apar prin subterfugiul unui text, puţin la întâmplare, în 
cadrul povestirilor. Mama lui Guibert de Nogent, bine 
cunoscută din. povestirea fiului său, trăieşte pios în preaj¬ 
ma unei biserici. Chiar înainte de intrarea sa într-o mă¬ 
năstire, ea pare să ducă o viaţă de acest fel, spontan şi 
fără alt sfat decât cele primite de la confesorul său. Atunci 
când există un grup de penitenţi, purtând un veşmânt 
distinctiv şi recunoscut de episcop, există o anumită con¬ 
diţie de viaţă şi poate un statut. Dispoziţiile regulamen¬ 
tare vin după aceea. Ordinul penitenţei nu este altceva în 
secolul al XlI-lea, decât aceste comunităţi trăind într-un 
mod mai mult sau mai puţin organizat şi nu prea cunos¬ 
cut, din lipsă de documente 2 . 

Astfel, restaurarea abia schiţată â penitenţei publice 
dă naştere direct sau indirect la instituţii extrem de 
diverse. Dimpotrivă, mărturisirea şi iertarea păcatelor, 
practicate potrivit disciplinei insulare, se află la originea 
confesiunii la ureche şi a sfintei taine a penitenţei, aşa 

1 Cf. Les penitences infligees aux cathares convertis en 
Languedoc, în E. GRIFFE, Les debuts de l’aventure cathare (856). 

2 G. G. MEERSSEMAN, E. ADDA, Penitents ruraux communau.- 
taires en Italie auXU e siecle, în RHE, t. 49. 1954, pp. 343-390. 

cum se precizează în Biserică. La origine, sistemul este 
sumar, din moment ce se limitează la sancţionarea unui 
păcat printr-o compensaţie. Există o obiectivitate imper¬ 
turbabilă în această practică. Singurul gest care justifică 
iertarea păcatului este demersul voluntar al aceluia care 
vine la mărturisire. Istoria confesiunii este cea a apro¬ 
fundării tuturor datelor acestui sistem. 

Primul element al acestei evoluţii este juridic. Se dis¬ 
tinge mult miai bine ceea ce cade sub incidenţa dreptului 
Bisericii şi prin urmare a unei sancţiuni aşa cum este 
excomunicarea, de ceea ce depinde de viaţa morală şi 
spirituală, a forului interior, aşa cum precizează acest 
lucru canoniştii. în acest ultim caz, remediul constă în 
penitenţa privată. Reflecţia este împinsă până la a dis¬ 
tinge, în legătură cu un acelaşi subiect, ceea ce ţine de 
drept de ceea ce ţine de confesor, pentru a se stabili astfel 
regulile de comportare ale fiecăruia. Dreptul canonic fi¬ 
xează principii generale care tratează obiectiv problemele. 
Tradiţia Bisericii este formulată atunci în termenii obliga¬ 
ţiilor şi ai sancţiunilor. Confesorul ia în calcul împre¬ 
jurările şi calitatea persoanelor. Este vorba atunci de un 
proces de reconciliere. 

Cel de al doilea aspect al acestei evoluţii ţine de apro¬ 
fundarea analizei morale şi spirituale. Materialităţii fapte¬ 
lor pur şi simplu constatate în penitenţa tarifară vine să i 
se adauge evaluarea mobilului şi a intenţiei. Abelard, care 
trece drept precursor, consideră că moralitatea unei acţiuni 
ţine mai puţin de rezultat, care poate fi neplăcut, decât de 
intenţia sa. Cel care îl ofensează pe Dumnezeu, voluntar, 
prin acţiune sau prin omisiune, trebuie să facă peni¬ 
tenţă 1 . Aceste propuneri sunt rău primite, deoarece con¬ 
temporanii le consideră prea subiective. Cu siguranţă, 
riscul unei dezagregări complete a sistemului de obligaţii 
nu este imaginar. Nu este mai puţin adevărat că aceste 
cercetări sunt punctul de plecare pentru un efort intelec- 

1 M. DE GANDILLAC, Intention et lai dans l'ethique d’Abelard, 
în Pierre Abelard [659], pp. 585-608. 

tual care duce la punerea în evidenţă a conştiinţei mo¬ 
rale. Decurge de aici o definire diferită a păcatului. De 
acum înainte, iertarea este constatarea unei căinţe şi a 
voinţei de a se îndrepta. Preotul ce administrează sfânta 
taină constată această convertire, necesară penitenţei. 

Această interiorizare conduce la confesiunea la ureche, 
modernă. Ea nu exclude nicidecum morala funcţională 
derivată din analiza condiţiilor de viaţă sau a acelor 
ordines. Cele două atitudini se conjugă. Obligaţiile se for¬ 
mulează totdeauna potrivit acestor cadre de gândire vechi 
şi familiare. Ele permit întocmirea unui program de viaţă 
ce rămâne obiectiv şi semnalarea pericolelor fiecărei con¬ 
diţii. Penitenţa se modelează totdeauna după o anumită 
descriere a realităţilor sociale. Ea poate, de asemenea, să 
fie dublată de o întoarcere spre sine conformă gradului de 
individualism ce se face simţit în secolul al XH-lea. Acest 
dialog ce se schiţează aprofundează psihologia clericilor şi 
a călugărilor. 


D. VIATA SEXUALĂ SI CĂSĂTORIA 

» 9 

Asasinatele şi celelalte crime puteau fi reprimate de 
comun acord de prinţ şi episcopi, fiecare contribuind la 
ordinea lumii după mijloacele şi puterile sale. Dimpotrivă, 
introducerea virtuţilor creştine în viaţa sexuală şi cutumele 
matrimoniale întâmpină o rezistenţă tenace. Clericii doreau 
de multă vreme înscrierea în legislaţie a câtorva principii 
fundamentale, pe care Biserica le formulase încă din 
primele secole. Le-a fost încă şi mai greu să convingă laicii 
de temeiul exigenţelor lor. Nu au reuşit niciodată să obţină 
respectarea în întregime a interdicţiilor lor, iar cruciada lor 
pentru moralitate trebuie reluată mereu. 

în mod evident, desfrâul şi morala sunt incompatibile. 
Or, este adesea dificil să apreciem exact starea moravu¬ 
rilor şi să distingem în mod real între un divertisment fără 
consecinţă şi desfrâu. Sursele istorice nu aduc decât in¬ 
formaţii fragmentare şi ecouri uneori înşelătoare. Peni- 

tenţialele ne aduc la cunoştinţă tot felul de delicte şi per¬ 
mit evaluarea gravităţii lor din moment ce sunt tarifate. 
Nu există nici o îndoială că toate viciile sunt practicate, 
dar nu în mod obligatoriu de toţi. De aceea, această lite¬ 
ratură nu se poate lua ca obiectivă în legătură cu morali¬ 
tatea reală a celui mai mare număr de oameni. Se poate, 
după voie pur şi simplu şi fără motiv precis, exagera sau 
diminua. Important ar fi să confruntăm aceste manuale, 
teoretice în fapt, cu povestirile istorice. Or, oricât de inte¬ 
resante ar fi informaţiile din aceste opere, ele nu privesc 
decât câteva persoane, şi bine alese. Nu se poate trage de 
aici nici o concluzie generală. 

Literatura curtenească, a cărei inspiraţia este în mod 
manifest adulteră, suscită aceleaşi interogaţii. Este vorba, 
oare, despre un divertisment poetic sau despre un mod de 
viaţă? Onestitatea femeilor căsătorite este ea, oare, în 
mare pericol? A răspunde la aceste întrebări, înseamnă a 
lua apărarea moralităţii aristocraţiei. Nu se poate lua o 
hotărâre în legătură cu credinţa numai după operele de 
imaginaţie. Este limpede că se cunoaşte mai mult de la 
poeţii ce cântă femeile disimulate în spatele numelor de 
împrumut, decât de la soţiile de baroni sau de conţi care 
au trăit dragostea în maniera cântecelor. A revela o ase¬ 
menea discordanţă nu surprinde în nici un fel istoricul. 
Cu toate acestea, chiar dacă se reduce, ipotetic, latura 
trupească în această dragoste, nu este mai puţin adevărat 
faptul că inspiraţia este şi rămâne adulteră. Este îngri¬ 
jorător, chiar în absenţa oricărei creaţii, că discursul este 
atât de manifest amoral. Putem fi surprinşi că nimeni nu 
este ofuscat din această pricină! Trebuie ca moravurile să 
fie atât de depravate sau cântecul să fie considerat atât de 
frivol? Efectiv, nu se reuşeşte să se abordeze moralitatea 
începând de la operele literare. Este mai bine să se con¬ 
state eşecul 1 . 

1 Literatura despre acest subiect este imensă. Pentru infor¬ 
mare, se poate lua cunoştinţă de tezele ostile caracterului car¬ 
nal al acestei dragoste aşa cum le dezvoltă R. NELLI, L’erotique 
des troubadours, Toulouse, 1963. 

Povestirile istorice, cronicile sau vieţile sfinţilor merită 
mai mult credit, din moment ce, în ciuda erorilor, parti- 
pris-urilor sau a exagerărilor, autorii înţeleg să facă 
cunoscută realitatea. Tonul acestor texte este evident 
diferit de cel al literaturii de imaginaţie. Diversele forme 
de desfrâu sexual nu sunt necunoscute aici, dar ele nu 
sunt prezente peste tot. Războiul şi sângele ocupă aici 
mai mult loc. Imoralitatea apare aici cel mai adesea ca 
începutul rău al unei vieţi marcate de convertire. Urma¬ 
rea este mai edificatoare, iar sfârşitul merită elogii! Este 
adevărat că, în domeniul moralităţii, discreţia cronicarilor 
este destul de exemplară. Concubine şi bastarzi nu par să 
tulbure pe nimeni. Predicatorii par Cât se poate de sin¬ 
guri. 

Nu trebuie să aşteptăm mare lucru de la această lite¬ 
ratură istorică, pentru că ea nu se referă decât la mediile 
umane speciale. înalta aristocraţie, care este în mod obiş¬ 
nuit singura ce apare în aceste povestiri, nu poate fi con¬ 
strânsă la viaţă morală atât de uşor ca oricare dintre 
credincioşi. Stăpână a puterilor şi a bogăţiei, ea inspiră 
destulă teamă pentru a se bucura de mai multă libertate. 
Scandalurile grave care ajung până la papalitate lasă să 
se întrevadă o anumită complezenţă. Nimic nu permite să 
se creadă că ceea ce este tolerat, uneori, sau pentru un 
anumit timp, atunci când este vorba despre un prinţ, ar fi 
acceptat la un alt nivel. Moralitatea nu poate fi evaluată 
decât potrivit mediilor sociale. Ar fi bine, deopotrivă, să se 
ţină seama de tradiţii şi de comportamentul propriu 
fiecărui grup social. Din acel moment, incertitudinile 
devin foarte numeroase. 

Instituţiile publice şi private joacă un rol determinant în 
aprecierea moralităţii, după cum ele recomandă sau deza¬ 
probă anumite practici. Istoria concubinajului ilustrează 
destul de bine acest aspect. în dreptul roman, căsătoria are 
consecinţe juridice bine definite, în materie de dotă şi de 
succesiune. De aceea, este interzisă într-un anumit număr 
de cazuri, de exemplu între patricieni, şi plebei, între romani 
şi străini, între stăpâni şi sclavi. Unirile contractate între 

persoane aparţinând acestor categorii sunt concubinaje, 
onorabile şi recunoscute, dar nu căsătorii. Femeia nu are în 
acest caz titlul de soţie şi nu are drepturi în consecinţă. 
Copiii sunt excluşi de la moştenire. Fiecare cetăţean are 
dreptul să renunţe la un concubinaj pentru a contracta o 
căsătorie, unire cu o valoare juridică superioară. 

Asemenea cutume lasă perplecşi clericii. încă din secolul al 
IlI-lea, papa Calixtus permite femeilor din aristocraţia romană, 
care voiau să se unească cu un sclav sau cu un eliberat, să 
trăiască cu el în concubinaj, din moment ce dreptul nu . auto¬ 
riza o căsătorie în sensul exact al termenului. Dacă este să 
dăm crezare Sfântului Augustin sau Sfântului Cezar, creştinii 
practicau adesea concubinajul, ca o unire temporară, ante¬ 
rioară şi prealabilă unei căsătorii. Leon cel Mare consideră că 
un om care se căsătoreşte după ce a avut o concubină, încheie 
o primă căsătorie şi nu o recăsătorire 1 . De atunci, concubina¬ 
jul pare tolerat în Biserică, precum o unire mai puţin perfectă 
şi cu condiţia ca această femeie să fie singura din menajul 
respectiv. Este cât se poate de evident că este vorba aici de o 
legătură care nu este trainică 2 . 

Nu se pot ignora, aceste legi şi aceste canoane când se 
abordează căsătoria şi concubinajul la franci. Un cleric 
atât de moralizator ca Alcuin găseşte normal ca fiii lui 
Carol cel Mare să aibă o soţie de tinereţe, adică o concu¬ 
bină oficială. Oricare ar fi moravurile barbare în legătură 
cu acest lucru şi licenţele pe care le acordă, majordomul 
palatului pare să fi urmat dreptul şi să se acomodeze cu o 
practică ce are referinţe. Trebuie să ne ferim să consi¬ 
derăm altfel căsătoriile succesive ale lui Carol cel Mare şi 
alegerea unei concubine între două căsătorii legitime. 

Distincţia între căsătoria legitimă şi simpla unire, clară 
în dreptul roman, nu este la fel în tradiţia germanică. 
Soţul avea totdeauna posibilitatea de a-şi repudia soţia şi 
de a-şi lua o alta. Prin urmare, era dificil să se spună 
dacă o unire era mai legitimă decât alta. Prima nu avea în 

1 LEON CEL MARE, Scrisori către Rusticus de Narbonne, în 
PL, 54 c 1204. 

2 Primul Conciliu de la Toledo, c 17. 

mod cert acest caracter, din moment ce era vorba de un 
simplu concubinaj oficial. La urma urmelor, unirea după 
moda germanică nu-i dă femeii statutul de soţie, decât 
atunci când este mama unor copii consideraţi ca legitimi, 
adică aceia care au dreptul la succesiune. Acest ultim 
privilegiu pare să depindă de bunăvoinţa tatălui şi de 
multe alte consideraţii anexe. Revolta lui Pepin cel Co¬ 
coşat, primul fiu al lui Carol cel Mare, născut dintr-o 
căsătorie şi nu dintr-un simplu concubinaj, deoarece 
tatăl său făcea alegerea fiilor dintr-o altă legătură ca 
moştenitori legitimi, dă o anumită idee despre incerti¬ 
tudinea care domnea în acest domeniu. 

între concubinajul roman, revăzut de tradiţia cano¬ 
nică, şi căsătoria germanică, diferenţa nu este mare. Şi 
într-un caz şi în celălalt, bărbatul poate să-şi alunge 
femeia, să o repudieze sau să divorţeze. Acest vocabular 
este frecvent până în secolul al Xl-lea. Ideea creştină a 
unei căsătorii indisolubile este cea care apare ca noutate. 
A o face să intre în practică este o acţiune de anvergură care 
cere clericilor un mare efort şi mult curaj. Această transfor¬ 
mare a moravurilor începe încă din secolul al IX-lea 1 . 

Refuzul imoralităţii, aceasta chiar în cadrul vieţii sexu¬ 
ale, însemnă interzicerea incestului. Viaţa de clan, care 
nu era foarte îndepărtată, lăsase, la diferite popoare bar¬ 
bare, o tendinţă la indogamie, care nu ar fi existat fără 
numeroase căsătorii incestuoase, după judecata clericilor 
şi a episcopilor. Fără îndoială, aceştia cunoşteau inter¬ 
dicţiile cărţii Leviticului. Nu este imposibil ca dreptul 
roman să le fi întărit convingerile asupra acestui aspect.. 
Influenţa biblică este aici preponderentă, din moment ce 
incestul este considerat ca o pată şi o ticăloşie de care 
trebuie să te speli cât mai repede dacă vrei să scapi de 
mânia lui Dumnezeu. Pentru reformatori, trebuia să se 
pună capăt dezordinilor de neînţeles. 


1 J. GAUDEMET, Le Lien matrimonial: Ies incertitudes' du haut 
Moyen Age, în Le lien matrimonial [7521, PP- 81-105; reluat în J. 
GAUDEMET, Societes et Mariage [740]. 

încă din timpul domniei lui Pepin cel Scund, dis¬ 
poziţiile Conciliului de la Ver figurează într-un capitular 
din anii 754-755. Acest text enumeră unirile interzise din 
cauză de consangvinitate sau din raţiuni de înrudire spi¬ 
rituală. Căsătoria rămâne totuşi autorizată între veri pro¬ 
veniţi din fraţi. Capitularul prevede în special sancţio¬ 
narea incestului de către autoritatea publică. Trebuie nu 
numai să se plătească o amendă, ci mai mult să se în¬ 
drepte sub pedeapsa cu închisoarea, cu loviturile de bas¬ 
ton sau de punerea sub carantină. 

Pepin ordonă în plus ca nunta să fie celebrată public, 
în scopul de a pune capăt unirilor clandestine care pot 
camufla un incest, o poligamie discretă sau o căsătorie 
forţată în urma unei răpiri. La rândul lor, conciliile cer ca 
mariajul să fie precedat de o anchetă despre legăturile 
eventuale de consangvinitate, făcută cu ajutorul bă¬ 
trânilor satului. Această procedură este extinsă la întreg 
Imperiul de capitularul general din 802. 

Papalitatea, episcopii şi unele sinoade par să considere 
aceste interdicţii insuficiente. La adunarea de la Com- 
piegne, • din 757, episcopii prevăd despărţirea soţilor care 
ar fi provenit din fraţi (veri primari). La Conciliul de la 
Mainz, din 847, ei interzic căsătoria până la un grad de 
rudenie mai îndepărtat. Aceste dispoziţii care nu au 
sancţiunea autorităţii publice rămân literă moartă, iar 
conciliile locale se plâng continuu de căsătoriile con¬ 
sangvine. 

Tendinţa este îndreptată cu putere spre întărirea 
interdicţiilor. Prohibiţia ezită între al patrulea şi al şapte¬ 
lea grad de rudenie, între secolul al VUI-lea şi secolul al 
X-lea, pentru a se fixa la cel de al şaptelea, în timpul se¬ 
colului al XLlea. Motivele acestei lărgiri a tabu-ului sunt, 
cu siguranţă, foarte complexe. Confuzia dintre modul 
franc şi modul roman de a socoti gradele de rudenie poate 
să fi jucat aici un rol. în fond, se pare că, în acest dome¬ 
niu ca şi în altele, clericii sesizează din ce în ce mai mult 
imoralitatea. Interdicţiile Leviticului şi ale dreptului ro- 

man arhaic le permit să-şi formuleze refuzul lor. Expli¬ 
caţiile pe care ei pot să le dea în legătură cu acest lucru, 
simboliste şi spirituale, par dintre acelea pe care intelec¬ 
tualii şi le imaginează prea târziu 1 . 

Or, memoria familială nu pare să meargă atât de de¬ 
parte pentru a elimina orice risc al unei uniri incestuoase, 
în jocul său normal şi fără a se recurge la texte, ea merge 
rareori dincolo de străbunici şi în consecinţă de veri ieşiţi 
din fraţi. Trebuie să se ţină contabilitatea în toate ramurile 
de ascendenţi şi nimic nu dovedeşte că amintirile se 
menţin deopotrivă în liniile masculine şi în cele feminine 2 . 
Pe scurt, în afară chiar a voinţei ferme de a deturna 
interdicţiile pentru raţiuni patrimoniale sau politice, riscul 
de a încheia o unire incestuoasă era mare în cadrul 
aristocraţiei. Mediul social este prea restrâns, iar memoria 
insuficientă. Episcopii şi papalitatea, care îi amintesc pe 
contravenienţii de la regulă, întocmesc veritabili arbori 
genealogici, probe de netăgăduit ale delictului 3 . Clericii 
reformatori înţeleg să-i constrângă pe laici la respectarea 
canoanelor. Ei se străduiesc să despartă cuplurile nelegi¬ 
time sau să le impună penitenţe. Wilhelm Bastardul şi 
ducesa Matilda, rude prea apropiate, se văd constrânşi să 
ispăşească acest păcat cu cheltuieli ruinătoare. Şi el şi ea 
întemeiază o abaţie. Există, la drept vorbind, o obsesie a 
incestului. Acest delict este amintit chiar şi atunci când 
unul sau mai multe altele par mai flagrante. Astfel, regele 
Filip I este acuzat de Yves din Chartres nu de răpire, de 
bigamie sau de adulter, ci de incest, pentru că a luat-o pe 
soţia contelui de Anjou, vărul său îndepărtat 4 . Dar regele 

1 F. CHIOVARO, Le mariage chretien en Occident, în J. 
DELUMEAU, Histotre vecue [131], t. I, p. 225 şi urm. 

2 G. DUBY, Structures de parente et noblesse dans la France 
du Nord aux XJ 6 et XII e siecles, în Miscellanea mediaevalia in 
memoriamJan Frederik Niermeyer, Groning, 1967, pp. 149-165; 
reluat în G. DUBY, Hommes et structures [699]. 

3 YVES DE CHARTRES, Scrisoare către Raoul de Reims, In 
PL, 162 c 215. 

4 G. DUBY, Le chevalier [735], cap. 1. 

nu era rudă cu Bertrada de Montfort şi nu exista înk~e ei 
nici o legătură de sânge. Era un mod curios de a înfăţişa 
incestul, este adevărat puţin convingător, într-atât de 
extins era câmpul interdicţiilor. 

în această cruciadă împotriva impudicităţii şi a ticălo¬ 
şiei, papalitatea îi angaja pe episcopi şi sinoadele să 
aplice dispoziţiile de drept. Regula în acest domeniu era 
despărţirea şi penitenţa, iar nu nulitatea. Adică incestul 
era perceput ca o greşeală sau un păcat pentru care tre¬ 
buia obţinută iertarea, apoi căirea. Despărţirea şi peni¬ 
tenţa corespundeau acestei vederi moralizatoare. Căsă¬ 
toria incestuoasă nu era nulă de la sine, deoarece clericii 
nu înţelegeau să lase consorţilor despărţiţi posibilitatea 
de a se recăsători fiecare la rândul său. Acţiunea Bisericii 
se găseşte în acest punct limitată, pentru că o penitenţă 
poate totdeauna să fie reluată şi o excomunicare ridicată. 
De altfel, există totdeauna, în plin secol al XH-lea, căsă¬ 
torii între grade de rudenie interzise. Nu se poate crede că 
episcopii au ignorat mereu situaţia. Unii nu admit decât 
cu rezerve întărirea disciplinei. 

Creştinarea căsătoriei era o întreprindere delicată. Era 
o instituţie domestică a cărei lege definea consecinţele 
sociale. Dependentă de cutumele familiale, scăpa în bună 
parte vieţii publice. Biserica se acomoda fără dificultate 
cu formele şi ritualurile sale. Cu toate acestea, ea trăgea 
concluzia, după Evanghelii, că această legătură este indi¬ 
solubilă, în vreme ce romanii ca şi barbarii admiteau 
divorţul sau repudierea. Textul Sfântului Matei admitea 
totuşi înapoierea soţiei din cauză de adulter. Această re¬ 
zervă este la originea multor incertitudini 1 . Biserica latină 
din Imperiul de Jos ezită în privinţa conduitei ce trebuie 
urmată în acest caz. Rigoriştii, cum este Sfântul Ieronim, 
refuză orice recăsătorire pe perioada în care consortul 
este încă în viaţă, oricare ar fi motivele despărţirii. Sfântul 


1 J. GAUDEMET, L’interpretation du principe d’indissolubilite 
du mariage'Chretien au cours du premier milienaire, în Societes et 
Mariage{740}, pp. 230-289. 

Augustin este cu totul de aceeaşi părere. Câţiva autori 
admit recăsătorirea unui bărbat care şi-a trimis înapoi 
soţia pentru adulter. Este, uneori, o atitudine pastorală, 
inspirată de milă, pentru că episcopii apreciază dificul¬ 
tăţile unei asemenea situaţii. 

Popoarele barbare, care cunosc repudierea şi recăsăto- 
ria, refuzau să schimbe moravurile. Ezitările Bisericii apar 
încă din epoca carolingiană. Disciplina cea mai severă nu 
este necunoscută. O scrisoare a papei Zacharias către 
regele Pepin şi către episcopii franci proscrie orice recăsă- 
torire a supravieţuitorului dintre consorţi, chiar în caz de 
adulter. O practică mai tolerantă pare frecventă. O găsim 
expusă în canoanele Sinodului de la Verberie, către 753- 
756. Oricare ar fi natura exactă a acestor texte, ele sunt 
importante pentru că sunt reluate de Conciliul de la Com- 
■piegne, din 757, şi intră în colecţiile canonice ale lui 
Reginon din Prum, ale lui Burchard din Worms, ale lui 
Yves din Chartres şi, în sfârşit, ale lui Gratian. Canoanele 
acordă soţului dreptul de a-şi trimite înapoi soţia dacă ea 
a. complotat împotriva lui şi i-a pus viaţa în pericol. 
Bărbatul se poate recăsători, dar femeia nu. El mai poate 
contracta o căsătorie dacă, după ce s-a căsătorit din 
greşeală cu o sclavă, el nu o poate răscumpăra. în sfârşit, 
după penitenţă, el îşi va putea lua o nouă soţie dacă, fiind 
nevoit să fugă din ţară, soţia nu l-a urmat. Acelaşi sinod 
cunoaşte repudierea pentru adulter. 

încă de la începutul secolului al IX-lea, o mai mare 
rigoare se face simţită în conciliile din 813 sau în opera 
lui Jonas de Orleans. Renaşterea intelectuală contribuie 
la restaurarea disciplinelor străvechi. Mai concret, împă¬ 
ratul Ludovic cel Pios ia unele dispoziţii pentru protejarea 
femeilor de acţiunile soţilor lor prea grăbiţi de a-şi regăsi 
libertatea. Un capitular de la Worms, din 829, prevede ca 
în caz de ucidere a soţiei, fără motiv aparent, soţul va tre¬ 
bui să facă penitenţă publică. însemna să i se interzică 
orice recăsătorire şi să facă, cel puţin teoretic, asasinatul 
inutil! Această protecţie juridică, care pare destul de fra¬ 
gilă, spune destul în legătură cu excesele. 

Extraordinara poveste a divorţului lui Lotar al II-lea 
aruncă o lumină foarte directă asupra modului în care 
dispoziţiile canonice pot fi interpretate. Regele, care nu avu¬ 
sese copii de la soţia sa legitimă, voia să o repudieze pentru 
a se căsători cu concubina sa şi a-şi legitima astfel cei trei fii 
pe care îi avuseseră. Episcopii de Lorena se pretează fără 
mare dificultate la acest aranjament, care nu ar fi presupus 
nici o dificultate, dacă ambiţiile lui Carol cel Pleşuv nu ar fi 
declanşat intervenţia lui Hincmar şi mai ales pe a papei 
Adrian al II-lea. Acesta din urmă, care se străduieşte să facă 
să triumfe principiile, se loveşte de reaua credinţă a ancheta¬ 
torilor, care storc mărturisiri compromiţătoare de la neferici¬ 
ta Teutberge. Toate aceste procedee întortocheate, care de¬ 
termină diferenţierea dintre drept şi istorie, marchează foarte 
bine limitele aplicării regulilor. 

De la Reginon din Priim, la Alexandru al III-lea, colecţi¬ 
ile canonice şi decretalele pontificale întăresc caracterul 
trainic al căsătoriei. Se impune totuşi să remarcăm că 
aplicarea acestor reguli presupune, în detaliu, câteva 
schimbări inspirate de milă, chiar la spiritele cele mai 
educate pentru drept, precum papa Alexandru al III-lea. 

Abordarea căsătoriei nu înseamnă pentru clerici aduna¬ 
rea de probe pentru repudierea din cauză de adulter, mai 
înseamnă şă te întrebi despre însăşi natura legăturii conju¬ 
gale. în acest domeniu. Biblia nu era de mare ajutor, oricât 
ar oferi ea despre viaţă o imagine concretă ca şi operatorie. 
Nu se întâmpla la fel la Roma, unde tradiţia juridică invita 
la o definire clară a actelor umane. Căsătoria romană se 
făcea prin consimţământ, adică prin acordul de voinţă a 
celor interesaţi sau a celor care exercită asupra lor puterea 
tatălui de familie. Există aici o originalitate, formele căsăto¬ 
riei fiind cel mai adesea foarte diferite în societăţile antice. 
Această concepţie romană este acceptată de Biserică, fără 
ca scriitorii ecleziastici să considere bună discutarea 
diferitelor aspecte ale acestei probleme 1 . 

Consimţământul face căsătoria creştină, aşa cum o 

1 J. GAUDEMET, Le legs du droit romain en matiere matrimo¬ 
niale, în II Matrimonio [743], t. I, pp. 139-179; reluat în J. 
GAUDEMET, Societes etMariage [740]. 

spune cu putere papa Nicolae I, în 866 l . De aceea este 
necesar ca ea să poate fi constatată. Publicitatea făcută în 
jurul nunţii constituie garanţia, ca şi actele juridice, pre¬ 
cum dota sau actul de înzestrare a soţiei supravieţui¬ 
toare, rămasă văduvă. Ritualul căsătoriei instituie între 
viitorii soţi şi preoţi un dialog care trebuie să înlăture 
toate ambiguităţile despre voinţa fiecăruia dintre consorţi. 
Acest prealabil la ceremonie, cunoscut în unele cărţi litur¬ 
gice din secolul al XH-lea, pare anterior, pentru că este, la 
această dată, cutumiar 2 . 

Dreptul roman cerea, pentru valabilitatea căsătoriei, 
consimţământul persoanelor având asupra fiecăruia dintre 
consorţi puterea părintelui. Biserica nu menţine această 
obligaţie, dorind, totuşi, ca acordul părinţilor să fie obţinut. 
La drept vorbind, într-o societate atât de puternic legată 
de liniile genealogice cum este aristocraţia, este improba¬ 
bilă o căsătorie împotriva voinţei familiale. Cazurile există 
şi, în ciuda nehotărârii sale. Biserica, în persoana epis- 
copilor şi a papei, sfârşeşte prin a recunoaşte că numai 
consimţământul soţilor este necesar. Ruptura cu tradiţia 
juridică romană este astfel discret dobândită. 

Legătura conjugală este stabilită prin consimţământ. 
Cu grija lor crescândă pentru precizie, teologii din secolul 
al XH-lea menţionează că obligaţiile căsătoriei încep cu 
formula "te primesc drept soţie" sau "te primesc drept 
bărbat". Există pentru unii dintre ei căsătoria potrivit cu 
consimţământul, chiar dacă nu există coabitare 3 . Acest 
punct de vedere, prelungire a ideilor romane, nu este 
admis fără serioase rezerve. Episcopii carolingieni sublini¬ 
ază primii importanţa unirii trupeşti în constituirea legă¬ 
turii matrimoniale. 

într-o scrisoare către ahiepiscopii din Bourges şi din 
Bordeaux, la fel ca şi către episcopii diocezani dependenţi 

1 Matrimonium non facit coitus sed uolontas, în PL, 119 c 980. 

2 J. - B. MOLIN şi P. MUTEMBE, Le rituel [7601. 

3 PETRUS LOMBARDUS scrie: Obligaţia illa verborum quibus 
consentiunt dicentes accipio te in vimm et te in uxorem matrimo- 

■nium facit, înPL, 192 c910. 

de ei, în legătură cu căsătoria neconsumată a lui Etienne, 
vasal al regelui, cu fiica contelui de Toulouse, Hincmar 
explică că această unire poate fi desfăcută şi că soţul 
putea să se recăsătorească dacă nu era în măsură să 
rămână în castitate 1 . într-un caz asemănător, Hrabanus 
Maurus, arhiepiscop de Mainz, admite deopotrivă ruptura 
şi recăsătorirea 2 . Prin aceasta se afirmă că mariajul nu 
apărea ca ratificat şi confirmat decât prin unirea tru¬ 
pească. Dacă nu putea fi recunoscut nul, acest vocabular 
având lipsuri, căsătoria putea fi desfăcută. Această doc¬ 
trină nouă făcea din legătura trupească un element esen¬ 
ţial al căsătoriei, cel puţin la egalitate cu consimţământul. 
Această opinie putea să se revendice dintr-un pasaj, 
interpolat la o dată necunoscută, în celebra scrisoare a 
lui Leon cel Mare către Rusticus de Narbonne. în acest 
ultim text, căsătoria, ce întemeia o comuniune de viaţă în 
plus faţă de cea sexuală, devenea sfânta taină a rapor¬ 
turilor misterioase ale lui Christos cu Biserica. 

Textul lui Pseudo-Leon, ca şi cele ale lui Hrabanus Ma¬ 
urus se regăsesc în toate colecţiile canonice clasice din 
secolul al X-lea până în secolul al XITlea. Ei rezolvă doc¬ 
trina consimţământului şi îi obligă pe compilatori la o 
armonizare dificilă. Gratlan, care face sinteza acestor 
texte, ajunge astfel la o căsătorie prin etape, în aşa fel 
încât să facă dreptate fiecăreia dintre exigenţe 3 . 

Practica căsătoriei în mediile aristocratice, singura pe 
care sursele istorice ne permit să o întrevedem, pare să se 
acomodeze cu prescripţiile Bisericii în tot ceea ce nu tul¬ 
bură obiceiurile sale şi nu-i lezează interesele. Numai 
cazurile litigioase provoacă intervenţia clericilor. Trebuie 
să recunoaştem că, la urma urmelor, ele sunt puţine. 

1 J. GAUDEMET, Les origin.es historiqu.es de la faculte de 
rompre un mariage non consomme, în Societe et Mariage [740], p. 
210 si urm. 

2 PL, 110 c 491. 

3 J. GAUDEMENT, Les etapes de la conclusion du lien matri¬ 
monial chez Gratien, in Societes et Mariage [740], p. 379 şi urm. 

în epoca feudală, căsătoria este, în primul rând, ali¬ 
anţa a două patrimonii şi a două averi, hotărâtă de con¬ 
ducătorii liniei genealogice. Negocieri de această impor¬ 
tanţă sunt încheiate foarte devreme şi nu rareori se 
întâmplă să se .convină în avans la unirea viitoare a copi¬ 
ilor care au mai puţin de cinci ani. Aceste angajamente 
pot fi rupte de familii, pentru motive care ţin de interesele 
lor economice sau de scopurile lor politice. Cei interesaţi 
nu sunt în mod obişnuit consultaţi, nici măcar când sunt 
deja adulţi. Pe scurt, consimţământul cerut de Biserică se 
înţelege într-o manieră destul de lejeră, ţinându-se cont 
de structura familiilor. Astfel Robert cel Pios îşi datorează 
prima soţie alegerii făcute de tatăl său, iar el o repudiază 
cât de repede poate. Incompatibiliţăţile de umoare, duş¬ 
măniile şi toate certurile sunt într-un asemenea context 
nenorociri destul de obişnuite. La un nivel de preocupări 
mai ridicat, căsătoriile intră în negocierile de pace şi 
servesc la încheierea unor conflicte foarte dificile. Altele 
au ca scop reunirea de forţe politice şi militare, ca. cele 
două căsătorii ale contesei Mathilde de Toscana. La acest 
punct, ţinând cont de mize, nu toate anomaliile sunt sem¬ 
nificative. Căsătoria, în sensul exact al termenului, nu 
este, poate, decât o preocupare secundară. 

în familiile aristocratice, căsătoria este contractată 
pentru a asigura o descendenţă masculină, în lipsa că¬ 
reia, cele mai ilustre case erau umilite. Această cerinţă a 
spiritului de familie întâlneşte unul din principiile cele 
mai sigure ale Bisericii, care a orânduit totdeauna pro- 
creaţia printre scopurile căsătoriei 1 . Această concordanţă 
se frânge, atunci când o soţie nu reuşeşte să dea decât 
fiice. Tentaţia este mare atunci de a o repudia, pentru a 
lua o alta în locul ei. Cei mai abili au contractat poate o 
căsătorie la un grad de rudenie interzis, pentru a-şi rezer¬ 
va un motiv de anulare, în cazul în care roadele căsniciei 
nu răspundeau dorinţelor lor. Aşa ar putea fi cazul lui 

1 Teoria clasică este dezvoltată de Sfântul Augustin în 
lucrarea De bono conjugali 

Ludovic al Vll-lea şi al lui Alienor de Acvitania. Des¬ 
părţirea, din cauză de înrudire, seamănă cu un pretext 
legal regăsit deodată, după o lungă coabitare care nu a 
dat decât fiice 1 . 

în sfârşit, regele nu are competenţa să căsătorească 
fetele şi văduvele, decât atunci - când lipseşte capul fami¬ 
liei. El acţionează atunci ca tutore, dar spre binele intere¬ 
selor prinţului. El ştie să-şi recompenseze slujitorii cu 
mâna unei moştenitoare. Este o binefacere care nu îl 
costă nimic. Intervenţia prinţilor este limitată, deoarece 
căsătoria este o problemă particulară, proprie unei familii 
care acceptă rareori să se încline unei alte voinţe decât a 
sa. Principiile care conduc strategia matrimonială a fa¬ 
miliilor.par strict sociale. Sentimentele nu apar adesea, 
nu mai mult decât voinţa celor interesaţi. Nimic nu ne 
permite să credem că aceste practici au fost contestate de 
o parte notabilă a aristocraţiei laice. 

Se cunosc puţine lucruri despre ceremoniile ce înso¬ 
ţeau o căsătorie. Există o sărbătoare familială, profană, şi 
o binecuvântare care, cu timpul, se transformă în sfântă 
taină. 

Până la sfârşitul secolului al Xl-Iea, ritualurile fami¬ 
liale scapă cunoaşterii. Există, în mod evident, încheierea 
acordului cu o înmânare de cadouri. Pot urma jocuri şi 
un banchet. Mireasa este după aceea condusă la noua sa 
locuinţă. De fapt, când textele devin mai puţin aluzive, în 
secolul al XH-lea această ceremonie presupune deja un 
ritual religios. Clericii care scriu despre acest subiect îi 
pun pe credincioşi în gardă împotriva ritualurilor necuvi¬ 
incioase, excesul de băuturi alcoolice şi alte dezmăţuri. 
Aceste sfaturi, care nu sunt probabil de prisos, dovedesc 
în maniera lor menţinerea tradiţiei profane în celebrarea 
acestei sărbători. 

Este deci arbitrară despărţirea aspectelor familiale de 

1 Conform cu analiza diferitelor texte care privesc această 
problemă în G. DUBY, Le chevalier (735). 

cele religioase ale acestei ceremonii. Este mai important 
să ţinem seama de faptele cunoscute şi într-un domeniu 
şi în celălalt. Nimic nu ne lasă să credem că diferitele 
nunţi ale lui Carol cel Mare au fost celebrate religios. Se 
poate spune la fel despre căsătoria lui Ludovic cel Pios cu 
Judith. Cea a lui Lotar dă naştere unei sărbători, despre 
al cărui caracter, religios sau m i nu ne putem pronunţa. 
Dimpotrivă, căsătoria lui Judith, fiica lui Carol cel Pleşuv, 
cu regele Edilwulf d’Estanglie, este celebrată în prezenţa 
arhiepiscopului Hincmar care binecuvântează cadourile şi 
înmânează noii regine inelul său de nuntă 1 . Nu putem fi 
siguri că această ceremonie este ilustrarea practicii co¬ 
mune, din moment ce este în acelaşi timp o încoronare. 

Totuşi, în a doua jumătate a secolului al IX-lea, se 
fixează câteva tradiţii. Se pot extrage din diferitele opere 
ale arhiepiscopului Hincmar informaţii în legătură cu 
etapele succesive ale unei căsătorii legitime. Tânăra fată 
trebuie să fie cerută tatălui său şi mamei sale. Ea pri¬ 
meşte atunci o dotă de la părinţii săi, dacă acest obicei 
roman este în vigoare. în cursul solemnităţilor, preotul 
binecuvântează soţia. însoţitoarele sale o păzesc, şi soţul 
trebuie să vină să o ceară. El are nevoie atunci, conform 
tradiţiei germanice, de un act de înzestrare, adică o dona¬ 
ţie. Tânăra fată îi este dată atunci în mod solemn. Soţii 
trebuie să petreacă două sau trei zile în rugăciuni, în 
castitate, înainte de a consuma căsătoria. Nu s-ar putea 
afirma că această suită de demersuri şi de ceremonii 
corespunde exact realităţii. Ar fi mai degrabă, după mo¬ 
delul cutumelor existând la aristocraţia francă, o anumită 
manieră ideală de a contracta o căsătorie potrivind-o 
dorinţelor Bisericii şi exigenţelor dreptului canonic. 

Ritualurile permit efectiv să se urmeze etapele cele¬ 
brării religioase. Cele mai vechi, cele din secolul al XH-lea, 
descriu ceremonii şi practici care nu datau de puţină 
vreme, chiar dacă nu li se poate fixa originea. Biserica 
ţine în mod special să verifice consimţământul soţilor. Un 
dialog pare să se instaleze destul de devreme. Cu această 

1 Coronalio JudithacKaroliIlfiliae, Capit Reg. Franc., t. II, p. 426. 

ocazie, cel care celebrează face deopotrivă o anchetă în 
legătură cu eventuala consangvinitate a mirilor. Acest 
schimb pare un ritual domestic celebrat în primul rând în 
casă şi apoi transferat în piaţeta din faţa bisericii. Pentru 
a marca acordul de căsătorie, soţii îşi împreunează mâna 
dreaptă. Acest gest, atestat în secolul al Xll-lea, este 
cunoscut la romani ca şi la evrei. Tatăl miresei, care pune 
mâna fiicei sale în cea a ginerelui său, îi dă astfel soţului 
soţia sa. Se întâmplă ca preotul să slujească drept inter¬ 
mediar. Urmează binecuvântarea şi înmânarea inelului. 
Ceremonia se continuă în biserică, prin messa de căsăto¬ 
rie şi binecuvântarea nupţială. Ritualurile presupun, 
dintr-o epocă străveche, cuvântări care se rostesc în ca¬ 
mera nupţială 1 . 

Textele profane, care descriu cu unele detalii nunţile 
între membrii înaltei aristocraţii, nu sunt foarte nume¬ 
roase. Jean de Marmoutier povesteşte căsătoria lui Geof- 
froi cel Frumos, conte de Anjou cu împărăteasa Mathilde, 
fiica lui Henric I Beauclerc. Povestirea sa zăboveşte cu 
multă plăcere asupra preliminariilor şi asupra conse¬ 
cinţelor: alegerea regelui, întâlnirea viitorului ginere cu 
socrul său, înnobilarea tânărului bărbat, apoi intrarea în 
Angers a proaspeţilor căsătoriţi. Despre nunta propriu- 
zisă, autorul reţine puţine lucruri: sosirea contelui de 
Anjou şi a episcopilor, consimţământul mutual al soţilor, 
binecuvântarea şi messa. El subliniază cu multă insis¬ 
tenţă promisiunea de fidelitate. Menţionează apoi bucuria 
clericilor şi entuziasmul poporului. Petrecerea continuă 
timp de trei săptămâni 2 . Lambert d’Ardres este doar cu 
puţin mai vorbăreţ 3 . în definitiv, povestirile par mai puţin 
explicite, decât cărţile liturgice, iar partea domestică a 
ceremoniei rămâne cea mai puţin cunoscută. 

Buna folosire a căsătoriei era o altă problemă asupra 


1 Despre ritual, K. RITZER, Le mariage 1766), J. -B. MOLIN şi 
P. MUTEMBE, Le rituel [760]. 

2 L. HALPHEN şi R. POUPARDIN, Chroniques des comtes 
d'Anjou et desseigneurs d’Amboise, Paris, 1913, pp. 177-181. 

3 G. DUBY, Le chevalier {735]. 

căreia laicii i-au consultat pe clerici. încă din epoca ca¬ 
rolingiană, oglinzile spre folosul prinţilor şi a persoanelor 
de vază conţin câteva capitole pe această temă, dar nu 
există un tratat specific. De aceea, sfaturile matrimoniale 
intră în cadrul general al modelului uman întocmit pen¬ 
tru folosul destinatarului. Tot aşa cum un aristocrat are 
datoria de a lupta împotriva tentaţiei spre violenţă sau 
spre jaf, el trebuie să-şi înfrâneze pasiunile sale sexuale. 
Fără să fie lucrul cel mai rău, căsătoria apare ca insti¬ 
tuţia ce îngrădeşte cel mai bine desfrâul. în plus, are 
câteva aspecte foarte pozitive: angajează fidelitatea celor 
care o contractează şi le dă responsabilităţi de părinţi. 
Ţinând seama de genul literar, un discurs despre maniera 
de a evita viciile proprii într-un anumit stadiu, nici nu 
trebuie să cerem mai mult. Numai într-un plan secundar 
transpare interesul pe care episcopii îl poartă laicilor 
căsătoriţi, elemente de transmitere ale societăţii creştine 1 . 

Nu rămânea mai puţin adevărat că se cuvine să se limi¬ 
teze dezmăţul sexual, chiar înlăuntrul căsătoriei. Clericii 
privesc pasiunile fără bunăvoinţă, fie că sunt moştenitorii 
stoicilor, fie că văd în aceasta cauza iniţială a tuturor 
păcatelor. Hotărăsc să le înfrâneze şi să le limiteze difu¬ 
zarea. De aceea integrează o parte de castitate în practica 
căsătoriei. în timpul anumitor perioade, unirea trupească 
este interzisă soţilor. Aceste perioade sunt de diferite 
naturi. Unele sunt definite de ciclul biologic. Soţii trebuie 
să renunţe la unirea trupească în timpul menstruaţiei, cel 
puţin o parte din vremea gravidităţii şi alăptării noului- 
născut. Calendarul liturgic impune şi el constrângeri. 
Soţii trebuie să respecte postul şi alte perioade de peni¬ 
tenţă şi să nu întineze zilele de sărbătoare, duminicile, 
săptămâna Paştelui şi alte solemnităţi. Trebuie să se 
abţină cel puţin trei zile de la orice legături conjugale, 
înainte de a primi Eucharistia 2 . 


1 P. TOUBERT, La theorie du mariage chez Ies moralistes ca- 
rolingiens, în R matrimonio [743], t. I, pp. 233-282. 

2 J. -L. FLANDIN, Un temps pour embrasser. Aux origines de 
la morale sexuelle occidentale (VI e - Xl e siecle). Paris, 1983. 

Nu se cumulează toate aceste interdicţii, pentru că 
unele pot acoperi aceeaşi perioadă. Calculele teoretice ce 
se pot face începând de la diferitele interdicţii, ţinând 
seama de perioada de fertilitate a femeii, ne fac să ne 
gândim că un cuplu care aplică cu exactitate prescripţia 
confesorilor nu s-ar putea bucura de căsătorie decât între 
douăzeci şi şaizeci de zile pe an. La drept vorbind, nimeni 
nu poate evalua distanţa care desparte prescriţiile de 
practică. Aceste obligaţii sunt amintite în predici. Aşa este 
şi scrisoarea lui Pier Damiani, care îi atacă într-un mod 
vehement pe soţii care nu-şi respectă soţia însărcinată, 
ceea ce fac animalele 1 . Ne putem îndoi oarecum în legă¬ 
tură cu influenţa acestor tirade. Evaluarea teoretică a 
consecinţelor unei asemenea interdicţii asupra evoluţiei 
demografice, dezminţită de fapte, ne lasă să ne gândim că 
aplicarea era destul de lejeră. 

Motivele mărturisite sau nu care sugerează Bisericii să 
înveţe o folosinţă atât de rezervată a căsătoriei par multi¬ 
ple. Găsim aici, cu siguranţă, ecoul fricii de sângele men¬ 
strual, capabil să provoace sterilitatea şi moartea. A se 
uni cu o femeie însărcinată este în mod evident căutarea 
plăcerii atunci când orice procreaţie este în afară de orice 
discuţie. în acest caz, există o rea folosire a căsătoriei, din 
moment ce unul din scopurile sale este dincolo de aştep¬ 
tări. Alţii au putut să se gândească că asemenea relaţii 
făceau să existe un risc grav pentru viitorul copil. 

Cu totul alta este inspiraţia care conduce la refuzul 
unirii trupeşti în timpul anumitor perioade ale timpului 
liturgic. Părinţii Bisericii şi autorii ecleziastici nu discută 
caracterul legitim al relaţiilor sexuale dintre soţi. Cu toate 
acestea, ei apreciază că ele păstrează ceva impur, desigiir 
din punct de vedere fiziologic, şi de asemenea psihologic, 
pentru că ele nu pot avea loc fără o voluptate care detur¬ 
nează către trup. Fie că este vorba de un simplu senti¬ 
ment de incompatibilitate între sacru şi maculări sau de 
raţionamente mai moralizatoare ce derivă de aici, se 


1 PIER DAMIANI, Epist. XV, în PL, 144 c 225 şi urm. 

înţelege că cei care tocmai aleg plăcerea trupească nu se 
pot apropia de sacru fără purificare şi fără răgaz 1 . 

De pe la începutul secolului al XH-lea, tinde să pre¬ 
valeze un punct de vedere mai favorabil. Dragostea devine 
una din temele majore ale întregii literaturi, chiar dacă nu 
este vorba decât rareori despre căsătorie. Ea inspiră 
numeroasele comentarii la poemele atribuite lui Solomon, 
tratatele despre viaţa mistică, cântecele şi povestirile în 
limba vulgară. Această înflorire este semnul de netăgăduiţ 
al unui alt climat. Nu ne putem imagina călugării sau 
clericii vorbind despre dragostea pentru Dumnezeu ca 
despre nunta mistică, dacă nu aveau despre căsătorie şi 
unirea trupească o vedere destul de pozitivă. Caracteristic 
este faptul că Sfântul Bemard, scriind De diligendo Deo, a 
crezut de cuviinţă să treacă în revistă toate formele de 
dragoste, începând cu cele mai umile. Aceasta însemna 
recunoaşterea faptului că nu exista nici o ruptură în cur¬ 
sul nesfârşit al afecţiunii. 

în contextul spiritual al secolului al XH-lea, în care 
dragostea este adesea exaltată în detrimentul căsătoriei, 
semnele unei mai bune aprecieri se citesc în vocabular. 
Uneori se pune problema afecţiunii sau a tandreţii care 
uneşte un bărbat şi o femeie 2 . Unirea conjugală pre¬ 
supune o fidelitate care este o unire mentală sau de spirit 
şi care este însoţită de îndatoriri. Nu rareori se întâmplă 
ca în viaţa unor personaje importante să observăm senti¬ 
mente reale, delicate şi profunde. în acest domeniu, prea 
puţin studiat, exemplele ne permit să ajungem, fără difi¬ 
cultate, până la începutul secolului al Xl-lea. Viaţa împă¬ 
ratului Henric al II-lea este, în această privinţă, exem¬ 
plară. Literatura de dragoste ascunde poate puţin din 
adevărata realitate. Totuşi, este bine să relevăm modifi¬ 
carea discursurilor generale şi aprecierea, în generale 
pozitivă, dată de clerici şi călugări care sunt celibatari. 


1 J. -L. FLANDIN, Un temps pour embrasser. Aux origines de 
la morale, Paris, 1983. 

2 j t. NOONAN, Marital Ajfection in the Canomsts, in CoUectanea 
Stephan Kutner, Studia Gruhana, XII, Bologna, 1967, pp. 479-510. 

"3 J. LECLERCQ, Le rmriage [751], şi L’amour [750]. 



IV 

Mentalităţile religioase şi pietatea 


Practica sfintelor taine este în mod evident partea cea 
mai oficială din viaţa religioasă a neamului creştin. Ele 
sunt administrate de cler, potrivit ritualurilor stabilite, şi 
în public. încadrarea clericală şi greutatea practicii so¬ 
ciale limitează cu siguranţă fanteziile credincioşilor în 
acest domeniu. La drept vorbind, o folosire superstiţioasă 
sau magică nu poate fi exclusă în anumite cazuri. Cu 
toate acestea, sfintele taine creştine, străine prin originile 
lor şi destul de surprinzătoare în realitatea lor, se inse¬ 
rează lent în imaginarul diferitelor popoare ale Europei 
Occidentale. Nu puteam avea certitudinea că ele au 
pătruns în sensibilităţi, decât atunci când gesturile, pove¬ 
stirile şi visele se referă în mod implicit la ele, fără un dis¬ 
curs savant care să ofere o explicaţie întâmplătoare. Or, 
în acelaşi moment, un lucru sfânt, ce nu este specific 
creştin, rămâne prezent şi se înfăţişează adesea, fără ca 
măcar să se disimuleze. De aceea viaţa religioasă apare 
complexă în mod cu totul special. Ea nu ţine în întregime 
de aderarea la învăţămintele creştine, într-o viaţă confor¬ 
mă cu morala şi în practicarea diferitelor taine sfinte. 

Peste tot în Europa a existat un sacru anterior conver¬ 
tirii la creştinism, a cărui persistenţă este remarcabilă. 
Adoptarea noii religii este un fenomen de masă, cu totul 
deosebit de trecerea la filozofia lui Christos a unui grup 
de umanişti formaţi în scepticism prin cultura lor savan- 

tă. Populaţia rurală a universului roman şi popoarele bar¬ 
bare sunt religioase şi chiar foarte profund superstiţioase. 
Dacă germanicii par să renunţe destul de uşor la divi¬ 
nităţile lor, nimic nu dovedeşte că ei au abandonat ges¬ 
turile religioase elementare, propria lor sensibilitate în 
faţa lucrului sfânt şi modul lor particular de percepere a 
forţelor superioare. Dimpotrivă, pare sigur că toate aceste 
fundamente ale religiozităţii au servit drept bază pentru 
creştinism. Totodată, ele sunt mijlocul ce asigură trecerea 
de la un sacru la altul şi o frână, ce întârzie o creştinare 
prea radicală şi desparte de rădăcinile tradiţionale ale 
sensibilităţii religioase 1 . Este un veritabil complex care se 
elaborează, în care se amestecă sacrul tradiţional şi creş¬ 
tinismul. Se continuă astfel practici religioase străvechi, 
intr-o. îmbrăcăminte creştină ce le face să fie acceptate. Se 
menţin moduri de a gândi, de a percepe şi de a reacţiona. 
Şi numai permanenţa locurilor de cult poate dovedi aceas¬ 
tă continuitate. înseşi gesturile, procesiunea, ofranda, 
rugăciunea şi multe altele sunt compatibile cu trecerea de 
la o religie la alta. 

Din punct de vedere istoric, ar fi total inexact să pre¬ 
tindem că viaţa religioasă a Europei Occidentale se 
explică prin îmbinarea de elemente străvechi, cărora ar fi 
venit să li se adauge creştinismul. Nu este uşor totdeauna 
să reconstituim credinţele diferitelor popoare şi încă şi 
mai greu să înţelegem sistemele lor religioase. Este desi¬ 
gur o închipuire să le credem înţepenite, din moment ce 
tocmai plasticitatea lor este cea care le asigură, parţial, 
menţinerea 2 . Din întâlnirea acestor elemente diferite se 
nasc o atitudine religioasă şi un nou comportament care 
trebuie luate ca atare. A face o triere pentru a identifica 
originile nu prezintă un interes deosebit, întrucât, ceea ce 
există istoric, nu se reduce la una sau la alta. 


1 R. MANSELLI, La conversione dei popoli germanici al cris- 
tianesimo: la discussione storiografica, în La conversione [262], I, 
pp. 15-41. 

2 W. BOUDRIOT, Die altgermanische Religion in der amtlichen 
kirchlichen Literatur des Abendlandes vom 5 bis 11 Jahrhundert. 
Bonn, 1928. 

De aceea, oricare ar fi impulsurile religioase şi originile 
lor, se impune să le analizăm ca atare şi să le înţelegem 
articulările. Ele sunt mai mult sau mai puţin coerente 
între ele, inspiră gesturi şi atitudini ce răspund unui 
număr mare de situaţii, exprimă anumite aspecte ale 
vieţii omeneşti şi au o funcţie veritabilă. 

Din această cauză, comportamentul religios pe care îl 
poate pune în evidenţă istoricul caută raţiunea, motivul, 
adică o explicaţie apropiată, de aceeaşi natură, răspân¬ 
dită din punct de vedere social sau etnic şi care nu nece- 
„ sită o lungă explorare cronologică. Recurgerea la menta¬ 
lităţi într-o explicaţie istorică înseamnă să apelăm la 
ştiinţele umaniste care nu ţin seama în mod special de 
timp. înseamnă mai întâi să acoperim o lacună şi să măr¬ 
turisim o carenţă. în acest caz, documentarea nu ne per¬ 
mite să mergem prea departe şi, chiar dacă ar permite-o, 
nu ar oferi nici o explicaţie suplimentară, pentru că gestul 
sau comportamentul se înrădăcinează într-un sistem care 
actualmente este trăit, integrat şi din punct de vedere 
social bine atestat. Este coerenţa prezentă a faptelor şi a 
motivelor care incită la privilegierea intercaţiunii lor reci¬ 
proce, în speranţa de a afla aici explicaţia unui comporta¬ 
ment. De aceea analiza mentalităţilor apare ca un admi¬ 
rabil sistem descriptiv, satisfăcător din punct de vedere 
sociologic şi etnologic. Ea nu asigură totdeauna expli¬ 
carea cronologică a aceloraşi fenomene, fie că imposibili¬ 
tatea ţine de documentare, fie că ţine de natura faptelor. 

Istoricul aşteaptă de la studiul mentalităţilor per¬ 
ceperea fenomenelor de lungă durată, ce scapă prin defi¬ 
niţie mutaţiilor prea rapide. Integrarea lor în descrierea 
istorică îi conferă acesteia o stabilitate şi o densitate pe 
care evenimentele le lasă rar să transpară. Ea permite 
situarea faptului prin referirea la un context mai puţin 
mobil, care îi limitează astfel influenţa şi îi amortizează 
şocul. Rupturile sunt mai puţin clare şi adaptările mai 
îndelungate. 

Mentalităţile religioase apar ca un ansamblu de moti- 


285 



vaţii, implicite sau explicite, sentimentale sau intelec¬ 
tuale, ce conduc comportamentele foarte larg răspândite. 
Scopul cercetării este de a pune în evidenţă profunda lor 
integrare în faptul trăit, coerenţa şi dinamismul lor. Se 
înţelege fără efort rolul pe care îl joacă în formele pietăţii. 
Ele constituie planul secund, baza conştientă sau nu, 
terenul nutritiv 1 . 


A SACRUL ŞI ATOTPUTERNICIA LUI DUMNEZEU 

Originile atitudinii religioase a popoarelor din Europa 
Occidentală trebuie căutate în percepţia sacrului. Nu este 
nimic mai elementar, nici- mai comun. Acest sentiment 
depăşeşte într-o măsură însemnată graniţele creştinismu¬ 
lui şi îi este superior acestuia. Noţiunea de sacru este 
coextensivă cu cea de religie, în măsura în care ideea 
unui creştinism desacralizat sau profan este o invenţie 
filozofică cu totul modernă. 

Perceperea sacrului înseamnă resimţirea prezenţei 
forţelor anterioare propice sau înspăimântătoare, după 
caz. Oamenii se străduiesc să îmblânzească mânia prin 
ofrande, cântece, sărbători şi sacrificii. încearcă, uneori, 
să le câştige pentru a se servi de ele. Unii cred că au re¬ 
uşit acest lucru şi îşi fac recunoscute aceste puteri. Pe 
scurt, este un univers de teroare, speranţe nebune, aş¬ 
teptare şi uimire. Comuniunea căutată cu aceste puteri 
superioare poate întreţine fervoarea, exaltarea şi chiar 
violenţa. 

Eenomenele naturale oferă prin ele însele suficiente 
exemple convingătoare despre aceste forţe care îi depă¬ 
şesc pe oameni, încât este cât se poate de inutil să 
mergem cu căutarea mai departe a explicaţiilor. Cultul se 


1 G. DUBY, Histoire des mentalites, în CH. SAMARAN, 
L’histoire et ses methodes, Paris, 1961, pp. 937-965; J. LE 
GOFF, Les mentalites, une histoire ambigue, în J. LE GOFF IST 
P. NORA, Faire de l’histoire, Paris, 1974, III, pp. 76-94. 

poate adresa direct elementelor sau divinităţilor pe care le 
ascund şi dezvăluie. Creştinarea se loveşte în mod evident 
de aceste credinţe. Aşa se întâmpla în epoca merovin- 
giană. Atunci când Sfântul Bonifaciu face să cadă stejarul 
de la Geismar, el se străduieşte să distrugă un locaş de 
cult. Acest gest ilustrează o fază a activităţii misionare în 
care recuperarea sacrului tradiţional de către creştinism 
nu este încă îndeplinită. Ea este dobândită imediat ce 
puterea lui Dumnezeu al creştinilor se impune în spatele 
fenomenelor sau, eventual, cea a sfinţilor sau a demo¬ 
nilor. Această transpunere este cu atât mai uşoară cu cât 
divinităţile germanice permit imaginarea unei voinţe, din¬ 
colo de forţele întâlnite 1 . 

în acest domeniu elementar, rezistenţa nu vine de la 
divinităţi, ci de la credinţele ce atribuie oamenilor puteri 
excepţionale. Agobardus îi învinuieşte pe aducătorii de 
ploaie, lăsând să se înţeleagă că întreaga populaţie, atât 
citadină cât şi rurală din Lyon 2 , dioceza sa, are încă în¬ 
credere în ei. El respinge aceste credinţe printr-un scurt 
tratat în limba latină, care luând ca sprijin mărturiile bi¬ 
blice, arată că durata anotimpurilor este în mâinile lui 
Dumnezeu. O asemenea lucrare nu poate avea drept des¬ 
tinatar decât partea cea mai savantă a clerului, ce are ca 
sarcină reorientarea acestor false opinii. Refuzul, prin 
virulenţa sa, ascunde rău o recuperare parţială, pe care, 
de altfel, nimic nu o poate înlocui. 

Oricât încerci să convingi în acest domeniu, riscurile 
nu sunt mai mici. Grigore al VlI-lea îi scrie regelui 
Haakon al Danemarcei pentru a se plânge de tratamentul 
suferit de preoţi. Aceşti noi credincioşi îi cotonogeau şi îi 
acopereau de înjurături atunci când se arătau neputin¬ 
cioşi să alunge furtunile şi, prin urmare, să restrângă 


1 J. DE VRIES, Altgermanische Religionsgeschichte, ediţia a 
doua. Berlin, 1956-1957; E. TONNELAT, La religion des 
Germains, Paris, 1948; R. DEROLEZ, Les dieux et la. religion des 
Germains, Paris, 1962. 

2 AGOBARD DE LYON, Liber contra insuLsam vulgi opinionem 
de grandine et tonitruis, în PL, 104 c 147-158. 

pagubele, provocate de acestea. Nu erau lipsiţi de motive. 
Cândva, avuseseră obiceiul de a lovi femeile ce erau dăru¬ 
ite cu puterea de a aduce ploaia sau de a potoli furtuna. 
Convertiţi lâ un Dumnezeu atotputernic, aşteptau de la 
acesta un serviciu mai bun şi, dacă nu erau ascultaţi în 
rugile lor, greşeala revenea clerului ce nu-şi'îndeplinise 
sarcina. Corijarea incapabililor era conformă cu tradiţia 1 . 

Din această sacralizare a forţelor naturale, se ghicesc 
uşor consecinţele. Se subliniază o anumită permanenţă a 
sărbătorilor şi a ritualurilor a căror veche semnificaţie s-a 
estompat. Coexistenţa lor cu practicile creştine este cel 
mai adesea posibilă. Aducătorii de ploaie, vindecătorii, 
vrăjitorii nu dispăreau instantaneu. Penitenţialele poartă 
urma acestor activităţi care sunt aspru judecate 2 . Cu 
toate acestea, trebuie să remarcăm că literatura din se¬ 
colele al X-lea, al Xl-lea şi al XH-lea este foarte discretă în 
legătură cu vrăjitoria. Această relativă tăcere, ţinând 
seama de importanţa fenomenului în secolele ce urmează, 
ne lasă perplecşi. Nu se ştie dacă aceste practici sunt, în 
realitate, destul de rare sau dacă este vorba despre o sim¬ 
plă indiferenţă a oamenilor Bisericii care percep rău sen¬ 
sul acestor lucruri 3 . 

Atunci când creştinarea acestui sacru sălbatic este 
obţinută şi conducerea forţelor naturale depinde de 
Dumnezeu, problemele se înmulţesc. Este imposibil să-l 
facem pe Creator, stăpânul universului, răspunzător pen¬ 
tru dezordinile din natură. Toţi clericii sunt de acord în 
căutarea oricărei alte explicaţii. Cursul rău pe care îl iau 
anotimpurile este urmarea păcatului şi este o pedeapsă 
dreaptă. Este o teorie morală foarte clericală. Perturbările 


1 R. MANSELLI, Gregorio VII difronte al paganesimo nordico: 
la lettera a Haakon, re di Danimarca, în Rivista di Storia della 
Chiesa in Italia, 1974, pp. 127-132. 

2 BURCHARD DE WORMS, Decretorum Libri, cartea a XlX-a, 
în PL, 140 c 950-1014. 

3 J. B. RUSSEL, Witchcraft in the Middle Ages, Ithaca, 
Londra, 1972. 

din ordinea lumii sunt semnul ce anunţă catastrofele cele 
mai oribile şi, mai mult decât atât, dacă omenirea nu-şi 
revine din rătăcirile sale. în acest caz, apelul la penitenţă 
este dublat de consideraţii escatologice. Nenorocirile vre¬ 
murilor pot veni din perversitatea naturii sau din răutatea 
demonilor ce lucrează în lume. Un dualism mai mult sau 
mai puţin discret nu lipseşte din concepte de acest fel. 

Forţele superioare rămân sacre şi depind acum de 
atotputernicia lui Dumnezeu. Acest mod de înţelegere 
inspiră credincioşilor o întreagă gamă de comportamente 
diferite. Se impune să potolim mânia lui Dumnezeu şi să 
abatem pedepsele meritate. Menţinerea armoniei lumii, de 
care beneficiază oamenii, cere perpetue implorări. Cere¬ 
moniile cultului nu au alt scop. Unele par mai eficace 
decât altele. Procesiunile par remediul suveran. Pe scurt, 
există o întreagă liturghie obişnuită însărcinată cu asigu¬ 
rarea stabilităţii pe pământ. Este imposibil, în acest 
domeniu, să delimităm adevărata devoţiune, ce se roagă 
lui Dumnezeu, şi superstiţia, care aşteaptă un rezultat 
tangibil de la o suită de gesturi corespunzătoare. Clericii 
relevă, în ceea ce îi priveşte, dezordinile naturii, le eva¬ 
luează cauzele, le sondează semnificaţiile şi le apreciază, 
consecinţele. Cei mai experţi ştiu în ce moment trebuie să 
prescrie posturile, să organizeze cortegii, să adune relicve. 

Ordinea generală a universului inspiră teama şi devo- 
ţiunea. Ele se manifestă în public în caz de catastrofa. Or, 
din punct de vedere individual, viaţa omenească poate fi 
supusă aceloraşi riscuri. Credincioşii care cred statornic 
în atotputernicia lui Dumnezeu speră cu încredere o 
derogare de la ordinea naturii în favoarea lor. Solicitarea 
unei minuni este o atitudine comună, într-atât spiritele 
sunt întoarse către aşteptarea deznodământului fericit şi 
surprinzător, chiar în legătură cu subiecte destul de uşu¬ 
ratice. Or, câmpul miracolului este mai larg decât astăzi. 
Intră în această categorie toate acţiunile surprinzătoare şi 
toate consecinţele neaşteptate. De aceea, prezenţa mi¬ 
nunii în viaţă este constantă. O veritabilă lume minunată 

şi oarecum infantilă tinde să prevaleze, din moment ce o 
solicitare făcută cum se cuvine conduce la un rezultat. 
Cei câţiva liber-cugetători care se manifestă slujesc la 
prezentarea mentalităţii obişnuite 1 , 

Este excelent să te adresezi lui Dumnezeu. Să-l con¬ 
vingi prin rugăciune să-ţi aducă mulţumire este încă şi 
mai bine. Să găseşti un intermediar, a cărui eficacitate 
este sigură, este un gaj pentru succes. Prin aceste raţio¬ 
namente este justificat rolul sfinţilor în miracole. Nu s-ar 
putea afirma că aceste păreri, totuşi atât de fruste, sunt 
scutite cu totul de influenţe savante, într-atât respectă 
fondul celor mai ortodoxe concepţii teologice. Or, desfăşu- 
rareâ obişnuită a unui miracol, aşa cum reiese din cule- 
-gerile păstrate, inspiră o analiză ce poate lăsa un loc 
important celor mai elementare sentimente. 

Mult timp considerate ca documente suspecte, nu fără 
îndreptăţire, culegerile de fapte miraculoase nu pot fi 
folosite fără o punere la punct critică. Se impune să 
excludem, în primul rând, orice posibilitate de înşelătorie. 
O culegere născocită întru totul nu ne informează decât 
asupra stării generale a opiniei sau asupra credulităţii. 
Istoriile-împrumutate de un autor de la un altul pierd 
mult din interes. Reţin realmente atenţia culegerile de 
depoziţii făcute de oameni ce au trăit miracole într-un 
sanctuar sau anchetele ordonate pentru un proces de 
canonizare 2 . în aceste cazuri, martorii de bună credinţă 
care au trăit experienţa faptelor sunt cei care le consideră 
miraculoase. Aşadar, nu trebuie ca istoricul să recu¬ 
noască sau nu miracolele, pentru că nu ţine de com¬ 
petenţa sa. De altfel, pentru el este -suficient că martorii 
sunt convinşi, într-adevăr, că au fost obiectul solicitudinii 
cerului, pentru ca să poată considera povestirea ca pe cea 
a unui fapt istoric. în acest domeniu, în care nimic nu 


1 Cf. A. MICHEL, Mirade în DTC. 

2 A. VAUCHEZ, La saintete [819], Autorul explică această 
procedură care se aplică spre 1180. înainte de această dată, 
textele au valoarea pe care o au martorii şi scribii. 

poate fi verificat, convingerea asupra faptului contează tot 
atât cât realitatea sa. 

Relatările de miracole pun în evidenţă locuri privile¬ 
giate unde se manifestă de preferinţă forţele supranatu¬ 
rale. Aceasta este definiţia cea mai elementară a sanctu¬ 
arului. Familiară păgânilor, ea nu le repugnă creştinilor 
din momentul în care puterea ce se face simţită aici este 
cea a Dumnezeului atotputernic. Rumoarea publică şi 
experienţa îi adună pe solicitanţi la mormintele sfinţilor. 
Acolo este locul unde aşteptarea supranaturalului pare 
cea mai fecundă. Forţele sacre par să sălăşluiască în 
acest loc, credincioşii ştiu acest lucru implicit, cel puţin 
din momentul când ei ţin să fie aici prezenţi fizic. Ei 
înţeleg să atingă mormântul sfântului, să stea aici înde¬ 
lung şi chiar să doarmă. Invocarea făcută sfântului nu 
este decât un adjuvant pentru a precipita realizarea mira¬ 
colului. Aici este vorba mai puţin de a solicita prin rugă¬ 
ciune, cât să fii prezent intr-un loc unde pluteşte o putere 
sacră pe care trebuie să ştii să o câştigi prin gesturi sau 
prin cuvinte 1 . 

Mormântul sau relicvele sfântului joacă un rol ex¬ 
cepţional în aceste acţiuni. Sacrul pare a sălăşlui aici 
într-un sens aproape fizic şi lasă să i se simtă influenţa 
într-un perimetru destul de restrâns. Clericii arată că 
sfântul, intrat în slava cerului, poate fi intermediar pe 
lângă Dumnezeu şi că se produc miracole în apropierea 
rămăşiţelor sale, pentru a-i provoca pe credincioşi să-i 
dedice un cult şi să obţină iertarea prin intermediul său. 
Aceste discursuri de savanţi constituie exemplul însuşi al 
explicaţiei date mai târziu,. Nu este exagerat să ne gândim 
că miracolul este iniţial, că el îl face pe sfânt şi că pro¬ 
voacă cultul. în mod concret, avem pentru aceasta proba 
la fiecare descoperire de relicve. Chiar atunci când ele 


1 E. DELARUELLE, La spiritualite des pelerinages ă Saint- 
Martin de Tours du V 6 au X 6 siecle, în Pellegrinaggi [713], p. 
201-224, reluat în E. DELARUELLE, La pieţe populaire [782], 
pp. 477 şi urm. 


291 



sunt găsite după un vis, cu care este gratificat un oare¬ 
care personaj venerat, ele nu sunt autentificate decât în 
momentul apariţiei fenomenelor miraculoase. Se întâmplă 
acelaşi lucru cu sfinţii, până atunci părăsiţi, şi a căror 
carieră, dacă se poate spune aşa, începe brusc prin 
explozia unei serii de miracole 1 . 

La început a fost miracolul! Este experienţa religioasă 
primordială. Este faptul sacru. Este dovada tangibilă 
difuzată pe scară largă. Pentru mulţimea credincioşilor, 
miracolul acreditează forţele cereşti capabile imediat să 
îndrepte cursul catastrofal al evenimentelor. El este în 
acord, fără dificultate, cu doctrinele despre Dumnezeu 
atotputernic şi nu este în contradicţie cu restul învă¬ 
ţăturii creştine; Intervenţie fulgerătoare a puterii divine pe 
pământ, el se potriveşte cât se poate de bine cu doctrinele 
teocentrice. Aceasta este exact situaţia din secolul al IX-lea 
până în cel de al Xl-lea. Se înţelege fără efort că, într-un 
context mai moralizator şi mai evanghelic, miracolul 
pierde din necesitatea de a exista. Totuşi, rămâne prezent 
psihologic, corectiv evident la ceea ce poate exista prea ra¬ 
ţional aici şi prea pozitiv în tendinţele secolului al XH-lea. 

în amănunt, culegerile de miracole sunt de o bogăţie 
excepţională, dacă ar fi să ne mulţumim doar cu expe¬ 
rienţa religioasă. Grija primordială pare deja sănătatea, 
iar sfântul invocat este un vindecător, specializat sau nu. 
Boala este înţeleasă prin ceea ce este ea: o suferinţă. Ea 
este foarte rar pusă în legătură cu păcătui sau cu morala. 
Solicitantul se adresează sfântului ca unui patron ceresc, 
conceput ca un senior a cărui imagine ar fi fost exacer¬ 
bată peste măsură. El îşi propune să devină credinciosul 
acestuia, ceea ce, ţinând seama de arier-planul vasalic, 
nu pare să angajeze prea mult. Nevoiaşii, care cer favoruri 

1 P. SEJOURNE, Reliques, în DTC; P. A. SIGAL, Maladie, 
pelerinage et guerison au XIl e siecle: Les miracles de saint 
Gibrien ă Reims, în Annales ESC, 1969, pp. 1522-1539. Cf. P. 
A. SIGAL, L’homme et le miracle dans la France medievale. 
Paris, 1985. 

cereşti, sunt exigenţi şi, uneori, vehemenţi. în solicitarea 
lor, există şi un strigăt, ca şi o rugăciune. Pe scurt, 
ansamblul de gesturi şi de cuvinte ce înconjură mira¬ 
colele nu au în general nici o legătură cu rugăciunea ofi¬ 
cială a Bisericii. Este un alt ritual. 

Din aşteptarea permanentă a miracolului se poate 
ajunge la o revărsare a sacrului asupra vieţii. Este, oare, 
posibil să stabilim etapele pentru această mişcare? Se 
poate, oare, deduce, din căutarea activă de corpuri sfinte şi 
din translarea de relicve, o generalizare a acestei stări de 
spirit? Răspunsul pare să fie pozitiv. Cu toate acestea, tre¬ 
buie să fie mai mult o recuperare şi o canalizare a sacrului 
tradiţional şi sălbatic, decât apariţia unei noi mentalităţi, în 
sensul precis al termenului. Descoperirea de relicve şi cere¬ 
moniile care se leagă de aceasta au ca efect instalarea 
aşteptării miracolului într-un sanctuar şi legarea de Dum¬ 
nezeul atotputernic piin intermediul sfinţilor 1 . Această 
modificare îşi are preţul său. 


B. JUDECATA LUI DUMNEZEU 

Intervenţia forţelor supranaturale este încă provocată 
prin ordalie. în litigiile delicate, una dintre părţi poate 
propune să aducă dovada dreptăţii sale prin supunerea, 
sa la o încercare dificilă, sau mai mult, în cazurile de 
acest fel se cade de acord să se rezolve diferendul prin- 
tr-un duel judiciar, lăsându-i lui Dumnezeu grija de a-1 
face să câştige pe nevinovat. înseamnă, într-un mod sau 
altul, sesizarea justiţiei divine şi a se lăsa în grija ei pen¬ 
tru a-1 desemna pe cel vinovat. Dumnezeu, invocat cu 
decenţă, nu poate lăsa dreptatea oprobriului. El este 
obligat să intervină în favoarea alor săi. Ajutorul supra¬ 
natural este obligatoriu aici. Acest optimism trădează dis¬ 
cursul de savanţi ce justifică practicile venite din alte 
părţi şi care se menţin după creştinare. 


1 P; RICHE, La vie quotidienne [254], p. 322 şi urm. 


293 



Acest duel judiciar este la origine expresia credinţei 
germanice potrivit căreia cel mai tare are dreptate. în 
această calitate, era un element constitutiv al procedurii. 
Or, creştinarea este neputincioasă în dezrădăcinarea 
acestei cutume. Biserica o adoptă ca pe un mijloc de a 
face să iasă în evidenţă adevărul, recurgerea la inter¬ 
venţia supranaturală permiţând o justificare aleatorie în 
mod suportabil. în ciuda neliniştii şi a rezervelor, cum 
sunt cele ale lui Agobardus, ordalia se încetăţeneşte. 
Biserica devansează proba cu o veritabilă liturghie, care o 
sacralizează şi se străduieşte să împiedice ca unul sau 
altul dintre adversari să folosească mijloace magice pen¬ 
tru a obţine victoria 1 . Trebuie, în mod evident, să ana¬ 
lizăm aceste metode în contextul judiciar al Evului Mediu, 
şi nu potrivit spiritului modem. în timpul contestaţiilor în 
faţa tribunalelor, în lipsa unor dovezi scrise, susţinerea 
prietenilor şi jurămintele pot aduce convingerea. Or, a 
jura este un act care pune în discuţie sacrul şi ale cărui 
consecinţe pot fi scăpate de sub control. Ordalia, dovadă 
judiciară magică, trebuie comparată cu acest cuvânt ce 
leagă sub cele mai rele ameninţări. 

Folosirea ordaliei pentru a spune adevărul nu se limi¬ 
tează la cazurile de dueluri judiciare. Acest sistem este 
susceptibil de o aplicare lărgită. A căuta să stabilim ade¬ 
vărul, obţinându-i confirmarea printr-o dovadă suprana¬ 
turală, nu înseamnă nici mai mult nici mai puţin decât să 
fi recurs la miracol. Cel ambiţios va considera că adevărul 
său este stabilit, dacă un fapt extraordinar survine la 
momentul potrivit şi dovedeşte că cerul este mobilizat în 
favoarea sa. O asemenea izbucnire poate avea, în plus, 
meritul de a-1 descuraja pe adversar 2 . 

Astfel, la Marsilia, călugării de la Saint-Victor, angajaţi 

1 H. NOTTARP, Gottesurteilstudien [8061. 

2 J. GAUDEMET, Les ordalies au Moyen Age: doctrine, legis- 
lation et pratique canonkjue [800], pp. 99-135; E. VACANDARD, 
L’Eglise et les ordalies, în Etudes de critique et d’histoire 
religieuse, Paris, 1909, pp. 191-215. 

într-un litigiu funciar, ajung în cătunul contestat adu¬ 
când cu ei relicvele sfântului patron şi aşteaptă, cu acest 
argument supranatural, desfăşurarea pledoariei. Impre¬ 
sionaţi, adversarii dau înapoi. La puţină vreme după 
aceea, aceeaşi problemă este tratată în oraş, iar călugării 
îşi sprijină revendicările avocaţilor lor printr-o nouă 
prezentare a relicvelor. Două fapte de ordalie sunt prezen¬ 
tate cu această ocazie. O femeie care a adus o mărturie 
falsă şi care este supusă la încercarea focului are mâna 
arsă. Un copilaş este legat fedeleş şi aruncat într-o baltă. 
El supravieţuieşte şi, la acest semn, adversarii lui Saint- 
Victor renunţă 1 . 

Această povestire şi multe altele arată că recurgerea la 
judecata lui Dumnezeu este o practică comună în secolul 
al Xl-lea. Sistemul este utilizat în mod diferenţiat. Re¬ 
licvele intimidează şi fac să planeze o ameninţare împo¬ 
triva aceluia care se opune sfântului patron. Verificarea 
mărturiei prin încercarea focului, aceasta înseamnă apli¬ 
carea ă la lettre şi material a concepţiilor despre jură¬ 
mânt Dacă mâna nu ar fi fost arsă în această lume, ea 
ar fi fost arsă în cealaltă! în sfârşit, semnul arată că cerul 
îi părăseşte pe recalcitranţii care ar putea fi. în cazul 
acesta alungaţi de viconte. în această chestiune, destul 
de alunecoasă în fond, fiecare argument vine la momen¬ 
tul potrivit pentru a susţine teza călugărilor. Ceea ce 
reţine atenţia este sistemul de probă prin supranatural. 

în alte cazuri, recurgerea la ordalie este mai puţin 
îndoielnică. Astfel, călugărul Pierre, care pretindea că 
episcopul Mezzabarba obţinuse scaunul episcopal de 
Florenţa prin simonie, s-a oferit să dovedească acest 
lucru trecând prin foc. După pregătirile de rigoare, s-a 
, făcut ordalia la Settignano. Pierre a ieşit din această 
încercare nevătămat. Episcopul Mezzabarba a trebuit să 
fugă numaidecât. Acest episod, atestat de povestiri demne 

1 P. AMARGIER, Aperşus sur la mentalite monastique en 
Provence auXp siecle, în Annales ESC, 1972, pp. 415-426. 

de încredere, conferă ordaliei valoarea care se doreşte a fi 
atribuită evidenţelor vizuale. Oricare ar fi explicaţiile 
ştiinţifice pe care le-am folosi, mulţimea l-a văzut pe 
călugărul Pierre trecând, tară a fi atins de foc, prin mijlo¬ 
cul cărbunilor aprinşi. Ea este convinsă şi crede de acum 
înainte în vinovăţia episcopului, din moment ce Dum¬ 
nezeu a făcut un miracol atât de mare pentru apărătorul 
său. 

Miracolul antrenează după sine convingerea. De aceea 
ordalia tinde să o provoace, în legătură cu o chestiune 
determinată şi la momentul dorit. Este un ritual de 
interogare a cerului, o consultare prin gesturi şi fapte. 
Rezultatul este un răspuns, o sentinţă, o proorocire 1 . 
Decizia se impune de la sine, diverşii participanţi trag de 
aici concluziile evidente. Or, principiile ordaliei sunt sus¬ 
ceptibile de o aplicare generalizată. Deoarece Dumnezeu 
îşi poate da sentinţa în legătură cu diferendele umane, 
chiar dacă el nu este consultat. Se cuvine ca el să susţină 
partea cea dreaptă şi să asigure succesul credincioşilor 
săi. Cum ar putea face contrariul, fără a neglija guver¬ 
narea pământului? La capătul unui asemenea raţiona¬ 
ment, orice eveniment important, orice fapt decisiv pot 
avea acelaşi înţeles cu o ordalie. în conflictele dintre 
prinţi, o bătălie este o judecată a lui Dumnezeu, pentru 
că rezultatul este acţiunea unei sentinţe divine. 

Argumentele savanţilor vin să justifice intuiţiile mai 
directe. Evenimentele importante nu sunt pur şi simplu 
ele, ci au o semnificaţie. Benefice, marchează bunăvoinţa 
cerului. Ameninţătoare, inspiră teama de urmări. Victo¬ 
riile conferă prinţilor un caracter charismatic. O moarte 
ruşinoasă aruncă o îndoială retrospectivă asupra tuturor 
acţiunilor anterioare ale unui personaj. La acest nivel, 
numai faptele cele mai importante par să inspire teroarea 
sacră şi respectuoasă pe care o provoacă ordalia. Din 
acest punct de vedere, se va avea grijă să se analizeze 

1 M. NEVEUX, L’oracle, l’ordalie et le pari, în Diogene, 
1966, pp. 119-120. 

toate detaliile morţii celor puternici şi a sfinţilor. Biografia 
se' modelează adesea pe această ultimă încercare, pentru 
a oferi despre o viaţă o versiune favorabilă sau nu. 

La un nivel inferior, gesturile mărunte ale vieţii capătă 
ele, oare, o semnificaţie religioasă sau chiar un sens 
superstiţios? Ceea ce penitenţialele ne învaţă despre 
modul de a conjura soarta pare îndeajuns de semnificativ. 
Citite în această perspectivă, unele texte lasă impresia 
unei constante vigilenţe. Se pândesc peste tot eveni¬ 
mente, se culeg de aici semnele. Nimic nu este în mod 
real lipsit de semnificaţie, pentru că este totdeauna 
începutul a ceea ce urmează. 

Faptele cele mai diverse au în mod constant ca plan 
secund lumea celestă, ale cărei inflexiuni le traduc într- 
un mod enigmatic. Fiecare se străduieşte să înţeleagă din 
aceasta sensul, ca şi să ghicească timpul de mâine şi să 
sesizeze întoarcerea anotimpului. Ordalia nu este decât 
ritualul de interogare a cerului împins la paroxism. 


C. REVELAREA SUPRANATURALULUI 

Legăturile ce unesc universul celest cu lumea pămân¬ 
tească sunt esenţiale, desigur. Sunt, deopotrivă, perma¬ 
nente şi, mai ales, multiforme. Miracolului şi ordaliei, 
gesturi exterioare, trebuie să le adăugăm manifestările 
mai psihologice, aşa cum sunt profeţia sau viziunea. într-un 
mod diferit, ele-permit o revelare a supranaturalului şi, o 
dată în plus, angajarea sa în lume. 

Biserica crede în profeţii, este o evidenţă ce nu se dis¬ 
cută. Cum ar putea să se îndoiască de acestea, din mo¬ 
ment ce Noul Testament insistă tocmai asupra împlinirii a 
ceea ce proorociseră profeţii. De atunci, clericii sunt în¬ 
dreptăţiţi să creadă că Dumnezeu poate face cunoscut 
viitorul prin reprezentanţii săi. .La drept vorbind, interesul 
profeţiei se concentrează rapid asupra cunoaşterii viitoru¬ 
lui. Oamenii se întreabă aproape totdeauna în legătură cu 
aceleaşi întrebări: destinul lor în lumea aceasta şi în 

lumea cealaltă, momentul morţii lor şi eventual data 
sfârşitului lumii. Nu este rău să avem acces la aceste 
secrete, întrebând un om al lui Dumnezeu. Astfel a proce¬ 
dat regele Totila şi a obţinut de la Sfântul Benedict un 
răspuns explicit şi neliniştitor. Abatele de la Monte- 
cassino nu era primul care a dat o astfel de sentinţă, iar 
această povestire, vehiculată de Dialogurile lui Grigore cel 
Mare, este cunoscută de toţi clericii savanţi din Evul 
Mediu. Modelul profeţiei pentru rege este deja fixat la 
începutul epocii carolingiene 1 . 

Oamenii lui Dumnezeu se pot adresa unor persoane 
mai puţin importante şi să întocmească profeţii în legă¬ 
tură cu cele mai neînsemnate subiecte. Sfinţii nu sunt 
singurii care pot vorbi în numele lui Dumnezeu. Copiii pot 
fi interpretul său, nebunii, săracii, eremiţii, în sfârşit, nu 
are importanţă cine. Ascultătorul trebuie să înţeleagă că 
de la Dumnezeu vin cuvintele şi înseamnă ceva, chiar 
dacă cel care le pronunţă nu le cunoaşte sensul exact. 
Deja, scena din Toile, lege în Confesiunile Sfântului 
Augustin, ilustra această supraevaluare accidentală a 
unei fraze. De atunci, orice cuvânt poate fi o profeţie. 
Trebuie să o înţelegem şi să-i pătrundem sensul. Orice 
referire la viitor devine în mod retrospectiv profeţie, dacă 
se realizează ulterior. Adesea, omul Evului Mediu este 
cufundat într-o lume de cuvinte magice din care se stră¬ 
duieşte să nu piardă nimic. Povestirile sunt pline de 
proorociri zadarnice, din lipsa înţelegerii lor la timp. în 
acest context, cuvintele ameninţătoare rostite de un 
eremit de mare reputaţie au valoare de sentinţe. Otto al 
III-lea a trăit o asemenea experienţă pe lângă Sfântul Nil. 

în sfârşit, apare foarte improbabil ca un eveniment de 
oarecare importanţă să nu fi fost proorocit. Prin semne 
sau prin profeţii. Dumnezeu aduce la cunoştinţa alor săi 
viitorul. Clericii, care cunosc acest lucru în mod perti¬ 
nent, reţin prea târziu ceea ce poate fi interpretat în acest 


1 GRIGORE CEL MARE, Dialoguri, cartea a Il-a, cap. XV, ed. 
A de Vogue şi P. Antin, Paris, 1978-1980, t. II, p. 182. 


298 



sens. în scrierile lor, profeţiile sunt indentificate după 
evenimente, după ce faptele s-.au împlinit. Nu există nimic 
sau aproape nimic din nesiguranţele sau din întrebările 
ce le-ar fi putut preceda. 

Profeţia iudeo-creştină şi interesul constant manifestat 
faţă de cunoaşterea acelor futura constituie baza unei 
stări de spirit, ale cărei aspecte savante sunt cel mai bine 
cunoscute.- Totuşi, creştinarea a atins în Europa Occi¬ 
dentală, la date foarte diferite, popoare care au practicat 
divjnaţia. Pare destul de normal să rămână ceva. din 
aceasta. Este adevărat, în mod special, pentru germanici, 
a căror convertire este recentă şi se continuă în epoca 
carolingiană 1 . La celţi şi la latini, aceste practici sunt la 
fel de bine cunoscute. Ele par mai estompate în Evul 
Mediu, deoarece creştinarea este mai veche. 

Este dificil să ne facem o idee exactă despre modul în 
care cunoaşterea viitorului este cercetată în epoca caro¬ 
lingiană. Este abordat acest subiect la conciliul germanic 
din 742 şi în multe alte texte. Pe scurt, ele aduc la cu¬ 
noştinţă interdicţiile referitoare la consultarea ghicitorilor 
şi a sorţilor. Decretul lui Burchard din Worms de la în¬ 
ceputul secolului al Xl-lea este mai explicit. Cine doreşte 
să afle ce îi rezervă noul an, are de ales între mai multe 
procedee, în timpul nopţii de întâi ianuarie. încins cu o 
sabie, se poate urca pe acoperişul casei sale, se poate, de 
asemenea, aşeza pe o piele de taur la o încrucişare de 
drumuri. Trebuie, în aceste două cazuri, să se uite la cine 
trece, om sau animal, şi să tragă de aici concluziile. Se 
mai poate, de asemenea, să ne uităm în bucătărie dacă 
aluatul pentru pâine a crescut cum se cuvine. Unele din¬ 
tre aceste obiceiuri par destul de obişnuite, tlin moment 
ce sunt atestate şi aiurea 2 . Ele centrează interogaţia spre 
sine şi asupra prosperităţii casei sale. Este vorba aici 


1 R. DEROLEZ, La diuination chez Ies Germains, în A. 

CAQUOT si M. LEIBOV1CI, La diuination, Paris, 1968, t. I, pp. 
257-302. ' 1 

2 BURCHARD DIN WORMS, Decretorum Libri, cartea a XIX, 
Corrector siue medicus, cap. 62, în PL, 140 c 966. 

despre un ritual de tată, de familie. în alte cazuri, femeile 
sunt cele competente folosind alte procedee. 

Nu există nici un motev să credem în dispariţia rapidă 
a unor asemenea tehnici. Caracterul lor păgân este cel 
care le face delictuoase. Ele se reduc şi se ascund pe 
măsură ce se adânceşte creştinarea. De asemenea, îşi 
pierd şi din credibilitate. începând din secolul al XH-lea, 
au tendiţa să prevaleze formele creştine ale cercetării şi 
ale cunoaşterii viitorului. Sunt consultaţi eremiţii şi sfin¬ 
ţii, mai mult decât zborul păsărilor şi susurul izvoarelor. 

Viziunea poate juca acelaşi rol ca profeţia sau divina¬ 
ţia, din moment ce ne permite să întrevedem viitorul. La 
drept vorbind, sub acest termen trebuie să înţelegem mai 
multe fenomene, dintre care visul pare cel mai important. 
Rolul său premonitoriu, cunoscut încă din antichitate, 
este acceptat de creştini ca un dar al experienţei. Cum 
s-ar putea să fie altfel, din moment ce Biblia vehiculează 
câteva exemple remarcabile. Visul lui Nabucodonosor, 
interpretat de profetul Daniel, pare să se îndeplinească 
întocmai. Grigore cel Mare recunoaşte că imaginile onirice 
apar în şase cazuri. Ele pot avea la origine un stomac gol 
sau un stomac plin. Altele se nasc dintr-o impresie. 
Luând însă exemplul viselor din Vechiul şi Noul 
Testament, unele pot veni de la Dumnezeu 1 . Pe scurt, în 
ciuda precauţiilor de care se înconjură, papa justifică cât 
se poate de bine acest fel de cunoaştere, încercând totuşi 
să rezerve sfinţilor interpretarea ei. Cu asemenea patro¬ 
naj, se pare că fiecare este în drept să-şi pună întrebări în 
legătură cu propriile vise şi să le confrunte cu eveni¬ 
mentele. 

între vis şi viziune, oamenii din Evul Mediu nu fac 
prea mare deosebire. Acelaşi vocabular vizual este folosit 
şi pentru unul şi pentru altul. Fiecare dintre aceste 
experienţe poate avea ca rezultat o convingere justificată. 
Cine a văzut, chiar în vis, a văzut în mod efectiv, ca şi 


1 GRIGORE CEL MARE, Dialoguii, cartea a IV-a, 50, ed. A. 
de Vogiie şi P. Antim, ţ. III, Paris, 1980, p. 173 şi urm. 

cum nu ar exista nici o deosebire importantă între aceste 
două moduri de cunoaştere. Ele nu refuză, sub nici o 
formă, experienţa onirică. Cutare, care ştie perfect că 
adormise, scrie că a văzut. Este un vis, dar acest fapt nu 
aduce inconveniente. Totuşi este semnificativ, plin de 
învăţăminte şi capabil să te informeze asupra propriului 
destin. în povestirile despre apariţii, atunci când autorii 
abandonează vocabularul vizual, ei îl folosesc pe cel 
despre prezenţă cu verbe ca: a fi acolo, a se prezenta, a se 
ţine etc. în aceste cazuri, nu există nici o posibilitate să 
distingem între o experienţă reală şi un simplu vis. . 

în aceste condiţii, capacităţile imaginative se dezvoltă 
aproape fără control. La ceea ce puterile imaginaţiei pot 
sugera în mod normal vine să i se adauge tot ceea ce 
febra, delirul şi dezechilibrul fac să vezi 1 . Cum să. pui la 
îndoială mărturisirile unui muribund despre lumea de 
dincolo, tocmai atunci, în mod exact, când el o întrevede, 
ca şi cum ar fi pe pragul uşii? De altfel, Dialogurile lui 
Grigore cel Mare dau o dată în plus exemplul, iar povesti¬ 
rile sale slujesc drept model şi de referinţă. 

în acest domeniu al imaginarului, trebuie să remar¬ 
căm aşa cum se cuvine experienţa spontană sau indivi¬ 
duală, faţă de cea inspirată de tradiţia culturală. Se 
cunoaşte destul de bine astăzi mecanismul viselor, pen¬ 
tru a admite că, acele credinţe socialmente răspândite şi 
care dau naştere unor povestiri pot fi traduse în acestea 
cu ajutorul imaginilor onirice. Se întâmplă la fel cu ceea 
ce ţine de cultura savantă. Viziunile unei lucrări atât de 
fundamentală pentru cultura monastică, precum Dia¬ 
logurile lui Grigore cel Mare, obsedează inconştientul şi 
imaginarul. Ele apar din nou în literatura monastică a 
Evului Mediu. Astfel, trama culturală, fie savantă sau 
populară, se proiectează în imagini amplificate şi defor¬ 
mate în domeniul viselor, unde domneşte imaginaţia 1 . 

1 De exemplu, fenomenele miraculoase ce însoţesc ultimele 
zile din viaţa tatălui Sfântului Romuald trădează idioţenia. PIER 
DAMIANI, Vita Beati Romualdi, ed. G. Tabacco, Roma, 1957. 

Rolul .acestei întregi fantasmagorii este imens. Cei 
care, prin viziune sau prin vis, ceea ce este pentru multă 
vreme acelaşi lucru, o întrevăd pe Sfânta Fecioară, pe 
sfinţi sau chiar demonul, au o experienţă reală. Ei au 
gustat din consolările şi din bucuria lumii de dincolo. Ei 
au încercat spaima inspirată de diavol. Nimic nu-i poate 
face să se îndoiască în legătură cu ceea ce este pentru ei 
un eveniment sau un fapt. Specificul visului este să între¬ 
deschidă porţile lumii de dincolo şi, în consecinţă, să 
răspândească pe o scară destul de largă o experienţă a 
sacrului, de fapt îndeajuns de banală. Este una dintre 
componentele acestei familiarităţi între terestru şi celest. 

Autorii cei mai cunoscuţi mărturisesc despre această 
apropiere a unui sacru care este, în principal, imaginar. 
Radulfus Glaber a văzut diavolul. Guibert de Nogent 
relatează în amănunt două întâlniri cu demonii 1 2 . Adhe- 
mar din Chabannes, care a văzut „ţintuit în înaltul ceru¬ 
lui un crucifix, cu imaginea Domnului suspendată de 
cruce şi răspândind un şuvoi de lacrimi", rămâne pentru 
restul vieţii sale marcat de această viziune 3 . în jurul lui 
Bemard de Clairvaux, viziuni, vise şi ficţiuni literare se 
amestecă în mod inextricabil şi conferă vieţii sale această 
aureolă de sacru, care îl creează pe marele sfânt. Multe 
alte personaje, de mai mică anvergură, se găsesc astfel, 
într-un fel sau altul, confruntate cu sacrul. 

Experienţei reale, ce îi ancorează pe martori în convin¬ 
gerile lor, vin să i se adauge povestirile colportate direct 
de persoane demne de încredere, care au cunoscut ace¬ 
laşi gen de aventuri, şi temele literare luate dintr-o lite- 


1 Este cazul călugărilor care îl văd pe Christos înaintea morţii 
lor, conform unei scheme ilustrate îndelung de Dialogurile lui 
GRIGORE CEL MARE. 

2 J. PAUL, Le demoniaque et l’imaginaire dans le De uita sua 
de Guibert de Nogent, în Le diable au Moyen Age, Senefiance n° 
6, Aix-en-ProVence - Paris, 1979, pp. .372-399. 

3 ADEMAR DE CHABANNES, Chronique, cap. XLVI, trad. fr. 
în E. POGNON, L’An Miile, ediţia a patra, Paris, 1947, p. 185. 

ratură seculară deja. Ţinând seama de mentalitatea gene¬ 
rală şi de ceea ce unul sau altul a trăit deja, este dificil să 
punem la îndoială discursurile unora ca şi ale celorlalţi. 
Credinţa dă naştere în acest caz credulităţii. Cel care, 
precum Guibert de Nogent, pare deosebit de lucid în legă¬ 
tură cu împrejurările confruntării sale cu demonul, pare 
să acorde o atenţie mai puţin ascuţită şi mai puţin critică 
faţă de afirmaţiile călugărilor de la Saint-Germer-de-Fly, 
în legătură cu acelaşi subiect. El face dovada unui dis¬ 
cernământ mai redus în faţa povestirii altora, decât în 
prezenţa faptelor în sine. Din această cauză, într-o mani¬ 
eră mai generală, literatura de viziune antrenează naşte¬ 
rea unui veritabil gen, în care ar fi cât se poate de dificil 
să găsim o experienţă trăită, chiar la modul oniric. 
Universul sacru nu rămâne în acest cadru mai puţin 
prezent, deoarece literatura confirmă spiritul general. 

De la experienţa, subtilă şi pătrunzătoare, fiind spiritu¬ 
ală sau chiar onirică, la literatura convenţională, de 
imitaţie sau de imaginaţie, distanţa nu este totdeauna 
prea mare. Câteva criţerii exterioare permit o primă 
selecţie: Abundenţa miraculosului este suspectă şi trans¬ 
formă povestirile în romane şi legende.' De la un domeniu 
la altul, itinerarul trebuie bine jalonat, pentru că este 
important pentru rigoarea studiilor să se deceleze bine 
punctul în care literarul se articulează cu istoricul. 
Transmiterea de la unul la altul prin povestiri fiind la 
originea tuturor ambiguităţilor. 

Orice opinie am avea despre viziunile şi visele oame¬ 
nilor din Evul Mediu,' trebuie să distingem ceea ce se 
prezintă ca legendă, chiar considerată ca autentică, de 
ceea ce este experienţă, chiar onirică. Tocmai pe această 
capacitate reală a persoanelor de a vedea şi de a trăi 
încercări se bazează dispoziţiile favorabile pentru accep¬ 
tarea a ceea ce nu este, uneori, decât compunere hagio¬ 
grafică. Temele literare rămân subordonate acestei capa¬ 
cităţi Imaginative, cât se poate de reale, care te face să 
vezi şi care, prin această calitate, constituie faptul de refe¬ 
rinţă. 

Este cât. se poate de evident că asocierea celor două 
aspecte, literar şi experimental, ale descoperirii supra¬ 
naturalului îi asigură acestuia coeziunea, durata şi influ¬ 
enţa asupra spiritelor. Studiile, angajate dintr-un punct 
de vedere literar, descriu o mentalitate cu exactitate şi 
nuanţe, dar nu scot în evidenţă punctul lor de ancorare 
în viaţă.- Experienţa viziunii şi a visului unor persoane iden¬ 
tificate şi cât se poate de reale este exact veriga lipsă din 
aceste demonstraţii. Prin urmare, este important să sub¬ 
liniem, de fiecare dată când este cazul, veridicitatea măr¬ 
turiilor asupra faptelor care, oricare ar fi, sunt prezentate 
cu mijloacele realităţii. 


D. CULTUL SFINŢILOR 

9 

Cultul sfinţilor este în mod evident strict legat de mira¬ 
cole, darul lor taumaturgic întemeindu 7 le reputaţia. 
Credincioşii-percep, în primul rînd, nişte capacităţi extra¬ 
ordinare, date de nişte forţe misterioase. Clericii reuşesc 
să explice că sfântul acţionează de la Dumnezeu, şi că 
este în lumea aceasta martorul atotputerniciei sale. Pe 
scurt, este un personaj sacru şi perceput ca atare. Nimic 
nu se opune la ceea ce evidenţa a acreditat încă din tim¬ 
pul vieţii acestuia. Bernard de Clairvaux este considerat 
sfânt încă de la primele sale călătorii de predicare. 
însoţitorii săi, călugări din aceeaşi abaţie, împărtăşesc 
opinia ţăranilor şi a oamenilor săraci întâlniţi pe drum. Şi 
unii şi ceilalţi solicită miracole şi aşteaptă ca Dumnezeu 
să-şi arate puterea printr-un semn răsunător. Clericii mai 
savanţi, episcopii şi legatul, în alte împrejurări, nu 
împărtăşesc încrederea mulţimii. Se tem ca sfântul să nu-şi 
prejudicieze puterea. Nici un taumaturg nu este sigur, 
este adevărat, că reuşeşte dintr-o dată. Cei din preajmă 
se tem de efectele unei decepţii. 

După ce sfântul a murit, perfecţiunea sa nu poate 
suferi nici un avatar. Ajuns în ceruri, nimic nu poate 
împiedica acţiunea sa de intermediere. în domeniul mira- 

colelor, eficacitatea pare a fi de partea martirilor şi a con¬ 
fesorilor care au ajuns în patria cerească. De aceea ati¬ 
tudinea cea mai comună este practicarea cultului la 
altare, sau, în altă parte, căutarea de relicve şi pelerinajul 
la mormânt. 

în mod efectiv, atitudinea cu privire la sfinţi pare foarte 
diferită, după cum este vorba despre un personaj viu sau 
despre un mort. Un taumaturg viu este cel mai adesea un 
misionar sau un predicator, un eremit, eventual, înconju¬ 
rat de veneraţia generală. Devoţiunea pe care o provoacă 
nu este niciodată scutită de o învăţătură religioasă sau de 
o lecţie de morală. Este dificil să obţinem de aici binefa¬ 
cerile dorite, fără a fi angajat într-un efort de rigoare doc- 
trinală sau etică. Viu, sfântul este exigent, iar miracolele 
împlinite lasă puţin loc chiulului. Obligaţia de a se con¬ 
verti este făcută cunoscută fără menajamente. Un sfânt 
slăvit pe altare este în mod evident mai discret, deoarece 
credinciosul însuşi este cel care fixează exigenţele cărora 
acceptă să li se supună. Comportamentul exemplar, fer¬ 
voarea, ascetismul şi înaltele calităţi spirituale ale unui 
mort se uită repede. Destinul postum al episcopilor lite¬ 
raţi, părinţi ai săracilor, al eremiţilor excesivi în asceză, al 
predicatorilor evanghelici pare să se confunde. Ei sunt 
toţi făcători de minuni. Moartea şterge particularităţile 
comportamentului sfinţilor, exemplaritatea lor şi, în mare 
parte, învăţătura lor. Rămâne de la ei o schemă recon¬ 
struită, pe măsura credincioşilor care ştiu să-l aducă pe 
sfânt la nivelul propriilor lor nevoi. Această diferenţă de 
stare de spirit apare la lectura comparată a culegerilor de 
miracole şi de vieţi de sfinţi cu caracter istoric. Morţi, 
sfinţii sunt încredinţaţi credincioşilor care fac din ei ceea 
ce li se pare lor bine. Hiatusul dintre cultul redus la uti¬ 
lizarea sa, oricât de ferventă ar fi, şi exemplaritatea com¬ 
portării este foarte mare 1 . 

Cultul sfinţilor înseamnă, de asemenea, hagiografie. 


1 Pentru secolul al XlII-lea, exemplu în J. PAUL, L’image de 
saint Franşois dans le trăite De miraculis de Thomas de Celano, 
în Francesco d’Assisi nellastoria, Roma, 1983, t. I, pp. 251-274. 

Aceste opere scrise au un public, autori şi o funcţie. 
Oricât de stângaci pot fi prezentate anumite vieţi, ele sunt 
opera clericilor sau a călugărilor care au cultură literară, 
adică a unei mici elite. în acest mediu restrâns, poţi fi în 
mod evident capabil să apreciezi nevoile, să dezvolţi teme 
ideologice şi să faci un elogiu circumstanţiat personali¬ 
tăţilor eminente a căror amintire nu s-a pierdut. 

Lectura unei vieţi de sfânt este un obicei monastic bine 
atestat, din moment ce, în conformitate cu Regula Sfân¬ 
tului Benedict, fiecare călugăr trebuie să citească o carte 
întreagă în timpul postului. Unii fac această alegere, aşa 
cum o dovedeşte lista lucrărilor distribuite de biblio¬ 
tecarul de la Cluny, într-un an neprecizat, de la mijlocul 
secolului al.XI-lea 1 . Este dintre toate lecturile propuse cea 
care întruneşte cele mai multe sufragii. Este adevărat că 
din povestiri de acest fel călugării pot aprecia cel mai bine 
dimensiunea vocaţiei lor, pot înţelege virtuţile celor vechi 
şi pot cunoaşte capcanele care îi aşteaptă. în acest dome¬ 
niu, exemplul vine de departe, din moment ce literatura 
monastică a antichităţii nu ignora forţa exemplului. 

Lecturii de devoţiune puteau să i se substituie intere¬ 
sul istoric şi patriotismul local. Nu trebuia să se treacă 
sub tăcere virtuţile unui fondator. Atunci când ele erau 
strălucitoare, gloria se revărsa asupra discipolilor săi. 
Dacă se vădea apt să facă minuni, mormântul său deve¬ 
nea un sanctuar. Notorietatea bruscă după descoperirea 
relicvelor cerea redactarea unei vieţi. Clericii şi călugării 
se străduiau în acest sens, cu mai multă sau mai puţină 
reuşită. Adesea, în lipsa documentelor istorice, ele erau 
simple compuneri retorice. Ele au valoare prin acumu¬ 
larea de topos care ilustrează corespunzător gusturile 
zilei. Unii împrumută de la alţii. Legendele cele mai 
curioase pot astfel să se transmită şi să se amplifice. Este 
vorba în acest caz despre fenomene literare foarte impor¬ 
tante, asupra cărora atenţia erudiţilor s-a îndreptat de 
multă vreme. Originea şi dezvoltarea unora dintre aceste 


1 A. WILMART, Le couvent et la bibliotheque de Cluny vers le 
milieu du XI 6 siecle, în Revue Mabilloru 1921, p. 37 şi urm. 

teme sunt pline de învăţăminte pentru istoria generală 1 . 
Cu toate acestea, ne vom feri să adoptăm un punct de 
vedere general, în legătură cu toată această literatură, 
care este prea disparată pentru a permite acest lucru 2 . 

Viaţa strămoşilor întemeietori, chiar îndepărtaţi, se' 
dezvăluie importantă în două cazuri. Atunci când este 
vorba despre o episcopie, este bine să dovedim că scaunul 
episcopal a fost întemeiat foarte devreme şi anume de'un 
discipol al apostolilor. Dincolo de vanitatea şi disputele de 
prioritate, adeseori se întâmplă ca autoritatea unui scaun 
episcopal asupra altuia să fie în consecinţă discutată. 
Sentimentele sunt, uneori, atât de excesive încât unii nu 
ezită să comită falsuri şi să le prezinte în faţa unui conci¬ 
liu local. Cu argumente de acest fel unii au susţinut 
apostolicitatea Sfântului Marţial de Limoges 3 . Strămoşii 
întemeietori au valoare atunci când istoriograful îi poate 
lega, în mod real sau printr-o genealogie fantezistă, de 
familia princiară dominantă. în Lorena, antecedentele 
carolingiene nu au valoare 4 . Pe această cale indirectă, 
abaţii se străduiesc să atragă interesul descendenţilor 
faţă de soarta caselor religioase şi încearcă să obţină din 
aceasta avantaje materiale sau spirituale. 

Vieţile de sfinţi ocupă deopotrivă un loc în liturghie. 
Biserica creştină îşi onorează de multă vreme martirii şi 
confesorii, şi le celebrează memoria, instituind o sărbă¬ 
toare în acest sens, fixată adesea pentru aniversarea 
morţii lor 5 . Solemnitatea este marcată prin evocarea vieţii 
şi a morţii sfântului. în timpul slujbei de noapte, Matu- 
Mna, care era împărţită în trei nocturne, se citea un anu- 


1 H. DELEHAYE, Les legendes hagiographiques [ 783]; B. DE 
GAIFFIER, Etudes critiques [789]. . 

2 Punctul de vedere al lui CH. G. LOOMIS, White Magic 
[802], pare excesiv. 

3 Cf. cu punerea la punct a lui M. AUBRUN, L’ancien diocese 
de Limoges [669]. 

4 B. DE GAIFFIER, L’hagiographie dans le marquisat de 
Flandre et le duche de Basse-Lorraine au XI e siecle, în Etudes 
critiques [789], pp. 415-508. 

5 H. DELEHAYE, Sanctus [783], 

mit număr de lecţii ce îi erau consacrate. Astfel, pentru 
Sfântul Martin, călugării de la Cluny recitau două¬ 
sprezece lecţii pentru sărbătoarea în sine şi opt la fiecare 
slujbă a Matutinei din timpul săptămânii 1 . Era una dintre 
cele mai mari solemnităţi. Deci, nici o sărbătoare fără 
vieţile sfinţilor. Nu toate sunt scrupuloase în materie de 
precizie istorică, cel puţin atât putem spune. Unele nu 
sunt decât compoziţii literare care celebrează diversele 
virtuţi ce se presupune că l-au caracterizat pe sfânt. 
Altele sunt mai încărcate de istorie. Din aceste vieţi litur¬ 
gice derivă predicile despre subiect. Scrise în latineşte, 
predicile sunt destinate în mod vizibil clericilor. Ele 
puteau eventual să slujească drept cadru unor predici în 
limba vulgară în scopul de a instrui mulţimea de credin¬ 
cioşi. 

Există şi biografii, în sensul exact al termenului, dar în 
număr mai mic. Ele sunt adesea opera discipolilor pioşi 
care, direct sau indirect, au informaţii despre profesorul 
lor. Viaţa lui Benedict din Aniane scrisă de Ardon, cea a 
lui Balderic, episcop de Liege, scrisă de un călugăr de la 
Saint-Jacques, viaţa Sfântului Anselm scrisă de Eadmer 
şi cea a lui Bemard de Clairvaux scrisă de Guillaume de 
Saint-Thierry şi Geoffroy d’Auxerre, pentru a nu lua decât 
lin exemplu pe secol, din diverse motive, au, toate, mari 
calităţi. Nu ar fi greu să adunăm la un loc mai multe zeci 
de asemenea scrieri, ce răspund aceloraşi criterii. Aceste 
opere se deosebesc de producţia hagiografică obişnuită, 
deoarece ele se referă la personaje apropiate care, cu 
toate că se bucură de o solidă reputaţie de sfinţenie, nu 
sunt încă slăvite pe altare. Ele sunt ecoul activităţii şi al 
învăţăturii sfântului în timpul vieţii sale şi constituie, 
deopotrivă, un elogiu insistent al acestora. Din această 
cauză, aceste opere comportă o uşoară ambiguitate. 
Desigur, sunt istorice. Dar ele înfrumuseţează deja viaţa 
eroului. Disimulează slăbiciunile. Este, de fapt, prima 
etapă în transformarea unei biografii în viaţă de sfânt. 


1 ULRIC DE CLUNY, Consuetudines Claniacenses, în PL, 
149 c 689. 

Studiile critice în legătură cu Vita prima a Sfântului 
Bemard au pus în evidenţă acest lucru 1 . Este sigur că, în 
acest caz, opera este scrisă pentru a obţine recunoaşterea 
sfinţeniei abatelui de la Clairvaux. îi este greu să exprime 
rezerve în legătură cu un aspect sau altul al personalităţii 
sfântului, sau să pună la îndoială temeiul unora dintre 
intervenţiile sale 2 . 

în legătură cu această literatură hagiografică şi biogra¬ 
fică este important să înţelegem semnificaţia globală. în 
fiecare epocă, elita restrânsă care scrie, redactează în 
cadrul politic, ecleziastic şi cultural în care ea descoperă 
imaginea personajului ideal, care ilustrează cele mai 
înalte virtuţi printre cele care se află în situaţia respec¬ 
tivă, având în vedere contextul. Astfel, prin vremuri, se 
profilează o istorie a sfinţeniei care este cea a modelelor 
oferite de cler, spre admiraţie şi poate spre imitare, cred¬ 
incioşilor. Preocupările generale se întrevăd aici. Ar fi 
greşit să credem că ele sunt simple, de-a dreptul politice 
şi în totul unanime. Epoca merovingiană şi-a ales sfinţii 
dintre membrii familiilor regale şi episcopi. Conducătorii 
poporului sunt astfel veneraţi. Sacrului, care înconjură 
exercitarea puterii, i se adaugă înalta aristocraţie. Prelaţii 
datorează un prestigiu inegalabil culturii lor şi funcţiilor 
pe care le exercită în oraşe 3 . Impulsurile către sfinţenie 
ale epocii carolingiene sunt mai puţin caracteristice. Rolul 
călugărilor în evanghelizare le pune în evidenţă, în vreme 
ce reforma îi împinge înainte pe episcopi. Voinţa de 
ascetism venită din Sudul Franţei conferă eremiţilor o 
audienţă singulară 4 . în imperiul Ottonilor, numeroasele 
vieţi de episcopi nu lasă nici un dubiu în legătură cu ide¬ 
alul de sfinţenie 5 . în alte părţi, imaginea este mult mai 
contrastantă. Apariţia .modelelor evanghelice traduce 

1 A. H. BREDERO, Etudes [584], 

2 J. LECLERCQ, Nouveau visage de Bemard de Clairvaux [593]. 

3 F. GRAUS, Vdk [7911. . 

4 C. J. POULAIN, L'ideal de saintete [811]. 

5 O. E. ZOEPF, Das Heiligen-Leben [418]. e 

evoluţia generala a sensibilităţii creştine. Totuşi, trebuie 
subliniat faptul că formele vechi nu dispar o dată cu con¬ 
textul cultural şi religios care le-a văzut născându-se. 
Sfinţenia regală şi episcopală este îndelung ilustrată în 
întreaga creştinătate 1 . 

Partea cea mai cunoscută a cultului sfinţilor este, în 
mod evident, cererea de miracol»», deoarece numeroasele 
culegeri nu ne lasă nimic necunoscut despre această 
practică, tot astfel ca şi hagiografia, gen literar pe care 
clericii şi călugării l-au ilustrat în. mod prolific. Abundenţa 
documentaţiei şi originalitatea sa par să fi condus cer¬ 
cetarea într-un domeniu care s-a vădit fructuos. Este cert 
că devoţiunea faţă de sfinţi are alte aspecte, mai puţin 
cercetate până acum, care se revelează ca promiţătoare. 

Cultul sfinţilor este un ritual oficial în care se mulează 
iniţiativele locale şi devoţiunea personală. Fie că este 
vorba despre închinarea unui sfânt unui loc de cult, 
despre dispunerea diferitelor altare într-o biserică sau 
despre repartizarea sărbătorilor pe întreg parcursul unui 
an liturgic, există aici elemente obiective care merită, 
toate, o atenţie minuţioasă. La acest nivel, ansamblul este 
semnificativ, prin echilibrul şi coeziunea sa. Se poate, 
oare, afirma că există un sistem de devoţiune ce orga¬ 
nizează timpul şi spaţiul? Este posibil, totuşi ar trebui să 
facem în acest sens dovada cu o documentaţie suficientă, 
în sfârşit, este sigur că un sanctoral nu este niciodată 
fără motivaţie şi el pune accentul pe unul sau altul din 
aspectele pietăţii. 

închinarea unei biserici unui sfânt, cu atât mai mult 
cu cât patronul nu a fost schimbat de-a lungul secolelor, 
este un indiciu interesant în legătură cu cultul care îi 
adună pe credincioşi la o sărbătoare votivă şi, în con¬ 
secinţă, în legătură cu orientările pietăţii. Hramuri ca 
Sfântul-Mântuitor, Sfânta-Maria sau chiar Sfântul-Ioan, 
care au cea mai timpurie utilizare, trimit direct la mis¬ 
terele mântuirii. închinarea bisericilor episcopilor înte- 

1 Este una din învăţăturile pe care o putem trage din 
lucrarea lui A. VAUCHEZ, La saintete en Occident [819]. 

meietori şi evanghelizatorilor se referă la vremurile 
obscure ale creştinării aşezărilor rurale. Sfinţii locali, 
desigur folclorici, se infiltrează printre ei şi sporesc impre¬ 
sia de particularism. Invers, difuzarea cultului sfinţilor 
universal celebraţi în Biserică este semnul unei integrări 
în comunitate. închinarea upor biserici' martirilor este o 
tradiţie foarte veche, iar unor apostoli, şi în mod special 
Sfântul Petru, marchează fidelitatea faţă de Roma. Mai 
există şi sfinţi războinici, membrii familiilor regale, epis¬ 
copii, eremiţii, alegerea ca hram a unui sfânt recent ră¬ 
mânând o excepţie. Această interpretare a hramurilor ne 
permite să apreciem sensul ecleziologic şi audienţa Sfân¬ 
tului Scaun apostolic. 

Cultul sfinţilor este, începând cu o anumită epocă, una 
dintre caracteristicile vieţii monastice. Benedict din Ani- 
ane prescrisese călugărilor să facă înconjurul altarelor şi 
să salute cu devoţiune sfinţii, înainte de Matutina 1 . Ace¬ 
laşi ceremonial este repetat înainte de terţă şi după com¬ 
pletă. Toate cutumiarele monastice din secolul al Xl-lea 
ţin seama de această prescripţie. Prin urmare, este de 
datoria unui abate să ofere călugărilor săi altare în număr 
destul de mare şi să le înzestreze cu relicve bine alese. 
Simpla întâmplare a descoperirii de trupuri sfinte nu 
epuizează dorinţa de a avea rămăşiţele unor patroni efi- 
caci. Este bine pentru cei mari, episcopi şi abaţi ca, 
mergând la Roma sau spre Pământul Sfânt, să fie pre¬ 
ocupaţi să obţină relicve, chiar la un preţ ridicat. Croni¬ 
cile citează, uneori, această solicitudine virtuoasă şi dau 
amănunte despre comorile transportate. 

Altarele şi relicvele sunt dispuse în biserici în aşa fel 
încât să permită un veritabil circuit. De exemplu la Saint- 
Riquier, unde aranjarea lor în navă şi în cor este perfect 
cunoscută, tot aşa ca şi itinerarul procesiunii duminicale, 
care trece pe rând pe la fiecare 2 . Dispunerea amplasa- 

1 B. ALBERS, Consuetudin.es monasticae, t. 3, Montecassin, 
1907, p. 154. 

2 C. HEITZ, L'architecture reliaieuse carolinaienne [243], 
pp. 58-59. 

mentelor evocă bazilica Sfântului Mormânt de la Ieru¬ 
salim, iar această referire alimentează evlavia, evocând 
fără încetare, prin simpla plimbare de la un altar la altul, 
moartea şi învierea Mântuitorului. Nu putem fi siguri că 
simbolismul dispunerii altarelor a fost atât de elaborat în 
toate bisericile de abaţii. Nu este sigur nici că au fost dis¬ 
puse peste tot relicvele cele mai jinduite. Este adevărat că 
sfinţii cei mai importanţi ocupă amplasamentele cele mai 
vizibile, iar cei a căror veneraţie este nesigură sunt înde¬ 
părtaţi lângă uşi, departe de altarul principal. Ierarhia 
este evidentă şi cu siguranţă semnificativă. Nimic nu 
dovedeşte, totuşi, că evlavia personală se înclină în faţa 
acestor incitări. Opoziţia dintre cultele majore şi cultele 
minore este sigură, fiecare credincios găsindu-şi binele 
acolo unde doreşte. Atunci când accentul propriu unei 
devoţiuni poate fi identificat, se dispune de un element 
important de apreciere. 

La Roma, unde tradiţiile creştine sunt cele mai autentice 
şi bisericile sunt numeroase, cultul sfinţilor are o istorie 
exemplară pe care este cu certitudine imprudent să o atri¬ 
buim celorlalte Biserici. La mijlocul secolului al VlII-lea, 
Biserica romană este încă fidelă concepţiilor păstrate din 
antichitatea creştină 1 . Cultul este legat de mormântul unui 
martir, al unui episcop sau al unui confesor şi de bazilicele 
ridicate în onoarea lor. De aceea, sfinţii veneraţi vin în prin¬ 
cipal din Biserica de la Roma propriu-zisă. Punctele forte 
sunt cultul pentru Sfântul Petru şi pentru Sfântul Pavel, cel 
pentru martirii romani şi pentru papi. încă din anii 750, 
pontifii se preocupă de readucerea, între zidurile Cetăţii, a 
relicvelor care se mai găsesc în cimitire, de-a lungul dru¬ 
murilor romane. Este indiciul unei atenţii mai mari. Este 
dovada că inviolabilitatea mormintelor, vechi principiu 
roman, nu mai are influenţă asupra spiritelor. Se impune 
deopotrivă convingerea că prezenţa relicvelor este de dorit în 
biserici, acolo unde credincioşii vin în mod obişnuit să se 
roage. Acest transfer al sacrului dinspre cimitire înspre bi¬ 
serici are, de asemenea, raţiuni materiale. Situaţia Romei este 
dificilă; sărăcit şi depopulat, oraşul s-a redus, iar mormintele 
pâr îndepărtate. Multe cimitire sunt părăsite. 

1 P. JOUNEL, Le culte des saints [797], 

Aceste mutări de corpuri sfinte capătă brusc amploare, în 
timpul pontificatului lui Paul I şi a celui al lui Pascal I, şi se 
continuă de-a lungul întregului secol al IX-lea şi, parţial, în 
cel de al X-lea. Aceste exhumări antrenează împărţirea şi 
dispersarea rămăşiţelor. Acest obicei, cunoscut încă din se¬ 
colul al V-lea în Africa, este atunci adoptat la Roma. Ose¬ 
mintele se transformă realmente în relicve şi împărţirea per¬ 
mite constituirea unor veritabile colecţii cu diverse sorti¬ 
mente. Papi ca Leon al III-lea şi Pascal I dotează bisericile 
preferate cu rămăşiţe. Cu excepţia câtorva trupuri sfinte 
aduse din Dalmaţia sau din Orient, ca acela al papei Cle¬ 
ment, aceste ceremonii nu transformă cu mult sactoralul 
roman, din moment ce totdeauna se ia din cimitirele din 
apropiere. 

Construirea noilor biserici este ocazia manifestării unei 
devoţiuni particulare, prin alegerea unui sfânt patron. Din 
secolul al IX-lea până în cel de al XH-lea, întemeierile sunt 
destul de numeroase pentru ca să se poată trage o concluzie 
serioasă din studiul lor. închinarea către Sfânta Fecioară este 
cea mai frecventă, secol după secol, ceea ce marchează perma¬ 
nenţa pietăţii faţă de Sfânta Maria. Alegerea hramului Sfântul 
Mântuitor nu este bine atestată decât în secolul al XH-lea. 
Printre sfinţii propriu-zişi, nu trebuie să-i luăm în calcul pe 
Petru şi Pavel, deoarece, stâlpi ai Bisericii romane, ei sunt 
patronii unor mari bazilici şi un fel de respect sacru pare să 
interzică apelarea la hramul lor în noile locuri de cult. Sfântul 
Laurenţiu, care a fost totdeauna obiectul unei devoţiuni spe¬ 
ciale la Roma, este foarte solicitat, ca şi Sfântul Ştefan, al 
cărui cult s-a răspândit în întreaga Biserică după descoperirea 
trupului său. Sfântul Andrei, fratele Sfântului Petru este bine 
atestat până în secolul al Xl-lea. Alegerea se îndreaptă către 
martirii romani, ca Sfânta Cecilia şi Sfinţii Cosma şi Damian, 
către taumaturgi, ca Nicolae din Bari, către sfinţii orientali. 
Prin urmare, ies din obişnuit câteva închinări către Sfântul 
Martin sau către Sfântul Adalbert din Praga. 

Aceste liste corectează întrucâtva impresia unui cult local 
ce se interesa mai întâi de martiri, intermediari eficaci pen¬ 
tru romani, deoarece ele conţin din abundenţă închinări că¬ 
tre Sfânta Fecioară, către apostoli şi Sfântul Ştefan. Orien¬ 
talii apar din cauza transferurilor de relicve şi a prezenţei 
călugărilor veniţi din aceste ţinuturi. Deschiderea către noua 
sfinţenie dobândită în ţara de misiune este cea care pare cel 
mai puţin atestată. Cu toate acestea, ea este cea care 
marchează vocaţia universală a Romei. 

Cultul sfinţilor mai este cunoscut prin calendarele 
liturgice, care dau, în acelaşi timp, data sărbătorii şi 
nomele celui care este celebrat. Fiecare biserică îşi poate 
venera propriii întemeietori, martirii şi asceţii. Particu¬ 
larismul diocezelor se etalează în mod liber în sanctoral. 
La Roma, documentaţia ne permite să urmărim evoluţia 
acestei devoţiuni faţă de sfinţi, graţie câtorva calendare 
repartizate pe mai multe secole. 

Până în secolul al X-lea, prevalează obiceiurile Bisericii 
antice. La Roma se celebrează sfinţii întemeietori. Petru şi 
Pavel, martirii romani şi papii. Apostolii par, în această 
epocă, mai puţin veneraţi decât în ţinuturile francilor, din 
cauză că nu pot fi prezenţi în altare prin relicve. Numai în 
a doua jumătate a secolului al X-lea, prin adoptarea 
Pontificalului romano-germanic se îndreaptă această 
anomalie. Roma primeşte de la regiunea Mainz, şi prin in¬ 
termediul său din Galia, o tradiţie mai bogată pentru ce¬ 
lebrarea apostolilor. Aceste lucrări liturgice nu aduc 
multe alte modificări. Orizontul sfinţeniei se lărgeşte la 
Roma începând cu secolul al Xl-lea, când sanctoralul 
primeşte un mare număr de martiri italieni şi de sfinţi 
orientali. în acelaşi moment, liturghia face loc din ce în ce 
mai mult papilor. Această tendinţă trebuie pusă în paralel 
cu afirmarea Sfântului Scaun apostolic, începând cu pon¬ 
tificatul lui Leon al IX-lea. De altfel, primirea moderată a 
sfinţilor străini, martiri şi episcopi galici, misionari din 
Germania, se explică printr-un du-te-vino de martirologii 
şi prin alte călătorii. Formele recente de sfinţenie nu sunt 
în mod obişnuit luate în calcul, cu excepţia cazului lui 
Thomas Becket, a cărui sărbătoare este celebrată la Roma 
încă din anii 1180. După această dată. Roma care ia con¬ 
ducerea procesului de canonizare se deschide cu adevărat 
către sfinţenia universală. 

Cultul sfinţilor acoperă în mod esenţial trei domenii ale 
pietăţii: devoţiunea privată pentru un făcător de minimi, 
celebrarea publică în cadrul unui an liturgic, imitarea 
unei vieţi după modelul prezentat de o biografie. Nici una 
dintre aceste activităţi nu o exclude pe cealaltă. Acelaşi 

credincios poate solicita succesiv o minune, poate partici¬ 
pa la sărbători şi se poate strădui să meargă pe calea 
trasată de sfânt. La drept vorbind, se pare că nu aceiaşi 
sfinţi sunt obiectul acestor trei aspecte diferite ale cultu¬ 
lui. Există taumaturgi puternici. Există, mai ales în¬ 
cepând cu secolul al XII : lea, exemple de asceză şi de 
evanghelism. Sanctoralul, care de preferinţă ţine cont de 
strălucirea martirilor, reaminteşte o istorie a originilor şi 
mult mai puţin virtuţile momentului. Este adevărat, 
credincioşii pot adera la una sau la alta din formele aces¬ 
tui cult şi nu la toate. în sfârşit, atitudinile nu sunt fixe, 
fiecare timp având preferinţele sale. Noutatea este aici 
perceperea din ce în ce mai concretă a exemplului de 
urmat. 


E. DUREREA SI MOARTEA 

9 

Legarea durerii de moarte înseamnă să ne îndreptăm 
atenţia asupra ultimelor momente ale unei vieţi şi asupra 
acestui înveliş din came şi sânge, prin care moare un om. 
în primul rând, este vorba despre moartea fizică şi despre 
ceea ce o precedă. Lumea de dincolo, care se deschide cu 
această ocazie, merită alte consideraţii, la fel doctrinele 
teologice ale sufletului. Faptele concrete reţinute aici nu 
sunt. dintre acelea pe care le evocă cel mai adesea sursele 
istorice şi nici dintre acelea pe care cercetarea le-a studiat 
cel mai mult. 

Legătura dintre durere şi moarte, care pare destul de 
firească, pare ivită dintr-o problematică ce apare la sfârşi¬ 
tul Evului Mediu 1 . Nimeni nu a uitat versurile lui Franşois 
Villon, a căror rezonanţă este atât de modernă. Ne putem 
gândi că alt fel se întâmplă în cursul secolelor precedente. 

Nu există reprezentare iconografică a durerii fizice în 


1 II dolore [796] Actele acestui Congres arată slăbiciunea 
legăturii dintre cele două noţiuni pentru această perioadă. 

artă, din secolul al IX-leâ până în cel de al Xll-lea 1 . Aceas¬ 
tă lacună trebuie apropiată de povestirile despre moarte. 
Descrierea suferinţelor unui rănit sau ale unui muribund 
pare foarte rară. Există un fel de reţinere în texte, 
deoarece marile personaje, care au pe lângă ele un biograf 
pentru ultimele clipe de viaţă, se sting cu o demnitate în 
care sentimentele creştine se adaugă stoicismului. 
Această lipsă de patetism se relevă încă de la Vita Carolt 
Viaţa lui Augustus, ce serveşte de model, urmăreşte evo¬ 
luţia stării lui Princeps cu mult mai multe detalii. Această 
atenţie puţin morbidă nu este reluată. Augustus doreşte 
să moară fără suferinţă şi alţi Cezari doreau să-şi conti¬ 
nue sarcina până la capăt. Pe scurt, modelul imperial 
revăzut de Eginhard lasă puţin loc efuziunilor 2 . Este ade¬ 
vărat că expresia însăşi a suferinţei şi a durerii fizice 
pune problema în sine. Nu se pot aborda toate prohlemele 
pe care le pune moartea fără să fii bine lămurit asupra 
acestui aspect. 

Dimpotrivă, sursele istorice prezintă în mare măsură 
tristeţea acelora care au pierdui un părinte, un frate, un 
prieten, un profesor sau un stăpân. Literatura şi cânte¬ 
cele de gestă, în special, dezvoltă această temă cu em¬ 
fază 3 * . Unele dintre aceste lacrimi sunt retorice şi sunt 
rezultatul ceremoniilor de doliu şi al scrisorilor de conso¬ 
lare. Aceleaşi sentimente exprimate în biografii destul de 
sigure merită mai multă consideraţie. Este adevărat că 
există un contrast curios între sobrietatea morţii şi ges¬ 
turile de disperare prin care este întâmpinată vestirea sa. 
Durerea lui Ludovic cel Pios la moartea lui Carol cel Mare 
este, oare, retorică sau răspunde obligaţiilor ceremoniilor 


1 Y. LABANDE-MAILFERT, La douleur ei la, mort dans l’art 
des XII e etXtîI 6 siecle, în R dolore [796], pp. 293-332, reluat în. 
Y. LABANDE-MAILFERT, Etudes d'iconographie romane eţ d’his- 
toire de l'art, Poitiers, 1982, pp. 9-85. 

2 A se vedea, de asemenea, şi moartea lui Otto I la WIDUKIND 
DE CORVEY. 

3 P. ROUSSET, Recherches sur l’emotivite ă l’epoque romane, 

în CCM, 1959, pp. 53-67. 

oficiale? Patetismul este, în orice, caz, de partea celor vii 1 . 

Este adevărat că personalizarea puterii este cea pe 
care moartea unui prinţ sau a unui epsicop poate să nu o 
lase Iară consecinţe, pentru un întreg popor de supuşi şi 
de dependenţi. Cu toate acestea, este vorba totdeauna 
despre decesul unui om ce exercită puterea, fie religioasă, 
fie de senior feudal, iar plânsul care se ridică cu această 
ocazie pare tradiţional. Se deplânge nenorocul celor mari 
atinşi de moarte. Forţa emoţională a unui asemenea 
eveniment pare considerabilă. Există destule alte exemple 
ale unei asemenea posibilităţi de a emoţiona mulţimile şi 
este cât se poate de stângaci regele care nu a ştiut să-şi 
facă deplânsă moartea. Liturghia funerară a puterii nu 
surprinde istoricul. Fastul său merită descrierea 2 . Como- 
ţiile populare captivează atenţia. Totuşi, excepţiile sunt 
cele care se bucură de cel mai mare interes, deoarece tul¬ 
bură schemele mentale bine stabilite: prinţii abandonaţi 
pe patul lor de moarte, papii şi episcopii sărăciţi de un 
anturaj care fuge, cadavrele celor mari lăsate la dispoziţia 
mulţimilor. Există aici ceva necuviincios şi scandalos care 
subliniază ordinea normală a decesului. 

Durerea anturajului este reprezentată în artă. Figuri, 
cu mâna îndreptată spre obraz sau chiar cu mâinile 
împreunate, par sa se abandoneze unei meditaţii triste, 
fără gesticulaţie. Reprezentarea Măriei, la picioarele crucii 
sau primindu-şi fiul mort, permite perceperea dintr-o 
dată a paroxismului. Nici o durere nu o poate depăşi pe 
aceea şi ea este universal cunoscută. Grandoarea şi dem¬ 
nitatea merg aici împreună şi nu se face nici o concesie 
afectării 3 . 

Moartea fizică a celor mai importante personalităţi este 
sobru evocată. Vita Caroli este aici un martor important. 
Atins de o febră severă, împăratul zace la pat şi este pus 
la dietă. O pleurezie îl răpeşte într-o săptămână. Mai 


1 ERMOLD LE NOIR, Poeme sur Louis le Pieux, ed. E. Faral, 
Paris, 1964, p. 61. 

2 A. ERLANDE-BRANDENBURG ,.Le roi est 'mort [786], 

3 Y. LABANDE-MAILFERT, art. cit 

înainte, primise împărtăşania. Acestei relatări Eginhard îi 
acordă mai puţină atenţie decât celei a funeraliilor. Cel 
mai important fapt îl constituie prevestirile acestei morţi, 
de care împăratul nu voise deloc să ţină seama, şi, deo¬ 
potrivă, testamentul său, pe care Eginhard îl reproduce în 
întregime. în legătură cu aceste aspecte, autorul ia mode¬ 
lul de la Suetoniu. Moartea lui Augustus este abundent 
anunţată şi unele dintre semnele premergătoare sunt 
reluate de Eginhard pentru Carol cel Mare. Otto I este 
precedat în moarte de diverşi membri ai anturajului său, 
ceea ce nu poate fi acţiunea hazardului. Această temă, 
care, într-adevăr nu este prezentă în toate ocaziile, face 
din moartea prinţului un moment crucial, stabilit de pu¬ 
terea divină şi perceptibil dinainte celor mai avertizate 
spirite. Cursul destinului devine sentinţă divină, cunos¬ 
cută prin profeţie. Semne ale naturii sau anumite eveni¬ 
mente vestesc moartea prinţului, în vreme de sfântul este 
informat despre a sa prin revelaţie şi face cunoscută data 
anturajului său. 

Prinţul şi episcopul, bolnavi pe moarte, au încă de păs¬ 
trat o atitudine exemplară. Nici unul dintre ei nu pare să se 
lase pradă disperării. Otton I şi-a dat sufletul creatorului 
tuturor lucrurilor "fără nici un geamăt şi în deplină liniş¬ 
te" 1 . Le revine celor mari să-şi reconforteze anturajul, să 
trăiască eventual aşa cum le era obiceiul, până la sfârşit, să 
fie rege sau împărat până la ultima suflare. Dictarea testa¬ 
mentului dovedeşte că îşi ştie sfârşitul apropiat şi îşi 
păstrează deplina luciditate. Episcopii pot face câteva ges¬ 
turi suplimentare de pietate, dar de obicei preferă să-şi 
încurajeze apropiaţii şi să dezvăluie câteva cuvinte bine 
simţite, în legătură cu fragilitatea vieţii şi a bunurilor sale. 
Pe scurt, la acest nivel, se moare în frumuseţe, cu alte 
cuvinte cu o anume demnitate compusă din calm şi din li¬ 
nişte. Există, cu siguranţă, un anumit montaj, dar nu se 
poate spune dacă este real sau pur literar, 

Carol cel Mare moare după ce a primit împărtăşania. 


1 WIDUK1ND DE CORVEY, Rerumgestarum saxonicarum, 
cartea a IlI-lea, cap. 75. 

Se întâmplă la fel cu Otto I. Ludovic al Vl-lea cel Gros se 
spovedeşte în mal multe rânduri, deoarece moartea sa 
întârzie, şi primeşte cu devoţiune ultima împărtăşanie. Pe 
scurt, prinţii mor ca buni creştini, după ce au primit sfin¬ 
tele taine ale Bisericii. Aceste gesturi au o semnificaţie 
religioasă incontestabilă, ţinând seama de ritualul pentru 
celebrarea unei morţi. Este suficient să relevăm, deocam¬ 
dată, că aici este vorba de morţi bune şi sfinte. Sentinţa 
ce pune capăt zilelor prinţului este acceptată, el moare în 
linişte deplină, este un ales al cerului! Se întâmplă cu 
totul alt fel cu morţile violente, venite pe neaşteptate şi 
fără un semn prealabil. Un deces survenit astfel, atunci 
când credinciosul nu are posibilitatea de a se spovedi şi 
de a se împărtăşi, pare suspect. Nu există dovada unei 
morţi bune, care să deschidă calea divinităţii spre sufletul 
celui defunct. 

Moarte bună sau rea. Această interogaţie este prezentă 
în orice ocazie, deoarece ea este cea care subîntinde toate 
aceste povestiri. Martori şi cronicari iscodesc împreju¬ 
rările morţii tuturor personajelor de oarecare importanţă. 
Ei încearcă să ghicească, după semnele exterioare, în ce 
categorie trebuie să-l aşezăm pe defunct. Un prinţ asasi¬ 
nat într-o biserică în timp ce şe roagă este un martir şi 
cazul său este limpede 1 . Să mori în luptă pentru Dumne¬ 
zeu este o cauză apreciată foarte devreme şi perfect 
admisă. Dimpotrivă, morţile atroce perturbă buna rân- 
duială. Cele care surprind în situaţii aventuroase, ridicole 
sau scabroase sunt malefice, în mod evident. Să mori 
noaptea, brusc, fără ştirea nimănui, nu este cel mai bine. 
Interpretarea acestor semne funeste este totdeauna deli¬ 
cată. Ideea de damnaţiune nu este niciodată destul de 
departe. în mediile monastice şi clericale, se fac, în aceste 
situaţii, maşinaţiuni diabolice, destinate să surprindă un 
păcătos înaintea pocăinţei. 

Aceste intuiţii servesc drept punct de plecare pentru 
raţionamente implicite care sunt la baza tuturor textelor 


1 Conform GALBERT DE BRUGES, Histoire du meurtre de 
Charles le Bon comte de Flandre, ed. H. Pirerme, Paris, 1897. 

despre moarte. Vestită prin preziceri şi semne, o agonie 
nu este neaşteptată. Ea estş dorită de Dumnezeu, deoa¬ 
rece a venit ceasul şi a hotărât astfel în înţelepciunea sa. 
Avertizat, credinciosul are timpul să se pregătească pen¬ 
tru un bun sfârşit. Este evident că nu este niciodată bine 
să neglijezi mesajele venite din cer, aşa cum a făcut Carol 
cel Mare. Ar rămâne să ştim dacă boala este, ea însăşi, 
percepută în mod obişnuit ca un indiciu sigur, înlocuind 
semnele exterioare 1 . Din acel moment este timpul dictării 
unui testament, deoarece darurile făcute săracilor uşu¬ 
rează această călătorie a. sufletului către cer. Spovedania 
şi mai ales împărtăşania, singurele atestate în cele mai 
vechi povestiri, constituie sancţiunea liturgică a acestei 
pregătiri. Eficacitatea sfintei taine este sublimată de toate 
textele. 

O moarte funestă apare ca o piedică sau o ambuscadă, 
în care spiritele răufăcătoare execută o lovitură rea. Este 
un sfârşit părăsit de Dumnezeu. Este o ordalie definitivă 
care îl duce la confuzie pe cel care a angajat lupta. Să 
mori în aceste condiţii înseamnă să te blestemi. Ase¬ 
menea evenimente incită la cercetarea vieţii defunctului 
pentru a găsi crima sau păcatul responsabil de o aseme¬ 
nea neşansă. Rareori se întâmplă ca o viaţă să poată 
rezista la o asemenea anchetă. Din acel moment, împre¬ 
jurările exterioare au primit o justificare,, iar ordinea reli¬ 
gioasă a lumii este în afară. Astfel greşelile ascunse se 
află revelate, la sfârşit, prin caracterul dezonorant al 
morţii. Este adevărat că experienţa cotidiană face înţelese 
circumstanţele unui deces şi, în consecinţă, o întreagă 
fabulaţie spirituală şi morală se bazează pe indicii care nu 
au nici o valoare morală. Psihologia morţii pare aici ele¬ 
mentul determinant, ceea ce, într-un context creştin, este 
destul de îndrăzneţ. 

Rămâne de evaluat locul lăsat în această sensibilitate 
sfintelor taine şi vieţii morale. încă din antichitatea creş¬ 
tină, credinţa şi practicarea virtuţilor par indispensabile 


1 Se pare că aşa se întâmplă în viaţa arhiepiscopului Brunon 
de Ruotger, în cea a lui Ludovic al Vl-lea scrisă de Suger etc. 

pentru abordarea momentului crucial al morţii. Cine nu a 
trăit potrivit moralei se poate converti şi face penitenţă. 
Se înţelege că rugăciunea pentru cei morţi spală sufletul 
de păcatele mici, dar nu poate obţine iertarea crimelor. Pe 
patul de moarte, credinciosul mai poate face câteva ges¬ 
turi esenţiale, pe care liturghia le stabileşte foarte de¬ 
vreme. Rolul principal în această celebrare creştină a 
morţii îl are împărtăşania. 

' în cel mai vechi ritual roman, muribundul primeşte la 
ultima împărtăşanie pâinea sfinţită, „ce va fi apărătorul 
său şi ajutorul întru învierea celor drepţi şi care îl va 
învia" 1 . Această împărtăşanie nu este precedată de nici o 
mărturisire, pentru că disciplina Bisericii cunoaşte, la 
această dată, penitenţa publică şi nu mărturisirea, care 
se poate reînnoi, a păcatelor. în acest context, primirea 
Eucharistiei înseamnă confirmarea pentru ultima oară a 
unirii sale cu Biserica şi cu Dumnezeu. Textul liturgic, 
care iiisistă cu putere asupra rolului sfintei taine în 
împlinirea promisiunilor în lumea de dincolo, îi conferă o 
eficacitate aproape automată, care nu este deloc în spiri¬ 
tul antichităţii creştine. Faptul că împărtăşania îl învie pe 
credincios pentru eternitate este o formulă surprinzătoare. 
Or, trebuie să ne gândim că sacramentarele romane cele 
mai vechi sunt recopiate multă vreme în abaţii şi peste tot 
în Europa Occidentală. Sunt folosite încă în secolele al X-lea 
şi al Xl-lea, în ciuda arhaismului lor. La această dată, con¬ 
vertirea- generală la creştinism a schimbat complet con¬ 
diţiile spirituale în care se desfăşoară liturghia morţii. 

împărtăşirea lui Carol cel Mare pe patul de moarte, 
precum şi cea a lui Otto I, fără mărturisire prealabilă, par 
aplicarea strictă a ritualului străvechi. Ţinând seama de 
spiritul care inspiră formula iniţială, este greu să nu cre¬ 
dem că împărtăşania este primită ca un gaj pentru 
intrarea în cer, fără întârziere sau tergiversare. De aceea, 
în acest context, primirea sfintei taine pe patul de moarte 
este în mod evident dovada unei morţi bune şi sfinte. 

1 D. SICARD, La liturgie de la mort [816]. 

Nimic nu ne permite, pentru această dată, să ne îndoim 
de automatismul mântuirii. Invers, morţile violente, la 
care ritualul nu poate fi îndeplinit, lasă anturajul fără 
certitudini. Pe scurt, însăşi liturghia contribuie la această 
clasificare a deceselor în bune şi rele, în măsura în care 
mântuirea pare legată de împlinirea exactă a ultimului 
gest de pietate. Această utilizare materială a sfintei taine, 
în total dezacord' cu convingerile Bisericii antice, conferă 
întreaga sa seninătate morţilor bine rânduite. 

Aceste concepţii aproape magice nu pot rezista accesu¬ 
lui reformist. Este suficient să citim povestirea lui Suger 
despre moartea regelui Ludovic al Vl-lea, pentru a măsu¬ 
ra drumul parcurs. Regele se mărturiseşte, şi încă în mai 
multe rânduri, deoarece moartea sa întârzie. Deopotrivă, 
primeşte împărtăşania. Contextul este schimbat sensibil, 
din moment ce este penitenţial, în principal. Regele 
înţelege să obţină iertarea pentru acţiunile din întreaga sa 
viaţă, înainte de a se prezenta în faţa judecătorului. 
Percepţia morţii este complet diferită! 

în ritualurile cele mai-vechi, împărtăşirea muribundu¬ 
lui este urmată de rugăciuni neîntrerupte, până la sfârşit, 
între altele, asistenţa cântă psalmi. Această practică se 
menţine şi este cunoscută în mănăstiri, cel puţin până în 
secolul al XH-lea. în jurul celui care agonizează se orga¬ 
nizează ca o rugăciune continuă. Se poate da acestor 
fapte o interpretare foarte spiritualizată. Pare preferabil, 
din punct de vedere istoric, să le apropiem de tradiţiile 
monastice despre clipa morţii şi, în special, de Dialogurile 
lui Grigore cel Mare. 

Pe patul său de moarte, înainte de a-şi da sufletul, 
credinciosul vede îndreptându-se spre el o cohortă de 
îngeri, pe sfântul său patron, apostolii sau pe oricare alt 
sfânt protector. Şi unii şi alţii sunt acolo pentru a-i primi 
sufletul şi pentru a-1 ajuta în urcarea sa la cer. Traver¬ 
sând aerul infestat de demoni, sufletul are nevoie de ocro¬ 
titori pentru a se apăra de ghearele lor. La căpătâiul celor 
blestemaţi viri demonii, care iau în primire un suflet ce le 
aparţine. De aceea, rugăciunea continuă a celor din jurul 
muribundului pare inspirată de voinţa de a respinge spi- 

ritele rele şi de a asigura un zbor liniştit al sufletului. 
Această fantasmagorie poăte primi o interpretare morală 
sau sacramentară, după cum se insistă asupra comporta¬ 
mentului defunctului sau asupra forţei rugăciunii. Din 
acest punct de vedere, această punere în scenă ce-şi are 
originea intr-un apocrif din secolul al III-lea, Apocalipsa 
lui Pavel, este adaptabilă contextului spiritual 1 . 

Prin urmare, nu există nimic uimitor în faptul că sce¬ 
nariul tradiţional este încă reluat de un spirit atât de 
avertizat .precum Guibert de Nogent. Moartea călugărilor 
de la Saint-Germer-de-Fly este relatată în acord cu aceste 
principii, iar comportarea unora, ca şi a celorlalţi nu se 
explică decât prin aceste concepţii 2 . Sentimentul pre¬ 
zenţei unor demoni în jurul patului mortului, al necredin¬ 
ciosului sau al păcătosului este împărtăşit de incono- 
grafie. în reprezentările morţii bogatului rău, turma lor 
este adunată la căpătâiul muribundului al cărui suflet, 
sub formă de homunculus, iese pe gură. Temele icono¬ 
grafice sunt, în acest caz, deosebit de apropiate de scrieri. 
Există o coerenţă între tradiţia venită din antichitate, 
practica monastică şi reprezentări, care este extraordinar 
de surprinzătoare. Pare dificil de eliminat această sensi¬ 
bilitate atât de caracteristică, în beneficiul concepţiilor 
mai teologice, atestate cum se cuvine doar la învăţaţi. 

Există efectiv meditaţii de o înaltă inspiraţie. Autorii 
amintesc, în general, certitudinea morţii şi incertitudinea 
momentului. Tema este veche şi conţine un apel la vigi¬ 
lenţă. în plus, există consideraţii despre lume şi despre 
trupul uman în care se exprimă un pesimism de regulă. 
Lipsa de consideraţie pentru prezent şi elogiul lumii de 
dincolo nu reuşesc să facă să dispară toată spaima şi 
toată oroarea morţii. Nu s-ar putea spune dacă este vorba 
despre o spaimă cât se poate de firească sau despre o 
nelinişte în legătură cu destinul final. Autorii expun mij- 


1 J. NTEDIKA, L’evocation de l'au-delă [807). 

2 J. PAUL, Le demoniaque et l’imaginaire dans le De vita sua 
de Guibert de Nogent, în Le diable au Moyen Age, Aix-en- 
Provence-Paris, 1979, pp. 372-399. 

loacele pentru a se pregăti cum se cuvine pentru această 
clipă supremă. Penitenţa şi confesiunea sunt pe primul 
loc, apoi rugăciunea Bisericii. La scriitorii mistici, scena¬ 
riul tradiţional al morţii apare puţin, este prezent doar în 
planul secundar 1 . Discuţii teologice despre moartea lui 
Christos, principiul răscumpărării deschid reflecţia des¬ 
pre lumea de dincolo. 

Am putea prefera acestor sentimente, puţin prea stă¬ 
pânite pentru a emoţiona, elegia pe care Sfântul Bemard 
i-a dedicat-o fratelui său Gerard 2 . Există, bineînţeles, o 
plângere funebră în care supravieţuitorul se întristează, 
conform cu principiile retorice bine stabilite. Cu toate 
acestea, durerea este exprimată admirabil şi conferă un 
accent mai uman certitudinilor religioase. Bemard învi¬ 
nuieşte moartea pe un ton patetic. La această dată, nu 
există personificarea a ceea ce nu este decât un deces sau 
un final, iar apostrofările ce sugerează o anumită rea- 
voinţă şi prin urmare o intenţie, vin de la marea artă lite¬ 
rară şi nu de la o întruchipare dobândită. De fapt, abatele 
de la Clairvaux uzează de formule generale şi abstracte şi 
nu preia nici una din imaginile fantasmagoriei tradiţio¬ 
nale. Mitul morţii cu zborul sufletului înconjurat de îngeri 
şi sfinţi dispare complet. Această sobrietate, alături de 
vehemenţa sensibilităţii, face din modul cum Bemard 
deplânge moartea fratelui său un text aparte şi, probabil, 
puţin caracteristic. 

Istoricul neglijează multe alte fenomene din cauză că 
se ocupă doar de ce este important în perceperea morţii. 
Este sigur că în acest domeniu nu dispar impulsurile cele 
mai arhaice. Ele apar când a sosit clipa şi se amestecă cu 
cele mai recente sentimente. Nimic nu ne lasă să credem 
că prin creştinare s-au dezrădăcinat toate credinţele ante¬ 
rioare. Doar discreţia sursei de natură savantă disi¬ 
mulează spaima de strigoi şi toate superstiţiile prividu-i 
pe morţi. Cutare sau cutare aspect al acestor fenomene se 


1 De ex. PIERRE DE CELLE, L’ecole du cloitre, ed. G. de 
.Martel, Paris, 1977. 

2 BERNARD DE CLAIVAUX, Sermones in Cantica canticorum, 
XXVI. 

poate dezvălui prin sublinierea diferitelor gesturi făcute în 
jurul cadavrelor, al mormintelor şi în multe alte ocazii. 
Menţinerea unui mobilier funerar sau a practicilor de 
înhumare ce nu au nimic liturgic poate sugera anumite 
interpretări, care sunt de discutat 1 . Povestirile lasă să se 
întrevadă temeri rău dominate. Penitenţialele selectează 
un lot de practici condamnate, cu sens mai mult sau mai 
puţin explicit. Ansamblul pare sugestiv. 

Analiza acestui material disparat şi parţial evanescent 
nu ne oferă totdeauna o imagine coerentă despre această 
nebuloasă de credinţe şi de sentimente. Apropierile nece¬ 
sită verificarea atentă, iar explicaţiile pot fi eludate. 


F. LUMEA DE DINCOLO 

Moartea întredeschide porţile unei lumi misterioase, 
unde viaţa se prelungeşte sub o altă formă. Această 
credinţă este obişnuită şi străveche. Ea se explică într-o 
literatură specifică, ce face inventarul pericolelor, pre¬ 
cizând conduita ce trebuie urmată şi cuvintele ce trebuie 
folosite. Descrierea unei alte lumi, oriunde ar fi situată şi 
oricare ar fi natura sa, se inserează fără dificultate în 
acest program 2 . într-un univers populat cu eroi şi zei, 
aceste călătorii pe drumurile din lumea de dincolo nu pun 
multe probleme critice, din moment ce întreaga mitologie 
este plină de povestiri ce conduc de la cer la pământ şi în 
infern. 

La mesopotamieni, la egipteni, la greci şi la romani, 
lumea de dincolo are caracteristici diferite, în concor¬ 
danţă cu contextul cultural originar. Aceste doctrine se 
amalgamează, mai mult sau mai puţin, dând naştere la 

1 J. BORDENAVE, M. VIALELLE, La mentălite religieuse des 
paysans de l’Albigeois medieval, Toulouse, 1973. Cercetările 
prezentate în această lucrare sunt interesante fără ca, totuşi, 
concluziile să câştige adeziunea 

2 F. BAR, Les routes de l’autre monde [776]. Este un inventar 
succint al diferitelor mitologii. 

povestiri clasice, precum coborârea lui Enea în infern, pe 
care creditul lui Vergiliu o face cunoscută clericilor din 
Evul Mediu 1 . Se adaugă apoi inspiraţia ebraică, vehicu¬ 
lată de Biblie sau de scrierile apocrife. în sfârşit, creştinii 
au despre eternitate o credinţă explicită, ce le asigură fer¬ 
mitatea în martiriu. Pe scurt, există în legătură cu lumea 
de dincolo o multitudine de tradiţii, încă din antichitate. 
Lumea celtică şi cea germanică nu sunt mai puţin bogate 
şi au propria lor mitologie. 

Elaborarea concepţiilor medievale despre lumea de 
dincolo împrumută pe larg de la Biserica străveche. 
Apocalipsa lui Pavel, un text apocrif din secolul al IlI-lea, 
şi Patimile Sfintelor Perpetua şi Felicitas sunt mărturiile 
cele mai importante ale acestor prime cercetări. Aceste 
opere pun în circulaţie o fabulaţie aproape de neuitat. în 
Apocalipsă există explicaţia că, în ceasul morţii, sufletul 
credinciosului este confruntat cu demonii. în călătoria sa 
către judecata lui Dumnezeu, la ceruri, el se ridică prin 
aer, unde numai cel care a fost drept trece liber, susţinut 
de îngerul său păzitor. După această încercare, el intră în 
rai. Dacă sufletul este păcătos, îngerii îl părăsesc şi este 
deci lăsat demonilor, care îl aruncă în tenebrele din afară 
şi în gheenă. în acelaşi apocrif, Apostolul Pavel descrie 
îndelung paradisul şi infernul, elemente constitutive 
esenţiale ale lumii de dincolo creştine 2 . Sub o formă oni¬ 
rică mărturisită, cele două viziuni ale Sfintei Perpetua 
ilustrează aceeaşi temă, folosindu-se de o altă gamă de 
imagini. Sfânta, care trebuie să înfrunte martiriul, se vede 
călcând în picioare un balaur, a cărui gură se deschidea 
spre a o înghiţi în momentul în care ea urca prima treap¬ 
tă a scării ce o conducea la cer. Desigur, ea scapă din 
această capcană. în cel de al doilea vis, ea strivea cu căl¬ 
câiele capul unui egiptean şi, victorioasă, se îndrepta spre 
poarta- celor vii. Oricare ar fi originea imaginilor folosite, 


1 P. COURCELLE, Les Peres de l’Eglise devant Ies enfers uir- 
giliens, in AHDLMA, 1955, pp. 5-74. 

2 Textul Apocalipsei lui Pavel pare de origine egipteană. 

este limpede că, şi într-un caz şi' în altul, este vorba 
despre lupta sufletului împotriva demonilor, în momentul 
în care părăseşte trupul 1 . 

In aceste texte, lumea de dincolo este abordată din 
punctul de vedere al destinului sufletului individual. 
Revelaţia creştină este explicită în legătură cu preafericita 
eternitate în Ierusalimul celest şi în legătură cu infernul, 
dar este, dimpotrivă, foarte discretă în legătură cu pe¬ 
rioada intermediară ce merge de la moarte la reînvierea 
generală şi la Judecata de pe urmă. Ce soartă au sufletele 
ce nu şi-au regăsit încă un corp? Biserica, ce ne învaţă 
nemurirea sufletului, se cuvine să-şi stabilească opinia 
despre statutul său în întreaga perioadă. Doctrina se sta¬ 
bileşte într-un mare interval de timp, iar dezbaterea 
rămâne deschisă vreme îndelungată. Revelaţia furnizează 
puţine elemente pentru a se ocupa de acest aspect. 
Apocalipsa lui Pavel şi viziunea Sfintei Perpetua acoperă 
această lacună. Aceste texte îi asigură pe credincioşi în 
legătură cu destinul lor imediat, aducându-le la cunoş¬ 
tinţă capcanele pe care le. întâlneşte sufletul. Pe scurt, 
tradiţia călătoriilor în lumea de dincolo este rodnică pen¬ 
tru a acoperi acest interval rău definit şi lăsat în voia ima¬ 
ginaţiei. Este vorba, în acest caz, de o escatologie indivi¬ 
duală, care este cât se poate de evident că nu poate fi 
luată în considerare decât dacă nu intră în contradicţie 
cu învăţătura creştină în legătură cu iadul şi cu paradisul 
celest, date esenţiale ale credinţei. 

Dialogurile lui Grigore cel Mare abordează problema 
celeilalte lumi în ansamblul ei, străduindu-se să coordo¬ 
neze diferitele elemente şi ţinând seama în special de 
povestirile sfinţilor. Forma proprie a acestei opere, ce pro¬ 
cedează prin naraţiuni scurte, mai mult sugestive, decât 
explicite, permite o abordare discretă şi, per total, destul 
de suplă, a problemei. Grigore ştie că cei drepţi vor fi 
adunaţi în Ierusalimul celest, în preajma lui Dumnezeu. 


1 Aceste texte sunt analizate de J. NTEDIKA, L’evocation de 
l'au-delă [807]. 

Descrierile din Apocalipsa lui Ioan funizează un material 
abundent, destul de uşor de comentat simbolic. Iadul 
există, papa nu se îndoieşte de acest lucru. Este un loc 
unde cei răi trebuie să-şi suporte pedeapsa. Cosmografia 
antică şi poate tradiţia literară romană sugerează o am¬ 
plasare subterană. Focul, care este unul din elementele 
de tortură recunoscute, permite imaginea unei localizări 
pe coasta Siciliei sau în insulele Lipari. Vulcanii ce se 
deschid peste o lume arzând pot trece drept porţile infer¬ 
nului. Grigore cedează astfel, mai mult sau mai puţin, 
tentaţiei de a localiza geografic aceste date religioase. 
Această tentativă nu este absurdă în contextul cultural al 
acestei epoci. Pentru ştiinţă ca şi pentru experienţa ime¬ 
diată, există o lume superioară, celestă şi luminoasă, şi o 
lume subterană, dedesubt, infernală în sensul exact al 
termenului. în aceste cercetări, papa rămâne rezervat, 
ferindu-se de prea mult realism graţie mişcării neîncetate 
a ficţiunii literare. 

în Dialoguri, destinul individual al sufletului în timpul 
perioadei intermediare este evocat în mai multe povestiri. 
Sufletul se mai poate purifica şi scăpa astfel de o con¬ 
damnare definitivă. Este afirmaţia esenţială. Ea îi anga¬ 
jează pe cei vii la rugăciunea pentru cei morţi. Ispăşirea, 
pentru aceştia din urmă, are loc pe pământ, în locuri 
apropiate sau familiare, obscure şi infame, precum etuvele 
termelor unde lucrează diaconul Paschasius. Ele au, desi¬ 
gur, o analogie evidentă cu iadul, dar nimic mai mult 1 . 

Cum ar fi această literatură fără posteritate? Abor¬ 
darea lumii de dincolo înseamnă cel mai adesea a vorbi 
despre intervenţia celor, vii pentru morţi. Este aici o pro¬ 
blemă permanentă în legătură cu care cei mai evoluaţi 
credincioşi se preocupă fără încetare. Stau mărturie în 
acest Sens mănăstirile familiale, fundaţiile funerare, săr¬ 
bătoarea morţilor şi multe alte iniţiative. într-o societate 
în totalitate creştină, unde legăturile de familie sunt atât 

1 GRIGORE CEL MARE, Dialogues, IV, 42, ed. A. de Vogue si 
P. Antin, t. III, Paris, 1980, p. 152. 

de puternice, nu se poate să fii dezinteresat în legătură cu 
morţii, chiar dacă sunt vinovaţi. De aceea, povestirile care 
îi privesc capătă destul de uşor crezare. Este adevărat, pe 
de altă parte, că literatura antică însufleţeşte imaginaţiile. 
Fie că este vorba despre viziuni sau despre visuri, pentru 
oamenii din Evul Mediu lumea de dincolo se întredes- 
chide, şi ceea ce ei au văzut are totdeauna o semnificaţie. 

Din epoca carolingiană până în secolul al XH-lea, călăto¬ 
ria spre lumea de dincolo are două forme principale 1 . Se 
poate sprijini pe zborul sufletului. Atunci, în mod anticipat 
are loc experienţa pe care o va cunoaşte în clipa morţii. 
Intră aici deopoţrivă, parţial, tema goanei sufletului departe 
de trup în timpul odihnei de peste noapte 2 . Acest vagabon¬ 
daj, considerat delictuos în compania vrăjitoarelor, este aici, 
mai presus de orice bănuială. în acest caz, sufletul înfruntă 
demonii, apoi câştigând înălţimile aerului percepe câteva 
secrete ale lumii de dincolo. Sub o altă formă, călătoria spre 
lumea de dincolo seamănă cu un pelerinaj. Un personaj 
merge din loc în loc şi vizitează ca o dublură a lumii pămân¬ 
tene, unde există capele şi mănăstiri. Este un ţinut al 
morţilor foarte aproape de pământ, unde îşi poate întâlni 
cunoştinţele. Pedepse aspre, descrise uneori într-o manieră 
destul de crudă, sunt aplicate unora şi altora. Este un loc de 
purificare şi aşteptare: Iadul propriu-zis se află în fundul pu¬ 
ţurilor care se deschid pe acest traseu sau în unghere. Deo¬ 
sebirea nu este totdeauna clară. Raiul este descris într-un 
mod din ce în ce mai explicit, cu trăsături împrumutate de la 
Ierusalimul ceresc din Apocalipsa lui Ioan. Pelerinul îşi 
croieşte drum, nu fără dificultate, într-o zonă de mijloc. De 
aceea nu face decât să zărească ţinutul celor preafericiţi şi 
cel al celor blestemaţi. 

Textele din a doua jumătate a secolului al XH-lea: vi¬ 
ziunea lui Tnugdal, cea a călugărului Eynsham, Purgatoriul 
Sfântului Patrick şi viziunea lui Thurkill dau o vedere mai 
organizată despre lumea de dincolo. Sufletele sunt reparti¬ 
zate în categorii bine definite, venite din tradiţia augusti- 


1 C. CAROZZI, La geographie de l’au-delă et sa signification 
pendant de haut Moyen Age, în Popoli e paesi nella cultura 
altomedievale, Spoleto, 1983, pp. 423-481. 

2 BURCHARD DE WORMS, Decretorum Lifari, cartea a XlX-a, 
Corrector sive medicus, cap. 90, în PL, 140 c 950 şi urm. 

mană. Cele bune sunt destinate Paradisului, cele rele în mod 
limpede Infernului. Acelea care nu au fost nici cu totul bune, 
nici cu totul rele se află în această zonă intermediară, care 
este purgatoriul. Ele aşteaptă aici mântuirea sau judecata 
cea de pe urmă ce le va stabili definitiv soarta. 

Interesul povestitorilor se concentrează asupra purga¬ 
toriului, deoarece este un loc unde destinul sufletelor se 
mai poate schimba. Este cunoscut că sufletul, pe deplin 
bun sau pe deplin rău, îşi întâlneşte imediat după moarte 
destinaţia definitivă. De aceea zborul sufletului, trecerea 
sa prin mijlocul demonilor se transformă în încercări care 
îl orientează în această lume de dincolo. De fapt, des¬ 
tinaţia sa este dobândită chiar din acest moment, şi în 
această organizare a lumii celeilalte, judecata cea de pe 
urmă, la sfârşitul lumii, după învierea trupurilor nu mai 
are mare semnificaţie. Escatologia individuală a devenit 
problema fundamentală. 

Promovarea purgatoriului în primul rând al preocupă¬ 
rilor în legătură cu lumea de dincolo este în mod evident 
un fenomen psihologic şi religios important. Reflecţia şi 
imaginaţia au luat în stăpânire domeniul lumii de dinco¬ 
lo, unde doctrinele creştine erau în mod special evanes¬ 
cente. De aceea, această transformare pare semnificativă 
în mod cu totul deosebit. Marcarea etapelor sale prezintă 
un interes evident. Purgatoriul apare aproximativ în ace¬ 
laşi timp cu termenul propriu ce îl desemenează? Este 
acest moment cel în care imaginaţia îi conferă o dimensi 
une spaţială şi îl localizează? în sfârşit, dacă există un 
moment crucial în această evoluţie, ce sens religios se 
impune să-i dăm ? 1 

Posibilitatea unei ispăşiri după moarte este dobândită 
foarte timpuriu, liturghia aduce mărturii în acest sens, 
deoarece rugăciunea pentru morţi ar fi fără obiect dacă s-ar 
întâmpla altfel. Modalităţile acestei purificări nu sunt pre- 

1 J. LE GOFF, La naissance dupurgaloire [801]. Toate aceste 
probleme sunt dezbătute în această lucrare. 

cizate. Nici un text din Noul Testament nu dă în legătură 
cu acest subiect o învăţătură directă şi explicită. Prin 
urmare, câmpul este liber pentru reflecţie şi imaginaţie, 
încă de la Grigore cel Mare, această penitenţă este îndepli¬ 
nită în locuri definite şi în timpul unei perioade definite. 
Este dificil să spunem dacă povestirile din Dialoguri tre¬ 
buie luate metaforic sau nu. Se subliniază o tendinţă clară 
de a localiza cerul şi infernul, mai ales, conform cu datele 
geografiei şi ale cosmologiei. în aceste condiţii, a înţelege 
într-un mod pur simbolic locurile de pedepse temporare 
nu pare prea coerent! La drept vorbind, în ceea ce priveşte 
lumea cealaltă, trecerea de la mit la real nu este totdeauna 
uşor de pus în evidenţă. Nu are importanţă acumularea 
detaliilor concrete, ci inserarea cerului şi a infernului într- 
un sistem topografic general ce descrie totalitatea univer¬ 
sului. Dacă lumea de dincolo este astfel concepută, iar 
cerul şi infernul sunt spaţii reale, nu vedem ce poate 
adăuga spaţializarea zonei intermediare. Ea decurge din 
ansamblu şi este, după caz, mai mult sau mai puţin expli¬ 
cită. Este greu să desemnăm un anume moment pentru o 
transformare atât de evanescentă. 

Apariţia substantivului Purgatoriu este în mod evident 
târzie. Este suficient acest lucru pentru a afirma că în reali¬ 
tate lipseşte? Se vede greu diferenţa dintre un locus poe- 
nalis, formulă pe care o întâlnim sub pana lui Pier Da- 
miani, şi un Purgatorium 1 . Şi într-unul şi în celălalt caz, 
este vorba despre locuri unde se ispăşesc greşeli comise pe 
pământ. Pe de o parte, există spaţializare, iar pe de alta, 
identitate de funcţii. Pe scurt, numai termenii par să se 
opună. Or, povestirea lui Pier Damiani trimite în mod ma¬ 
nifest la tradiţia Dialogurilor lui Grigore cel Mare, deoarece 
povestirea sa are o afinitate evidentă cu acelea care se 
referă la diacomul Paschasius şi alţii. De aceea, vocabu-. 
larul pare mult mai puţin explicit decât se spune, din 
moment ce nu înregistrează cu adevărat diferenţele reale. 

Ceea ce contează este interesul crescând pentru Purga- 

1 PIER DAMIANI, Opusculum XXXIV, în PL, 145 c 587. 

toriu. Faptul că trebuie să se facă o apropiere între acest 
interes şi dezvoltarea penitenţei private şi a confesiunii 
pare evident. Purgatoriul este o posibilitate suplimentară 
de a obţine iertarea şi răscumpărarea. Solicitarea reli¬ 
gioasă pare identică. Este adevărat totuşi că ispăşirea în 
lumea de dincolo este totdeauna supusă unei condiţii. 
Mărturisirea păcatelor capătă o importanţă decisivă şi 
trebuie să fie prealabilă. Se schiţează distincţia dintre 
iertarea păcatelor şi reducerea penalităţilor riscate. Rolul 
purgatoriului se precizează o dată cu desăvârşirea teolo¬ 
giei penitenţei. 

Promovarea Purgatoriului centrează atenţie asupra 
destinului sufletului individual care se agită în clipa 
morţii. El poate cunoaşte numaidecît bucuriile Paradi¬ 
sului sau tenebrele Infernului. în Purgatoriu, el ispăşeşte, 
aşteptându-şi eliberarea. Pe scurt, nu mai este necesar să 
se aştepte învierea generală şi judecata cea de pe urmă 
pentru a se stabili soarta unui suflet. De acum înainte, 
clipa morţii şi judecata individuală ce o urmează capătă 
mai multă importanţă decât sfârşitul lumii. Această modi¬ 
ficare în percepţia lumii de dincolo necesită câteva remarci, 
în primul rând, este conformă unei sensibilităţi din ce în 
ce mai individualiste. Apoi, indică faptul că nemurirea 
sufletului, doctrină profesată în Biserică întă de la origini, 
capătă, din punct de vedere psihologic, mai multă impor¬ 
tanţă decât învierea trupurilor. 

Această din urmă modificare inspiră remarci contradic¬ 
torii. în ceea ce îi priveşte pe savanţi, există un spiritua¬ 
lism crescând, rodul unei mai bune cunoaşteri a filozofiei. 
Dimpotrivă, la un nivel mai puţin elaborat, promovarea 
sufletului în primul rând al preocupărilor reintroduce 
tradiţiile folclorice şi păgâne în legătură cu spiritul, carac¬ 
terul şi puterile sale. Lumea de dincolo asimilează până la 
amănunt impulsurile religioase care nu sunt creştine prin 
natura lor. 

Purgatoriul poate eclipsa Paradisul? Oricare ar fi in¬ 
teresul pe care cre'dincioşii l-ar fi putuţ avea faţă de aces¬ 
te locuri în care sufletele lipsite de chemare puteau spera 

la o răscumpărare, destinul final rămâne slava şi mulţu¬ 
mirea veşnică. Suferinţele din Purgatoriu^ au poate mai 
mică importanţă decât promisiunea mântuirii pe care o 
conţin. într-o creştinătate care nu mai este la vârsta mar¬ 
tirilor, acesta este mijlocul de a deschide mai mult feri¬ 
cirea perfectă a celeilalte lumi. Preocuparea finală rămâne 
Paradisul. Reprezentările iconografice, care nu pot analiza 
în detaliu precum textele, prezintă chestiunea mult mai 
simplu. Există slava Tatălui în Ceruri şi un ţinut infernal 
care este un loc de oroare. La mijloc, între cele două, este, 
cel mai adesea, numai lupta îngerilor şi a demonilor pen¬ 
tru controlul sufletelor şi pentru cântărirea lor de Arhan¬ 
ghelul Mihail. Reprezentarea este, în secolul al XH-lea, 
destul de arhaizantă. în ceea ce priveşte fondul, dihoto¬ 
mia finală este cea care este adusă sub ochii credin¬ 
cioşilor. Opera de artă îi duce dincolo de Purgatoriu, până 
la contemplarea Cerului. Este, în principal, păstrat echili¬ 
brul creştin al lumii de dincolo. 

Cu această diviziune tripartită a lumii de dincolo, cea¬ 
laltă lume creştină se stabileşte într-un mod decisiv. 
Topografia este acum perfect adecvată împărţirilor morale 
preluate de la Sfântul Augustin. Funcţia fiecărei părţi este 
clar definită. Se trece de la timpul imaginaţiei creatoare 
de spaţii la cel al gestionării pastorale a neliniştii în legă¬ 
tură cu lumea cealaltă. 


G. SFÂRŞITUL LUMII 

Ultima carte a Revelaţiei, Apocalipsa lui Ioan, se încheie 
prin această afirmaţie: „Da, viu curând", ce este urmată de 
această rugăciune: „Amin! Vino Doamne Iisuse!" 1 . Aceste 
fraze încoronează o tradiţie ebraică bine cunoscută, ale 
cărei prelungiri le putem urmări în Noul Testament, în 
special în discursul escatologic din Evanghelia Sfântului 
Matei şi în Epistola a doua a Sfântului Pavel către Tesalo- 


1 Apocalipsa, XXII, 20. 

niceni 1 . Numeroase scrieri apocrife, puse pe seama per¬ 
sonajelor ilustre, Esdra, Enoch, Avraam, Petru, Pavel etc, 
completează acest mediu cultural, la fel ca şi lucrările 
rabinice 2 . Vocabularul, forma literară şi temele acestei li¬ 
teraturi simt atât de caracteristice, încât ea singură consti¬ 
tuie un domeniu de cercetare 3 . în concluzie, doctrinele 
creştine despre sfârşitul lumii se sprijină pe străvechi 
bogăţii, abundente şi variate, chiar în interiorul tradiţiei 
biblice. Putem adăuga aici profeţiile venite dintr-un alt 
univers cultural. în lumea greco-romană, de la Herodot se 
cunosc una sau mai multe Sibile. Oracolele celei din 
Cume, conservate la Roma, se bucurau aici de un credit 
oficial. De fapt, remaniate de autori creştini sau evrei, 
prezicerile diferitelor Sibile aveau un mare credit, desigur 
şi pe lângă Părinţii Bisericii, deoarece ele treceau drept 
cele care vestiseră naşterea lui Christos. 

în Biserică, convingerile fundamentale sunt dobândite 
fără discuţie, încă de la origini. Lumea nu are decât un 
timp, el se va încheia cu revenirea lui Christos. Unani¬ 
mitatea creştinilor cu această temă este sigură, oricare ar 
fi divergenţele în legătură cu modalităţile realizării sfârşi¬ 
tului lumii şi cu interpretarea textelor Apocalipsei. De alt¬ 
fel, în acest domeniu, precizările se impun lent, chiar cu 
reţinere, pe măsură ce apar inconvenientele diverselor 
poziţii. înlăuntrul unui cadru general bine definit. Bise¬ 
rica pare să admită multă vreme opiniile cele mai contra¬ 
dictorii despre viitor. 

în ciuda aspectelor terifiante ale sfârşitul lumii, dez¬ 
voltate cu complezenţă de literatura apocaliptică, creştinii 
aşteaptă aceste zile de pe urmă ca triumful şi eliberarea 
lor. Reîntoarcerea lui Christos, venit să-i judece pe vii şi 
pe morţi, trebuie să-i îmbărbăteze în faţa lumii. Acest 
aspect eliberator nu este niciodată uitat. Există totdeau- 


1 Evanghelia lui Matei, XXIV-XXV. SFÂNTUL PAVEL, II, 
Epistola către Tesaloniceni, II. 

2 J. BONSIRVEN, Eschatologie rabbinique d’apres Ies 
Targums, Talmuds, Midraschs. Les elements communs avec le 
Nouveau Testament, Roma, 1910. 

3 K. KOCH si J. M. SCHMIDT, Apokalyptik, Darmstadt, 
1982. 

na, în creştinătatea medievală, o dorinţă şi o speranţă pe 
această temă. Ea este întreţinută de cele mai evidente 
date ale credinţei religioase. Totuşi, alături apar angoasa 
şi frica, şi cresc. Discursurile lui Christos despre sfârşitul 
lumii pot efectiv să determine teama. Apocalipsa face 
descrieri înspăimântătoare. Drumul de întoarcere al lui 
Christos pare presărat cu capcane pentru creştini, numai 
din cauza venirii acestui personaj misterios care este 
Antichristul. Aşteptarea eliberării se dublează cu o spai¬ 
mă sigură pentru evenimente. 

Credinţa în apropierea sfârşitului lumii este constantă. 
Dacă ar fi să ne mulţumim numai cu textele din Noul 
Testament, întoarcerea Domnului este aproape. Această 
idee este împărtăşită din generaţie în generaţie. Cele mai 
autorizate voci incită la răbdare, se străduiesc să explice 
termenele, insistă asupra imposibilităţii de a stabili o dată 
şi invocă drept pretext misterul. Aceste liniştiri vin să 
contrabalanseze dorinţi şi nelinişti ce rămân cel mai ade¬ 
sea necunoscute. Totuşi, aceste credinţe par prezente în 
mod constant, subiacente, chiar se fac simţite direct. Pre¬ 
zenţa lor în universul mental medieval este sigură, ajunge 
să avem bunăvoinţa să citim textele cele mai cunoscute 
în această privinţă, pentru a ne da seama. 

Aşteptarea sfârşitului lumii este una din temele iudeo- 
creştine ce penetrează cel mai mult mentalităţile medie¬ 
vale, până la crearea unui complex de idei şi de senti¬ 
mente cu totul caracteristice. Se percepe expresia lor la 
mai multe niveluri diferite. Pe de o parte, există mişcările 
la care participă mulţimile şi despre care textele narative 
se fac ecoul mai mult sau mai puţin exact.' Circulă deo¬ 
potrivă texte profetice sau altele, a căror raportare la eveni¬ 
mente este sigură. In sfârşit, există speculaţiile savanţilor 
despre datele Revelaţiei. Toate aceste aspecte se amestecă 
şi fac ca istoria escatologiei medievale să fie deosebit de 
complexă 1 . 

Doctrinele savante se pun la punct lent, Apocalipsa 
pretându-se la comentarii divergente. Prima dezbatere 
importantă se ocupă de natura domniei de o mie de ani, 

1 N. COHN, Lesfanatiques |778]. 

concedată lui Christos şi celor aleşi, în timpul căreia 
Satana rămâne înlănţuit în abis. Multă vreme, aceşti o 
mie de ani sunt înţeleşi, de o parte a Bisericii, într-un 
mod realist, ca o promisiune a unui regat pământesc para- 
disiac, unde autoritatea lui Christos ar alunga orice rău. 
Intrarea în. Ierusalimul celest nu urma să aibă loc decât 
după o ultimă luptă escatologică cu Satana, ce deschidea 
definitiv calea pentru învierea generală şi judecata de pe 
urmă. Sfântul Ieronim şi mai ales Sfântul Augustin reduc 
acest pasaj al Apocalipsei la o semnificaţie pur simbolică. 
Cei o mie de ani dispar, la fel şi orice paradis terestru. Or, 
textul rămâne cu ambiguitatea sa. De fiecare dată când 
un profet îl ia ad litteram şi îşi propune să aducă la înde¬ 
plinire promisiunile conţinute, este de natură să provoace 
cele mai riscante acţiuni. Pe scurt, nu s-ar putea afirma 
că doctrina oficială şi simbolismul său au obţinut o adezi¬ 
une unanimă. Un mesianism temporal apare cât se poate 
de pregnant în mişcările escatologice medievale şi ar fi cât 
se poate de uimitor ca domnia celor o mie de ani ai 
Apocalipsei să nu fi contribuit la formarea sa. Tanchelm 
şi Eon de l’Etoile care îşi arogă un rang divin, desfăşoară 
un fast regal şi dau banchete somptuoase discipolilor lor, 
realizează, după toate aparenţele, aspiraţiile întreţinute 
de aşteptarea unei domnii temporale a lui Christos, ce 
aboleşte orice deosebire de avere şi orice rău 1 . 

Sfârşitul lumii impunea şi savanţilor o reflecţie asupra 
istoriei, deoarece, de la Geneză lâ Apocalipsă, aventura 
umană este relatată într-o naraţiune potrivită cu ordinea 
faptelor. Istoria este, mai mult decât lumea, cadrul în 
care se desfăşoară drama religioasă a umanităţii. Căde¬ 
rea, mântuirea se prezintă ca tot atâtea etape. Ultima este 
descrisă în Apocalipsă şi este imposibil să o disociem de 
precedentele. Este un întreg coerent care este încredinţat 
perspicacităţii clericilor. 

Or, ei nu puteau să trateze separat istoria sfântă şi 
separat istoria profană, deoarece umanitatea este unică şi 


1 Conform cu textele traduse în C. CAROZZI şi H. TAVIANI- 
CAROZZI, La fin des temps, Paris, 1982. 

toate evenimentele o apropiau de destinul final. Era obli¬ 
gatoriu să se găsească un sens religios pentru eveni¬ 
mentele politice de oarecare importanţă, chiar dacă erau 
profane. Mai trebuia ca această istorie să ajungă la acest 
sfârşit cunoscut prin Revelaţie. Toate aceste probleme 
sunt rezolvate în mod strălucit de Sfântul Augustin. El 
transmite, cu Cetatea lui Dumnezeu, un model de reflec¬ 
ţie despre destinul uman în cadrul unei istorii gigantice. 
Era necesar să o prelungim şi deopotrivă să o facem să 
revină la nivelul mai mediocru al preocupărilor obişnuite. 
Ceea ce conta era această confruntare neîncetată dintre 
fapte şi Apocalipsă, în aşa fel încât să se perceapă, încă 
de la primele sale licăriri, zorii sfârşitului lumii. într-un 
mod sau altul, spirite atât de eminente ca Grigore cel 
Mare şi Beda Venerabilis se folosesc de acest lucru. Fie că 
este vorba despre interpretarea unui dezastru militar ca 
început al sfârşitului lumii sau de decuparea istoriei în 
epoci sau în succesiuni de imperii, în toate aceste cazuri 
se pune problema de a şti în ce punct al mersului către 
eternitate se găseşte umanitatea în momentul prezent. 
Certitudinea în legătură cu sfârşitul lumii inspiră o inte¬ 
rogaţie perpetuă, în primul rând despre fapte şi despre 
tranşa de istorie pe care o formează, reunite fiind 1 . 

La acest nivel, reflecţia poate căpăta două direcţii foarte 
diferite. Marcată de Augustin şi de Beda, ea reia viziunea 
interpretată de profetul Daniel despre succesiunea rega¬ 
telor 2 . Patru mari dominaţii se succed în istorie, iar ultima. 
Imperiul roman, este de asemenea cea de pe urmă. De 
aceea, destinul escatologic al lumii este legat de supra¬ 
vieţuirea şi puterea acestui Imperiu. Istoria recentă, cu 
încoronarea lui Carol cel Mare şi ungerea lui Otto I, îi dădea 
o vigoare nouă, ce permitea să se depăşească impresia ge¬ 
nerală de îmbătrânire a lumii. Istoria religioasă a omenirii se 
îndeplinea prin intermediul unor instituţii despre care nu se 
mai putea spune că sunt profane. Imperiul devenea prin 
sine purtătorul destinului final. Istoria profană şi istoria 


1 R. MANSELLI, La Lectura super Apocalipsim [803]. 

2 Cartea lui Daniel, II. 

sfântă se confundau până la punctul în care nu se ştia care 
dintre ele o biruia pe cealaltă. Otto de Freising percepe per¬ 
fect această reducere la unitate şi, după convertirea lui 
Constantin la creştinism, i se pare că scrie istoria unei sin¬ 
gure cetăţi şi nu a două, chiar dacă grâul este amestecat cu 
neghina 1 . 

Această sacralizare a Imperiului, ţinând seama de rolul 
său final, provoacă o reevaluare totală a istoriei. Otto de 
Freising caută, pe urmele lui Augustin, Orose şi Beda, ce 
utilitate providenţială a putut avea Roma în difuzarea 
Evangheliei. El se străduieşte, de asemenea, să integreze 
această istorie în cea a lumii întregi, să definească perioade 
şi să le facă să coincidă cu profeţiile şi cu Apocalipsa. 
Concluzia îl duce totdeauna la sfârşitul dominaţiei tempo¬ 
rale şi, în consecinţă, lâ zilele de pe urmă 2 . Parusia sosea la 
sfârşitul istoriei unui stat. 

Reflecţia mai putea să capete şi un alt drum Se întreba 
Scriptura şi în special Apocalipsa pentru a elucida natura 
semnelor premergătoare şi penţru a întocmi portretul per¬ 
sonaj elor-cheie. Era de ajuns atunci să se scruteze fără în¬ 
cetare lumea şi istoria pentru a avea înţelegerea viitorului. 
Comentariile despre Sfânta Scriptură puteau da câteva 
indicaţii utile. Cu toate acestea, numeroasele explicaţii ale 
Apocalipsei, ce derivă, toate, din lucrările Sfântului Ieronim, 
nu răspund decât imperfect la problemă. Călugării, clericii 
şi credincioşii doresc lucrări explicite şi scurte. Textele de 
acest fel ajung în Occident în prima jumătate a secolului al 
VUI-lea şi circulă în traducere latină. Descrierea vremurilor 
de pe urmă a lui Pseudo-Metodiu derivă dintr-o lucrare 
scrisă în Siria în secolul precedent. Ravagiile invaziilor 
arabe apar aici ca preludiu la o luptă escatologică, în care 
popoarele mitice Gog şi Magog vin să reînnoiască pagubele 
făcute deja. Pe scurt, un dezastru militar cât se poate de 

1 OTHON DE FREISING, Chronica sive historia de duabus 
civitatibus, cartea a VH-lea, prolog. 

2 M. D. CHENU, Conscience de l’histoire et theologie. î n 
AHDLMA, 1954, pp. 107-133, reluat în La theologie au XJI e sie- 
cle [619], pp. 62-89. 

real deschide calea pentru fabulaţia escatologică. Autorul 
are câteva dificultăţi în inventarea unor masacre şi mai 
înspăimântătoare decât cele comise în timpul războiului 
dintre bizantini şi arabi. împăratul învingător al popoarelor 
invadatoare de la sfârşitul lumii îşi încheie cariera pe 
Golgota, aducându-i puterea lui însuşi Dumnezeu. Atunci 
se revelează Anticristul şi. îşi începe domnia, ultimul episod 
dinainte de sfârşitul propriu-zis. 

Scrisoarea De ortu et tempore Antichristi pe care Adson, 
abate la Montier-en-Der, a scris-o ca răspuns la o întrebare a 
reginei Gerberge are surse de inspiraţie foarte apropiate 1 . Cu 
toate acestea, luarea în calcul a catastrofelor cedează la o ana¬ 
liză teologică şi istorică mai calmă. Antichristul este îndelung 
descris ca antiteza lui Christos, ceea ce permite dezvoltări 
abundente şi destul de uşuratice. Adson se leagă deopotrivă de 
rolul împăratului la sfârşitul lumii, pentru că de data aceasta 
este vorba despre regele francilor, iar nu de Basileus. Scenariul 
rămâne acelaşi. Acest prinţ trebuie să-i predea puterea tempo¬ 
rală lui Dumnezeu pe muntele sfânt de. la Ierusalim. Or, la 
data când scrie Adson, situaţia politică în Europa Occidentală 
este confuză la modul suportabil. Ludovic al IV-lea de peste 
mări, un carolingian, şi Otto I sunt, şi unul şi celălalt, regii 
francilor şi ar putea avea pretenţii la acest rol escatologic. Nici 
unul dintre ei nu este împărat în acest moment. De altfel, nici 
unul, nici celălalt nu visează să ajungă în Orient. Suficient 
pentru a spune că nu sunt încă reunite condiţiile pentru sfâr¬ 
şitul lumii. Acesta este, poate, scopul lucrării. Pe scurt, Adson 
de .Montier-en-Der pare să predice rezerva. Totuşi, ea se 
bazează pe consideraţii istorice, variabile prin definiţie, şi nu 
pe motive teologice. De aceea influenţa Scrisorii despre 
Anticrist este ambiguă. Chemând la circumspecţie la mijlocul 
secolului al X-lea, ea poate provoca cele mai nebune impulsuri 
escatologice, atunci când simt reunite condiţiile istorice. Din 
acest punct de vedere influenţa sa este durabilă 2 . 


1 Texte editate şi prezentate de E. SACKUR, Sibyllinische 
Texte and Forschungen, Halle, 1898; D. VERHELST, ADSO 
DERVENSIS, De ortu et tempore Antichristi, Turhout, 1976. 

2 M. RANGHERI, La Epistula ad Gerbergam reginem De orta 
et Tempore Antichristi dAdsone di Montier-en-Der e le sue fonti, 
în Studi Medievali, 1973, pp. 677-732. 

Fixarea atenţiei asupra împăratului din vremurile din urmă 
înseamnă deschiderea drumului către pseudo-profeţii de tip 
politic. Acesta este un gen literar bine cunoscut, chiar dacă ar fi 
să se ia numai după exemplul lui Vergiliu, şi cu totul suscepti¬ 
bil să favorizeze diferite acţiuni. Cu listele de suverani ai Sibilei 
tiburtine, preocupările temporale trec pe primul plan şi sfârşi¬ 
tul lumii devine înviorarea unei acţiuni întreprinse înainte. 
Descrierea împăratului din zilele de pe urmă este de natură să 
influenţeze alegerea unui candidat pentru aceste funcţii şi să 
provoace ralierea la o candidatură dobândită cu greu. 

Lucrările teoretice nu prezintă importanţă decât în 
măsura în care inspiră acţiuni şi atitudini. La acest nivel, 
cercetările sunt în mod incontestabil mai dispersate şi 
mai fragmentare. Fenomenele pe care le putem pune în 
evidenţă sunt adesea minime, chiar evanescente. Totuşi, 
ele sfârşesc prin a constitui o serie impresionantă, ime¬ 
diat ce sursele istorice cele mai cunoscute sunt interogate 
cu această preocupare. 

Semnele sfârşitului lumii sunt efectiv numeroase. Unele 
sunt descrise fără o posibilă contestare în Apocalipsa lui 
Ioan. Acestea sunt cele mai neliniştitoare, deoarece sunt 
indiscutabile. Altele sunt cunoscute prin lucrări escatolo¬ 
gice, ca cele ale lui Pseudo-Metodiu sau pamfletul despre 
cele cincisprezece semne ale sfârşitului lumii 1 . însăşi tra¬ 
diţia savantă, cea care ajunge până la Sfântul Augustin şi 
mal ales la Grigore cel Mare, pune în evidenţă semne pre¬ 
mergătoare. Tot sau aproape tot poate intra în această cate¬ 
gorie, imediat ce este vorba despre un fenomen insolit sau 
pur şi simplu inexplicabil. Vor exista semne pe cer, scrie 
Apocalipsa. De aceea, nici o anomalie nu poate scăpa unei 
interpretări de acest gen. De fapt, orice dereglare a ordinii 
naturale poate avea o semnificaţie escatologică. Apocalipsa 
semnalează deopotrivă zvonurile de luptă dintre naţiuni ca 
simptome ale sfârşitului. De aceea toate peripeţiile politice 

1 R. MANTON, Le theme des quinze signes da Jugement 
dernier dans la tradition fransaise, în Revue belge de Philo. et 
d'Hist., 1967, pp. 827-842. 

pot suscita interogaţii. Mai puţin sigure, dar revelatoare 
pentru această tensiune permanentă care menţine spiritele 
treze, sunt semne precum exercitarea puterii de către femei 
sau naşterea de prunci cu părul verde. 

Scrutând scurgerea anotimpurilor, ordinea cerului şi 
transmiterea rangului de prinţ, orice spirit remarcă aici 
semne neliniştitoare. Cum ar putea fi altfel? Unii văd 
multe, alţii puţine, aici este singura diferenţă. Dintre toţi 
cronicarii, Radulfus Glaber este cel mai atent. Istoriile sale 
debordează de mici fapte care sunt tot atâtea avertismente 
ale cerului. La drept vorbind, anii 1033, mult mai mult 
decât anul o mie propriu-zis, conduceau la reflecţie 1 . în 
această conjunctură, conştiinţa clericilor şi a călugărilor 
este răscolită 2 . Ei au sentimentul că se încheie un Mmp, cel 
al primului mileniu după învierea Mântuitorului, şi că 
omenirea abordează o altă epocă. Această perioadă 
îndelungată care se încheie li se pare aceea în care Satana 
a fost înlănţuit pe fundul prăpastiei, aşa cum spune 
Apocalipsa. Ei se tem acum de dezlănţuirea sa şi pândesc 
semnele în acest sens, ceea ce ar fi dovada unui apropiat 
sfârşit al lumii. Dimpotrivă, reînnoirea binecuvântărilor 
Domnului, despre care poate depune mărturie abundenţa 
recoltelor, îndepărtează această perspectivă şi pare să 
amâne scadenţele. Este ca şi cum, pentru o vreme, con¬ 
tractul de închiriere al omenirii era reînnoit. Scriind după 
evenimente, Radulfus Glaber subliniază spontan această 
opoziţie dintre cele două perioade, situând faptele înainte 
sau după mileniul Patimilor Mântuitorului. El arată astfel 
la această dată rolul unui an de legătură, ceea ce este mar¬ 
ca unei supraevaluări, escatologice evident. Pot avea 
aceeaşi semnificaţie, în textele cele mai diverse, remarci în 
legătură cu îmbătrânirea lumii, apropierea sfârşitului, 
înmulţirea neobişnuită a relelor de toate felurile şi carac¬ 
terul ciudat al anumitor noutăţi. De fiecare dată, este 

1 H. FOCILLON, L’AnMil [787], 

2 F. ERMINI, La Jme del mondo nell’anro miile e il pensiero di 
Oddone di Cluny, în Medio Evo Latino, Modena, 1938, pp. 191-198. 


341 



exprimat sentimentul unei scandenţe, iar spiritul escatolo¬ 
gic se manifestă aici totdeauna într-un fel sau altul. 

Apropierea sfârşitului lumii este susceptibilă să inspire 
un comportament şi o mentalitate specifice. Este important 
să ştim să citim gesturile ce decurg de aici şi despre care 
povestirile fac menţiune, fără altă explicaţie. Atunci când 
lumea este în ajunul sfârşitului 'Au, este cât se poate de 
meschin cineva care se poate preocupa cu adevărat de ziua 
de mâine! Iminenţa ultimelor zile face toate lucrurile 
caduce şi fără obiect. Călugării pot extrage de aici confir¬ 
marea vocaţiei lor de detaşare faţă de lume. Un asemenea 
spirit se poate răspândi foarte bine dincolo de perimetrul 
îngust al mănăstirilor. în acest context, bogăţia nu mai are 
sens, cu atât mai mult căsătoria. îţi poţi vinde bunurile şi 
poţi renunţa la a-ţi face cea mai mică provizie. Există în 
plecarea bruscă a numeroşi seniori către Orient şi Ieru¬ 
salim o parte din sfidarea bunului simţ care poate fi atri¬ 
buită spiritului de la sfârşitul lumii. Or, aceste reacţii, per¬ 
fect explicabile, întâlnesc în plus preceptele evanghelice 
despre renunţare şi împărţire. Legătura dintre escatologie 
şi evanghelism este sigură şi este perceptibilă mult mai 
devreme decât se spune. 

Sentimentele escatologice pot inspira deopotrivă sfârşi¬ 
tul disputelor, gustul păcii şi al împăcării cu toţi vecinii. 
Efectiv, miza disputelor se reduce şi se impune urgenţa re- 
ordonării raporturilor umane. Creştinii nu se pot prezenta 
la Judecată sfâşiaţi între ei ca şi cum ar fi renunţat la 
indulgenţă. O Biserică ce a făcut penitenţă şi strălucitoare 
prin sfinţenia membrilor săi este cea care trebuie să în¬ 
frunte încercările ultimelor momente. Sentimentul iminen¬ 
ţei sfârşitului este perceptibil în marile adunări de pace, ca 
şi în plecarea în cruciadă. 

Purificarea necesară pentru pregătirea unui popor de 
sfinţi capabili să întâmpine sfârşitul lumii poate deopotrivă 
să dea naştere la acţiuni mai tulburi. în afara chiar a 
mesianismului pământesc, avatar al milenarismului anti¬ 
chităţii, aceste impulsuri există în creştinătate şi dau 
naştere la mişcări violente, sângeroase şi devastatoare. 

Pogromurile ce precedă plecarea în prima cruciadă dato¬ 
rează ceva acestei stări de spirit 1 . Se întâmplă acelaşi lucru 
pentru toate violenţele ce însoţesc trecerea săracilor înspre 
Pământul Sfânt sub conducerea lui Petru Eremitul. Gru¬ 
purile care se cred învestite cu un rol în desfăşurarea, sfâr¬ 
şitului lumii nu respectă nici autorităţile nici legile, deoa¬ 
rece obligaţiile escatologice au prevalenţă. De aceea o legă¬ 
tură între mesianisme şi insurecţii nu este greu de stabilit. 
Aventura lui Tanchelm din Avers ilustrează acest raport, 
chiar dacă sursele istorice conţin câteva exagerări 2 . 

Mişcările escatologice au o fizionomie proprie ce ţine de 
însăşi natura lor. Credinţa în apropierea sfârşitului lumii, 
care este constant subiacentă în Europa Occidentală, se 
dezvăluie cu brutalitate pe deplin, atunci când circum¬ 
stanţele permit. Ele sunt reunite când numeroasele semne 
premergătoare, cunoscute de toţi, sfârşesc prin a constitui 
un ansamblu ce pune în evidenţă o dată, o acţiune sau un 
personaj. Atunci impulsurile se focalizează deodată, provo¬ 
când o convergenţă de sentimente şi de acţiuni. Anul 1033 
şi cei următori, plecarea în cruciadă sau un predicator ca 
Tanchelm ilustrează aceste diferite variante ale aceluiaşi 
fenomen. La drept vorbind, cruciada pare punctul de 
adunare privilegiat al tuturor acestor tensiuni, într-atât 
este de important rolul Ierusalimului în desfăşurarea 
sfârşitului lumii. Plecarea unui prinţ franc, sau chiar mai 
bine a împăratului, spre Pământul Sfânt poate dezlănţui 
sentimente escatologice. 

Este adevărat că, după un entuziasm brusc şi o recru¬ 
descenţă de speranţă, mişcarea se epuizează. Termenele 
trec, atunci când este vorba despre o dată, fără evenimente 
majore. Realităţile dure ale unei expediţii militare dezmint 
iluziile profetice. Represiunea urmează debordărilor de 


1 în plus faţă de istoricii cruciadei, se poate consulta: N. 
PORGES, Les relations hebralques des persecutions des juifs 
pendant la premiere croisade, în Revue des Etudesjuives , 1892, 
pp. 181-201, 1893, pp. 183-197. 

2 Cf. N. COHN, Les fanatiqu.es [778], ce discută diversele 
interpretări. 

mişcări mesianice. Pe scurt, viaţa reia un curs mai normal 
şi mai banal, fără ca dubiul să se instaleze cumva în legă¬ 
tură cu apropierea sfârşitului lumii. Un paroxism a trecut. 
Ceea ce este propriu sentimentelor escatologice este să se 
mobilizeze, apoi să recadă. De aceea istoria acestor miş¬ 
cări este o suită de reveniri, fără ca să existe vreo legătură 
între evenimente, în afara inspiraţiei generale. Această 
permanenţă a tensiunii escatologice, în ciuda tuturor dez¬ 
minţirilor, ne lasă să credem că, dintre toate temele iudeo- 
creştine, cea a sfârşitului lumii a pătruns cel mai mult 
mentalităţile. 

Discursul escatologic este înnoit în întregime, la sfârşi¬ 
tul secolului al XH-lea, prin opera lui Gioacchino da Fiore. 
Influenţa lucrărilor sale este sensibilă mai ales în secolul al 
XlII-lea, atunci când franciscanii devin principalii propaga¬ 
tori ai doctrinelor sale. Geneza acestei opere, deconcertantă 
prin forţa originalităţii, aparţine totuşi problematicii secolu¬ 
lui al XH-lea şi poartă marca preocupărilor acestui timp. 

Gioacchino se impune în primul rând printr-o metodă 
originală de investigare a viitorului. El raţionează. Nu este 
un vizionar, oricare ar fi profunzimea experienţei sale reli¬ 
gioase. Lui Adam de Perseigne, venit să-l întrebe în numele 
capitlului general de la Cîteaux dacă anunţa viitorul prin 
presupunere, viziune sau revelaţie, el i-a răspuns că avea o 
bună cunoaştere a Sfintei Scripturi 1 . Opera sa este efectiv 
Cea a unui savant ce stăpâneşte Biblia cu o dexteritate 
deosebită şi care ştie să se folosească de toate posibilităţile 
sistemului său pentru a urmări o elaborare, unică în fapt, 
chiar dacă ea este exprimată în mai multe lucrări diferite. 

Gioacchino porneşte de la paralelismul dintre sinagogă 
şi Biserică, dintre timpul legii şi cel al iertării. Există aici o 
simetrie pe care puţini o recuză. El dă acestui fapt o expli¬ 
caţie generală, comparând personajele, locurile şi eveni¬ 
mentele istoriei sfinte şi ale istoriei Bisericii. Nu este el 
iniţiatorul unor asemenea apropieri. De exemplu, în litera¬ 
tura monastică, se remarcă fine aluzii la Moise, atunci 


1 RALPH DE COGGESHALL, Chronicon Anglicanum, ed. J. 
Stevenson, Roll’s series, t. 66, 1875, p. 68 şi urm. 

când este vorba despre Sfântul Benedict. Cu toate acestea, 
acolo unde nu exista decât metafora spirituală, acum 
există sistemul. Acesta din urmă nu este lipsit de justifi¬ 
care. Există în antichitatea creştină o şcoală de exegeză, 
cea din Antiohia, care, recuzând simbolismul rapid al mul¬ 
tor comentarii, se lansează în confruntări de acest gen 1 . Pe 
scurt, Gioacchino da Fiore extinde folosirea unei metode 
cunoscute. Există un asemenea amestec între ce vine de la 
tradiţie şi noutatea afirmaţiilor, încât este dificil să evadăm 
din logica demonstraţiilor sale. 

Scopul lui Gioacchino da Fiore este. mai puţin de a 
comenta Scriptura pentru a extrage din ea o lecţie spirituală, 
cât pentru a descoperi aici un sistem de înţelegere a clipei 
prezente şi a viitorului. Chiar atunci când abatele de la Fiore 
este un călugăr a cărui pietate este'mai presus de orice 
bănuială, preocupările sale privesc istoria şi în principal des¬ 
tinul Bisericii în conjunctura ultimelor două decenii ale se¬ 
colului al Xlf-lea. Din acest punct de vedere, predecesorii săi 
cei mai apropiaţi par exegeţii şi teologii care, în timpul crizei 
dintre papalitate şi împărat, s-au întrebat despre semnificaţia 
escatologică eventuală a tuturor evenimentelor la care ei erau 
martori. Această manieră de a relua descrierile clasice despre 
împăratul ultimelor vremuri şi Anticrist, visând la timpul 
prezent, se întâlneşte deja în opera lui Gerhoh de Reich- 
ersberg 2 . Gioacchino exploatează în fond acelaşi procedeu. 
Istoria, interpretată în lumina apocalipticii tradiţionale este 
în măsură să slujească investigării viitorului. 

în opera abatelui de la Fiore, timpul Bisericii reia, epocă 
după epocă, loc după loc, personaj după personaj, desfă¬ 
şurarea istoriei poporului evreu. Lui Moise îi răspunde 
Sfântul Benedict, împărţirii regatului lui Israel după moar¬ 
tea lui Solomon îi corespunde schisma dintre Biserica 
greacă şi Biserica latină, din 1054. Timpul acordat pentru 
fiecare perioadă este strict acelaşi. Este măsurat în gene¬ 
raţii care sunt egale între ele. în acest sistem de cores¬ 
pondenţe, ceea ce era simbol şi metaforă devine realitate. 

1 Analiza metodei în H. MOTTU, La rnanifestation de tEsprit [805], 

2 R. MANSELLI, La lectura super Apocalipsim [803]. 

Există o rigoare demonstrativă care transformă ceea ce nu 
ar fi decât apropieri ingenioase şi sugestive în filozofia eveni¬ 
mentelor. Nu este unul dintre aspectele cele mai puţin cu¬ 
rioase ale operei lui Gioacchino da Fiore decât să vedem 
simbolica şi înclinaţia sa către corespondenţă devenind un 
cadru rigid, unde evenimentele sosesc la momentul hotă¬ 
rât, fără nici o slăbiciune. Este necesar, de altfel, pentru a 
plia istoria la un asemenea sistem să existe o putere de 
ordonare şi de imaginaţie care te copleşeşte. 

Nimic nu este mai explicit în legătură cu sistemul istoric 
al abatelui de la Fiore decât miniaturile din ff Libro delle 
Figure, fie acestea opera sa sau a unui discipol extrem de 
apropiat 1 . Desenele care pun în paralel evenimentele nu 
lasă nici o îndoială; la sfârşitul secolului al XH-lea, timpul 
Bisericii este cât se poate de apropiat de sfârşit. El cores¬ 
punde faptelor descrise în Cărţile Macabeilor. în conse¬ 
cinţă, se poate imagina urmarea, începând de la ceea ce ne 
învaţă Biblia în legătură cu această perioadă. 

Sfârşitul timpului Bisericii pune problema trecerii la o a 
treia vârstă a omenirii. Exact în acest punct întâlnim teolo¬ 
gia Trinităţii a lui Gioacchino. Vechiul Testament şi istoria 
poporului evreu corespund vârstei Tatălui, timpul Bisericii 
este timpul Fiului, cel care se va deschide va fi consacrat 
Sfântului Spirit. în textele autentice ale lui Gioacchino, nu 
se ştie dacă această a treia vârstă pur spirituală este starea 
paradisiacă şi beatitudinea sau dacă este vorba despre o 
epocă istorică propriu-zisă. Nu-1 putem face pe abatele de 
la Fiore responsabil pentru ideile discipolilor săi. într-un 
caz, teologia istoriei a lui Gioacchino este o ingenioasă 
combinaţie ce dă naştere la un sistem magnific stabilit pe o 
doctrină a Treimii inexacte, în celălalt caz, ar fi vorba 
despre istoria eretică la modul suportabil. în cursul secolu¬ 
lui al XlII-lea, condamnările ce ating scrierile şcolii gioa- 
cchiniene nu pronunţă niciodată numele abatelui de la 
Fiore. Biserica pare să fi refuzat să impute profetului ca- 
labrez doctrine eretice 2 . 


1 L. TONDELLI, II Libro delle Figure [817], 

2 Bibliografia despre Gioacchino da Fiore este imensă. Se 
poate recurge la F. RUSSO, Bibliografia gioachimita [813]. 



V 

Spiritualitate şi cultură 


Nu toţi creştinii participă în acelaşi mod la viaţa reli¬ 
gioasă. Este un fapt cât se poate de evident. Fiecare aderă 
după capacităţile sale şi, de la persoană la persoană, 
există cu atât mai multe nuanţe, cu cât se ţine seama mai 
ales de diferenţa de cultură între clerici şi popor. Este 
adevărat că nimeni nu poate neglija prescripţiile ele¬ 
mentare ale disciplinei ecleziastice, atât în ceea ce pri¬ 
veşte morala cât şi cultul. 

în practica sacramentară, gesturile exterioare întâlnesc 
credinţa creştină, iar credincioşii marchează astfel o 
consimţire mai mult sau mai puţin înţeleasă cum se 
cuvine la un scop de mântuire. Cu toate acestea., există 
mari diferenţe între folosirea aproape magică, a anumitor 
taine şi integrarea lor într-un comportament evanghelic. 
Primele se menţin la un nivel elementar, ce corespunde, 
aspiraţiilor lor, celelalte au mai multe exigenţe. Totuşi, ră¬ 
mâne cadrul practicii sacramentare aşa cum îl defineşte 
biserica. 

Când operăm o analiză, comportamentul religios al 
creştinilor, fie că este vorba despre cel pe care ei îl au în 
mod obişnuit sau de gesturi particulare impuse de situa¬ 
ţii excepţionale, pare să comporte inspiraţii tară legătură 
directă cu creştinismul şi derivate din simpla percepţie a 
sacrului tradiţional, prezent în toate religiile. Sentimentele 
şi credinţele ce decurg de aici conferă cucerniciei o tonali- 

tate specială, foarte caracteristică pentru creştinătatea 
latină medievală. Aceste date, puţin conştiente, se impun 
tuturor sau aproape, pentru că înşişi intelectualii nu se 
pot desprinde complet de mentalităţile mediului. Ne apare 
cu uşurinţă faptul că cei mai savanţi dintre ei pot câteo¬ 
dată să judece propriile lor intenţii şi şă se elibereze. 
Spiritele cele mai eliberate îşi exercită facultăţile în acest 
context şi se implică în acesta mai mult sau mai puţin. 
Rămâne de ştiut până la ce punct participă şi ei la 
devoţiunea populară. în faţa unui fapt renumit ca mira¬ 
culos, un episcop are mai multă reţinere decât un simplu 
ţăran, dar cu siguranţă că nu poate să reacţioneze într- 
un mod cu totul diferit. 

La aceste nivele elementare, participă cu toţii, mai 
mult sau mai puţin potrivit calităţii lor. Studiul cel mai 
important ce s-ar putea face asupra religiei populare ar 
trebui să caute exact până la ce nivel de cultură reacţiile 
dictate de mentalităţile tradiţionale o antrenează. Nu există 
în acest domeniu nici o uniformitate. Rolul savanţilor 
pare adesea a se limita la a da o justificare exactă, .dar 
exterioară, atitudinilor ce par să provină dintr-un fond 
sacru mai mult decât creştin. Ei reinterpretează, cu grija 
pentru ortodoxie, sau mai simplu chiar pentru logică. 

în sfârşit, există un nivel de viaţă religioasă ce nu este 
accesibil decât prin intermediul culturii. în mod efectiv, 
întrepătrunderea între ştiinţă şi formele cele mai elevate 
ale cucerniciei este destul de generală din secolul al IX- 
lea până în secolul al XH-lea. De altfel, excepţiile necesită 
un comentariu! în mod obişnuit, cunoaşterea literelor o 
deschide pe cea a Scripturii. în mediile clericale sau 
monastice în care formaţia intelectuală este, de regulă, 
psalmodierea, lecţia divina şi meditaţia devin mai rodnice. 

Acest vârf al vieţii religioase nu priveşte decât o elită 
care merită, în sine, cea mai mare atenţie, ca orice mediu 
în mod special evoluat. Clerici şi călugări sunt demni de 
interes, pentru ceea ce au trăit, fără nici o apreciere utili¬ 
tară sau socială. în plus, se întâmplă că au încadrat 
poporul creştin şi i-au servit drept călăuză. în această 

calitate, legătura lor cu restul populaţiei este cu deosebire 
complexă. Ei nu sunt doar vulgarizatorii însărcinaţi a face 
accesibile doctrinele cele mai profunde. Ei receptează, 
printre primii, cerinţele noi. Participă, şi la cel mai înalt 
nivel, la marile reforme. Pe scurt, ei poartă într-un fel sau 
altul aspiraţiile religioase difuze şi adesea sunt însărcinaţi 
cu interpretarea lor. Nu sunt străini de greutăţile lumii, 
de slăbiciunile şi incapacităţile sale. 

Dacă urmărim cu atenţie demersurile şi comportarea 
clericilor şi a călugărilor, ansamblul vieţii religioase se 
luminează prin ceea ce are mai elaborat, mai fervent şi 
mai intens. în acest punct vârfurile sunt foarte semnifica¬ 
tive, pentru că ne spun în mod explicit ceea ce este, pro¬ 
babil, împrăştiat peste tot în altă parte. Istoria unei elite, 
care evoluează în contrapunct, conferă sensul său celei a 
unui întreg popor. în sfârşit, atunci când apare despăr¬ 
ţirea între elită şi mase, merită o investigaţie îndelungată. 

Constituirea mediilor clericale şi monastice, ţinând 
cont de viaţa intelectuală, debutează cu reforma carolin¬ 
giană. De la principii la realitate, distanţa este uneori 
mare. La începutul secolului al XH-lea, Abelard se plânge, 
şi se pare pe bună dreptate, de ignoranţa şi grosolănia 
călugărilor de la Saint-Gildas-de-Rhuys. Incultura cleru¬ 
lui din Toulouse este una din cauzele difuzării rapide a 
ereziei. Am putea cita fără încetare exemple clare ce pot 
dezminţi orientarea generală. Cu toate acestea, nu există 
nici o îndoială că viaţa intelectuală se adânceşte până la 
punctul de a deschide chiar o dezbaterea de fond. 

. Este binecunoscut faptul că un călugăr nu are vocaţia 
de a-i învăţa pe alţii, ci de a-şi deplânge păcatele, eventu¬ 
al şi pe ale celorlalţi. Totuşi se observă că monahismului 
intelectual, ce aspiră la sfinţenie prin atenţia pe care o 
acordă cultului şi rugăciunii, i se opune o asceză realistă 
şi brutală. Impulsurile reformatoare implică - toate - 
acest efort concret. în ciuda aparenţelor, şi uneori chiar a 
proclamărilor explicite, ignoranţa nu este calea aleasă. 
Bernard de Clairvaux, care îi îndeamnă pe clerici să 
părăsească şcolile din Paris pentru a-şi obţine mântuirea 

-într-o mănăstire, are o cultură prea vastă pentru a zăbovi 
în a-1 dezvinovăţi de acuzaţii fanteziste asupra îngustimii 
sale de vedere în legătură cu domeniul vieţii spiritului. Cu 
siguranţă, el nu se încrede în raţionamente prea subtile şi 
inovaţii arbitrare. Metodele sale de lucru par desuete în 
comparaţie cu cele ce prevalează în şcolile urbane. Dar 
operele sale rămân o admirabilă ilustrare a inteligenţei 
monastice. De altfel, cistercienii, aceşti mari Campioni ai 
ascezei şi ai vieţii aspre, au scris prea mult şi prea bine 
pentru a se admite vreo ruptură între viaţa intelectuală şi 
austeritatea cea mai abruptă. 


A. EXISTĂ O SPIRITUAUTATE? 

înainte de a merge mai departe, se impune o întrebare 
prealabilă decisivă: oare viaţa religioasă din secolul al IX-lea 
până în secolul al XH-lea se exprimă în mod normal sub 
forma unei spiritualităţi ce se adresează într-un mod 
„ selectiv laicilor, clericilor şi călugărilor? 

Se impune mai întâi a vedea ce fel de problemă este 
aceasta. Viaţa religioasă implică obligaţii liturgice bine 
definite, de care credincioşii trebuie să se achite. Din 
moment ce este vorba de acţiuni exterioare, controlul este 
posibil. Exigenţele morale ale creştinismului sunt mai 
dificil de precizat în detaliu. Marile linii sunt fixate de 
legislaţia civilă şi canonică, restul poate apărea eventual 
în predici sau în manuale scrise în acest scop. în sfârşit, 
există pietatea, devoţiunea sau spiritualitatea, adică 
ansamblul sentimentelor şi ideilor care pot inspira o rugă 
lui Dumnezeu sau sfinţilor săi, o meditaţie în legătură cu 
orice subiect, o revenire asupra propriilor acţiuni, un exa¬ 
men de conştiinţă şi eventual hotărârea de a schimba 
viaţa. Acest domeniu, care este cel al vieţii interioare, este 
cel mai dificil de înţeles. Se poate ajunge la aceasta prin 
mărturia autobiografică a celor care consimt să se des- 
tăinuie sau indirect prin literatura destinată a-i călăuzi pe 
credincioşi pe această cale. Deci, problema este de a şti ce 

rol deţin în viaţa religioasă, din secolul al IX-lea până în 
secolul al XH-lea, aceste forme diferite ale vieţii interioare, 
atât la laici cât şi la clerici sau călugări. 

Pentru ceea ce este în legătură cu laicii, inventarul 
surselor pare prima probă 1 . Ele sunt rare în mod efectiv, 
şi chiar foarte rare, dacă tot cea ce priveşte regii ar trebui 
lăsat deoparte. în plus, este destul de puţin şi aşa. Nu se 
referă decâţ la aristocraţie, ceea ce este o limită evidentă. 
Aceste texte descriu o viaţă războinică, unde fapta de răz¬ 
boi este în mod special evaluată. în cel mai bun caz, sabia 
este în slujba Bisericii şi a celor care beneficiază de 
protecţia sa. Pe scurt, mentalitatea de cruciadă sau cea de 
cavaler creştin sunt singurele ce au fost atestate. Pentru 
ceea ce priveşte viaţa interioară propriu-zisă, indicaţiile 
sunt mai slabe. Se relevă menţiuni normale despre parti¬ 
ciparea la ceremoniile de cult şi la sfintele taine. Există 
cel mult o tendinţă marcată de a se lăsa în seama mijlo¬ 
cirii sfinţilor. 

Viaţa lui Geraud d’Âurillac, de Odon de Cluny, ce oferă 
un model foarte rar de sfinţenie laică, este de fapt proba a 
contrario a uscăciunii spirituale comune. Geraud are de 
fapt o vocaţie monastică Şi nu rămâne în lume decât la 
cererea episcopului de Rodez, care îi pune în vedere inte¬ 
resul public. Geraud poartă tonsura călugărilor 1 şi o disi¬ 
mulează cu complicitatea valeţilor săi, recită slujba şi re¬ 
găseşte solitudinea în sufletul său, o dată ce afacerile 
lumeşti 2 * au fost ordonate. Viaţa interioară este consecinţa 
unei discordanţe între vocaţie şi condiţia reală. Este sigur 
că fapte de acest gen pot apărea, temporar, în toate ca¬ 
zurile de convertire înainte de intrarea în mănăstire. Nu 
s-ar putea spune totuşi că este vorba în acest caz de o 
spiritualitate laică. Este vorba de călugări ce rămân încă 
în secol! 


1 E. DELARUELL, La pieţe populaire jusqu'ă la fin du XII 6 sie- 
cle, în Relazioni del X Congresso internazionale di Scienze 
storiche, t. III, Florenţa 1955, pp. 309-332; reluat în E. 
DELARUELLE, La pieţe populaire [782], pp. 3-26. 

2 D. BAKER, VirDei, secular sanctity in the early tenth century, 

în J. C. CUMING şi D. BAKER, Popular Belief [780], pp. 41-53. 

■ Un ocol din partea literaturii este, oare, în măsură să 
lase să se întrevadă un idei spiritual, propus admiraţiei şi 
imitaţiei, fără să se poată confirma existenţa sa istorică 
reală? Imaginaţia este ea, oare, spirituală? în cântecele de 
gestă, fapta de arme este încă pe primul loc. Este pur şi 
simplu viaţa eroică ce este oferită unui public de-cavaleri. 
Dumnezeu veghează asupra vitejiei pusă în slujba sa şi 
îşi protejează în mod discret campionii. Este cel puţin 
credinţa redactorilor şi a menestrelilor, dar nici un semn 
exterior nu marchează într-un fel răsunător această 
protecţie. Viaţa interioară nu are nimic excepţional. Eroii 
primesc sfintele taine şi participă la ceremoniile reli¬ 
gioase. Ei se adresează lui Dumnezeu prin rugăciune şi 
este vorba întotdeauna de cereri formulate îp mod sim¬ 
plu 1 . Pe scurt, învăţăturile literaturii confirmă slabele 
indicaţii ale surselor istorice. Convergenţa este completă. 

Regele nu mai este un laic, din moment ce este uns. 
încă din epoca carolingiană, clericii propun modele spre 
folosul celor care, la exemplul împăratului, au în sarcină 
guvernarea oamenilor. Această preocupare dă naştere 
unei literaturi caracteristice de "oglinzi" despre care a fost 
vorba deja 2 . în ceea ce priveşte suveranul propriu-zis, 
moralitatea şi viaţa spirituală sunt tratate din punctul de 
vedere al funcţiilor sale. Este mai întâi vorba despre drep¬ 
tate şi despre o bună administrare. Textele ce amintesc 
aceste obligaţii sunt numeroase până la sfârşitul Evului 
Mediu, într-atât este de evident argumentul. Din secolul 
al IX-lea până în secolul al XlI-lea autorii par totuşi să 
admită că greşelile personale ale prinţului nu sunt fără 
consecinţă pentru stat. Există o anumită confuzie între 
ceea ce este privat şi ceea ce este public, eh totul norma¬ 
lă, este adevărat, dacă se ţine cont de personalizarea pu¬ 
terii. Se remarcă deopotrivă o idee profundă: păcatul 
prinţului atrage mânia lui Dumnezeu, iar regatul poate să 

1 M. DE COMBARIEU DU GREŞ, L ’ideal humain [825]. 

2 Cf. p, 183, voi. I. 

piară din această pricină. Pe scurt, moralitatea regelui 
trebuie supravegheată mai mult decât a oricui, iar acesta 
este sarcina episcopilor. 

în legătură cu viaţa spirituală propriu-zisă, rareori se 
ridică problema. Ea apare uneori în discursurile despre 
înţelepciunea prinţului, fundamentul legilor şi' al civili¬ 
zaţiei. Alcuin dezvoltă admirabil această idee în cinstea 
lui Carol cel Mare. Este reluată apoi. Este foarte evident 
faptul că este vorba în primul rând de reutilizarea de teme 
venite din antichitate despre guvernarea popoarelor civi¬ 
lizate. Retorica nu este absentă din aceste discursuri, 
care, la urma urmelor, nu înseamnă mare lucru pentru 
capacităţile personale ale regelui. Se poate urmări, cu 
toate acestea, dezvoltarea consideraţiilor despre sapientia 
prinţului în biografii şi în alte opere politice. 

Despre viaţa spirituală propriu-zisă,.bilanţul este foarte 
slab. Strângerea de detalii despre cultura laicilor în se¬ 
colele al Xl-lea şi al XH-lea, probantă la drept vorbind 
pentru cea de a doua jumătate a acestui ultim secol, nu 
înlocuieşte o vedere generală ce dă o imagine globală a 
problemei 1 . Este vorba totdeauna de ceea ce laicii pot 
eventual cunoaşte şi niciodată de vitalitatea lor proprie în 
acest domeniu. Puţem trage concluzia că nu există spiri¬ 
tualitate pentru laici. Această constatare a fost comentată 
în fel şi chip. S-a remarcat că predica era deficientă sau 
nepotrivită şi că formaţia religioasă a laicilor era inexis¬ 
tentă. Aceste argumente sunt de necombătut. Par totuşi 
foarte pe lângă problemă şi poate anacronice, pentru 
perioada ce merge până la mijlocul secolului al XH-lea. 

Din epoca carolingiană, programul de viaţă al unui laic 
este definit prin obligaţiile ce decurg din or do căruia îi 
aparţine. Pentru fiecare condiţie, pentru fiecare funcţie 
socială, există un comportament propriu. Cine se confor- 

1 E. DELARUELLE, La culture religieuse de lalcs en France 
aux XI 6 et XII 6 siecles, în I laici [705], pp. 548-581; reluat în E. 
DELARUELLE, La pieţe populaire [782], pp. 161-194. 

mează îndatoririlor prescrise trăieşte în acord cu legea, în 
pacea cu vecinii şi în regulă cu conştiinţa sa. Biserica 
cere, în plus, participarea la cult şi frecventarea sfintelor 
taine. Acestea sunt gajuri pentru mântuire, iar acest 
lucru este important. O viaţă este completă astfel, iar o 
spiritualitate în sensul propriu nu are loc. Ea nu răs¬ 
punde, înainte de a doua jumătate a secolului al Xll-lea, 
niei unei nevoi. Ea nu există pentru că nu are nici o ra¬ 
ţiune de a exista. Viaţa creştină a credincioşilor este 
ansamblul îndatoririlor lor de stat şi, ca surplus, asis¬ 
tarea la messă. Un asemenea sistem este coerent. Este 
conformist şi foarte mărginit 1 . Este durabil, pentru că 
este în conformitate cu caracterul frust al oamenilor. 

Primele indicii ale unei schimbări apar în legătură cu 
cei care prestează meserii periculoase pentru suflet. Cei 
care mânuiesc armele sau banii întâlnesc tentaţii speci¬ 
fice şi nu este sigur că toate problemele pot fi rezolvate la 
nivelul eticii profesionale. Penitenţa permite absolvirea 
unei greşeli, dar nu tratează o situaţie nesănătoasă. Spiri¬ 
tualitatea deschide calea unei compensări şi a paleativelor. 

La nivelul laicilor, absenţa spiritualităţii nu se explică 
printr-o deficienţă, ci printr-o organizare diferită a vieţii 
creştine. Nimic nu interzice abordarea problemei în acest 
fel şi pentru clerici şi călugări. Şi unii şi ceilalţi formează 
un ordo şi trăiesc conform prescripţiilor ce îi privesc. 
Pentru ei, indiciile unei spiritualităţi trebuie căutate în 
textele sinodale şi în Regulile care îi conduc. De fapt, tre¬ 
buie să avem grijă când atribuim, fără probe, unor legiuni 
de clerici şi unei armate de călugări, profunzimea spiritu¬ 
ală, a câtorva autori binecunoscuţi 2 . 

Obligaţiile clericilor sunt în primul rând de cult. Tre¬ 
buie să conducă litughia, să distribuie sfintele taine şi să 
predice. încă din epoca carolingiană, texte foarte oficiale 
precizează ceea ce trebuie să ştie. N-ar trebui să primeas- 

1 A. VILLIEN, Histoire des commandements [845], 

2 J. LECLERCQ, F. VANDENBROUCKE, F. BOUYER, Histoire 
de la spiritualite [ 1351 - 

că ordinele fără a fi trecut un examen 1 . Din listă reiese că 
formaţia lor este practică, axată pe rugăciunile slujbelor 
şi pe cărţile liturgice. Chiar Regula pastoralis a lui 
Grigorie cel Mare, ce intră în acest program, nu poate fi 
considerată ca o lucrare teoretică, teologică sau spiritu¬ 
ală. De altfel, examenul zăboveşte în verificarea înţelegerii 
exacte a Crezului şi a liturghiei sacramentare 2 . Toate 
aceste prescripţii sunt în acord cu modul în care clerul îşi 
înţelege funcţiile. Dar ar mai trebui să fim siguri că ceea 
ce este cerut în texte este la fel şi în realitate. Evident că 
putem să ne îndoim, în asemenea măsură nivelul exame¬ 
nelor la care este supus clerul pare 'mediocru 3 . Or efortul 
cerut de textele carolingiene pare de nesuportat. Criticile 
reformatorilor din secolul al Xl-lea, oricât de exagerate ar 
putea părea, sunt un ecou puţin favorabil. 

Reforma gregoriană ce înţelege să aducă un remediu 
pentru aceste rele se străduieşte să dea greutate câtorva 
principii care sunt de fapt mai revelatoare decât polemi- 
cile. Programul comportă mai întâi asanarea moravurilor, 
iar viaţa comună a clericilor pare cel mai bun mijloc de a 
o atinge. Cultura şi spiritualitatea intră în această ac¬ 
ţiune. Cum ar putea, de altfel, să se întâmple în alt mod? 
O anumită detaşare de lume nu poate fi compensată alt¬ 
fel. Strădania are drept rezultat impunerea adoptării de 
către cler a observanţelor monastice. Morala şi asceza par 
în fapt primordiale. Dacă ar fi să considerăm în totalitate, 
nu este vorba aici decât de modalităţi de exercitare a unei 
funcţii. Sarcina principală a preoţilor şi a slujitorilor de 
parohie este să asigure cultul şi să încadreze poporul 
creştin, ceea ce nu cere decât virtuţi, şi la un nivel mode¬ 
rat. Istoria literară confirmă în ansamblu această medio¬ 
critate, din moment ce cu excepţia unor episcopi, a câtor- 

1 MGH, Capii., t. I, p. 235, piesa 117. Quae apresbyteris dis- 
cenda sint. 

2 în capitularul pentru Missi din 803 se poate citi: Ut presbyteri 
non ordinentur priusquam exarninentur, în MGH, Capit, t. I, p. 115. 

3 Cf. MGH, Capii, t. I, p. 234. 

va membri ai comunităţilor canoniale şi a profesorilor din 
şcoli, spiritualitatea rămâne apanajul călugărilor. Pe scurt, 
în afara câtorva medii bine delimitate, clerul nu pare să 
aibă drept vocaţie în viaţă spiritxialiter. 

Nu s-ar putea trata viaţa spirituală monastică fără a 
continua să ne referim la aceleaşi principii ca mai înainte. 
Deci, este vorba de integrarea instituţională a devoţiunii 
în vocaţia monastică ce reţine atenţia în cea mai mare 
măsură şi nu marile figuri mistice de care este jalonată 
istoria monahismului. 

Or, elementele ce concură la perfecţiunea vieţii monas¬ 
tice sunt numeroase. Se pot reţine pentru a fi succinţi: 
asceza, slujba liturgică, rugăciunea personală, cultura. 
Fiecare dintre acestea pare indispensabilă vieţii spi¬ 
rituale. în funcţie de aspectul predominant, viaţa spiritu¬ 
ală capătă un caracter specific. Devoţiunea poate fi legată 
de mortificări brutale, sau de o înţelepciune cucernică 
hrănită de studii. Este important aici să ştim ce formă de 
monahism este reprezentată cel mai bine în Evul Mediu 
în Europa Occidentală şi ce tip de devoţiune pare cel mai 
în acord cu principiile enunţate în Reguli. 

Din toate temele dezvoltate în literatura monastică, cea 
a ascezei este probabil cel mai bine reprezentată, pentru 
că renunţarea la lume este un prealabil indispensabil 
intrării într-o mănăstire. în plus, viaţa după regulă cere 
austeritate, renunţare, supunere şi umilinţă. Cei mai 
mari abaţi nu au ezitat să scrie despre acest subiect. 

Sfântul Bemard, de exemplu, le abordează din toate 
punctele de vedere. în Apologie ă Guillaume, se leagă de 
facilitatea vieţii clunisienilor, în De conversione ad cleri- 
cos, expune ceea ce trebuie să fie renunţare la lume, în 
Dfe praecepto et dispensatione, explică în ce grad de 
ascultare trebuie ţinut călugărul, în De gradibus humili- 
tatis et superbiae, conferă umilinţei monastice o profun¬ 
zime religioasă ce duce exact la viaţa spirituală. S-ar pu¬ 
tea face acelaşi inventar în Predici şi Scrisori. Alte lucrări, 
precum De diligendo Deo angajează mai ferm pe calea 
vieţii mistice. Luată ca un ansamblu,' această literatură se 

caracterizează printr-un efort constant de a trece de con¬ 
sideraţiile practice, moralizatoare şi ascetice, la o vedere 
mai profundă, în care obligaţiile monastice îşi găsesc o 
dimensiune spirituală. 

Rolul acestei literaturi şi echilibrul în care se află aici 
diferitele teme inspiră un comentariu destul de nuanţat. 
Obligaţiile ascetice sunt în mod evident primordiale şi 
nimeni nu poate să scape de ele fără a-şi dezlega angaja¬ 
mentele. Ele impun o viaţă regulară, ce îi transformă pe 
călugări în cetăţeni dintr-o altă lume, încă prezenţi în cea 
de aici. De fapt, discreţia, din care Sfântul Benedict a 
făcut un principiu, elimină ceea ce asceza ar avea prea 
violent. S-ar putea spune că ei, călugării, devin sfinţi, 
dacă acest termen era acceptat pentru a desemna o per¬ 
fecţiune înţeleaptă, dobândită în timpul îndeplinirii exacte 
a obligaţiilor regulii. în mod cert, o asemenea viaţă pre¬ 
supune cucernicie, fervoarea, dar nu în mod obligatoriu 
capacităţi mistice excepţionale. Nu toţi călugării sunt 
oameni extatici. Rolul abatelui este de a-i face să avan¬ 
seze de la asceză la viaţa spirituală. Drumul este aici atît 
de bine jalonat, încât există tentaţia de a situa pe acest 
parcurs grosul batalionului monastic. Nimic nu ne per¬ 
mite să fim siguri că este foarte avansat. 

Pe acest itinerar, slujba divină, rugăciunea oficială, nu 
are probabil un rol determinant. Ea implică a-1 proslăvi pe 
Dumnezeu în ritmul liturghiei Bisericii. Este o rugăciune 
obiectivă care nu este făcută pentru a incita la efuziuni 
sentimentale sau la întoarcerea spre sine 1 . Ea invită la 
meditaţia asupra Scripturii, nu pe loc, ci în restul zilei şi 
fixează astfel spiritul călugărului pe un anume aspect al 
misterului. Ea hrăneşte cunoaşterea în aceeaşi măsură ca 
pietatea, făcând din Psaltire lucrarea cea mai familiară, 
fără încetare prezentă în memoria monastică 2 . 

în viaţa spirituală monastică, trebuie să reţinem rolul 
culturii. Regula Sfântului Benedict rezerva mai multe ore 

1 P. SALMON, L’Office divin [843]. 

2 P. RICHE, Le Psautier, livre de lecture elementaire d’apres 
Ies Vies de saints merovingiennes, in Etudes merovingiennes, 
Paris, 1953, pp. 253-255. 

zilnic pentru Lectio divina, lectură cucernică, făcută nu 
pentru a potoli o dorinţă zadarnică de cunoaştere, ci pen¬ 
tru a hrăni sufletul şi a răspunde aspiraţiilor lui. De fapt, 
este vorba mai mult de o meditaţie decât de o lectură. 
Condiţiile concrete limitează poate semnificaţia acestui 
exerciţiu. Lectio divina se face articulând, labialiter ca în 
antichitate, şi nu citind doar cu ochii şi în tăcere. Ea se 
face plimbându-te în mănăstire sau în grădină, eventual 
în sala de încălzire. Pe scurt, călugărul care meditează 
astfel la Sfânta Scriptură prelungeşte slujba divină mai 
mult decât s-ar dedica unei munci intelectuale. Regula 
Sfântului Benedict prevede totodată o lectură de post. 
Fiecare călugăr trebuie în timpul acestei perioade de 
penitenţă să citească o carte în întregime şi în ordine 1 . 

Luat literal, acest regim nu este dintre cele ce conduc 
la viaţa intelectuală intensă. De fapt, alte influenţe vin să 
îndrepte prescripţiile lui Benedict, fie că ele vin din lumea 
monastică sau a prinţului. Cultura monastică, încă din 
epoca carolingiană, este mai largă, mai savantă şi mai 
puţin strict religioasă. 

în sfârşit, este indiscutabil, aşa cum o dovedesc nume¬ 
roşii autori devotaţi, că mănăstirea favorizează viaţa spiri¬ 
tuală şi expresia sa scrisă. Cu toate acestea, trebuie să 
admitem că de la doctrinele expuse de profesori, sublime 
ca elevaţie şi ca fervoare, la nivelul umil al anumitor 
călugări, mai mult oameni cu o viaţă ordonată şi liturgică 
decât mistică, distanţa este considerabilă. Putem aştepta 
din partea studiilor de lexicografie o mai bună percepere a 
comportamentului comun. Cele făcute pe lucrări ale unor 
mari personalităţi spirituale au dat rezultate frumoase. 
Sursele istorice obişnuite sunt cele pe care trebuie să le 
întrebăm acum. în sfârşit, este limpede că istoricul nu 
poate în nici un caz neglija doctrinele propuse de o elită al 
cărei rol a fost determinant. înalta spiritualitate a marilor 

1 A. MUNDO, Bibliotheca. Bible et lecture de careme d’apres 
saint Benoît, în RB, 1950, pp. 65-92. 

abaţi dă tonul şi ascunde poate o evoluţie generală, făcută 
dintr-o aprofundare modestă, dar reală. 


B. DISPREŢUL FATĂ DE LUME 

9 1 

Creştinii nu aparţin lumii, lectura cea mai superficială 
a Noului Testament este suficientă pentru a ne convinge 
de acest lucru. Evanghelia Sfântului Ioan pune chiar în 
gura lui Iisus, într-un moment cu totul special pentru 
solemnitatea sa, cuvinte cu totul decisive 1 . Ansamblul 
textelor Scripturii sună la fel, cel puţin la o lectură ime¬ 
diată 2 . înclinaţiile rele ale omului sunt uneori puse în 
discuţie, ca în prima Epistolă a Sfântului Ioan unde tot ce 
vine din lume este „pofta cărnii, pofta ochilor şi orgoliul 
bogăţiei'* 3 . în acest caz, pasiunile fac lumea. în alte 
cazuri, este invocată influenţa puterilor malefice, fie că 
este vorba de puteri omeneşti, fie ale Duşmanului. în 
sfârşit. Satana apare ca „prinţul acestei lumi" care se află 
cu totul în puterea sa 4 . Aceste pasaje explică o învă¬ 
ţătură difuză, răspândită în întreaga Biblie. Autorii spiri¬ 
tuali ai Evului Mediu le citează, le comentează şi se 
inspiră de aici, agravând sensul, ţinând cont de tradiţia 
filozofică spiritualistă şi dualistă la care ei se referă în 
mod obişnuit 5 . 

De aceea, în această literatură, lumea, secolul şi car¬ 
nea au totdeauna un sens peiorativ. Vocabularul este, în 
legătură cu acest subiect, cu totul explicit. Trebuie să fugi 
din această lume şi de ororile ei, să-şi domini poftele pe 
care ţi le poate inspira, să fugi pur şi simplu. Vigoarea 
opoziţiei nu poate surprinde. Realităţile evocate rămân 

1 Evanghelia Sfântului Ioan, XV, 18-19. 

2 Nu poate fi voba aici de a discuta sensul exact al textelor 
din Noul Testament nici de a releva sensurile contrare operate 
în mod obişnuit despre acest subiect în literatura spirituală a 
Evului Mediu. 

3 Epistola întâi de la Ioan, II, 16. 

4 Evanghelia Sfântului Ioan, XII, 31. 

5 R. BULTOT, La doctrine du mepris du monde [823]. 

vagi. Lumea înseamnă în aceeaşi măsură ansamblul 
oamenilor, ca şi societatea sau chiar cadrul vieţii cotidi¬ 
ene. Este definită prin raportare la deşert, la mănăstire 
sau la cer, ca un contrariu incompatibil. Ea nu este în 
această literatură explorată pentru ea însăşi şi judecată 
pentru ceea ce este. Văzută din mănăstire, sunt tenebre 
exterioare în care se comit toate nedreptăţile, toate cri¬ 
mele şi toate josniciile. Cine rămâne aici, îşi pierde sufle¬ 
tul. La acest prim nivel, cel al păcatului, oroarea pe care o 
inspiră lumea nu necesită mult comentariu, numai că 
există o sensibilitate excesivă, întreţinută retoric pentru 
fapte mai rare decât ar lăsa să credem aceste lamentări. 

- La un alt nivel, lumea este ansamblul activităţilor 
pământeşti cu ceea ce ele implică în materie de eforturi, de 
griji şi de obligaţii. Dezaprobarea se întinde deopotrivă şi 
pentru acest întreg sector. Pier Damiani nu distinge exer¬ 
citarea de activităţi profane în sine de exercitarea lor vino¬ 
vată. Indiferent despre ce chestiune laică este vorba, el o 
consideră inutilă, zadarnică şi cel mai adesea ignobilă. El 
detectează totdeauna în acţiunile omeneşti tentaţia câşti¬ 
gului, gustul puterii sau orgoliul de clasă. încă şi mai pro¬ 
fund, nu există pentru el nici o motivaţie ce justifică aser¬ 
virea unui om pentru îndeplinirea unei sarcini exterioare. A 
se supune astfel înseamnă a deveni iobag. Pier Damiani 
trece fără nici o precauţie de la noţiunea de operă servilă a 
Leviticului, unde este vorba de munca normală din săp¬ 
tămână, la cea de sclavie în păcat 1 . A fugi de lume înseam¬ 
nă a trăi un sabat continuu. Nimic nu poate scăpa unei 
critici atât de radicale, nici măcar apărarea intereselor 
lumeşti ale Bisericii. De altfel. Pier Damiani se plânge cu 
amărăciune de a fi fost aruncat în vârtejul lucrurilor prin 
promovarea sa la funcţia de episcop şi nu încetează să vrea 
să demisioneze 2 . Este o "corvoadă penibilă a învârti piatra 
de moară a grijilor laice“ 3 . O ostilitate astfel declarată pen- 

1 LeviticuL, XXIII, 3 şi urm. 

2 PIER DAMIANI, Op. XX, Apologeticus ob dimissum episcopa- 
tum, în PL, 145 c 441-456. 

3 PIER DAMIANI, Op. XXI, citat de R. BULTOT, op. cit, t IV, p. 42. 

tru activităţile profane pune o problemă, pentru că nu este 
suficient să invoci păcatul. Or, Pier Damiani, în legătură cu 
un asemenea subiect, nu face decât să-şi exprime într-un 
mod deschis idei răspândinte difuz. 

Refuzul activităţilor exterioare din cauză că ele com¬ 
portă o servitute poate fi legat de tradiţia morală moşteni¬ 
tă din antichitate. Aceste idei, dezvoltate mai întâi de epi- 
curieni, sunt încetăţenite la Roma, la principalii moralişti. 
Cicero, ca şi Seneca laudă meritele liniştii şi ale repausu¬ 
lui, adică ale posibilităţii de a se ocupa doar cu îndeletni¬ 
ciri intelectuale. Refuzul tracasărilor lumii înseamnă a trăi 
în filozofie, adică detaşarea de obligaţiile pe care le poate 
avea un cetăţean în legătură cu cetatea, a renunţa la orice 
carieră şi a se converti spre o viaţă intelectuală. Cicero şi 
Seneca, citiţi în Evul Mediu în mănăstiri, vehiculează o 
argumentaţie ce nu-i lasă pe călugări indiferenţi. Sfântul 
Ieronim, Sfântul Augustin, Casiodor oferă o versiune 
creştină pentru aceste răgazuri savante şi virtuoase 1 . 

N-am putea fi siguri că aceste referinţe profane sunt 
suficiente. Contrariul pare mai probabil. Alte consideraţii 
vin să se adauge celor precedente. Omul este trup şi suflet 
şi această dualitate lasă un avantaj părţii spirituale mai 
nobile, care, în mod real, nu are aceeaşi origine ca partea 
carnală. Călugării au tendinţa de a accentua această diho¬ 
tomie pentru a-i da întreaga valoare spiritualizării. Destinul 
sufletului este să dobândească un statut angelic şi să ajun¬ 
gă în ceruri. Tot ceea ce este trupesc este fără interes, nele¬ 
gitim în măsura în care omul este deturnat de la singurul 
său scop. Activităţile exterioare sunt un divertisment fără 
raţiune. Şi aici, o temă filozofică venită din antichitate îşi 
găseşte o nouă întrebuinţare. 

Viaţa monastică, dedicată ascezei şi meditaţiei cucer¬ 
nice, redă câteva exigenţe ale vieţii filozofice. De aceea nu 
este suficientă numai reprimarea tendinţei spre păcat. Este 


1 J. LECLERCQ, Otia monastica [837]. 

vorba pur şi simplu de un dispreţ pentru lume, din mo¬ 
ment ce autorii spirituali refuză aservirea pe care o pro¬ 
voacă activităţile profane. 

Lumea este tot ceea ce se opune efortului interior de 
spiritualizare. Astfel, cei care se. aventurează spre exterior 
îşi pun sufletul în pericol. Este destul de firesc că autorii 
creştini împrumută din literatura antică metaforele ce 
permit evocarea acestor pericole. Sufletul este ca un va¬ 
por pe mare agitată. Christos este căpitanul care ştie să 
se ţină la egală distanţă de Scila şi de Caribda. Ca şi 
Ulise, creştinul se leagă de catarg pentru a rezista la cân¬ 
tecul sirenelor. Echivalenţa poetică între mare şi lume, 
binecunoscută de la Vergiliu şi de la Cicero, şi capcanele 
navigaţiei ce slujeau deja pentru consolarea filozofului, 
ilustrează pentru puterile spirituale alarmele pe care le 
provoacă ieşirea din celula interioară 1 . 

Refuzul cărnii şi în mod special al vieţii sexuale se 
exprimă cu vehemenţă. Câteva rânduri din Pier Damiani 
permit înlăturarea oricărei ambiguităţi atât asupra fondu¬ 
lui cât şi asupra formei. în legătură cu femeia, eremitul 
de la Fonte Avellano scrie: „Pune în cumpănă, bărbat 
enervat, sau mai curând bărbat devirilizat, ceea ce ur¬ 
măreşti, şi să ştii că este ţărână şi cenuşă la ce aspiri, în¬ 
flăcărat de torţele patimii; când tu iei în braţele tale pi¬ 
cioarele unei femei, contemplă viermii, puroiul, duhoarea 
insuportabilă care va deveni peste puţină vreme, pentru 
ca reprezentarea acestei putreziciuni viitoare să te facă să 
dispreţuieşti cu prudenţă deghizările unei frumuseţi tea¬ 
trale. Pentru că judecata înţeleptului nu se îndreaptă 
doar asupra a ceea ce seduce ochii, dai- şi asupra a ceea 
ce se disimulează în fondul adevărului" 2 . 


1 H. RAHNER, Antenna Cruciş, I: Odysseus am Mastbaum, în 
Zeitschr. f. kathol. theol. , 1941, pp. 123-152; II: Das Meer der 
Welt, in ibid., 1942, pp. 89-118; III; Das Schiff aus Holz, în ibid., 
pp. 205-227. 

2 Text tradus şi citat de R. BULTOT, La doctrine du mepris 
du monde [823], p. 25. 

în ciuda exagerării verbale, destul de caracteristică, a 
lui Pier Damiani, trebuie să admitem că se întâlnesc ace¬ 
leaşi idei şi adesea aceiaşi termeni ca şi în scrierile lui 
Odon de Cluny, precum şi în De miseria humane conditio- 
nis a lui Innocentiu al III-lea. Pe scurt, este vorba aici de 
doctrine comune, dezvoltate într-o manieră destul de obiş¬ 
nuită în mediile monastice. 

Primul defect al cărnii este de a fi muritoare. în loc să 
respingă imaginile hidoase ale descompunerii cadavrului, 
autorii insistă din greu încercând contrariul, în a le face 
să transpară sub frumuseţea prezentă. Aceste discursuri 
escamotează timpul şi durata. Totul se petrece ca şi cum, 
pentru a fi acceptabilă, o realitate trupească ar trebui să 
fie veşnică, în modul unui adevăr ce nu se schimbă, pen¬ 
tru că ceea ce a fost este şi va fi adevărat. Acestea sunt 
promisiuni pe care nici un trup nu le poate ţine. Oamenii 
din Evul Mediu par să nu fi putut accepta că trupurile au 
un statut diferit. în urma acestui fapt, moartea este pro¬ 
movată la rangul de unică realitate adevărată, iar frumu¬ 
seţea care o ascunde devine o minciună. Logica este 
impecabilă! Or, viaţa prezentă nu este desconsiderată 
prin comparaţie cu veşnicia fericită sau cu blestemul, ci 
prin comparaţie cu episodul macabru al sfârşitului unei 
vieţi care este încă şi mai efemeră decât ultima! Argu¬ 
mentul este nul. Dimpotrivă, el stârneşte pasiunile rele 
mai iraţionale. Ajunge acest sfârşit să înjosească orice 
came şi orice viaţă? Nu este un discurs despre mântuire, 
ci o percepere unilaterală a realităţilor trupeşti. Aceste 
subiecte nu sunt prea îndepărtate de toţi cei care prezintă 
lumea ca-pe un fluviu de mizerii şi de dejecţii 1 . Fie! O 
asemenea atitudine de respingere este cu certitudine 
foarte prost justificată de concepţiile creştine ale păcatu¬ 
lui. Fundamentele unei asemenea filozofii trebuie căutate 
înspre morala antică. Seneca nu este poate străin de anu- 

1 Este cazul într-o viziune a Sfântului Anselm: EADMER, 
Vita sancti Anselmi, I, 29, în PL, 158 c 66-67. 

mite aspecte ale acestei percepţii 1 . în sfârşit, nu este 
exclus ca retorica să aibă partea sa în aceste invective 
monastice împotriva trupului. 

Oroarea pentru carne se răsfrânge în mod cu totul 
firesc asupra sexualităţii. Cunoştinţele ştiinţifice pe care 
le au oamenii Evului Mediu despre acest proces nu îi 
angajează la multă indulgenţă 2 . Clericii şi călugării 
adaugă la aceasta o ostilitate făţişă din raţiuni morale şi 
spirituale. Ei atacă mai întâi senzualitatea în general şi în 
mod cu totul special plăcerea sexuală. Pentru Hermann 
Contract, aceste voluptăţi sunt false şi inspiră gesturi 
dezgustătoare. Anselm de Canterbury caută şă explice 
transmiterea păcatului, adică a unei concupiscenţe 
vicioase, de la părinţi la copii. Actul trupesc este incrimi¬ 
nat, nu în sine, ci pentru că el comportă un consim¬ 
ţământ pervers la plăcere. Pe scurt, refuzul sexualităţii 
este un simplu aspect al unei îndepărtări generale de tot 
ceea ce este simţ, senzaţie şi senzualitate. Transpune în 
detaliu o concepţie dualistă a omului în care tot ce este 
refuzat corpului foloseşte sufletului. 

Autorii spirituali ştiu să-şi extragă argumentele din 
învăţăturile Bibliei. Păcatul, în aceeaşi măsură în care a 
supus trupul corupţiei, l-a îndemnat spre pofte trupeşti. 
Adam nu cunoştea concupiscenţa, aşa cum o dovedeşte 
textul din Facerea lumii. Decăderea omului îl aduce la 
nivelul animalelor lipsite de raţiune. Pentru Sfântul 
Anselm există ceva iraţional şi bestial în actul sexual. 
Perversitatea omului merge mai departe. Pentru Pier 
Damiani, omul este, din acest punct de vedere, mult mai 
rău decât animalul. în vreme ce acesta din urmă îşi 
respectă femela din momentul când aceasta este însărci¬ 
nată, soţii continuă să se unească cu soţia lor însărcinată 
cu riscul de a deveni ucigaşul unui copil pe cale de a se 
naşte. Păcatul a făcut sexualitatea contra naturii. Pier 

1 K. D. NORHDURFT, Studien zum Einfhiss Senecas [655). 

2 C. THOMASSET, La represeritation de la sexualite et de la 
generation dans la pensee scientiflque medievale, în Love and 
Marriage [755]. 

Damiani. se complace să viseze la o reproducere ce nu ar 
datora nimic coitului. Celebrează vulturul pleşuv şi albina 
care au acest privilegiu. 

Singura justificare a actului carnal este procreerea. 
Doctrina vine de la Părinţii Bisericii, iar autorii monastici 
nu pot s-o nege. Consimt să acorde căsătoriei o folosinţă 
limitată. Pier Damiani, revenind în continuare la com¬ 
paraţii cu animalele, laudă pudoarea elefanţilor în timpul 
copulaţiei. în toate cazurile, virginitatea i se pare supe¬ 
rioară. . Chiar atunci când este vorba de o căsătorie legi¬ 
timă, există profanare. O fecioară intrată intactă în ca¬ 
mera nupţială revine de acolo păgubită. împins până la 
acest punct, refuzul sexualităţii nu este departe de repu¬ 
dierea căsătoriei de către eretici 1 . 

Reiese din diversele analize precedente că refuzul 
lumii, şi în mod special cel al trupului, merge, în toate 
domeniile, dincolo de ceea ce simpla îndreptare a păcatu¬ 
lui ar fi cerut. Este, în consecinţă, o filozofie a lumii şi nu 
pur şi simplu o atitudine de penitenţă. Amestecul celor 
două motivaţii întreţine ambiguitatea. Autorii spirituali 
nu ştiu întotdeauna să distingă ceea ce datorează tradiţiei 
biblice interpretată de Biserică şi ceea ce au luat de la 
curentele intelectuale, care reflectă concepţiile dualiste şi 
platonizante despre lume. Există la ei un amalgam ce nu 
este nici căutat nici dorit, şi care răspunde în mod evi¬ 
dent unei stări de fapt. Dezvoltând diversele teme recen¬ 
zate, ei se situează într -0 tradiţie deja complexă, la care ei 
aderă în punctele importante. Modificările pe care le 
aduc, ce agravează în general despărţirea de lume, sunt 
punctul exact în care ei îşi manifestă propriile lor idei. 

Concepţiilor dezvoltate în texte le corespunde un mod 
de viaţă. în Europa Occidentală se impun două forme de 
organizare: eremitismul şi cenobitismul. Termenul de 
călugăr, ce desemnează la origine un singuratic, se poate 
aplica şi unora şi altora. Este uzitat mai frecvent pentru 


1 H. TAVIANI, Le mariage dans l’heresie de l’an mii, în 
Annales ESC, 1977. pp. 1074-1089. 

comunităţi. Reflecţia se îndreaptă asupra vocaţiei înseşi ca 
expresie a acestui refuz pentru lume şi pentru carne. 
Monahismul este mai întâi o căutare a solitudinii şi, fără a 
solicita prea mult etimologia, diferiţii autori dezvoltă 
această temă. Este repede completată printr-o referire la 
Dumnezeu căruia îi este consacrată această izolare. Sfân¬ 
tul Benedict a plecat de la Roma, după afirmaţia lui Grigore 
cel Mare, soli Deo, plăcere desiderans 1 . După el, călugării 
procedează la fel, părăsind lumea. Pentru a sublinia aceas¬ 
tă vocaţie, sunt folosite diverse formule. Cea mai frecventă 
este soli Deo vacare. De la solitudine la viaţa numai pentru 
Dumnezeu există mai mult de o nuanţă, din moment ce se 
trece de la un fapt concret la o dispoziţie spirituală. 

Izolarea ţine de eremiţi, chiar dacă trăiesc în con¬ 
gregaţie, aşa cum se întâmplă cu cei care aparţin ordinului 
Sfântului Bruno. Celula, coliba, cabana sau construcţia de 
mici dimensiuni care îi adăposteşte devine rapid protec¬ 
toarea retragerii lor. Este locul meditaţiei şi al experienţei 
religioase. Celula este foarte repede supraevaluată, ca şi 
cum ar asigura ruptura de lume şi familiaritatea cu Dum¬ 
nezeu. Ea are un rol material şi o funcţie spirituală. Soli- 
tudo cellae, al cărei elogiu îl fac autorii, răspunde necesi¬ 
tăţilor acestei duble vocaţii 2 . A sta în celulă nu trebuie să 
se înţeleagă în mod material ca o simplă interdicţie de a 
pleca şi de a veni, de a divaga şi de a se distra. Mai trebuie 
să trăieşti în repaus şi contemplaţie. De aceea textele 
vorbesc despre o celulă interioară, un fel de retragere a 
sufletului. Cei mai îndrăzneţi, dintre cei înzestraţi cu pu¬ 
terea spirituală, precum Guillaume de Saint-Thierry sau 
Pierre de Celle nu ezită să facă un joc de cuvinte între Celi, 
cerurile, şi cella. 

Solitudinea nu mai era, la drept vorbind, condiţia de 
viaţă a cenobiţilor, călugări trăind într-o comunitate une- 


1 J. LECLERCQ, Etudes sur le vocabulaire monastique [836], 
p. 29. 

2 G. HOCQUARD, Solîtudo cellae, în Melanges Louis Halphen, 
Paris, 1951, p. 323 şi urm. 

ori foarte numeroasă. Neavând încotro, se adaptează 
vocabularul şi vocaţia. Viaţa monastică are ca scop uni¬ 
tatea, fie că e vorba de căutarea unicului necesar conform 
cu textul evanghelic, fie că trebuie să se realizeze o frater¬ 
nitate animată de o singură inimă sau un singur spirit, 
conform pasajelor din Actele Apostolilor cu privire la primii 
creştini din Ierusalim. Ruptura cu lumea, temă esenţială 
a vocaţiei monastice, conducea şi la definirea unei vieţi de 
contemplaţie, în modul în care o făcea Maria, sora Martei 
din Evanghelie sau, mai mult, la regăsirea milosteniei, ca 
legătură spirituală a unui grup. 

Conversatio monastică, aleasă ca un comportament de 
ruptură cu viaţa mundană şi carnea, depăşeşte, într-o 
măsură însemnată programul simplu de dispreţ faţă de 
lume. în momentul în care încetează invectivele şi autorii 
vorbesc de căutarea spirituală, tonul este cu totul deo¬ 
sebit. Poate că este neplăcut să separăm cele două mo¬ 
mente ale discursului. Ar rămâne să ştim cui se adre¬ 
sează torentele de injurii debitate despre lume. Dacă este 
vorba de călugări, este în mod evident pentru a-i încuraja 
să persevereze. Dacă este vorba de clerici şi laici, aceste 
luări de poziţie exagerate vizează să-i îndrepte spre mână- 
stife. Nu este evident că ei au aderat. în societatea 
literaţilor din Evul Mediu, se cunosc prea bine resursele 
retoricii pentru a te lăsa dus de la prima tiradă. 

Rămâne o singură problemă, cea pe care o pune seco¬ 
lul al XH-lea în ansamblul său. Savanţii descoperă pro¬ 
gresiv natura, iar omul şi un nou spirit se fac simţite, mai 
atente la realităţile exterioare. Or, în acelaşi moment, 
asceza, consecinţă practică a refuzului a ceea ce ţine de 
lume, devine mai exigentă şi mai concretă. O practică mai 
strictă a Regulii Sfântului Benedict impune eforturi, sacri¬ 
ficii şi chiar suferinţe. Pe scurt, prevalează o concepţie 
severă a renunţării la lume. Cîteaux* care contribuie la 
aceasta în primul rând nu deţine însă exclusivitatea. îri 
vreme ce marile voci ce denunţau lumea, în maniera lui 

* Călugării cistercieni. 

Pier Damiani, au tăcut, şi discursul dezvoltă alte consi¬ 
deraţii, asceza, semn al refuzului, devine mai abruptă. 
Această divergenţă în evoluţia generală este manifestarea 
izbucnirii opiniei grupului, acum numeros, al literaţilor 
de toate orientările. începând cu secolul al XH-lea, faptele 
fac perceptibilă, această ruptură. Este cert că este ante¬ 
rioară acestei datări. 


C. DE LA ASCEZĂ LA VIATA SPIRITUALĂ 

9 

De la ruptura iniaţială cu lumea la viaţa spirituală, 
este un întreg itinerar pe care mii de călugări s-au stră¬ 
duit să-l parcurgă. Ei nu s-au lăsat conduşi în această 
întreprindere nici de propriile lor forţe, nici de iniţiativa 
personală. Regulile şi cutumele fixează cadrul de viaţă, 
exemplul predecesorilor le permite să dejoace capcanele, 
iar învăţătura primită, oral sau prin cărţi, le permite să 
progreseze în viaţa spirituală. Conversaţia monastică, şi 
anume comportarea cotidiană a călugărilor, rezultă din 
toate aceste date. Nu este vorba aici de a reface istoria 
monahismului, ci de a stabili cu mai mare exactitate 
modul în care diferitele lor obligaţii sunt exprimate pentru 
a înţelege fundamentarea lor în tradiţie şi înrădăcinarea 
lor într-un mod de viaţă. 

Aceste cercetări se lovesc de multe dificultăţi practice. 
Textele normative, reguli şi cutume, nu oferă decât un 
punct de vedere teoretic. în plus, multitudinea codifi¬ 
cărilor este atât de mare, încât este imprudent să ne spri¬ 
jinim exclusiv pe Regula Sfântului Benedict, a cărei difu¬ 
zare este totdeauna însoţită de menţinerea tradiţiilor 
locale. 1 Până la dezvoltarea Ordinului de la Cluny, lipsesc 
parţial principiile unificatoare. Situaţia se schimbă cu 
totul după aceea. Recursul la tratatele spirituale şi la 
vieţile sfinţilor pare să respecte mai mult caracterul con- 

1 G. PENCO, La prima diffusione della Regula di s. Benedetto, 
în B. STEIDLE, Commentationes in Regulam s. Benedicti, Roma, 
1957, p. 325 şi urm. 

creţ al tuturor acestor gesturi. Dimpotrivă, motivaţiile pot 
dispărea din texte. Uneori este delicat să le interpretăm şi 
pot avea elemente străine cutumelor monastice propriu- 
zise. 

în epoca carolingiană, asceza are deja o istorie în¬ 
delungată şi principalele sale orientări sunt fixate demult. 
De aceea, întemeierile, restaurările şi reformele se inspiră 
dintr-o tradiţie abundentă şi variată. Fiecare abaţie deţine 
de la fondatorul său cutume proprii, dacă nu chiar o codi¬ 
ficare specială. Această moştenire este în general între¬ 
ţinută cu fervoare şi serveşte drept argument împotriva 
oricărei tentative de unificare. în plus, există reguli, în 
sensul propriu al termenului, iar cea a Sfântului Benedict 
nu este decât cea mai cunoscută dintre ele. Ele sunt în 
număr suficient, pentru ca Benedict din Aniane să fi con¬ 
siderat util să realizeze o ediţie comparativă 1 . în sfârşit, 
există un ansamblu de texte de inspiraţie monastică, 
vehiculând o experienţă seculară, făurită în Orient în 
aceeaşi măsură ca şi în Occident şi privind practicile coti¬ 
diene ca şi viaţa spirituală propriu-zisă. Din acest fond 
comun îi este îngăduit fiecărui abate să se inspire potrivit 
necesităţilor momentului, cerinţelor spirituale ale călu¬ 
gărilor şi evoluţiei generale a sensibilităţii religioase. 

în Biserica latină, tradiţia ascetică dominantă rămâne 
discretă şi moderată, mult deosebită de faptele călugărilor 
din Orient şi din Egipt. Această prudenţă îşi găseşte 
împlinirea în Regula Sfântului Benedict. Cu toate acestea, 
există în limba latină opere ce ilustrează o tradiţie mult 
mai apropiată de cea a Orientului. Sfântul Ieronim, Ca- 
sianus şi chiar, parţial, Grigore cel Mare constituie tot 
atâtea jaloane semnificative ale unei mentalităţi niciodată 
ignorată în totalitate în Europa Occidentală. De la o 
tradiţie la alta, există o diferenţă în chiar percepţia vieţii 
monastice. De la anahoretul învingător asupra demonului 
într-o luptă fără milă în care rugăciunea este o armă, la 
cenobitul care, prin viaţa liturgică, se lasă pătruns de o 

1 BENEDICT DIN ANIANE, Concordia regularum, în PL, 103. 

sfinţenie compusă din disponibilitate şi contemplaţie, 
există mai mult decât nuanţe 1 . Este cât se poate de evi¬ 
dent: caracterul moralizator al filozofiei latine reluat de 
scriitorii creştini inspiră o sfinţenie în virtute şi măsură. 

Din această tradiţie şi proliferarea ei, decurge o posi¬ 
bilitate constantă de inovare prin simplul recurs la texte, 
prin simpla deşteptare a cutumelor înmormântate, prin 
simpla evocare a exemplelor de necombătut de sfinţenie 
venite din altă parte şi, la urma urmelor, prin simpla 
recitire a unei aventuri ascetice şi spirituale întreprinsă 
de nenumărate şi nenumărate ori. Aportul propriu al 
eremiţilor şi al cenobiţilor din Europa Occidentală nu este 
nul, şi aceasta nu din cauză că ei ştiu să facă o alegere 
între diversele soluţii. în plus, efortul de imitare a obi¬ 
ceiurilor recunoscute de tradiţie şi care merge deseori 
până la adoptarea literală a celor mai mici detalii poate 
atinge rezultate neaşteptate din cauza faptului că nume¬ 
roase schimbări au afectat contextul material şi spiritual. 
Adoptarea în Germania şi în Europa de Nord, pentru 
munca manuală, post şi simplitate vestimentară, a aceloraşi 
norme ca în monahismul mediteranean, este un mime¬ 
tism fără consistenţă. La fel, mortificările şi rugăciunea 
pot avea un sens diferit, după cum este vorba de a 
învinge demonul într-o luptă singulară sau, mai simplu, 
de a extirpa câteva vicii destul de obişnuite. Pe scurt, sub 
identitatea faptelor şi a atitudinilor, se disimulează impor¬ 
tante alunecări de sens, ce trebuie puse în lumină. 

Or, Regula Sfântului Benedict se pretează extraordinar de 
bine la o adaptare neîncetată. Autorul său admite că tre¬ 
buie să se ţină seama de climă, de circumstanţe şi de per¬ 
soane, la discreţia abatelui. Prescripţiile pe care le conţine 
sunt succinte şi nu depăşesc totdeauna enunţarea de 

1 Despre monahismul oriental, cf. A. -J. FESTUGIEEE, Les 
moines d'Orient, t. I: Culture ou saintete, Paris, 1961. Despre 
influenţa monahismului oriental în Occident, cf. G. PENCO, R 
ricordo dell’ascetismo orientale nella tradizione monastica del 
Medio Evo europeo, în Studi Medievali, 1963, pp. 571-587. 


370 



principii generale. Ea nu prevede totul. Buna sa folosire 
cere ca ea să fie însoţită de un cutumiar sau de comen¬ 
tarii 1 . Această supleţe permite o difuzare ce nu contravine 
cutumelor locale. Chiar atunci când prinţii impun adop¬ 
tarea ei, cum se întâmplă încă de la începuturile epocii 
carolingiene, măsura rămâne blândă, căci nu antrenează 
dispariţia observanţelor locale. 

Constrângerile ascetice primordiale sunt postul şi cas¬ 
titatea. Ele se impun de la sine, fără ca autorii să con¬ 
sidere util să le expună motivele. în toate împrejurările, 
amintirea acestor obligaţii dă loc unei literaturi înflă¬ 
cărate, vehemente şi polemice, rar unei expuneri senine şi 
argumentate. Permanenţa dezbaterii asupra regimului ali¬ 
mentar, în litigiul dintre Sfântul Bernard şi Cluny, de 
exemplu, demonstrează caracterul crucial al acestor 
probleme 2 . 

Ca pentru tot ceea ce priveşte trupul şi carnea, s-ar 
impune să nu disociem obligaţiile de concepţiile generale 
care le-au inspirat. Nimeni nu pune la îndoială necesi¬ 
tatea de a se reţine de la mâncare şi băutură pentru a 
face un oarecare progres în viaţa spirituală. Abstinenţa se 
poate baza pe câteva fraze ale Sfântului Pavel şi pe o lungă 
tradiţie a Părinţilor Bisericii. Cei care, dimpotrivă, înţeleg 
să limiteze restricţiile, amintesc că alimentele nu sunt 
impure, şi că ceea ce murdăreşte omul nu vine din afară, 
ci din el însuşi. Pe scurt, creştinii nu vor fi judecaţi pentru 
ce mănâncă, nici pentru ce beau, ci în legătură cu milos¬ 
tenia lor. 

Cu toate acestea, lumea monastică face din post şi din 
abstinenţă o observanţă caracteristică a acestui mod de 
viaţă 3 * . Nu este vorba doar de a se priva de alimente în 

1 J. HOURIER, La Regie de saint Benoît sourc'e du droit 
monastique , în Etudes [113], t. I, pp. 157-168. 

2 A. H. BREDERO, Cluny et Cîteaux au XII 6 siecle: Ies ori- 
gines de la controverse, în Studii Medievali, 1971, pp, 135-175; 
G. LUNARDI, L’ideale monastico [840]. 

3 U. BERLIERE, L’ascese benedictine [822]; L. GOUGAUD, 

Devotions [830]. 

anumite zile sau în timpul postului, ci de a-şi înfrâna 
pofta şi de a-şi impune limite stricte dorinţelor celor mai 
fireşti. Se regăseşte aici idealul de frugalitate şi de parci¬ 
monie expus de mpraliştii antichităţii. Vocabularul trece 
în literatura monastică ce cunoaşte paucitas şi frugalitas. 
Cu toate acestea, este vorba de o luptă de o altă amploare. 
Stăpânirea şi disciplinarea trupului este expresia unei 
voinţe de asceză ce implică efort, umilire şi constrângere. 
Călugării consideră că tot ceea ce este refuzat cărnii este de 
folos sufletului. 

Postul este o terapeutică universală pentru a lupta 
împotriva relelor înclinaţii. Se posteşte pentru a păstra 
castitatea, se posteşte pentru a lupta împotriva unui defect 
special. Acest mod de a chinui trupul din toate punctele de 
vedere nu se poate face fără o reprimare a instinctelor şi a 
pasiunilor. Postul rupe natura şi frânge trupul pentru a 
face sufletul mai dispus şi mai deschis către viaţa sa pro¬ 
prie. în lupta monastică, este o armă asemănătoare rugă¬ 
ciunii ce slujeşte şi ea în toate împrejurările. Această 
echivalenţă trimite la un text evanghelic binecunoscut al 
autorilor: unii demoni nu pot fi alungaţi nisi in oratione et 
jejunio 1 . Această formulă a fost pusă în aplicare literal în 
pustiul Egiptului şi este primită spiritual în mănăstirile 
Europei Occidentale. Este cert că face din post un element 
al vieţii mistice. Controversele, destul de scăzute, în legă¬ 
tură cu mesele şi bucătăriile, ascund o miză de importanţă, 
rar expusă pentru ea însăşi. Or, exact la acesţ nivel autorii 
merită să fie ascultaţi. 

Asceza monastică comportă deopotrivă recluziunea şi 
tăcerea, două forme concrete de ruptură cu lumea. Intraţi 
într-o abaţie pentru a căuta aici perfecţiunea spirituală, 
călugării nu mai trebuie să alerge pe câmpuri şi prin 
oraşe, ci să rămână în perimetrul sacru al mănăstirii. 
Ieşirea din mănăstire este o excepţie ce trebuie să fie cât 
mai rară. în spatele acestor interdicţii, se ghiceşte fără 
efort reapariţia temei liniştii sau a tranchilităţii, atât de 

1 Evanghelia după Marcu, IX, 29. 

cunoscută moraliştilor antichităţii 1 . Viaţa monastică este, 
încă o dată, prelungirea vieţii filozofice a celor vechi. în plus, 
există un aspect ascetic de constrângere în această incapa¬ 
citate de a decide singur dacă trebuie să te duci sau să vii. 
Este o renunţare inclusă în promisiunea de ascultare făcută 
abatelui. 

Sensul cel mai profund este totuşi o despărţire voită de 
lumea unde domneşte spiritul timpului. Claustrarea 
interzice călugărului să meargă în locuri în care vocaţia 
sa se poate corupe. Astfel este subliniată incompatibili¬ 
tatea între mănăstire şi tot ceea ce este exterior. Pare 
sigur că în această dihotomie ocupă un loc important 
opoziţia dintre sacru şi profan, pur şi impur, ordine şi 
haos, sanctificat şi demoniac. Ideea ce se construieşte 
despre lume justifică despărţirea şi modul de a o realiza. 
Se regăseşte aceeaşi problemă în primirea oaspeţilor şi a 
străinilor. îndatorirea de ospitalitate nu se poate realiza 
fără câteva precauţii, pentru a evita intruziunea în mănăs¬ 
tire a preocupărilor care nu privesc cu nimic viaţa de aici. 

Istoria acestei obligaţii este complexă, pentru că rup¬ 
tura nu poate fi completă, mai ales cu începere din mo¬ 
mentul când o mănăstire este o instituţie de stat. So¬ 
luţiile de qompromis sunt totdeauna precare şi mai ales 
parţiale. Aici intruziunea laicilor. în viaţa religioasă este 
exclusă sau limitată, dincolo autoritatea abatelui se 
întinde asupra împrejurimilor şi lasă iluzia de a smulge 
lumii un teritoriu pe care îl delimitează şi îl sanctifică 
aproape ca pe o mănăstire. Insuficienţa acestor diverse 
adaptări este evidentă, din moment ce căutarea unei mai 
sigure solitudini este unul din impulsurile vieţii monas¬ 
tice. Ea este în creştere în mod evident începând cu anul 
o mie. Incită la soluţii individuale sau compatibile cu 
viaţa micilor grupuri. Eremitismul se dezvoltă sub forme 
multiple. De la viaţa singuratică fără regulă, nici superior, 
la cea a unui grup ce dă naştere unui ordin religios în 

1 J. LECLERCQ, Otia monastica , [837]. 

care izolarea se articulează pe instituţii comune, există 
toate variantele 1 . Totuşi, trebuie să reţinem că, în confor¬ 
mitate cu Regula Sfântului Benedict, viaţa cenobitică cea 
mai clasică, cea de la Cluny, de exemplu, este compatibilă 
cu dezvoltarea unei vocaţii eremitice, deoarece, cu acor¬ 
dul abatelui, un călugăr se poate îndepărta de comunitate 
şi poate trăi separat, în apropie... ea mănăstirii 2 . O atitu¬ 
dine atât de înţeleaptă nu necesită comentarii, chiar dacă 
este răspândită. Mai zgomotoase sunt controversele ce îi 
opun pe partizanii cenobitismului clasic eremiţilor 3 . 

Prin ermitaj, despărţirea de lume se poate dispensa de 
recluziune din cauza singurătăţii 4 . Izolarea nu pare atât 
de riguroasă pe cât ar lăsa să se creadă mai multe decla¬ 
raţii. Dimpotrivă, cei care s-au închis, au facut-o pentru a 
evita un oraş, deseori foarte apropiat. Motivaţiile lor nu 
par deosebite de cele ale altor singuratici. Şi ei se referă la 
Regula Sfântului Benedict 5 . Recluziunea pare proprie mai 
ales pentru a împiedica vagabondajul, flagel prea bine 
cunoscut printre eremiţii care se transformă cu plăcere în 
pelerini şi predicatori. Se pare că mai ales acest din urmă 
mod de viaţă solitară este cel mai compatibil cu condiţia 
de femeie. Pericolele morale ale vieţii în pustiu sunt astfel 
îndepărtate. Cea care se află în recluziune este efectiv un 
personaj familiar al oraşului medieval. Tratatul de mici 
dimensiuni pe care Aelred de Rievaulx l-a scris pentru 
sora sa relevă cu umor şi delicateţe cele câteva defecte pe 
care le provoacă o inserare prea profundă într-o comuni¬ 
tate urbană. El dezvoltă mai ales o învăţătură morală şi 
spirituală originală, în măsura în care, activităţile exte- 

1 L’Eremitismo [839]. 

• 2 J. LECLERCQ, Pierre le Venerable et Veremitisme clanisien, 
în Studia Anselmiana, 1956, pp. 98-120. 

3 J. MORIN, Rainaud l'ermite et Ives de Chartres, un episode 
de la crise du cenobitisme au XT 2 - XII e siecle, în RB, 1928, pp. 
99-115. 

4 J. LECLERCQ, Eremus et eremita, Pour l’histoire du vocabu- 
laire de la vie solitaire, în Collect. ord. Cister. .reform., 1963, pp. 
197-212. 

5 L. GOUGAUD, Ermites et rectus [831]. 

rioare fiind excluse, esenţialul a devenit o lungă meditaţie 
asupra vieţii lui Christos 1 . 

Tăcerea este o obligaţie internă a mănăstirii. Nu pare 
să fi fost nevoie de o justificare pentru noapte, cu atât 
mal mult cu cât semnificaţia simbolică a acestor ore de 
obscuritate, atât de profundă în viaţa monastică, este 
susceptibilă să-i confere un sens. Este deopotrivă impusă 
în timpul zilei şi este de fapt regimul normal al unei con- 
versatio monastice. Guillaume de Saint-Thierry face elo 
giul calităţii tăcerii în primii ani de la Clairvaux 2 . Reia 
astfel o tradiţie monastică jalonată de toate regulile şi 
toate cutumiarele. 

La nivelul cel mai elementar, tăcerea permite evitarea 
râsetelor, a glumelor, a tot ceea ce ar putea lăsa să pla¬ 
neze o bănuială de uşurătate. în interiorul vieţii monas¬ 
tice, orice divertisment poate căpăta un aspect indecent. 
Aşa, cel puţin, percep autorii. La un nivel mai profund, 
este vorba, realmente, de un refuz de comunicare între 
călugări şi, mai mult încă, între vizitatori şi diverşii mem¬ 
bri ai comunităţii monastice. Cuvântul pare că îl lasă pe 
cel care îl proferează la suprafaţa vieţii spirituale. Tăcerea 
se deschide către o conversaţie cu Dumnezeu şi se hră¬ 
neşte din rugăciuni şi meditaţii. Pe scurt, liniştea apare 
ca o protejare a vieţii interioare şi ca o prelungire a slujbei 
şi a unei Lectio divina 3 . Aceste remarci nu exclud specu¬ 
laţiile mai generale despre tăcere în misterul creştin. 

Asceza monastică mai implică renunţarea la bunuri şi 
munca manuală. 

A renunţa la toată avuţia sa înainte de a deveni călu¬ 
găr este un prealabil admis de multă vreme. Textele 
evanghelice mereu citate recomandă această abandonare. 
Scrierile Părinţilor Bisericii şi regulile monastice sunt 
unanime în justificarea acestei exigenţe. Este vorba în 
acelaşi timp de o deposedare juridică şi de o renunţare 

1 AELRED DE RIEVAULX, La vie de Recluse, La priere pas¬ 
torale, ed. C. Dumont. Paris, 1961. 

2 S. Bemardi Vita prima, I, 35. 

3 A.G. WATHEN, Silence [846). 

religioasă. Aceleaşi texte expun raţiunile acestui gest. 
Pentru un călugăr, a nu poseda nimic este consecinţa 
renunţării la sine. Punctul de vedere este strict ascetic. 
Mai înseamnă şi a te lăsa în mâinile lui Dumnezeu pentru 
zilele ce vin. La acest punct, prudenţa umană pare dese¬ 
ori să biruie, ceea ce literatura monastică nu ignoră. Iar 
în ceea ce priveşte această sărăcie 'personală, ea evocă 
mai ales problema peculiului, mică comoară în monedă 
măruntă pe care călugării o pot aduna fără ştirea superio¬ 
rilor lor. Poveştile care circulă asupra acestui subiect lasă 
să se înţeleagă că este vorba aici de un păcat grav, meri¬ 
tând afurisenia. Este o apostazie a stării monastice. Aceste 
povestiri au meritul de a demonstra că sărăcirea perso¬ 
nală implică o asceză de care nu sunt capabili toţi şi de 
care lumea monastică, atunci cînd este ferventă, este în 
mod ferm legată prin jurământul de sărăcie. în sfârşit, 
rămâne destul de dificil de apreciat ce reprezintă moral şi 
psihologic renunţarea la bunuri, deoarece modul de pose¬ 
siune din secolul al IX-lea până în secolul al XH-lea nu 
are caracterul individual pe care i-1 cunoaştem astăzi 1 . 

Sărăcia personală a călugărilor este compatibilă cu 
calitatea pe care o au mănăstirile de a poseda mari bu¬ 
nuri. Este mai întâi o constatare. Moderaţia, ce părea re¬ 
gulă în antichitatea creştină, dispare atunci când abaţiile 
încep să primească semne de generozitate princiară şi 
regală şi atunci când ele devin una din maşinăriile orga¬ 
nizării unui stat. A poseda în comun pare multă vreme a 
nu crea probleme. Se cunoaşte în biserică faptul că, în 
lipsa unor mijloace de supravieţuire, numeroase comu¬ 
nităţi s-au dizolvat, în timpul ascensiunii majordomilor 
palatini şi în timpul invaziilor normande. Nu se înte¬ 
meiază o' mănăstire fără a-i asigura mijloacele de a se 
îngriji de comunitatea pe care trebuie să o primească. în 
sfârşit, bogăţia poate fi justificată totdeauna prin nece- 

1 B. BLIGNY, Monachisme et pauvrete au XII e siecle, în La 
povertă del se colo XII e Francesco d'Assisi, Assisi, 1975, pp. 99- 
147. M. Mollat abordează această problemă în discuţia ce 
urmează acestei lecţii. 

sităţile cultului şi ale liturghiei, prin. pomeni şi prin dife¬ 
rite servicii pe care trebuie să le aducă. Discursul este 
evident chiar atunci când se ţine la înlăturarea voinţei de 
putere sau a poftei de câştig. De fapt, monahismul clasic, 
auster, fervent şi bogat este o stare de spirit 1 . 

Cu siguranţă că bogăţia unei abaţii şi modul de viaţă 
ce se duce aici au părut insuportabile pentru mulţi oa¬ 
meni. Fără acest dezgust nu s-ar putea înţelege că există 
eremiţi atât de numeroşi şi din toate timpurile. Ar rămâne 
să apreciem amploarea acestei pierderi de afecţiune fără a 
ne lăsa înşelaţi de neaşteptata abundenţă de documente 
începând din secolul al XH-lea. Avântul mişcărilor ere¬ 
mitice pare să înceapă înaintea anului o mie şi este rapid 
încă din secolul al Xl-lea. Se poate considera că contestarea 
devine serioasă până la criticarea bogăţiei unei mănăstiri; 
vin să se adauge remarci acerbe despre lipsa de asceză şi de 
austeritate a călugărilor care locuiesc aici. Atunci trebuie 
să vorbim de o criză a cenobitismului. Totuşi, ar rămâne 
să dovedim că motivaţia eremiţilor este sărăcia, iar nu o 
aspiraţie la solitudine sau la un gen de viaţă religioasă cu 
totul diferit 2 . Poate că, s-a legat prea mult în timp sensi¬ 
bilitatea de sărăcie. Ceea ce înseamnă deopotrivă redu¬ 
cerea vieţii religioase la impactul său social în vreme ce 
motivaţiile evanghelice sunt mult mai complexe. 

Nu este nepotrivit să amintim că viaţa la Cluny nu era 
depravată. Mărturia lui Pier Damiani din timpul călătoriei 
sale la Mâcon merită calificativul satisfăcător. Starea de 
spirit care prevalează aici şi care nu se îndreaptă asupra 
faptelor din domeniul umilirii şi al ascezei se justifică. 
Rugăciunea ferventă face mai mult pentru sanctificarea 
sufletului decât muncile extenuante. Un călugăr va fi 
judecat în legătură cu dragostea sa pentru Dumnezeu, iar 


1 M. PEAUDECERE, La pauvrete ă l'abbaye de Cluny d’apres 
son cartulaire, în M. MOLLAT, Etudes sur l’histoire de la pau¬ 
vrete [708), t. I, pp. 217-227. 

2 J. LECLERCQ, La crise du cenobitisme aux XI e et XII e 
siecle, în BISI, 1958, pp. 19-41. Autorul ţine la caracterul deter¬ 
minant al sărăciei. 

nu în legătură cu deteriorarea stomacului său pentru că a 
postit prea mult. Vieţii spirituale trebuie să i te deschizi 
încă de aici, de pe pământ, pentru că ea constituie, în 
realitate, premisele vieţii veşnice. Viaţa concretă, materi¬ 
ală şi cotidiană este inferioară şi nu merită să aibă prea 
multă importanţă 1 . Spiritualismul vechiului mohanism 
nu este fără argument. Este, în mod curios, în contra- 
curent. 

Munca manuală este în centrul dezbaterilor despre 
austeritate şi sărăcie. Noul Testament îndeamnă la o 
asemenea practică, din moment ce Sfântul Pavel trăieşte 
astfel, fără să se lase pe seama pomenii şi a milei din 
partea creştinilor pe care i-a evanghelizat. Părinţii Bise¬ 
ricii văd aici un mod de viaţă simplu ce se potriveşte cu 
condiţia monastică. Nu toate Regulile acordă acelaşi loc 
muncii. Unii consideră că activităţile prea dure sau prea 
acaparatoare sunt nefaste pentru viaţa religioasă. Aceste 
rezerve, formulate încă de la începuturile monahismului 
în Occident, lasă să se întrevadă o justă apreciere a ca¬ 
racterului nefast al epuizării fizice în viaţa spirituală. 
Punctele de vedere expuse în Regula Sfântului Benedict 
par în mod deosebit pragmatice. Călugării nu trebuie să 
fie în grija nimănui. Această obligaţie poate fi în mod evi¬ 
dent îndeplinită altfel decât prin munca călugărilor înşişi, 
totuşi Benedict consideră că aceasta din urmă este în 
totalitate conformă cu vocaţia lor. Adevărat că această 
constrângere pare legată de prea marea sărăcie a unei 
mănăstiri şi ea nu suscită un entuziasm excesiv. Benedict 
mai apreciază şi că munca manuală contribuie la alun¬ 
garea leneviei, duşmanul sufletului. Nu se poate spune că 
rolul său spiritual este supraevaluat! Pe scurt, nu este 
vorba aici decât de o activitate subordonată, esenţialul 
rămânând scopul urmăiăt. In sfârşit, caracterul destul de 
vag al tuturor acestor recomandări lasă câmp liber dis¬ 
creţiei abatelui. 


1 J. LECLERCQ, Pour une histoire de la vie ă CLuny, în RHE, 
1962, pp. 385-408, pp. 783-812. 

La urma urmelor, Regula Sfântului Benedict admite 
interpretarea pe care vrem să i-o dăm. Lectura pe care o 
fac călugării din această lucrare, generaţie după gene¬ 
raţie, este mult mai importantă chiar decât textul în litera 
sa. Fie că munca este reziduală, de ce nu, dacă călugării 
sunt ocupaţi cu sarcini care elevează spiritul. Fie că mun¬ 
ca este grea, este o asceză conformă cu sărăcia stării 
monastice! Prin urmare, acestea sunt concepţiile generale 
pe care trebuie să le supunem examenului. Locul muncii 
depinde de ideea pe care şi-o fac călugării despre legă¬ 
turile dintre trup şi suflet şi despre ierarhia ce trebuie 
menţinută între spiritual şi material. Toţi cei care cred în 
superioritatea indiscutabilă, directă şi evidentă a sufletu¬ 
lui, nu văd totdeauna necesitatea unei asemenea con¬ 
strângeri materiale. Există totdeauna pentru ei o lucrare a 
spiritului ce poate trece înainte şi care trebuie să învingă 
în ordinea preocupărilor. 

Adoptarea unui punct de vedere realist asupra muncii 
şi asupra trupului necesită o explicaţie. Nu se poate crede 
că exaltarea muncii manuale este o simplă concesie fă¬ 
cută opiniei sociale, există prea mult sens religios pentru 
ca să se poată admite o vedere atât de limitată. Se ştie 
deja ce rol a putut juca refuzul compromisului cu lumea 
pe care îl implica reforma gregoriană. Este adevărat că nu 
există transformare profundă a echilibrului vieţii reli¬ 
gioase, fără motive pur religioase. 

Nu este greu să înţelegem că spiritualismul, tradiţional 
la călugări, angajează la o lectură prea conciliantă a Regu¬ 
lii şi o face astfel desuetă în multe din dispoziţiile sale 
concrete. Respectul pentru un text şi pentru o profesiune 
implică o atitudine mai mult decât serioasă. întoarcerea 
la sursele canonice, la principiile nete şi limpezi şi la 
vechile cutume ce-i conferă reformei gregoriene argumen¬ 
taţia sa, inspiră probabil această strădanie de revenire în 
glorie a tradiţiei în deplinătatea forţelor originare. Există, 
în Biserica din a doua jumătate a secolului al Xl-lea, un 
efort abrupt pentru a alinia comportarea la principiile ce 
se consideră că pot fi extrase din lectura vechilor ca- 

noane. Ar fi cât se poate de surprinzător ca monahismul 
nou să fi putut scăpa acestei stări de spirit. De atunci, 
Regala Sfântului Benedict se prezintă într-o lumină dife¬ 
rită. Trebuie restabilită întreaga vigoare a adevărului stră¬ 
vechi. Principiile de asceză care, mai mult sau mai puţin 
îndreptăţit, se consideră că se află aici, devin garanţiile 
vieţii spirituale. Spiritul nu atenuează litera, ci o aprofun¬ 
dează. Constrângerile exterioare contribuie la afirmarea 
esenţialului care este viaţa religioasă. Este un alt mod de 
a înţelege obligaţiile cele mai materiale 1 . Avântul de la 
Cîteaux şi izbucnirea de viaţă ce se duce aici sunt măr¬ 
turia unei perfecte adaptări la cerinţele timpului. Este cât 
se poate de evident că această fertilitate a literalismului 
până şi în apariţia spiritului caracterizează întreaga reîn¬ 
noire monastică, eremitică şi canonială, rigoristă prin 
inspiraţie şi profund religioasă. 


D. RUGĂCIUNEA ŞI DESCOPERIREA MISTICĂ 

Este dificil să surprindem rugăciunea personală, fie că 
este vorba de bărbaţi sau de femei, de călugări sau de 
laici. Documentele lipsesc adesea în legătură cu un su¬ 
biect atât de fundamental. Se pot parcurge pagini întregi 
ale vieţii unui sfânt fără să fie făcută vreo aluzie la rugăciu¬ 
nea, atât personală cât şi publică. Vita prima a Sfântului 
Bemard, de exemplu, este foarte zgârcită în informaţii de 
acest gen. La fel se întâmplă şi cu cronicile şi documentele 
narative folosite în mod obişnuit de către istorici. Cele 
câteva menţiuni ce le putem afla împrăştie - o îndoială. 
Rugăciunea pare atât de familiară şi constantă, încât mar¬ 
torii nu o relevă decât în cazuri excepţionale, cu ocazia 
morţii, de exemplu. 

în stadiul actual al studiilor, pare deja riscant să avan¬ 
săm ipoteze, într-atât de disparate ne apar firimiturile 

1 DOM SALMON, L’ascese monastique et Ies origines de 
Cîteaux, în Melanges saint Bemard [601], pp. 268-283. 

adunate. Este suficient de evident că, în acest domeniu, 
se impune să distingem diferite medii şi diferite surse. Ne 
vom feri să generalizăm şi să confundăm ceea ce se poate 
extrage din lucrări teologice, din predici şi din povestiri. 
De la ideal la realitate distanţa poate fi imensă! Cucer¬ 
nicia fiind dintr-un punct de vedere o chestiune perso¬ 
nală, nu ne vom grăbi să considerăm că un comporta¬ 
ment este semnificativ. în sfârşit, dacă rugăciunea intră 
în atitudinile atribuite în mod normal unui personaj ideal, 
ea îşi ocupă locul ca temă convenită şi convenţională în 
toate compunerile literare de oarece amploare. Indicaţia 
este interesantă, dar ea nu poate fi acceptată ca dovadă. 

Vocabularul rugăciunii nu este în mod cu totul special 
variat. întâlnim aici în principal verbele orare şi precari, 
precum şi derivatul său deprecart Se pot adăuga aici ex¬ 
presii mai complexe, cum ar fi a aduce mulţumire, a adu¬ 
ce slavă, sau a mulţumi, ce pot, de fapt, să desemneze o 
rugăciune. Psallere, a psalmodia, desemnează o recitare 
ce poate fi particulară. Vocabularul meditaţiei este cu to¬ 
tul diferit şi nu pare să facă aluzie la o expresie orală/ 

Rugăciunea poate fi insistentă, vehementă, întretăiată 
de lacrimi sau venită din inimă. Toate aceste formule ce 
descriu o atitudine psihologică nu sunt fără interes, din 
momentul în care sunt destul de numeroase pentru a for¬ 
ma o serie semnificativă. Ele lasă deoparte, totuşi, pro¬ 
bleme concrete primordiale. 

De la strigătul care îl cheamă pe Dumnezeu şi pe sfinţi 
la meditaţia spirituală, există o mare diferenţă. Modul în 
care este proferată o rugăciune este un indiciu interesant 
despre natura sa şi includerea sa în viaţă. în chansons de 
geste, eroul creştin se adresează cerului în cele mai mari 
primejdii. Logica poemului şi a acţiunii ar cere ca să fie 
vorba de o rugăciune făcută cu voce tare. Manifestarea 
pietăţii este aici exterioară şi auzibilă pentru toţi. Cu¬ 
legerile de miracole lasă să se întrevadă o practică oare¬ 
cum diferită. Cererea făcută sfântului se însoţeşte uneori 
cu menţionarea unei lungi rugăciuni. în timp ce cererea 
poate fi făcută cu voce tare şi cu vehemenţă, implorarea 

insistentă se face, după toate aparenţele, în linişte 1 . înde¬ 
plinirea unei vindecări este urmată de o explozie de bu¬ 
curie ce se poate transforma în tumult şi să se încheie în 
preaslăvirea Domnului 2 . 

La drept vorbind, rugăciunea vehementă, însoţită de 
un şuvoi de cuvinte rostite cu glas tare nu pare să aibă 
favoarea celei mai vechi tradiţii creştine. Christos însuşi 
ne învaţă discreţia în acest domeniu. „Când vă rugaţi, nu 
înmulţiţi cuvintele precum păgânii care cred că vor fi 
ascultaţi şi li se va împlini ruga dacă vorbesc mult“ 3 . De 
aceea nici o manifestare puţin zgomotoasă nu se poate 
revendica din Evanghelie. Acest lucru este cunoscut în 
mediile monastice, şi printre clerici. Atitudinea celor mai 
cultivaţi dintre ei, adică a. celor care scriu, cu privire la 
fervoarea spontană a mulţimilor ar merita un studiu. 
Laicii sunt cu siguranţă mai puţin constrânşi. Cu toâte 
acestea, respectul sacru pe care îl inspiră bisericile şi 
mormintele sfinţilor limitează efluviile debordante. Ru¬ 
găciunea sub formă de strigăt, de interpelări, de excla¬ 
maţii şi de cântece ce nu este exclusă din biserici, aşa ne 
arată relatările miracolelor, este poate mai ales o mani¬ 
festare în aer liber. 

Rugăciunea individuală se face în mod obişnuit cu 
voce joasă mişcând buzele. Laicii par cuceriţi de această 
practicare a pietăţii, la fel ca şi clericii. Mărturiile ce nu 
sunt foarte numeroase nu limitează implorările doar la 

1 în cartea miracolelor a Sfântului Gilbert de Sempringham, 
se întâlnesc cererile făcute sub formă de legământ şi menţio¬ 
narea de rugăciuni în formule ca Per septem continuos dies in 
orationibus perseverasset sau vigiliis et orationibus pemoctans. 
R. FOREV1LLE, Un proces de canonisation ă l'aube du XUl e sie- 
cle. Le livre de saint Gilbert de Sempringham, Paris, 1943, pp. 
43-44, p. 46, etc. 

2 în povestirile minunilor Sfântului Bemard este vorba de 
tumult, de populaţie ce aclamă, ce aduce mulţumire şi exultă. 
Mai este vorba de cântece şi de vociferări. Aceste manifestări au 
loc cel mai adesea în biserici. Sancti Bemardi Vita prima, Liber 
VI, cap. III. 

3 Evanghelia Sfântului Matei, VI, 7, 

cazurile excepţionale. Mama lui Guibert de Nogent, chiar 
înainte de a obţine admiterea printre călugăriţe, îşi petre¬ 
cea zilele şi nopţile recitând cei şapte psalmi ai penitenţei 
pe care îi învăţase, fiind astfel obligată să îi înţeleagă. Ea 
îşi însoţea această recitare de suspine şi gemete. în ceea 
ce îl priveşte pe fiul său, această cantilenă răsuna suav! 1 . 
Descrierea este remarcabilă din multe puncte de vedere. 
Această femeie, neştiutoare de carte, a învăţat prin simpla 
repetiţie rugăciuni latineşti al căror sens nu îl cunoaşte 
decât prin explicaţiile pe care le-a putut avea. Ea le repetă 
fără încetare, cu voce joasă, deoarece termenii folosiţi 
exclud meditaţia sau simpla recitare mentală. Pe scurt, ea 
se ruga îri latineşte dispunând în totul de un lot de for¬ 
mule învăţate pe de rost destul de întins. Unele, din aceste 
idei sunt confirmate de povestirea despre moartea mamei 
Sfântului Bemard. Aleth recită psalmii penitenţei, în ace¬ 
laşi timp cu asistenţa. Ea este atât de slabă încât nu i se 
poate auzi vocea, dar buzele sale se mişcă atâta timp cât 
este în viaţă 2 . 

Călugării nu fac nici ei altfel. Făcând elogiul unui frate 
care se ruga fără încetare, Petrus Venerabilis scria "gura 
sa, fără odihnă, mesteca cuvintele sacre" 3 . Această for¬ 
mulă confirmă analizele precedente. Mestecarea presu¬ 
pune mişcarea buzelor. Formula sacra verba desemnează 
în mod evident Sfânta Scriptură şi, în acest caz, nu poate 
fi vorba decât de cartea din Biblie pe care călugării o 
cunosc pe de rost obligaţi să o recite: Psaltirea. Jean de 
Gorze, murmura continuu psalmii, lăsa să se audă ca un 
bâzâit de albine 4 . 

Nu s-ar putea extrage concluzii generale din aceste 
câteva exemple privitoare la călugări şi laici plini de 

1 GUIBERT DE NOGENT, De uita sua, cartea I, cap. XIV. 

2 Sancti Bemardi Vita secunda, cap. 2. 

3 Os sine requie sacra verba ruminans, De Miraculis, I, 20 în 
PL, 189 c 887. 

4 JEAN DE SAINT-ARNOUL, Vie de Jean de Goze, et in morem 
apis Psalmos tacita murmure continuo reuolvens, în PL, 137 c 280. 

pietate. Pietatea populară comună este cu siguranţă mult 
mai jos. Aceste povestiri, la fel ca şi notiţele despre mira¬ 
cole, pun totuşi o gravă problemă. Recitarea rugăciunii 
Pater noşter nu apare sau este foarte rară. Dacă se întâm¬ 
pla ca această rugăciune să fie utilizată fără a se men¬ 
ţiona numele ei, cazul ar fi la fel de straniu. Trebuie oare 
să credem că folosirea ei era rezervată pentru liturghie? - 

Cu atât mai mult nu ar trebui neglijate gesturile şi ati¬ 
tudinile corporale legate de rugăciune, pentru că aceste 
comportări exterioare spun mult despre evlavie. Textele 
sunt deosebit de zgârcite cu informaţii asupra acestui 
subiect. Iconografia pare mai explicită. Fără a afirma ca¬ 
racterul său realist, pare evident că diversele figurări nu 
pot reprezenta atitudinile rugăciunii decât făcând apel la 
gesturi familiare şi perfect lizibile pentru contemporani, 
chiar dacă intră o parte de convenţie în concepţie şi 
schematism în execuţie 1 . 

Gesturile reprezentate lasă impresia unei evoluţii a 
cărei semnificaţie nu se apreciază cu certitudine. în anti¬ 
chitatea creştină, atitudinea normală a rugăciunii este 
cea a orantei. Creştinul care se roagă stă în picioare, cu 
braţele ridicate şi palmele deschise. Nimic nu ne permite 
să ne gândim că această poziţie a fost abandonată. Fe¬ 
cioara Maria, imaginea rugăciunii perfecte şi continui, 
este adesea reprezentată în această atitudine în secolele 
al Xl-lea şi al XH-lea. Este cazul într-un medalion de la 
Sant’Angelo in Formis, de lângă Capua, într-un ciclu de 
fresce din anii 1070, foarte marcat de inspiraţia bizantină. 
Se întâmplă acelaşi, lucru la Saint-Chef en Dauphine, 
unde Fecioara este înconjurată de îngeri. într-un vitraliu 
din catedrala din Strasbourg, ea este în acelaşi timp aşe¬ 
zată pe tron şi orantă, dacă se priveşte poziţia mâinilor 
sale. Această figurare mixtă pare destul de frecventă. 
Sfinţii reprezentaţi în picioare pot avea aceeaşi semnifi¬ 
caţie dacă au mâinile deschise. Este cazul papei Sfântul 

1 FR. GARNIER, La langage de l'image [828], 

Clement din fresca de la bazilica din Roma care i-a fost 
consacrată. Această atitudine este comună încă la înce¬ 
putul secolului al XlII-lea, cum se poate vedea într-o 
miniatură reprezentând trei călugări dominicani în rugă¬ 
ciune 1 . Această expresie conţine variante şi derivaţii. 
Astfel, Enoch, în stare de extaz, din bolta abaţialei de la 
Saint-Savin, este în picioare, cu braţele întinse spre cer, 
aproape pe verticală. 

Adoraţia se exprimă cel mai bine printr-o înclinare pro¬ 
fundă până la jumătatea corpului. îngerii Apocalipsei de 
pe portalul de la Saint-Savin ilustrează bine această ati¬ 
tudine. O regăsim la oameni. Aşa este profetul Ieremia, în 
absida bisericii de la San Vincenzo da Galliano din Lom- 
bardia. Liturghia concretă pare să facă adesea loc acestui 
gest de profund respect. Este în orice caz foarte deosebit 
de prosternări şi mătănii. 

Atitudinea cea mai răspândită este cea pe care o iau 
bărbaţii şi femeile pe care îi vedem în genunchi sau 
sprijiniţi pe călcâie, străduindu-se să prindă picioarele 
unui personaj aflat în picioare sau aşezat. Acest gest de 
umilinţă poate avea mai multe semnificaţii. Marchează 
respectul datorat unui superior, cererea unei binefaceri, 
penitenţa şi în sfârşit adoraţia. Pentru profan postura 
este cu totul explicită. De altfel, textele fac menţiunea 
acestui lucru în multe ocazii. De exemplu, episcopii, în 
împrejurări grele, se aruncă la picioarele regelui pentru â 
sprijini o cerere insistentă 2 . Acelaşi gest reluat în contex¬ 
tul rugăciunii îşi păstrează caracteristicile esenţiale. Cu 
toate acestea, personajele îngenuncheate astfel au pal¬ 
mele deschise. Aşa se întâmplă cu împăratul Conrad al II- 
lea şi cu împărăteasa Gisela, la picioarele lui Christos în 
glorie, din Evangheliarul lui Henric al IlI-lea, operă execu- 


1 Miniatură publicată de M. H. VICAIRE, Saint Dominiqiie de 
Caleruega, Paris, 1955, p. 192. 

2 Procidentes autem episcopi ad pedes regis, himiliter supplic- 
abant ei. Fragmenta Gaufridi, § 5. 

tată la Echtemach, la mijlocul secolului al Xl-lea 1 2 . Acest 
ultim detaliu nu este fără semnificaţie, deoarece această 
atitudine pare o recunoaştere a grandorii lui Dumnezeu şi 
nu o implorare. 

De altfel este vorba despre mătănii şi prosternare, ges¬ 
turi de scurtă durată şi nu de o şedere îngenuncheată 
semnificând o rugăciune insistentă 3 ". Acolo unde apare 
această din urmă atitudine, cel care se roagă având 
mâinile împreunate sau încrucişate, se pare că imaginea 
ilustrează penitenţa 3 . Această poziţie corporală, foarte 
specifică, rămâne rară până în secolul al XH-lea. 

Când facem analiza şi în ciuda sărăciei documentaţiei, 
gestica rugăciunii apare, graţie imaginii, mai variată decât 
a devenit după aceea. Diversitatea se explică printr-un 
simţ mai acuzat al rolului corpului în exprimarea evlaviei. 
De aceea pare destul de firesc ca diversele atitudini să fi 
căpătat un sens specific. Nu se cântă laude lui Dumnezeu 
în poziţia pe care o iau cei care îi solicită favoruri sau care 
se recunosc păcătoşi şi vinovaţi. Gestul şi tonalitatea 
rugăciunii sunt în strânsă corelaţie. 

în mănăstiri şi printre clericii supuşi rânduielii, rugă¬ 
ciunea personală este de departe mult mai răspândită 
decât în toate celelalte medii. Este acţiunea institu ţiil or. 
Regula Sfântului Benedict este totuşi discretă şi puţin 
constrângătoare în legătură cu acest subiect. Ea indică 
modalităţile rugăciunii particulare în paraclis, fără a inci¬ 
ta expres la această practică. „Dacă se doreşte să se roage 
în secret, cu sine, să se intre şi să se roage fără zgomot, 
nu cu glas tare, ci cu lacrimi şi râvnă din suflet" 4 . Inspi¬ 
raţia evanghelică a textului este evidentă. Se impune to¬ 
tuşi să remarcăm că acest pasaj nu evocă decât unul din 
aspectele devoţiunii. Slujba, lectio divina sunt deopotrivă 

1 Evangheliarul lui Henric al Hl-lea, mss Escorial, vitrina 17, 
fol. 2 v. 

2 E. BERTAUD, Genuflexions et metanies, în Dic. de 
Spiritualite, t. VI. 

3 Ibid. 

4 Regie de 3aint Benoît, cap. 52. 

rugăciuni, la fel ca şi meditaţia care poate rezulta. în 
mănăstiri, experienţa este mai mare şi se amestecă cu di¬ 
ferite exerciţii. Pioşenia personală rezultă din acest an¬ 
samblu. Ea trebuie să conducă la o formă de perfecţiune 
religioasă în care gesturile, cuvintele şi gândurile nu 
încetează să fie îndreptate spre divin. Această stare este 
numită în mod obişnuit viaţă contemplativă. Cei mai 
experţi dintre clerici şi călugări nu ignoră nimic despre un 
asemenea subiect. 

Este vorba despre viaţa spiritului şi sufletului, ceea ce 
îndepărtează încă de la început lumescul şi preocupările 
mundane. Antichitatea care cunoscuse foarte bine, este 
adevărat sub alte forme, o asemenea ambiţie, lasă moş¬ 
tenire în acelaşi timp cuvintele şi practica. Luarea în con¬ 
siderare a realităţilor superioare şi a principiilor abstracte 
condusese filozoful la cunoaşterea prin intelect şi spre o 
viaţă "teoretică", adică speculativă. Căutarea divinului 
presupune, în prealabil, acelaşi efort de elevaţie a spiritu¬ 
lui şi de discernământ. Ea ajunge la aceeaşi împăcare în 
contemplaţie a adevărurilor descoperite. De aceea terme¬ 
nul theoria este adoptat foarte devreme pentru a desemna 
viaţa contemplativă 1 . Medievalii folosesc deopotrivă şi ter¬ 
menul speculaţia, care înseamnă desemnarea vieţii spiri¬ 
tului printr-un cuvânt care ţine seama de vizual, lăsând 
totodată să planeze intermediarul oglinzii. în sfârşit, con¬ 
templaţia are exact acelaşi sens, din moment ce cunoaş¬ 
terea vine, încă o dată, de la vedere 2 . 

Orientării sufletului către divin, ce defineşte atât de 
bine avântul vieţii contemplative, se impune să-i adău¬ 
găm întregul vocabular al meditaţiei. Este vorba despre o 
activitate spirituală cu totul interioară, mai puţin subtilă 
şi care nu-şi sesizează scopul în afara sinelui. Există, în 
acest registru de semnificaţie, un lent şi obscur progres şi 

1 L. GOUGAUD, La „theoria“ dans la spiritualite medievale, în 
Revue d’ascetique et de mystique, 1922, pp. 381-394. 

2 J. LECLERCQ, Etudes sur la vocabulaire monastique [836], 
p. 80 şi urm. 

mult mai puţină iluminare. Acest demers mai greoi se 
hrăneşte din textele sacre, din tratatele teologice şi din în¬ 
văţătura primită în mănăstiri. Acest drum este acela al 
unei întregi vieţi. Poate fi un dialog interior sau o medi¬ 
taţie îndelungată. în mijlocul acestei acţiuni, îndelungată 
şi anevoioasă, apare deodată experienţa mistică cu ceea 
ce are ea pătrunzător şi neaşteptat. O oarecare particula¬ 
ritate de limbaj ne poate deodată dezvălui amploarea 
descoperirii. Cutare autor care vorbeşte despre Dumne¬ 
zeu ca despre un Dominus înlocuieşte subit acest termen 
prin acela de sponsus , exact în momentul când tratează 
despre roadele contemplaţiei 1 . 

în secolele al Xl-lea şi al XH-lea, problemele specifice 
vieţii spirituale sunt abordate într-o literatură specifică de 
care se folosesc, în principal, călugări şi canonici supuşi 
rânduielii, fiecare referindu-se la experienţa profesorilor 
din congregaţia sa privată şi folosind de preferinţă lucrări 
scrise de ei. Datorită acestui fapt, există veritabile şcoli de 
viaţă spirituală cu propriile lor caracteristici. Istoria 
spiritualităţii a constat multă vreme din descrierea dife¬ 
ritelor orientări a fiecăreia dintre ele, străduindu-se să le 
situeaze în cadrul unei evoluţii generale. Pentru aceasta 
se luau în considerare personalitatea celor mai mari au¬ 
tori şi orientările religioase ale familiei monastice sau 
canoniale căreia îi aparţineau 2 . 

Aceste opere pun de fapt probleme mult mai funda¬ 
mentale care determină interogarea asupra sensului 
însuşi al evoluţiei spirituale a creştinătăţii occidentale. 
Sub titlurile cele mai diverse, aceste opere sunt cel mai 
adesea tratate asupra meditaţiei şi a contemplaţiei. Ele 
devin foarte numeroase încă de la începutul secolului al 

1 Acest pasaj se găseste în Lettre sur la vie contemplative a 
lui GUIGUES I CARTUZIANUL, ed. E. Colledge şi J. Walsh, 
Paris, 1970, pp. 96-98. 

2 Este cazul lucrărilor clasice. P. POUERAT, La spiritualite 
chretienne, t. II: Le Moyen Age, Paris, 1924; J. LECLERCQ, F. 
VANDENBROUCKE, L. BOUYER, Histoire de la spiritualite [135]. 

Xll-lea. Desigur că se impune să se hrănească spiritele şi 
inimile prin expunerea fără încetare a diferitelor aspecte 
ale misterului creştin. De asemenea este necesar să fie 
călăuziţi aceia care înaintează pe această cale prin sta¬ 
bilirea etapelor şi avansarea, în scopul ca nimeni să nu fie 
înşelat. Cele două aspecte ale acţiunii nu sunt totdeauna 
distincte, mai ales atunci când este vorba despre o învă¬ 
ţătură orală, revăzută, corectată şi completată de autor. 

Comparativ cu această sumedenie de meditaţii, rugă¬ 
ciunea propriu-zisă pare şă reţină mai puţin atenţia. 
Legătura dintre recitarea Psalmilor sau a altor formule 
fixate de tradiţie şi rugăciunile personale nu pare eviden¬ 
tă. Există întrebări asupra acestui aspect 1 . în plus, rugă¬ 
ciunea particulară se îndreaptă către cerere, oricare ar fi 
forma acesteia. Arta de a se ruga este prin urmare în 
intenţia sa cu totul diferită de căutarea spirituală. Evi¬ 
dent că ne putem pune aceeaşi întrebare în legătură cu 
slujba divină. S-ar impune să ne întrebăm în legătură cu 
importanţa unei spiritualităţi derivate din liturghia ofi¬ 
cială în mediile monastice şi canonale 2 . Se pare că în isto¬ 
ria spiritualităţii occidentale .a fost un moment în care 
slăvirea lui Dumnezeu, celebrată cu splendoare într-o sluj¬ 
bă atât de somptuoasă pe cât este cu putinţă, creează 
din punct de vedere psihologic pasul spre meditaţie şi 
spre contemplaţie. Este vorba aici despre o uşoară schim¬ 
bare, dar de cel mai mare interes, deoarece arată că 
experienţa spirituală şi mistică trece în cea mai mare 
parte printr-o căutare individuală şi se hrăneşte mult mai 
puţin din rugăciunea oficială a Bisericii. Există, şi la acest 
nivel, descoperirea individului dacă nu a subiectivităţii, 
înmulţirea tratatelor despre contemplaţie este probabil 
semnul unei descoperiri. 

1 Este sensul micului opuscul al lui HUGO DIN SAINT- 
VICTOR De modo orandi, în PL, 176 c 977-987, unde toate aces¬ 
te chestiuni sunt abordate. 

2 J. LECLERCQ, Culte liturgique etpriâre intime dans le monach- 
sime au Moyen Age, în Maison-Dieu, 1962, n° 69, pp. 39-55. 

în interiorul vieţii supuse rânduielii condusă de in¬ 
stituţii şi de cutume bine stabilite, se localizează o cău¬ 
tare spirituală şi mistică ce este un destin individual. în 
vreme ce mănăstirea se referea la prima comunitate creş¬ 
tină de la Ierusalim, străduindu-se să îi adopte principiile 
şi spiritul, viaţa spirituală găseşte un model în Maria. 
Ideea este dezvoltată încă din secolul al IX-lea. Sfântul 
Odilon îi dă o amploare mai mare. El consideră că Maria 
se află la confluenţa dintre viaţa activă şi viaţa contem¬ 
plativă, eminentă în prima ca şi în cealaltă. Ea nu înce¬ 
tase niciodată să-şi slujească fiul. Tăcerea sa, rezervarea 
sa şi dragostea sa făceau din ea idealul unui contemplativ 
în căutarea lui Dumnezeu, viaţa Fecioarei se impune, nu 
în misterul creştin, unde este recunoscută de multă vre¬ 
me, ci în spiritualitatea vie şi în sensibilitate. Tot ce există 
discret şi ascuns în contemplaţie găsea mulţumită aces¬ 
tui model o justificare completă. 

în sfârşit, nu s-ar putea părăsi istoria pietăţii fără să 
recunoaştem că mistica este o lume rezervată acelora care 
pot intra aici fără piedici. Istoricul nu are acces aici decât 
prin mica poartă punând întrebări care probabil nu sunt 
cele mai importante. El se străduieşte să inventarieze 
vocabularul, să înţeleagă jocul de metafore care permite 
exprimarea realităţilor dificil de stăpânit. El confruntă 
cuvintele, temele şi mişcările afective. El se străduieşte să 
perceapă diferenţele de tonalitate ce diversifică expe¬ 
rienţele. Aici Christos crucificat se află în centrul emoţiei, 
dincolo este soţul sufletului. Mistica se exprimă cel mai 
bine prin comentariile despre Cântarea Cântărilor, deoa¬ 
rece argumentul acestei cărţi din Biblie permite toate 
variaţiile despre elanul sufletului îndrăgostit. în acest do¬ 
meniu Guillaume de Saint-Thierry şi Sfântul Bernard, 
pentru a nu vorbi decât despre cei mai mari, ştiu să ex¬ 
prime culmea a ceea ce este sublimul 1 . în contextul seco¬ 
lului al XH-lea, ocupat în întregime de dragoste, accentul 


1 E. GILSON, La theologie mystique [632]. 

misticilor este indispensabil pentru o apreciere justă a 
totalităţii experienţei umane. 


E. CULTURA ŞI ROLUL SĂU 

Dacă ar fi suficient, pentru a pune în evidenţă rolul 
culturii în pietate, să remarcăm că, până la sfârşitul se¬ 
colului al Xll-lea, aproape două treimi din lucrări sunt 
scrise de călugări şi restul are ca autori episcopi şi cano¬ 
nici, chestiunea ar fi repede înţeleasă. Problema nu se 
află aici, din moment ce monopolul clericilor asupra 
expresiei scrise este un fapt stabilit de multă vreme. 
Adevărata problemă este de a şti ce rol specific joacă viaţa 
intelectuală în pietate şi de ce toate mişcările reforma¬ 
toare se pot prevala de sprijinul său. Nimeni nu pune la 
îndoială evidenţa istorică a acestei legături dintre cele 
două fenomene. Totuşi nu este simplu să ne dăm seama 
de motivaţii, de căi şi mijloace şi, în sfârşit, de rezultate. 
Amestecul de fapte religioase cu cele intelectuale poate că 
face zadarnică sau indiscretă căutarea fenomenului mo¬ 
trice, oricare ar fi afirmaţiile contemporanilor. Specificul 
unei integrări bine făcute este exact de a rezista la ana¬ 
liză. 

Arta literară cea mai umilă, gramatica, este promovată 
foarte devreme la rangul mijloacelor de mântuire. Asupra 
acestui subiect, Smaragdus, abate de Saint-Mihiel, în pri¬ 
ma jumătate a secolului al IX-lea este dintre toţi contem¬ 
poranii cel mai explicit. El face elogiul acestei ştiinţe în- 
tr-un poem ce serveşte drept prolog pentru lucrarea sa 
despre gramatică. ,Aici, scrie el, veţi găsi această măsură 
- de aur ce vine din cer şi cu care ne-a gratificat însuşi 
Sfântul Spirit. Aici ne povesteşte el marile acţiuni ale Pa¬ 
triarhilor, aici unde rezonează lirismul Psalmilor: această 
carte mică este plină de daruri sacre; conţine Scriptura. 
Este parfumată cu gramatică. Or, Scriptura ne învaţă să 
căutăm împărăţia lui Dumnezeu; să ne desprindem de 


391 



pământ, să ne ridicăm cât mai sus. Ea promite tuturor 
celor preafericiţi aceste binefaceri cereşti: să trăieşti cu 
Domnul, să locuieşti mereu cu el. Prin urmare gramatica, 
prin bunătatea lui Dumnezeu, acordă mari binefaceri 
acelora care o citesc cu grijă" 1 . 

Această fervoare pentru gramatică derivă direct din 
locul recunoscut Sfintei Scripturi în căutarea mântuirii. 
Preambul indispensabil pentru lectura singurei cărţi ce 
contează cu adevărat pentru destinul omului, ea este gra¬ 
tificată parţial cu meritele care decurg de aici. Un aseme¬ 
nea transfer nu are nevoie de multe explicaţii, la acest 
prim nivel de evidenţă, cel puţin. Cine nu cunoaşte gra¬ 
matica este în afara stării de luare la cunoştinţă a Re¬ 
velaţiei. Totuşi rămâne faptul că asemenea afirmaţii incită 
la interogaţii despre locul respectiv ce este făcut textului 
scris, aceloraşi cuvinte proclamate, în sensul pe care îl 
dezvoltă ei şi la lecţiile de doctrină şi morală pe care citi¬ 
torul le poate lua ca pe tot atâtea roade bune ale pietăţii. 
Pentru Moderni, este cât se poate de evident că numai 
lecţiile Scripturii perfect integrate ştiinţei şi comporta¬ 
mentului pot avea o virtute religioasă. Singurele care con¬ 
tează sunt viaţa morală şi viaţa spirituală. Nimic nu 
dovedeşte că se întâmplă acelaşi lucru în această direcţie 
în epoca carolingiană şi în secolele ce urmează. Efectele 
benefice ale Scripturii nu se limitează la această transfor¬ 
mare interioară a omului sub controlul propriei sale 
conştiinţe. Caracterul sacru al textului este ca şi inde¬ 
pendent de utilizarea care i se poate da. El se răsfrânge 
asupra pergamentelor ce îl poartă şi asupra cărţilor care 
sunt decorate ca relitvele ce conţin rămăşiţele unui 
sfânt 2 . Dacă se continuă această comparaţie, gramatica 
ce permite citirea este ca şi atingerea ce înlesneşte cap- 

1 MGH, Poet. Lat., I, 607, text tradus şi citat de J. 
LECLERCQ, L'amour des lettres [158], p. 48. 

2 Sfântul Francisc împarte ca relicve pagini din Evanghelii şi 
înţelege să culeagă cuvântul lui Dumnezeu de acolo de unde se 
află scris. 

tarea forţelor sacre ce sălăşluiesc în relicve. Miracolul este 
aici cu totul spiritual, el nu aduce însănătoşirea, ci des¬ 
chide porţile cerului. 

Dacă vom continua acelaşi raţionament, poate să re¬ 
iasă că liturghia care este în principal proclamarea de for¬ 
mule sacre, lectio divina, şi chiar cunoaşterea mai discur¬ 
sivă a Scripturii pot avea o virtute constitutivă a spiri¬ 
tualităţii. Lectura Bibliei are ceva din forţa sfintelor taine, 
deoarece ea sanctifică spiritul. în faimosul text despre 
cele patru componente ale divinului, Radulfus Glaber 
scrie: „Există patru Evanghelii, ce constituie în spiritul 
nostru lumea superioară; există tot atâtea elemente ce 
stabilesc lumea interioară, există de asemenea patru 
virtuţi ce vin în fruntea tuturor celorlalte" 1 . Desigur că nu 
putem aştepta de la acest cronicar o formulare riguroasă 
şi nu trebuie să considerăm în litera lor simetriile aproxi¬ 
mative. Totuşi, concepţiile lui Glaber par revelatoare pen¬ 
tru această capacitate pe care Scriptura o poate avea în 
însăşi naşterea spiritualităţii. Este, desigur, ceea ce înţe¬ 
lege el exact prin Evanghelie care pune aici cel mai mult 
probleme. Se pare că poate fi vorba despre doctrină ce 
deschide spre cunoaşterea lui Christos şi care îşi sta¬ 
bileşte prezenţa în sufletul omenesc. Ştiinţa fondează 
pietatea într-un mod radical. 

De o manieră mai generală, întregul statut al culturii 
decurge dintr-o afirmaţie reluată fără încetare. Ştiinţa se 
învaţă în cartea Naturii şi în cea a Revelaţiei. Şi una şi 
cealaltă sunt opera lui Dumnezeu. într-un caz este vorba 
despre creaţie, în celălalt despre răscumpărare. Această 
simetrie este dezvoltată din pbn de aproape toţi autorii, 
întreaga ştiinţă este bună, numai să nu se transforme în 
eroare, ceea ce este pur omenesc. Păcatul, orbirea prin 
necunoaşterea credinţei creştine sunt suficiente pentru a 
explica aceste devieri. De atunci, orice strădanie de înţe- 

1 RAOUL GLABER, Les cinq livres de ses histoires, ed. M. 
Prou, Paris, 1886, pp. 2-5. 

legere este o căutare de căi divine. Este o acţiune sfântă 
oricare ar fi registrul căruia i se adresează. De la optimis¬ 
mul imperial al epocii carolingiene la o apreciere mai 
exactă a limitelor şi a minciunilor, evoluţia este sigură. 
Nimic nu ştirbeşte convingerile de fond. 

în sfârşit, rămâne, în acest domeniu, să ţinem seama 
de ceea ce revine teoriilor sufletului. Cunoaşterea înseam¬ 
nă primirea iluminării adevărului. Oricare ar fi efortul 
omenesc ce intră în această căutare, ea nu reuşeşte fără 
intervenţia acestui soare al spiritelor care este Dumnezeu. 
Reflectarea asupra sufletului şi asupra capacităţii sale de 
a primi adevărul face din ştiinţă şi cultură un bun sublim 
care. în părţile sale cele mai subtile, este pur divin. 



VI 


Viaţa evanghelică şi erezia 


Nu există creştinism fără referire la Evanghelie şi la 
Iisus Christos. O afirmaţie de o banalitate atât de provo¬ 
cantă nu este lipsită de consecinţe numeroase. 

Religia creştină nu este originară din Europa Occi¬ 
dentală şi nu are rădăcini în tradiţiile sale etnice. Ea a 
fost introdusă aici prin exemple de viaţă, o învăţătură şi o 
încadrare eficace. în epoca carolingiană, acest fenomen 
este de dată recentă. Mai mult, nu este decât la început 
în anumite regiuni. Or, creştinismul se aclimatizează. El 
se naturalizează în aşa măsură încât pătrunde impul¬ 
surile religioase cele mai populare, nu fără a face însă 
concesii mentalităţilor de origine. Există în Europa Occi¬ 
dentală o viaţă creştină ce s-a născut din această asimi¬ 
lare. Comportamentul religios pe care îl inspiră este cu 
totul acceptabil, chiar dacă se acomodează cu deficienţe 
individuale şi cu o anumită lipsă de vigilenţă cu privire la 
elementele străine tradiţiei creştine. 

Or, Evanghelia este deopotrivă un text ce are o reali¬ 
tate obiectivă pe care nici una din nevoile vieţii nu o poate 
transforma. Ea rămâne ca normă a Revelaţiei şi a vieţii 
religioase, principiu al oricărei reveniri la surse şi al 
oricărei reînnoiri. Literaţii au acces la ea, fără dificultate, 
în traducerea latină a Sfântului Ieronim revăzută de Alcuin. 
în. afara acestor cercuri de clerici, limba este un obstacol 
insurmontabil. Traduceri în limba vulgară sunt făcute şi 

dau rezultate semnificative încă din secolul al XH-lea. Nu 
se poate aprecia influenţa lor 1 . Mediile cărora le sunt des¬ 
tinate aceste lucrări nu pot fi definite cu claritate. Aceste 
traduceri nu par să se adreseze unor persoane care ştiu 
să citească, dar care nu cunosc limba latină, deoarece, 
după toate aparenţele, există foarte puţini din această 
categorie. Ele slujesc mai curând drept suport scris pen¬ 
tru lecturi sau comentarii făcute pentru folosul neştiuto¬ 
rilor de carte, de clerici ce cunosc şi una şi cealaltă limbă. 
Prin recursul la cuvânt, difuzarea temelor evanghelice 
este considerabil amplificată. 

Această transmitere orală leagă Evanghelia de cei care 
o vestesc. Se înţelege greşit că efortul de a traduce şi de a 
explica Scriptura este fapta clericilor care nu trăiesc ei 
înşişi potrivit acestei inspiraţii. Atunci când nu este vorba 
de o simplă predicare itinerantă, această căutare deter¬ 
mină formarea de mici grupuri fervente, în principal în 
oraş. Ele apar atunci când din mijlocul lor se naşte o fi¬ 
gură de oarecare importanţă sau atunci când sunt sus¬ 
pecţi de erezie. Se poate aprecia că cel mai mare număr 
scapă. 

Că o asemenea întreprindere nu este fără risc, succe¬ 
siunea evenimentelor o demonstrează suficient. Este ade¬ 
vărat că citirea Evangheliei nu este o chestiune atât de 
simplă pe cât pare la o primă abordare. Pentru că există 
numeroase moduri de a interoga textul, iar fiecare caută 
în el ceea ce doreşte să găsească. Nimeni, chiar în secolul 
al XH-lea, nu este în căutare de cunoştinţe propriu-zis is¬ 
torice sau arheologice. Ele sunt deplasate. Cine ar căuta 
să afle mai mult în acest domeniu s-ar raporta la opera 
Sfântului Ieronim. Grija pentru exactitate nu merge din- 


1 G. W. H. LAMPE, The Cambridge History of the Bible, voi. 2: 
The West Jrom the Fathers to the Reformation, Cambridge, 1969; 
S. BERGER, La Bible franşaise [142]; P. WUNDERLI, Die 
Okzitanischen Bibeliibersetsgungen des Mittelalters, Frankfurt, 
1969; H. CLAVIER, Les versions prouenşales de la Bible, In 
Actes du X? Congres de linguistique et de philologie romanes, 
Strasbourg, 1962, Paris, 1965, pp. 737-750; E. AMANN, 
Versions de la Bible, în DTC, t. XV. 

colo de litera textului 1 . Este deja remarcabil că unele 
spirite au considerat indispensabilă recurgerea la textul 
ebraic 2 . Trebuie mai ales să găseşti în Scriptură regula de 
viaţă ce conduce spre mântuire. Acest proiect, oricât de 
religios şi oricât de lăudabil este în fond, conţine o mare 
parte de subiectivitate, este adevărat că nu mai mult 
decât în multe din comentariile tradiţionale. 

Acest recurs la Evanghelie nu este în sine o exigenţă 
nouă. Căutarea lecţiilor aplicabile în toate circumstanţele 
vieţii nu contravine cu nimic obiceiurilor monastice. Este 
posibil numai ca sensul mântuirii să fie uşor modificat. 
Partea de morală şi de comportament cotidian este învin¬ 
gătoare acum asupra vieţii spirituale şi liturgice. De aceea 
problemele puse sunt diferite. Totuşi, şi intr-un caz şi în 
altul, preocupările prezente sunt cele care conduc 
interogaţia. 

în mediile monastice şi deopotrivă la clerici, subiectivi¬ 
tatea era încadrată de tradiţie. Regulile generale de 
hermeneutică permiteau situarea sensului spiritual sau a 
celui moral în cadrul general al unei interpretări de an¬ 
samblu. Mai mult, frecventarea scrierilor Părinţilor şi ale 
altor autori ecleziastici limita iniţiativele prea personale. 
Iar în ceea ce priveşte grupusculele evanghelice, lipsa de 
cultură şi de formaţie intelectuală le privează de cu¬ 
noaşterea acestei întregi literaturi. De aceea, din lipsă de 
înrădăcinare, un anumit literalism tinde să prevaleze, 
impunând o versiune radicală a Evangheliei. 

Este sigur, de asemenea, că cei ce înţelegeau să aibă 
un acces direct la Sfânta Scriptură erau tocmai cei pe 
care discursurile tradiţionale nu-i mai puteau convinge. 
Spiritualismul alegoric vehiculat de monahism nu pare 
apt să răspundă problemelor concrete. Nu spiritul de 
sărăcie reţine atenţia, ci sărăcia adevărată şi trăită. De 
aceea evanghelismul nu pare să se fi născut pur şi simplu 


1 J. GR1BOMONT, Conscience philologique chez Ies scrihes du 
haut Moyen Age, în La Bibbia [1701, P- 665 şi urm. 

2 Prologul Bibliei lui Etienne Harding aduce exact la 
cunoştinţă veritas hebraica. Cazul nu este unic. 

din descoperirea unui text, oricât de bogat şi oricât de 
profund ar fi. Este o schimbare globală. Situaţiilor inedite 
le corespunde un mod nou de a trăi şi de a se referi la 
Evanghelie. 


A. ALEGEREA EVANGHELICĂ 

Aprecierea exactă a schimbării comportamentului 
moral şi a mentalităţilor religioase antrenată de o mai 
bună cunoaştere a Noului Testament este o acţiune 
destul de anevoioasă. Chiar astăzi, istoricul nu are pers¬ 
pectiva faptelor, pentru că evanghelismul a reuşit atât de 
bine în Europa Occidentală, încât pare improbabil să 
găsim urma vreunei stări de spirit anterioare şi diferite. 
Pare încă şi mai de neconceput să recunoaştem o valoare 
atitudinilor şi punctelor de vedere repudiate de reforma¬ 
torii din secolele al Xl-lea şi al XH-lea. Mentalităţile mo¬ 
deme îi datorează atât de mult lui Francisc din Assisi, 
încât ar fi neaşteptat să fii echitabil cu predecesorii săi. 
Este greu de imaginat că ar fi putut exista un creştinism 
legitim, şi destul de diferit. 

Or, variaţiile mentalităţilor nu pot fi manifeste decât 
pentru perioade destul de lungi, prin compararea unui 
punct de plecare cu un rezultat. Acest exerciţiu nu îi en¬ 
tuziasmează pe istoricii care ştiu că nici o situaţie nu este 
cu adevărat identică alteia, iar orice apropiere este în 
parte factice. Aceste descrieri, ce fac să iasă la iveală dife¬ 
renţele, lasă adesea în umbră căile şi mijloacele, etapele 
şi cauzele. 

Cercetări de acest fel impun şi alte câteva remarci pre¬ 
alabile, necesare pentru exacta înţelegere a fenomenelor. 
Comportamentul religios nu este, în sine, cu totul origi¬ 
nal. Se inspiră din modele propuse de exemplu sau de în¬ 
văţătură. Lasă spaţiu larg imitării gesturilor şi atitudinilor 
primite deja. în fiecare caz, se impune să cercetăm referi¬ 
rile pe care le face o mişcare religioasă. Astfel, evanghelis¬ 
mul din secolul al XlI-lea nu citează întreaga Evanghelie, 

ci, de preferinţă, câteva pasaje privilegiate considerate 
utile în mod special. Aceste alegeri sunt, desigur, cu totul 
semnificative pentru modul de a interoga Scriptura 1 . De 
aceea, prin simpla schimbare a textelor citate în mod 
obişnuit, tonalitatea generală a unei mişcări religioase 
poate apărea foarte diferită. 

Creştinismul dă vieţii credincioşilor săi un scop care se 
află în lumea de dincolo. De aceea este imuabil. Adapta¬ 
rea comportamentelor ţine de secol şi de oameni. Nu poa¬ 
te fi exclus că într-un context puţin evolutiv, se menţin 
forme aparent arhaice, pentru că ele răspund totdeauna 
scopului fixat. Ele rezistă uneori destul de multă vreme 
pentru a-şi da seama de îmbătrânirea noilor atitudini. 
Coabitarea sensibilităţilor şi comportamentelor diferite 
este obişnuită în Biserică. Stabilitatea ordinelor monas¬ 
tice vechi ar fi suficientă pentru a o dovedi. 

Pentru a aprecia amploarea transformării în aproxima¬ 
tiv trei secole, se impune în primul rând să descriem sen¬ 
sibilitatea religioasă a epocii carolingiene. Creştinismul 
era axat atunci pe mântuire, pe care credincioşii o obţi¬ 
neau de la un Dumnezeu, regele cerurilor, care le împli¬ 
nea rugăciunile şi le acorda iertarea sa.. Trebuie să faci 
parte din poporul său şi prin urmare să intri în Biserica 
sa prin botez. Se impune să-l preamărim, pentru că este 
atotputernic. Trebuie să-l invocăm şi să ne rugăm lui. S-a 
scris prea mult că, în acele vremuri, creştinii se adresau 
lui Dumnezeu din Vechiul Testament, judecător înspăi¬ 
mântător şi stăpân de temut. Chriştos nu este absent din 
texte nici din cucernicie. El însuşi este celest, este a doua 
persoană din Treime. înviat, el domneşte de-a dreapta lui 
Dumnezeu şi conduce lumea ca stăpân şi ca mântuitor. 
Dar sensibilitatea la viaţa pământeană şi trupească a lui 
Christos este cea care lipseşte. Judecând astfel, literaţii şi 
savanţii pun foarte corect accentul pe clipa prezentă. 
Pentru ei este important că Mântuitorul este lângă Dum- 


1 T. MATURA, Le radicalisme evangelique, aux sources de la 
vie chretierme, Paris, 1978. 

nezeu şi nu referirile arheologice la viaţa pe care a petre¬ 
cut-o el cândva pe pământul sfânt. Această construcţie 
teocentrică este inatacabilă din punct de vedere doctrinar. 
Poate că îi lipseşte căldura umană, dacă o judecăm potri¬ 
vit normelor de afectivitate ce au prevalat după aceea. 

Nu ni se pare necesar să despărţim elaborările cleri¬ 
cilor de religia trăită de diferitele popoare care compun 
Imperiul franc. A te adresa lui Dumnezeu, care este stă¬ 
pânul cerurilor, al cărui credincios eşti, este o atitudine 
familiară, deoarece nu se discută altfel în privinţa con¬ 
ducătorilor şi a regilor 1 . Pare a fi uşor să treci de la unul 
la altul. Aceşti oameni nu par să fi avut vreo aversiune în 
a se socoti printre clienţii sau cei crescuţi în spiritul lui 
Dumnezeu. Aceste sentimente incontestabil superioare 
pot coabita cu practici superstiţioase. A căuta să provoci 
o intervenţie a lui Dumnezeu în cursul evenimentelor, 
printr-o ordalie sau o minune, se inserează destul de uşor 
în acest sistem. 

Or, convingerilor bine exprimate de savanţi le cores¬ 
pund gesturi adaptate. Ideea pe care şi-o fac despre Dum¬ 
nezeu şi despre mântuire trebuie să se confrunte cu rugă¬ 
ciunea liturgică şi practica sacramentară. Sensibilitatea 
artistică, în tot ceea ce priveşte cultul şi bisericile, pare în 
acord strâns cu aceste concepţii de fond. Este sigur că 
morala poate primi o lumină folositoare dacă o plasăm în 
aceste perspective generale. Pe scurt, viaţa pământească, 
în prealabil miz erabilă pentru eternitatea preafericită, se 
apropie foarte mult de aceasta atunci când, în celebrarea 
misterelor, oamenii întrevăd strălucirea ordinii, cereşti 
căreia îi sunt făgăduiţi. 

Coerenţa dintre doctrină, sensibilitate şi celebrări pare 
indiscutabilă. Un asemenea sistem este solid şi în con¬ 
secinţă durabil. Viaţa monastică care se dezvoltă în 
Europa Occidentală în secolele al IX-lea şi al X-lea dă 
acestor doctrine o interpretare pioasă, savantă şi ecle- 

1 MANUALUL DHUODEI ilustrează în multe cazuri această 
paralelă. Cf. Manuel pour monjils, ed. P. Riche, Paris, 1975. 

zială. Pe baze spirituale atât de limpede definite, se poate 
duce o viaţă de o perfecţiune recunoscută. 

Nimic nu ne permite să credem că se poate trece de la 
acest sistem religios la concepţii ce dau naştere evanghe- 
lismului prin simplă evoluţie internă. Confruntarea expe¬ 
rienţelor trebuie să fie minuţioasă, dacă vrem să înţe¬ 
legem cum s-au introdus transformările într-un cadru 
care nu le reclama. 

Formele noi pe care le îmbracă viaţa religioasă sunt 
binecunoscute, din moment ce cronicarii le descriu. As¬ 
pectele exterioare sunt atât de surprinzătoare, încât sunt 
imediat relevate. Creştinii în căutare de perfecţiune re¬ 
nunţă la bunurile lor şi la lume, fără ca, pentru aceasta, 
să se ducă la mănăstirile vechi şi binecunoscute. Preferă 
singurătatea şi o viaţă mai autonomă. Eremiţii, la margi¬ 
nea pădurilor, duc o viaţă austeră până la sărăcie. Priva¬ 
ţiunea îi constrânge la munca manuală, pentru că ei în¬ 
ţeleg să se îngrijească singuri de ceea ce le este necesar. 
Uneori, se grupează. în grupuri mici, parcurg drumurile 
predicând şi căutându-şi hrana. Ei se confruntă cu peri¬ 
colele publice care îi aşteaptă pe străinii ce călătoresc fără 
escortă. Uneori se transformă în pelerini. Deveniţi prea 
numeroşi, deoarece exemplul lor este contagios, se sta¬ 
bilesc într-un loc şi întemeiază aici o mănăstire de un stil 
nou. 

Viaţa itinerantă prin predicare şi cerşire pare să exercite 
o atracţie extraordinară.'Este, evident, o formă de viaţă 
comunitară care se desparte într-un fel de idealul eremitic 
atât de sesizabil la început. Singurătatea, oricare ar fi im¬ 
portanţa ei ocazională, nu este esenţialul. S-ar putea face 
aceeaşi remarcă în legătură cu rătăcirea de colo-colo şi cu 
predicarea. Este adevărat totuşi faptul că anumite comu¬ 
nităţi devenite stabile întreţin predicatori care pleacă în 
mod regulat în turneu. Ordinul de la Fontevraud îşi pre¬ 
găteşte întemeierile pentru a se consacra cu plăcere acestei 
sarcini de evanghelizare. Cei de la Premontres nu ignoră 
nici ei această misiune. în sfârşit, în toate cazurile austeri¬ 
tatea rămâne ca un punct determinant al acestui nou com¬ 
portament. 

Referirile la Noul Testament ale acestui nou mod de 
viaţă, sub cele două forme succesive ale sale, de grup iti¬ 
nerant şi de comunitate stabilă, sunt explicite. în primul 
caz, este vorba de trimiterea în misiune a apostolilor şi a 
discipolilor aşa cum se face referire în Evanghelii, în cel 
de al doilea, ceea ce serveşte drept model este comuni¬ 
tatea creştină primitivă de la Ierusalim. Contemporanii 
văd, desigur, mult mai puţină opoziţie între aceste două 
tipuri de comportament, decât istoricii. Misiunea este 
trecătoare şi Apostolii trăiesc în comunitatea primitivă. Pe 
bună dreptate sau nu, la diferiţi autori este vorba, şi într- 
unul şi. în celălalt caz, de o viaţă apostolică, adică de imi¬ 
tarea a ceea ce Apostolii au trăit cu adevărat, în jurul lui 
Christos şi în prima comunitate la Ierusalimi. 

Fie că este vorba despre monahismul vechi sau nou ori 
chiar de clerici regulari, există un moment când aceste 
referiri la Noul Testament devin mai presante pentru a 
justifica, şi la unii şi la alţii, o existenţă şi un mod de 
viaţă. Şi anume, în ciuda diferenţelor concrete, există o 
unitate în atitudinea profundă faţă de stările de per¬ 
fecţiune. Ceea ce este important este această insistenţă în 
invocarea exemplului Apostolilor, pentru că textele nu ne 
lasă nici o îndoială în legătură cu caracterul istoric al 
acestei trimiteri, pentru autorii din secolele al Xl-lea şi al 
XH-lea. Este un mod de viaţă trecut ce justifică, la mai 
mult de o mie de ani după, adoptarea unui comporta¬ 
ment. Nu mai este vorba de a celebra, oricât de bine posi¬ 
bil, cultul unui Dumnezeu viu şi mare, ci de a-i imita pe 
Apostolii săi. Referirea are ceva arheologic, oricâtă grijă s-ar 
pune în sublinierea continuităţii tradiţiei. 

A aprecia în această problemă schimbarea de atitudine 
pe trei secole este destul de simplu. Se trece de la celest 
la terestru, de la o viziune angelică a vieţii monastice la o 
vedere umană. Nu se mai atinge atât de direct spiritualul. 


1 L. M. DEWAILLY, Note sur l’histoire de Vadjectiv: 
Apostolique, în Melanges de Science religieuse, 1946, pp. 141- 
152. 

Condiţia de spirit întrupat impune în primul rând mortifi¬ 
carea şi moralitatea. Tinde să prevaleze sensul concretu¬ 
lui şi al istoricului. Este deodată descoperită densitatea 
realităţilor. Adunate, toate aceste diferenţe dau o altă 
tonalitate vieţii religioase. 

Punerea în evidenţă a două atitudini nu înseamnă 
luminarea căilor care duc de la una la cealaltă, nici mar¬ 
carea etapelor, nici reţinerea soluţiilor de compromis. Or, 
istoria reală a vieţii spirituale se disimulează în aceste 
alunecări uneori imperceptibile, pentru a se dezvălui deo : 
dată într-o inovaţie îndelung maturizată. 

Argumentul cel mai puternic în favoarea adoptării de 
referiri apostolice în apărarea şi ilustrarea vieţii religioase, 
toate formele confundându-se, pare ieşit din practica 
imitării. Se ştie, fără a mai fi nevoie să revenim aici, rolul 
pe care îl joacă acest principiu în întreaga religie. Nici o 
pedagogie nu poate face economia acestui principiu, şi 
cea din Evul Mediu mai puţin decât oricare alta, chiar 
dacă nu ar fi decât amploarea tradiţiei culturale moşteni¬ 
te de la antichitate. A imita este o idee familiară tuturor 
literaţilor încă din vremurile carohngiene. Viaţa unui 
creştin nu se concepe fără referire la sfinţi, care sunt tot 
atâtea modele. în acest domeniu, exemplele pe care le 
poate oferi Biblia sunt, dintre toate, cele mai irecuzabile 1 . 
Istoria Sfântă moşteneşte astfel întreaga tradiţie civică a 
pedagogiei romane, unde caracterele se făureau prin 
meditaţia la virtuţile celor mai în vârstă. Se întâmplă la fel 
la creştini, numai că Scipio lasă locul regelui David sau 
Sfântului Pavel. Personajele sunt, şi într-un caz şi în al¬ 
tul, ad exemplum 2 . De altfel, în afară de intermedierea în 

1 Se relevă de exemplu o suită impresionantă de exemple 
luate din Vechiul Testament în Manuel de Dhuoda. Este vorba, 
este adevărat despre o mamă care îi scrie unui fiu a cărui carieră 
se desfăşoară în lume. Modelele apostolice sunt mai clericale. 

2 Vocaţia ad exemplum a personajelor din Istoria Sfântă este 
tradiţională. Este admirabil rezumată de Sfântul Toma atunci 
când analizează locul istoriei în teologie, Summa Theologiae, I 
qu. I, a. 2. 

favoarea credincioşilor lor, ce alt rol se poate aloca sfin¬ 
ţilor? Din această cauză funcţia pedagogică a personajelor 
este mai aparentă în referirile la Vechiul Testament, de¬ 
oarece creştinii nu aşteaptă de la patriarhi sau de la profeţi 
ceea ce au obiceiul să ceară de la sfinţii familiari lor. 

Ajuns la acest punct, nu este dificil să explici de ce şi 
cum imitaţia s-a fixat în principal asupra discipolilor şi a 
apostolilor. Acestea sunt, foarte obiectiv, modelele cele 
mai sigure. Nu pentru că ei l-au văzut cu ochii lor pe 
Christos, ci pentru că ei au primit direct învăţătura sa şi 
ei sunt stâlpii Bisericii. Este poate mai puţin percepută 
eminenta sfinţenie a Apostolilor, cât locul lor inegalabil în 
Biserică. Dacă se întâmplă astfel, referirea la discipoli şi 
la Apostoli este fructul unei mai bune aprecieri a Bisericii, 
a naturii sale şi a rolului său. Acest fapt se înscrie în miş¬ 
carea lentă de conştientizare de sine, care marchează în¬ 
treaga istorie a Bisericii, încă din vremurile carolingiene. 

O asemenea evoluţie nu-i priveşte pe toţi "credincioşii, 
ci doar pe cei care pot fi sensibili la evocarea Bisericii 
primitive, pentru că au simţul eclezilogic. Aceştia sunt, 
evident, în primul rând, clericii şi călugării, ei fiind primii 
ce pot trece de la o percepere directă a sacrului la ideea 
unei comunităţi creştine întemeiate pe învăţătura şi viaţa 
Apostolilor 1 . Exemplul lor este după aceea în măsură să 
antreneze adeziunea unui număr mai mare. 

Imitarea Apostolilor nu este în sine fără consecinţe. Ea 
tinde să promoveze un comportament general, prin refe¬ 
rirea la un model eminent şi trecut. Asceza, munca manua¬ 
lă, predicarea, cerşetoria, şi chiar simple gesturi exterioare 
se pot reclama direct de la Apostoli sau din învăţăturile 
Evangheliei, luate în litera lor. Cuvintele pe care Iisus le 
adresează discipolilor în momentul când îi trimite în misi¬ 
une pot deveni regula implicită a unui comportament 2 . Nu 

1 G. MICCOLI, Ecclesiae primitivele forma, în Studi Medievali, 
1960, pp. 460-498. 

2 M. H. VICAIRE, L'imitation des Apotres [616]. 

prea se vede ce autoritate s-ar putea opune aplicării spon¬ 
tane a unui asemenea program. Aceste iniţiative nu sunt 
fără risc, istoria ne arată acest lucru fără echivoc. 

Imitarea Apostolilor tinde să facă să predomine un 
comportament concret faţă de o liturghie celebrată spre 
preamărirea lui Dumnezeu, chiar dacă aceste două as¬ 
pecte ale vieţii religioase nu se exclud unul pe celălalt. 
Moralitatea devine norma de viaţă şi este prevalentă faţă 
de obligaţiile cultului sau ale regulii. Instituţiile nu au 
valoare decât în măsura în care asigură difuzarea noului 
ideal de viaţă. Există o reevaluare internă a tuturor orga¬ 
nismelor Bisericii, pe baza convingerilor căpătate prin 
această referire la Apostoli 1 . Evanghelismul se impune ca 
o evidenţă şi lasă în urmă celelalte comportamente reli¬ 
gioase. 

Această alegere evanghelică, ce transformă într-un 
mod atât de radical mentalităţile religioase, se inserează 
într-un context global. Este limpede că apariţia conştiinţei 
individuale favorizează apariţia percepţiei morale. Sen¬ 
timentul păcatului sporeşte exigenţele acesteia. La rândul 
său, descoperirea naturii face să se întrevadă ponderea 
realităţilor. Lumea, carnea, puterea şi banii se prezintă ca 
tot atâtea constrângeri imposibil de exorcizat printr-o 
simplă liturghie. Moralitatea în revendicările sale abrupte 
se sprijină pe realităţi dure şi aspre. Tensiunea internă 
este mai violentă. Cei care înţeleg să urmeze căile Evan¬ 
gheliei se supun unei asceze mai radicale şi mai brutale 
decât înainte. Un anumit umanism spiritual, foarte con¬ 
ştient de toate valorile umane, pare să ilustreze virtuţile unei 
alte epoci şi rezistă cu dificultate la ofensiva spiritului nou 2 . 


1 în acest spirit trebuie să citim De consideratione a SFÂN¬ 
TULUI BERNARD care trece Biserica prin furcile Evangheliei. Cf. 
I. DA MILANO, Vita evasngelica e vita apostolica nell’azione dei 
riformisti sul papato del secolo XII, în Problemi di storia della 
Chiesa, Milano, 1976, pp. 21-72. 

2 Tentativele de reformă prezente la Cluny în jurul lui Petus 
Venerabilis arată că noua stere de spirit câştigă mănăstirile cele 
mai tradiţionale. G. CONSTABLE, The monastic policy ofPeterthe 
Venerable, în Pierre Abelard [659], pp. 119-138. 

B. IMITAREA LUI CHRISTOS 

Imitarea Apostolilor înseamnă regăsirea cu ajutorul 
Sfântului Duh a fervorii Bisericii primitive. înseamnă 
adoptarea unui mod de viaţă care are prestigiul anti¬ 
chităţii şi al autenticităţii. Aceri scop este afişat în mod 
deschis în textele ce contribuie la elaborarea statutului 
canonic al canonicilor regulari 1 . La drept vorbind, reîn¬ 
noirea prin rechemarea celei mai vechi tradiţii este de la 
începuturile reformei gregoriene un fapt comun. Este si¬ 
gur că se înţelege, în acelaşi timp, prelungirea Bisericii, ai 
da o nouă tinereţe şi a o face să-şi regăsească forma origi¬ 
nară. Această conjugare a unui prezent foarte viu deschis 
spre îndrăzneli cu o voinţă de înviere a unui trecut cunos¬ 
cut într-un mod aproximativ, conferă acestei căutări ten¬ 
siunea şi echilibrul său. 

Vita apostolica era o expresie tradiţională în limba ecle¬ 
ziastică pentru a desemna un mod de viaţă recunoscut de 
multă vreme. Ea desemnează un ansamblu de cutume şi 
de dispoziţii ce conduc comunităţile de clerici regulari. 
Această instituţie fusese laborios pusă la punct de epis- 
copi şi concilii 2 . Or, îndelungata coacere a fervorii reli¬ 
gioase, care suscită o părere preconcepută despre imi¬ 
tarea Apostolilor, depăşeşte într-o măsură însemnată 
mediile canonice. Este o mişcare ce priveşte totul, în a- 
ceeaşi măsură pe eremiţi ca şi pe călugări. Or, un mod de 
viaţă se poate reclama de la Apostoli şi să ţină seama de 
tradiţiile sale. Acolo se află preocupările care se înrudesc 
cu cele care inspiră regulile monastice. Există o tendinţă 
generală, după o spontaneitate oarecum anarhică, de co- 


1 CH. DEREINE, L’elaboration du statut canonique des 
chanoines reguliers, specialement sous Urbain II, în RHE, 1951, 
p. 546 şi urm. 

2 E. MORHAIN, Origine et histoire de la Regula canonicorum 
de saint Chrodegang, în Miscellanea Pio Paschini, t. I, Roma, 
1948, pp. 173-185. 

dificare şi de legiferare 1 . Chiar dacă este anacronic pentru 
aceste vremuri să vrei să opui inspiraţia şi instituţiile, 
există, în ciuda oricărui lucru, o oarecare dificultate în a 
extrage din Evanghelie un text care să se înrudească cu o 
regulă, iar o compilaţie de pasaje din Noul Testament nu 
este juridic eficace în toate ocaziile. Voinţa, clar ne¬ 
echivocă, de a uni în acelaşi subiect evanghelismul cu 
tradiţia instituţională conduce la acţiuni disparate, care 
rezistă cu greu şi care sunt adesea în transformarea 2 . 

Vita apostolica, în ciuda reînnoirii evanghelice, păs¬ 
trează savoarea unei instituţii. Există un gen de viaţă 
căruia i se poate adăuga o spiritualitate 3 . Or, ceea ce con¬ 
tează este comportamentul individual, mult mai mult 
decât cadrul de viaţă sau cutumele. Pe scurt, voinţa de a 
trăi în maniera Apostolilor conduce iremediabil la luarea 
în considerare a povestirilor evanghelice despre micul 
grup de discipoli ce l-au înconjurat pe Iisus în timpul 
peregrinărilor sale în Iudeea, Samaria şi în Galileea. Acest 
model exercită o extremă atracţie, o adevărată fascinaţie. 
Toţi cei care parcurg drumurile în mici cete predicând şi 
cerşind se gândesc că acţionează precum Apostolii şi pre¬ 
cum Christos însuşi. Există un mimetism al gestului, 
însoţit după toate aparenţele de sentimente foarte elevate, 
care trece drept evanghelism. Aceşti noi apostoli înfruntă 
de-a lungul drumurilor privaţiunile, oboseala* persecuţia, 
ceea ce îi încurajează în scopul lor, pentru că ei pot vedea 
în aceasta împlinirea cuvintelor lui Iisus prin urmaşul 
discipolilor săi. Dar, adesea, există numai ascetism şi 
nimic mai mult. în contextul acesta viaţa aspră şi dură 


1 Astfel papa Urban al II-lea face din însoţitorii lui Robert 
d’Arbrissel la La Roe, canonici supuşi Regulii Sfântului 
Augustin. 

2 Această ambiguitate este caracteristică primei Reguli fran¬ 
ciscane,. care se străduieşte să dezvolte textele evanghelice, D. 
FLOOD W. VAN DIJK, T. MATURA, La naissance d'un charisme. 
Paris, 1973. 

3 J. LECLERCQ, La spiriluaUie des chanoines reguliers, în La 
vita commune [488], t. I, pp. 117-135. 

nu mai este o simplă detaşare de lume, ci este semnul 
revelator al adevăratului discipol şi al evanghelismului. 
Semnificaţia este foarte diferită. 

Gesturile par legate de Evanghelie şi de însuşi Christos, 
ceea ce le conferă o dimensiune pe care n-ar fi putut-o că¬ 
păta prin ele însele. Vita prima a Sfântului Bemard este con¬ 
struită pe acest principiu. Cuvintele şi atitudinile abatelui 
de la Clairvaux trimit fără încetare la Evanghelii. De fiecare 
dată când un gest miraculos împrumută vreo trăsătură din 
Noul Testament, biograful subliniază acest lucru. Bemard îi 
vindecă pe orbi cu salivă, precum Christos. întinde mâna 
spre bolnavi şi îi atinge; ca şi el. Comandă infirmilor. Acestor 
asimilări foarte făţişe vin să li se adauge altele. Bemard şi 
însoţitorii săi prin străbaterea ţării îl evocă inevitabil pe Iisus 
şi discipolii săi. în toate ocaziile, abatele de la Clairvaux 
ocupă în aceste'comparaţii locul lui Christos. Or, Viia prima 
înţelege să aducă proba eminentei sfinţenii a personajului. 
Este cât se poate de evident că această constantă referire 
contribuie la aceasta şi îi conferă o versiune destul de nouă, 
în care. imitarea lui Christos este subînţeleasă. 

Ceea ce ne permit studiile să constatăm este în primul 
rând un fapt hagiografic şi literar. Biografii Sfântului Ber- 
nard cunosc destul Noul Testament pentru a-şi umple 
textul cu aluzii. Ar fi atunci o mărturie asupra unei men¬ 
talităţi şi nimic mai mult. Ar rămâne de ştiut dacă Ber- 
nard are conştiinţa că face gesturile lui Christos. în acest 
domeniu, nici o verificare nu este absolut probantă. Nu se 
poate exclude fenomenul literar, şi aceasta nu din cauză 
că există câteva diferenţe între autori. Reiese deopotrivă 
cât se poate de firesc că Bemard calchiază în atitudinea 
sa, ca şi în cuvintele sale, exemplul lui Christos. 

Folosirea unor subtile comparaţii îndelung purtate pe 
parcursul unei biografii nu conţin nimic rar. Este un pro¬ 
cedeu literar bine cunoscut autorilor, care îl manevrează 
mai mult sau mai puţin fericit. Prezentarea unui personaj 
sub trăsăturile unui persecutat sau ale unui slujitor 
suferind sau chiar ale unui rege salvator poate, deopo- 

trivă, conţine mai multe aluzii christologice. în acest do¬ 
meniu în care învăţaţii Evului Mediu sunt de o abilitate 
deconcertantă, Modernii lasă să se piardă o parte din 
substanţă. Subtilitatea evocărilor poate deconcerta. Tre¬ 
buie să înţelegem foarte bine că este vorba aici despre o 
dimensiune normală a inteligenţei medievale. 

La drept vorbind, tema imitării lui Christos se afla în 
faza încercărilor. Ea se elabora prin intermediul compa¬ 
raţiilor, a gesturilor şi a oricăror feluri de sugestii, unde 
este dificil să se distingă contribuţia literaturii. Nu exista 
încă axa normală a comportamentului creştin. în contex¬ 
tul descoperirii evanghelismului, apare o dimensiune 
nouă a vieţii, la capătul aprofundării ascezei. Referinţele 
la Christos sunt utilizate spontan şi nu fără o oarecare 
naivitate. în secolul al XH-lea, nimeni nu poate aprecia 
toate dezvoltările acestor teme. Ele se impun ca idei sim¬ 
ple şi evidenţe superficiale. 

Imitarea lui Christos se impune în maniera cea mai 
convingătoare prin meditaţia asupra săracilor şi sărăciei. 
Evanghelia spusese esenţialul în câteva cuvinte. Iisus ne 
învăţase că ţot ce era făcut în favoarea săracilor şi a 
nefericiţilor se adresa direct lui. Credincioşii trebuiau să 
ştie să-l recunoască sub trăsăturile lor. Asimilarea era în 
acest text clasic puternic sugerată şi incita la practicarea 
operelor de ajutorare şi de caritate. La mai mult la trei 
secole după aceea, această identificare este în continuare 
admisă. Atunci când Martin dă jumătate din mantia sa 
unui sărac gol, un vis îi confirmă că este vorba despre 
Christos. Această tradiţie, atestată cât se poate de bine 
încă din antichitate, conferă un fundament religios incon¬ 
testabil oricărui ajutor adus celor în nevoie. Sensul său 
originar nu pare să fi conţinut alte semnificaţii. 

Or, în mediile cele mai marcate de evanghelism, ati¬ 
tudinea faţă de sărăcie se schimbă. Cu certitudine că este 
totdeauna bine să dai ajutor semenilor. Totuşi, este liber 
adoptată poziţia cerşetorilor, a săracilor goi şi a altora 
aflaţi în mizerie. Prin alegere deliberată, unii, după ce au 
renunţat la bunurile lor, au recurs la caritatea credin- 

cioşilor, fie că sunt eremiţi, pelerini sau predicatori itine¬ 
ranţi. Valdo procedează astfel. Viaţa Sfântului Alexis este 
o aventură de acest gen, complicată de prezenţa unui 
cerşetor în propria sa familie. Pe scurt, acest mod de a 
trăi, codificat de Ordinele Cerşetoare în secolul al XlII-lea, 
apare într-o manieră spontană sau organizată în secolul 
al XH-lea. 

Această alegere necesită o justificare. în mediile cele 
mai sensibile la mizeria omenească, adoptarea sărăciei 
evită eliminarea din lume a săracilor. înseamnă îm¬ 
părtăşirea condiţiei lor. Nu se poate exclude o asemenea 
motivaţie. Ea intră numai parţial, în atitudinea anumitor 
fondatori de Ordine şi de mănăstiri. Francisc din Assisi îşi 
determină fraţii să se numere printre cei mai sărmani şi 
să rămână la acest nivel. Alţii justifică, fără mare dificul¬ 
tate, cerşetoria predicatorilor itineranţi prin necesităţile 
slujirii cuvântului. Orice posesiune ar fi o piedică pentru 
misiunea lor. Ceea ce dau credincioşii cu această ocazie 
este o plată cuvenită. în plus, superioritatea operelor spi¬ 
rituale asupra oricărei munci manuale este atât de bine 
recunoscută, încât alegerea se impune de la sine, imediat 
ce ascetismul cedează evanghelizării ca preocupare esen¬ 
ţială. Adepţii lui Pierre Valdo (valdensii), care, din acest 
motiv, refuză să se ocupe de activităţi servile, trăiesc în 
cerşetorie. Fraţii Predicatori, care adoptă un mod de viaţă 
foarte asemănător, fac la fel, reluând parţial aceeaşi 
argumentaţie 1 . 

Exigenţele materiale şi spirituale ale apostolatului, 
voinţa de a aparţine comunităţii de săraci şi dorinţa de a 
duce o viaţă simplă şi umilă nu pot explica în întregime 
această alegere a sărăciei 2 . Motivelor pozitive sau practice 
pe care toate aceste mişcări evanghelice ştiu să le expună 

1 M. H. VICAIRE, Rencontre ă Pamiers des courants vaudois 
et dominicains, in Vaudois [849], pp. 163-192. 

2 B. M. BOLTON, The poverty of the Humiliati, D. FLOOD, 
Pouerty [854], pp. 52-59; CH. TOUZELLIER, La pauvrete, arme 
contre l'albigeisme, en 1206, in Revue d’Hist. des Religions, 
1957, pp. 79-92; reluat în Heresie [869], pp. 189-203. 

perfect li se adaugă un altul, cu totul fundamental, pen¬ 
tru că dă o nouă versiune doctrinelor tradiţionale, adap¬ 
tată spiritului caracteristic pentru sfârşitul secolului al 
Xl-lea şi secolul al XH-lea. O dată în plus, identificarea lui 
Christos cu săracii furnizează axa argumentaţiei. Cel care 
în mod voluntar alege în această lume sărăcia se pune 
concret în situaţia celor nenorociţi şi a celor privaţi, care 
îl reprezintă pe Christos. Asimilarea sugerată de Evan¬ 
ghelie şi aprofundată de întreaga literatură ecleziastică 
funcţionează din plin. Acela care procedează astfel îl întâl¬ 
neşte'pe Christos prin cei care îi seamănă. De aceea tre¬ 
buie mai puţin, în acest moment, să dai de pomană să¬ 
racilor, chiar dacă această acţiune este mereu de lăudată, 
cât să trăieşti ca ei, pentru a deveni o imagine a lui Chris¬ 
tos. Caracterul concret al moralităţii şi al spiritualităţii 
din acele vremuri angajează la o comportare ce te face să 
fii în conformitate cu Iisus Christos. Este, în afara marti¬ 
riului, sacrificiul suprem, singurul mijloc cu totul sigur 
pentru a-i semăna Lui. La drept vorbind, practicile reli¬ 
gioase obişnuite, cu toatele lăudabile în sine, nu oferă tot 
atâta garanţie. Sfintele taine conţin o parte de simbolism 
şi nu au forţa realităţilor. Virtuţile nu au valoarea de 
evidenţă a gesturilor. Adoptarea sărăciei nu mai este doar 
detaşarea de lume, ci înseamnă a-L urma pe Christos 1 . 
Este un comportament global care se oferă spre imitare, 
precum calea cea dreaptă. 

în acelaşi context, o nouă temă doctrinară se impune 
progresiv: Christos şi Apostolii au fost săraci şi cerşetori. 
Există în această afirmaţie o parte de evidenţă ce nu 
poate fi respinsă. Nimeni nu a pretins vreodată contrariul 
şi nimeni nu poate crede că ei au trăit în bogăţie. Aceasta 
înseamnă, oare, că au practicat sărăcia cerşetoare? Rădă¬ 
cinile evanghelice ale unor asemenea abordări sunt 
subţiri, dacă nu inexistente. O dată în plus nu se poate 

1 R. GREGOIRE, L’adage ascetique Nudus nudum Christum 
sequi, in Studi Storici in onore di O. Bertolini, Pisa, 1972, pp. 
395-409. 

invoca faptul că trimiterea discipolilor în misiune şi exem¬ 
plul nu sunt în totalitate probante. Prin urmare, sunt idei 
noi ce colonizează progresiv temele evanghelice tradiţio¬ 
nale. Sfântul Bernard credea că punga pe care o ţinea 
Iuda îi aparţinea şi, în consecinţă, grupul de Apostoli din 
jurul lui Iisus era fără resurse. Unii autori vedeau în sfin¬ 
tele femei din Evanghelie tot atâtea persoane devotate ce 
se ocupau de întreţinerea învăţătorului şi a discipolilor 
săi în timpul turneelor de predicare. Peculiul strâns de 
Iuda era proba palpabilă a avariţiei sale şi îl desemna 
aprioric pentru rolul de trădător. Sfântul Francisc îi 
învăţa pe fraţii săi că, Christos, Fecioara Maria şi Apos¬ 
tolii fuseseră săraci şi cerşetori în această lume 1 . Această 
afirmaţie era primită ca un adevăr istoric. De aceea adop¬ 
tarea sărăciei venea de la sine, ca o parte dintr-un pro¬ 
gram al imitării lui Christos. 

La drept vorbind, cerşetoria nu este o practică evan¬ 
ghelică. Ea devine una dintre datele evanghelismului 
medieval cu preţul unei îndelungi elaborări foarte revela¬ 
toare. Tema sărăciei lui Christos apare ca un şoc în 
Schimbul modului de viaţă al predicatorilor itineranţi de 
la sfârşitul secolului al Xl-lea şi de la începutul celui de al 
XH-lea. Imitându-i pe Apostoli, predicatorii itineranţi cir¬ 
culă în grup, predică şi cerşesc. Ei au sentimentul că se 
conformează modelului evanghelic, şi trag de aici con¬ 
cluzia, destul de firesc, că Iisus Christos a practicat sără¬ 
cia cerşetoare. Experienţa înseşi se răsfrânge asupra doc¬ 
trinelor. Transferul asupra modelului, fenomen psihologic 
fără mister, este plin de consecinţe. Incită la transferarea 
asupra lui Christos a tuturor analizelor ulterioare asupra 
sărăciei şi la judecarea acestora după evoluţia practicii. 

Ar rămâne să definim rolul şi locul sărăciei în sensibi¬ 
litatea religioasă. Era vorba în primul rând de gesturi 
care, odată ce primele exemple au fost dobândite, se im- 


1 Christos a fost sărac şi oaspete, a trăit el însuşi din pomeni 
la fel ca şi preafericita Fecioară şi discipolii săi, Premier Regie 
Jranciscaine, IX, 5. 

puneau de Ia sine prin simplu mimetism, fără să li se fi 
aprofundat implicaţiile. Or, motivaţiile au aici un interes 
capital. Cel care alege sărăcia pentru a se detaşa de lume 
nu are exact aceeaşi conştiinţă a gestului său precum 
acela care astfel înţelege să-l imite pe Christos. Clarifi¬ 
carea motivelor nu este totdeauna posibilă, ceea ce lasă 
să planeze o nesiguranţă făcută din prestigiu religios şi 
din ambiguitate. Există un entuziasm şi o modă. Istoricul 
trebuie să vadă impreciziunea acolo unde există şi să 
înţeleagă liniile de forţă dacă acestea există. Rămâne de 
ştiut dacă raţiunea primordială este căutarea sărăciei sau 
imitarea lui Christos este mai importantă. O asemenea 
problemă nu poate fi tranşată cu uşurinţă, pentru că ace¬ 
laşi comportament poate acoperi la fel de bine o atitudine 
ca şi pe cealaltă. La urma urmelor, rămâne o singură 
întrebare: în contextul sfârşitului de secol al Xl-lea şi în 
secolul al XH-lea, ascetismul nu are, în sine, semnul as¬ 
piraţiei evanghelice? Această posibilitate, înfăţişată deja 
mai înainte, ar permite să avem o vedere mai unitară 
despre mişcarea religioasă. 

Imitaţia care leagă o practică concretă a vieţii evanghe¬ 
lice de un model nu epuizează, nici pe departe, lista de re¬ 
ferinţe reale sau pur posibile la Mântuitor. Luarea în consi¬ 
derare a vieţii temporale şi istorice a lui Iisus poate fi com¬ 
pletată de o vedere mai chibzuită, pur teologică. Moartea şi 
învierea lui Christos sunt cele două episoade ce formează 
misterul central al creştinismului. Credincioşii văd aici 
realizarea propriei lor mântuiri şi etapele unui parcurs pe 
care trebuie să-l efectueze ei înşişi. Convingerile sunt 
dobândite încă din plecare în legătură cu această similitu¬ 
dine de destin. Prin botez, el se împlineşte simbolic şi în 
mod sacramental. Nimic nu interzice să fie imaginat într-o 
manieră mai concretă. Căutarea martiriului avea deja acest 
sens. într-un mod parţial şi fragmentar, toate suferinţele, 
toate privaţiunile şi toate insultele pot avea aceeaşi semni¬ 
ficaţie. în mod invers, repausul spiritual inerent idealului 
monastic şi perfecţiunea religioasă pot trece drept o antici- 

pare a Paradisului şi a măreţiei celeste. De atunci, trecerea 
de la asceză la contemplaţie, de la privaţiuni la bucuria 
spirituală poate, la o scară redusă, să reproducă schemă 
morţii şi-a învierii lui Christos. 

Misterul creştin este sub această formă susceptibil de 
o utilizare mai extinsă. Fiecare îşi poate citi propria sa 
viaţă potrivit acestor indicaţii. Modelul este încă viaţa lui 
Christos, dar redusă la schema sa teologică esenţială. 
Comportamentul pare mai puţin spontan, decât în iniţi¬ 
ativele evanghelice. Este, după toate probabilităţile, mai 
profund. Nimic, nu ne permite să afirmăm că boema evan¬ 
ghelică a grupurilor de predicatori itineranţi ar fi exclus 
această atitudine religioasă mai chibzuită. Este, dim¬ 
potrivă, de cel măi mare interes să relevăm aplicările a- 
cestei scheme christologice la mănăstiri şi la comunităţi, 
începuturile întemeierii de la Clairvaux sunt prezentate în 
acest mod de Guillaume de Saint-Thierry, în prima carte 
din Vita prima a Sfântului Bemard 1 . în acest caz, istoria 
se găseşte supusă constrângerii teologiei. Ea nu se poate 
plia faţă de aceasta decât cu preţul unor inconsecvenţe ce 
revelează exact schematizarea. Stângăciile au mai puţină 
importanţă decât rezultatul. Istoria fuzionează cu teolo¬ 
gia, spiritualitatea cu evanghelismul. 

O întreprindere de acest gen este în mod manifest 
chibzuită. Ea combină moştenirea monastică cu impul¬ 
surile religioase ale momentului. Faptul că a trebuit un 
asemenea efort de aprofundare pentru a vorbi exact des¬ 
pre Clairvaux este revelator pentru modul în care apro¬ 
piaţii Sfântului Bemard judecau propria lor experienţă. 
Faptul că a existat la cistercieni o voinţă bine fixată de a 
nu pierde nimic din această dublă tradiţie pare evident. 
A integra astfel diferitele curente religioase nu este stră¬ 
in succesului lor. Istoricul care percepe în mod obişnuit 
ceea ce este strict monastic în modul lor de viaţă nu 
explică îndeajuns cum au putut ei să treacă drept noi 

1 Sandi Bemardi Vita prima, I, 35. 

Apostoli şi martori ai unei reînnoiri evanghelice. Con¬ 
temporanii percep mai bine faptul, vocabularul este mar¬ 
tor pentru aceasta. 

Această diversitate în formele de imitare a lui Christos 
lasă locul unei anumite varietăţi în experienţe. Multitu¬ 
dinea constatată nu este singurul fapt al compartimentării 
geografice şi a oamenilor. în plus, în aceeaşi concepţie de 
viaţă, această bogăţie permite o aprofundare pentru care 
textele depun adesea mărturie. 

Suprapunerea mai multor modele evanghelice, încă 
din secolul al XH-lea, leagă comportamentele exterioare 
de căutările cele mai spirituale. De aceea calea pe care au 
urmat-o personalităţi atât de excepţionale precum Fran- 
cisc din Assisi şi Dominic pare deja, în parte, explorată, 
pentru că ceea ce conferă originalitate acestor sfinţi şi 
ceea ce asigură continuitatea mişcării religioase de la un 
secol la altul este alianţa dintre un comportament 
evanghelic şi o viaţă interioară intensă. 

Practicată astfel, viaţa evanghelică nu se detaşează 
decât lent de monahism. Tradiţiile par mai subtile, articu¬ 
late cum sunt pe reevaluarea practicilor dobândite de 
multă vreme şi care capătă un sens oa 'ecum nou. La gra¬ 
de diferite, evanghelismul este prezent peste tot în Bi¬ 
serică. Există mai multă continuitate, decât ruptură. 
Această stare subtilă şi poate ambiguă este aceea care 
permite reclasificările, convertirile, noile vocaţii şi atracţia 
subită pe care o exercită asupra clericilor noile ordine de 
la începutul secolului al XlII-lea. 


C. EREZIILE 

Ereziile au reţinut îndelung atenţia istoricilor. Altă¬ 
dată, se ocupau de acestea ca amatori.de curiozităţi în 
aceeaşi măsură ca specialişti ai istoriei Bisericii. Totuşi, 
erezia nu era reţinută ca un element revelator al unui rău 
ce atingea într-o manieră generală Biserica şi societatea. 

Din acest punct de vedere, studiile vechi îmbogăţesc mai 
mult erudiţia decât istoria religioasă. 

Interesul pentru disidenţe s-a intensificat în anii din 
urmă, de la aducerea la lumină şi editarea de surse noi ce 
privesc, este adevărat, secolul al XlII-lea 1 . Această con¬ 
tribuţie de texte, ce nu modifică mult baza documentară 
ce se referă la secolele al Xl-lea şi al XH-lea, a relansat 
cercetările 2 . în sfârşit, cercetarea a profitat de dezvoltarea 
ştiinţelor umane şi, prin erezie, este un întreg ansamblu 
de fenomene sociale pe care istoricii se străduiesc să-l 
pătrundă. 

Există, de asemenea, o curiozitate evidentă pe care o 
întreţine o anumită abundenţă de lucrări de orice gen. 
Această admiraţie exagerată necesită câteva reflecţii. 
Fapte destul de singulare şi doctrine destul de stranii 
reţin cu uşurinţă atenţia. Diferitele manifestări de erezie 
nu se reţin să o facă. Acestei seducţii vine să i se adauge 
simpatia pe care spiritele cele mai ataşate de libertăţi o 
încearcă faţă de persecutaţi, oricare ar fi cauza. în anu¬ 
mite cazuri, în plus, particularismele locale îşi însuşesc 
pe drept sau pe nedrept istoria, pentru a apăra specifici¬ 
tatea unei regiuni sau a unei culturi. Este cazul cataris- 
mului din Laguedoc, despre care unii lasă să se creadă că 
reprezintă civilizaţia meridională. în sfârşit, unele mişcări 
eretice mai numără discipoli, prin filiaţie directă ca Bi¬ 
serica valdensă sau prin reînvierea unui curent de gân¬ 
dire. Pentru aceşti credincioşi, ereticii sunt strămoşii fon¬ 
datori ale căror fapte şi gesturi contează. Pe scurt, studiul 
ereziei conţine un prealabil istoriografie, deoarece moti¬ 
vaţiile foarte variabile după perioade şi medii merită să fie 
luate în considerare 3 . 

1 încă din 1939, A. DONDAINE publica Liber de duobus prin- 
cipiis. El descoperea mai târziu şi îi atribuia lui DURÂND DE 
HUESCA Liber antiheresis şi Liber contra Manicheos. I se mai 
datorează şi descoperirea lucrării De heresi Catharorum şi a 
câtorva alte texte de primă importanţă. 

2 H. GRUNDMANN, Bibliqgraphie [35]. 

3 Cf. Historiogrăphie [849J7 

Istoricii, care nu sunt părţi participante la aceste acţiuni 
literare sau ideologice, consideră aceste fenomene din cu 
totul alt punct de vedere. Apariţia unui grup eretic este 
semnul unui rău şi al unei mişcări de contestare. Cei care 
îşi asumă riscul să sfideze o instituţie atât de bine stabilită 
cum este Biserica nu pot acţiona fără motive presante. 
Rămâne, desigur, să le punem în evidenţă şi să le dăm o 
interpretare care să fie coerentă cu tot contextul istoric. 

Tezele în acest domeniu sunt divergente. Este inutil să 
ne oprim îndelung la explicaţiile pur politice. Ambiţiile 
prinţilor şi particularismele locale nu sunt determinante, 
pentru că nu creează erezie. îi facilitează dezvoltarea sau 
o împiedică. Rivalităţile de persoane pot juca şi ele un rol. 
Această istorie anecdotică, oricât de importantă ar fi, nu 
ne permite să ne dăm seama de fenomene. 

Bineînţeles, se aşteaptă mai mult de la o interpretare 
socială a ereziei, oricare ar fi nivelul la care se urmăreşte 
această analiză. Nu este lipsit de interes să ştim cine este 
în neînţelegere cu ortodoxia şi cu Biserica. în mod efectiv, 
unele povestiri şi unele interogatorii ne permit să precizăm 
statutul persoanelor în cauză. Or, nu există în acest dome¬ 
niu un grup evident dominant, nici pentru întreaga 
perioadă, nici chiar pentru o erezie specială. La Monteforte, 
în Piemont, la începutul secolului al Xl-lea, întreaga 
populaţie s-a îndreptat spre erezie, de la castelană la ţă¬ 
rani Nu s-ar putea afirma că există aici o adevărată diver¬ 
sitate, pentru că poate fi vorba despre un simplu fenomen 
de imitaţie într-un grup social foarte restrâns. Printre 
canonicii compromişi la Orleans, exista un confesor al 
reginei Constance, ceea ce pare să excludă o origine prea 
umilă. Leuthard, despre care vorbeşte Glaber, este ţăran 
din Vertus, din Champagne. Aceeaşi diversitate se întâl¬ 
neşte în catarism. Dacă îi dăm crezare lui A. de Alexandria, 
întemeietorii bisericii dualiste din Lombardia ar fi fost un 


1 A. DONDAINE, La hierarchie cathare en Italie, II, în Archivum 
Fratrum Praedicatorum, 1950, pp. 234-324. 

gropar, un ţesător şi un fierar 1 . Documentele din Langue- 
doc fac, dimpotrivă, să apară o prezenţă aristocratică care 
este suficientă pentru a marca întreaga mişcare. Pe scurt, 
ancheta socială la acest nivel nu are nimic decisiv. 

Aderarea la erezie nu se face fără motive sociale măr¬ 
turisite sau ascunse, deoarece înclinaţiile personale nu 
sunt capabile să adune mulţimi. Trebuie, încă de atunci, 
să se facă inventarul cauzelor de fricţiuni între Biserică 
şi o parte a populaţiei. Anticlericalismul furnizează o 
poziţie intermediară între erezia propriu-zisă şi statutul 
de credincios devotat al Bisericii. Este prin urmare un 
element de tranziţie care poate facilita reclasificările. 
Este dificil să afirmăm, în lipsa convergenţei la doctrină şi 
a coincidenţei geografice evidente că o mişcare a ieşit 
direct din precedenta. Este adevărat, dimpotrivă, că refor¬ 
ma gregoriană care a smuls laicilor dijmele, posesiunea 
bisericilor şi folosirea de multiple drepturi poate fi la ori¬ 
ginea unei rezerve care a fost terenul propice pentru apariţia 
ereziei 1 . Ajunsă în acest punct, interpretarea socială a 
ereziei pare să se piardă într-o argumentaţie deja prea 
îndepărtată în raport cu faptele în sine. O demonstraţie 
pune în evidenţă cauza specifică. 

Lectura socială a ereziei se loveşte de două dificultăţi. 
Geografia ereziei nu pare în nici un moment să o reproducă 
în mod real pe cea a provinciilor şi a statelor, şi încă şi mai 
puţin să se limiteze la medii sociale precise. Atestarea cata- 
rismului succesiv în valea Rinului, în Franţa, în Languedoc 
şi în Lombardia pare să excludă o dependenţă prea mare 
faţă de faptele locale. în fiecare din aceste ţinuturi motivele 
sociale ce puteau să ducă la contestarea eretică nu pot fi 
absolut identice. Anticlericalismul nu poate avea aceeaşi 
semnificaţie în Lombardia şi în Languedoc. în sfârşit, pare 
delicat să-i dăm fenomenului o interpretare diferită după 
regiuni. în plus, compoziţia socială a grupurilor eretice nu 
apare ca omogenă, ceea ce pare să interzică a atribui şi 

1 Este teza dezvoltată de E. GRIFFE în Les debuts [856]. 

unora şi altora motivaţii identice. Pe scurt, oricare ar fi 
interesul acestor teze, nu se poate să le luăm în considerare 
pentru a demonstra şi încă şi mai puţin să pretindem că 
ele dau o explicaţie a întregii mişcări 1 . 

Conţinutul religios al ereziei este în mod obişnuit 
minimalizat, ca şi cum doctrinele nu ar conta. Ar fi luate 
în considerare în aceste chestiuni numai comportamen¬ 
tul, morala şi practicile religioase. Aderarea la erezie ar 
satisface aşteptarea credincioşilor indignaţi de bogăţia 
clerului, de ignoranţa sa şi de mediocritatea moravurilor 
sale. Credincioşii eretici găseau, la cei perfecţi, rigoare şi 
austeritate de viaţă. Alegerea nu ar fi atunci dificilă. Ase¬ 
menea concepţii sunt total scornite şi nu rezistă la cel 
mai mic examen serios. Erezia nu este doar o chestiune 
de exemple. 

Nu se poate accepta că adepţii unei mişcări de con¬ 
testare ignoră temele esenţiale şi mitologia care sunt fun¬ 
damentul atitudinii lor. O asejnenea disociere între viaţă 
şi idei nu este tolerabilă. De altfel, textele nu confirmă 
această distincţie arbitrară. Atunci când învinuiţii au 
cuvântul, în faţa inchizitorilor, ei par bine informaţi şi 
chiar capabili, în anumite cazuri, de remarci personale. 
Această uşurinţă în expunerea temelor eretice nu este 
rezervată celor perfecţi sau celor mai bogaţi din sectă, 
oamenii de rând nu sunt mai puţin locvaci, atunci când 
se iveşte ocazia, în texte destul de târzii, este adevărat. 

în sfârşit, este limpede că aceia care poartă controver¬ 
sele ortodoxe ştiu perfect că atacă doctrine în aceeaşi 
măsură şi chiar mai mult decât comportamente. Rolul lor 
este uneori să arate că sub ceremonii în parte identice se 
strecoară intenţii cu totul diferite 2 . Ei se străduiesc, în ge¬ 
neral cu ardoare, să respingă ideile şi o argumentaţie. Se 

1 RAYNIER SACCONI dă exemple ale lipsei de solidaritate 
dintre ereticii bogaţi şi cei săraci. 

2 Summa de Catharis a aceluiaşi R. SACCONI este critica 
făcută cu minuţiozitate a sfintelor taine catare. Cf. F. SANJEK, 
Raynerius Sacconi O. P. Summa de Catharis, în Archivum 
Fratrum Praedicatorum, 1974, pp. 31-60. 

poate oare crede că lucrări voluminoase, sprijinite minu¬ 
ţios pe ajutorul citatelor biblice, au fost scrise în van şi 
fără scop. Or, influenţa lor este sesizabilă chiar în evo¬ 
luţia doctrinelor eretice 1 . 

Dispreţul pe care unii istorici îl afişează pentru doc¬ 
trinele şi ignoranţa cu care îi creditează, fără dovadă, pe 
credincioşi nu rămân fără consecinţe. Această lipsă de 
rigoare naşte confuzie. Incită la apropierea abuzivă a dife¬ 
ritelor mişcări pe care le reuneşte contestarea Bisericii. 
Istoriografia poartă îndelung urma greşelilor de acest fel. 
Unii fac puţine distincţii între valdensi, a căror inspiraţie 
este evanghelică, şi catari, care sunt dualistă O asemenea 
propensiune către amestecarea a de toate nu a dispărut 
nici astăzi încă, chiar şi atunci când operele valdensilor ce 
polemizau împotriva catarilor sunt cunoscute şi publicate. 
La fel, anumite mişcări eretice din secolul al Xl-lea sunt 
asimilate în mod abuziv catarismului, în vreme ce nu este 
sigur că şi-au găsit inspiraţia în maniheism 2 . 

Erezia este în primul rând un fenomen religios. Fie că 
dorim să trecem de acest lucru, fie că nu vrem să-l menţio¬ 
năm decât pentru memorie, riscăm o eroare 3 . Se impune să 
luăm în calcul foarte exact toate fragmentele de doctrine 
răspândite în textele cele mai diverse. Depoziţiile celor 
incriminaţi, respingerile episcopilor sau ale polemiştilor, 
actele conciliilor furnizează la urma urmelor o bază docu¬ 
mentară destul de abundentă. Vocabularul, temele şi per¬ 
spectivele de ansamblu par rareori ieşite din spontanei¬ 
tatea religioasă a mentalităţilor populare. Discursul ereti- 

1 A. BORST, Les cathares [848]. Autorul arată evoluţia con¬ 
stantă a doctrinelor. 

2 Este tot punctul de vedere al lui A. Borst. 

3 C. Violante, care nu ignoră nimic din problemele sociale ale 
Evului Mediu, termină un studiu despre "Eresie urbane e eresie 
rurali in Italia dall’ XI al XIII secolo" declarând că este din ce în 
ce mai puţin convins de tezele ce fac din erezie transpunerea 
pe planul religios al luptelor-sociale. Cf. O. CĂPITANI, MecLioevo 
[852), pp. 185-212. 

cilor pare adesea să constituie ecoul doctrinelor vechi rău 
asimilate. Ele trimit la opere savante a căror învăţătură 
este degradată. Aceste similitudini imperfecte pun multe 
probleme de interpretare 1 . 

Este important să apreciem influenţa exactă a acestor 
afirmaţii ale ereticilor şi să distingem cum se cuvine 
tendinţele care apar. Spiritualismul, dualismul, panteis¬ 
mul şi toate varietăţile de evanghelism nu sunt una şi 
aceeaşi atitudine. Gesturi identice, aşa cum este refuzul 
căsătoriei sau al alimentaţiei cu carne, pot avea sem¬ 
nificaţii diferite după doctrinele care le inspiră. De altfel, 
nimic nu dovedeşte că micile grupuri eretice din anii 1020- 
1030 au avut toate aceleaşi obiective şi aceleaşi motivaţii. 

în sfârşit, este evident că erezia din Europa Occi¬ 
dentală se dezvoltă în mediu creştin şi nu se poate elibera 
din acest context. Doctrinele suportă, în urma acestui 
fapt, contralovitura. Este în special cazul dualismului. 
Miezul religiei catare este o soteriologie de inspiraţie gnos¬ 
tică, total străină de spiritul creştinismului. în cursul 
îndelungatei sale prezenţe în Bulgaria şi apoi în Europa 
Occidentală, catarismul se încarcă cu elemente anexe şi 
cu un întreg vocabular luat din Biblie şi din vechea tra¬ 
diţie a Bisericii 2 . Importanţa acestor mascări creştine este 
destul de divers apreciată. La drept vorbind, nenumă¬ 
ratele variaţii ale bisericilor catare despre christologie şi 
Sfânta Scriptură ne fac să ne gândim că aceste doctrine 
nu au nimic esenţial în ele. Dogmele invariabile ale dua- 
liştilor sunt cu totul altele. 

Din caracterul pur religios al mişcărilor eretice se poate 
trage concluzia că doctrinele şi morala pe care le propun 
intră în concurenţă cu ceea ce propune credincioşilor săi 
Biserica ortodoxă în legătură cu aceleaşi subiecte. Erezia 
seduce acolo unde dezamăgeşte Biserica. De aceea ideile 

1 H. TAV1ANI, Naissance d'une heresie en Italie du Nord au 
XI e siecle, în Annales ESC, 1974, p. 1224-1252. 

2 Ediţia din Rituel cathare de C. THOUZELLIER ilustrează 
amplu acest aspect al catarismului. 

vehiculate de contestare par revelatoare pentru aspiraţii 
rău satisfăcute altfel. Şi ele spun, într-o formă puţin spe¬ 
cială, ce impulsuri răscolesc inimile şi antrenează spiritele. 
Experienţa care duce la erezie este poate mai importantă 
decât aderarea în sine. Cărui context uman trebuie să-i 
atribuim această căutare a purităţii şi a castităţii, ce se 
manifestă prin refuzul căsătoriei şi a lucrării simţurilor? Ce 
sentiment de vătămare a oamenilor şi a elementelor naturii 
întemeiază în spiritul catarilor conştiinţa tragică pe care o 
au despre lume, unde se confruntă fără încetare forţele 
binelui şi ale răului 1 ? Dorinţa de mântuire, dispreţul faţă 
de lume, aspiraţia spre renunţare sau spre sărăcie, oroarea 
în faţa destinului omenesc formează o tramă psihică pe 
care se elaborează răspunsuri potrivite, fie că sunt orto¬ 
doxe fie să sunt eretice. Aceeaşi ţesătură de sensibilitate şi 
de convingeri se află la originea unor soluţii totuşi foarte 
diverse. Ocaziile, oamenii şi inerţia fiecărei acţiuni între¬ 
prind restul 2 . 

Erezia se manifestă în principal în timpul primei 
jumătăţi a secolului al Xl-lea şi în timpul celei de a doua 
jumătăţi a celui de al XH-lea. Această cronologie, care fi¬ 
xează cadrele generale, face să apară imediat câteva pro¬ 
bleme grave. Deviaţiile de doctrină nu sunt necunoscute în 
epoca carolingiană. Ele sunt evocate cu oroare şi comple¬ 
zenţă de textele contemporane. Adopţianismul este o doc¬ 
trină savantă, resurgenţă atenuată a unei erezii antice, ce 
nu priveşte decât un mediu restrâns de clerici şi de că¬ 
lugări, în Acvitania şi în Septimania. In ceea ce priveşte 
ideile personale ale lui Godescalc d’Orbais în legătură cu 
predestinarea, ele nu par să fi avut nici o influenţă directă 
asupra laicilor. Există, dimpotrivă, mărturii ce nu pot fi 
contestate despre deviaţiile religioase populare. Capitu- 
lariile ce conţin lista actelor religioase păgâne interzise şi 

1 R. MANSELLI, Eglises et theolagies cathares, în Cathares 
[849], pp. 129-173. 

2 H. TAVIANI, Du refus au dejî: essai sur la psychologie here- 
tique au debut du Xl e siecle en Occident, în Ades du CII e 
Congres des Societes savantes, Paris, 1979, t. II, pp. 175-186. 

a superstiţiilor reprimate nu lasă nici o îndoială în legă¬ 
tură cu acest subiect. Opera lui Burchard din Worms, ce 
datează din anii 1008-1012, confirmă pe deplin amploa¬ 
rea şi permanenţa fenomenului. La urma urmelor, nu 
este vorba despre o erezie, ci de supravieţuirea credinţelor 
religioase anterioare. Ele nu dispar deodată. Reprimate, 
ascunse, ele se disimulează în spatele formulelor şi al 
practicilor admise. Nu este evident că acest fond religios 
tradiţional ar fi jucat cel mai mic rol în dezvoltarea erezi¬ 
ilor. Atunci când apar ici şi colo frânturi, ele nu sunt decât 
elemente anexe. 

Există în istoria ereziei un timp mort despre care este 
dificil să ţinem seama. Eterodoxii din secolul al Xl-lea par 
puţin numeroşi, iar grupurile lor sunt cel mai adesea fără 
legătură între ele. Se poate admite că o represiune bine 
condusă ar fi fost suficientă pentru a le pune capăt. Este, 
oare, acest motiv de ajuns pentru a explica o acalmie atât 
de durabilă? Ne putem îndoi. în timpul acestei întregi 
perioade, conflictul ce opune papalitatea Imperiului face ca 
erezia să treacă pe planul al doilea. Nu ar fi existat eretici 
pentru că autorităţile religioase şi-ar fi neglijat îndatoririle! 
O asemenea delăsare pare puţin probabilă. în pilus, ar faci¬ 
lita înmulţirea rapidă a ereziei. Se mai poate sugera şi că, 
în timpul acestor decenii de reformă, Biserica răspunde 
aspiraţiilor religioase ale credincioşilor. Efortul enorm de 
purificare ar canaliza impulsurile divergente în favoarea 
unei reînnoirii generale a vieţii monastice şi clericale 1 . 

în secolul al Xl-lea, erezia se manifestă în principal la 
Orleans, în 1022, la Arras, în 1025 şi Ia Monteforte în 
1028 2 . Textele care dau seama despre aceasta sunt rare 
şi eliptice. Este mare tentaţia de a apropia această primă 
flacără de mişcările din secolul al XH-lea şi de a vedea în 
aceasta o manifestare precoce a dualismului. Această asi¬ 
milare pare nepotrivită, deoarece doctrinele mărturisite 

1 Este punctul de vedere al lui A. BORST, Les cathares [848], 
p. 72 şi urm. 

2 I. DA MILANO, Le eresie popolari del secolo XI nell’Europa 
occidentale, în SG, t. 2, pp. 43-89. 

par să albă o altă sursă. Pentru o interpretare justă, tre¬ 
buie să comparăm afirmaţiile eretice cu doctrinele orto¬ 
doxe contemporane sau cu puţin anterioare. Or, spiritua¬ 
lismul este atât de exacerbat, încât poate, fără o influenţă 
exterioară evidentă, să dea naştere de la sine unui refuz 
faţă de lume şi faţă de came 1 . De la concepţiile lui Pier 
Damiani, excesive, ce nu îşi înfrânează condeiul, la dis¬ 
cursurile ereticilor distanţa pare destul de scurtă. Ar fi 
suficient, uneori, să nu reţinem decât câteva formule uni¬ 
laterale pentru a întreţine eroarea. Or, simplii clerici şi 
laici nu au cultura necesară pentru a corecta excesele pe 
care le poate conţine cutare sau cutare predică. Rău 
formaţi din punct de vedere intelectual, clericii pot raţiona 
prea îndelung asupra doctrinelor vechi şi se pot impregna cu 
teze docetiste sau cu panteism. Influenţa lui Ioan Scottus 
Eriugena poate să nu apară neglijabilă. Nu s-ar putea, în 
sfârşit, părăsi ereticii din secolul al Xl-lea fără să remar¬ 
căm că unele din atitudinile lor pot fi inspirate de refuzul 
evoluţiilor în curs. Probabil că astfel trebuie să înţelegem 
ostilitatea lor faţă de .cruce. Ataşamentul faţă de practicile 
arhaice este manifest deopotrivă la ereticii din secolul al 
XH-lea. Până la catari nu se împrumuta de la Biserica 
veche. 

Reînnoirea ereziei din secolul al XH-lea este precedată 
de predicarea anticlericală a oamenilor Bisericii în rup¬ 
tură de legământ, precum călugărul Henri sau Pierre de 
Bruis 2 . Ei datorează profesiei lor anterioare o cunoaştere 
aprofundată a Scripturilor şi a riturilor străvechi. Argu¬ 
mentaţia lor este luată din Evanghelie, despre care dau o 
versiune radicală, în totală ruptură cu practicile contem¬ 
porane. Pierre de Bruis explică auditorilor săi că trebuie 
să ardă crucifixele, deoarece este instrumentul supliciului 
lui Christos. El ne învaţă că se poate face rugăciune la fel 
de bine într-un staul ca şi într-o biserică, că botezul copi- 

1 H. TAVIANI, Le mariage dans l’heresie de l’An mii, în 
Annales ESC, 1977, pp. 1074-1089. 

2 R. MANSELLI, II monaco Enrico e la sua eresia, în BISI, 
1953, pp. 1-63; reluat în R. MANSELLI, Studii 861], 

ilor nu are efect, la fel cum nu au nici ofrandele şi rugăciu¬ 
nile pentru morţi. Există în aceste teme un amestec de 
spiritualism şi de raţionalism, ce dă întreaga forţă acestei 
predicări. Ceea ce este sumar poate flata o sensibilitate 
religioasă strictă şi superficială. Or, această înflăcărare ce 
însoţeşte o furie distrugătoare este în slujba poziţiilor total 
depăşite. Botezul copiilor este o problemă reglementată de 
la sfârşitul antichităţii, iar rugăciunea pentru morţi era 
admisă în vechea Biserică. Acest arhaism rigid şi logic 
este, oare, o formă a acestei întoarceri la sursele şi la practi¬ 
cile vechi ce este de rigoare în Biserică încă de la începutul 
reformei pontificale? Din acest punct de vedere aventura 
sa marchează ruptura dintre Biserică şi vârful cel mai ra¬ 
dical al reformei 1 . Cu toate acestea, este clar că a obţinut o 
oarecare audienţă în populaţie şi că sensibilitatea reli¬ 
gioasă este acum mult mai marcată de Evanghelie şi de 
exigenţele ei. 

Către 1140, apar primele mărturii despre existenţa unor 
grupuri de .eretici cu totul diferite. în 1144, Evervin de Ste- 
infeld îi scrie Sfântului Bemard pentru a-1 informa despre 
gravele evenimente care au intervenit la Koln 2 . Un grup de 
bărbaţi şi de femei, trăind în sărăcie şi muncind cu mâinile 
lor, dau asigurarea că ei sunt adevărata biserică şi că au 
primit, prin impunerea mâinilor, botezul focului şi al Sfân¬ 
tului Spirit. Condamnaţi, se lasă arşi cu voioşie. Ei se auto- 
denumesc pauperes Christi şi formau o sectă a cărei orga¬ 
nizare era avansată deja 3 . Clerul din Liege, la rândul său, 
i-a scris papei, în 1144-1145, pentru a face ca acesta să 
obţină informaţii despre ereticii demascaţi în dioceză 4 . 
Aceşti noi eretici sunt semnalaţi în Perigord, înainte de 
1144. Sfântul Bemard, care predică la Toulouse şi la Albi 
împotriva eterodocşilor, în 1145, apreciază imediat 

1 Cf. A. BORST, Les cathares [848], p. 72 si urm. 

2 EVERVIN DE STEINFELD, Epistula ad s. Bemardum, in PL. 
182 c 676-680. 

3 R. MANSELLI, Studi[861], pp. 141-156. 

4 Leodinensis ecclesiae epistola ad Lucium papam, în PL, 179 
c 937. 

amploarea păcatului şi gravitatea situaţiei. Pe scurt, pe 
parcursul câtorva ani, indiciile unei recrudescenţe a disi¬ 
denţei religioase se înmulţesc şi în locuri foarte diverse. 
Nu se discern cu exactitate motivele acestei înnoiri în 
momentul respectiv. 

în această epocă, ereticii nu-şi dau un nume special. 
Evervin raportează că ei rupeau pâinea, că impuneau 
mâinile şi că făceau din transmiterea rugăciunii Pater o 
adevărată ceremonie. Este poate legitim să deducem din 
aceasta că era vorba de catari, chiar dacă este imposibil 
să precizăm apartenenţa lor la o Biserică anume. în ace¬ 
laşi moment, organizarea acestor mici grupări pare mai 
puţin avansată în sudul Franţei. 

Dezvoltarea ereziei este rapidă în întreaga Europă în 
timpul anilor 1160-1170. La această dată este introdusă 
în Lombardia, unde vine din Franţa, dacă este să-i dăm 
crezare povestirii lui Anselm din Alexandria 1 . în 1163, 
ereticii îşi revendică numele de catari, adică de puri 2 . Este 
cât se poate de evident că ei înţeleg să semnifice prin 
aceasta că cei mai buni dintre ei simt eliberaţi de orice 
legătură trupească. în acelaşi an, Conciliul de la Tours, 
sub conducerea lui Alexandru al III-lea, se alarmează de 
- extinderea luată de mişcare şi consacră un canon acestei 
grave probleme. în sudul Franţei, conferinţa ţinută la 
Lombers, în 1165, arată că aceşti, catarii nu sunt uşor de 
convins. 

Dualiştii primesc, în 1167 după toate probabilităţile, 
vizita unui emisar venit din Orient, faimosul Nicetas. Nu 
există astăzi nici un dubiu în legătură cu călătoria sa, din 
moment ce este confirmată de două surse italiene inde¬ 
pendente una de cealaltă 3 . Identitatea şi rangul acestui 

1 A. DONDAINE, La hierarchie cathare en Italie, II, în Archi- 
vum Fratrum Praedicatorum, 1950, pp. 234-324. 

2 ECKBERT DE SCHONAU, Sermones contra catharos, în PL, 
195 c 13-31. 

3 A. DONDAINE, Les ades da concile albigeois de Saint-Felix 
de Caraman, în Miscellanea Giovanni Mercati, Cetatea Vaticanu¬ 
lui, 1946, t. V, pp. 324-355. 

personaj rămân incerte. Anselm din Alexandria îl face 
episcop de Constantinopol, ceea ce nu este sigur. După ce 
a trecut în Lombardia, acest demnitar ar fi condus re¬ 
uniunea eretică de la Saint-Felix de Caraman, în Langue- 
doc. Această adunare, cunoscută printr-un singur text 
copiat în secolul al XVII-lea, a fost pusă la îndoială 1 . 
Acest scepticism este probabil exagerat, din moment ce 
toate învăţăturile vehiculate de acest text sunt confirmate 
în alte părţi, graţie surselor pe care un eventual falsifica¬ 
tor nu le-ar fi putut cunoaşte. 

Scopul misiunii lui Nicetas a fost bine explicat. Acest 
demnitar, ce ţinea de biserica din Dragoviţa, profesa dua¬ 
lismul absolut. In Lombardia ca şi în Languedoc, el s-a 
străduit să-i convingă pe catari să adopte credinţele aces¬ 
tei obedienţe. A reuşit acest lucru şi mai mult în sudul 
Franţei, decât în Italia. Din blânde, doctrinele devin radi¬ 
cale. Această schimbare este însoţită de o nouă impunere 
a mâinilor. Nicetas ar fi conferit atunci episcopatul fonda¬ 
torului bisericii eretice din Lombardia şi ar fi transformat 
comunităţile catare din Sud în episcopii. Titularii sunt 
aleşi şi instituiţi 2 . 

Această misiune are consecinţe multiple. De acum 
înainte, adepţi ai unui dualism absolut, catarii susţin teze 
prea îndepărtate de creştinism pentru a apărea o simplă 
variantă a acestuia. Mitul esenţial al căderii sufletului şi 
al întoarcerii sale în cer, camuflată în folclor la cei tem¬ 
peraţi, este acum însoţit de afirmaţii exacte în legătură cu 
cele două principii sau cei doi dumnezei. Or, în acelaşi 
moment, biserica catară continuă să admită Sfânta Scrip¬ 
tură, cel puţin parţial. Este o încercare imposibilă să vrei 
să susţii dualismul cu ajutorul Evangheliilor. Această 
schimbare de doctrine este deopotrivă prea brutală. Nu 
reuşeşte să se impună peste tot. In Lombardia, disputele 
personale înviorează diferendele teoretice şi provoacă 


1 Argumentele împotriva autenticităţii textului sunt reluate 
şi tratate în Y. DOSSAT, A propos du concile de Saint-Felix: Ies 
Milingues, în Cathares [849], pp. 201-214. 

2 E. GRIFFE, Les debuts [856]. 

divizarea în două apoi în trei obedienţe. Această ruptură 
este împlinită înainte de sfârşitul secolului al Xll-lea. 

Atacaţi de teologii şi predicatorii ortodocşi, catarii se 
apără destul de bine. Este cât se poate de dificil să justi¬ 
ficăm doctrinele lor cu ajutorul Noului Testament. Or, înde¬ 
lungata menţinere a maniheismului în Orient şi adaptarea 
sa la credincioşi nutriţi cu creştinism îi fac pe catari pri¬ 
zonierii acestei antinomii. Se pare că afirmaţiile lor se 
transformă de la o generaţie la alta, în ritmul dezvoltării 
polemicilor. Inconsistenţa doctrinelor lor, cu totul vari¬ 
abile în afara mitului soteriologic al căderii şi al răs¬ 
cumpărării sufletului, se acuză progresiv. în mod special, 
le este imposibil să dea o explicaţie coerentă a persoanei 
şi a misiunii lui Christos. O lacună atât de gravă, într-un 
moment în care viaţa evanghelică joacă un rol capital în 
sensibilităţi, pare un handicap insurmontabil. 

La drept vorbind, refuzul carnalului, angelismul şi pesi¬ 
mismul pe care le profesează, pentru a nu spune nimic 
despre doctrinele cele mai ciudate ale Occidentului, cum 
ar fi migraţia sufletelor de la un trup la altul, om sau ani¬ 
mal, par să-i elimine în mod radical din toate căutările 
acestui secol, care descoperă natura, dragostea şi formele 
evanghelice ale vieţii. Catarismul pare o religie marcată de 
Orient, unde elementele fundamentale, gnostice şi mani- 
heiste, împrumută un vocabular superficial de la creşti¬ 
nism 1 . Succesul pe care îl cunosc şi pe care trebuie să îl 
explicăm prin raţiuni spirituale, lasă să se întrevadă în 
sensibilitatea occidentală zone de refuz, de nelinişte şi de 
fabulaţie mistică, în dezacord cu orientările contempo¬ 
rane ale Bisericii. 

Polemiştii care îi atacă pe catari nu binevoiesc să-i tra¬ 
teze la fel, în aceeaşi lucrare, pe valdensi. Astfel a proce¬ 
dat Alanus din Lille în lucrarea sa Dejide catholica contra 
haereticos sui temporis, din care prima carte este consa¬ 
crată catarilor, iar cartea a doua valdensilor 2 . Acest para- 

1 H. SODERBERG, La religion [867). 

2 PL, 210 c 305-430. 

lelism este înşelător, deoarece cele două mişcări sunt de 
inspiraţie foarte diferită. Istoriografia, la drept vorbind, 
poartă îndelung marca acestei tentaţii permanente spre 
confuzie 1 . 

Convertirea lui Valdo la Evanghelie şi la viaţa săracă 
este un episod cunoscut la modul sigur de Chronica 
anonimă de la Laon 2 . Se mai ştie că primele sale căutări 
religioase au drept cadru Biserica ortodoxă şi că face, prin 
intermediul mâinilor arhiepiscopului de Lyon, o profe¬ 
siune de credinţă mai presus de orice bănuială 3 . Discipolii 
lui Valdo ajung la Roma pentru cel de al III-lea Conciliu de 
la Laterano, iar papa Alexandru al III-lea îi primeşte cu 
bunăvoinţă. Curialiştii le acordă mai puţină atenţie, dacă 
este să dăm crezare povestirii lui Walter Map în De nugis 
curialium 4 . Nu este mai puţin adevărat că, spre il80, 
valdensii sunt admişi la Lyon, ca şi la Roma şi că pot 
predica penitenţa şi morala cu acordul autorităţilor reli¬ 
gioase locale. 

îndepărtarea apoi ruptura dintre valdensi şi Biserică 
decurg din predicaţia lor, unde apar teme anticlericale 
venite de la călugărul Henri, mai mult chiar decât de la 
Pierre de Bruis 5 . în conflictul care îi opune arhiepiscopu¬ 
lui de Lyon, discipolii lui Valdo citează Noul Testament şi 
afirmă: „este preferabil să îl asculţi pe Dumnezeu, decât 
pe oameni". Ei nu pot, de atunci, decât să recunoască 
Evanghelia şi propria lpr capacitate de a o interpreta. 

Se regăsesc la valdensi temele anticlericale ale predica¬ 
torilor eterodocşi din deceniile trecute. Pentru ei, botezul 
copiilor este fără valoare. Nu este nevoie de biserică pen¬ 
tru a te ruga. Posturile, ofrandele şi rugăciunile pentru 

1 G. GONNET, A. AKMAND-HUGON, Bibliografia Valdese , 
Torre Pelice, 1953. 

2 A. DONDAINE, Aux origines du valdeisme, în Archivum 
Fratrum Praedicatorum, 1946, pp. 190-235. 

3 C. THOUZELLIER, Catharisme [868]. 

4 E. TURK, Nugae Curialium [575], 

5 R. MANSELLI, Studi [861], p. 111 şi urm. 

morţi nu servesc la nimic. Unii chiar nu cred în Pur¬ 
gatoriu. Cu toate acestea, nu se întâlneşte la ei ostilitatea 
faţă de cruce ce apărea atât de clar la Pierre de Bruis. 
într-un mod mai general, contează doar viaţa potrivit 
Evangheliei. Clericii, care nu se conformează acestui lucru, 
nu au nici autoritate, nici putere sacramentară. Este de 
preferat să te confesezi unui laic, decât unui preot ne¬ 
vrednic. Pe scurt, întreaga structură ierarhică şi sacra¬ 
mentară a Bisericii se dizolvă sub loviturile acestei critici. 
Nu există autoritate decât printr-un comportament evan¬ 
ghelic. Nimic nu interzice acelora care trăiesc potrivit aces¬ 
tor precepte să predice, să administreze sfintele taine şi 
să celebreze misterele. 

Cel mai important punct al valdeismului nu este reîn¬ 
noirea atitudinii predicatorilor itineranţi, ce trăiesc în grup 
în sărăcia cea mai totală. La sfârşitul secolului al XH-lea, 
există în legătură cu aceste gesturi o tradiţie deja îndelun¬ 
gată. El inovează prin locul pe care îl acordă laicilor ce 
trăiesc după Evanghelie. Ei formează Biserica, şi ea de¬ 
vine o simplă comuniune de sfinţi. Mai mult decât prin 
ideile eterodoxe pe care le profesează, valdensii reţin 
atenţia prin teologia lor despre Biserică. 

Că nu a existat nimic iremediabil în ruptura dintre 
Biserică şi valdensi, o dovedeşte urmarea. Revenirea la 
ortodoxie a grupurilor importante de sub conducerea lui 
Durând de Huesca, apoi a lui Bemard Prim o arată îndea¬ 
juns. Transformarea valdensilor convertiţi în ordin religios 
recunoscut dă măsura acestei reconcilieri. Stagnarea 
instituţiei Săracilor catolici, un fel de stare a treia jurată 
sărăciei şi operelor de caritate, mai mult decât predicării, 
lasă să se înţeleagă că o concepţia de viaţă nu era sufi¬ 
cient de clar definită pentru a se impune cu evidenţă. Suc¬ 
cesul extraordinar al întemeierilor mai bine concepute, 
aşa cum este Fraţii Predicatori, demonstrează ceea ce era 
nesigur în căutările valdensilor convertiţi 1 . 

1 C. THOUZELLIER, Catharisme [868], p. 255 şi urm. 

D. LUPTA ÎMPOTRIVA EREZIEI 

Confruntată cu erezia. Biserica caută în principal să 
convingă şi să provoace o renegare cât mai răsunătoare. 
Mărinimoasă, poate atunci reprimi la sânul său disiden¬ 
tul pocăit, din moment ce aderă din nou la credinţa cato¬ 
lică. Cazul nu este rar. S-a prezentat din antichitate, iar ri¬ 
turile ce asigură reconcilierea sunt fixate încă din această 
epocă 1 . Faptul că Biserica este oficial recunoscută, că 
este persecutată sau pur şi simplu tolerată, ea nu dis¬ 
punea atunci de nici un mijloc de coerciţiune. Ea nu se 
mulţumeşte cu forţa de convingere. Sfinţii Părinţi dezvoltă 
o întreagă argumentaţie, ce se sprijină pe acest fapt evi¬ 
dent şi fixează convingerile. Credinţa este un act liber şi 
este zadarnic să vrei să constrângi pe cineva la aceasta. 
Pe scurt, orice tentativă de a utiliza alte mijloace decât 
predicarea repugnă şi nu ajunge la nimic. 

Teoria este limpede, logică, generoasă chiar. Cele mai 
bune spirite se străduiesc să o menţină. Există, în fiecare 
secol, călugări şi clerici care o amintesc din când în când, 
în timp şi contra-timp. Se cunoaşte răspunsul Sfântului 
Bemard către Evervin de Steinfeld, în legătură cu ereticii 
din Koln împinşi către rug de mulţime. Eminentul abate 
aprobă zelul, dar recuză gestul. Este cu certitudine excep¬ 
ţional faptul că nişte credincioşii îşi marchează ataşamen¬ 
tul la adevărata credinţă, dar ereticii trebuie să fie con¬ 
vinşi şi nu arşi. 

Unii se ocupă efectiv de această sarcină, amestecând 
uneori rolurile de pastor, confesor şi judecător. Astfel a 
procedat Gerard de Cambrai .când s-a străduit să-i con- 
yingă pe ereticii din Arras la un sinod ţinut în 1025. în 
Languedoc, punerea în aplicare a acestui principiu pare 
liberală în mod singular, din moment ce catarii şi catolicii 
se confruntă cu ocazia unor veritabile întâlniri publice. 
Prima este Conferinţa de la Lombers, din 1165. Este. o 
veritabilă adunare judecătorească, în care fiecare parte îşi 


1 F. DE SAINT-PALAIS D'AUSSAC, La reconciliaturi [865]. 

pune în valoare argumentele în faţa unor judices electi 
Adunarea se încheie printr-un proces-verbal ce consem¬ 
nează o sentinţă ce nu are nici o valoare executorie, dar 
care poate avea o oarecare influenţă asupra opiniei. Acest 
gen de confruntare se continuă până la cruciadă şi ade¬ 
sea în faţa unor juraţi puţin favorabili catolicilor, dacă 
este să-l credem pe Pierre din Vaux-de-Cemay 1 . Predi- 
carea propriu-zisă nu mai este fără efect. Se ştie ce a 
făcut Sfântul Bemard pentru a se face înţeles de locuitorii 
din Verfeil. în sfârşit, el intră în misiunea acestor clerici şi 
a acestor abaţi pentru a continua discuţia şi cu unii şi cu 
alţii până la renegare. în Languedoc, se ştie, bilanţul nu 
este la înălţimea eforturilor depuse. Este obligatoriu să 
recunoaştem totuşi că această necesitate a convingerii nu 
a fost ignorată. Ceea ce se constată cu această ocazie 
dovedeşte că lecţia antichităţii creştine asupra caracteru¬ 
lui specific al credinţei, ce nu poate admite constrânge¬ 
rea, nu a fost niciodată pe deplin uitată. Tentaţia de a 
acţiona altfel este cu toate acestea prezentă fără încetare, 
iar mulţimea, ca şi autorităţile îi cedează adesea. 

A se folosi într-un fel sau altul de un mijloc de coerciţie 
nu este pur şi simplu o renunţare la principii şi un mod 
de a se dispensa de efortul de convingere. Este rezultatul 
unei reflecţii complexe asupra dificultăţilor proprii cam¬ 
paniilor de evanghelizare şi eşecului frecvent al tentati¬ 
velor de convertire. Călugării şi clericii sunt atât de pă¬ 
trunşi de credinţa lor religioasă, încât principalele articole 
au pentru ei evidenţa unor adevăruri primordiale sau pe 
aproape. Ei nu apreciază, cu siguranţă, ceea ce conţin din 
credinţa propriu-zisă doctrinele pe care le profesează. De 
aceea nu au aproape niciodată sentimentul precarităţii apo¬ 
logeticului. Convinşi, ei consideră că propriile discursuri 
trebuie să antrezene adeziunea, aproape fără întârziere, 
chiar dacă trebuie să se dea asaltul retoricii. Ei nu înţeleg 
raţiunile adversarilor lor. Le resping, începând de la pro¬ 
priul lor sistem, fără să întrevadă că există, cel mai ade¬ 
sea, o altă sensibilitate şi un alt mod de a gândi. 

1 E. GRIFFE, Les debuts [856), p. 59 şi urm. 


432 



Cuceriţi de convingerile lor, ortodocşii îi bănuiesc 
aproape totdeauna pe eretici de a fi de rea credinţă. După 
ei, au cunoscut adevărul şi au ales eroarea. Dacă nu 
recunosc acest lucru este din cauză că sunt împietriţi şi 
au căzut în plasa lui Satan. Pe scurt, nu este vorba des¬ 
pre persoane care gândesc altfel, ci despre trădători şi 
sperjuri. Ei duc cel mai adesea o viaţă dublă, camuflân- 
du-şi depravarea sub conformism şi răspândindu-şi ve¬ 
ninul prin conciliabule care sunt tot atâtea adunări ilicite. 
Nu se poate întâmpla totul fără păcate grave, semne ale 
părăsirii dreptei căi. Vocabularul referitor la eretici nu 
lasă nici un dubiu asupra sentimentelor nutrite faţă de ei. 

La drept vorbind, clericii şi călugării sunt bucuroşi în 
credinţa lor de faptul că diferiţi eretici acceptă Biblia, total 
sau parţial, drept cartea revelaţiei. Chiar şi catarii, atât de 
îndepărtaţi totuşi de creştinism, admit Noul Testament şi 
unele cărţi din cel Vechi, drept Sfânta Scriptură. Ei accep¬ 
tă, şi unii şi alţii, să polemizeze pe această temă şi .să-şi 
apere opiniile în raport cu acest text de referinţă. Există 
aici, pentru toţi disidenţii, o încercare reală, deoarece mă¬ 
iestria Bibliei nu şe improvizează. Clericii şi călugării au în 
spatele lor o tradiţie ce le asigură un avantaj indiscutabil, 
în plus, ereticii, prin forţa lucrurilor şi ţinând seama de 
căutările lor, se ataşează de preferinţă de câteva pasaje 
anume din Scripturi şi neglijează restul. Nu este greu să-i 
combaţi, cu atât mai mult cu cât respectă rareori regulile 
hermeneuticii. Argumentaţia biblică a tratatului catar 
vehiculat de Liber contra Manicheos al lui Durând de 
Huesca citează texte trunchiate, extrase fără precauţie 
din contextul lor. Sensul normal nu este cel pe care i-1 
atribuie redactorul lucrării 1 . El trage în mod arbitrar con¬ 
cluzii prestabilite, neîntreţinând cu pasajul utilizat decât 

1 C.THOUZELLIER, Un trăite cathare inedit du debut du XIII 6 
siecle d'apres le Liber contra Manickeas de Durând de Huesca, 
Louvain, 1961. Citatele biblice din capitolele XI şi XII, de exem¬ 
plu, sunt total neadecvate. 

raporturi destul de vagi, uneori superficiale şi reducându- 
se la un simplu joc de cuvinte sau la o coincidenţă de 
vocabular. Polemiştii catolici resping în mod conştient şi 
adesea laborios toate aceste afirmaţii. Summa dejlde ca- 
tholica a lui Alanuş din Lille ilustrează deja perfect acea¬ 
stă acţiune, care încă nu atinsese, la sfârşitul secolului al 
Xll-lea, întreaga sa dezvoltare 1 . 

în acest duel, în care arma aleasă de adversari este 
Sfânta Scriptură, lupta este fără ieşire, pentru că şi unii şi 
alţii nu fac uz în aceeaşi manieră de text. Pentru catolici, 
nu există nimic dincolo de Revelaţie şi este suficient să te 
consacri Bibliei, luată ca un întreg, pentru a apăra şi ilus¬ 
tra ceea ce profesează Biserica. Teologia fiind încă în prin¬ 
cipal Sacra Pagine ei comentează Scriptura şi elaborează 
doctrinele dintr-un unic efort. Ereticii, în principal dua- 
liştii, au opinii proprii pe care caută să le apere luând din 
Biblie o argumentaţie de circumstanţă, fără legătură cu 
restul textului. Discuţia este fără încetare înşelătoare, 
pentru că respingerea unuia sau a mai multor argumente 
din Scriptură este fără importanţă, din moment ce con¬ 
vingerile-ereticilor sunt bazate pe alte fundamente. De 
aceea cei care susţin mereu controversele au fără încetare 
impresia că au de-a face cu interlocutori care se dero- 
bează şi care refuză să se alinieze opiniei lor, chiar şi 
atunci când au ieşit biruitori în dezbatere. 

în lupta împotriva disidenţilor de orice fel, controver- 
siştii catolici nu evaluează greutatea tradiţiei. Ei nu 
reuşesc să-şi imagineze. decât o argumentaţie decisivă, 
chiar dacă este neputincioasă în faţa unei înrădăcinări 
unde ataşamentele sentimentale îşi au locul lor. Odată 
erezia implantată, încă de la a doua generaţie, este mult 
mai greu să faci să revină la catolicism persoane a căror 
adeziune la o sectă sau la o biserică este deja un fapt de 
familie. îndată ce grupurile eretice devin destul de nu- 

1 Lucrările despre argumentaţia biblică a ereticilor şi a 
oponenţilor lor sunt foarte insuficiente. 

meroase local, pentru a forma o societate, problemele 
devin diferite. Biserica îi înfruntă la sfârşitul secolului al 
XH-lea, în regiunile atinse de catarism. Convertirea nu 
mai este atunci doar o problemă personală. Există uri 
întreg context geografic, social şi politic. Dezvoltarea cru¬ 
ciadei albigense este dovada că acest ultim aspect al 
ereziei nu scapă cardinalilor şi legaţilor care urmăresc 
chestiunea pentru Scaunul apostolic. în Italia, ei se stră¬ 
duiesc să obţină ca oraşele să îi alunge pe eretici şi să 
adopte statute împotriva lor. 

Din remarcile făcute până în prezent se pot trage câte¬ 
va concluzii ce explică incertitudinile episcopilor şi ale 
clericilor, ezitând între predicare şi folosirea forţei. încă 
din epoca carolingiană, regele îşi angajează autoritatea în 
apărarea Bisericii. El reprimă acţiunile religioase păgâne, 
ca pe tot atâtea abateri de la lege. Capitulariile nu lasă 
nici un dubiu în legătură cu hotărârea lui Carol cel Mare 
în acest domeniu. Erezia este rară, de fapt constituită 
dintr-un singur punct. Dar nu este mai bine tratată. îl 
interesează pe rege care ia parte la dezbateri. Astfel Felix 
d’Urgel, care profesează adopţianismul, este confruntat 
cu Alcuin, în cele din urmă, în faţa unui conciliu ţinut la 
Aix-la-Chapelle. Convins sau nu, el este constrâns să pro¬ 
feseze prin jurământ credinţa Bisericii. Este apoi exilat la 
Lyon şi rămâne aici în detenţie. Faţă de un episcop, efor¬ 
turile de convingere par să fi fost conduse cu dibăcie. 
Măsura finală este în acelaşi timp o penitenţă şi o pe¬ 
deapsă. Godescalc d’Orbais, ale cărui teze despre predes¬ 
tinare sunt condamnate, nu este tratat mai bine şi nu-şi 
recâştigă libertatea. 

Ereticul nu este un păgân, ci un sperjur care, dacă 
revine la adevăr, nu rămâne prin aceasta mai puţin păcă¬ 
tos. Din această cauză, o reconciliere după renegare 
conţine o penitenţă. Ea trebuie să fie pe măsura actului 
de erezie, care este cel mai adesea public. Nu se face fără 
o oarecare constrângere exterioară, ca în cazurile de pele¬ 
rinaj. Ereticul care nu-şi recunoaşte greşeala este suspect 
de rea-credinţă. Clericii au atunci tentaţia de a-1 con- 

strânge, nu fără a-1 forţa, să depună jurământ. Ei consi¬ 
deră normal ca prinţul să-l pedepsească. Proscrierea care îi 
interzice orice prozelitism este sancţiunea prevăzută prin 
jurământul pe care îl pronunţă regele Franţei în momen¬ 
tul ungerii sale. Ajuns la acest punct, este cât se poate de 
evident că soluţiile adoptate contrastează cu acelea ce 
prevalau în vechea Biserică. 

Faptul cel mai surprinzător nu se află în procedurile 
legale, fie că sunt civile, fie că sunt ecleziastice. Into¬ 
leranţa mulţimii pare să reteze orice arguţie. La Orleans, 
canonicii convinşi de erezie sunt molestaţi de credincioşi 
înainte de a fi trimişi pe rug. La Milano, cavalerii îi pun pe 
ereticii de la Monteforte în situaţia de a alege între Cruce 
şi foc. La Goslar, la Crăciunul din 1051 ereticii sunt 
spânzuraţi. în 1143, la Koln, ereticii mai sunt aruncaţi pe 
rug. Nu este evident dacă, în toate aceste cazuri, o sen¬ 
tinţă regulară a fost pronunţată de rege sau de o autoritate 
din justiţie. Faptul pare chiar improbabil, din moment ce 
legislaţia anterioară secolului al XlII-lea nu prevede pe¬ 
deapsa cu moartea pentru actul de erezie şi încă şi mai 
puţin focul 1 . Dacă nu există condamnarea în sensul exact 
al termenului, ordinea de drept este cu mult depăşită, 
deoarece mulţimea îşi face dreptate singură, fără să se 
împiedice de procedură. Intoleranţa populară în faţa 
ereziei nu lasă nici un dubiu. Scrisoarea Sfântului Ber- 
nard în legătură cu rugul de la Koln este, sub acest as¬ 
pect, foarte clară 2 . 

Violenţa este în primul rând.un fapt constatat şi ex¬ 
plicaţiile ce se pot da despre acest aspect nu sunt decât 
glose ce se străduiesc să lumineze un comportament, 
într-o problemă de erezie, într-un răstimp destul de scurt, 
mulţimea pare supusă unei emoţii intense, cu siguranţă 
de nejustificat. Fapte rămase ascunse sunt deodată reve¬ 
late, ceea ce aduce prejudicii creditului unora. La Orle- 


1 Această legislaţie datează, se cunoaşte, de la Innocentiu al 
III-lea şi de la Frederic al II-lea. 

2 R. MANSELLI, Aspetti e significato dell'intoleranza popolare 
nei secoli XI-XIII, în Studi [861], pp. 19-38. 

ans, canonicii sunt compromişi! Există o consecinţă a 
scandalului. Este destrămat un voal de ipocrizie. Pare 
normal să urmeze un efect de şoc. Cu această ocazie, 
mulţimea face evaluarea răului ce măcina Biserica din 
interior, într-o manieră subterană şi vicleană. Exista o 
maladie, un cancer, o ciumă ce putea infecta tot corpul. 
Se impune să fie scoasă oaia râioasă, să se cauterizeze 
plaga. Este mult mai. bine să se taie membrul corupt 1 . Un 
impuls purificator cuprţnde întregul popor, iar focul este 
instrumentul acestuia. De altfel, un eretic era o ofensă 
adusă lui Dumnezeu şi rămasă multă vreme secretă şi 
neştiută. Nimeni nu ştie de câte binecuvântări şi-a privat 
vecinii. Putea la fel de bine să-şi atragă mânia cerului. 
Nu este cu siguranţă dificil să identifici faptele rele de 
care se face vinovat. Faptul că toată această violenţă 
debordează deodată nu surprinde. Este sigur însă că ea 
poate fi rău inspirată. Grigore al VH-lea protestează vigu¬ 
ros împotriva supliciului aplicat la Cambrai de gărzile 
episcopului, unui reformator considerat prea în grabă 
eretic 2 . 

în acest context de violenţă populară, la ce mai poţ 
sluji sinoadele şi conciliile reunite pentru a trata despre 
problemele de erezie? Mulţimea aşteaptă ieşirea de la 
şedinţă pentru a trece la câteva acte de răzbunare. A- 
ceastă intoleranţă face să planeze un dubiu asupra proce¬ 
durii ecleziastice şi raţiunilor sale. încă de la primele 
erezii din secolul al Xl-lea, aceste adunări solemne ne fac 
să ne gândim la mari liturghii ale cuvântului, unde epis¬ 
copul proclamă din nou adevărurile credinţei. Acest apel 
valorează cât o învăţătură şi provoacă o tresărire. Răul 
este identificat. Dacă disidentul are bunul simţ să se su¬ 
pună, există o fervoare şi o unanimitate regăsite. în cazul 
contrariu, purificarea se impune fără întârziere. în totali- 

1 R. I. MOORE, Heresy as disease, in The concept of heresy 
in the Middle Agee, Louvain-Haga, 1976, pp. 1-11. 

2 GRIGORE AL VII-LEA, Registrum, ed. E. Caspar, în MGH, 
Epist. selectae, t. II, fasc. I, p. 328. 

tate este o celebrare a credinţei. Pot fi, oare, luate în con¬ 
siderare cele două etape, separat? A trata astfel procedu¬ 
ra ecleziastică, iară a se preocupa de urmări, oricare ar fi 
natura acestora, nu înseamnă a întreţine o iluzie? Vio¬ 
lenţa, legală sau nu, urmează discursului. 

De altfel, pentru multă vreme, modul de a proceda 
pare sumar. Episcopul, doctor al credinţei în dioceza sa, 
are sarcina de a o învăţa şi de a-i readuce la adevăr pe cei 
care se îndepărtaseră de la el. Este în principal o operă 
pastorală şi penitenţială. El trebuie să-i convoace pe ereti¬ 
ci şi să-i convingă. Tradiţia Bisericii antice nu cere mai 
mult, şi nici dreptul canonic. Pe scurt, lupta împotriva 
ereziei pare foarte circumscrisă şi dificil de condus. Ea 
depinde de un denunţ. Se bazează, prin urmare, pe coezi¬ 
unea grupului şi pe autocenzura pe care o exercită asupra 
tuturor membrilor. Cei care se disting prea mult prin în¬ 
drăzneala concepţiei lor sau prin atitudinile lor echivoce 
pot întâlni câteva dificultăţi. Se înţelege mai bine că 
ereticii sunt adesea străini, mai uşor de suspectat şi 
denunţaţi fără reticenţe. Dacă se ia în considerare supra¬ 
vegherea strânsă pe care fiecare o exercită asupra vecinu¬ 
lui său în sate şi în burguri, sistemul pare mai puţin defi- 
ciar. Poate fi suficient în situaţii normale. Eficacitatea sa 
slăbeşte sau devine nulă, atunci când ţara este agitată de 
conflicte sau ereticii formează un nucleu dispunând de 
sprijin serios şi capabil să exercite represalii. 

Renaşterea ereziei, după 1140, pune în evidenţă la¬ 
cunele sistemului. Ereticii nu sunt neliniştiţi acolo unde 
nimeni nu-i denunţă. Discreţia poate ajunge să le asigure 
activitatea până în ziua în care, deja numeroşi, întreaga 
procedură împotriva lor se loveşte de dificultăţi psiholo¬ 
gice şi în aceeaşi măsură practice. Acolo unde se bucură 
de favorurile unei părţi a populaţiei şi de protecţia auto¬ 
rităţilor, ei îi pot desfide pe preoţi şi pe episcopi. Răz¬ 
boaiele locale, conflictul dintre papă şi împărat, nesi¬ 
guranţa în ţările traversate de cetele de soldaţi prădători, 
dificultăţile şi tulburările provoacă o slăbire a vigilenţei, 
chiar dacă acţiunea oamenilor Bisericii împotriva ereziei 

nu încetează. Curentul este de aşa manieră încât nici o 
iniţiativă individuală nu este în stare să îl distrugă 1 . 

în ceea ce îi priveşte pe episcopi şi papalitatea, în 
aceşti ani marcaţi de creşterea pericolelor, există tendinţa 
de a se întoarce către prinţi şi regi. Programul este destul 
de simplu. Să obţină de la ei să facă pace şi să dea pro¬ 
vinciilor acea stabilitate ce autorizează o acţiune religi¬ 
oasă închegată. Ea permite, de asemenea, să-i alunge pe 
străini, să-i pedepsească pe cei răi şi pe răufăcători. Prin¬ 
ţii vor putea astfel să-şi mobilizeze forţele împotriva ereti¬ 
cilor. Pacea trebuie să permită să se consacre problemelor 
credinţei 2 . 

Lupta împotriva ereziei capătă în a doua jumătate a se¬ 
colului al Xll-lea un aspect mai deschis represiv, prin pro¬ 
mulgarea de statute care, dacă erau exact aplicate, le-ar fi 
făcut viaţa imposibilă şi i-ar fi constrâns să plece în exil. 
Este corect ceea ce sugerează toate aceste dispoziţii care îi 
exclud pe eretici din comunitatea publică, interzicându-le 
accesul la funcţii publice, ocuparea anumitor posturi şi 
făcând nule un număr important din acţiunile lor. Această 
legislaţie ce este proiectată şi dezvoltată nu pare originală, 
cel puţin în ceea ce priveşte principiile. Ea aplică ereticilor 
măsurile pe care Biserica doreşte să le ia faţă de cei pe 
care îi exclude din sânul ei ca anateme. Ea îi tratează ca 
păcătoşi publici în domenii grave. Din punct de vedere 
juridic, înseamnă asimilarea cazurilor noi celor vechi, per¬ 
fecţionând pur şi simplu dispoziţiile. Pentru Biserică, ere¬ 
ticul este un păcătos vinovat de o crimă, aşa cum erau 
înainte cei care încălcau jurămintele de pace sau făceau 
să sufere violenţe ce aduceau moartea unor oameni hără¬ 
ziţi lui Dumnezeu. Delictul este în acelaşi timp păcat şi 
reciproc, atunci când faptele sunt suficient de grave şi 
evidente. 

Această asimilare a ereticului cu păcătosul public şi cu 

1 H. MAISONNEUVE, Etudes [860]. 

2 Paix de Dieu et guerre sainte en Languedoc, în Cahiers de 
Fanjeaux, t 4, Toulouse, 1969. 

anatema necesită câteva remarci. Biserica le refuză disi¬ 
denţilor statutul pe care ea îl recunoaşte credincioşilor de 
alte religii. Evreul este admis pentru ceea ce este. Ereticul 
este un apostat asupra căruia Biserica îşi exercită con¬ 
strângerile la care îi supune pe păcătoşi. Există o anu¬ 
mită logică de a acţiona aşa. Punerea la stâlpul infamiei 
societăţii creştine ce decurge de aici se explică fără efort. 
Dar nu este la această dată nici o inovaţie şi nici măcar o 
pedeapsă extraordinară. Pelerinajul penitenţial, atât de 
bine atestat în legătură cu ereticii, înainte a fost mult 
folosit pentru ispăşirea crimelor grave. în spiritul său, 
această legislaţie ce se perfecţionează în secolul al XH-lea 
trimite la epoca în care sancţiunile civile au fost prevăzute 
de legea pentru delictele religioase. Este un rod îndepărtat 
al angajării suveranilor în favoarea moralei şi a vieţii reli¬ 
gioase. 

Ereticii simt proclamaţi anateme de către episcopi sau 
conciliile locale. Nici aici nu se pare să fi existat cea mai 
mică noutate. Tezele ideologice eronate au fost totdeauna 
condamnate astfel, încă de la conciliile ecumenice ale an¬ 
tichităţii. Cenzurarea persoanelor ce profesează aceste 
doctrine urmează de îndată. într-o societate devenit creş¬ 
tină, excluderea presupune întreruperea tuturor legătu¬ 
rilor umane şi a oricărei legături sociale. Exilul este în 
logica sistemului începând din momentul în care puterea 
regelui este în slujba Bisericii. 

în ultimele decenii ale secolului al XH-lea, problema 
devine mai presantă prin înmulţirea ereticilor. încă de 
atunci, aplicarea măsurilor existente este urmărită cu 
mai multă forţă, aşa cum arată misiunea trimisă la Tou- 
louse de Henri de Marcy, abate de Clairvaux 1 . în anii ce 
urmează, papalitatea adună în texte coerente dispoziţiile 
pe care înţelege să le adopte prin puterile seculare. Lucius 
al III-lea, în decretala Ad Abolendam din noiembrie 1184, 


1 Y. M. CONGAR, Henri de Marcy, abbe de Clairvaux, cardi- 
nal-eveque d'Albano et legat pontifical în Studia Ansebniana, n° 
43, Roma, 1958, pp. 1-90. 

declară că ereticii sunt anatemizaţi şi că trebuie să fie 
pedepsiţi în consecinţă. în bula Vergentis in senium, 
Innocentiu al III-lea enunţă toate incapacităţile civile de 
care sunt loviţi. Şi unul şi celălalt îi îndeamnă pe prinţi şi 
toate autorităţile să continue exact aplicarea acestor mă¬ 
suri 1 . 

Papalitatea doreşte să obţină ca regii să acţioneze ca 
apărători ai Bisericii, adică ei să continue cu tenacitate 
aplicarea măsurilor fixate. Papii se adresează puterilor 
locale şi regionale care dispun de o largă autonomie, con¬ 
telui de Toulouse sau oraşelor lombarde. Dacă hotărârea 
autorităţilor pare insuficientă, ei ştiu să-şi ducă recla- 
maţiile până la nivelul cel mai elevat. La Verona, Lucius al 
III-lea s-a străduit să cointereseze pe Frederic Barbarossa 
în lupta împotriva ereticilor. La această dată, autoritatea 
sa este prea mică în Italia, pentru ca el să poată impune 
un statut ce ar fi o ingerinţă în chestiunile cetăţilor. Inno- 
centiu al III-lea solicită intervenţia lui Philippe Auguste în 
problemele din Languedoc, din moment ce provincia se 
află în regatul său. 

Biserica trebuie să-i convingă de necesitatea luptei îm¬ 
potriva ereziei pe toţi cei care, dintr-un motiv sau altul, 
participă la administrarea justiţiei. în acest domeniu, 
prinţii au concedat mult din drepturile lor. Consulatele şi 
senioriile urbane nu par binevoitoare proclamării statu¬ 
telor ce ar consacra ingerinţa Bisericii în problemele civile 
şi ar ameninţa o autonomie scump dobândită. înainte 
chiar de a-i atinge pe eretici, măsurile expuse în decreta- 
lele lui Lucius al III-lea şi ale lui Innocentiu al III-lea se 
lovesc de rezistenţa tuturor corpurilor intermediare. înain¬ 
tea inchiziţiei, nu este uşor să se obţină colaborarea baro¬ 
nilor, a rectorilor şi a consulilor. 

în momentul în care Biserica cere mai multă hotărâre 
din partea puterilor seculare, ea îşi modifică la rândul ei 
condiţiile de căutare a ereticilor. Decretala Ad abolendam 

1 W. ULLMANN, The signifîcance of Innocent III decretai 
Vergentis, în Etudes 113, I, pp. 728-741. 

cere ca o dată sau de două ori pe an "episcopul, arhidia- 
conul sau oricare altă persoană pe deplin onestă, să facă 
turul parohiilor unde se cunoaşte din zvonul public că 
locuiesc ereticii. Ei vor trebui să-şi asigure colaborarea a 
doi sau trei martori buni sau să obţină prin jurământ că 
locuitorii denunţă conciliabulele secrete sau comporta¬ 
mentele neobişnuite ale unor credincioşi, pentru viaţa 
sau pentru moravurile lor" 1 . De acum înainte, episcopii 
trebuie să întreprindă în permanenţă o anchetă despre 
erezie. Deeretala angajează la parcurgerea ţării, la aduna¬ 
rea de mărturii, la exercitarea unei supravegheri con¬ 
stante, în scopul de a demasca ereticii imediat ce este 
posibil. Trebuia apoi să îi convoace în faţa episcopului, 
să-i facă să compară, să le obţină renegarea sau să-i 
pedepsească. 

Nu mai este vorba de a aştepta denunţurile, ci de a le 
provoca şi de a căuta ereticii activ. Inovaţia este impor¬ 
tantă, chiar dacă decretala pare să fi recurs, parţial, la 
procedee arhaice şi căzute în desuetudine. Aceste per¬ 
soane însărcinate cu raportarea faptelor şi a gesturilor 
suspecţilor amintesc martorii sinodali din secolele al IX-lea 
şi al X-lea, ce trebuiau, cu ocazia vizitelor pastorale, să 
semnaleze cele mai grave păcate publice, comise în paro¬ 
hie. Nu este sigur că recurgerea la această veche insti¬ 
tuţie a fost de mare utilitate. Dimpotrivă, jurământul ge¬ 
neral sau individual pare mijlocul cel mai comod pentru a 
face presiune asupra martorilor sau pentru a obţine măr¬ 
turisiri. Biserica pare aici că urmează modelul proceduri¬ 
lor judiciare în vigoare. Alegerea acestui mijloc, ţinând 
seama de convingerile ereticilor, permite, în plus, demas¬ 
carea lor pe loc. 

în plus, era necesar ca Biserica să poată preciza ce 
înţelegea prin erezie. Cu certitudine că existau exemple în 
Biserica veche şi era comod să se asimileze devierile con¬ 
temporane cu' doctrinele eronate ale antichităţii. Prin 
această modalitate catarismul este desemnat ca o erezie 


1 Decretala AbAbolendanx MANSI, ConciL XXII, 476. 

ariană 1 . Aproximarea permite uneori amalgamul şi sen¬ 
tinţele expeditive. Este un procedeu, nu o linie de con¬ 
duită durabilă. Ideea însăşi de erezie cerea reflecţie, pre¬ 
cizie şi nuanţe. 

Este cât se poate de evident, de fapt, că dezvoltarea 
mişcărilor eretice se accelerează în momentul în care 
însăşi Biserica încheie o perioadă îndelungată de reforme 
şi de mutaţii. Ele se mai continuă, în dioceze şi în parohii. 
Această reajustare întreprinsă sub autoritatea pontifilor a 
modificat profund structurile şi mentalităţile. în eferves¬ 
cenţa ce-i urmează acestei perioade, nimic nu garantează 
că se poate distinge cu siguranţă ceea ce este eretic de 
ceea ce nu este. Nu au existat oare câteva erori în acest 
domeniu şi până la sfârşitul secolului al Xll-lea? Anumite 
cerinţe nu au fost ele, oare, uneori, prea sumar condam¬ 
nate? Nu este uşor de precizat ideea de erezie. în acest 
sens, dovada se poate găsi chiar în scrierile lui Grigore al 
Vll-lea. Acest papă nu pare capabil să distingă exact între 
opoziţia politică, păcatul public, opinia divergentă şi 
erezie. într-un context de lupte, toţi cei care nu sunt în 
comuniune cu pontiful roman sunt în afara Bisericii. 
Aceştia sunt schismatici şi în consecinţă eretici, din mo¬ 
ment ce nu se supun evidenţei. Raţionamentul este sim¬ 
plist şi clar. La drept vorbind, rămân numeroase întrebări 
în acest domeniu. Un exemplu ilustrează cu uşurinţă 
ambiguităţile de care se lovesc contemporanii. Simonia, 
adică cumpărarea unei funcţii ecleziastice, este ea, oare, 
un păcat sau o erezie? în primul caz, poate fi suficientă o 
penitenţă. în cel de al doilea, este normal să fie rostită o 
anatemă. Ezitarea în legătură cu subiecte de o asemenea 
importanţă este vizibilă. Un partizan al reformei cum este 
Gerhoch de Reichersberg poate avea concepţii nesigure ce 
îi pot aduce dificultăţi 2 . O clarificare se impune, şi ea vine 

1 Y. M. CONGAR, Arriana haeresis comme designation du 
neomanicheisme au Xlfi siecle, in Revue des Sciences philo. et 
theo., 1 59, pp. 449-461. 

2 P. CLASSEN, Der Hăresie-Begriff bei Geroch von Reichersberg 
und in seinem Umkfeis, în The concept of heresy in the Middle 
Ages, Louvain-Haga, 1976, pp. 27-41. 

de la jurişti. Ei culeg numeroasele sensuri pe care le poate 
îmbrăca termenul de eretic în tradiţie şi ajung să deter¬ 
mine accepţia comună. Este în erezie cel care crede altfel 
decât Biserica romană 1 . O asemenea definiţie acoperă 
toate definiţiile dogmei şi principalele dispoziţii ale disci¬ 
plinai ecleziastice. Este un fapt intelectual, actele şi ges¬ 
turile sunt semnele credinţelor eronate şi interesează din 
acest punct de vedere sau chiar ca păcate. 

Necesarele distincţii nu merg mult mai departe. Lasă şi 
ele ambiguităţi. Lupta împoriva ereziei are ca scop conver¬ 
tirea şi obţinerea unei renegări. Penitenţa încheie un pro¬ 
ces de reconciliere, oricât de grea ar fi ea. Pedeapsa sanc¬ 
ţionează o crimă. Este dificil să spunem dacă trebuie să 
fie- pedepsit faptul de a profesa erori cu obstinaţie sau 
gesturile. în primul caz, simpla adeziune la credinţe ar 
trebui să atragă după sine o sancţiune mereu identică, în 
celălalt îi revine judecătorului să moduleze după impor¬ 
tanţa faptelor reţinute. Este curios să definim erezia ca o 
deviere intelectuală şi de a-i pedepsi manifestările intr-un 
mod gradat, ca şi cum ar fi vorba despre simple delicte, 
mai mult sau mai puţin grave. Credinţa sau acţiunile. 
Biserica nu ştie exact ce pedepseşte! 

Lupta împotriva ereziei nu este doar o chestiune de 
procedură şi de persecuţie. Biserica face apel la clericii şi 
la călugării cei mai eminenţi pentru a încerca să recu¬ 
cerească spiritele şi inimile prin cuvânt, de exemplu, şi 
prin evidenţa sfinţeniei. Reiese foarte rapid că, dintre nu¬ 
meroşii predicatori care se străduiesc să-şi îndeplinească 
cinstit misiunea, se detaşează doar cei mai mari. Este, 
oare, aceasta acţiunea unei hagiografii ce pune prea mult 
în evidenţă Sfântul? Este, oare, consacrarea charismelor 
excepţionale? Este greu pentru istoric să se pronunţe. Cu 
toate acestea, este sigur că reputaţia de sfinţenie se leagă 
foarte de timpuriu de câteva personaje ieşite din comun, 
cum sunt Sfântul Norbert, Sfântul Bemard sau Sfântul 


1 O. HAGENEDER, Der Haresiebegriff bei den Juristen des 
12. und 13. Jahrhunderts în The concept ofheresy in the Middle 
Ages, Louvain-Haga, 1976, pp. 42-103. 

Francisc. Contează puţin dacă acest credit ţine de mira¬ 
cole sau de genul de viaţă. Se poate crede că trecerea 
printr-o regiune a unor personaje de asemenea anvergură 
nu lasă mulţimile indiferente. De altfel, se cunoaşte sufi¬ 
cient despre acest lucru pentru a ne mai îndoi de succe¬ 
sul ce însoţea turneele de predicare ale lui Bernard. 

Se costată fapte, este cât se poate de îndrăzneţ acela 
care pretinde să le explice exact. Se ştie, oare, ce spunea 
Bernard mulţimilor şi ce înţelegeau ele? Avea cuvântul 
său mai multă importanţă decât simpla sa prezenţă? Nu 
am putea spune. S-ar putea pune aceeaşi întrebare în 
legătură cu Norbert, Francisc sau Dominique. Nimic nu 
dovedeşte că răspunsul ar fi de fiecare dată identic. Ceea 
ce aduce Sfântul este, după toate aparenţele, o tulburare, 
oricare ar fi originea acesteia. Un gest răsunător poate 
reţine atenţia. Aşa a fost predicarea în sărăcie a episcopu¬ 
lui Diego şi a însoţitorilor săi, din 1206 1 . Discuţia erudită 
putea atunci să aibă oarecare şansă de a duce la ceva. în 
jurul Sfântului Francisc, concepţiile şi gesturile par să fi 
avut mai puţină importanţă, decât persoana în sine. în 
toate aceste cazuri, neliniştea religioasă vibrează la ritmul 
acestor sfinţi. Ceea ce au perceput ei din aceasta şi ce au 
trăit este transmis ordinelor religioase pe care le-au înte¬ 
meiat şi, dincolo de charisma personală, este un mod de 
viaţă sau un discurs ce ating mulţimile. Prelungirea ac¬ 
ţiunii acestor mari predicatori şi a acestor mari sfinţi prin 
discipolii lor conferă exigenţelor religioase ale credin¬ 
cioşilor ceva obiectiv şi social bine fundamentat. Nu an¬ 
goasele unora găsesc o derivaţie, ci mişcarea religioasă de 
fond era cea care se exprima deopotrivă prin erezie. Nu¬ 
mai o înţelegere în profunzime şi o adaptare bine gândită 
le restituie neliniştilor religioase dreapta lor judecată şi 
echilibrul lor.. Numai geniul sfinţilor este capabil să depă¬ 
şească tentaţia eretică 


1 C. THOUZELLIER, La pauvrete arme contre l'albigeisme, en 
1206, in Reuue de l’Histoire des Religions, 1957, pp. 79-92; relu¬ 
at în C. THOUZELLIER, Heresie [8691, pp. 189-203. 

ARTA ŞI KELI 


A scrie, în acelaşi timp, o istorie a Bisericii şi 
o istorie a culturii din secolul al IX-lea până 
în secolul al XH-lea este o acţiune perfect 
justificată, din moment ce clericii sunt în 
această perioadă singurii sau aproape 
singurii ştiutori de carte. Ei sunt oamenii 
care trăiesc mai mult sau mai puţin intens, 
atât exigenţele unei, cât şi ale celeilalte. 
Umanismul religios, bine atestat în timpul 
acestor secole, dă dovadă de o căutare ce 
trece cu mult dincolo de ceea ce reprezintă 
strictul necesar pentru credinţa creştină. 
Există în mod indiscutabil o căutare a 
cunoaşterii pentru ea însăşi. Deja, pe 
parcursul acestor secole, se ştie pentru a şti. 

